
Neįprastas šaltis, -18*C, sninga - ta kalba, kuri jau nebe mano, sniegas 
vadinamas ganik — dideli, beveik besvoriai kristalai krinta dribsniais ir 
apkloja žemę smulkučio balto šerkšno sluoksniu. 

Gruodžio tamsa nyra iš kapo, regis, beribė kaip dangus virš mūsų 
galvų. Šitoje tamsoje veidai - tik blyškiai šviečiantys ovalai, bet vis dėlto 
pastebiu nepalankius pastoriaus ir zakristijono žvilgsnius, nukreiptus į 
mano juodas ažūrines kojines ir Julijanos aimanas, dar pagarsėjusias, 
nes ji iš pat ryto išgėrusi teturamo tabletę atsiduoda širdgėlai beveik 
blaiva. Jie mano, kad mums nesvarbu nei oras, nei tragiškos aplinky- 
bės. Bet iš tiesų ir nailoninės kojinės, ir vaistai yra savotiška duoklė 
šalčiui ir Izaijui. | 

Visi jie grenlandai: moterys, susispietusios aplink Julijaną, pastorius, 
zakristijonas; kai užgieda Guutiga, illimi, Mano Dieve, kai Julijana su- 
sverdi ir pradeda raudoti, pamažu vis garsyn ir garsyn, o pastorius sako 
kalbą vakarų grenlandų šnekta, pradėdamas nuo moravų mėgstamiau- 
sios šv. Pauliaus laiško vietos apie atpirkimą, nedaug tetrūksta, kad pasi- 
justum Upernavike, Holsteinsborge' arba Chraanaake“. 

Tačiau iš tamsos kaip laivapriekis išnyra Vakarinio kalėjimo sienos — 
mes Kopenhagoje. | 


Grenlandų kapinės užima dalį Vakarinių kapinių. Izaijo karsto atėjo 
palydėti Julijanos pažįstami, dabar ją prilaikantys, pastorius su zakristi- 


“ Holsteinsborgas, grenlandų k. Sisimiutas. 
“" Chraanaakas, danų k. Tulė. 

jonu, mechanikas ir nedidelis būrelis danų, iš kurių pažįstu tik inspekto- 
rių ir teisėją. | 

Pastorius pasako kažką tokio, kad aš pamanau, jog jis tikrai pažinojęs 
Izaiją, nors, kiek Žinau, Julijana niekada nevaikščiojo į bažnyčią. 

Paskui jo balsas visai dingsta, nes dabar kartu su Julijana rauda ir kitos 
moterys. 

Lydinčiųjų nemažai, gal dvidešimt, liūdesys užplūsta juos kaip juoda 
upė, jie grimzta ir leidžiasi plukdomi; niekas negalėtų šito suprasti, nie- 
kas, užaugęs ne Grenlandijoje. Bet ir užaugti ten turbūt maža. Nes net aš 
neplaukiu kartu su jais. 

Pirmąkart įdėmiau nužvelgiu karstą. Šešiakampis. Tokios formos tam 
tikru metu būna ledo kristalai. 

Leidžia jį į žemę. Tamsaus medžio, karstas atrodo labai mažas; jo viršų 
jau apklojo sniego sluoksnis. Snaigės didelės kaip plunksnelės — toks yra 
sniegas, jis ne visada šaltas. Tai dangus rauda Izaijo, jo ašaros virsta snie- 
go pūkų apklotu. Visata užtraukia savo skraistę, kad jam niekada dau- 
giau netektų šalti. 


Tą mirksnį, kai kunigas beria ant karsto žemę, kai dera apsisukti ir 
nueiti, ilgam įsitvyro tyla. Moterys tyli, niekas nekrusteli, tokia tyla, lyg 
kažkas turi pratrūkti. Iš savo vietos matau, kad atsitinka du dalykai. 

Pirma, Julijana suklumpa ant kelių, priglaudžia veidą prie žemės; mo- 
terys jos neliečia. 

Kita įvyksta mano viduj, many sukrebžda nuojauta. 

Tarp mūsų su Izaiju visą laiką galiojo susitarimas, kad nepaliksiu jo 
nelaimėje, niekada, net ir dabar. 

Gyvename Baltojo bilieto kvartale. | 

Gavus lopinį žemės namų valdyba pristatė standartinių balto betono 
dėžučių ir pelnė už tai Sostinės gražinimo bendrovės premiją. 

Jokios prabangos, viskas, net ir premija, atrodo pigu ir menka, nors to 
nepasakysi apie butų mokesčius, tokius didelius, kad čia tegali gyventi 
tokie žmonės kaip Julijana, už kuriuos moka valstybė, mechanikas, turė- 
jęs imti, ką davė, ir tokie kaip aš pati, gyvenantys ant ribos. 

Taigi kvartalui duotas vardas mus, šiuose namuose gyvenančius, šiek 
tiek žeidžia, bet iš principo yra teisingas. 


Yra dėl ko čia įsikelti ir apsistoti. Juo toliau, juo svarbesnis man darosi 
vanduo. Baltasis bilietas visai prie Kopenhagos uosto. Šią žiemą mačiau 
traukiantis ledą. 

Šalčiai prasidėjo lapkritį. Niekada nejuokauju su daniška žiema. Šaltis 
ne termometru matuojamas, bet juntamas — labiau priklauso nuo vėjo 
stiprumo ir oro drėgmės nei nuo to, kiek yra laipsnių. Danijoje šąlu 1a- 
biau, nei kada šalau Tulėj. Kai pirmos žvarbios lapkričio liūtys pradeda it 
šlapiu rankšluosčiu daužyti veidą, pasitinku jas su kailiu apjuostu kapuci- 
nišku apsiaustu, juodais moheriniais getrais, ilgu škotišku sijonu, megzti- 
niu ir juodu „Goretex“ gobtuvu. 

Po to temperatūra pradeda kristi. Vienu metu, kai jūros paviršiuje ji pasie- 
kia -1,8“C ir susidaro pirmieji kristalai, vėjas ir bangos sutrupina laikiną plė- 
velę į ledą, frazil, šis susigrūda į muilą primenančią košę, vadinamą ledėsiais, 
grease ice, pamažu sulimpančiais į plūduriuojančias lytis, ižą, pancake ice, ku- 
ris vieną šiaurią vidurdienio valandą, sekmadienį, sušąla į ištisinį sluoksnį. 

Darosi vis šalčiau, aš džiaugiuosi, nes Žinau, kad šaltis pasiekė reikia- 
mą ribą, kad ledas nebelaikinas, nes kristalai jau sudarė tiltus ir prisikau- 
pė sūraus vandens jų kišenėse, kurių struktūra panaši į medžio gyslas: 
per jas iš lėto sunkiasi sula — apie tai nedaug kas iš žiūrinčių į Holmeną 
pagalvoja, o šitai galėtų puikiai paremti teiginį, kad ledas ir gyvybė dau- 
geliu atvejų yra susiję. 

Atėjusi ant Knipelio tilto pirmiausia Žiūriu į ledą. Bet šią gruodžio die- 
ną pamatau kai ką kita. Pamatau šviesą. : 

Ji geltona, kaip ir dauguma šviesų mieste žiemą; ką tik snigta, todėl, 
nors ir labai silpna, ši šviesa duoda stiprų atspindį. Ji atsimuša nuo vieno 
iš tų sandėlių, kuriuos, statydami mūsų blokus, paskutiniu momentu nu- 
sprendė palikti. Prie namo galo į Pajūrio gatvę ir Christianshauną sukda- 
masis žybsi mėlynas policijos patrulinio automobilio signalas. Matau po- 
licininką. Laikiną baltos ir raudonos juostos užtvarą. Tai, kas ten, prie 
namo, atitverta, man panašu į mažą tamsų šešėlį ant sniego. 

"Todėl, kad bėgu, todėl, kad dar tik penkios valandos ir automobilių 
nesumažėję, atsirandu čia keliom minutėm anksčiau už greitąją. 

Izaijas guli parietęs po savimi kojas, veidu į sniegą ir rankom apkabi- 
nęs galvą - tarsi gindamasis nuo mažyčio plieskiančio prožektoriaus, tar- 
si sniegas būtų langas, pro kurį jis stebėtų kažką žemės gelmėse. 

Policininkui derėjo paklausti manęs, kas aš, kokia mano pavardė ir 
adresas, žodžiu, išpurenti dirvą kolegoms, netrukus pradėsiantiems vaikš- 
čioti nuo durų prie durų. Bet jis dar jaunas, jam silpna. Suka žvilgsnį nuo 
Izaijo. Įsitikinęs, kad aš neperžengsiu jo juostos, leidžia man stovėti. 

Galėjo atitverti didesnį plotą. Bet ir tai nieko nepakeistų. Sandėliai da- 
bar perstatomi, sniegas žmonių bei mašinų suplūktas kaip teracinės grindys. 

Net miręs Izaijas gręžiasi šalin, tarsi rodydamas, kad jam nereikia nie- 
kieno užuojautos. 

Aukštai viršuje, kur nesiekia prožektoriaus šviesa, vos įžvelgiu stogo 
briauną. Sandėlis aukštas, gal kaip septynių ar aštuonių aukštų namas. Gre- 
timą namą remontuoja. Pastoliai supa galinę jo sieną iš Pajūrio gatvės pu- 
sės. Aš einu ten, greitajai braunantis per tiltą ir sukiojantis tarp namų. 

Pastoliai siekia stogą. Paskutinis laiptelis liko apačioje. Juo aukščiau 
lipu, juo trapesnė rodosi konstrukcija. 

Dengia naują stogą. Virš manęs kyla brezentu apklotos gegnės, tiesia- 
Si per vieną šlaitą. Kitas šlaitas, iš uosto pusės, užpustytas. Ant jo - Izaijo 
pėdos. 

Atsitūpęs ant kraigo, rankom apglėbęs kelius, linguoja vyras. 

Net ir susigūžęs mechanikas daro didelio žmogaus įspūdį. Visiškai su- 
gniuždytas, jis vis dėlto atrodo užsidaręs ir atsargus. 

Labai šviesu. Prieš keletą metų Siorapaluke matavo šviesumą. Nuo 
gruodžio iki vasario, tris mėnesius be saulės. Žmonės vaizduojasi juos 
kaip amžinąją naktį. Bet juk yra mėnulis ir žvaigždės, o kartais ir Šiaurės 
pašvaistė. Ir sniegas. Užregistravo tą patį kiekį liumenų kaip ir vidury 
Danijos. Prisimenu, vaikystėje visada žaisdavom lauke ir visada atrodė 
šviesu. Tada šviesa buvo savaime suprantamas dalykas. Vaikui daug kas 
savaime aišku. Ilgainiui pradedi stebėtis. 

Staiga suprantu, koks šviesus šis stogas. Tarsi čia visada buvo sniegas, 
nugulęs maždaug dešimties centimetrų storio sluoksniu, žiemos dieną švie- 
čiantis ir tviskantis į mažus, pilkus, spindinčius perlus panašiais blyksniais. 

Miestas skleidžia šilumą, todėl nors stipriai šąla, ant žemės sniegas 
kiek aptirpęs. Bet čia, viršuje, jis tebėra neliestas, toks, koks buvo. Tik 
Izaijo juo eita. 

Vos nustojus snigti, net neatšilus, nepakilus vėjui, sniegas keičiasi. Tar- 
si kvėpuotų, tirštėtų, kiltų ir grimztų, tarsi skaidytųsi. 

Jis vaikščiodavo su sportbačiais, žiemą irgi; tai jo pėdos, jo nunešiotų 
bucų padai su vos matomu koncentrinių ratų piešiniu palei nosį, ant ku- 
rios žaidėjas gali suktis aplink. 

Čia, kur stovim, jo sutryptas sniegas. Pėdsakai eina itnžai stogo kraš- 
to link, paskui palei briauną gal dešimt metrų. "lada sustota. Vėl eita link 
kampo ir galinės sienos, toliau pakraščiu apie pusę metro iki kampo prie 
kito sandėlio. Nuo ten jo grįžta kokius tris metrus įsibėgėti. Toliau pėdos 
veda tiesiai prie krašto, nuo ten jo nušokta. 

Kitas stogas iš juodos žvilgančios skardos lakštų, ties nutekamuoju 
vamzdžiu sudurtų tokiu smailiu kampu, kad sniegas ant jų neišsilaiko. 
Ten nėra ko nusitverti. Kai pagalvoji, juk šitaip jis galėjo nušokti tiesiai į 
žiojintį plyšį. 

Be Izaijo pėdų, daugiau nieko nesimato. Ant sniego jis buvo vienas. 

— Aš jį radau, - sako mechanikas. 

Man visada sunku žiūrėti į verkiančius vyrus. Gal todėl, kad Žinau, 
kaip ašaros žeidžia jų orumą. Jos retos ir šykščios, nes, matyt, primena 
jiems vaikystę. Mechanikas nebešluosto veido; jis visas slidus kaip gleivė- 
ta kaukė. 

— Kažkas ateina, - sakau. 

Du ant stogo pasirodę vyrai mumis neapsidžiaugia. 

Vienas sunkiai šnopuodamas velka fotojįrangą. Kitas kiek panašus į 
jaugusį nagą: kietas, plokščias, nekantrus ir labai suirzęs. 

— Kas jūs? 

— Aš gyvenu virš jo. O tas ponas - greta. 

— Malonėkit lipti žemyn. | 

Paskui pastebi pėdsakus ir mus pamiršta. 

Fotografas dideliu „Polaroido“ aparatu su blykste padaro pirmąsias 
nuotraukas. 0 

— Tik mirusiojo pėdos, - sako Nagas. Jis ne kalba, o tarsi skaito minty- 
se surašytą savo darbo ataskaitą. - Motina vartoja svaigalus. O vaikas čia 
žaidė. | 

Dabar vėl pastebi mus. 

— Sakiau gi, eikit žemyn. 

Šią akimirką man niekas neaišku, aš visai sutrikusi. Bet savo abejonė- 
mis mielai pasidalyčiau. Todėl nejudu iš vietos. 

— Keistoka Žaidimų aikštelė, ar ne? 

Kai kas pamanytų, kad aš - savo išvaizda patenkinta puošeiva. Iš prin- 
cipo neprieštaraučiau. Gal man to reikia. Šiaip ar taip, drabužiai dabar 
bent jau verčia jį klausytis. Kašmyro megztinis, kailinė skrybėlė, piršti- 
nės. Jis, aišku, nori ir turi teisę išprašyti mane iš čia. Bet kartu puikiai 
mato, kad atrodau kaip tikra ponia. Ne kasdien Kopenhagoje sutiksi po- 
nią ant stogo. 

Trumpai suklūsta. 

— Na ir kas? 

— Kai tu buvai tokio amžiaus, — sakau, - o tėtis su mama negrįždavo iš 
anglies kasyklos, lakstydavai vienas, žaisdavai ant benamių barakų stogų, 
ar bėgdavai tada tiesutėliai stogo pakraščiu? 

Virškina. 

— Aš užaugau Jutlandijoje, - pagaliau sumurma, neatitraukdamas nuo 
manęs akių. 

Tada atsigręžia į savo kolegą. | 

— Mums čia reikėtų poros lempų. Ir palydėk kartu šituos ponus. 


Man vienatvė kaip kitiems bažnyčios palaiminimas. Ji dieviškosios ma- 
lonės šviesa. Kiekvieną kartą prieš uždarydama paskui save namų duris 
turiu pajusti daranti sau malonę. Norėdamas išaiškinti begalybės sąvoką, 

kantoras papasakojo savo mokiniams istoriją apie vieną viešbučio savi- 
ninką, turėjusį nesuskaičiuojamai daug kambarių, kurie visi buvę užimti. 
Bet atvykęs dar vienas svečias. Tada šeimininkas pasielgęs taip: perkėlęs 
pirmame kambaryje gyvenusį svečią į antrą kambarį, antrame - į trečią, 
trečiame - į ketvirtą ir t. t. Taip pirmasis numeris liko laisvas naujajam 
svečiui. 

Šitoje istorijoje mane labiausiai žavi tai, kad visi jos dalyviai, svečiai ir 
šeimininkas, laiko natūraliu dalyku tą begalinę daugybę veiksmų, kuriuos 
reikia atlikti, kad vienas vienintelis svečias galėtų ramiai ir tyliai gyventi 
jam skirtame kambaryje. Taip pagerbiama vienatvė. 

Beje, pastebėjau, kad savo kambarį įsirengiau kaip viešbučio numerį — 
negali atsikratyti jausmo, kad čia apsistota tik laikinai. Kai bandau pati 
sau tai paaiškinti, galvoju, kad visa mamos giminė, o ir pati mama, buvo 
šiokie tokie nomadai. Nors iš tiesų tokio paaiškinimo negana. 

Bet aš turiu du didžiulius langus į jūrą. Matau Holmeno bažnyčią, Jū- 
reivių draudimo agentūros pastatą, Nacionalinį banką; šįvakar marmuri- 
nis jo fasadas buvo uosto ledo spalvos. 

Maniau, kad gedėsiu. Bet kalbėjausi su policininkais, palydėjau ant 
mano peties nusvirusią Julijaną pas pažįstamą, grįžau namo - visą laiką 
stūmiau sielvartą šalin. Dabar lyg ir mano eilė liūdėti. 

Bet dar ne laikas. Liūdesys - dovana, kurią reikia užsitarnauti. Užsi- 
plikau pipirmėčių arbatos ir atsistoju prie lango. Bet niekas nepasikeičia. 
Gal todėl, kad liko nedidelis nebaigtas darbas, vienas iš tų, kurie galėtų 
sutramdyti jausmus. 

Geriu arbatą; ant Knipelio tilto vis mažėja automobilių, kol lieka tik 
vieniši raudonų naktinių žibintų brūkšniai. Palengva apima ramybė. At- 
rodo, galėsiu užmigti. | 

Pirmą kartą sutikau Izaiją prieš pusantrų metų, vieną rugpjūčio dieną. 
Drėgnas švininis karštis buvo pavertęs Kopenhagą beprotybės priepuo- 
lių veisykla. Sėdėjau viename iš garo katilą primenančių autobusų, balta 
lino suknele su gilia iškirpte nugaroje ir Valensijos raukiniais — taip ilgai 
klosčiau ir lyginau, o jie vėl išdriko. / 

Yra žmonių, tokiu metų laiku važiuojančių į pietus. Į karštį. Aš pati 
nebuvau toliau pietuose kaip keturiasdešimt kilometrų nuo Kopenha- 
gos. Ir nevažiuosiu, kol branduolinė žiema neužšaldys Europos. 

Tokia diena, kai pradedi ieškoti gyvenimo prasmės, o tau pasako, kad 
jos išvis nėra. Laiptų aikštelėje, žemiau mano buto, kažkas guli ir kruta. 

Kai pirmos didesnės grenlandų siuntos ketvirtojo dešimtmečio pradžioje 
pradėtos plukdyti į Daniją, kaip svarbiausią dalyką jie rašė namo, kad paršai 
danai gyvena kartu su šunimis. Iš pradžių pamaniau, kad ten, ant laiptų, guli 
šuo. Bet čia, pasirodo, vaikas, nors tokią dieną tai nė kiek ne geriau. 

— Dink iš čia, snargly, - sakau. 

Izaijas atsigręžia. 

„— Peerit, - sako, - pati dink. 

Nedaugelis danų gali į mane taip žiūrėti. Mano veide jie mato azijietės 
bruožų, ypač kai padažau po skruostikauliais. Tačiau berniukas ant laip- 
tų Žiūri neatitraukdamas akių, jos skverbiasi tiesiai į tai, kas mums abiem 
bendra. Toks būna naujagimio žvilgsnis. Ilgainiui jis pranyksta ir tik kar- 
tais vėl atsiranda susenus. Galbūt viena iš priežasčių, kad neapsunkinau 
sau gyvenimo vaikais yra ta, jog pernelyg daug mąsčiau, kodėl žmonės 
netenka drąsos žiūrėti vienas kitam į akis. 

= Paskaitysi man? 

Rankoje laikau knygą. Todėl jis taip klausia. 

Galėtumei palyginti jį su girios elfu. Bet toks kaip dabar, apskretęs, 
vienom trumpikėm, šlapias nuo prakaito, jis veikiau panašus į ruonį. 

- Atstok. 

— Tu nemyli vaikų? 

— Aš ėdu vaikus. 

Žengteli atgal. 

— Salluvutit, meluoji, - sako, kai einu pro šalį. 

Tą akimirksnį pastebiu jame du dalykus, kurie tarsi pažadina many 
prielankumą. Matau, kad jis vienas. Kaip ir visi egzilai. Ir dar - jis nebijo 
vienatvės. 

— Kokia čia knyga? - rikteli pavymui. 

— Euklido Elementai, - pasakau ir užtrenkiu duris. 


Tai iš tiesų buvo Euklido Elementai. 

Šitą knygą išsitrauksiu dar tą patį vakarą, kai čirkštelės skambutis ir jis 
pasirodys tarpdury, vis dar su trumpikėm, žiūrės tiesiai į akis; aš pasi- 
trauksiu į šalį, jis įeis į mano butą, į mano gyvenimą, kad niekada daugiau 
jo nebepaliktų; imu nuo lentynos Euklido Elementus. Tarsi siekdama juo 
atsikratyti. Tarsi iškart pabrėždama, kad neturiu jokių vaikiškų knygelių, 
kad mūsų nesuartins knyga nei kas kita. Tarsi norėdama kažko išvengti. 

Įsitaisom ant sofos. Jis sėdi sukryžiavęs kojas, ant paties kraštelio — 
visai taip pat Tulėj, prie Inglefyldo, vasarą sėdėdavo vaikai: ant krašto 
rogių, kurios palapinėje būdavo naudojamos kaip gultai. | 

— „Taškas yra tai, kas nedaloma. Tiesė yra ilgis be pločio.“ 

* Šitos knygos jis niekados neaptarinėjo, bet prie jos mes dažnai grįžda- 
vom. Kartais pabandydavau kitas. Parsinešiau vaikišką knygą Rasmusas 
Klumpas ledyne. Netardamas nė žodžio jis išklausė pirmuosius skyrius. 
Paskui, bakstelėjęs pirštu į meškiuką Rasmusą, paklausė: 

— Ar jis skanus? 

— „Pusskritulis — tai tokia figūra, kuri susidaro skersmeniui perkirtus 
apskritimą.“ | | 

Tą pirmą rugpjūčio vakarą mano skaitymas pereina tris fazes. 

Iš pradžių kyla susierzinimas dėl tokios kvailos padėties. Paskui apima 
šventinė nuotaika, kaip visada vien pagalvojus apie šią knygą. Žinojimas, 
kad ji - visko pagrindas ir riba. Kai grįžti atgal, už Lobačevskio ir Niuto- 
no, tiek, kiek tik įstengi, atsiremi į Euklidą. 

— „Ant ilgesniosios iš dviejų duotų skirtingo ilgio tiesių...“ 

Pati nebeklausau, ką skaitau. Tą akimirką kambarį užplūsta tik mano 
balsas ir Pietinio uosto saulėlydžio šviesa. Galiausiai nebelieka nė balso, 
tik aš ir berniukas. Tada nutylu. Taip sėdim dviese, žiūrėdami kiekvienas 
prieš save, tarytum man būtų penkiolika, o jam šešiolika, ir jaustume pa- 
siekę the point of no return'. Paskui jis tylutėliai atsistoja ir išeina. Žiūriu 
į saulėlydį, kuris šiuo metų laiku trunka tris valandas. Sakytum saulė, 
atėjus laikui leistis, pamatė žemės grožį ir nebenori su ja skirtis. 


Euklidas jo, žinoma, neatbaidė. Ir, aišku, nebuvo svarbu, ką skaičiau. 
Lygiai taip pat būčiau galėjus skaityti telefonų knygą. Arba Luiso ir Keri- 
sos Detection and Classification of Ice. Jis vis tiek būtų atėjęs ir sėdėjęs su 
manimi ant sofos. 

Būdavo, ateina kasdien. O kartais per porą savaičių pamatydavau jį 
tik kartą, ir tai iš tolo. Bet kai ateidavo, paprastai dienai baigiantis, būda- 
vo pradėję temti, o Julijana drybsodavo be kvapo. 

Kartkarčiais nuvesdavau jį maudytis. Nemėgo karšto vandens, bet juk 
nemaudysi vaiko šaltame. Įkeldavau į vonią ir paleisdavau dušą. Jis ne- 
protestuodavo - jau seniai buvo išmokęs susitaikyti su tuo, kas neišven- 
giama. Tik nė akimirką neatitraukdavo nuo manęs savo priekaištingo 
žvilgsnio. 


“ Riba, kai kelio atgal nėra (angl. ). 

Esu gyvenusi keliuose internatuose. Nuolat stengiuosi užgniaužti liku- 
sius prisiminimus ir kartais pavyksta. Bet būna, kad kokia nuotrupa vis 
šmėkšteli galvoje. Kaip dabar - pajuntu tą ypatingą mokyklos miegamo- 
jo dvasią. Stenhiojuje, prie Humlebeko, miegodavom miegamuosiuose. 
Viename mergaitės, kitame berniukai. Naktį atidarydavo langus. O mū- 
sų antklodės buvo tokios plonos... 

Morge, Kopenhagos savivaldybės lavoninėje, rūsyje po Universitetinės 
ligoninės Teismo medicinos institutu, mokyklų miegamuosiuose sušaldyti 
ties pat užšalimo tašku paskutiniuoju, šaltu miegu miega mirusieji. 

Viskas čia švaru, šiuolaikiška ir apgalvota. Net ekspertizės kabinetas 
išdažytas kaip svetainė, jame stovi pora toršerų, o žaliuojantis augalas 
turi įkvėpti drąsos. 

Izaiją dengia balta drobulė. Tarsi norėdamas pakelti kambarinės gėlės 
nuotaiką, ant jos kažkas padėjo puokštelę gėlių. Visas užklotas, bet iš mažo 
kūnelio ir didelės galvos galima suprasti, kad ten jis. Tyrinėjantys žmogaus 
kaukolę prancūzų mokslininkai Grenlandijoje susidūrė su rimta proble- 
ma. Jie rėmėsi teorija, kad tarp žmogaus galvos dydžio ir jo protinių gebė- 
jimų egzistuoja tiesioginis ryšys. Grenlandų, laikomų pereinamąja gran- 
dim po beždžionės, kaukolė pasirodė esanti didžiausia pasaulyje. 

Vyras baltu chalatu nudengia drobulę nuo veido. Izaijas atrodo nepa- 
liestas, tarsi kažkas labai atsargiai išsiurbė visą jo kraują ir spalvą ir pa- 
guldė miegoti. 

Julijana stovi šalia. Juodais rūbais ir jau antra diena blaiva. 

Einam link išėjimo, baltasis chalatas seka iš paskos. 

— Jūs giminaitė? — spėja. - Sesuo? 

Ne aukštesnis už mane, bet + pečių; laikysena kaip tuoj pulsian- 
čio avino. 

— Gydytojas, - sako, baksteldamas pirštu į chalato kišenėlę, bet apsi- 
žiūrėjęs pamato, kad kortelės su vardu ten nėra. 

— Velniai raguoti, —- burbteli. 

Einu toliau, jis iš paskos. | 

— Aš pats turiu vaikų. Gal žinot, ar jį rado gydytojas? 

— Mechanikas, - atsakau. 

Atseka į liftą. Staiga pajuntu, kad man reikia Žinoti, kas lietė Izaiją. 

— Jūs jį apžiūrėjot? 

Neatsako. Gal net negirdėjo, ko klausiau. Rieda prieš mus. Prie pat 
durų staiga ištraukia kartono skiautelę, panašiai kaip iškrypėlis atlapoja 
paltą. 

— Štai ji. Žanas Pjeras, kaip fleitininkas. Lagermanas, kaip saldyme- 
džio čiulpinukas. 


Su Julijana nepersimetėm nė vienu žodžiu. Bet jau įsėdus į taksi, už- 
darinėjant duris ji sugriebė mane už rankos. 
-— Ta Smila, - sako tarsi kalbėdama apie čia nesantį asmenį, - yra puiki 
moteris. Dešimt balų. 
Automobilis nuvažiuoja, aš išsitiesiu. Beveik dvylika. Turiu pasimatymą. 


„Valstybinis Grenlandijos autopsijos centras“, - parašyta ant durų, ku- 
rias prieini paėjęs atgal Frederiko Penktojo gatve pro Teilumo pastatą, 
Teismo medicinos institutą iki naujojo Universitetinės ligoninės priesta- 
to ir pakilęs liftu kelis aukštus su surašytais ant mygtukų pavadinimais — 
Grenlandijos medicinos draugija, Poliarinis centras, Arkties medicinos 
skyrius — iki šeštojo, įrengto stogo antstate. 

Vakar ryte skambinau į Vyriausiąją policijos valdybą, mane nusiuntė į 
skyrių A, o ten sujungė su tuo Nagu. 

— Galit pažiūrėti į jį morge, - pasakė. 

— Norėčiau pasikalbėti su gydytojų. 

— Tai Lojenas. Kreipkitės į Lojeną. 

Už stiklinių durų yra trumpas koridorius, vedantis prie lentelės su už- 
rašu PROFESORIUS, o mažesnėm raidėm J. Lojenas. Po lentele - du- 
rys, už jų rūbinė, toliau šalčiu dvelkianti kontora ir dvi sekretorės, palin- 

kusios prie fotostatų su saulės nutviekstais ledkalniais žydrame vandeny- 
je; pagaliau prieinu patį kabinetą. 

Čia neįrengė teniso kortų. Bet ne todėl, kad trūktų vietos. Lojenas, 
žinoma, turi porą jų sode prie savo namo Helerupe, o dar dvejetą - Kopų 
gatvėj Skagene. Be to, tai nesiderintų su iškilminga rimtos kontoros at- 
mosfera. 

Ant grindų guli storas kilimas, dvi sienos apstatytos knygomis, pro lan- 
gą atsiveria vaizdas į miestą ir Feledo parką, dar - sienoj įtvirtintas seifas, 
paveikslai auksiniais rėmais, mikroskopas ant šviesaus medžio stalo, po 
stiklu — paauksuota kaukė, kuri atrodo tarsi būtų nuimta nuo egiptietiš- 
ko sarkofago, du svetainės baldų komplektai, du išjungti monitoriai, kiek- 
vienas ant atskiros pakylos, ir vis tiek liktų sočiai vietos pabėgioti pavar- 
gus sėdėti prie stalo. 

Didelis raudonmedžio rašomasis stalas elipsės formos, nuo jo pakilęs 
Lojenas ateina manęs pasitikti. Jis beveik dviejų metrų ūgio, apie septy- 
niasdešimties metų, tiesus, balta apranga ir įdegusi oda daro jį panašų į 
dykumų šeichą, net maloni veido išraiška kaip to, kuris sėdi ant kupranu- 
gario ir draugiškai iš viršaus nužvelgia pro šalį smėliu šliaužiantį pasaulį. 

— Lojenas. 

Nors ir praleistas, laipsnis nuskamba kartu su pavarde. Jo ir dar to, 
kad gydytojas mažiausiai galva aukštesnis už kitus pasaulio gyventojus, 
neturim teisės pamiršti. Čia, po kojom, minios gydytojų, nesugebėjusių 
tapti profesoriais, o virš galvos — tik baltos lubos, žydras dangus ir Vieš- 
pats Dievas, o gal net ir to nėra. 

— Prašom sėsti, ponia. 

Man pasisekė - jis priima mane savo viešpatijoj, visas spinduliuoda- 
mas paslaugumu. Daugybė moterų prieš mane čia tapo laimingos ir daug 
jų dar bus, nes sunkią gyvenimo valandą ar gali būti kas geriau, nei atsi- 
remti į du metrus blizgančios medicininės savikliovos, o dar tokioj rami- 
namoj aplinkoj kaip ši. 

Ant stalo stovi įrėminta fotografija su ponia gydytojiene, erdelterjeru 
ir trimis suaugusiais tėvo sūnumis, kurie visi, aišku, studijuoja mediciną 
ir per visus egzaminus, įskaitant klinikinę seksologiją, gauna aukščiau- 
sius, trylika, balų. 

Niekada nesakiau, kad esu tobula. Susidūrusi su žmonėmis, turinčiais 
savo rankose valdžią ir ją su džiaugsmu naudojančiais, tampu kita, blo- 
gesne, niekšinga būtybe. 

Bet neišsiduodu. Atsisėdu prie stalo kampučio, padedu savo tamsias 
pirštines ir skrybėlę su juodu vualiu ant paties raudonmedžio plokštės 
krašto. Profesoriaus Lojeno akivaizdoje, kaip daugybę kartų anksčiau, - 
juoda, gedinti, klausianti, sutrikusi moteris. 

— Jūs grenlandė? 

Profesinė patirtis neklysta. 

— Mano mama buvo iš Tulės. Ar tai jūs... apžiūrėjote Izaiją? 

Pritariamai mosteli. 

— Aš norėjau sužinoti, nuo ko jis mirė. 

Tokio klausimo jis nesitikėjo. 

— Berniukas nukrito. 

— Bet ką tai reiškia, grynai fiziologiškai? 

Mąsto minutę, nepratęs aiškinti to, kas savaime aišku. 

— Jis krito nuo septinto aukšto. Organizmas, kaip visuma, tokiu atveju 
tiesiog suyra. 

— Bet jis atrodė tarsi visai nesužalotas. 

— Krentant tai įprastas dalykas, mieloji. Bet... 

Žinau, ką sakys toliau. „Taip atrodo tik prieš skrodimą. Paskui pama- 
tai viduje tik sutrupėjusius kaulus ir vidines kraujosruvas.“ 

— Bet jis toks tik atrodė, - baigia. 

Atsitiesia. Turi kitų reikalų. Dar neprasidėjęs, pokalbis eina į pabaigą. 
Kaip daugybė čia buvusių ir būsimų. 

— Ar buvo matyti jėgos pavartojimo žymių? 

Ašjo nenustebinu. Tokio amžiaus ir tokios profesijos žmogaus lengvai 
nenustebinsi. 

— Nieko panašaus. 

Sėdžiu tylėdama. Mėgstu stebėti europiečius visiškoje tyloje. Jiems ty- 
la - tuštuma su vis didėjančia įtampa, kuri ilgainiui tampa nepakenčiama. 

— Kas jums pakišo tokią mintį? 

Jau nebesako „mieloji“. Klausimą praleidžiu pro ausis. 

“ Kaip gali būti, kad šitas centras ir visas skyrius įkurtas ne Grenlandi- 
j0je? - klausiu. 

— Skyriui tik treji metai. Anksčiau Grenlandija išvis neturėjo autopsi- 
jos centro. Vyriausiasis Gothobo advokatas prireikus kreipdavosi į Ko- 
penhagos teismo medicinos institutą. Mes čia laikinai. Kitais metais vis- 
kas bus keliama į Grenlandiją. 

— O jūs? 

Jis nepratęs prie tiek klausimų, gali atsisakyti kalbėtis. 

— Aš vadovauju Arkties medicinos skyriui. Bet pagal specialybę esu 
teismo patologas. Kol kas einu autopsijos centro vadovo pareigas. 

— Ar jūs pats atliekat visus teisminius grenlandų skrodimus? 

Šoviau nesitaikydama. Bet smūgis turėjo būti taiklus, nes jis pradėjo 
mirksėti. 

— Ne, -sako, dabar jau iš lėto, - bet kartais aš padedu Danijos autopsi- 
jos centrui. Kasmet jie gauna tūkstančius bylų iš visos šalies. 

Prisimenu Žaną Pjerą Lagermaną. 

— Ar per skrodimą jūs buvot vienas? 

— Viską atliekam pagal griežtą tvarką, išskyrus specialias bylas. Būna 
vienas gydytojas, kuriam padeda laborantas ir kartais seselė. 

— Ar galėčiau pamatyti skrodimo protokolą? 

— Vis tiek nieko ten nesuprastumėt. O jeigu ką ir suprastumėt, tai jūsų 
nenudžiugintų. 

Sekundę buvo praradęs pusiausvyrą. Bet tuoj pat vėl susitvardė. 

— Protokolus laiko policija, kuri, galima sakyti, užsako skrodimus. Be to, 
pasirašydama mirties liudijimą ji sprendžia, kada galima laidoti. Civilinėse, 
o ne kriminalinėse bylose galima kalbėti apie dokumentų viešumą. 

Tvirtai varosi kamuolį vartų link. Balsas virsta raminamu. 

— Turit suprasti, panašiu atveju kaip šitas, kai kyla bent menkiausia 
abejonė dėl nelaimės aplinkybių, policijai ir mums reikia kuo nuodug- 
niausių tyrimų. Mes apžiūrime viską. Ir viską išsiaiškinam. Jėgos pavar- 
tojimo atveju praktiškai neįmanoma nepalikti žymių. Būna pirštų atspau- 
dų, suplėšytų drabužių, vaikas ginasi ir po jo nagais patenka užpuoliko 
odos ląstelių. Čia nebuvo nieko tokio. Nieko. 

Smūgiavo. Aš atsistoju ir užsimaunu pirštines. Jis atsilošia. 

— Mes, Žinoma, susipažinome su policijos protokolu, - sako. - Juk iš 
pėdsakų buvo aiškiai matyti, kad kai tai atsitiko, ant stogo jis buvo vienas. 

Ilgai keliauju link kambario vidurio ir iš ten atsigręžiu į jį. Kažką pra- 
dėjau suprasti, tik dar nežinau tiksliai. Jis vėl sėdi ant kupranugario. 

— Mielai prašom skambinti dar kartą, ponia. 

Staiga apėmęs silpnumas greitai dingsta. 

— Mes visi, - sakau, - turim savo fobijų. Kažką, ko tikrai labai bijom. 
Aš -— savo. Ir jūs savo, kai nusivelkat šitą neperšaunamą chalatą. Ar Žinot, 
ko bijojo Izaijas? Aukščio. Jis užbėgdavo iki antrojo aukšto. O paskui 
šliauždavo užsimerkęs, laikydamasis laiptų turėklų. Pabandykit įsivaiz- 

duoti - kasdien tie patys laiptai, prakaituota kakta, drebantys keliai, pen- 
kios minutės, kad užliptum iš antro į ketvirtą aukštą. Dar prieš įsikraus- 


tant jo mama prašė buto žemiau. Bet jūs juk Žinot - kai esi grenlandas ir 


gyveni iš pašalpos... 
Praeina nemažai laiko, kol sulaukiu Kikės 


— Bet vis dėlto jis buvo ant stogo. 
— Taip, vis dėlto buvo. Bet paklausykit manęs. Būtumėt galėjęs išban- 


dyti kėliklį, kraną, viską, bet nebūtumėt pakėlęs jo bent metrą tais pasto- 
liais. Visas šias bemieges naktis klausiu savęs ir niekaip negaliu suprasti, 
kas galėjo atsitikti, kad jis atsidūrė ten, viršuje 

Iebematau mažą jo figūrėlę rūsy. Nežiūriu į Lojeną. Einu savo keliu 

Julijana Kristiansen, Izaijo mama, savo pavyzdžiu patvirtina gydomąsias 
alkoholio savybes. Blaivi ji būna nejudri, nekalbi ir apatiška. Prisigėrusi 
tampa gyvybinga ir labai linksma. 

Kadangi ryte ji išgėrė teturamo, o dabar, grįžusi namo iš ligoninės, 
tiesiai sakant, užgėrė tabletę, šis puikus pasikeitimas vyksta po papras- 
čiausiu organizmo apnuodijimo šydu. Bet net nepaisant to, jai kur kas 
geriau. | 

— Smila, - sako, - aš tave myliu. 

Kalba, kad Grenlandijoje geria daug. Visai nepamatuotas nuvertini- 
mas. Grenlandijoje geria labai daug. Todėl ir aš taip vertinu alkoholį. Kai 
užsinoriu ko nors stipriau nei žolelių arbata, visada prisimenu, kaip bū- 
davo Tulėj prieš savanorišką spirito kiekio normavimą. 

Anksčiau esu buvusi pas Julijaną, bet visada sėdėdavome virtuvėje ir 
gerdavom kavą. Reikia gerbti asmeninį gyvenimą, ypač kai jis ir taip vi- 
siems prieš akis lyg Žiojinti žaizda. Bet dabar mane veda jausmas, kad 
turiu išspręsti vieną užduotį, pamatyti tai, ko kiti nepastebėjo. 

Šniukštinėju visur, Julijana leidžia man daryti, ką noriu. Iš dalies to- 
dėl, kad dar liko obuolių vynelio, bet ir todėl, kad jau tiek laiko gaudama 
pinigus pašto perlaidomis ir stebima per elektrinį valdžios mikroskopą ji 
nebejisivaizduoja, jog galima turėti ką nors asmeninio. 

Bute tvyro namų jaukumas, atsirandantis pakankamai ilgai brūžavus 
lakuotas grindis šiurkščiais medpadžiais, pamiršus pakankamai daug de- 
gančių cigarečių ant stalo, daugybę kartų miegojus kur pakliuvo; vienin- 
telis naujas ir veikiantis daiktas šiuose namuose - fortepijono didumo 
nespalvotas televizorius. 

Čia vienu - Izaijo kambariu — daugiau nei mano bute. Lova, žemas 
stalas ir spinta. Ant grindų - kartoninė dėžė. Ant stalo - dvi lazdos, „kla- 
sių“ akmenukas, kažkas panašaus į vonios pompą, modeliukas; bespal- 
viai kaip jūros akmenėliai stalčiuje. 

Spintoje —- apsiaustas nuo lietaus, guminiai, klumpės, keli megztiniai, 
apatiniai rūbai, kojinės, viskas sugrūsta kaip pakliuvo. Naršau po drabu- 
žių krūvą, ant spintos, bet užčiuopiu tik praeitų metų dulkes. 

Ant lovos polietileniniame maišelyje guli jo daiktai iš ligoninės. Ne- 
peršlampamos kelnės, bucai, medvilninis megztinis, apatiniai drabužiai, 
kojinės. Iš kišenės iškritęs baltas minkštas akmenukas, naudotas vietoj 
kreidelės. 

Julijana stovi tarpdury ir verkia. 

— Išmečiau tik marlę. 

Kartą per mėnesį, kai jo aukščio baimė ypač sustiprėdavo, porą dienų 
Izaijas naudodavo marliukus. Kartą ir aš jam pirkau. 

— Kur jo peiliukas? 

Jinai nežino. 

Ant palangės stovi laivo modelis, brangumu iškart išsiskiriantis iš pi- 
gių kambario daiktų. Ant stovelio parašyta: „Johanas Tomsenas, Danijos 
kriolito bendrovės motorlaivis“. Niekada nemačiau, kaip jis laikosi ant 
vandens. | 

Apkabinu ją per pečius. 

— Julijana, - prašau, - būk gera, parodyk man savo popierius. 


Mes visi turim stalčių, įvairių aplankų. Spausdintiems savo buvimo liu- 
dijimams laikyti Julijanai užtenka septynių prikimštų vokų. Daugumai 
grenlandų Danijoje sunkiausia priprasti prie popierizmo. Popierinio vals- 
tybės biurokratų fronto su paraiškų anketomis, blankais, privaloma ko- 
respondencija tam tikroms viešosioms instancijoms. Puikus subtilios iro- 
nijos pavyzdys — beveik beraštės Julijanos gyvenime susikaupė šitoks kal- 
nas popierių. 

Registracijos kortelės iš Sundholmo alkoholio gydyklos, gimimo liudi- 
jimas, Christianshauno aikštės kepyklos kuponų pluoštas (surinkęs jų už 
500 kronų gali gauti vieną riestainį veltui), pažymos iš venerinių ligų dis- 
panserio, seni mokesčių lapeliai, banko popieriai. Julijanos nuotrauka 
Karališkajame sode šviečiant saulei. Sveikatos draudimas, pasas, elek- 
tros tarnybos kvitai, laiškai iš Kreditų biuro. Krūva plono popieriaus la- 

pų, patvirtinančių, kad kiekvieną mėnesį Julijana gauna 9400 kronų pen- 
siją. Apačioje — ryšulys laiškų. 

Niekados negalėčiau skaityti svetimo laiško, todėl praverčiu asmeni- 
nius. Pačiame gale — tarnybiniai, rašyti mašinėle. Kišu juos atgal, tik stai- 
ga akys užkliūva už vieno. 

Tas laiškas kažkoks keistas. „Šiuo pranešame, kad Danijos kriolito 
bendrovės valdyba savo paskutiniajame posėdyje nusprendė paskirti 
Jums našlės pensiją ryšium su jūsų vyro Norsako Kristianseno mirtimi. 
Jums skiriama 9000 kr mėnesinė suma, kuri gali būti keičiama pagal 
pragyvenimo lygį.“ 

Valdybos vardu pasirašyta: E. Liubing, vyriausioji buhalterė. 

Atrodytų, nieko keisto. Tačiau matyti, kad kai laiškas buvo baigtas, 
kažkas pasuko jį 90 laipsnių kampu ir automatiniu plunksnakočiu skersai 
paraštės įrašė: „Man tikrai labai gaila. Elza Liubing“. 

Galima sužinoti šiek tiek apie savo žemiškuosius brolius iš to, ką jie 
rašo paraštėse. Daug svarstoma apie dingusį Ferma įrodymą. Vienoje 
knygoje buvo kalbama apie niekad neįrodytą teiginį, kad skaičių, pakeltą 
didesniu nei antruoju laipsniu, galima išskaidyti į kitų dviejų skaičių, 
pakeltų tuo pačiu laipsniu, sumą. Ferma parašė: „Radau tikrai puikų įro- 
dymą. Deja, paraštė per siaura, kad jį sutalpintų“. 

Prieš dvejus metus Danijos kriolito bendrovės kontoroje ponia pagal 
visas taisykles diktavo laišką. Jis turėjo atitikti reikalavimus, negalėjo lik- 
ti korektūros klaidų, viskas turėjo būti taip, kaip priklauso. Ji perskaitė jį 
ir pasirašė. Pasėdėjo sekundę. Tada pasuko popierių 90 laipsnių kampu ir 
pridūrė: „Man tikrai labai gaila“. 

— Kaip jis mirė? 

— Norsakas? Jis dalyvavo ekspedicijoj į vakarinę Grenlandijos pakran- 
tę; tai nelaimingas atsitikimas. 

— Kas atsitiko? 

— Kažką suvalgė, ir, man atrodo, organizmas neatlaikė. 

Žiūri į mane bejėgiškai. Žmonės miršta. Ką pakeisi, narpliodamas, kaip 
ir kodėl. 


— Galim laikyti ją visai užbaigta. 

Kalbuosi telefonu su Nagu. 

Palikau Julijaną vieną su savo mintimis, kurių dabar kaip planktono 
saldaus vyno jūroje. Gal reikėjo likti su ja? Bet aš ne angelas sargas. Pati 
vos laikausi. Be to, kai ką sugalvojau. 

Skambinu į Policijos valdybą. Izn mane sujungia su skyriumi A, kur 
pasako, kad inspektorius dar darbe. Iš balso sprendžiant, užsisėdėjo. 

— Mirties liudijimas pasirašytas pas mus šiandien ketvirtą valandą. 

— O tie pėdsakai? 

— Jeigu jūs būtumėt mačiusi tiek, kiek aš mačiau, arba jeigu pati turėtu- 
mėt vaikų, tai žinotumėt, kad neįmanoma atspėti, kas jiems šaus į galvą. 

Jo balsas tampa irzlus nuo minties apie visas bėdas, kurių jam yra pri- 
dariusios jo paties atžalos. 

— O čia juk tik kažkoks nevertas dčiiėšio grenlandas. 

Kitam ragelio gale įsitvyro tyla. Kad ir po ilgos darbo dienos, šis vyras 
dar turi jėgų staigiai įjungti šaldomąją termostato padalą. 

— Dabar paklausykit manęs, velniai rautų. Mums jokio skirtumo, jo- 
kio. Ar pigmėjas būtų nukritęs, ar žudikas maniakas, ar prievartautojas, 
mes dirbam tą patį. Tą patį. Aišku!? Aš pats paėmiau medicininę pažy- 
mą. Jokių požymių, kad buvo kas nors kita nei nelaimingas atsitikimas. 
"Tai, žinoma, tragiškas atvejis, bet tokių turime 175 per metus. 

— Norėčiau paduoti skundą. 

— Būtent taip ir padarykit. 

Padedam ragelius. Iš tikrųjų neketinau skųstis. Bet man irgi buvo sun- 
ki diena. 

Žinau, kad policija turi daug darbo. Gerai jį suprantu. Supratau viską, 
ką jis sakė. 

Išskyrus vieną dalyką. 

Per apklausą, užvakar, atsakiau į keletą klausimų. Bet ne į visus. 

Pavyzdžiui, apie šeimyninę padėtį. „Ne jūsų reikalas, —- pareiškiau poli- 
cininkui. - Nebent norėtumėt mane kur nors pasikviesti...“ 

Todėl jie ničnieko neturėtų žinoti apie mano asmeninį gyvenimą. Iš 
kur, klausiu pati savęs, Nagas Žinojo, kad aš neturiu vaikų? 

Atsakymo nesugebu rasti. 

Paprastas klausimas. Bet pasaulis nepaliauja domėtis vieniša silpna 
moterim: kodėl ji, būdama tokio amžiaus, neturi vyro ir poros Žavių jau 
žirgliojančių mažylių. Ilgainiui nuo jo atsiranda alergija. 

Pasiimu porą baltų lapų, voką ir atsisėdu prie stalo. Viršuje užrašau: 
„Kopenhaga, 1993 m. gruodžio 19 d. Valstybės advokatui. Aš, Smila Jas- 
persen, šiuo laišku norėčiau paduoti skundą“. 

Jis atrodo netoli penkiasdešimties, nors iš tiesų yra dvidešimčia metų vy- 
resnis. Apsirengęs šiltais treningais, su startukais, amerikietiška beisbolo 
kepuraite ir odinėm bepirštėm pirštinėm. Iš viršutinės kišenės išsitraukia 
mažytį rudą vaistų buteliuką ir ištuština jį įgudusiu, beveik nepastebimu 
judesiu. Tai propranololis, dvigubo veikimo tabletės, raminančios širdies 
plakimą. Nusimauna pirštinę ir žiūri. Ranka didelė, balta, išpuoselėta, 
nedreba. Išsirenka pirmu numeriu pažymėtą lazdą iš Brazilijos raudon- 
medžio, driver, taylormade, poliruotu varpo formos galu. Prideda ją prie 
kamuoliuko ir užsimoja. Kai muša, visa jo jėga, visi 85 kilogramai būna 
sutelkti į vieną tašką, didumo kaip pašto ženkliukas; atrodo, kamuoliu- 
kas išsisklaidys ir pradings. Jis vėl pasirodo tik nukritęs ant vejos, pačiam 
sodo pakrašty paklusniai nurieda prie vėliavos. 

— „Keimenas“, —- sako. - Makgregoro firma. Anksčiau visada turėda- 
vau problemų su kaimynais. Šitie nuskrieja tik pusę distancijos. | 

Jis mano tėvas. Pasirodymas buvo surengtas mano garbei, aš perma- 
tau kiaurai, ką jis iš tikrųjų reiškia. Mažas berniukas prašo meilės. O aš 
net negalvoju duoti. | 

Mano akimis žiūrint, visi Danijos gyventojai priklauso viduriniajai kla- 
sei. Tikri vargšai ir tikri turtuoliai yra tapę egzotika. 

Man teko pažinti nemažai vargšų, nes dalis jų — grenlandai. 

Tikriems turčiams priklauso mano tėvas. 

Jis turi 67 pėdų „Svaną“ su nuolatine trijų vyrų įgula Rungstedo uoste. 
Turi nuosavą salelę netoli Isės fiordo, kur gali atsiskirti nuo pasaulio nor- 
vegiškoje rąstų trobelėje, o kiekvienam neprašytam turistui tiesiai švie- 
siai pareikšti, kad susirinktų daiktus ir nešdintųsi. Jis vienas iš nedaugelio 

tomobilį šveisti ir šildyti ašies tepalinę su Bunseno tipo degikliu du kartus 
per metus, prieš pasirodant „Bugati“ klubo senųjų automobilių lenkty- 
nėse. Kitu laiku tėvas pasitenkina retkarčiais užsidėdamas klubo atsiųstą 
plokštelę su įrašytu ranka užvedamo vieno iš šių ratuotų stebuklų varik- 
lio garsu, reguliuojamu čiaudėjimu ir didėjančiais apsisukimais. 

Jis turi šitą namą, baltą kaip sniegas, išpuoštą baltutėm betoninėm 
kriauklėm, tikro skalūno stogu ir įvijais laiptais prie įėjimo. Rožyną dar- 
želyje, besileidžiantį tiesiai į Pajūrio gatvę, sodą už namo, kuriame sočiai 
vietos devynių duobučių aikštelei, dabar, įsigijus naujų kamuoliukų, ta- 
pusiai kaip tik tokio didumo, kokio reikia. 

Prigyveno tiek pinigų leisdamas vaistus. 

Jis niekados nebuvo iš tų, kurie skelbiasi į visas puses. Bet jeigu kas 
susidomėtų, galėtų atsiversti „Kas yra kas“ žinyną, kur parašyta, kad tris- 
dešimties metų jis tapo vyresniuoju gydytoju, paskui — pirmuoju aneste- 
ziologijos profesoriumi Danijoje ir kad po penkerių metų paskyrė savo 
gyvenimą tam, kas gražiai vadinama privačia praktika. Išgarsėjęs daug 
keliavo. Ne kokia pigiausia klase, o nuosavu lėktuvu. Jis leido vaistus vi- 
suomenės grietinėlei. Atliko narkozes per pirmąsias parodomąsias šir- 
dies operacijas Pietų Afrikoje. Kartu su Amerikos gydytojų delegacija 
buvo Sovietų Sąjungoje mirštant Brežnevui. Girdėjau kalbant, kad tai 
mano tėvas žongliruodamas savo ilgom poodinėm adatom pailgino jo gy- 
venimą keliom savaitėm. 


Jis panašus į uosto darbininką. Šitą įspūdį tyčia palaiko kartkartėm 
užsiaugindamas barzdą, dabar jau žilą, bet kadaise buvusią mėlynai juo- 
dos spalvos; ją ir dabar reikia skusti dukart per dieną, kad atrodytų tvar- 
kinga. 

Jo rankos patikimos ir tvirtos. Jomis laikydamas 150 mm adatą pro 
šoną, retroperitoniškai, per giliuosius nugaros raumenis pasiekia aortą. 
Tada nestipriai baksteli smaigaliu į didžiąją arteriją, kad įsitikintų, jog 
įlindo pakankamai giliai ir gali apeiti ją aplinkui palikęs sluoksnį lidokai- 
no prie didžiojo nervų rezginio. Centrinė nervų sistema reguliuoja krau- 
jagyslių tonusą. Jis sukūrė teoriją, kad šitaip blokuojant galima stimu- 
liuoti sulėtėjusią sunkiasvorio pono kojų kraujo apytaką. 

Leisdamas vaistus tėvas susikaupia kaip tik įstengia susikaupti žmo- 
gus. Negalvoja apie nieką, net apie tą dešimties tūkstančių kronų čekį, 

kurį tuoj išrašys jo sikšisiėi ir kuris turės būti išmokėtas iki sausio pir- 
mos. Laimingų Šv. Kalėdų ir linksmų Naujųjų metų. Kitas! 

Jau dvidešimt penkerius metus jis yra vienas iš tų dviejų šimtų golfo 
žaidėjų, kurie kovojo dėl paskutiniųjų penkiasdešimties „Eurocard“kor- 
telių. Turi jauną draugę, baleto šokėją, trylika metų jaunesnę nei aš, vaikš- 
tančią aplink ir žiūrinčią tokiomis akimis, tarsi kiekviena diena būtų vie- 
na viltis, kad jis tuoj nuplėš nuo jos balerinos sijonėlį ir batelius. 

Žodžiu, mano tėvas turi viską, ko tik galima įsigeisti. Jam atrodo, kad 
jis būtent tai čia man aikštelėje ir demonstruoja. Kad turi viską, ko širdis 
trokšta. Net dvigubo veikimo tabletės, vartojamos jo jau gerus dešimt 
metų, kad nedrebėtų rankos, praktiškai nesukelia jokių padarinių. 

Apeinam aplink namą nugrėbstytais žvyro takeliais, kurių pakraščius 
sodininkas Siorensenas vasarą apkarpo kirpėjo žirklėmis; susibadytum 
basas kojas, jei eitum neatsargiai. Aš su ruonio kailiniais, po apačia — 
siuvinėtos vilnos kombinezonas su užtrauktuku. Iš pirmo žvilgsnio mes — 
tėvas ir dukra, energinga ir pasiturinti pora. Bet pažiūrėjus iš arčiau ma- 
tyti banali dviejų kartų tragedija. 


Svetainė ąžuolinėm grindim, nerūdijančio plieno grindjuostėm apie 
veidrodžių sieną, už kurios — rožių krūmai, kriauklės paukšteliams ir visi 
gyvenantys apačioje. Prie židinio stovi Benja su triko, storom vilnonėm 
puskojinėm, mankština kojų raumenis ir nekreipia į mane dėmesio. Ji 
išblyškusi, miela ir nemaloni pažiūrėti, lyg kokia apnuoginta fėja. 

— Brentanas, - sakau. 

— Prašom pakartoti, — aiškiai ištaria, kaip mokė Karališkojo teatro mo- 
kykloje. 

— Brentanas, brangioji, BiyDEBU! tarpupirščiuose, dar galima nusipirk- 
ti be recepto. 

— Neturiu jokio grybelio, - šaltai atsikerta. — Jis atsiranda, matyt, jau 
tavo metuose. 

— Ir jaunesniems, brangioji. Ypač pernelyg aktyviai besitreniruojan- 
tiems. Ir labai greitai išplinta iki šakumo. 

Niurzgėdama traukiasi atbulom į gretimus apartamentus. Kupina ne- 
žabotos jėgos, užaugusi be jokio vargo ir pasiekusi žvaigždės karjerą, dar 
nepatyrė sunkumų, subrandinančių psichiką kovai. 

Senjora Gonzales paduoda arbatą ant lygaus marmuro stalo, uždeng- 
to 70 mm storio stikline plokšte. 

— Šimtas metų, Smila. 

Jis šiek tiek papasakoja apie savo naujus piešinius, rašomus atsimini- 
mus, apie tai, ką dabar skambina fortepijonu. Netenka greičio. Ruošiasi 
smūgiui, kuris kils susidūrus su mano ketinimais, neturinčiais su juo nie- 
ko bendra. Dėkingas, kad leidžiu išsikalbėti. Bet iš tiesų abu neturime 
jokių iliuzijų. 

— Papasakok man apie Johaną Lojeną, - sakau. 


Tėvui buvo vos per trisdešimt, kai jis atvyko į Grenlandiją ir sutiko 
mano mamą. 

Eskimas Aisivakas papasakojo Knudui Rasmusenui, kad pradžioje pa- 
saulyje gyveno tik du žmonės, abu galingi burtininkai. Kai atsibodo gy- 
venti vieniems, vienas jų padarė savo kūną tokį, kad galėtų gimdyti; nuo 
to laiko jiedu turėjo daug vaikų. 

XIX a. septintajame dešimtmetyje grenlandų katechetas Hanserakas 
Šventųjų brolių parapijos dienoraštyje Diarium Friedrichstal užregistravo 
padaugėjus moterų, medžiojančių kaip vyrai. Keletas pavyzdžių minima 
Rinko legendų rinkinyje ir Pranešimuose iš Grenlandijos; tai niekada ne- 
buvo įprasta, bet pasitaikydavo. Dėl moterų pertekliaus, mirčių ir skur- 
do, dėl grenlandams natūralaus įsitikinimo, kad kiekviena iš dviejų lyčių 
gali turėti savy priešingybę. 

Bet tada moterims tekdavo rengtis kaip vyrams ir atsisakyti šeimos 
gyvenimo. Visuomenė pripažindavo lyties pakeitimą, bet ne nepastovią, 
pereinamąją būseną. 

Mano mamai buvo kitaip. Ji juokėsi, gimdė vaikus, skleisdavo paska- 
las apie draugus, išdirbdavo odas kaip moteris. Bet šaudė, plaukiojo ka- 
jaku“ ir vilkdavo mėsą namo kaip vyras. 

Kai jai buvo apie dvylika metų, jie su tėvu išėjo balandžio mėnesį ant 
ledo; jis šovė į uuttog, ruonį, besišildantį tarp ledų. Prašovė. Kitiems būtų 
galima surasti visokių paaiškinimų. Jam tebuvo vienas. Kad atsitiks kaž- 
kas nepakeičiama. Tai buvo regos nervo užkalkėjimas. Po metų jis visiš- 
kai apako. | 

Tą balandžio dieną mama liko stovėti, kai tėvas nuėjo tolyn patikrinti 
ilgojo lyno. Galėjo perkratyti galvoje įvairias ateities galimybes. Pavyz- 
džiui, socialinę pašalpą, kuri ir dabar Grenlandijoje mažesnė už pragyve- 


“ Nedidelė vieno žmogaus irkluojama valtis, aptraukta jūros gyvūnų oda. 

nimo minimumą, o tada buvo tarsi pajuoka. Arba bado mirtį, ne tokią 
jau retą, arba giminaičių, kurie patys nesudurdavo galo su galu, paramą. 

Kai ruonis vėl išlindo, ji jį nušovė. 

Anksčiau buvo žeberklu gaudžiusi jūros skorpionus ir uotus, šaudžiusi 
kurapkas. Po šio ruonio ji visam laikui tapo medžiotoja. 

Nemanau, kad mama dažnai susimąstydavo ir įvertindavo save iš ša- 
lies. Kartą lindėjom palapinėj vasaros stovykloje prie Atikerluko, kalnų 
uolų, į kurias tuo metų laiku priplūsdavo narų, juodų paukščių balta krū- 
tine; tik matęs gali susidaryti vaizdą, kiek jų ten būna. Šita gausybė netel- 
pa į matavimų ribas. 

Atėjom iš šiaurės, kur žvejojom narvalus su mažais dyzeliniais kate- 
riais. Vieną dieną sugavom aštuonis. Iš dalies todėl, kad ledai buvo už- 
spaudę juos vienam nedideliam plote, o iš dalies todėl, kad trys mūsų 
laivai buvo pametę ryšį vienas su kitu. Aštuoni narvalai — pernelyg daug 
mėsos, net ir šunims šerti. Pernelyg daug mėsos. 

Tarp jų buvo vaikinga patelė. Prie pat genitalinės ertmės styrojo spe- 
nelis. Kai mama vienu rėžtelėjimu perskrodė jos pilvą, ant ledo iškrito 
pusės metro angelo baltumo subrendęs jauniklis. 

Gal keturias valandas žvejai sustoję beveik tylėdami žiūrėjo į vidur- 
nakčio saulę, dėl kurios tuo metų laiku būna šviesu be perstojo, ir valgė 
narvalo odą mattak. Aš negalėjau nuryti nė kąsnio. 

Po savaitės mes sėdim prie paukščių uolų, jau para nevalgę. Užmetus 
didžiulį tinklą reikia susilieti su gamta ir laukti. Iš antro karto pagavau tris. 

Tai buvo paukštės, skrendančios pas jauniklius. Jos suka lizdus stačių 
šlaitų urvuose, iš kurių sklinda pragariškas jauniklių keliamas triukšmas. 
Mamos prisirenka kirminėlių į tam tikrą maišą snape. Jas užmuša spaus- 
dami širdį. Aš turėjau tris. 

Tai jau tiek kartų kartojosi: daugybė paukščių užmušta, iškepta moly- 
je, suvalgyta. Tiek daug, kad net neprisimenu visų. Bet dabar jų akys man 
staiga virsta tuneliais, kurių galuose laukia jaunikliai, šių akys - kiti tune- 
liai su narvalo jauniklių; jo žvilgsnis veda vis gilyn ir gilyn. Lėtai apverčiu 
tinklą: paukščiai triukšmingai pakyla į orą. 

Mama sėdi visai prie pat manęs ir nesako nė žodžio. Tik Žiūri, tarsi 
pirmą kartą kažką pamačiusi. 

Aš nežinau, kas mane sulaikė. Gailestis Arktyje neturi jokios vertės, 
jis greičiau reiškia nejautrumą, menką gyvūnų, aplinkos ir būtinybės su- 
pratimą. 


3. Ma, 
€ 


/; 
4, 
9 


GMSIAUŲ 
J NS 


32 


— Smila, — sako ji, —- aš nešiojau tave savo amaat. 

Gegužės mėnuo. Jos tamsiai rudo atspalvio oda blizga tarsi tuzinas 
lako sluoksnių. Įsisegusi auksinius auskarus, ant kaklo kabo grandinėlė 
su dviem kryžiais ir inkaru. Jos plaukai .ant pakaušio susukti į kuodą, ji 
didelė ir graži. Net dabar, kai prisimenu mamą, ji tebėra man gražiausia 
iš visų kada nors matytų moterų. 

Man maždaug penkeri. Nežinau, ką būtent ji turi minty, bet pirmą 
kartą suprantu, kad mes vienos lyties. 

— Bet vis dėlto, — sako, — aš stipri kaip vyras. | 

Apsivilkusi raudonai ir juodai languotus medvilninius marškinius. At- 
smaukia iki alkūnės rankovę ir parodo man savo ranką, plačią ir tvirtą lyg 
irklas. Tada iš lėto atsisega marškinius. „Ateik, Smila“, - tyliai pakviečia. 
Ji manęs niekada nebučiuoja ir retai kada priglaudžia, bet visiško arti- 
mumo akimirką leidžia pažįsti pieno, kurio vis dar yra ten, po oda, kaip 
kraujo visada ten yra. Išsižergia, kad galėčiau prieiti. Kaip ir visi medžio- 
tojai ji mūvi prastai išdirbtos meškos odos kelnėm. Nepaprastai mėgsta 
pelenus, kartais valgo juos tiesiog iš laužo; dabar ji apvedė jais paakius. 
Šitam degančios anglies ir odos kvape randu akinamo baltumo krūtį su 
didele šviesiai rausva aureole. Geriu iįmmuk, savo mamos pieną. 

Vienintelį kartą po to ji pabandė paaiškinti man, kaip vieną mėnesį 
trys tūkstančiai narvalų atsiduria mažam fiorde, kur virte verda gyveni- 
mas. Po mėnesio ledas užkerta išėjimą į jūrą, ir jie sušąla. Kaip gegužės ir 
birželio mėnesį būriai narų nudažo uolas juodai. Kitą mėnesį pusė mili- 
jono paukščių žūsta iš bado. Taip savais žodžiais ji bandė parodyti, kad 
Arkties gyvūnų gyvenimą valdo nepaprastai dideli populiacijų svyravi- 
mai. Ir kad šitoj kaitoj tai, ką mes imam, yra menkniekis. 

Aš supratau ją, supratau kiekvieną žodį. Tada ir vėliau. Bet tai nieko 
nepakeitė. Po metų - likus metams iki jos dingimo — mane pradėjo pykin- 
ti žvejojant. Tada buvau maždaug šešerių. Per maža, kad pradėčiau ieš- 
koti priežasčių. Bet pakankamai suaugusi suvokti, jog tapau svetima gam- 
tai. Kad dalis jos nebebus man prieinama taip natūraliai kaip anksčiau. 
Galbūt jau tada man kilo noras suprasti ledą. Norėti suprasti reiškia ban- 
dyti atgauti tai, ką esame praradę. 


— Profesorius Lojenas... 
Ištaria vardą su tokiu dėmesiu ir plėšrūniška pagarba, kokią jaučia vie- 
nas kitam du brontozaurai. 

— Labai protingas vyras. 

Perbraukia baltu delnu skruostą ir smakrą. Kruopščiai išmoktas jude- 
sys; garsas — tarytum kas būtų brūkštelėjęs dilde per rąstą. 

— Jis įkūrė Arkties medicinos skyrių. 

— O kodėl jį domina teismo medicina? Sutiko dirbti Valstybiniame 
Grenlandijos autopsijos centre. 

— Anksčiau dirbo teismo patologu. Be to, jis imasi visko, kas gali pelny- 
ti jam šlovę. Matyt, manė šoktelėsiąs aukštyn. 

— Ko jis siekia? 

Akimirksnį tyli. Tėvas gyvenime dėl nieko nesuko sau galvos. Sulau- 
kęs senatvės pradėjo gilintis į žmonių elgesio motyvus. 

— Mano kartos gydytojai yra trijų tipų. Vieni taip ir lieka gydytojo asis- 
tentais arba galų gale imasi privačios veiklos. Tarp jų daug tikrai puikių 
žmonių. Kiti parašo disertacijas, kurios — juk tu pati, Smila, Žinai — yra 
atsitiktinė, absurdiška ir pakankama sąlyga prasistumti aukštyn. Jie tam- 
pa vyresniaisiais gydytojais. Tai vietiniai medicinos karaliukai. Na, ir tre- 
čiasis tipas — mes, iškilę iki paties viršaus. 

Visa tai pasakyta be krislelio autoironijos. Galėtum pamanyti, kad jis 
tuoj rimčiausiu veidu pareikš, kad pats savęs nė pusės tiek neįvertina, 
kiek turi tam pagrindo. 

— Paskutiniam šuoliui reikia ypatingų jėgų. Didžiulės ambicijos. Pini- 
gų. Arba valdžios. Arba Žinių troškimo. Medicinos istorijoje šitas pastan- 
gas simbolizuoja ugnis. Amžinoji alchemikų liepsna po retorta. 

Jis žiūri priešais save tarsi laikytų rankoje si: 1r adata būtų jau 
priartėjusi prie tikslo. 

— Lojenas, - tęsia, — nuo studijų laikų norėjo tik vieno. Visa kita paly- 
ginti buvo niekas. Jis norėjo, kad jį pripažintų geriausiu jo srityje. Bet ne 
Danijoje, tarp apskurusių valstiečių. Geriausių visatoje. Ši ambicija yra 
amžinai jame deganti ugnis. Ir tai ne kokia dujų degiklio liepsnelė. Tai — 
Joninių laužo liepsna. 


Nežinau, kaip mama su tėvu susitiko vienas kitą. Žinau tik, kad jis 
atvyko į Grenlandiją, nes ši svetinga šalis visada buvo tinkama moksli- 
niams eksperimentams. Kūrė naują būdą trigeminus neuritui, trišakio ner- 
vo uždegimui, gydyti. Anksčiau ligą sušvelnindavo numarindami nervą 
alkoholio injekcijomis, dėl kurių dalį veido suparalyžiuodavo ir atsiras- 
davo vadinamoji atvipusi lūpa, kai nustoji jausti vienos pusės burnos rau- 

menis. Šios ligos neišvengia net geriausios ir turtingiausios šeimos, o tai 
ir buvo pagrindinė tėvo susidomėjimo ja priežastis. Daug susirgimų buvo 
užregistruota Šiaurės Grenlandijoje. Jis atvyko gydyti savo naujuoju bū- 
du, šiluma, iš dalies denatūruojančia sergantį nervą. 

Čia jo nuotraukos. Stovi su „Kastinger“ firmos batais, pūkiniais dra- 
bužiais, kirvuku ledui, ledynų akiniais prie paskirtojo namo. Jam ant pe- 
ties uždėjęs ranką vienas iš dviejų nedidelių rudaodžių vyrų, jo vertėjų. 

Šiaurės Grenlandija tėvui iš tikrųjų tesiekė Tulę. Neturėjo nė minties, 
kad išbus ilgiau nei privalomą mėnesį šitoje vėjuotoje ledo dykynėje, kur 
nėra net golfo aikštelės. 

Kai pagalvoji, kad jis išbuvo ten trejus metus, iškyla miglotas energi- 
jos, baltai švytinčios tarp jo ir mano mamos, vaizdas. Bandė prikalbinti ją 
atsikelti į bazę, bet ji nesutiko. Kaip ir visiems, gimusiems Šiaurės Gren- 
landijoje, mano mamai bandymas uždaryti į narvelį buvo nepakenčia- 
mas. Tada jis atėjo pats į vieną iš tų faneros ir rifliuotos skardos barakų, 
kurie atsirado, kai įkūrę savo bazę amerikiečiai išvarė eskimus iš vietos. 
Vis tebeklausiu savęs, kaip jis ištvėrė. Aišku, kol mama buvo gyva, jam 
nereikėjo nei golfo lazdų, nei krepšio, tik kad galėtų sekti paskui, kad ir į 
patį juodą ir baisų pragaro dugną. 

„Jiems gimė vaikas“, - sakoma. Mano atveju buvo kitaip. Man atrodo, 
kad tai mano mamai gimė mano jaunesnysis brolis ir aš. UŽ viso šito, 
esantis šalia, bet negalintis tapti dalyviu, pavojingas kaip baltoji meška, 
meilės sulaikytas nekenčiamoje šalyje, meilės, kurios pats nesupranta ir 
kurios belaisvis yra, neturintis nė mažiausios įtakos buvo mano tėvas, 
vyras su adatom ir tvirtom rankom, golfo žaidėjas Moricas Jaspersenas. 


Kai man buvo treji metai, jis išvažiavo. Arba tiksliau, pats save ištrė- 
mė. Iš kiekvienos aklos, beprotiškos aistros kada nors išauga neapykanta 
mylimajam, kurio rankose - vienintelis laimės raktas. Man, kaip sakiau, 
tebuvo treji, bet jo išvažiavimą atsimenu. Tėvas buvo visas apimtas ver- 
dančio, sprogdinančio, velniškai pašėlusio pykčio. Energijos pavidalo, ki- 
lusio iš atgal bloškiančio ilgesio. Jis buvo pririštas prie mamos kitiems 
nematoma juosta, kurią jautė fiziškai kaip saugos diržą. 

Beveik nebūdavo su mumis, vaikais, kol gyvenom kartu. Nuo šešerių 
metų atsimenu jo pėdas. Jo rūkomo tabako „Latakija“ kvapą. Instru- 
mentų sterilizatorių. Susidomėjimą, kurį mums sukeldavo, kai kar- 
tkartėm išsitraukdavo startukus ir išsirinkęs vietą pažerdavo kamuoliu- 

kus ant šviežio ledo. Ir tą jį gaubiančią nuotaiką, visų jausmų mano ma- 
mai mišinį. Šilumą, alsuojančią ramybe, kokia, matyt, būna branduoli- 
niame reaktoriuje. 

Koks buvo mamos vaidmuo? Nežinau ir niekados nesužinosiu. Žmo- 
nės, nusimanantys tokiuose reikaluose, sako, kad meilei dūžtant į šipu- 
lius sutuoktiniai turi padėti vienas kitam. Galbūt. Kaip ir visi, aš nuo sep- 
tynerių metų tapiau šviesius nebūtus vaikystės vaizdus; dalis jų buvo skir- 
ta ir mamai. Vis dėlto juk tai ji liko ten, kur turėjo būti, ji statė ruoniams 
spąstus ir pynė man kasas. Buvo savo vietoje, didelė ir visada kartu, o 
Moricas su savo golfo lazdom, neskusta barzda ir adatom svyravo tarp 
dviejų savo meilės kraštutinumų: čia visiškai susiliedamas su mylimąja, 
čia persiskirdamas per Šiaurės Atlanto platybes. 


Grenlandijoje įkritęs į vandenį nebeišplauksi. Jūros temperatūra že- 
mesnė nei 4“ C; ji sustabdo visus kūno puvimo procesus. Skenduolio vi- 
duriai nesifermentuoja, o Danijoje dėl to savižudžiai tampa plūdrūs ir 
bangų mūša išmeta juos ant kranto. 

Rado jos kajako nuolaužas, iš kurių suprato, kad tai būta jūrų vėplio. 
Jūrų vėplių elgesys sunkiai nuspėjamas. Jie gali būti nepaprastai jautrūs 
ir baikštūs. Bet jei nuplaukia kiek piečiau, rudenį, kai žuvų jūroje suma- 
žėję, tampa greičiausiais ir sąmoningiausiais didžiojo vandenyno žudi- 
kais. Dviem savo iltim gali pramušti geležinį laivo šoną. Kartą mačiau, 
kaip medžiotojai atkišo vėpliui, kurį jie buvo sugavę gyvą, menkę. Jis su- 
čiaupė lūpas tarsi ketintų bučiuotis ir žuvį tiesiog nučiulpė nuo kaulų. 


— Būtų puiku, jeigu atvažiuotum Kalėdų, Smila. 

— Kalėdos man nieko nereiškia. 

— O nepagalvojai, kad tavo tėvas liūdės vienas? 

Tai vienas iš labiausiai varginančių Morico bruožų, išsiugdytų į senat- 
vę - melo ir sentimentalumo mišinys. 

— Pabandyk kreiptis į Vienišų vyrų nakvynės namus. 

Aš atsistoju, jis seka iš paskos. 

— Tu tikra beširdė, Smila. Todėl nuo tavęs pabėgo visi vyrai. - Matau, 
kad jis tuoj tuoj pravirks. 

— Tėti, - sakau. - Parašyk man receptą. 

Tą pačią sekundę žaibo greitumu jis persimeta nuo įžeidinėjimų iki 
susirūpinimo, kaip su mano mama. 

— Tu sergi, Smila? 

— Labai. Bet tuo popierėliu tu gali išgelbėti man gyvybę ir likti ištikimas 
duotajai Hipokrato priesaikai. Skaičius turi būti iš penkių skaitmenų. 

Kruūpteli, širdis apsipila krauju, nes užkliudžiau gyvybinius organus — 
piniginę ir čekių knygelę. 

Apsivelku kailinius. Benja neišlenda atsisveikinti. Tarpdury jis ištiesia 
man čekį, žino, kad šitaip palaiko vienintelį ryšį sa manim. Net tokį bijo 
prarasti. 

— Fernandas gali parvežti tave. 

Staiga jam kažkas dingteli į galvą. 

— Smila, - šaukia. — Tu neišvažiuoji? 

Tarp mūsų geras gabalas snieguotos vejos. Lygiai taip pat galėtų būti 
visas žemyninis ledas. 

— Kažkas graužia mano sąžinę, - sakau jam. - Gydymas kainuos ne- 
mažai pinigų. 

— Tokiu atveju, - prataria labiau sau, - bijau, kad čekio suma nepasiro- 
dytų mažoka. 

Ką gi, jo žodis buvo paskutinis. Bet negali gi, žmogus, laimėti kiekvie- 
ną kartą. 

Gal atsitiktinai, o gal ir ne, jis ateina tada, kai visi darbininkai išėję pie- 
tauti ir stogas likęs visiškai tuščias. 

Saulė, net šilta, giedras dangus, balti kirai, matyti Limhamno laivų sta- 
tykla ir nė krislelio sniego, dėl kurio mes čia vėl atėjom. Aš ir ponas Rau- 
nas, Valstybės prokuratūros tardytojas. 

Jis mažo ūgio, ne aukštesnis už mane, bet apsivilkęs didžiulį pilką pal- 
tą tokiais plačiais pečiais, jog atrodo panašus į dešimtmetį berniuką, vai- 
dinantį miuzikle apie prohibicijos laikus. Jo veidas lavos tamsumo, įde- 
gęs ir toks liesas, kad oda aptempus kaulus kaip kokios mumijos. Bet 
akys žvalios ir pastabios. 

— Kaip tik ketinau užsukti pas jus, - sako. 

— Kaip miela. Ar visada taip reaguojat į skundą? 

—Tik išimtiniais atvejais. Paprastai byla patenka į vietinį teismą. Sakykim, 
šiuo atveju taip atsitiko dėl išskirtinio jos pobūdžio ir jūsų skundo įtaigumo. 

Nieko nesakau. Leidžiu jam pajusti tylą. Tačiau nematyti jokio povei- 
kio. Jo smėlio spalvos akys įsmeigtos į mane, žvilgsnis nesuglumęs ir neš- 
mirinėja į šalis. Jis gali čia stovėti kiek reikės. Tik tuo išsiskiria iš kitų. 

— Kalbėjausi su profesoriumi Lojenu. Sakė, kad buvote pas jį užsukusi. 
Kad, jūsų nuomone, berniukas bijojo aukščio. 

Jo padėtis šiame pasaulyje neleidžia man juo visiškai pasikliauti. Bet 
traukte traukia pasidalyti su kuo nors tuo, kas mane kankina. 

— Ant sniego buvo pėdos. | 

Nedaugelis žmonių moka išklausyti. Dauguma užsiėmę ir skuba baigti 
pokalbį arba nekantraudami bando taisyti padėtį, arba tik ir tegalvoja, ką 
pasakys, kai pašnekovas užsičiaups ir bus jų eilė lipti ant scenos. 


/, 
4, 
I) 


G MRSIMŲS, 
1054N15 


38 


Bet šitas prieš mane stovintis vyras kitoks. Man kalbant jis įdėmiai 

klausosi, ką sakau. | | 
-— Skaičiau ataskaitą ir mačiau nuotraukas... 

— Kas dar? Ięskit toliau. 

Dabar mes kalbamės apie tai, ką reikia pasakyti, bet ko negalima pa- 
aiškinti. 

— Nuo čia įsibėgėta. Atsispiriant šuoliui ant sniego arba ledo čiurnos 
sąnarys išlinksta. Tarsi basam einant per smėlį. 

Bandau sukdama riešą parodyti tą į išorę nukreiptą judesį. 

— Jei judesys per greitas, nepakankamai tvirtas, koja šiek tiek slysteli. 

— Kaip kiekvienam žaidžiančiam vaikui... 

— Įpratęs žaisti sniege niekada nepalieka tokių pėdų, nes tai netaupus 
judesys — tas pat kaip netinkamas svorio perkėlimas kylant į kalną slidė- 
mis ilgoje distancijoje. 

Pati girdžiu, kaip neįtikinamai visa tai skamba. Laukiu niekinamos pa- 
stabos. 'Iylu. 

Jis žiūri į stogą. Neturi jokio tiko, jokio įpročio taisytis skrybėlę, degtis 
pypkę ar mindžikuoti. Neturi užrašų knygelės, kurią galėtų išsitraukti. Jis 
tiesiog labai mažas vyras, klausantis manęs ir atidžiai viską apsvarstantis. 

— Įdomu, - pagaliau prabyla. - Bet kažkaip... nesvaru. Būtų sunku pa- 
teikti kam nors kitam, neįsigilinusiam. Sunku pagrįsti. 

Jis teisus. Skaityti sniegą - tas pats, kas klausytis muzikos. Aprašyti, ką 
perskaitei, tolygu paaiškinti muziką raštu. 


Kai tai nutinka pirmą kartą, pasijunti tarsi atsibudęs visiems aplinki- 
niams miegant. Po lygiai vienatvės ir visagalybės. Mes pakeliui iš Chrini- 
suto į Inglefyldo įlanką. Žiema. Pučia vėjas ir klaikiai šalta. Kai moterims 
prireikia nusišlapinti, jos turi užkurti po marška primusą, nes tik tada gali 
nusimauti kelnes tą pačią sekundę nepersišaldydamos. 

Matėm, kad kyla rūkas; užėjęs jis apgaubia staiga ir visi tarsi apanka. 
Net šunys glaudžiasi į krūvą. Bet man nėra jokio rūko. Tik laukinė, šviesi 
nuotaika, nes nė akimirką nesuabejoju, kuriuo keliu reikia eiti. 

Mano mama klauso manęs, o kiti klauso jos. Mane įsodina į pirmas 
roges ir, kaip dabar atsimenu, jaučiu, tarsi važiuotume sidabrine gija, be- 
sidriekiančia tarp manęs ir namų Chraanaake. Dar prieš namui pasiro- 
dant naktyje žinau, kad jis tuoj tuoj išlįs. 

Gal tai buvo jau ne pirmą kartą. Bet būtent tai aš atsimenu. Gal mes 

klystame, prisimindami sielos proveržius kaip vienkartinį akimirksnį. Gal 
įsimylėjimas, viską persmelkiantis žinojimas, kad kada nors turėsi mirti, 
meilė sniegui iš tikrųjų nėra kažkas staigaus, galbūt tai visada mumyse. Ir 
gal niekad mūsų nepaliks. 

Dar vienas rūko vaizdas, turbūt net tos pačios vasaros. Aš nebuvau 
daug plaukiojusi, nepažįstu jūros dugno. Neaišku, kam jie ėmė mane kartu. 
Bet nė akimirką nesuabejoju, prie kurio kranto ženklo esame. 

Nuo to laiko jie pradėjo mane imti į jūrą beveik kiekvieną kartą. 

Amerikiečių karinė Šaltųjų vandenų laboratorija Pailoto saloje pasi- 
kvietė kelis mokslininkus vietos jutiino fenomenui tyrinėti. Mačiau pas 
juos krūvas storų knygų ir ilgus sąrašus straipsnių apie tai, kad žemėje 
pučia pastovios krypties vėjai, suformuojantys tam tikrą ledo kristalų pa- 
svirimo kampą, iš kurio, esant prastam matomumui, galima išskaityti pa- 
saulio šalių kryptis. Kad kitas, beveik nejuntamas brizas kiek aukščiau 
rūke kažkaip šaldo vieną veido pusę. Kad pasąmonė registruoja net šiaip 
jau neregimą šviesą. Yra sukurta teorija, pasak kurios, žmogaus smege- 
nys Arktyje turėtų reaguoti į stiprius elektromagnetinius sūkurius šalia 
Šiaurės ašigalio prie Bucha Felikso. 

Visa tai tas pats, kas žodžiais nusakyti muziką. 

Vienintelis mano dvasios brolis yra Niutonas. Man padarė nepaprastą 
įspūdį, kai universitete papasakojo apie tą Principia Mathemathica pir- 
mosios knygos vietą, kur parašyta, kad jis paverčia kibirą vandens ir, rem- 
damasis nuolaidaus vandens paviršiaus pavyzdžiu, įrodinėja, kad besisu- 
kančios apie savo ašį žemės viduje, saulėje ir aplink jas abi, ir besiritinė- 
jančiose žvaigždėse yra absolute space, Absoliučioji Erdvė, todėl neįma- 
noma rasti tvirto būties pradžios taško nei atskaitos sistemos; tik ji neju- 
da, tik jos galime įsitverti. 

Būčiau galėjus pabučiuoti Niutoną. Vėliau sukėlė abejonių Ernsto Ma- 
cho eksperimento su kibiru kritika, kuria rėmėsi savo darbuose Einštei- 
nas. Tada buvau jaunesnė ir pasiduodavau įtaigai. Dabar Žinau, kad vis- 
kas, ko jie siekė, buvo įrodyti, jog Niutonui trūko argumentų. Kiekvienas 
teorinis aiškinimas yra redukuota intuicija. Niekas nesusilpnino mano ir 
Niutono Absoliučiosios Erdvės suvokimo. Niekas neras kelio namo į Chra- 
anaaką įkišęs nosį į Einšteino raštus. 


— O kaip jūs pati manot, kas atsitiko? 
Niekas taip nenuginkluoja kaip įdėmus klausymasis. 

— Nežinau, - atsakau. 

Tai visai arti tiesos. 

— Ko tikitės iš mūsų? 

Čia, šviečiant saulei, kai sniegas ištirpęs, o gyvenimas eina tolyn Kni- 
pelio tiltu, kai mandagus žmogus kalbasi su manim, mano įtarimai staiga 
tampa tokie permatomi. Nesugalvoju, ką atsakyti. 

— Aš peržiūrėsiu bylą dar kartą, — sako jis, — nuo pat pradžios iki galo, 
turėdamas mintyje viską, ką jūs man papasakojot. 

Einam žemyn, bet aš leidžiuosi ne tik laiptais. Apačioje manęs laukia 
depresija. 

— Mano mašina ten, už kampo, - sako. 

Ir čia jis padaro neatitaisomą klaidą. 

— Aš siūlyčiau jums, kol byla bus peržiūrėta, atsiimti skundą. Kad 
galėtume ramiai dirbti. Ir dar. Jei laikraščiai kreipsis į jus, mano many- 
mu, reikėtų atsisakyti komentuoti bylą. Na, žodžiu, net neminėkit, ką 
man pasakojot. Liepkit kreiptis į policiją, pasakykit, kad mes toliau tę- 
siam darbą. | 

Jaučiu, kaip mano skruostus užplūsta raudonis. Bet ne iš sumišimo. Iš 
pykčio. 

Aš nesu tobula. Sniegas ir ledas man patinka labiau negu meilė. Mane 
lengviau sudominti matematika negu Žemiškaisiais broliais. Bet mano 
gyvenime yra už ko tvirtai užsikabinti. Galite pavadinti tai vietos jutimu, 
galit —- moteriška intuicija, viskuo, kas tik šaus į galvą. Aš stoviu ant pa- 
grindo, ir žemiau leistis nebėra kur. Gal ir tiesa, kad nesiekiu kuo geriau 
susitvarkyti gyvenimą. Bet visada — bent jau vienu piršteliu — apčiuopiu 
Absoliučiąją Erdvę. 

Todėl, kad ir kokiais vingiais ar šunkeliais eitų pasaulis, anksčiau ar 
vėliau aš viską suprantu. Dabar nelieka nė krislelio abejonės, kad kažkas 
ne taip. 

Aš neturiu vairuotojo teisių. O vilkint gražiais drabužiais per daug vis- 
ko reikia sužiūrėti, jei važiuoji dviračiu: kartu stebėti eismą, išlaikyti oru- 
mą ir saugoti, kad nenukristų Vagn parduotuvėje Rytinėje gatvėje pirkta 
skrybėlaitė. Todėl paprastai tenka eiti pėsčiai arba važiuoti autobusu. 

Šiandien einu pėsčia. Antradienis, gruodžio 21-oji, oras šaltas ir skaid- 
rus. Pirmiausia žingsniuoju į Geologijos instituto biblioteką Rytinio pyli- 
mo gatvėje. 

Vienas mano mėgstamas sakinys yra Dedekindo postulatas apie liniji- 
nę kompresiją. Ten apytiksliai taip teigiama: bet kuris, kad ir pats ma- 
žiausias, skaičių eilės intervalas yra begalinis. Kai aš bibliotekos kompiu- 
teryje ieškau ko nors apie Danijos kriolito bendrovę, randu medžiagos 
geriems metams. | 

Pasirenku Baltąjį auksą. Tai, pasirodo, žybsinti knyga. Žiba akys krioli- 
to karjero darbininkų, pinigingų pramonės magnatų ir grenlandžių valy- 
tojų; saulės atspindžių pilni mėlynieji Grenlandijos fiordai. 

Einu toliau pro Rytinių vartų stotį, žemyn Pajūrio bulvaru. Iki pastato, 
pažymėto 72B numeriu, kuriame prie savo Konkurentų, Eresūno kriolito 
bendrovės, įsikūrusi Danijos kriolito bendrovė kadaise turėjo 500 dar- 
buotojų, du laboratorijų pastatus, kriolito žaliavos, rūšiavimo sales, val- 
gyklą ir dirbtuves. Dabar telikę geležinkelio bėgiai, viskas baigiama griauti, 
tuščia, pora pašiūrių, būdelių ir vienas didelis raudonų plytų namas. 
Skaičiau, kad du didieji kriolito telkiniai prie Sakchrako septintajame 
dešimtmetyje galiausiai buvo išsemti, o per kitą dešimtmetį bendrovė per- 
ėjo prie naujos veiklos. 

Dabar čia tik užtverta teritorija, keliukas ir keli darbininkai baltais 
darbo drabužiais, ramiai besigaivinantys Kalėdų alumi ir besiruošiantys 
ateinančioms šventėms. 

Žvali ir apsukri mergiūkštė galėtų prieiti prie jų, skautiškai pasisvei- 
kinti ir žargonu kalbėdamasi iškvosti, kas per viena buvo ponia Liubing ir 
kas jai atsitiko. 

Bet toks tiesmukumas ne man. Nemėgstu šnekinti nepažįstamų. Ne- 
mėgstu susibūrusių danų darbininkų. Apskritai nemėgstu vyrų kompanijų. 

"Taip svarstydama apėjau visą pastatą, ir darbininkai mane pamatė, moja 
prieiti ir pasirodo esą paslaugūs džentelmenai, išdirbę čia trisdešimt me- 
tų ir dabar gavę liūdną užduotį viską išardyti, žinantys, kad ponia Liubing 
tebėra gyva ir gyvena Frederiksberge, adresas telefonų knygoje, bet ko- 
dėl aš teiraujuosi? 

— Ji kažkada padarė man paslaugą, - paaiškinu. - Dabar turiu jos kai 
ko paklausti. 

Jie linksi ir sako, kad ponia Liubing daug kam yra padariusi paslaugą, 
kad jie patys turi mano amžiaus dukrą ir kad užeičiau ir vėl. 

Einu Pajūrio bulvaru ir galvoju, kad net pačių paranojiškiausių įtari- 
nėjimų gilumoje glūdi žmogiškumas ir kontakto siekimas laukdami, ka- 
da galės prasikalti. 

Kas nors kartą gyveno kartu su gyvūnais, kuriems pakako erdvės, neis 
į zoologijos sodą. Bet kartą nusivedu Izaiją į zoologijos muziejų parodyti 
ruonių. 

Jam jie pasirodo nesveiki. Bet pirmykščio jaučio modelis visai įdomus. 
Grįžtam namo per Feledo parką. 

— Kiek buvo tam, kur matėm, metų? - klausia jis. 

— Keturiasdešimt tūkstančių. 

— Tada jis turbūt tuoj numirs. 

— Tai jau turbūt. 

— Kai tu, Smila, mirsi, galėsiu pasiimti tavo odą? 

— Gerai, — atsakau. 

Kertam Triangleną. Šilta, ūkanota rudens diena. 

— Smila, važiuokim į Grenlandiją? 

Nematau jokio reikalo slėpti nuo vaikų neišvengiamą tiesą. Jie turi 
išmokti pakelti tiek pat kiek ir mes. 

— Negalim. 

— Gerai. 

Niekada nieko jam nežadėjau. Negaliu nieko žadėti. Niekas negali nie- 
ko žadėti kitam. 

— Bet mes galim paskaityti apie Grenlandiją. 

Jis sako „mes“ apie mano skaitymą balsu, tvirtai įsitikinęs, kad sėdė- 
damas šalia prisideda nė kiek ne mažiau nei aš. 

— Iš kokios knygos? 

— Iš Euklido Elementų... 


Kol grįžtu namo, sutemsta. Mechanikas tempia savo dviratį į rūsį. 

Jis labai plačių pečių, panašus į lokį, ir jeigu išsitiestų, būtų net impo- 
zantiškas. Bet eina nuleidęs galvą, tarsi atsiprašinėdamas už savo ūgį, O 
gal norėdamas išvengti šio pasaulio durų staktų. 

Man jis patinka. Turiu silpnybę nelaimėliams. Invalidams, užsienie- 
čiams, klasės storuliams, tiems, su kuriais niekada niekas nešoka. Jiems 
plaka mano širdis. Gal todėl, kad visada žinojau, jog savotiškai esu vie- 
na iš jų. | 

Izaijo ir mechaniko santykiai buvo draugiški. Nuo tada, kai Izaijas iš- 
moko daniškai. Jiems nereikėjo daug žodžių. Meistras pažino meistrą. 
Du vyrai, kiekvienas savaip vienišas šiame pasaulyje. 

Jis tempia dviratį, o aš leidžiuosi kartu. Turiu kai ką patikrinti rūsyje. 

Mechanikas gavęs dvigubą sandėliuką dirbtuvei. Cementinėm grin- 
dim, sausą ir šiltą, su ryškia geltona elektros šviesa. Vietos nedaug, visko 
grūste prigrūsta. Palei dvi sienas stovi darbastalis. Ant kablių - dviračio 
ratas ir kelios kameros. Įpakavimo dėžė iš pieninės, pilna brokuotų po- 
tenciometrų. Dėžutė vinių ir varžtų. Kabanti lenta su mažytėm izoliuo- 
tom replėm elektroniniams prietaisams. Lenta su raktais. Devyni kvad- 
ratiniai metrai faneros, pilnos, atrodo, viso pasaulio darbo įrankių. Eilė 
lituoklių. Keturios lentynos su litavimo reikmenimis, dažų dėžutėmis, iš- 
ardyta stereojranga, veržliarakčių rinkiniu, suvirinimo elektrodais ir visa 
„Metabo“ firmos elektrinių įrankių serija. Palei sieną - du dideli balionai 
CO, suvirinimo agregatui ir du maži litavimo lempai. Be viso šito, išardy- 
ta skalbimo mašina. Kibiras tirpalo nuo medienos puvinio. Dviračio sto- 
vas. Kojinė pompa. 

Pririnkta tiek daiktų, kad trūksta, atrodo, vieno krustelėjimo, ir viskas 
virstų chaosu. Aš manau, jog čia tereiktų nusiųsti mane vieną uždegti 
šviesos ir kiltų tokia maišatis, kurioje paskui negalėtum rasti net jungik- 
lio. Bet dabar viskas turi savo vietą, justi smulkmeniškai tvarkingo žmo- 
gaus ranka; žmogaus, kuris nori būti tikras, kad reikalingą įrankį visada 
ras ten, kur pasidėjo. 

Čia pasaulis tarsi susidvejinęs. Viršuje — darbastalis, įrankiai, aukšta 
kontoros kėdė. Po stalu viskas pasikartoja dvigubai mažesniu masteliu. 
Maža kartono plokštė su siaurapjūkliu, atsuktuvais, kalteliu. Maža tabu- 
retė. Mažas staliukas. Replikės. Alaus dėžė. Cigarų „Humbrol“ dėžė su 
maždaug trisdešimčia dėžučių. Izaijo daiktai. Buvau čia vieną kartą, kai 
jiedu sėdėjo ir dirbo. Mechanikas - pasilenkęs ties lupos stovu prie stalo, 
Izaijas — ant grindų, vienom trumpikėm, pamiršęs viską pasaulyje. Oras 
buvo pritvinkęs degančio lydmetalio ir epoksidinės dervos kvapo. Ir dar 
kai ko, gerokai stipresnio: absoliutaus, viską aplinkui užmaršinančio su- 
sitelkimo. Stovėjau gal dešimt minučių. Jie nė karto nepakėlė akių. 

Izaiju niekas nepasirūpindavo atėjus daniškai žiemai. Tik retkarčiais 
Julijana aprengdavo jį tinkamai. Mums susipažinus jam per du mėnesius 
buvo keturi ausų uždegimai. Po penicilino kurso pradėjo blogai girdėti. 
Nuo to laiko, kai aš skaitydavau, jis sėsdavosi priešais mane, kad galėtų 
sekti lūpų judesius. Su mechaniku jiedu galėjo susikalbėti kitais būdais, 
nepraverdami lūpų. 

Jau kelias dienas vaikštau su vienu daiktu kišenėj, nes vis laukiau pro- 
gos susitikti. Dabar parodau jį jam. 

— Kas čia? 

Laikau vonios pompą, kurią pasiėmiau iš Izaijo kambario. 

— „Puodelis“. Stikliai naudoja juos dideliems stiklo lakštams nešioti. 

Kraustau alaus dėžę. Kelios medžio atraižos. Harpūnas, kirvis. Laive- 
lis, išdrožtas iš dėmėto medžio, gal kriaušės. Umiag. Nugludintu pavir- 
šiumi, kaltu išskaptuota skyle. Ilgas, kantrybės ir kruopštumo reikalau- 
jantis darbas. Dar automobiliukas iš sulenktų ir suklijuotų aliuminio plokš- 
telių, atpjautų nuo beveik folijos plonumo lakšto. Spalvoto stiklo šuke- 
lės, išlydytos dujų degikliu ir ištemptos. Kelios poros akinių rėmelių. Au- 
sinukas. Dangtelio nebėra, bet ta vieta išmoningai užtaisyta permatoma 
plastikine plokštele, priveržta mažais vyriais. Įdėtas į rankom susiūtą plas- 
tikinį dėklą. Viskas panašu į bendrą vaiko ir suaugusiojo darbą. Dar krū- 
va kasečių. 

— Kur jo peiliukas? 

Jis gūžteli pečiais. Po kiek laiko išnyksta. Šitas šimtą kilogramų sve- 
riantis visų draugas, geras santechniko bičiulis. Jis turi rūsių raktus ir gali 
kada nori vaikščioti čia kiek tinkamas. 

Išsitraukiu taburetę ir įsitaisau prie durų, kad galėčiau matyti visą pa- 
talpą. 

Internate kiekvienas turėjom trisdešimties centimetrų pločio ir pen- 
kiasdešimties ilgio spintelę. Su spyna. Raktą turėdavo savininkas. Visi 
kiti galėjo atidaryti ją metalinėm šukom. 

Daug kas mano, kad vaikai yra labai atviri, kad visas jų vidinis gyveni- 
mas tarsi sunkte sunkiasi laukan. Tai netiesa. Niekas nėra taip užsidaręs 
kaip vaikas ir niekam to taip nereikia kaip jam. Toks jo atsakas pasauliui, 
vaikštančiam su konservų peiliu rankose ir tikrinančiam, ar dar ne laikas 
pakeisti vidų labiau rinkoje vertinamu turiniu. 

Pirmasis internate išaugęs poreikis, išskyrus nuolatinį, niekad nepa- 
tenkinamą alkį, buvo ramybė. Miegamajame jos nebuvo. Tada jis pavirto 
niekam nežinomos slėptuvės poreikiu. 

Bandau įsivaizduoti Izaijo padėtį, vietas, kur jis būdavo. Butas, blokai, 
vaikų darželis, pylimas. Jų niekada nebus įmanoma apieškoti iki galo. 
Todėl apsiriboju tuo, kas prie pat manęs. 

Apžiūriu sandėliuką. Labai atidžiai. Ir nieko nerandu. Tik ais atmi- 
nimą. Tada bandau atkurti šitos patalpos vaizdą tokį, kaip tuos du kartus, 
kai prieš daug daug laiko čia buvau. 

Prasėdžiu gal pusę valandos, kol jis iškyla man prieš akis. Prieš pusę 

metų tikrino, ar name neįsimetęs sausasis puvinys. Iš draudimo atsivedė 
treniruotą šunį. Tas išuostė porą mažų dėmelių, išgriovę mūrą jas išvalė. 
Viena iš vietų, kuriose jie tada dirbo, buvo šitas rūsio kambarys. Jie iš- 
griovė nuo grindų metro aukščio sienos gabalą. Paskui vėl užmūrijo, bet 
iki šiol nenutinkavo kaip visos sienos. Po darbastaliu, šešėlyje, likusi kvad- 
ratinė trisdešimt šešių plytų krūva. 

Vis dėlto niekaip negaliu rasti. Greičiausiai jis palaukė, kol darbinin- 
kai baigs. Atėjo, kai skiedinys dar buvo drėgnas, ir stumtelėjo vieną plytą 
šiek tiek gilyn. Tada lukterėjo sekundę ir įkišo ją į vietą. Ir taip, kol skie- 
rūsį, kad pajudintų plytą iš vietos vienu centimetru. Aš taip įsivaizduoju. 
Neįkištum peilio tarp plytos ir skiedinio, bet kai spusteliu, ji įlenda gilyn. 
Iš pradžių negaliu suprasti, kaip jis ištraukdavo plytą, nes nėra už ko su- 
imti. Tada išsiimu vonios pompą ir žiūriu. Negaliu stumti plytos, nes ji 
tuoj pat įkristų į sienos ertmę. Bet kai priremiu prie jos pompą ir kotu 
išsiurbiu orą, sunkiai pasiduodama išlenda. Dabar suprantu, kodėl. Vidi- 
nėje jos pusėje įkaltas mažas mėlynas vinukas. Aplink jį apvyniota plona 
nailoninė virvelė. Ant vinies ir virvelės užvarvintas didelis lašas epoksidi- 
nių klijų, sukietėjusių į akmenį. Virvelė leidžiasi į ertmę sienoje. Ant jos 
galo kabo plokščia cigarų dėžutė, aprišta dviem storom gumytėm. Viskas 
atrodo tarsi himnas išradingumui. 

Įsidedu dėžutę į švarko kišenę. Plytą įspraudžiu į vietą. 


Riterystė yra archetipas. Kai atvykau į Daniją, Kopenhagos savivaldy- 
bė surinko klasę vaikų mokytis danų kalbos Rugmarkeno mokykloje prie 
Socialinės apsaugos ministerijos imigrantams skirtų barakų Amagerio sa- 
los Sundbiu rajone. Aš sėdėjau su vienu berniuku, vardu Baralas. Buvau 
septynerių ir trumpai nukirpta. Per pertraukas su berniukais spardyda- 
vau kamuolį. Maždaug po trijų mėnesių per vieną pamoką turėjom pasa- 
kyti vienas kito vardus. 

— O šalia tavęs, Baralai, kuo ji vardu? 

— Jo vardas Smila. | 

— Jos vardas Smila. Smila mergaitė. 

Jis atsigręžė į mane be žado iš nuostabos. Praėjus šokui, likusį mokyk- 
los pusmetį jo elgesyje su manimi atsirado vienas pasikeitimas. Jis tapo 
maloniai, mandagiai paslaugus. 

Tą patį pastebėjau Izaijuje. Supratęs pagarbią žodžio „jūs“ reikšmę, 

jis staiga imdavo kalbėti daniškai, kad galėtų mandagiai į mane kreiptis. 
Paskutinius tris mėnesius, kai Julijana buvo visai pametusi saiką ir ribas, 
vakarais jis nebenorėdavo išeiti. 

— O gal aš galėčiau, - paklausė jis, - miegoti pas jus? 

Kai išprausiau jį, pastačiau ant tualeto dangčio, kad galėčiau įtrinti 
kremu. Veidrodyje jis matė savo veidą, nepatikliai uostinėjantį rožinį Eli- 
zabet Arden naktinio kremo kvapą. 

Kol neužmigdavo, jis nė karto neprisiliesdavo prie manęs. Niekados 
nepaimdavo rankos, neglostydavo ir pats neprašydavo glamonių. Bet naktį, 
giliai įmigęs, kartkarčiais atriedėdavo pas mane ir likdavo gulėti šalimais 
kelias minutes. Mano oda pajusdavo mažą jo Ee) vis ateinančią 1r 
pranykstančią, kaip lėlė teatre. 

Tomis naktimis tik snūduriuodavau. Mažiausias jo greito kvėpavimo 
pasikeitimas mane pažadindavo. Dažnai tiesiog gulėdavau galvodama, 
kad oras, kurį dabar įkvepiu, yra jo iškvėptas. 

Bertranas Raselas rašė, kad grynoji matematika yra tokia sritis, apie 
kurią kalbėdami, nežinom, apie ką kalbam, ir ar tai, ką teigiam, yra tei- 
singa ar klaidinga. 

Tas pat man ir maisto gaminimas. 

Valgau daugiausia mėsą. Nesušilčiau nuo daržovių su duona. Niekada 
nesijaučiau šeimininkė savo virtuvėje, nežinau, ką turiu šaldytuve, kokia 
maisto cheminė sudėtis ir kaip ji kinta gaminant. Vadovaujuosi vienu vie- 
ninteliu principu. Visada gaminuosi ką nors karšto. Tai labai svarbu, kai 
esi viena. Padeda atlikti proto higieną. Palaiko formą. 

Šiandien turiu dar vieną tikslą. Atitolinti du telefono skambučius. Ne- 
mėgstu kalbėti telefonu. Man reikia matyti pašnekovą. 

Ant stalo prieš save pasidedu Izaijo cigarų dėžutę. Tada susuku pirmą- 
jį telefono numerį. 

Tikiuosi, kad bus per vėlu, kad visi bus išėję anksčiau, nes tuoj Kalėdos. 

Skambinu į Kriolito bendrovę. Direktorius tebesėdi kontoroje. Nepri- 
sistato, jis — tik balsas, sausas, nepermaldaujamas ir atgrasus, kaip byran- 
tis smėlis smėlio laikrodyje. Man praneša, kad kadangi jų vadovybėje bu- 
vę valdžios atstovų, o bendrovė dabar uždaroma ir fondas pertvarkomas, 
buvo nutarta visus popierius perkelti į Valstybinį archyvą, kuriame sau- 
gomi dokumentai su valstybinių institucijų sprendimais; kai kurie iš jų — 
dabar iškart jis nepasakysiantis, kurie būtent - priskiriami „bendrųjų nu- 
tarimų“ grupei ir saugomi penkiasdešimt metų, o kiti — turėčiau pati su- 
prasti, kad ir apie juos jis negalėsiąs suteikti informacijos — laikomi susiję 
su asmenimis ir mėgaujasi aštuoniasdešimties metų apsauga. 

Bandau išklausti, kur laikomi popieriai, popieriai apskritai. 

Visa informacija tebėra bendrovės priežiūroje, bet formaliai popieriai 
jau atiduoti Valstybinio archyvo žinion, į jį todėl turėčiau ir kreiptis, gal 
jis galintis dar kuo nors man padėti? 

— Taip, - sakau. - Paaiškinti apie stogą ir nelaimingus nukritimus. 

Nusmaukiu gumytes nuo Izaijo dėžutės. 

Mano namų peiliai pakankamai aštrūs vokui atplėšti. Riekdama ru- 
pios duonos riekę beveik peržengiu jų galimybių ribas. Pavojingesnių man 
nereikia. Juodą dieną ir taip galvoju, kad nieko nereiškia nueiti į vonią ir 
prieš veidrodį persirėžti kaklą. Vis dėlto neblogai, kad tokiais atvejais 
esu papildomai apsaugota, nes žinau, kad pirmiausia teks leistis pas kai- 
mynę pasiskolinti padoraus peilio. 

Bet aš gerai pažįstu nenumaldomą blizgančios geležtės trauką. Kartą 
nupirkau Izaijui „Pumos“ skinerį. Nepadėkojo. Veidu nešmėkštelėjo nė 
krislelis nustebimo. Tik atsargiai ištraukė trumpą, plačiaašmenį durklą iš 
žalio veltinio makščių ir po penkių minučių dingo. Žinojo, žinojau ir aš, o 
jis žinojo, kad aš žinojau, kad jis nuėjo į rūsį, kur po mechaniko stalu 
palinks prie savo naujo įrankio ir užtruks keletą mėnesių, kol suvoks, kad 
jis tikrai jo. 

Dabar durklas, įkištas į makštis, guli priešais mane cigarų dėžutėje. Su 
plačia, rūpestingai išblizginta elnio rago rankena. Dėžutėje dar keturi 
daiktai. Harpūno smaigalys, kokių visi vaikai Grenlandijoje prisirankioja 
iš apleistų stovyklaviečių ir visur tąso, nors ir žinodami, kad reikia ati- 
duoti radinius archeologams. Meškos nagas, kurio kietumu, plonumu ir 
aštrumu dabar vėl stebiuosi. Kasetė be dėklo, bet įsukta į apiblukusį žalio 
juodraštinio popieriaus lapą, pilną skaičių. Li didžiosiomis raidėmis 
parašyta „Niflheim“. 

Ir dar - autobuso bilieto įdėklas; bilietas išimtas, o vietoj jo įkišta nuo- 
trauka. Spalvota, greičiausiai padaryta paprasčiausiu pigutėliu fotoapara- 
tu. Vasara, panašu į Šiaurės Grenlandiją, nes vyras susikišęs džinsus į ka- 
mikus'. Sėdi saulėje ant akmens. Nuoga krūtine, su dideliu, juodu naro 
laikrodžiu ant kairės rankos. Juokiasi fotografuojamas ir tuo momentu jis 
kiekvienu savo dantim, kiekviena juoko išryškinta raukšle yra Izaijo tėvas. 

Jau vėlu. Bet pats tas laikas, kai mes, visuomenės mechanizmų varik- 
liai, užsivedam paskutinį kartą prieš Kalėdas, kad užsitarnautume pre- 
miją: šiais metais ji - šaltis ir direktoriaus bučinukas į paausį. 


" Auliniai iš odos (eskim. ). 

Atsiverčiu telefonų knygą. Valstybės advokato Kopenhagoje kontora 
yra Jenso Kofodo gatvėje. 

Tiksliai nežinau, ką pasakysiu Raunui. Galbūt tereikia priminti jam, 
kad nesidaviau apkvailinama, kad nenurimau. Tereikia pasakyti: „Žinai, 
mano mielas, aš nenuleidžiu nuo tavęs akių“. 

Esu pasiruošus bet kokiam atsakymui. 

Tik ne tam, ką išgirstu. 

— Pas mus, - sako šaltas moteriškas balsas, — toks nedirba. 

Klesteliu ant kėdės. Telieka tik garsiai įkvėpti oro, kad išloščiau laiko. 

— Su kuo aš kalbuosi? - klausia ji. 

Buvau bepadedanti ragelį. Bet kažkas jos balse mane sulaiko. Kažkas 
oficialaus. Siauro ir smalsaus. Smalsumas staiga sukelia įkvėpimą. 

— Su Smila, - šnibždu ir bandau pasaldinti balsą. - Iš „Smilos saunos 
klubo“. Ponas Raunas buvo užsirašęs masažui, bet norėjo pakeisti laiką... 

— Tas Raunas toks mažas ir plonas? 

— Plonas kaip šakalys, brangute. 

— Vaikšto su dideliais paltais? 

— Kaip keturvietės palapinės. 

Girdžiu, kaip pagreitėja jos kvėpavimas. Žinau, jos akys dabar žiba. 

— Jis iš Ekonominių nusikaltimų tyrimų skyriaus, - sako. 

Dabar ji laiminga. Savaip. Padovanojau jai geriausią šių metų istoriją, 
kurią bus galima aptarinėti su artimiausiomis draugėmis prie kavos puo- 
duko ir saldžių bandelių rytoj iš pat ryto. 

— Tu mane tiesiog išgelbėjai, - pasakau. — Jei kartais pati užsinorėtum 
masažo... 

Padeda ragelį. 

Nusinešu arbatą prie lango. Danija — puiki šalis. Bet ypač puiki jos 
policija. Stebinanti. Ji lydi Jo Didenybės asmens sargybinius iki Amalien- 
borgo. Padeda paklydusiems ančiukams pereiti gatvę. O kai mažas ber- 
niukas nukrinta nuo stogo, pirmiausia pasirodo uniformuoti tvarkdariai. 
Paskui kriminalinė policija. Tada savo atstovus atsiunčia Valstybės advo- 
katas iš Ekonominių nusikaltimų tyrimų skyriaus. Gali ramiai miegoti. 


Išjungiu telefoną. Šiandien gana prisikalbėjau. Priprašiau mechaniką 
perdirbti kištuką, todėl dabar galiu nutildyti ir durų skambutį. 

Įsitaisau ant sofos. Galvoje sukasi šiandienos įspūdžiai. Leidžiu jiems 
praplaukti. Paskui užplūsta vaikystės atsiminimai, čia vos slegiantys, čia 

švelniai pakilūs; ir jie nuseka pirmuosius. Tada ateina ramybė. Užsidedu 
plokštelę. Sėdžiu ir verkiu. Ne dėl to, kad būtų kažko gaila. Savo gyveni- 
mą esu sukūrusi pati ir nenorėčiau, kad būtų kitaip. Verkiu, nes visata 
tokia graži, kai joje Bramso Koncertą smuikui griežia Kremeris. 

Viena mokslinė teorija remiasi požiūriu, kad Žmogus gali būti visiškai 
tikras egzistuojant tik tai, su kuo pats susidūrė. Tokiu atveju turbūt ne- 
daug kas galėtų tvirtai pareikšti, kad Gothobo gatvė egzistuoja penktą 
valandą ryto. Bent jau dabar langai tamsūs ir tušti, gatvės tuščios, antru- 
ke, be manęs ir vairuotojo, daugiau nieko nėra. 

Penkta valanda ryto kažkuo ypatinga. Tada sapnas tarsi pasiekia dug- 
ną. REM ciklo parabolė apsiverčia ir pradeda budinti miegantįjį, žadin- 
dama suvokimą, kad sapnas baigiasi. Tuo momentu žmogus būna pažei- 
džiamas kaip ką tik gimęs kūdikis. Šią valandą didieji plėšrūnai išeina į 
medžioklę, policija renka baudas mašinų stovėjimo aikštelėse. 

O aš antro numerio autobusu važiuoju į Brionshiojų, Kabelajės gatvę 
Uterslevo pelkės pakrašty, aplankyti teismo medicinos eksperto Lager- 
mano. Kaip saldymedžio čiulpinuko. | 

Jis pažino mano balsą telefono ragelyje dar nespėjus prisistatyti ir iš- 
kart paskiria laiką: „Pusę septynių, — sako, —- nebus per sunku?“ 

Ateinu kiek prieš šešias. Žmonės tvarko savo gyvenimą pasitelkę lai- 
ką. Pakeisk jį bent truputį ir beveik visada atsitiks kas nors įdomaus. 

Kabelajės gatvė tamsi. Tamsūs namai. Tamsi pelkė jos gale. Šąla. Šali- 
gatvis šviesiai pilkas nuo šerkšno, automobiliai aikštelėse aptraukti Žė- 
rinčiais baltais kailiniais. Nekantrauju pamatyti užsimiegojusį teismo me- 
diko veidą. 

Vienam name šviesu. Ką ten šviesu - jis visas tvieskia, už langų juda 
šešėliai, tarsi čia nuo vakar vakaro tebesitęstų puota. Paskambinu. Aš — 
Smila, geroji fėja, paskutinis svečias prieš aušrą. 

Duris atidaro iš karto penki, visi susigrūda tarpdury. Penki vaikai, nuo 
visai mažiaus iki jau ūgtelėjusio. Viduje yra dar daugiau. Apsirengę kari- 
niam žygiui, su slidžių batais ir kuprinėm, rankos laisvos, kad bet kada 
galėtų paleisti į darbą kumščius. Jų oda pieno baltumo, šlakuota, vario 
raudonumo plaukai kyšo iš po ausinių kepurių, o aplink tvyro perdėtai 
aktyvaus vandalizmo aura. 

Vidury jų stovi moteris, tokios pat odos ir plaukų spalvos, bet savo 
ūgiu, nugara ir pečiais tarsi sutverta amerikietiškajam futbolui. Už jos 
matyti teismo medikas. 

Jis pusmetriu žemesnis už savo žmoną. Jau apsirengęs, suirzęs, akys 
paraudonijusios — žvalus. 

Mane pamatęs net nepakrutina antakių. Tik linkteli galvą, ir mes, pa- 
lydimi šūksnių, nusiiriam per dvi svetaines, atrodančias tarsi po didžiojo 
tautų kraustymosi ir ordų antplūdžio (tuo pačiu keliu jų, matyt, grįžta ir 
atgal), per virtuvę, kur pritepta sumuštinių visoms kareivinėms, pro du- 
ris, kurioms užsitrenkus tampa tylu, sausa, labai šilta ir šviečia neoninė 
lempa. 

Mes šiltnamyje, įrengtame už vilos kaip žiemos sodas. Jame pora siau- 
rų takelių, nedidelė terasa su baltai nudažytais geležiniais baldais ir stalu 
ir gausybė lysvėse, vazonuose susodintų kaktusų. Visokio aukščio, nuo 
vieno milimetro iki dviejų metrų. Įvairiausio spygliuotumo. Apšviestų vio- 
letine ir mėlyna šviesa. 

— Dalasas, - sako jis, — puiki vieta pradėti kolekcionuoti kaktusus. Bet 
apskritai nepatarčiau ten važiuoti, nors velniai žino. Šeštadienio vakarais 
galėdavo būti ir po penkiasdešimt nužudymų. Dažnai dirbdavom apačio- 
je, prie greitosios pagalbos traumatologijos skyriaus. Ten atlikdavom skro- 
dimus. Praktiškai sutvarkyta. Išmokau nemažai apie šautines ir durtines 
žaizdas. Žmona sako, kad neturėjau laiko vaikams. Irgi teisybė, rupūs 
miltai. 

Kalba neatitraukdamas nuo manęs akių. 

— Anksti atėjot. Mums tai kas, mes vis tiek jau ant kojų. Žmona įrašė 
vaikus į Aleriodo darželį. Kad miške kiek pabūtų. Jūs pažinojot tą ber- 
niuką? 

* — Buvau šeimos draugė. Ypač jo. 

Atsisėdom vienas prieš kitą. 

— Kuo galėčiau padėti? 

— Jūs davėt man savo kortelę. 

Šitai praleidžia pro ausis. Atrodo, kad jis iš tų, kurie per daug visko 
matę, kad gaištų laiką tuščioms kalboms. Reikia kalbėti atvirai, kad pasa- 
kytų, ką Žino. 

Todėl pasakoju apie Izaijo aukščio baimę. Apie pėdas ant stogo. Apie 
savo vizitą pas profesorių Lojeną. Apie tardytoją Rauną. 

Jis prisidega cigarą ir nužvelgia kaktusus. Gal net nesuprato, ką sa- 
kiau. Nesu tikra, ar pati supratau. 

— Mesvieninteliai, - sako, - turim gerą institutą. Kitur sėdi keturi žmo- 
nės ir neturi pinigų pipetėms ar baltosioms pelytėms, iš kurių reikia imti 
ląstelių mėginius. Mums skirtas visas namas. Pas mus dirba patologai, 
chemikai ir teismo genetikai. Supirkta visa parduotuvė rūsy. Paskaitos 
studentams. Du šimtai darbuotojų, velniai griebtų. Trys tūkstančiai bylų 
per metus. Būtum sau kur Odensėje su gal 40 nužudymų. Aš turėjau pus- 
antro tūkstančio Kopenhagoj. Ir dar tiek pat Vokietijoj ir Amerikoj. Jei 
yra bent trys žmonės Danijoje, galintys vadintis teismo medikais, tai jau 
gerai. O du, du iš jų - tai mes su Lojenu. 

Šalia jo kėdės stovi į žydintį medžio kelmą panašus kaktusas. Iš žalio, 
panašaus į medį spygliuoto augalo iš lėto trykšta purpuro ir apelsinų spalva. 

— Kitą rytą po to, kai atvežė berniuką, buvom labai užsiėmę. Neblaivūs 
vairuotojai, Kalėdų pokyliai. Kiekvieną dieną ketvirtą valandą prie durų 
stovi policija ir, po velniais, laukia pažymų. Aštuntą valandą pradedu su 
berniuku. Jūs nelabai jautri, ar ne? Pas mus tokia rutina. Iš pradžių išori- 
nis tyrimas. Žiūrim, ar nėra ląstelių audinio panagėse, spermos tiesiojoje 
žarnoje. Tada pradedam skrodimą ir apžiūrim vidinius organus. 

— Ar šalia būna kas nors iš policijos? 

— Tik ypatingais atvejais, jeigu, pavyzdžiui, rimtai įtariama žmogžu- 
dystė. Bet tą kartą ne. Viskas vyko kaip įprastai. Jis buvo su neperšlam- 
pamom kelnėm. Nutraukęs jas pagalvojau sau, kad tai ne pats tinka- 
miausias drabužis šuoliams į tolį. Turiu vieną triuką. Kiekvienas specia- 
listas turi ką nors tokio susigalvojęs. Įkišu į klešnę uždegtą elektros lem- 
putę. Visi šventieji! Tvirta medžiaga. Aš apsimaunu panašias, kai dirbu 
sode. Bet prie šlaunies kiaura. Tada apžiūriu berniuką. Kaip visada. Toj 
vietoj randu ertmelę. Turėjau pamatyti ją per paviršinę apžiūrą, sakau 
jums atvirai, bet, po velnių, mes juk visi žmonės. Mane apima piktu- 
mas. Nes jokio kraujavimo nebuvo ir audinys neužsitraukęs. Žinot, ką 
tai reiškia? 

— Ne, - sakau. 

— Tai reiškia, kad ir kas ten būtų atsitikę, tai atsitiko jau po to, kai jo 
širdis nustojo plakti. Tada apžiūriu kelnes įdėmiau. Aplink skylutę - ne- 
didelė spaudimo žymė; ji padidina mano įtarimą. Atsinešu biopsinę ada- 
tą, panašią į poodinę, labai tvirtą; prie jos pritaiso rankeną ir beda į audi- 
nį, kad būtų galima paimti mėginį. Kaip kad geologai ima gręžinio šer- 
dies pavyzdžius. Tokias adatas labai mėgsta naudoti sporto fiziologai Au- 
gusto Krogho institute. Adata atitinka, velniai griebtų! Kelnės galėjo pra- 
kiurti dėl to, kad kažkas labai skubėjo ir stipriai ją bedė. | 

Jis pasilenkia prie manęs. 

— Galiu čia pat praryti savo seną skrybėlę, jeigu neteisybė, kad kažkas 
atliko jo raumens biopsiją. 

— Gal greitosios gydytojas? 

— Ir aš taip maniau. Tik neaišku, kokio velnio, bet kas gi kitas? Skam- 
binu ir klausiu. Klausiu vairuotojo. Gydytojo. Ir lavoną paėmusių mūsų 
sanitarų. Visi dievagojasi nieko tokio nedarę. 

— Bet kodėl Lojenas man šito nepasakė? 

Jis jau buvo besižiojąs atsakyti, tik staiga pasitikėjimas dingo. 

— Velniai nematė, čia galėjo būti atsitiktinumas. 

Užgesina lempas. Sėdim iš. visų pusių gaubiami nakties. Dabar jau Žy- 
mu, kad nepaisant nieko, pasirodys šiokia tokia dienos šviesa. Šiltnamis 
tylus. Stovi ir trokšta be garso, sunkiai traukdamas orą prieš ateinantį 
Armagedoną. 

Pereinu siaurais šiltnamio takeliais. Kaktusai atkaklūs. Saulė, dyku- 
mos vėjas, sausra ir nakties šaltis spaudžia juos prie žemės. O jie vis tiek 
stiepiasi į viršų. Šiaušiasi, užsidaro storame kiaute. Ir nepasiduoda. Man 
jie patinka. 

Lagermanas panašus į savo augalus. Gal todėl jis renka kaktusus. Net 
nežinodama jo gyvenimo matau, kad ir jam tebuvo duoti keli kubiniai 
metrai skaldos, pro kurią reikėjo prasimušti į šviesą. 

Stovim prie lysvės su žaliaisiais jūros ežiais, kurie atrodo, tarsi būtų 
patekę į vatos pūgą. 

— Pilocereus senilis, - sako. 

Šalia — eilė vazonų su mažesniais, žaliais ir violetiniais, augalais. 

— Meskalinas. Net garsiausios vietos - kad ir Mechiko botanikos so- 
das, Cesario Mandrikeso kaktusų muziejus Lancarote - neturi daugiau 
negu čia. Mažas gabaliukas ir apsvaigęs skrieji į dausas. Neverta prasidė- 
ti. Aš proto žmogus. Racionalistas. Mes tiriame smegenis. Išpjaunam juos- 

telę. Paskui sanitaras sutvarko kaukolę ir užtempia skalpą. Esu matęs 
tūkstančius smegenų. Nieko mistiško. Viskas — viena chemija. Kai esi pa- 
kankamai perskaitęs. O kodėl, jūsų nuomone, jis užbėgo ant to stogo? 

Pirmą kartą jaučiu norą atsakyti atvirai. 

— Man atrodo, jį kažkas vijosi. 

Papurto galvą. 

— Vargu ar vaikas bėgtų taip toli. Maniškiai sėdasi ir rėkia. Arba visiš- 
kai sutrinka. 

Kartą mechanikas pataisė Izaijui seną dviratį. Grenlandijoje jis nebuvo 
bandęs važiuoti. Tąkart išvažiavo. Mechanikas rado jį už dešimties kilo- 
metrų, netoli Senosios Kiojės, su atraminiu ratu ir maisto ryšulėliu ant ba- 
gažinės. Pakeliui namo į Grenlandiją. Žinojo, kur važiuoti, nes Julijana 
vienu metu buvo paguldyta į Hvidovrės ligoninę dėl baltosios karštinės. 

Nuo septynerių, kai pirmą kartą atvažiavau į Daniją, iki trylikos buvau 
pabėgusi daugiau kartų, nei galėčiau atsiminti. Du kartus nuvažiavau į Gren- 
landiją, o kartą net iki Tulės. Reikia prisigretinti prie kokios šeimos, o pas- 
kui suvaidinti, kad tavo mama sėdi lėktuve už penkių sėdynių arba stovi 
kiek toliau eilėje. Pasakojama daugybė „turinčių paklausą“ istorijų apie pa- 
simetusias papūgas, persų kates ar prancūzų buldogus, kurie stebuklingu 
būdu grįžo pas mamytę ir tėvelį namo į Friūdenholmo alėją. Visa tai niekas, 
palyginti su atstumu, kurį ieškodami normalaus gyvenimo yra įveikę vaikai. 

Galėjau pabandyti tai paaiškinti Lagermanui. Bet nieko nesakau. 

Stovim prieškambaryje, tarp batų, įmovų pačiūžų peiliams, maisto li- 
Kučių 1r įvairiausių kitų daiktų, likusių po ginkluoto būrio antpuolio. 

— Kas toliau? 

— Aš ieškau, - sakau jam, - loginio ryšio, apie kurį šnekėjot. Kol nera- 
siu, Kalėdų džiaugsmas manęs neaplankys. 

— O jums nereikia eiti į darbą? 

Neatsakau. Staiga visi jo spygliai dingsta. Kalba nesikeikdamas. 

— Aš esu matęs daugybę sielvarto apimtų giminaičių. Šimtus privačių 
talentų, narpliojančių bylas geriau už mus ir policiją. Mačiau jų užsispyri- 
mą ir idėjas ir pasakydavau sau, kad duodu penkių minučių garantiją. 
Dėl jūsų nesu toks tikras... 

Bandau šypsena atsimokėti jam už optimizmą. Bet rytas dar toks anks- 
tus, net ir man. | ] 

Staiga pajuntu, kad, užuot šypsojusis, atsigręžiu ir siunčiu oro bučinį. 
Vienas dykumos augalas kitam. 

Neturiu jokio supratimo apie automobilių markes. Dėl manęs visus 
pasaulio automobilius gali pakišti po hidrauliniu presu ir iššauti į stratos- 
ferą suktis aplink Marsą. Išskyrus, žinoma, taksi, kurie turi būti po ranka, 
kai man jų prireikia. | 

Tačiau aš maždaug įsivaizduoju, kaip atrodo „Volvo-840“. Pastarai- 
siais metais „Volvo“ rėmė Europos golfo turnyrą, ir mano tėvas reklama- 
vo automobilius kartu su kitais tarptautinį pripažinimą pelniusiais vyrais 
ir moterimis. Vienoje nuotraukoje jis stovi užsimojęs lazda priešais Sio- 
leriodo golfo klubo terasą, kitoje sėdi su baltu chalatu priešais pilną pa- 
dėklą instrumentų, o akių išraiška tarsi sako, kad jeigu Jums reikia už- 
blokuoti, smūgis, hipofizį, tai aš galiu ir tai sutvarkyti. Abiejose vietose 
pačiam prašant jį nufotografavo iš tos pusės, iš katros jis panašus į Pikaso 
su peruku, o užrašas buvo maždaug toks: „Tie, kurie niekada neklysta“. 
Tris mėnesius autobusuose ir geležinkelio stotyse ta reklama primindavo 
man, ką aš būčiau galėjusi pridurti prie teksto. O į galvą amžiams įsirėžė 
kampuotas ir tarsi raukšlėtas ,,Volvo-840“ profilis. 

Jei temperatūra pakyla prieš pat patekant saulei, kaip buvo šiandien, 
šerkšnas paskiausiai dingsta nuo automobilio stogo ir virš valytuvų. Pap- 
rasta, bet labai nedaug kas tai pastebi. Kabelajės gatvėje stovi neapšerkš- 
nijęs automobilis, gal jau nuvalytas arba juo ką tik važiuota. Tai mėlynas 
„Volvo-840“. 

Sugebėtum, aišku, rasti daug paaiškinimų, ko kažkas galėjo atvažiuoti 
čia dvidešimt minučių po septynių. Bet dabar man nekyla nė vienos min- 
ties. Todėl prieinu prie automobilio, pasilenkiu ir pažiūriu pro užtamsin- 
tą priekinį stiklą. Iš pradžių labai sunku pasiekti, bet pasilypėjus ant bu- 
ferio atsiduriu vairuotojo sėdynės aukštyje. Viduje sėdi vyras ir miega. 
Pastoviu kiek laiko, bet jis nepajuda. Tada nulipu žemėn ir šliaužiu Brions- 
hiojaus aikštės link. 

Miegas - svarbus dalykas. Aš ir pati mielai pamiegočiau dar bent porą 
valandėlių šį rytą. Tik jau ne susiraičius „Volvo“ Kabelajės gatvėje. 


— Mano vardas Smila Jaspersen. 

— Iš parduotuvės? 

— Ne, Smila Jaspersen. 

Ne visai tiesa, kad pokalbiai telefonu yra pati blogiausia komunikaci- 
jos forma, kokią tik galima įsivaizduoti. Domofonas peržengia visas ri- 
bas. Kad derintųsi prie viso aukšto prabangaus sidabro pilkumo namo, 

jis padarytas kriauklės formos iš oksiduoto aliuminio. Deja, mums kal- 
bantis, jame tebeošia didysis vandenynas. 

— Namų darbininkė? 

— Ne, - sakau. - Ir ne pedikiūrininkė. Turiu kelis klausimus apie Krio- 
lito bendrovę. | 

Elza Liubing padaro pauzę. Galima sau leisti, kai stovi gerajam pokal- 
bio įrangos gale. Kur šilta ir kur įtaisytas mygtukas durims atidaryti. 

— Jūs tikrai labai ne laiku. Pabandykit ateiti kitą kartą. 

Padeda ragelį. | 

Žengiu žingsnį atgal ir užverčiu galvą. Namas stovi vienas Frederiks- 
bergo Fulės rajone, Hairės gatvės gale. Daugiaaukštis. Elza Liubing gy- 
vena septintame aukšte. Vienu balkonu žemiau visi ketaus turėklai ap- 
statyti gėlių dėžėmis. Iš lentelės matyti, kad šie gėlių mėgėjai yra Šou 
šeima. Ryžtingai ir stipriai spusteliu mygtuką. 

— Klausau, - balsas mažiausiai aštuoniasdešimties metų ponios. 

— Aš iš gėlių parduotuvės. Elzai Liubing virš jūsų užsakyta puokštė, 
bet jos nėra namie. Ar negalėtumėt manęs įleisti? 

— Labai gaila, bet mūsų griežtose instrukcijose prisakyta nieko į sveti- 
mą butą neleisti. 

Mane žavi, kad būdami aštuoniasdešimties žmonės vis dar tebesilaiko 
griežtų instrukcijų. 

— Ponia Šou, - sakau. — Čia orchidėjos. Ką tik atgabentos lėktuvu iš 
Madeiros. Jos glemba nuo šalčio. 

— Kaip baisu! 

— Siaubinga. Bet vienas mažutėlis jūsų mažučiuko mygtuko spustelėji- 
mas įleistų gėles į šilumą, kurioje jos ir turi būti. 

Paspaudžia mygtuką. 

Liftas čia toks, kad kyla noras važiuoti aukštyn žemyn septynis ar aš- 
tuonis kartus, kad spėtum pasidžiaugti pliušine sofa, poliruotu Brazilijos 
raudonmedžiu, auksinėm grotelėm ir smėliasrove išraižytais amūrais ant 
stiklinių langelių, pro kuriuos matyti trosas ir atsvara, besileidžiantys gi- 
lyn, iš kur kyli. | 

Liubing durys uždarytos. Apačioje ponia Šou atidarė savąsias paklau- 
syti, ar orchidėjos nebus kalėdinio išprievartavimo priedanga. 
Kišenėje, tarp palaidų banknotų ir skolos lapelių iš antrojo Universi- 
teto bibliotekos skyriaus, turiu popieriaus skiautę. Įmetu ją pro plyšį laiš- 
kams. Mes laukiam, aš ir ponia Šou. 

Durų laiškų plyšys žalvarinis, teptuku dažyta lentelė su pavarde ir bal- 
tos bei pilkos spalvos apmušalai. 

Atsidaro. Tarpdury stovi Elza Liubing. 

Iš lėto nužvelgia mane nuo galvos iki kojų. 

— Ką gi, - pagaliau prabyla, - jūs tikrai gana atkakli. 

Žengteli į šoną. Aš einu pro ją. Į vidų. Ji namo spalvų. Nušveisto 
sidabro ir šviežios grietinėlės. Labai aukšta, daugiau kaip metras aštuo- 
niasdešimt, su ilga kuklia gelsva suknele. Plaukai sušukuoti į viršų, ke- 
lios palaidos sruogos krinta ant skruostų kaip blizgančio metalo kaska- 
dos. Jokios kosmetikos, jokių kvepalų, papuošalų, tik sidabrinis kryže- 
lis po kaklu. Angelas. Vienas iš tų, kuriam gali patikėti būti sargu su ug- 
niniu kalaviju. | 

Žiūri į mano pro duris įmestą laišką. Juo Julijanai buvo paskirta pen- 
sija. 

— Šį laišką, — sako, - aš puikiai prisimenu. 

Ant sienos kabo paveikslas. Iš dangaus į žemę srūva daugybė barzdotų 
senolių, mažų putlių vaikų, vaisių, gausybės ragas, širdys, inkarai, karū- 
nos, patrankos ir tekstas, kurį galėtum paskaityti, jei mokėtum lotynų 
kalbą. Šitas paveikslas — vienintelis prabangus daiktas. Kitos sienos tuš- 
čios ir baltos, ant parketo grindų vilnonis kilimas, ąžuolinis stalas, mažes- 
nis apvalus staliukas, pora kėdžių aukštais atlošais, sofa, nemaža knygų 
spinta ir krucifiksas. 

Daugiau nieko ir nereikia. Nes čia yra kai kas kita. Pro langą atsiveria 
vaizdas, kokį galėtum pamatyti tik jeigu būtum pilotas ir jeigu tavęs ne- 
pykintų nuo aukščio. Atrodo, kad didžioji buto dalis - labai didelė ir švie- 
si patalpa. Į balkono pusę visa siena stiklinė. Pro ją matyti Frederiksber- 
gas, Belahiojus ir toli toli Hiojė Gladsaksė. Į vidų plūsta tokio pat baltu- 
mo kaip lauke žiemos ryto šviesa. Kitoje pusėje didelis langas. Pro jį už 
daugybės nesibaigiančių stogų eilių galima įžiūrėti Kopenhagos bokštus. 
Aukštai virš miesto tarsi stikliniame varpe stovime su Elza Liubing ban- 
dydamos perprasti viena kitą. 

Pasiūlo pakabą mano švarkui. Kažkas šitame kambaryje tarsi liepia 
nusiauti batus. Atsisėdam į kėdes aukštais atlošais. 

— Tokiu metu, - sako ji, - aš paprastai meldžiuosi. - Sako taip natūra- 
liai, lyg būtų savaime suprantama, kad tokiu metu ji paprastai dalyvauja 
širdies bendrijos sportinėje programoje. 

— Todėl jūs — pati to nežinodama - pasirinkote netinkamą laiką. 

— Pamačiau jūsų pavardę ant laiško ir susiradau telefonų knygoje ad- 
resą, - sakau. 

Jinai vėl pažiūri į popierių. Tada nusiima mažus storo stiklo akinius, 
skirtus skaityti. 

— Baisi nelaimė. Ypač vaikui. Vaikui reikia turėti abu tėvus. Tai prakti- 
nis santuokos šventumo pagrindas. 

— Ponui Liubingui būtų buvę malonu girdėti. 

Jei jos vyras miręs, aš, pavartodama būtąjį laiką, nieko neįžeidžiau. Jei 
jis gyvas, tai čia - skoningas komplimentas. 

— Nėra jokio pono Liubingo, - sako ji. - Aš Jėzaus sužadėtinė. 

Ištaria tai rimtai ir kartu koketiškai, tarsi jie būtų susituokę prieš porą 
metų, gyvena laimingai ir taip gyvens visada. 

— Tai nereiškia, kad aš vyro ir moters meilės nelaikau dieviška. Bet ji, 
nepaisant visko, yra tik viena kelio atkarpa. Atkarpa, kurią aš leidau sau 
peršokti, jeigu galima taip pasakyti. 

Žiūri į mane su kažkokiu dviprasmišku humoru. 

— Tarsi mokykloje būčiau perkelta per vieną klasę. 

— Arba, - tęsiu aš, - kaip pakiltum nuo knygų pardavėjos tiesiai iki 
vyriausiosios Kriolito bendrovės buhalterės. | 

Juokiasi giliu, vyrišku juoku. 

— Mieloji, - sako, - jūs ištekėjusi? 

— Ne. Ir niekada nebuvau. 

Prisislenkam arčiau viena kitos. Dvi seniai subrendusios moterys, abi 
žinančios, ką reiškia gyventi be vyro. Atrodo, kad ji tvarkosi geriau nei aš. 

— Berniuko nebėra, - sakau jai. - Prieš keturias dienas jis nukrito nuo 
stogo. 

Ji pakyla ir nueina prie stiklinės sienos. Vienas malonumas būti se- 
nam, jei gali taip oriai ir gerai atrodyti. Veju mintį šalin. Kaipgi aš paaug- 
siu tuos trisdešimt centimetrų iki jos ūgio. | 

— Mačiau jį vieną kartą, — sako. - Jį susitikęs supranti, kodėl pasakyta, 
kad jeigu netapsite kaip vaikai, neįeisite į dangaus karalystę. Tikiuosi, 
vargšė motina kada nors suras Kristų. 

— Tik tokiu atveju, jeigu jį galima rasti pačiam butelio dugne. 

Pažvelgia į mane be šypsenos. 

— Jis yra visur. Net ir ten. 

Septintojo dešimtmečio pradžioje krikščionių misija Grenlandijoje dar 
turėjo imperializmo energijos. Vėliau, ypač Tulės lėktuvų bazės su por- 

nografinių žurnalų konteineriais, viskiu ir prostitucija pastangomis, iš re- 
liginio užkampio pavirtome besistebinčia tuštuma. Nebežinau, kaip rea- 
guoti į tikintį europietį. 

— Kaip jūs susitikot Izaiją? | 

— Aš panaudojau visą savo varganą įtaką bendrovėje, kad padaugėtų 
kontaktų su grenlandais. Mūsų karjeras Sakchrake, kaip ir Eresūno krio- 
lito bendrovės karjeras Ividuute, buvo uždara teritorija. Darbo jėga — 
danai. Vieninteliai darbuotojai grenlandai buvo valytojos, kivfakai'. Nuo 
pat kasyklos atidarymo buvo nubrėžta griežta riba tarp danų ir eskimų. 
Matydama tokią padėtį, aš pabandžiau priminti įsakymą apie artimo meilę. 
Kas keletą metų įdarbindavom grenlandų geologinėse ekspedicijose. Vie- 
noje iš jų dalyvavo Izaijo tėvas. Nors žmona paliko jį su vaiku, jis nuolat 
siųsdavo jai pinigų. Kai valdyba skyrė jai pensiją, pasikviečiau su vaiku į 
kontorą. Tada ir pamačiau Izaiją. | 

Žodis „skyrė“ sukelia man minčių. 

— Kodėl buvo paskirta pensija? Ar jūs turėjote juridinių įsipareigojimų? 

Padvejoja sekundę. 

— Vargu ar būta įsipareigojimų. Neslėpsiu, mano pasiūlymas turėjo įta- 
kos jų sprendimui. 

Matau dar vieną panelės Liubing ypatumą. Galią. Tokie turbūt būna 
angelai. O mūsų Viešpats danguje jaučia jų spaudimą. 

Prieinu prie jos. Frederiksbergas, rajonas aplink Genforeningo aikštę, 
Brionshiojus, nuo sniego viskas panašu į kaimą. Hairės gatvė trumpa ir 
siaura. Įsirėžia į Duję, pristatytą automobilių. Vienas iš jų - mėlynas „Vol- 
vo-840“. „Volvo“ gamyklų produkcijos juk visur aplink pilna. 

Taip ir turi būti. Kad koncernas turėtų lėšų remti Europos turnyrą. Ir 
mokėti honorarą mano tėvui, kurio už teisę fotografuoti jis giriasi užsi- 
prašęs gana nemažo. 

— Nuo ko mirė Izaijo tėvas? 

— Apsinuodijo maistu. Domitės praeitimi, panele Smila? 

Dabar turiu apsispręsti, ar pasakoti jai nebūtas istorijas, ar sukti sun- 
kiu tiesos keliu. Ant žemojo staliuko guli Biblija. Vienas grenlandas ka- 
techetas iš moravų misijos sekmadieninės mokyklos labai domėjosi Mir- 
ties jūros ritiniais. Prisimenu jo balsą, sakantį: „Ir Jėzus sakė: neturite 
meluoti“. Palaikau tai įspėjimu. 


" Kivfag - tarnas, bernas arba merga (eskimn. ). 

— Aš manau, kad kažkas jį išgąsdino, kažkas. užvijo ant to stogo, nuo 
kurio jis nukrito. 

Ji nė sekundę nepraranda pusiausvyros. Pastarosiomis dienomis ben- 
drauju su žmonėmis, visiškai šaltakraujiškai reaguojančiais į tai, kas ma- 
ne labiausiai stebina. 

— Velnias turi galybę pavidalų. 

— Vieno iš jų aš ir ieškau. 

— Kerštas Dievo rankose. 

— Šitokio teisingumo man per ilgai laukti. 

— Mano supratimu, trumpesniam laikui yra policija. 

— Jie nutraukė bylą. 

Pasižiūri į mane įdėmiai. 

— Gal arbatos, - sako. —- Aš juk iki šiol nieko jums NEDaIMAS 

Eidama į virtuvę tarpduryje atsisuka. 

— Ar žinot parabolę apie patikėtus talentus? Joje kalbama apie ištiki- 
mybę. Kaip žemei, taip dangui. Aš išbuvau Kriolito bendrovės tarnauto- 
ja trisdešimt penkerius metus. Suprantate tai? 


— Kas dvejus ar trejus metus bendrovė aprūpindavo geologines ekspe- 
dicijas, vykstančias į Grenlandiją. | 

Geriam arbatą. Iš Trankebaro karališkojo porceliano ir Georgo Jen- 
seno sidabrinio arbatinuko. Elzos Liubing skonis iš arčiau pažvelgus vei- 
kiau paprastas nei kuklus. 

— Ekspedicija į Gela Altą prie vakarinės pakrantės 1991 metų vasarą 
kainavo 1 870 47 kronų ir 50 erių, pusė buvo išmokėta Danijos krono- 
mis, o pusė Jorko kyšulio doleriais, pačios bendrovės piniginiu vienetu, 
pavadintu pagal Knudo Rasmuseno parduotuvę Tulėje 1910 metais. Tai 
viskas, ką galiu jums papasakoti. 

Sėdžiu labai atsargiai. Rorman iš Ordrupo gatvės įsiuvo šilkinį pamu- 
šalą į mano ožkiuko odos kelnes. Ji labai nenorėjo, sakė, išbrigs siūlės. 
Bet aš laikiausi atkakliai. Tokie maži džiaugsmai palengvina mano būtį. 
Norėjau, kad šilkas persiimtų šalčiu ir mano šlaunų šiluma. Kaina buvo 
tokia, kad dabar turiu sėdėti labai apdairiai. Sūpavimasis sėdint apkrau- 
na siūles. Tai mano mažytė šio pokalbio problema. Panelė Liubing turi 
didesnę. Biblijoje pasakyta kažkas panašaus į tai, kad negalima slėpti sa- 
vo širdies jausmų, ji šitai Žino ir dabar jaučiasi kiek nesmagiai. 

— Atėjau į Kriolito bendrovę 1947 metais. Kai fabrikantas Virlis rug- 

pjūčio 17-ąją man pasakė: „Gausite 240 kronų per mėnesį, priešpiečius 
veltui ir tris savaites vasaros atostogų“, - nieko neatsakiau. Bet sau viena 
pagalvojau, kad vis dėlto tai tiesa. Pažiūrėkite į paukščius danguje. Jie 
nei sėja, nei pjauna. Jis visais, ir manim, pasirūpina. „Grion ir Vickės“ 
kontoroje Naujojoje karaliaus aikštėje, iš kur atėjau, gaudavau 187 kro- 
nas per mėnesį. 

Telefonas stovi prie durų koridoriuje. Pastebiu du dalykus. Kad iš liz- 
do ištrauktas kištukas ir kad šalia nėra jokios užrašų knygelės, lentutės ar 
pieštuko. Šitai pamačiau jau įeidama. Dabar pradedu suvokti, kur ji deda 
visus telefonų numerius, kuriuos mes visi rašom ant sienos, ant delno ar 
nugramzdinam užmarštin. Jie telpa jos neaprėpiamoj atminty skaičiams. 

— Nuo to laiko, kiek man žinoma, niekas neturėjo pagrindo skųstis 
bendrovės dosnumu ar atvirumu. Į kiekvieną pastabą būdavo atsižvel- 
giama. Kai aš atėjau, buvo šešios valgyklos. Bufetas darbininkams, valgo- 
masis kontoros personalui, kitas - meistrams, dar vienas - atskirai kon- 
toros šefui, buhalterijos šefui ir buhalteriams, kambarys moksliniams ben- 
dradarbiams virš laboratorijų ir direktoriaus bei valdybos valgomasis. Bet 
viskas pasikeitė. 

— Turbūt dėl jūsų įtakos? — spėju. 

— Mūsų valdyboj juk buvo keli politikai. Tuo metu ir Stainkė. Tai, ką 
radau atėjusi, prieštaravo mano įsitikinimams, todėl aš nuėjau pas jį - tai 
buvo 1957 metais gegužės 17 dieną, ketvirtą valandą, tą pačią dieną, kai 
mane paskyrė vadovauti buhalterijai. Ir pasakiau: „Aš neturiu jokio su- 
pratimo apie socializmą, ponas Stainke. Bet manau, kad jis turi vieną 
bendrą bruožą su pirmųjų krikščionių bendruomenių gyvenimo būdu. 
Jie atiduodavo savo turtą vargšams ir gyvendavo kartu kaip broliai ir se- 
serys. Sakykite, kaip, ponas Stainke, suderinti šitas mintis su šešiomis val- 
gyklomis?“ Jis atsakė Biblijos žodžiais. Pasakė, kas Dievo — Dievui, kas 
ciesoriaus — ciesoriui. Bet po kelerių metų liko viena valgykla. 

Pila arbatą per sietelį, kad į puoduką nepatektų arbatžolių. Po arbati- 
nuko snapeliu - gabalėlis vatos, kad neapvarvėtų stalas. Panaši procedū- 
ra vyksta ir jos viduje. Ją trikdo neįprastas darbas persunkti viską per 
filtrą, kad ant manęs neužtikštų nė vienas lašelis. 

— Mes esam - buvom - iš dalies valstybinė įmonė. Ne pusiau valstybinė, 
kaip Eresūno kriolito bendrovė. Valdyboje buvo valdžios atstovų, valstybei 
priklausė 33, 33 proc. akcijų. Mūsų apskaitos buvo visiems prieinamos. Vis- 
kas būdavo kopijuojama senoviniu būdu - kalkiniu popieriumi, — nusišyp- 

so. — Panašiu į tą kietąjį tualetinį popierių. Kai kurias apskaitas tikrino 
Kontrolės departamentas, nuo 1976 metų sausio 1 dienos tapęs Valsty- 
bės kontrolės departamentu. Problema kilo dėl bendradarbiavimo su pri- 
vačiomis įmonėmis. Švedijos deimantų gręžimo korporacija, „Greenex“ 
kompanija, vėliau Grenlandijos geologiniais tyrimais. Dėl turinčių pusę 
ar ketvirtį etato. Visa tai komplikavo padėtį. Dar juk buvo hierarchija. 
Kaip ir kiekvienoje įstaigoje. Prie kai kurių apskaitos popierių net ir aš 
neturėjau leidimo prieiti. Savo apskaitas įrišau į pilką moleskiną su rau- 
donu antspaudu. Dabar laikome jas viename iš archyvo seifų. Bet buvo ir 
mažesnės apimties, slaptų buhalterijos knygų. Turi juk ir > būti. Di- 
delėje įmonėje kitaip nebūna. 

— „Laikome jas archyve“. Esamasis laikas. 

— Mane išleido į pensiją prieš dvejus metus. Nuo to laiko ir esu ben- 
drovės buhalterijos konsultantė. 

Pabandau paskutinį kartą. 

— Ar 1991 metų vasaros ekspedicijos apskaitoje buvo kas nors ypatinga? 

Vieną akimirksnį jau maniau, kad prisikapsčiau iki jos. Bet filtras vėl 
vietoj. 

— Nesu tikra, kad mano atmintis tai išlaikė. 

Spusteliu paskutinį kartą. Netaktiška ir iš anksto aišku, kad nepavyks. 

— Ar galėčiau pamatyti archyvą? 

Tik papurto galvą. 

Mano mama rūkė machorką; pypkė buvo padaryta iš senos šovinio 
tūtos. Ji niekada nemeluodavo. Bet kai norėdavo nuslėpti tiesą, iškraty- 
davo pypkę, prisikimšdavo burną iškratyto tabako, ištardavo mamartoą, 
nuostabu, ir apsimesdavo, kad negali kalbėti. Iylėti irgi menas. 


— Ar nebuvo sunku, - klausiu audamasi batus, - moteriai būti atsakin- 
gai už didelės įmonės buhalteriją šeštajame dešimtmetyje? 

— Viešpats buvo man maloningas. 

Pagalvojau sau, kad Viešpats neapsiriko parinkdamas Elzą Liubing 
savo malonei įgyvendinti. 

— Iš ko jūs sprendžiate, kad berniuką vijosi? 

— Ant stogo, nuo kurio jis krito, buvo sniego. Aš mačiau pėdas. Aš 
jaučiu sniegą. 

Žiūri tiesiai priešais pavargusiu žvilgsniu. Staiga pasimato, kokia ji sena. 

— Sniegas — nepastovumo simbolis, - sako. - Kaip Jobo knygoje. 

Užsidedu gobtuvą. Neišmanau Biblijos. Bet galvoje ant musgaudžio 
kartkartėm prilimpa keisčiausių vaikystės pamokų skiaučių. 

— Taip, - sakau. — Ir teisybės šviesos. 7 Apreiškime. „Jo galva ir 
plaukai buvo sniego baltumo.“ 

Atrodo, kad ją drasko širdgėla, kai uždaro duris man išėjus. Smila Jas- 
persen. Mielas svečias. Šviesos skleidėja. Jai išėjus dangus nusigiedrija, o 
nuotaika paskaidrėja. 

Tą sekundę, kai žengiu į Hairės gatvę, krenkšteli durų telefonas. 

— Ar nemalonėtumėt grįžti atgal? 

Jos balsas kimus. Bet gal tai povandeninio telefono kaltė. 

Ir vėl kylu liftu. Ji mane ir vėl pasitinka tarpduryje.. 

Bet viskas kitaip, nebemini, ką Jėzus vienoj ar kitoj vietoj pasakė. 

— Turiu tokį įprotį, - sako. - Atsiverčiu Bibliją bet kur, kai dėl ko abe- 
joju. Kad rasčiau ženklą. Sakykim, taip mes su Dievu truputį pažaidžiam. 

Kokio kito Žmogaus šitas įprotis būtų panašus į vieną iš tų mažų funk- 
cinių sutrikimų, atsirandančių europiečiams nuo ilgos vienatvės. Bet ne 
jos. Ji niekada nebūna vieniša. Ji ištekėjusi už Jėzaus. 

— Ką tik, kai jūs uždarėt duris, aš atverčiau knygą. Tai buvo pirmasis 
Apreiškimo puslapis. Kurį Jūs minėjote. „Aš turiu Mirties bei Mirusiųjų 
Pasaulio raktus.“ 

Stovim žvelgdamos viena į kitą. 

— Mirties ir Mirusiųjų Pasaulio raktai, - sako. - Kaip toli jūs ketinat 
eiti? 

— Ateitis parodys. 

Dar sekundę jos viduje vyksta kova. 

— Yra dvigubas archyvas rūsyje, po Pajūrio bulvaro vila. Pirmajame — 
apskaitos ir korespondencija. Į jį ateina valstybės tarnautojai, buhalte- 
riai, aš pati, kartais kontoros šefai. Antrasis yra už pirmojo. Ten saugo- 
mos ekspedicijų ataskaitos. Mineralų pavyzdžiai. Pilna siena topografi- 
nių žemėlapių. Maždaug narvalo ilties dydžio stovas gręžinių šerdims ir 
geologiniams gręžiniams. Į šitą archyvą iš esmės tegalima patekti su val- 
dybos arba direktoriaus leidimu. 

Atsuka man nugarą. 

Jaučiu kylant šventinę nuotaiką. Jinai tuoj - jos gyvenime tai atsitinka 
taip retai — sulaužys taisyklę. 

— Aš, žinoma, neturiu teisės pasakyti, kad ten naudojamasi visrakčiu. 
Arba kad „Abloy“ firmos raktas ant pakabos yra nuo pagrindinių durų. 

Iš lėto suku galvą. Už manęs ant mažų žalvarinių kabliukų kabo trys 
raktai. Vienas iš jų „Abloy“. 

— Pati vila neturi signalizacijos. Raktas nuo archyvo kabo elektriniame 
kontoros seife su šešiaženkliu kodu, mano paskyrimo buhalterijos vado- 
ve data. 17 05 57. Šis raktas tinka ir pirmajam, ir antrajam rūsiui. 

Ji apsisuka ir atsiduria šalia manęs. Pagalvoju, kad arčiau savo žemiš- 
kojo brolio ji niekada turbūt nėra buvusi. 

— Jūs tikinti? 

— Nežinau, ar į jūsų Dievą. 

— Nesvarbu. Ar tikit aukštesne jėga? 

— Kartais iš ryto negaliu tikėti net pati savimi. 

Nusijuokia jau antrą kartą šiandien. Tada apsisuka ir nueina savo pa- 
noramos link. 

Nuėjus jai pusę kelio įsikišu raktą į kišenę. Pirštų galiukais pasitikrinu, 
ar Rorman pamušalas, bent jau šitoj kišenėj, neprairęs. 

Tada išeinu. Leidžiuosi laiptais. Jei tai Dieviškoji Apvaizda, man kyla 
sunkus klausimas, kiek tiesiogiai ji įsikiša. Ar čia, pavyzdžiui, pats Vieš- 
pats Dievas pamatė mane Hairės gatvės 6 name ir pasakė: „Teįvyksta 
lūžis“, ir jis įvyko. Viename iš jo paties angelų. 


Pasuku už kampo į Dujės gatvę laikydama rankoje tušinuką. Pajutau 
norą užsirašyti ant delno vieną numerį. Bet per vėlu. Kai išlendu iš už 
kampo, gatvėje nėra nė vieno automobilio. 

— Iš žemės atėjai. 

Kartą, kai medžiojom narus, pasirodė medžiokliniai sakalai. Iš pra- 
džių horizonte matėsi tik du mažyčiai taškeliai. Paskui kalnas išsisklaidė 
ir šovė į dangų. Kai pakyla milijonas narų, akimirksnį tampa tamsu, lyg 
trumpai būtų grįžusi žiema. | 

Mano mama šaudydavo sakalus. Medžioklinis sakalas sminga žemyn 
200 km/val greičiu. Ji paprastai pataikydavo. Šaudė nikeliuotomis mažo 
kalibro kulkomis. Mes atnešdavome jai paukštį. Kartą kulka buvo per- 
ėjusi per vieną akį ir įstrigusi kitoje, tarsi miręs sakalas žiūrėtų į mus spin- 
dinčiu, kiaurai veriančiu žvilgsniu. 

Bazės iškamšininkas padarydavo jai iškamšas. Medžiokliniai sakalai 
įrašyti į Raudonąją knygą. Amerikos ar Vokietijos juodojoje rinkoje gali- 
ma parduoti jauniklį medžioklei už 50 000 dolerių. Niekas nedrįsdavo nė 
pagalvoti, kad mano mama pažeidžia draudimą medžioti. 

Ji jų neparduodavo. Išdalydavo visiems. Mano tėvui, etnografūi, sura- 
dusiam ją, moterį medžiotoją, bazės pareigūnams. 

Sakalo iškamša buvo ir baisi, ir stulbinama dovana. Mama įteikdavo ją 
iškilmingai ir iš pažiūros dosnia ranka. O paskui jai lyg netyčia išsprūsda- 
vo, kad reikia siuvėjo žirklių. Užsimindavo, kad praverstų 75 metrai nai- 
loninės virvės. Duodavo suprasti, kad mums, vaikams, ne pro šalį būtų 
pora šiltų apatinių rūbų komplektų. 

Ji gaudavo, ko prašė. Įpindama svečią į negailestingo, abi puses įparei- 
gojančio mandagumo tinklą. 

Dėl šito man būdavo gėda. Už tai aš ją mylėjau. Toks buvo jos atsaky- 
mas Europos kultūrai. Ji atsiverdavo mandagiai, bet su beveik neslepia- 


PETER H0EG Iš PANELĖS SMILOS SNIEGO JAUSMAS 67 


mais kėslais. Ir užsidarydavo gavusi tai, kuo galėtų pasinaudoti. Žirkles, 
ritinį nailoninės virvės, spermatozoidų, Morico Jasperseno paliktų jos 
įsčiose. 

Todėl Tulė niekados nevirs muziejumi. Etnografų išgalvotu Šiaurės 
Grenlandijos nekaltumo vaizdiniu. Pasaka apie tai, kad inuitai tebėra 
kreivakojai, šokantys pagal būgnus, sekantys istorijas ir plačiai besišyp- 
santys parodos paveikslėliai, kurių, pirmųjų šio amžiaus pradžios tyrinė- 
tojų įsivaizdavimu, galima prisižiūrėti į pietus nuo Chraanaako. Mano 
mama dovanodavo jiems negyvą paukštį. Ir priversdavo nupirkti jai pusę 
parduotuvės. Ji plaukiodavo kajaku, tokiu pat kaip XVII a., kai Šiaurės 
Grenlandijoje dar nebuvo užmirštas kajakų darymo menas. Bet medžiok- 
lei jūroje naudodavo izoliuoto plastiko pūslę. 

— Žeme ir virsi. 

Matau, kaip sekasi kitiems. Tik pati negaliu rasti laimės. 

Izaijui turėjo sektis. Jis būtų galėjęs iškilti. Būtų galėjęs sugerti Daniją 
savin, pakeisti ją ir būti kartu ir vienu, ir kitu. 

Pasiuvau jam balto šilko anoraką“ . Audinys jau buvo perėjęs per eu- 
ropiečių rankas. Mano tėvas kažkada gavo jį dovanų nuo dailininko Giko 
Johanseno. Šis atsivežė jį iš Šiaurės Grenlandijos, kur buvo surengęs kny- 
gos apie Grenlandijos paukščius iliustracijų parodą. Apvilkau juo Izaiją, 
sušukavau ir užkėliau ant tualeto dangčio. Tai atsitiko, kai jis pamatė sa- 
ve veidrodyje. Tropinis audinys, grenlandams būdingas žavėjimasis šven- 
tiniu drabužiu, daniškas prabangos džiaugsmas susiliejo į viena. Galbūt 
šį tą reiškė ir tai, kad tai buvo mano dovana jam. 

Po sekundės jam prireikė išsišnirpšti nosį. 

— Suspausk man nosį. 

Suspaudžiau jam nosį. 

— Kodėl? - paklausiau. Jis paprastai šnirpšdavosi nosį į kriauklę. 

Tik prasižiojau, o jo akys jau žvelgė į mano lūpas veidrodyje. Ne kartą 
esu pastebėjusi, kad jis suprasdavo, ką noriu pasakyti, dar prieš ištariant 
mintį balsu. 

— Kai aš pasipuošęs annoraag gagortog, puikiuoju anoraku, nenoriu 
teptis pirštų snargliais. 

— Ir vėl atgimsi iš žemės. 


" Inuit - žmogus, grenlandas (eskim. ). 
“ Paprastai baltas, per galvą velkamas puspaltis su gobtuvu. 

Nužvelgiu moteris aplink Julijaną, kad sužinočiau, ar kuri iš jų nesi- 
laukia. Berniuko, kuriam galėtų būti duotas Izaijo vardas. Mirusieji gy- 
vena savo varde. Po mano mamos keturios mergaitės buvo pavadintos 
Anos vardu. Keletą kartų buvau nuėjusi pas jas, sėdėjau ir kalbėjausi, 
kad priešais mane sėdinčioje moteryje arba už jos pamatyčiau šmėkšte- 
lint tą, kuri paliko mane. 

Ištraukia virves iš karsto rankenų. Vieną akimirksnį mano ilgesys virs- 
ta beprotybe. Kad nors sekundę atidarytų karstą ir leistų pagulėti šalia jo 
mažo, šalto kūnelio, į kurį kažkas bedė adatą, kurį skrodė, fotografavo, 
pjaustė ir vėl užsiuvo, kad dar nors kartą galėčiau pajusti sustandėjimą 
prie savo šlaunies, vos juntamo, beribio erotiškumo ženklą, naktinio dru- 
gio sparnų plazdėjimą virš mano odos, tamsųjį laimės vabzdį. 

Šąla taip stipriai, kad jie negali iškart užkasti karsto. Kai nueinam, 
duobė už mūsų lieka Žiojėti. 

Einame greta vienas kito, aš ir mechanikas. 

Jo vardas Peteris. Mažiau negu prieš trylika valandų pirmą kartą pa- 
vadinau jį vardu. 


Vidurnaktis, šešiolika valandų prieš tai. Kalkbrenderi gatvė. Nusi- 
pirkau dvylika didelių juodų plastikinių maišų, keturis lipnios juostelės 
ritinius, keturias tūbeles momentinių klijų ir „Maglite“ firmos žibintu- 
vėlį. Perkirpau maišus, sulenkiau pusiau ir suklijavau. Sukišau juos į 
savo „Lui Vuitton“ krepšį. 

Aš su ilgaauliais batais, raudonu golfu, ruonio kailiniais, „Groenlan- 
dia“, ir klostuotu sijonu iš „Scotch Corner“. Iš patirties žinau, kad gali 
pasiaiškinti daug lengviau, jeigu kas, kai esi gerai apsirengęs. 

Tam, ką dabar matau, šiek tiek trūksta elegancijos. 

Visa fabriko teritorija aptverta trijų su puse metro aukščio tvora tik su 
viena eile spygliuotos vielos ant viršaus. Mintyse regiu užpakalines duris 
į Kalkbrenderi gatvę ir geležinkelio bėgius. Mačiau visa tai anksčiau. 

Bet nepastebėjau, kad čia kabo lentelė, informuojant, jog teritoriją 
saugo Danijos vilkšunių centras. Galbūt tai nieko nereiškia. Juk tiek iš- 
kabų prikabinama vien tik tam, kad palaikytų drausmę. Išbandydama spir- 
teliu duris. Nepraeina nė penkios sekundės, ir prie vartų atsiranda šuo. 
Tikriausiai vilkšunis. Panašus į kilimėlį prie durų, į kurį žmonės valėsi 
kojas. Matyt, todėl jo nuotaika tokia bloga. 

Grenlandijoje yra žmonių, sugebančių lengvai valdyti šunis. Mano ma- 

ma tai mokėjo. Anksčiau, kol aštuntajame dešimtmetyje nepaplito nailo- 
ninės virvės, pakinktams naudodavome ruonio odos diržus. Kiti šunų kin- 
kiniai suėsdavo pakinktus. Mūsų šunys jų neliesdavo. Mama buvo pasa- 
kiusi „negalima“. 

Bet yra ir tokių, kurie turi įgimtą šunų baimę ir niekados jos neatsikra- 
tys. Aš viena iš jų. Todėl grįžtu į Pajūrio bulvarą ir susistabdau taksi namo. 

Nelipu į savo butą. Užeinu pas Julijaną. Iš šaldytuvo išsitraukiu pusę 
kilogramo menkės kepenų. Ji gauna sutrūkusių iš vieno Žuvų turgaus pa- 
žįstamo veltui. Vonioje susipilu į kišenę pusę stiklinės diazepamo table- 
čių, jai neseniai prirašytų gydytojo. Jas gerai perka narkomanai. Parda- 
vusi tabletes, pinigus ji išleidžia savo „vaistams“, kuriuos muitinė papras- 
tai apmokestina. 

Rinko legendų rinkinyje yra Vakarų Grenlandijos pasakojimas apie 
vaiduoklį, kuris negali užmigti ir turi amžinai budėti. Tai todėl, kad jis 
nepabandė diazepamo. Pirmą kartą pusė tabletės gali nugramzdinti į gi- 
lią komą. 

Julijana leidžia man plėšti namus. Jai nieko nebereikia, net klausinėti. 

— Tu pamiršai mane! - rėkia išeinant. 

Pasigaunu taksi atgal į Kalkbrenderi gatvę. Viduje prasmirsta žuvimi. 

Stovėdama šviesoforo šviesoje prie viaduko į Fri uostą kišu tabletes į 
kepenis. Dabar aš pati dvokiu žuvim. 

Šįkart šuns nereikia kviesti. Jis stovi ir laukia, tikėjosi, kad grįšiu. Per- 
metu kepenis per tvorą. Tiek daug kalbama apie puikią šunų uoslę. Bi- 
jau, kad jis pajus tabletes. Veltui bijojau. Šuo sušlamščia kepenis kaip 
dulkių siurblys. 

Dabar laukiam abu, šuo ir aš. Jis laukia daugiau kepenų. Aš Žiūriu, ar 
vaistų gamintojai gali padėti nemigos kankinamiems gyvūnams. 

Tada atvažiuoja automobilis. Danijos vilkšunių centro pikapas. Kalk- 
brenderi gatvėje nėra kur pasislėpti ar bent atrodyti neįtartinai. Lieku 
stovėti. Iš pikapo išlipa uniformuotas vyras. Nužvelgia mane įdėmiai, 
bet negauna patenkinamo atsakymo. Vieniša kailiniuota ponia pirmą 
valandą nakties pačiame Rytinio tilto pakrašty? Atrakina vartus ir pri- 
sega šuniui pasaitą. Išsiveda ant šaligatvio. Šuo piktai suurzgia ant ma- 
nęs. Staiga kojos nebeišlaiko ir jis vos nesuklumpa. Žmogus susirūpi- 
nęs žvilgteli. Šuo žiūri prašančiu žvilgsniu. Atidaro užpakalines duris. 
Šuo užkelia priekines letenas, bet toliau turi šliaužti. Viskas taip mistiš- 
ka. Išvažiuoja. Palieka mane vieną su mintimis apie Danijos vilkšunių 

centro darbą. Galiausiai nusprendžiu, kad šunys paliekami išbandyti, vie- 
noje vietoje laikinai. Dabar veža šunį kitur. Tikiuosi, kad jis ras ten minkštą 
vietelę miegoti. 

Kišu raktą į spyną. Bet vartai neatsirakina. Ir kvailiui aišku. Elza Liu- 
bing ateidavo į darbą, durininkui jau atidarius vartus. Todėl ji nežinojo, 
kad jiems pastato raktai netinka. 

Nelieka nieko kito, kaip šturmuoti tvorą. Užtrunku ilgai. Pirmiausia tu- 
riu įmesti batus. Gabalėlis ruonio odos atidriskęs pakimba pusiaukelėje. 

Man užtenka kartą žvilgtelėti į žemėlapį ir iš popieriaus iškyla krašto- 
vaizdis. Šito niekada nesimokiau. Aišku, reikėjo susipažinti su terminais, 
ženklų sistema. Vingiuotomis aukščio kreivėmis Geodezijos instituto to- 
pografiniuose žemėlapiuose. Žaliomis ir raudonomis karinio žemėlapio 
ledų sangrūdų parabolėmis. X-diapazono radaru padarytomis disko for- 
mos pilkšvai baltomis nuotraukomis. „LANDSAT 3“ multispektrinėmis 
vaizdo išklotinėmis. Ledinukų spalvos geologiniu nuosėdų žemėlapiu. 
Raudonomis ir mėlynomis terminėmis nuotraukomis. Bet iš tikrųjų mo- 
kiausi tarsi naujos abėcėlės. Kad vos pradėjusi skaityti apie ledą ją už- 
mirščiau. | 

Geologijos instituto knygoje buvo Danijos kriolito bendrovės žemėla- 
pis. Kadastrinis žemėlapis, nuotrauka iš oro ir pastato brėžinys. Dabar 
stovėdama aikštėje Žinau, kaip ši vieta atrodė anksčiau. | 

Viskas ardoma ir tuščia. Tamsu kaip urve, tik baltuoja supustyto snie- 
go lopiniai. 

Įėjau pro ten, kur kadaise buvo užpakalinė kriolito žaliavos sandėlio 
pusė. Pamatas dar neišardytas. Likus apleista betonuota futbolo aikštelė. 
Ieškau geležinkelio bėgių ir tą pačią sekundę užkliūvu už žuolių. Bėgiai, 
kuriais įveždavo rūdą iš bendrovės doko. Tamsoje boluoja meistrų stogi- 
nės kontūrai; ten buvo kalvė, mašinų stotis ir dailidžių dirbtuvės. Pilnas 
plytų rūsys kadaise buvo valgykla. Fabriko teritoriją dalija pusiau Svane- 
kės gatvė. Kitoje kelio pusėje stovi daugiaaukščiai namai su daugybe elek- 
trinių kalėdinių lempučių, žvakių, daugybe tėvų, mamų ir vaikų. O apa- 
čioje, už jų langų, du stačiakampiai dar nenugriauti laboratorijų pastatai. 
Gal tai atspindi Danijos santykius su buvusia kolonija - jokių iliuzijų, tik 
rezignacija ir traukimasis atgal? Ir neatleisti paskutiniai administraciniai 
varžtai: užsienio politikos, mineralų kasybos kontrolė, kariniai interesai. 

Priešais mane, apšviesta Pajūrio bulvaro šviesos, stovi panaši į nedide- 
lę pilį vila. 

Pastatas L raidės pavidalo. Į jį įeinama vėduoklės formos granito laip- 
tais iš Pajūrio bulvaro pusės. Šįkart raktas tinka. 

Durys atsiveria į mažą kvadratinę salę, išklotą juodom ir baltom mar- 
muro plokštėm; tokia akustika, kad nuaidi net ir menkiausio judesio gar- 
sas. Iš čia vieni laiptai veda į tamsą ir apatinį archyvą, o kitais penkiais 
laipteliais galima pakilti ten, kur Elza DINE turėjo įtakos keturiasde- 
šimt penkerius metus. 

Kylu laiptais iki įstiklintų dvivėrių durų. Už jų viena didelė salė, turbūt 
viso namo sparno didumo. Čia aštuoni rašomieji stalai, šeši švieslangiai į 
gatvę, spintos archyvams, telefonai, kompiuteris, dvi fotokopijavimo ma- 
šinos, metaliniai stelažai su mėlynais ir raudonais aplankais. Ant vienos 
sienos Grenlandijos žemėlapis. Kavos aparatas ir įvairūs puodeliai ant 
ilgo stalo. Kampe didelis elektroninis seifas, kurio mažame langelyje tam- 
sioje salėje žiba closed, uždaryta. 

Vienas rašomasis stalas stovi atskirai, jis kiek didesnis už kitus. Jį den- 
gia stiklinė plokštė. Ant plokštės mažas krucifiksas. Kaip buhalterijos vir- 
šininkei — neypatinga kontora. Tik rašomasis stalas bendrame kambary- 
je. Kaip pirmųjų krikščionių bendruomenėje. 

Atsisėdu į jos kėdę su aukštu atlošu. Kad suprasčiau, ką reiškė išsė- 
dėti keturiasdešimt penkerius metus tarp tuščių popieriaus lapų ir trin- 
tukų, kitai sąmonės pusei kylant į dvasios erdves, kur dega tokia šviesa, 
kad jos galia leidžia atlaidžiai gūžtelėti pečiais į žemiškąją meilę, kuri 
mums kitiems yra Nuuko" arkikatedros ir Trečiojo pasaulinio karo grės- 
mės mišinys. 

Kiek pasėdėjusi atsistoju. Protingesnė netapau. 

Ant langų - žaliuzės. Pajūrio bulvaro geltona šviesa šitame kambaryje 
dryžuota kaip zebras. Surenku datą, kai ji tapo buhalterijos viršininke. 
Gegužės 17-oji, 1957 metai. 

Seifas suūžia ir durys atsidaro. Nėra jokios rankenos, tik platus griove- 
lis nusitverti ir traukti užgulus visu svoriu. 

Ant siaurų metalinių lentynų guli Kriolito bendrovės apskaitos nuo tų 
laikų, kai ji 1885 metais valstybės koncesija buvo atskirta nuo Eresūno 
bendrovės. Gal po šešias kiekvienų metų knygas. Šimtai pilko moleskino 
tomų su raudonais spaudais. Gabalėlis istorijos. Apie pelningiausias ir 
reikšmingiausias politines bei ekonomines investicijas į Grenlandiją. 


“ Nuukas - danų k. Gothobas. 

Ištraukiu tomą, pažymėtą „1991“, ir sklaidau. Ten parašyta: „atlygini- 
mai“, „pensijos“, „uosto mokesčiai“, „pinigai valandininkams“, „maist- 
pinigiai“, „krovinių muitas“, „skalbykla ir valytojos“, „kelionių išlaidos“, 
„akcininkų dividentai“, „išmokėta Struerio cheminei laboratorijai“. 

Ant dešinės seifo pusės sienelės kabo eilės raktų. Randu tą, ant kurio 
pažymėta „archyvas“. 

Stumiu seifo duris, vienas po kito dingsta skaitmenys, o man išeinant 
iš kambario ir leidžiantis į tamsą vėl pasirodo užrašas closed. 

Pirmas archyvo kambarys - rūsys po visu pastato sparnu. Žemom lu- 
bom, su nesibaigiančiom medinėm lentynom, nesuskaičiuojama daugy- 
be prasto juodraštinio popieriaus rudo kartono aplankuose ir prisigėręs 
kvapo, kuris visada tvyro virš didžiųjų popierinių dykumų, alinančio, be 
lašelio drėgmės. 

Antrasis kambarys su pirmuoju sudaro statų kampą. Jame tokios pa- 
čios lentynos. Bet dar yra archyvų spintų su siauromis ištraukiamomis 
lentynomis topografiniams žemėlapiams. Kabantis įtaisas su šimtais Že- 
mėlapių, kai kurie iš jų sukišti į žalvarinius vamzdžius. Užrakinta medžio 
dėžė kaip koks dešimties metrų ilgumo karstas. Tikriausiai čia ir miega 
gręžinių pavyzdžiai. 

Kambarys turi du aukštai įstatytus langus, išeinančius į Pajūrio bulva- 
rą, ir keturis į fabriko teritoriją. Štai čia ir praverčia mano plastikiniams 
maišams įdėtas darbas. Buvau sugalvojusi uždengti langus, kad galėčiau 
užsidegti šviesą. 

Yra moterų, kurios išsidažo savo žavius butus palėpėse pačios. Ap- 
traukia apmušalais baldus. Smėlio čiurkšlėm nušveičia namo fasadą. 

Aš visada išsikviečiu meistrą. Arba palieku tai kitiems metams. 

Šitie langai dideli, su geležinėm grotom iš vidaus. Sugaištu keturiasde- 
šimt penkias minutes, kol užtamsinu visus šešis. 

Kai pabaigiu, vis tiek nedrįstu uždegti elektros, todėl išsiverčiu su savo 
kišeniniu Žibintuvėliu. 

Archyvuose turi viešpatauti negailestinga tvarka. Juk jie yra išsikrista- 
lizavę iš noro sutvarkyti praeitį. Kad energingas ir užsiėmęs jaunuolis 
galėtų čia užsukęs greitai susirasti reikiamą bylą, gręžinio pavyzdį ir iš- 
sprukti į lauką su būtent ta praeities atkarpėle. 

Šituo archyvu siekta kitokių tikslų. Nė vienos nuorodos ant lentynų. 
Jokių numerių, metų ar raidžių ant įrištos medžiagos nugarėlių. O kai 
porą kartų ištraukiu pirmą pasitaikiusį tomą, randu Coa! petrographic ana- 

lyses on seams from Ata (low group profiles) Nūgssuaą, West Greenland, 
Apie technologiškai apdorotos kriolito žaliavos panaudojimą elektros lem- 
putėms gaminti ir Ribų nustatymas 1862 metais dalijant žemę. 

Užlipu į viršų ir paskambinu telefonu. Visada kažkaip nejauku skam- 
binti. Bet ypač kai skambini iš nusikaltimo vietos. Tarsi rinkčiau policijos 
numerį ketindama prisipažinti. 

— Elza Liubing. 

— Aš stoviu čia tarp kalno popierių ir bandau atsiminti, kur parašyta, 
kad net išrinktieji gali būti paklaidinti. 

Iš pradžių patyli, o paskui pradeda juoktis. 

— Evangelijoje pagal Matą. Bet dabar, matyt, labiau tiktų ta vieta iš 
Morkaus, kur Jėzus sako: „Argi ne todėl klystate, kad neišmanote nei 
Raštų, nei Dievo galybės?!“ 

Suprunkščiam kartu į ragelį. 

— Aš išsiginu atsakomybės, — sako. — Trisdešimt PEDKEMUS metus pra- 
šiau sutvarkyti ir susisteminti archyvą. 

— Man džiugu girdėti, kad ir jūs kažko nepasiekėt. 

Ni. 

— Kur? - klausiu. 

— Virš suolo, ilgos medinės dėžės, yra dvi lentynos. Ten sudėtos ekspe- 
dicijų ataskaitos. Abėcėlės tvarka, pagal pirmąsias ieškotų mineralų rai- 
des. Viršutiniai tomai nuo lango pusės iš tų kelionių, kurios turėjo ir ge- 
ologinių, ir istorinių tikslų. Jūsų ieškomas turėtų būti tarp paskutinių. 

Ji jau deda ragelį. 

— Panele Liubing, - sakau. 

— Klausau. 

— Ar esat kada nedirbusi dėl ligos? 

— Viešpats globojo mane. 

— Taip ir maniau, - sakau. — Tiesiog pajutau. 

Tada padedam ragelius. 

Nepraeina nė dvi minutės, ir aš laikau ataskaitą. Įdėta į juodą susega- 
mą aplanką. Keturiasdešimties lapų, sunumeruotų dešiniame kampe apa- 
čioje. 

Kaip tik tokia, kad tilptų į mano krepšį. Dabar teliko nuimti nuo langų 
plastikines užuolaidas ir dingti iš Kalkbrenderi gatvės nepaliekant pėd- 
sakų, kaip ir atėjau. 

Negaliu sutramdyti smalsumo. Pasiėmusi ataskaitą, einu į toliausią 

kambario kampą, atsisėdu ant grindų ir atsiremiu į vieną lentyną. Ji sujuda 
nuo mano svorio. Netvirta medinė knygų spinta. Jie niekada nemanė, kad 
archyvas taps toks didelis. Kad Grenlandija — tokia stebinamai neišsen- 
kanti. Tik krovė ir krovė. Laiko nuosėdas ant trapaus medinio skeleto. 

„Danijos kriolito bendrovės geologinė ekspedicija į Gela Altą 1991m. 
liepos-rugpjūčio mėn.“ — parašyta tituliniame lape. Toliau dvidešimties 
puslapių smulki ekspedicijos ataskaita. Perverčiu pirmuosius, kur įžan- 
goje rašoma, kad ekspedicijos tikslas buvo „ištirti grūdėtojo rubino kris- 
talų telkinį Gela Altos Bareno ledyne“. Išvardijami ir penki ekspedicijos 
dalyviai europiečiai. Tarp jų - arktinės etnologijos profesorius, fil. dr. An- 
drėjas Finas Lichtas. Vardas man lyg ir kažkur girdėtas. Tik niekaip ne- 
galiu prisiminti. Spėju, kad ne be jo pastangų puslapio apačioje buvo ga- 
lima parašyti „ekspediciją parėmė Arkties etnologijos institutas“. 

Toliau eina anglų ir danų kalbom rašyta ataskaita. Pavartau ir ją. Čia 
kalbama apie gelbėjimo operaciją su sraigtasparniu iš Holsteinsborgo į 
Bareno ledyną. Sraigtasparnis negalėjo priskristi arčiau, nes grėsė pavo- 
jus, kad nuo variklio skleidžiamo triukšmo kils lavina. Todėl apsisuko ir 
grįžo, o vietoj jo buvo atsiųstas „Cherokee Six-3000“, neturiu supratimo, 
kas tai per daiktas, bet čia parašyta, kad jis nusileido ant vandens, ir jame 
buvo pilotas, šturmanas, gydytojas ir seselė. Pridėta nedidelė gelbėjimo 
įgulos ataskaita ir gydytojo pažyma iš ligoninės. Žuvo penki žmonės. Vie- 
nas suomis ir keturi eskimai. Vienas iš jų vardu Norsakas Christiansenas. 

Dar dvidešimties puslapių priedas. Parsivežtų mineralų pavyzdžių ap- 
žvalga. Sąskaitos. Visa krūva nespalvotų ledyno nuotraukų, padarytų iš 
lėktuvo, kur matyti, kaip jis dalijasi pusiau ir plūduriuoja aplink šviesią 
tarsi nurėžto kūgio formos uolą. 

Į plastikinį įdėklą prikišta kokios dvi dešimtys laiškų kopijų dėl palaikų 
pervežimo. 

Viskas atrodo aišku ir teisinga. Tragiška, bet juk visaip atsitinka. Nėra 
nieko, iš ko galėtų paaiškėti, kodėl mažas berniukas po dvejų metų nu- 
krito nuo stogo Kopenhagoje. Peršasi mintis, kad man pasivaideno. Nu- 
klydau į lankas. Kad viskas tik minčių raizgalynė, kurią pati sumazgiau. 

Tik dabar pajuntu, kokia sunki, prisodrinta praeities yra šita erdvė ap- 
link mane. Šimtai dienų ir skaičių, daugybė žmonių, kiekvieną dieną, me- 
tų metus valgykloje valgę po keturias puseles sumuštinių, susidauždami 
alumi su Amanda, bet tik po vieną bokalą, išskyrus Kalėdas, kai labora- 
torija priešpiečiams užpildavo ant kmynų ketvirtį dvidešimt penkių litrų 


PETER H9EG Il PANELĖS SMILOS SNIEGO JAUSMAS 75 


butelio 96 proc. medicininio spirito. Archyvas man šaukia, kad jie buvo 
patenkinti. Tą patį rašė bibliotekos knygoje ir sakė Elza Liubing: „Mes 
buvom patenkinti. Tai buvo geras darbas“. 

Kaip ir daugybę kartų anksčiau, man užgula krūtinę ilgesys to, ko dalis 
kadaise buvau. Tulėj ir Siorapaluke niekas niekada neklausdavo, ką žmo- 
gus dirba. Visi buvo medžiotojai, visi turėjo savo darbą. Danijoje moka- 
mi atlyginimai ir būtis prisipildo prasmės, kai žinai, kad dabar žmonės 
raitosi rankoves, už ausies kišasi pieštukus, užsitempia Žvejo batus ir eina 
į darbą. O laisvalaikiu žiūri televizorių, lanko draugus, žaidžia badminto- 
ną arba įsirašo į kompiuterių kursus. Tik jau nesėdi rūsyje Pajūrio bulva- 
re vidury nakties prieš pat Kalėdas. 

Ne pirmą ir ne paskutinį kartą taip galvoju. Kas verčia mus pačius 
ieškoti depresijos? 

Užvertus ataskaitą kyla viena mintis. Vėl pasklaidau medicinines pa- 
žymas. Kai ką randu. Ir tai, Žinau, yra verta visų vargų. 

Mačiau, kaip Grenlandijoje mano draugės, supratusios, kad laukiasi, 
iš karto tapdavo kaip niekad atsargios. Šitas jausmas dabar nusmelkia 
mane. Nuo šios minutės turiu pradėti saugotis. 

Mašinų nebesigirdi. Neturiu laikrodžio, bet gali būti apie tris. Užgesi- 
nu Žibintuvėlį. 

Pastatas tylus. Staiga tyloje nuaidi negeras garsas. Per arti, kad būtų iš 
gatvės. Bet silpnas kaip šnibždesys. Iš ten, kur sėdžiu, matau kito kamba- 
rio tarpdurį, blyškiai šviečiantį, pilkšvą stačiakampį. Tai dingsta, tai po 
akimirksnio vėl atsiranda. Kažkas yra tame kambaryje ir savo kūnu už- 
dengia šviesą. 

Kreipdama galvą seku jo judesius palei lentynas. Nusitraukiu batus. 
Jie ne patys tinkamiausi bėgti. Atsistoju. Atsigręžusi silpnai šviečiančiam 
tarpdury pamatau figūrą. 

Mes manom, kad baimė turi ribas. Bet tik kol nesusiduriam su kažkuo 
nepatirtu. Siaubas visiems yra neriboto didumo. 

Gerai įsitveriu ir verčiu vieną spintą į jo pusę. Dar jai besvyrant iškren- 
ta pirmas tomas. Tai jį įspėja, jis iškelia rankas ir bando spintą sulaikyti. Iš 
pradžių pasigirsta tarsi lūžtančių rankų kaulų garsas. Paskui ant grindų, 
regis, ūžteli penkiolika tonų knygų. Nespėja išsisukti. Spinta užgriūva vi- 
su svoriu. Pamažu jo kojos pradeda linkti. 

Dauguma klaidingai įsitikinę, kad pergalė visada būna fiziškai stipres- 
nio pusėje. Tai netiesa. Kovos baigtį nulemia greitumas pirmuosiuose met- 

ruose. Kai po pirmo pusmečio Rugmarkeno mokykloje mane perkėlė į 
Skaugordą, pirmą kartą iš tikrųjų patyriau, kaip danai persekioja kito- 
kius nei jie. Toj mokykloj, iš kur atėjau, mes visi buvom užsieniečiai ir visi 
buvom vienodi. Naujojoje klasėje buvau vienintelė juodais plaukais ir 
prastai kalbanti daniškai. Vienas vaikinas iš vyresniųjų klasės buvo itin 
žiaurus. Sužinojau, kur jis gyvena. Atsikėliau anksti ir laukiau ten, kur jis 
kerta Skaushovedo gatvę. Jis buvo 15 kg sunkesnis už mane. Ir negalėjo 
ničnieko padaryti. Jam trūko tų poros minučių iki transo būsenos. Tren- 
kiau tiesiai į veidą, sulaužiau nosį. Tada spyriau į kelio girnelę, iš pradžių 
vieną, paskui kitą, kad jo ūgis taptų man prieinamesnis. Reikėjo siūti dvy- 
likoj vietų, kad atstatytų nosies perVarą, Niekas taip ir nepatikėjo, kad 
tai galėjau būti aš. 

Šįkart taip pat nestoviu krapštinėdama nosį ir sukdamas kol ateis Kalė- 
dos. Griebiu nuo sienos vieną iš žalvarinių vamzdžių su penkiasdešimčia 
topografinių žemėlapių ir trenkiu kiek galėdama stipriau jam į sprandą. 

Jis iš karto susmunka ant žemės. Ant jo užkrinta lentyna. Akimirką 
lukteriu. Kad pažiūrėčiau, ar neatsivedė draugų. Arba šunelio. Bet nieko 
negirdėti, tik šnopavimas iš po trisdešimties kvadratinių metrų stelažo. 

Tada pašviečiu į veidą. Visas dulkinas. Smūgis nudrėskęs ausies kraš- 
telį. Su juodom treninginėm kelnėm, tamsiai mėlynu megztiniu, juoda 
megzta vilnone kepure, tamsiai mėlynais jūreiviškais batais ir juoda sąži- 
ne. Tai mechanikas. 

— Peteris, - sakau. — Parvirto. 

Jis negali atsiliepti iš po spintos. Bandau nustumti, bet ji nepajudinama. 

Dabar nepaisydama ypatingų saugumo priemonių turiu uždegti švie- 
są. Žeriu ant žemės popierius, knygas, aplankus, bylas, knygų pertvaras iš 
sunkaus plieno. Ištuštinu tris metrus. Tai trunka penkiolika minučių. Ta- 
da galiu kilstelėti spintą vieną centimetrą, ir jis iššliaužia iš po jos pats. 
Remiasi į sieną ir čiupinėjasi galvą. 

Tik dabar pajuntu drebulį kojose. 

— Man kažkas su akim, - sako jis. —- Man turbūt sm-smegenų sutren- 
kimas. 

— Niekados neprarask vilties, - sakau. 

Praeina penkiolika minučių, kol jis gali pakilti. Ir vis tiek žirglioja kaip 
Bembis ant ledo. Dar pusę valandos užtrunka pastatyti lentyną. Iš pra- 
džių turim išimti visus popierius, tik tada galim ją pakelti, paskui viską 
sukišam atgal. Pasidaro taip karšta, kad turiu nusimauti sijoną ir dirbti su 

vienom megztom kelnėm. Jis vaikšto aplink basas, nuoga krūtine, turi 
dažnai ilsėtis, nes vis pakyla karštis ar užeina silpnumo priepuolis. Šokas 
ir neatsakyti klausimai kybo ore kartu su dulkėmis, jų tiek, kad galėtų 
pripildyti smėlio dėžę. 

— Čia dvokia žuvim, Smila. 

— Menkių kepenys, — sakau. — Turėtų būti labai sveika. 

Žiūri tylėdamas, kaip aš rakinu elektroninį seifą ir pakabinu raktą į 
vietą. Išeinam. Jis palydi mane iki vartų į Svanekės gatvę. Neužrakinta. 
Išėjus mechanikas pasilenkia prie spynos ir ji trakšteli. 

Jo automobilis pastatytas gretimoje gatvėje. Turiu prilaikyti jį viena 
ranka. Kitoje laikau šiukšlių maišą, pilną šiukšlių maišų. Pro mus iš lėto 
pravažiuoja policijos patrulis. Bet nesustoja. Tokiu metu gatvėse ne tiek 
prisižiūri. Niekas neturi drausti žmonėms linksmintis jiems maloniausiu 
būdu. 

Kadaise jis pasakojo man, kad bando įsiūlyti savo automobilį į senovi- 
nių automobilių muziejų. Sakė, tai 1961-ųjų „Morisas-1000“. Su raudo- 
nos odos sėdynėm, mediniu pakeliamuoju stogu ir prietaisų paneliu. 

— Negaliu važiuoti, — sako. 

— Aš neturiu teisių. 

— Bet esi važiavusi anksčiau? 

— Vikšriniais savaeigiais ant ledo. 

Šitaip jis savo „Morisu“ nerizikuos. Vairuoja pats. Stambiam kūnui 
per maža vietos prie vairo. Stogas nesandarus, ir mes sustyram į ledą. 
Mąstau, kad gerai būtų buvę, jeigu jam būtų pasisekę atiduoti automobi- 
lį muziejui. 


Temperatūra buvo apie nulį, o dabar šąla ir važiuojant namo pradeda 
snigti. Oanik, smulkutis, purus sniegas. 

Pavojingiausios yra puraus sniego lavinos. Jos prasideda nuo menkiau- 
sios dingsties, pavyzdžiui, stipraus garso. Labai lengvos, bet juda 200 km/ 
val. greičiu ir po savęs palieka mirtiną vakuumą. Keletą kartų žmonėms 
puraus sniego lavinoje iš kūno buvo ištraukti plaučiai. 

Tos pačios sumažinto mastelio lavinos pradėjo griūti ant stataus, ly- 
gaus stogo, nuo kurio nukrito Izaijas; aš prisiverčiu į jas Žiūrėti. Iš sniego 
galima pasimokyti ir to, kad didžiosios stichijos ir katastrofos visada atsi- 
spindi kasdienybėj mažesniu masteliu. Nė viena mano, jau suaugusios, 
diena nepraėjo nesistebint, kaip danai ir grenlandai nesupranta vieni ki- 

tų. Dėl to blogiau, žinoma, grenlandams. Šokančiam ant lyno pavojinga 
būti nesuprastam laikančio lyną. Inuitų gyvenimas šį šimtmetį buvo šokis 
ant plauko, viename gale pririšto prie rečiausiai pasaulyje gyvenamos ša- 
lies, kurios klimatas atšiauriausias ir nepastoviausias, o kitame - prie da- 
nų administravimo. | 

Tai — imant apskritai. O kasdienybė ta, kad gyvenau virš mechaniko 
pusantrų metų, kalbėjausi su juo nesuskaičiuojamą daugybę kartų, jis su- 
tvarkė mano durų skambutį ir pataisė man dviratį, o aš tikrinau, ar nėra 
rašybos klaidų jo laiške namų valdybai. Buvo maždaug dvidešimt gal dvi- 
dešimt aštuoniuose žodžiuose. Jis visiškas beraštis. 

Reikėtų nusiprausti, nusivalyti dulkes, kraują ir menkių kepenis. Bet 
mus susaistė tai, kas įvyko. Einam abu į jo butą. Jame niekada nesu buvusi. 

Svetainėje nepriekaištinga tvarka. Baldai šviesaus smėliu šveisto ir šar- 
muose mirkyto medžio, su pagalvėlėm ir apmušalais iš vilnonės gūnios. 
Žvakidės su žvakėm, knygų lentyna su knygom, audeklu aptraukta lenta 
su prismaigstytom nuotraukom ir pažįstamų vaikų piešiniais. „„Didžia- 
jam Peteriui nuo Maros; penkeri metai.“ Porcelianiniuose vazonuose ro- 
žių kerai — gėlės raudonais žiedais, atrodančiais taip, tarsi juos kažkas 
laistytų ir kalbintų, ir žadėtų, kad jie niekada nebus išsiųsti pas mane per 
atostogas, kur dėl kažkokių priežasčių yra netinkamas klimatas augalams. 

— K-kavos? 

Kava — nuodai. Bet kažkodėl staiga kyla noras ristis žemyn ir atsakyti: 
„Ačiū, taip“. 

Kol verda, stoviu tarpdury ir žiūriu. Virtuvė visiškai balta. Jis stovi centre 
kaip badmintono žaidėjas aikštelėje, kad tektų kuo mažiau judėti. Turi 
nedidelę elektrinę kavamalę. Sumala iš pradžių šviesias pupeles, o pas- 
kui truputį mažų, beveik juodų, žvilgančių kaip stiklas. Sumaišo jas ma- 
žame metaliniame piltuvėlyje, kurį pritvirtina prie mechaninio „Espre- 
sso“ kavos aparato, o šį uždeda ant dujinės. 

Grenlandijoje gali išmokti netinkamų kavos gėrimo įpročių. Aš pilu 
karštą pieną tiesiai ant tirpios kavos. Dar nepasiekiau tų aukštumų, kad 
daryčiausi tirpią kavą kitaip, nei užpildama ją karštu vandeniu tiesiog iš 
čiaupo. 

Į dvi aukštas stiklines su ąselėmis pripila trečdalį riebios grietinėlės ir 
du trečdalius pieno. 

Kava, ištraukta iš aparato, juoda ir tiršta kaip nafta. Tada suplaka pie- 
ną garo plaktuvu ir išpilsto kavą į dvi stiklines. 

Nešamės ją ant sofos. Aš įvertinu, kai kas nors pagamina man ką ska- 
naus. Aukštose stiklinėse gėrimas tamsus kaip senas ąžuolas; kambarys, 
tarsi prikvėpintas, prisipildo tropikų kvapo. 

— Sekiau paskui tave, - sako jis. 

Stiklinė degina pirštus. Kava joje tebeverda. Paprastai karštas gėrimas 
ataušta pilant. Bet dabar garo plaktuvas įkaitino stiklinę su pienu iki 100*C. 

— Durys atdaros. Įeinu. Kas galėjo ž-Žinoti, kad tu s-sėdėsi ten tamsoje 
ir lauksi. 

Šliurpiu atsargiai palei pat paviršių. Gėrimas toks stiprus, kad man 
apsiašaroja akys ir staiga dunkteli širdis. 

— Galvojau, ką tu tada ant stogo pasakei. Apie sasas 

Dabar jo mikčiojimas beveik nepastebimas. Kartkartėm visai prapuola. 

— Mes juk buvom draugai. Jis buvo toks mažas. Bet mes vis tiek drau- 
gavom. Nešnekam daug. Bet mums linksma. Eik tu sau, kaip linksma. Jis 
rodo visokias minas. Palenkęs galvą uždengia veidą delnais. O išsitiesia 
sena, ligota beždžionė. Paslepia veidą. Vėl pasirodo. Dabar panašus į triušį. 
Ir vėl. Frankenšteino pabaisa. Aš jau raitausi ant žemės ir turiu prašyti, 
kad nustotų. Duok pliauską ir kaltelį. Duok peilį ir muilo akmens. Jis 
sėdės įsijautęs, niurnėdamas kaip lokiukas. Kažką pasako. Grenlandiš- 
kai. Sau. Abu sėdim ir dirbam. Kiekvienas atskirai, bet vis tiek kartu. 
Sakau, gerai, kad jis gali būti toks puikus žmogus turėdamas tokią mamą. 

Padaro nemažą pauzę, galvoja, pasakysiu ką nors. Bet aš jam nepade- 
du. Abu žinom, kad laukiu paaiškinimo. 

- Žodžiu, vieną vakarą sėdim kaip visada. Girdžiu, ateina Petersenas, 
santechnikas. Prie laiptų, šalia šiluminio mazgo jis laiko vyną. Ateina 
pasiimti savo abrikosų vyno. Šiaip jis juk niekados tokiu laiku čia nesirodo. 
žveėriukas. Su ŽM6 peiliu, kuri jam davei, rankoje, Visas kūnas dreba. Attodo 
mirtinai išsigandęs. Net ir po to, kai pamatė, kad čia tik Petersenas, vis tiek 
nenustojo drebėti. Užsikeliu jį ant kelių. Pirmą kartą. Kalbuosi. Jis nenori 
namo. P-parsivedu jį čia. Paguldau ant sofos. Norėjau skambinti tau, bet ką 
sakyčiau? Kai nelabai pažįstami. Jis miega čia. Aš sėdžiu šalia prie sofos. 
Kas penkiolika minučių pašoka kaip spyruoklė, dreba ir verkia. 

Mechanikas mažakalbis. Bet dabar per penkias minutes pasako dau- 
giau negu per visus pusantrų metų. Toks atviras, kad negaliu žiūrėti jam į 
akis ir įbedu nosį į kavą. Jos paviršius pilnas permatomų, mažų burbuliu- 
kų, gaudančių šviesą, kuri ant jų lūžta raudona ir violetine spalva. 

— Nuo tos dienos pradėjau galvoti, kad jis kažko bijo. Ką tu pasakei 
apie pėdsakus, man sukasi ir sukasi mintyse. Todėl nenuleidžiu nuo tavęs 
akių. Tu ir Baronas suprantat... supratot viens kitą. 

Izaijas atvažiavo į Daniją mėnesiu anksčiau, negu aš čia įsikrausčiau. 
Julijana buvo apavus jį lakiniais batais. Grenlandijoje tai labai puošnu. 
Paprastai jis negalėdavo įkišti savo vėduoklės pavidalo pėdos į smailiano- 
sius batus. Bet Julijanai pavyko rasti porą jam tinkamų. Nuo to laiko me- 
chanikas pradėjo vadinti Izaiją Baronu. Jei pravardė prigyja, vadinasi, ji 
užgriebė gilesnę tiesą. Šiuo atveju tai buvo Izaijo orumas, kylantis iš jo 
savarankiškumo. Iš to, kad jam taip nedaug tereikėjo pasaulio, kad būtų 
patenkintas. 

— Visai atsitiktinai pamatau, kaip tu užeini pas Julijaną ir tuoj vėl išei- 
ni. Aš nepastebėtas seku paskui su „Morisu“. Matau, kaip šeri šunį. Kaip 
perlipi per tvorą. Aš atrakinu kitus vartus. 

Taip sueina galas su galu. Jis kažką išgirsta, kažką pamato, seka iš pas- 
kos, atrakina vartus, gauna kažkuo į galvą ir mes sėdim čia. Jokios misti- 
kos, po saule nieko naujo ir keliančio nerimą. 

Pasiunčia man kreivą šypseną. Aš atsakau tuo pačiu. Taip sėdim, geriam 
kavą ir šypsomės vienas kitam. Mes žinom, kad aš Žinau, jog jis meluoja. 

Papasakoju apie Elzą Liubing. Apie Danijos kriolito bendrovę. Apie 
ataskaitą, gulinčią prieš mus ant stalo plastikiniame maiše. 

Papasakoju apie Rauną. Kuris iš tikrųjų dirba ne ten, kur turi dirbti, 
bet kitur. 

Jis sėdi ir žiūri į savo kojas, kol kalbu. Palenkęs galvą, nė nekrustel- 
damas. 

Tai paslėpta, tai už mūsų pasąmonės ribų. Bet abu jaučiam, kad mai- 
nikaujam vienas su kitu. Kad su giliu abipusiu nepasitikėjimu keičia- 
mės informacija, kurią turime atskleisti, kad mums būtų atsimokėta tuo 
pačiu. 

— Na ir dar a-advokatas. 

Lauke, virš uosto, kyla šviesa, tarsi būtų miegojusi kanaluose, po til- 
tais, o dabar abejodama liptų ant ledo, kuris nuo jos pradeda švytėti. Tu- 
lėje šviesa grįždavo vasarį. Prieš keletą savaičių išvysdavom saulę, dar jai 
tebesant toli už kalnų ir mums tebegyvenant tamsoje; jos spinduliai kris- 
davo ant Perlio salos, už šimtų kilometrų, giliai jūroje, ir ji sušvisdavo 
kaip rausvo perlamutro kristalas. Tada žinodavau, kad nesvarbu, ką sako 
suaugusieji, saulė miegojo jūroje žiemos miegu ir dabar bunda. 

— Viskas prasidėjo tada, kai pamačiau mašiną, raudoną BMW, Pajūrio 
gatvėje. | 

— Aha, - sakau. 

Pagalvoju, kad juk automobiliai Pajūrio gatvėje keičiasi kasdien. 

— Kartą per mėnesį. Pasiima Baroną. Kai jis grįžta namo, būna visiškai 
nekalbus. 

— Aha. 

Lėtiems žmonėms reikia duoti be galo daug laiko. 
įrankius. Advokatas. Vingas jo pavardė. 

— O gal tu įlindai ne į tą automobilį? 
porą kartų ir atsimenu ją. Kaip tu sniegą. Kaip tu tada ant stogo. 

— Gal aš suklydau. 

Jis papurto galvą. 

— Aš mačiau, kaip jūs su Baronu žaidėt tą žaidimą, kur reikia šokinėti. 

Beveik visa mano vaikystė praėjo taip bežaidžiant. Dabar dažnai tebe- 
žaidžiu sapnuose. Vienas šokinėja ant lygutėlio sniego paviršiaus. Kiti 
laukia užsisukę. Po to reikia - žiūrint į pėdas - pakartoti, kaip pirmojo 
šokta. Šitą žaidimą žaisdavom su Izaiju. Dažnai vesdavau jį į darželį. At- 
eidavom pavėlavę pusantros valandos. Man duodavo velnių. Sužinoda- 
vau, kad vaikų darželis negali ramiai dirbti, jei vaikai atšliaužia vidury 
dienos. Bet mes buvom laimingi. 

— Jis šokinėdavo kaip visas maišas blusų, - užsisvajojęs sako mechani- 
kas. — Juk turėjo galvą. Apsisuka pusantro karto ore ir nusileidžia ant 
vienos kojos. Pataiko į savo pėdas. 

Žiūri į mane purtydamas galvą. 

— Bet kiekvieną, kiekvieną kartą tu įspėdavai. 

— Kiek laiko jie išbūdavo? 

Pneumatiniai gręžtuvai ant Knipelio tilto. Pirmųjų mašinų ūžesys. Ki- 
rai. Tolimas ir žemas, greičiau tik giliai vibruojantis pirmosios hidrofoili- 
jos garsas. Bornholmo kelto sirenos trumpas ūktelėjimas jam apsisukant 
priešais Amalienborgą. Tuoj brėkš. 

— Gal kelias valandas. Bet jį parveždavo kita mašina. Taksi. Jis visada 
grįždavo vienas taksi. 

Jis kepa omletą, o aš stoviu tarpdury ir pasakoju apie Teismo medici- 
nos institutą. Apie profesorių Lojeną. Apie Lagermaną. Apie žymę nuo 
vaikui tikriausiai atliktos raumens biopsijos. Jau nukritus. 

Jis pjausto svogūnus, pomidorus, pakepa svieste, plaka kiaušinių bal- 
tymus, kol jie sustandėja, įmuša trynius ir apkepa viską iš abiejų pusių. 
Atneša ant stalo su visa keptuve. Valgom užsigerdami pienu su šviežia 
juoda rugine duona, kuri kvepia derva. 

Nesikalbam. Kiekvieną kartą, kai valgau su nepažįstamu - kaip dabar — 
arba jei esu labai alkana - kaip dabar - prisimenu ritualinę valgymo reikš- 
mę. Kaip vaikystėj draugės iškilmingą buvimą, sumišusį su nepaprastais 
skonio pojūčiais. Rausvi, vos papurę banginio taukai, kuriuos valgo iš 
bendro dubens. Toks jausmas, kad turbūt viskas pasaulyje yra tam, kad 
Apsas nas 

 Atsistoju. 

Jis užrėmęs tarpdurį lyg nenorėtų manęs išleisti. 

Galvoju, kiek jis šiandien nutylėjo. 

Pasitraukia į šalį. Praeinu. Su batais ir kailiniais rankoje. 

— Palieku dalį ataskaitos. Bus tau nebloga proga pasimokyti rašybos. 


Jo veide kažkokia pašaipi išraiška. 
— Smila, kaip čia taip gali būti, kad tokios mažutės ir gležnos merginos 


kaip tu toks šiurkštus balsas? | 

— Man labai gaila, - sakau, - jei palieku tik šiurkštaus balso įspūdį. 
Kaip įmanydama stengiuosi būti šiurkšti visa. 

Ir uždarau duris. 

Miegojau iki pat pietų ir truputį pramigau, todėl turėjau tik pusantros 
valandos nusiprausti, apsirengti ir pasidažyti laidotuvėms - pernelyg ma- 
žai laiko tokiems, kurie nori padaryti gerą įspūdį. Todėl aš visai sutrikusi, 
kai ateinam į koplyčią, o po pamaldų nepagerėja. Eidama šalia mechani- 
ko jaučiuosi, tarsi kažkas būtų nuvožęs mano pakaušį ir išbrūžavęs aukš- 
tyn žemyn šepečiu buteliams. 

Kažkas šilta apgaubia pečius. Jis nusivilko paltą ir apsiautė mane. Pal- 
tas siekia man kulnus. 

Sustojam, žiūrim atgal į kapą ir savo pėdsakus. Jo - didelių, nuklaipytais 
kulnais batų. Matyt, jis vos vos šleivakojis. Mano —- maži, rantuoti, aukšta- 
kulnių. Panašūs į elnių. Įstrižas, nuožulniai svyrantis judesys. Pėdos smaiga- 
ly - juodos dėmės. Toje vietoje kanopa pramuša sniego sluoksnį iki žemės. 

Pro mus praeina moterys. Aš matau tik jų batus. Trys iš jų tempia Juli- 
janą, batų galai velkasi sniegu. Prie pastoriaus sutanos — pora juodų auli- 
nių siuvinėtos odos batų. Už vartų, išeinančių į alėją, stovi žibintas. Pasi- 
žiūriu aukštyn, moteris tuo pat metu pakelia galvą ir atmeta ją taip, kad 
ilgi plaukai švysteli tamsoje, o šviesa apšviečia veidą — baltą veidą dide- 
lėm akim kaip tamsiais ežerais blyškiame plote. Įsikibusi pastoriui į pa- 
rankę kažką karštai įrodinėja. Šitų dviejų viena šalia kitos stovinčių figū- 
rų vaizde yra kažkas labai ryškiai ir ilgam įstringančio į atmintį. 

— Panele Jaspersen. 

Tai Raunas. Su draugais. Dviem vyrais. Jų paltai tokie pat dideli kaip 
j0, bet jiems nedukslūs. Po apačia vilki mėlynus kostiumus, baltus marš- 
kinius, su kaklaraiščiais ir akiniais nuo saulės, kad žiemos tamsa dabar, 
ketvirtą valandą vakaro, nepliekstų į akis. 

— Man reikia persimesti su jumis pora žodelių. 

— Ekonominių nusikaltimų tyrimo skyriuje? Apie mano investicijas? 

Nekrusteli nė vienas veido raumenėlis. Per daugelį metų jis tiek vis- 
ko patyrė, kad dabar vargu ar kuo nustebinsi. Mosteli ranka automobi- 
lio link. 

— Nesu tikra, ar turiu noro šiandien. 

Nepasijudina nė milimetro. Bet du jo ložės broliai nepastebimai slen- 
ka artyn. | 

— Smila, j-jeigu tu neturi noro, tai, manau, nevažiuok. 

"Tai mechanikas. Atsistoja priešpriešiais vyrams. | 

Kai gyvūnai — o apskritai paėmus ir visi normalūs žmonės - susiduria 
su fizine grėsme, jų kūnas sumedėja. Fiziologiškai tai neveiksminga, bet 
taip yra. | 

Baltosios meškos šiuo atveju išimtis. Tykodamos jos gali gulėti visiškai 
atsipalaidavusios dvi valandas ir nė sekundę nesumažinti maksimalios 
raumenų parengties. Dabar matau, kad ir mechanikas elgiasi panašiai. 
Jis laikosi laisvai. Bet sutelkęs visą dėmesį į vyrus tampa fiziškai pavojin- 
gas — tai man dar kartą primena, kaip mažai jį pažįstu. 

Visa tai Raunui nepadaro jokio regimo įspūdžio. Bet tie du mėlyni 
vyrukai žengia žingsnį atgal sagstydamiesi paltus. Gal jiems per karšta. 
Gal juos purto tie patys nerviniai traukuliai. O gal abu ten turi po švino 
pripildytą bananą. 

— Ar mane parveš namo? 

— Iki pat durų. 


Sėdžiu ant galinės sėdynės prie Rauno. Pasilenkiu prie vairuotojo ir 
nuimu jo akinius nuo saulės. 

— 'Iyliu kaip žemė, mano mielas, - sakau. - Mano lūpos užklijuotos. Aš 
nė žodžiu neprasitarsiu Raunui, kad tu miegi poste. Pusę aštuonių ryto 
Kabelajės gatvėje. 


Privažiavę Policijos valdybą įsakam tarp raudonų pastatų, kuriuose yra 
Transporto skyriaus kontoros. Mums reikia žemo, raudono barako, žiū- 
rinčio į uostą. 

Ant pastato jokios iškabos. Nesutinkam nė vieno žmogaus. Nesigirdi 
rašomųjų mašinėlių taukšėjimo. Jokių užrašų ant durų. Tyla ir ramybė. 
Kaip skaitykloje. Arba Teismo medicinos instituto lavoninėje. 

Mėlynieji pažai dingo kaip į vandenį. Įeinam į tamsią kontorą. Ant 
langų — žaliuzės. Pro jas matyti miesto žiburiai, dokai, vanduo, Islandijos 
prieplauka. 

Šitam kambary dieną turėtų būti kiek šviesos. Nes daugiau nieko čia 
nėra. Tuščios sienos. Tušti stalai. Tuščios palangės. 

Raunas uždega šviesą. Kampe ant kėdės sėdi vyras. Jis čia, tamsoje, 
sėdėjo ir laukė. Raumeningas, trumpai, beveik ežiuku kirptais juodais 
plaukais. Šaltomis mėlynomis akimis ir sučiauptomis lūpomis. Rūpestin- 
gai apsirengęs. 

Raunas atsisėda prie rašomojo stalo. 

— Smila Jaspersen, - pristato. - Kapitonas Telingas. 

Aš stoviu nugara į langus ir veidu į abu vyrus. 

Nėra cigarečių, nėra kavos plastikiniuose puodeliuose, nei magnetofo- 
no, nei ryškios elektros šviesos, jokios apklausos nuotaikos. Tik laukimas. 

Aš laukiu ramiai. 

Iš tylos išnyra moteris, nešina padėklu su arbata, cukrumi, pienu, citri- 
nos griežinėliais, viskas baltam porceliane. Paskui šitas apleistas pastatas 
vėl įsiurbia ją ir ji pradingsta. Raunas išpilsto arbatą. 

Ištraukia iš stalčiaus vieną aplanką. Rausvos spalvos. Ir lėtai skaito. 
Tarsi bandytų - vėl - patirti tą patį kaip pirmą kartą. 

— Smila Chraavigaak Jaspersen. Gimusi 1956 metų birželio 16 dieną. 
Chraanaake. Tėvai: medžiotoja Ana Chraavigaak ir gydytojas Jorgenas 
Moricas Jaspersenas. Lankė vidurinę mokyklą Grenlandijoje 17 Danijo- 
je. 1976 metais baigė Bierkeriodo valstybinę aukštesniąją mokyklą. Stu- 
dijavo glaciomorfologiją, statistiką ir matematikos pagrindų problemas 
Kopenhagos H. C. Iorstedo ir Geografijos institutuose. Kelionės į Vaka- 
rų Grenlandiją ir Tulę 1975, 1976 ir 1977 metais. Bazių aprūpinimas da- 
nų ir prancūzų ekspedicijoms į Šiaurės Grenlandiją 1978, 1979 ir 1980 
metais. 1982 metais priimta dirbti į Geodezijos institutą. Nuo 1982 iki 
1985 metų mokslinių ekspedicijų į žemyninius ledynus, Arkties vandeny- 
ną ir Šiaurės Amerikos Arktį dalyvė. 

Pridėta keletas atsiliepimų. Vienas - majoro Guldbrandseno, vadova- 
vusio Sirijaus“ patruliui. 1979-ųjų metų. Jis skundžiasi, kad tamsta atsi- 
sakote vadelioti šunų kinkinius. Bijote šunų? 


“ Po Antrojo pasaulinio karo Šiaurės Grenlandijoje įkurtas policijos padalinys, kurio 
pagrindinė funkcija —- naftos, mineralų bei mokslinių ekspedicijų kontrolė. 

— Esu atsargi su jais. 

— Bet jis priduria, kad rekomenduotų kiekvienai civilinei ekspedicijai 
imti jus vedle, net jeigu jiems tektų vilkti jus ant kupros. Na ir dar jūsų 
moksliniai straipsniai. Koks tuzinas, kai kurie publikuoti užsienyje. To- 
kiais pavadinimais, kad mums su kapitonu Tėlingu ir perskaityti neleng- 
va. Statistics on Glacial Graphology. Mathematical Models for Brine Drai- 
nage from Seawater Ice. Kažkada parašytas kompendiumas studentams. 
Pagrindiniai Šiaurės Grenlandijos glaciomorfologijos bruožai. 

Užverčia raportą. 

* - Turime ir kitų atsiliepimų. Mokytojų. Amerikiečių karinės Šaltųjų 
vandenų laboratorijos bendradarbių kažkokioje Pailoto saloje. Ir visi vienu 
balsu teigia, kad jei nori sužinoti ką nors apie ledą - kreipkis į Smilą Jas- 
persen. 

Raunas nusivelka sai Be jo tampa liesas kaip pypkės valiklis. Aš nusi- 
aunu batus ir atsisėdu sukryžiavusi kojas, kad pasiekčiau pamasažuoti pirš- 
tus. Taip sušalau, kad jų nebejaučiu; kojinėse dar tebėra likę sniego. 

— Visi šitie duomenys, galima sakyti, sutampa su jūsų pateiktu cuzricu- 
lum vitae, kai prašėte leidimo įvažiuoti į Šiaurės Grenlandiją ryšium su 
Norvegijos Arkties instituto baltųjų meškų žymėjimo ekspedicija. Mes juos 
šiek tiek tikrinom. Visiškai teisingi. Jais remiantis, mano manymu, kyla 
įspūdis, kad esate labai savarankiška jauna moteris, nepaprastai energin- 
ga, turinti talentą ir ambicijų. Na, ar ne tokią nuomonę gali susidaryti? 

— Dėl manęs susidarykite tokią, kokia tik šaus jums į galvą, - sakau. 

— Aš čia turiu ir šiek tiek kitokios informacijos. 

Aplankas labai plonas, tamsiai žalios spalvos. 

— Čia viskas, galima sakyti, sutampa su raportu, dėl kurio kapitonas 
Telingas ir jo kolegos ant jūsų paskutinio prašymo įvažiuoti į Šiaurės Gren- 
landiją uždėjo spaudą „Atmesta“. Jo pradžioje pateikta keletas asmeni- 
nių aplinkybių. Motina laikoma dingusia be žinios medžioklėje 1963 me- 
tų birželio 12 dieną. Manoma, kad žuvo. Brolis nusižudė Upernavike 1981 
metais. Tėvai susituokė 1956, išsiskyrė 1958 metais. Globėjo teisės po 
motinos mirties atiteko tėvui. Tuo klausimu paduotą motinos brolio skun- 
dą Teisingumo ministerija atmetė 1964 metų gegužės mėnesį. Į Daniją 
atvyko 1963 metais. Šešis kartus nuo 1963 iki 1971 skelbta paieška, du 
kartus policija rado Grenlandijoje. 

Vidurinė mokykla imigrantams 1963 m. Skaugordo mokykla Šarloten- 
lunde 1964-1965 m. Pašalinta. Stenhiojaus internatas Humlebeke 1965— 

1967 m. Pašalinta. Tada trumpesnį laiką nedidelės privačios mokyklos. 
Aštuonmetės egzaminams rengiasi privačiai. Po to gimnazija. Trečioje 
klasėje palikta antrus metus. Baigiamiesiems egzaminams rengėsi priva- 
čiai. Priimta į Kopenhagos universitetą. Išbraukta iš sąrašų 1984 m., ne- 
laikius jokių egzaminų. Dar politinė veikla. Keletą kartų areštuota Jau- 
nųjų grenlandų tarybai užėmus Aplinkos apsaugos ministeriją. Iširus JGT 
aktyviai dalyvauja kuriant IA. 

Klausiamai žvilgteli į Telingą. . 

— Inuit Atagatigiit. „Einantys pirmyn“. Agresyvių marksistų grupuotė. 

Tai pirmieji kapitono žodžiai. 

— Išstoja iš jos tais pačiais metais dėl įvairių nesutarimų. Nuo to laiko 
nepartinė. Na, ir dar keletas mažesnių įstatymo pažeidimų. Trys nebaig- 
tos bylos dėl nusižengimo Kanados teritoriniam įstatymui Perio sąsiaury- 
je. Kodėl? | 

— Aš žymėjau baltąsias meškas. Jos nesiorientuoja žemėlapiuose, to- 
dėl nepaiso valstybinių sienų. 

— Keletas smulkių eismo pažeidimų. Iškelta byla už šmeižtą straipsnyje 
„Ledo tyrinėjimai ir pelno siekimas Danijoje eikvojant naftos išteklius At- 
lanto vandenyne“. Ryšium su tuo pašalinta iš Danijos glaciologų draugijos. 

Pakelia akis. 

— Ar yra nors viena institucija, kuri nebūtų jūsų išmetusi, panele Smila? 

— Kiek žinau, tebesu piliečių registracijos sąraše, — sakau. |: 

— Be to, mes buvom trumpai užsukę į mokesčių inspekciją ir registraci- 
jos valdybą. Šiek tiek gaunat už straipsnius, iš laikinų darboviečių, dar 
pašalpa. Bet nepanašu, kad tai atitiktų jūsų išlaidas. Mes manom, kad 
turit rėmėją. Kokie jūsų santykiai su tėvu? 

- Šilti ir kupini abipusės pagarbos. 

— Tada šiek tiek aiškiau. Beje, kapitonas Telingas buvo užmetęs akį į jo 
pajamas. 

Man ne naujiena, kad jie visa tai žino. Nuo pat Tulės oro laivybos ba- 
zės įkūrimo buvo ribojamas civilių keleivių kiekvienam lėktuve skaičius. 
Kad žvalgybos tarnybai užtektų laiko patikrinti, ar visi konfirmuoti, kilę 
iš gerų šeimų ir paskiepyti nuo raudonosios karštligės iš Rytų. Labiausiai 
stebina, kad jie man dabar viską pasakoja. | 

— Pastarieji duomenys kiek komplikuoja vaizdą. Prieš mane iškyla pa- 
veikslas moters, nebaigusios mokslų. Neturinčios darbo. Šeimos. Suke- 
liančios konfliktus visur, kur tik pasirodo. Niekada negalėjusios prisitai- 

kyti. Agresyvios. Besiplakančios prie politinių ekstremistų. Vis dėlto jums 
pavyko išvažiuoti į devynias ekspedicijas per dvylika metų. Nieko neži- 
nau apie Grenlandiją. Bet man atrodo, kad nuo nenusisekusio gyvenimo 
lengviausia pasislėpti ant žemyninio ledo. 

Nieko nesakau. Bet užsirašau tai į savo juodąją knygą ties jo vardu. 

— Kiekvienoje iš tų ekspedicijų jūs buvot vedlė. Kiekvieną kartą buvo 
naudojamasi slaptais kariniams tikslams skirtais žemėlapiais, palydovo ir 
radaro darytomis nuotraukomis, meteorologinių stebėjimų duomenimis. 
Devynis kartus per pastaruosius dvylika metų jūs pasirašinėjot įslaptinimo 
deklaraciją ir davėt tylėjimo įžadus. Mes turim visos medžiagos kopijas. 

Dabar pradedu suprasti, kur link jis suka. 

— Tokioje mažoje šalyje kaip Danija jūs esat skaudi vieta, panele Jas- 
persen. Daug matėt ir daug žinot. Taip visada atsitinka, kai esi įleistas į 
Šiaurės Grenlandiją. Bet jūsų praeitis ir charakteris, jeigu būtumėt bu- 
vusi kurioj kitoj Danijos teritorijos vietoj, turėjo garantuoti, kad jums 
nebūtų leista nieko nei girdėti, nei matyti. 

Į mano kojas pradeda grįžti šiluma. 

— Bent kiek sveiko proto turintis žmogus jūsų vietoje stengtųsi kuo 
mažiau kristi į akis. | 

— Jums nepatinka mano rūbai? 

— Mums nepatinka jūsų niekam nenaudingas, tiesiog žalingas bandy- 
mas kištis į bylos eigą, ypač kai aš jau kartą jums sakiau, kad ji bus per- 
žiūrėta. 

Taip, žinoma, šita kryptim mes visą laiką ir ėjom. 

— Aš puikiai atsimenu, kad jūs pažadėjote, —- sakau. —- Tąkart dar tebe- 
dirbote Valstybės prokuratūroj Kopenhagoje. 

— Panele Smila, - sako jis visai maloniu balsu, - mes jus bet kada galim 
pasodinti. Suprantat mane? Galit bet kuriuo mums tinkamu momentu 
atsidurti vienutėj ar izoliatoriuj. Nė vienas teisėjas, pamatęs jūsų dosjė, 
ilgai nedvejotų. 

Nuo pat pradžios šitam susitikime kalba sukosi apie realius veiksmus. 
Jis norėjo parodyti man, ką gali. Kad gali susirankioti duomenis, mano 
siųstus Grenlandijos vyriausybei ir karinėms tarnyboms. Kad galėjo sekti 
mano žingsnius. Kad gali prieiti prie bet kokio archyvo. Ir kad iškilus 
reikalui gali sušaukti žvalgybos valdybą šeštą valandą vakaro prieš pat 
Kalėdas. Ir visa tai tam, kad man neliktų nė krislelio abejonės, kad jis bet 
kada gali mane patupdyti. 

Jam pavyko. Dabar tikrai Žinau, kad gali. Kad bus taip, kaip jis nori. Nes 
giliai už jo bauginimų slypi žinojimas. Kurį jis dabar ištraukia į šviesą. 

— Būti uždarytam, - sako iš lėto, - mažoje izoliuotoje kameroje be langų 
yra, kaip man pranešė, ypač nemalonu, jei esi užaugęs Grenlandijoje. 

Tai ne sadizmas. Tik tikslus ir galbūt kiek melancholiškas savo darbo 
priemonių išmanymas. 

Grenlandijoje nėra kalėjimų. Didžiausias įstatymų leidybos skirtumas 
tarp Danijos ir Nuuko yra tas, kad Grenlandijoje gerokai dažniau skiria- 
mos baudos už nusižengimus, už kuriuos Danijoje gautum parų ar sės- 
tum į kalėjimą. Grenlandams pragaras - tai ne europiečių uolėtas sieros 
duobių peizažas. Grenlandams pragaras - uždara erdvė. Atsimenu savo 
vaikystę, kai mes, regis, niekad nebūdavom viduje. Vienoje vietoje. Ma- 
no santykis su erdvės laisve yra toks pat, koks, pastebėjau, būna tarp vyrų 
ir jų sėklidžių. Aš sūpuoju ją kaip kūdikį ir meldžiuosi jai kaip deivei. 

Aiškindamasi Izaijo mirtį priėjau kelio galą. 

Atsistojam. Puodeliai liko nepaliesti. Arbata ataušo. 


II 

Galima bandyti atsikratyti depresijos įvairiais būdais. Galima eiti į Išga- 
nytojo bažnyčią klausytis Bacho kūrinių vargonams. Galima ant veidro- 
dėlio pasidėjus žiupsnelį geros nuotaikos miltelių sustumti skutimosi pei- 
liuku ir įsiurbti į nosį per šiaudelį. Arba šauktis pagalbos. Pavyzdžiui, te- 
lefonu - tada žinai, kas klauso. 

Tai europietiški būdai. Kai viliamasi, kad galima atsikratyti problemų 
ką nors darant. 

Aš renkuosi grenlandiškąjį. Jo principas — panirti į juodas mintis. Pa- 
dėti savo pralaimėjimą po mikroskopu ir ilgai Žiūrinėti. 

Kai tikrai bloga — kaip dabar, - aš pamatau priešais juodą tunelį. Įeinu 
į jį. Palikusi savo gražiuosius drabužius, apatinius rūbus, apsauginį šalmą 
ir Danijos pasą einu į tamsą. | 

Žinau, kad atvažiuos traukinys. Sandarus garvežys, vežantis stroncj-90. 
Einu jo pasitikti. 

Nebijau, nes man trisdešimt septyneri. Žinau, kad tunelio gilumoje, 
po ratais ir pabėgiais yra maža švieselė. 

Šiandien Kūčių rytas. Kelias dienas pamažu vis labiau šalinausi pasau- 
lio. Dabar rengiuosi paskutiniam nuosmukiui. Jis turi ateiti. Nes leidau 
Raunui mane pribauginti. Nes išduodu Izaiją. Nes negaliu atsikratyti min- 
ties apie tėvą. Nes nežinau, ką pasakyti mechanikui. Nes atrodo, kad nie- 
kad netapsiu protingesnė. 

Nusiteikiau nevalgyti pusryčių. Taip bus greičiau. Užrakinu duris. At- 
sisėdu į didįjį krėslą. Ir kviečiu juodąją nuotaiką: „Čia sėdi Smila. Alka- 
na. Prasiskolinusi. Kūčių dieną. Kai kiti turi šeimas. Mylimuosius. Beo 
narveliuose. Turi vienas kitą“. 

Visa tai panašu į teisybę. Aš jau stoviu priešais tunelį. Pasenusi. Nelai- 
minga. Vieniša. 

Sučirškia durų skambutis. Atėjo mechanikas. Girdžiu iš to, kaip skam- 
bina. Spaudžia atsargiai, nestipriai, tarsi mygtukas būtų įmontuotas į se- 
nyvos moteriškės galvą, ir nesinorėtų jos trukdyti. Nemačiau jo nuo lai- 
dotuvių. Nenorėjau apie jį galvoti. 

Nueinu ir išjungiu skambutį. Vėl atsisėdu. 

Bandau prisiminti, kaip buvo, kai antrą kartą išsprukau į Grenlandi- 
ją, o Moricas atvažiavo į Tulę manęs pasiimti. Stovėjau ant nedengtų 
betoninių platformų, kuriomis eini paskutiniuosius dvidešimt metrų link 
lėktuvo. Teta vaitojo. Kiek galėdama stengiausi kvėpuoti giliau. Ma- 
niau, kad pavyks parsivežti į Daniją šito gryno, sauso ir tarsi saldaus 
oro. | 

Kažkas barbena į laukujes virtuvės duris. Julijana. Atsiklaupusi rėkia 
pro plyšį laiškams. 

— Smila, paruošiau žuvies faršo! 

— Palik mane ramybėje. 

Įsižeidžia. 

— Įmesiu tau jį pro šitą plyšį. 

Prieš pat įlipant į lėktuvą teta įbruko man porą kamikų avėti namie. 
Vien karoliukus ji siuvinėjo visą mėnesį. 

Suskamba telefonas. 

— Norėčiau pasikalbėti su jumis dėl vieno dalyko. 

Elzos Liubing balsas. 

— Labai apgailestauju, - sakau. - Papasakokit kam nors kitam. Never- 
ta mėtyti perlų kiaulei. 

Ištraukiu kištuką. Juo toliau, juo labiau mane pradeda vilioti mintis 
apie Rauno izoliatorių. Šiandien tokia diena, kai nesi tikras, ar kas nors 
1ms ir nepabels tau į langą. Penktame aukšte. 

Kažkas iš tikrųjų barbena į langą. Už jo stovi žalias vyras. Atidarau. 

— Aš valau langus, norėjau tik pasakyti, kad užsimiršusi nepradėtumė- 
te nusirenginėti. 

Išsiviepęs iki pat ausų. Tarsi langus jis valytų tiesiog burna. 

— Ką jūs sau, po velnių, manot?! Norit pasakyti, kad nejaučiat noro 
pažiūrėti į mane nuogą?! 

Šypsena dingsta. Paspaudžia mygtuką ir platforma, ant kurios J jis stovi, 
pranyksta man iš akių. 

— Man nereikėjo valyti langų, —- rėkiu jam pavymui. - Mano amžiuje 
pro juos vis tiek blogai matosi. 

Pirmaisiais metais atvažiavusi į Daniją su Moliei nekalbėjau. Kartu 
valgydavom vakarienę. Jis taip norėjo. Nepratardami nė žodžio, įsitem- 
pę sėdėdavom vis kitoms šeimininkėms nešant į stalą vis kitus patieka- 
lus. Ponia Mikelsen, Dagnė, panelė Holm, Bolinė Hsu. Maltiniai, kiš- 
kiena su grietinėle, japoniškos daržovės, vengriški spagečiai. Nepersi- 
mesdami nė vienu žodžiu. 

Kai prasideda kalbos apie tai, kaip greitai vaikai viską pamiršta, kaip 
greitai atleidžia, kokie jie jautrūs, stengiuosi neklausyti. Vaikai viską atsi- 
mena, ilgai išlaiko atmintyje ir gali negyvai sustingdyti tuos, kurie jiems 
nepatinka. 

Gal jau dvylikos metų pradėjau bent kiek suprasti, kodėl jis mane čia 
atsivežė. 

Mane išmetė iš Šarlotenlundo. Balsuodavau vakarų kryptimi. Kažkur 
buvau girdėjusi, kad važiuojant į vakarus galima pasiekti Jutlandiją. Jut- 
landijoje yra Frederikshaunas. Iš jo galima nusigauti į Oslą. Iš Oslo į Nu- 
uką plaukia maršrutinis krovininis laivas. 

Vėlai vakare netoli Sorio mane paėmė eigulys. Nusivežė į girininkiją, 
davė pieno, sumuštinių ir liepė truputį palaukti. Kol jis skambino į polici- 
ją, aš stovėjau priglaudusi ausį prie durų. 

Prie garažo radau jo sūnaus motorolerį. Išvažiavau tiesiai per lauką. 
Su šliurėm, klimpdamas į purvą eigulys bėgo paskui. 

Buvo žiema. Ties posūkiu prie ežero apvirtau ir taip plojausi, kad su- 
plyšo striukė ir susimušiau ranką. Toliau gerą gabalą nakties ėjau pėsčia. 
Įlindau pernakvoti į pavėsinę prie autobusų stotelės. Atsibudusi sėdėjau 
prie stalo virtuvėje, o kažkokia moteris valė mano nubrozdintą šoną gry- 
nu spiritu. Jaučiausi tarsi daužytų poliakale. 

"Ligoninėje iškrapštė iš žaizdos asfaltą ir ant sulaužyto riešo uždėjo gipsą. 
Tada manęs pasiimti atvažiavo Moricas. | 

Buvo nežmoniškai piktas. Ligoninės koridoriumi ėjom greta, jis visas 
drebėjo. 

Laikė mane už rankos. Kai pradėjo grabinėtis automobilio raktų, ištrū- 
kau. Juk buvau pakeliui į Oslą. Bet mano forma buvo nekokia, o jis visada 
išsiskirdavo greitumu. Golfo žaidėjai daug bėgioja, kad galėtų atlaikyti krūvį, 
kuris dažniausiai būna dukart po 25 km, jei dvi dienas žaidžia su septyniasde- 
šimt dviem duobutėm. Sučiupo mane, galima sakyti, tą pačią sekundę. 

Buvau paruošusi jam siurprizą. Chirurgo skalpelį, kurį įsikišau į gob- 
tuvą operacinėje. Toks daikčiukas perrėžia odą kaip saulėje pastovėjusį 
sviestą. Bet kadangi mano dešinioji ranka buvo sugipsuota, tejįpjoviau 
jam delną. 

"Pažiūrėjęs į ranką, užsimojo trenkti. Bet spėjau išslysti. Mašinų aikšte- 
lėje ėjom ratu žiūrėdami viens į kitą. Jeigu fizinė jėga ilgą laiką lėmė 
santykius tarp žmonių, vėl pavartota ji gali suteikti palengvėjimą. 

Staiga atsitiesė. 

— Tu tokia kaip ir mama, - pasakė. Ir pravirko. 

Žvilgtelėjau į jį. Kai mama nuskendo, ji greičiausiai nusinešė į dugną 
dalį Morico. Arba dar blogiau - dalis jo fizinio pasaulio nugrimzdo kartu 
su ja. Ankstyvą Žiemos rytą mašinų aikštelėje stovėjom ir Žiūrėjom vie- 
nas į kitą, jo lašantis kraujas išdegino sniege mažytį raudoną tunelį ir aš 
kai ką prisiminiau. Prisiminiau jį Grenlandijoje, kol mama buvo gyva. 
Prisiminiau, kad jo tykančioje, nenuspėjamoje nuotaikų kaitoje pasitai- 
kydavo mielų gyvenimo džiaugsmo akimirkų, gal net kažkokios šilumos. 
Šitą tėvo pasaulio dalį su savimi nusinešė mama. Su ja dingo visos spal- 
vos. Nuo to laiko jį gaubia tik juodas ir baltas pasaulis. 

Tėvas atsivežė mane į Daniją, nes buvau vienintelė, galėjusi priminti 
jam, kas prarasta. Įsimylėję žmonės meldžiasi nuotraukai. Klūpo ant ke- 
lių prieš skarelę. Važiuoja Žiūrėti namo sienos. Imasi visko, kas tik galėtų 
įpūsti žariją, kuri ir šildo, ir degina. | 

Moricui buvo dar blogiau. Gyveno beviltiškai įsimylėjęs tą, kurios mole- 
kules įsiurbė didžiulė tuštuma. Šita meilė nebeturėjo vilties. Bet ji tvirtai 
laikėsi atminimo. Tas atminimas buvau aš. Po didelių vargų jis parsivežė 
mane ir metų metus nesuskaičiuojamą daugybę kartų atstumiamas kentė 
priešiškumo dykumoje, kad galėtų Žiūrėti į mane, sulaikydamas žvilgsnį 
ties bruožais, kuriais aš turėjau būti panaši į vieną moterį, mano mamą. 

Abu atsitiesėm. Nusviedžiau skalpelį į krūmus. Grįžom į traumatolo- 
gijos skyrių ir jį sutvarstė. 

Tai buvo paskutinis mano bandymas pabėgti. Nesakau, kad jam atlei- 
dau. Nemėgstu, kai meilę, kurios spaudimo patys nebegali atlaikyti, suau- 
gusieji nukreipia į vaikus. Tik noriu pasakyti, kad aš jį šiek tiek supratau. 

Iš savo krėslo matau plyšį laiškams. Paskutinį tarpą, pro kurį mane 
supantis pasaulis dar nebuvo bandęs įsibrauti. Dabar ten kažkas kiša ilgą 
pilko kartono juostą su užrašu. Iš karto neinu. Bet krintančio metro ilgu- 
mo raštelio sunku neišgirsti. 

„Viskas yra geriau už savižudybę“, - parašyta. Tiksliau, taip turėtų 
būti parašyta. Tokio trumpumo tekste jis sugebėjo padaryti keletą rašy- 
bos klaidų. 


Durys neužrakintos. Žinau, kad niekada jų nerakina. Pabarbenu ir jeinu. 

Nusiprausiau šaltu vandeniu veidą. Gal net perbraukiau šepečiu 
plaukus. 

Sėdi svetainėje ir skaito. Pirmą kartą matau jį su akiniais. 

Kitapus lango darbuojasi valytojas. Pamatęs mane nusprendžia nusi- 
leisti aukštu Žemiau. 

Mechaniko ausis dar tebėra užlipinta. Bet atrodo, kad gyja. Po akimis 
juodi ratilai. Tačiau ką tik nusiskutęs. 

— Buvo dar viena ekspedicija. 

Baksteli į priešais gulinčius popierius. 

— Radau žemėlapį. 

Prisėdu šalimais. Jis kvepia šampūnu ir česnakais. 

— Kažkas rašė ant žemėlapio. 

Pirmą kartą atidžiau įsižiūriu į šį smulkų ledyno žemėlapį. Tai fotoko- 
pija. Paraštėje brūkštelta pieštuku. Kopijuojant įrašas paryškėjo. Anglų 
ir danų kalbos mišinys. „Peržiūrėta accord. Karlsb. found. eksped. 1966.“ 

Klausiamai žiūri į mane. | 

— Tada aš s-sau pamaniau, kad buvo kita ekspedicija. Sakau, gal reikia 
dar kartą pažiūrėti archyve. 

— Be rakto? 

— Turiu kai kokių įrankių. 

Neverta abejoti. Su jo įrankiais galėtum atrakinti Nacionalinio banko 
rūsius. 

— Bet tada man kyla mintis paskambinti į Karlsbergą. Pasirodo, n-ne 
taip jau lengva. Mane perjunginėja vidiniais telefonais. Pasirodo, reikia 
kreiptis į Karlsbergo fondą. Ten man pasakė, kad jie finansavo ekspedici- 
ją 1966 metais. Bet niekas iš jų tada čia nedirbo. Ir jie neturi ataskaitos. 
Bet turi kai ką kita. 

Triumfuoja. 

— Jie turėjo apskaitą ir sąrašą tų ekspedicijos dalyvių ir bendradarbių, 
kuriems buvo išmokėję atlyginimus. Žinai, iš kur pasakiau, kad s-s-skam- 
binu? Iš mokesčių valdybos. Man iškart padiktavo pavardes. Spėk, kas 
ten buvo? Mūsų jau matytas. 

Pakloja prieš mane popieriaus lapą. Didžiosiomis raidėmis surašyta 
eilė pavardžių, dvi man pažįstamos. Baksteli į vieną. 

— Keistoka pavardė, ar ne? Užtenka išgirsti vieną kartą, kad atsimin- 
tum. Jis važiavo abu kartus. | 

Parašyta: Andrėjas Finas Lichtas. 600 JKD. 09/ 12. 

— Ką reiškia JKD? 

— Jorko kyšulio doleris. Kriolito bendrovės piniginis vienetas Grenlan- 
dijoje. 
„ — Paskambinau į Valstybinę registracijos valdybą. Jiems reikėjo pasa- 
kyti pavardes, vardus, asmens registracijos numerius ir paskutinės gyve- 
namosios vietos adresus. Turėjau vėl skambinti į fondą. Bet užtai radau 
juos. Čia dešimt pavardžių, ar ne? Šitie trys - grenlandai. Iš likusių septy- 
nių dabar tebėra gyvi tik du. P-pradedi galvoti, kad 1966 metai - labai 
tolima praeitis. Vienas iš jų Lichtas. Kita - moteris. Karlsberge pasakė, 
kad ji gavo pinigus už kažkokį vertimą. Kokį - negalėjo pasakyti. Jos var- 
das Benediktė Klan. 

— Buvo dar vienas. 

Žiūri nieko nesuprasdamas. 

Padedu priešais medicininę pažymą ir parodau pirštu parašą. Iš lėto 
taria. 

— Lojenas. 

“Tada linkteli. 
— Jis irgi buvo ten 1966 metais. 


Jis taiso valgyti. 

Paprastai tuose namuose, kuriuose jautiesi gerai, pradedi užeidinėti į vir- 
tuvę. Chraanaake mes ten ir gyvenome. Čia man kol kas užtenka tarpdurio. 

Virtuvė gana didelė. Bet jis puikiai užpildo ją pats vienas. 

Yra moterų, mokančių pagaminti suflė. Lyg netyčia randančių ledų 
„Mocca“ receptą, užkištą savo sportinėje liemenėlėje. Galinčių viena ran- 
ka kepti sau vestuvinius tortus, o kita - gaminti pipirinį kepsnį „Nossi Bė“. 

Visiems mums nuo to tik geriau. Jei tai nereiškia, kad turime pradėti 
krimstis, jog dar neišmokome naudotis duonos skrudintuvu. 

Prieš jį - kalnas žuvų ir daržovių. Lašiša, skumbrė, menkė, įvairios 
plekšnės. Du didžiuliai krabai. Uodegos, galvos, pelekai. Ir dar - morkos, 
svogūnai, porai, pankoliai, artišokai. 

Jis ruošia daržoves virti. 

Aš pasakoju apie Rauną ir kapitoną Telingą. 

Jis beria ant viršaus ryžius. Su kardamonu ir žvaigždinių anyžiumi. 

Aš pasakoju apie savo pasirašytus tylėjimo įžadus. 

Apie Rauno ataskaitas. 

Jis nusunkia vandenį nuo daržovių ir verda žuvų gabaliukus. 

Aš pasakoju apie grasinimus. Kad jie bet kada gali mane suimti. 

Vieną po kito išima žuvų gabaliukus. Puikiai atsimenu tai iš Grenlan- 
dijos. Iš tų laikų, kai skirdavom laiko maistui gaminti. Žuvys verda labai 
nevienodai. Menkė suminkštėja tik įmesta. Skumbrė - vėliau, o lašiša — 
dar vėliau. 

— Aš bijau, kad mane uždarys, - sakau. 

Įdeda krabus prieš pat galą. Paverda daugiausia penkias minutes. 

Man tarsi ir lengviau, kai nieko nesako, nerėkia. Be manęs, tik jis vie- 
nas žino, kiek mes žinome. Kiek mums dabar reikės užmiršti. 

Dabar būtinai turiu paaiškinti jam apie savo klaustrofobiją. 

— Žinai, kas yra matematikos pagrindas, - sakau. - Skaičiai. Jei kas 
nors manęs paklaustų, kas mane daro tikrai laimingą, aš atsakyčiau: skai- 
čiai. Sniegas, ledas ir skaičiai. O žinai, kodėl? 

Sutraiško žnyples riešutų spaustukais ir ištraukia mėsą lenktu pincetu. 

— Nes skaičių sistema yra kaip Žmogaus gyvenimas. Pradžioje būna 
natūralieji skaičiai. Sveikieji ir teigiamieji. Mažo vaiko skaičiai. Bet žmo- 
gaus sąmonė plečiasi. Vaikas atranda ilgesį, o tu Žinai, kokia matematinė 
ilgesio išraiška? 

Įpila į sriubą grietinėlės ir įlašina porą lašelių apelsinų sulčių. 

— Neigiamieji skaičiai. Jausmo, kad kažko trūksta, formalizavimas. Są- 
monė plečiasi toliau, auga ir vaikas atranda tarpus. Tarp akmenų, tarp 
akmenų samanų, tarp žmonių. Ir tarp skaičių. Ar Žinai, kur link tai veda? 
Link trupmenų. Iš sveikųjų skaičių ir trupmenų gaunami racionalieji skai- 
čiai. Sąmonė čia nesustoja. Ji nori peržengti protą. Ir priduria absurdišką 
operaciją —- šaknies traukimą. Gauna iracionaliuosius skaičius. 

Sušildo orkaitėje prancūzišką batoną ir įberia į malūnėlį pipirų. 

— Tai panašu į beprotybę. Nes iracionalieji skaičiai yra begaliniai. Jų 
negalima užrašyti. Jie verčia sąmonę peržengti ribas. O prie iracionaliųjų 
skaičių pridėjus racionaliuosius gaunami realieji skaičiai. 

Atėjau iki pat virtuvės vidurio, kad būtų daugiau vietos. Nedažnai turi 
progą pasiaiškinti savo žemiškajam broliui. Paprastai reikia kautis dėl 
žodžio. O tai, ką sakau, man labai svarbu. 

— Tai nesibaigia. Niekada nesibaigia. Nes dabar realiuosius skaičius 
išplečiam menamom kvadratinėmis neigiamųjų skaičių šaknimis. Šitų skai- 
čių negalim įsivaizduoti. Jie netelpa į įprastines sąmonės ribas. O kai prie 
menamųjų skaičių pridedame realiuosius, gauname kompleksinę skaičių 
sistemą. Pirmąją skaičių sistemą, su kuria įmanoma patenkinamai paaiš- 
kinti, kaip susidaro ledo kristalai. Ji kaip didžiulis atviras kraštovaizdis. 
Horizontai. Eini artyn, o jie traukiasi ir tolsta. Tai Grenlandija, be jos aš 
negaliu. Ir todėl nenoriu, kad mane uždarytų. 

Baigiau stovėdama prieš pat jį. 

— Smila, - sako. - Galima tave pabučiuoti? 

Visi turime susikūrę įvaizdžių. Aš visada laikiau save panašia į pasi- 
rengusią bartis pikčiurnienę. Dabar nežinau, ką pasakyti. Jaučiu, kad jis 
mane apgavo. Neklausė, kaip turėjo. Kad išdavė mane. Bet kita vertus, 
jis nieko nedaro. Netrikdo manęs. Stovi prie garuojančių puodų ir žiūri. 


Nesugalvoju atsakymo. Stoviu neturėdama supratimo, ką daryti. Aki- 
mirka, ir viskas, ačiū Dievui, praeina. 

— S-u Šventom Kalėdom. 

Pavalgėm nepratardami nė žodžio. Iš dalies, aišku, todėl, kad tai, kas 
nepasakyta, tebetvyro virš mūsų. Bet labiausiai dėl sriubos. Prie jos sė- 
dėdamas negali kalbėti. Ji rėkia iš savo lėkštės, reikalaudama viso tavo 
dėmesio. 

Lygiai taip pat ir Izaijas. Kartais, būdavo, skaitau jam balsu arba klau- 
somės „Petios ir vilko“ ir mano dėmesys nukrypsta kur nors kitur, nu- 
skrieju mintimis tolyn. Po kiek laiko jis krenkšteli. Draugiškai, reikšmin- 
gai, tarsi sakydamas: „Smila, tu užsisvajojai ir pamiršai mane“. 

Panašiai ir sriuba. Aš valgau iš gilios lėkštės. Mechanikas geria iš dide- 
lio puodelio. Ji kvepia žuvim. Atlanto vandenyno gelme, ledkalniais, jūr- 
žolėm. Ryžiai primena tropikus, susisukusius bananų palmės lapus, ne- 
aprėpiamus Birmos prieskonių turgus. Tik duok laisvę vaizduotei. 

Geriam mineralinį vandenį. Jis žino, kad nevartoju alkoholio. Neklau- 
sė, kodėl. Apskritai rimtai nieko niekada neklausė. Išskyrus ką tik, prieš 
keliolika minučių. 

Padeda šaukštą. 

— Juk buvo laivas, - sako. - Laivo modelis Barono kambaryje. Atrodė 
toks brangus iš pažiūros. 

Padeda prieš mane brošiūrą. 

— Dėžė jo k-kambary, kur išgręžė skyles, buvo nuo laivo. Ten radau šitą. 

Kodėl aš pati to nepamačiau? 

Ant viršelio parašyta: „Arkties muziejus. Danijos kriolito bendrovės 
motorlaivis „Johanas Tomsenas“. Mastelis 1:50“. 

— Kas yra Arkties muziejus? — klausiu. 

Jis nežino. 

— Bet ant dėžės buvo adresas. 

Turi peiliu išpjauto kartono gabaliuką. Aišku, bijojo, kad perrašinėda- 
mas pridarys klaidų. Padeda jį priešais mane. 

Hamerio ir Vingo advokatų kontora. Ir adresas Iosterio gatvėje, visai 
prie pat Naujosios karaliaus aikštės. 

— Tai jis vežiodavosi Baroną savo mašina. 

— Ką sako Julijana? 

— Įsibaiminusi, net dreba. 

Jis taiso kavą. Iš dviejų rūšių pupelių, su kavamale, piltuvėliu ir viri- 
mo aparatu, vėl neskubiai ir kruopščiai. Geriam tylėdami. Šiandien Kū- 
čios. Tyla visuomet buvo mano sąjungininkė. Bet dabar ji mane šiek 
tiek slegia. 

— Ar jūs puošdavot namie eglutę, kai buvai mažas? - klausiu. 

Iš pirmo žvilgsnio nekaltas klausimas. Bet užduodu jį norėdama suži- 
noti, koks žmogus sėdi prieš mane. 

— Kiekvienais metais. Kol man s-suėjo penkiolika. Tais metais ant jos 
užšoko katė ir užsidegė. 

— Ką tada darei? 

Tik paklaususi suprantu, kad man tarsi savaime aišku, jog jis kažko 
ėmėsi. 

— Nusivilkau švarką ir įsupau ją. Ugnis nuslopo. 

Įsivaizduoju, koks jis be švarko. Lempų šviesoje. Kalėdinių žvakučių 
šviesoje. Degant katei. Kratausi šios minties. O ji vėl grįžta. Kai kurios 
mintys būna lipnios tarsi išteptos klijais. 

— Labanakt, - sakau ir atsistoju. 

Palydi mane iki durų. 

— Šiąnakt aš t-tikrai sapnuosiu. 

Kažkas šitame pasakyme užslėpta. Įdėmiai pažvelgiu jam į veidą ieš- 
kodama pašaipos, bet jis rimtas. 

— Ačiū už vakarą, - sakau. 

Vienas iš simptomų, jog gyvenime reikia pradėti daryti tvarką, yra tas, 
kad namai pamažu prisipildo seniai pasiskolintų daiktų, kuriuos per vėlu 
grąžinti, nes geriau duotumeisi nuskutamas plikai, nei sutiktum pasima- 
tyti su teisėto jų savininko šmėkla. 

Ant mano kasetinio magnetofono užlipdytas ženkliukas „Geodezijos 
institutas“. Magnetofonas su dviem garsiakalbiais, ne daugiau nei 70 proc. 
iškraipantis garsą, apsaugos sistema, todėl net ir norėdamas nerastum 
dingsties pirkti naują. 

Priešais ant stalo guli Izaijo cigarų dėžutė. Pasvėriau rankoje kiekvie- 
ną daiktą. Dėl harpūno smaigalio atsiverčiau Birketo Smito knygą Eski- 
mai. Aptinkamas Dorseto kultūroje. 700-900 metai po Kristaus. Knygo- 
je rašo, kad tokių EEA rasta mažiausiai penki tūkstančiai 3000 km 
pakrantės ruože. 

Ištraukiu iš įdėklo kasetę. „Maxell XLI-S“. Šitos būna brangios. Skir- 
tos įrašinėti muzikai. 

Kasetėje ne muzika. Joje įrašytas grenlandų kalba kalbantis vyras. 

1981-aisiais Disko saloje matavom jūros ūkanų poveikį alpinistų sau- 
gos kablių, naudojamų slenkančiuose ledynuose, korozijai. Tiesiog paka- 
bindavom ant virvės ir palikdavom. Atėjus po trijų mėnesių jie atrodyda- 
vo vis dar patikimi. Beveik praradę blizgesį, bet patikimi. Gamintojai bu- 
vo garantavę, kad kabliai išlaikys 4000 kg svorį. Pasirodė, kad jie gali su- 
byrėti vien bakstelėjus pirštu. Pabuvę neįprastame klimate pradėjo irti. 

Prasidėjus panašiam irimo procesui Žmonės praranda savo kalbą. 

Kai mus iš pradinės kaimo mokyklos perkėlė į Chraanaaką, gavom 
mokytoją, nė žodžio nemokantį grenlandiškai ir nemanantį mokytis. 
Mums pasakė, kad tie, kurie mokysis geriausiai, gaus teisę išvažiuoti į 
Daniją, laikyti egzaminą, galės pabėgti nuo viso Arkties skurdo. Šitas auk- 
sinis skrydis aukštyn turėjo vykti danų kalba. Tuo metu buvo dedami sep- 
tintojo dešimtmečio politikos pamatai. Neilgai trukus Grenlandija ofi- 
cialiai tapo „šiauriausia Danijos provincija“, 0 inuitai turėjo būti vadina- 
mi sp danais“ ir „mokomi tomis pačiomis teisėmis kaip visi kiti da- 

“, pasak bendro ministro pirmininko. 

“Diva išpurenta. Tada nuvažiuoji į Daniją, praeina pusmetis, ir atrodo, 
kad gimtosios kalbos niekada nepamirši. Ja sukasi mintys galvoje, ja atsi- 
meni savo praeitį. Bet susitinki gatvėje grenlandą. Pasikeiti pora frazių. 
Staiga pajunti, kad ima trūkti pačių paprasčiausių žodžių. Praeina dar 
pusmetis. Draugė nusiveda tave į Grenlandų namus Liovo skersgatvyje. 

Ir pamatai, kad grenlandų kalbą būtų galima nukrapštyti nuo tavęs nagu 
kaip žodį iškaboje. 

Nuo to laiko, kai tik sugrįždavau, bandydavau mokytis kalbos iš naujo. 
Kaip ir daug kas kita, man tai nei pavyko, nei nepavyko. Mano kalba liko 
maždaug tokia, tarsi man būtų šešiolika ar septyniolika metų. 

Be to, Grenlandijoje šnekama ne viena tarme. Jos yra trys. Vyras Izaijo 
kasetėje kalba rytų grenlandų tarme. Pietų patarme, kurios nesuprantu. 

Bandau vaizduotis iš jo tono girdinti, kad jis kalba kažkam. Bet niekas 
jo nepertraukia. Atrodo, kalba virtuvėje ar valgomajame, nes retkarčiais 
sakytum skambteli įrankiai. Arba pasigirsta variklio ūžimas. Gal iš gene- 
ratoriaus. O gal įrašinėjančio magnetofono. 

Jis aiškina kažką jam labai svarbaus. Ilgai, karštai, su visom smulkme- 
nom, darydamas ilgas pauzes. Per jas girdėti kažkoks ūžesys, greičiausiai 
muzika, panašu į pučiamojo instrumento garsą. Blogai ištrinto seno įrašo 
likučiai. | 

Nebesistengiu suprasti, apie ką kalbama, leidžiu mintims klajoti. Tai 
negalėtų būti Izaijo tėvas, nes čia ne jo tarmė. 

Sakinys baigiasi, balsas nutyla. Čia greičiausiai paspaudė pauzę, nes 
nesigirdi trakštelėjimo. Vieną akimirką balsas dar buvo čia, kitą - liko tik 
tuščias šnypštimas. O toli toli, pačioje gilumoje - muzikos likučiai. 

Neišjungusi magnetofono užsikeliu kojas ant stalo. 

Kartais uždėdavau Izaijui muzikos. Nunešdavau garsiakalbius prie so- 
fos, kad jis geriau girdėtų, ir atsukdavau garsą. Jis atsilošdavo ir užmerk- 
davo akis. Dažnai užmigdavo. Neatsibusdamas tyliai nuvirsdavo ant šo- 
no. Tada paėmusi ant rankų nešdavau jį žemyn. Jei rasdavau per daug 
triukšmo, parsinešdavau atgal ir guldydavau ant lovos. Tą akimirką jis 
visada atsibusdavo. Atrodė, kad pusiau miegodamas bando kimiu ir riau- 
mojančiu balsu padainuoti keletą jo klausytos muzikos taktų. 

Užsimerkiau. Jau naktis. Paskutiniai Kalėdų svečiai su pilnomis prie- 
kabomis dovanų išvažiavo namo. Dabar guli ir laukia nesulaukia, kol už 
poros dienų galės nubėgę į parduotuvę išmainyti arba atsiimti vietoj jų 
pinigus. | 

Laikas mėtų arbatai. Ir žiūrėti į miestą. Atsigręžiu į langą. Juk niekas 
nedraudžia tikėtis, kad kol sėdėjai užsisukęs pradėjo snigti. 

Tą akimirką pasigirsta juokas. 

Pašoku ištiestom rankom. Tai ne koks švelnus mergaitiškas juokas. Tai 
vaiduoklis iš operos. Parduosiu gyvenimą už pačią brangiausią kainą. 

Keturi švelnūs taktai ir pasigirsta muzika. Džiazas. Vis labiau užval- 
dantis trimito solo. Tai Izaijo kasetė. 

Sustabdau juostelę. Turės praeiti nemaža laiko, kol atsikvošėsiu. Iš- 
gąsčiui sukelti nereikia nė sekundės dalies. O praeina jis gal tik per pusę 
vakaro. 

Atsuku atgal ir perklausau kasetės pabaigą. Vėl buvo paspausta pau- 
zė. Ir staiga be jokio įspėjimo juokas. Einantis iš gelmės, skardus ir trium- 
fuojantis. Tada keli prieštakčiai. Ir muzika. Kartu ir džiazas, ir ne džiazas. 
Euforiški, nesisiejantys į visumą garsai. Tarsi siautėtų keturi nesuvaldo- 
mi instrumentai. Bet tai tik apgaulė. Nes tame siautuly yra keistas tikslu- 
mas. Kaip klounui žongliruojant ant arenos briaunos. Ypatingo tikslumo 
reikia tam, kas turi būti panašu į visišką pakrikimą. | 

Kūrinys trunka gal septynias minutes. Tada juostelė baigiasi ir melodi- 
ja staiga nutrūksta. 

Muzika buvo sklidina energijos. Jaučiu po išgąsčio atsiradusį keistą 
pakylėjimą, Kūčių vakarą, trečią valandą nakties. 

Chraanaake dainavau bažnyčios chore. Mačiau prieš akis tris karalius 
su ilgaauliais batais, važiuojančius per ledą šunų kinkiniu. Jų žvilgsniai 
buvo nukreipti į žvaigždę. Žinojau, ką jie jaučia. Jie buvo užčiuopę abso- 
lute space. Žinojo, kad eina teisingu keliu. Energijos fenomeno link. Tokį 
vaizdavausi kūdikėlį Jėzų dainuodama ir apsimesdama, kad žiūriu į na- 
tas, nors iš tikrųjų niekada jų nesupratau ir mokydavausi iš klausos. 

Dabar taip pat Baltojo bilieto kvartale, kai didesnė dalis mano gyveni- 
mo jau praeity. Ir velniop, kad niekados neturėjau savo vaiko. Aš mėgau- 
juosi jūra, ledu, nesijaučiu likimo nuskriausta. Gimusio vaiko siekiama, 
ieškoma, jis kaip žvaigždė, Šiaurės pašvaistė, energijos stulpas visatoje. 
O miręs vaikas - didelė neteisybė. 

Atsistoju, nulipų žemyn ir paskambinu į duris. 

Jis išlenda su pižama. Gerokai užsimiegojęs. 

— Peteri, — sakau, — aš bijau. Bet vis tiek nesustosiu. 

Nusijuokia, pusiau prasiblaivęs, pusiau miegodamas. 

— "Taip ir žinojau, - sako. — Taip ir Žinojau. 

— Trisdešimt - biblinis skaičius, - sako Elza Liubing. - Judas gavo trisde- 
šimt sidabrinių. Jėzų trisdešimties metų pakrikštijo. Po Naujųjų bus tris- 
dešimt metų, kai automatizavo Kriolito bendrovės buhalteriją. 

Trečia Kalėdų diena. Sėdim ant tų pačių kėdžių. Ant stalo tas pats 
arbatinukas, po puodeliais - tie patys padėkliukai. Tas pats svaigus vaiz- 
das pro langą, ta pati balta žiemos šviesa. Galėtum pamanyti, kad buvo 
sustojęs laikas. Tarsi nuo praeitos savaitės sėdėjom čia nejudėdamos, o 
dabar kažkas paspaudė mygtuką ir mes pradedam busti iš sustingimo. 
Jeigu ne vienas pasikeitimas. Ji atrodo apgaubta ryžto lyg būtų priėmusi 
sprendimą. | 

Įdubusiom akim, dar labiau išblyškusi nei praeitą kartą, tarsi praleidu- 
si ne vieną bemiegę naktį. 

O gal aš viską įsivaizduoju. Gal ji atrodo taip todėl, kad visas Kalėdas 
pasninkavo, nėjo miegoti ir kalbėjo maldas po septynis šimtus kartų du- 
kart per dieną. 

— Tie trisdešimt metų viską, vienaip Žiūrint, pakeitė. Bet kitaip Žiūrint, 
viskas liko taip pat. Direktorius tuo metu —- šeštajame dešimtmetyje ir 
septintojo pradžioje — buvo tarėjas Ebelis. Abu su ponia turėjo po paga- 
mintą pagal užsakymą „Rolsroisą“. Kartais vienas iš automobilių stovė- 
davo lauke, o jame prie vairo laukdavo livrėja aprengtas vairuotojas. Ta- 
da žinodavom, kad jis arba žmona lankosi fabrike. Jų pačių niekada ne- 
matydavom. Hamburge stovėjo jos privatus vagonas-salonas, kurį kelis 
kartus per metus prikabindavo prie traukinio, ir jie važiuodavo į Rivjerą. 
Administraciją sudarė finansų direktorius, prekybos direktorius ir vyres- 
nysis inžinierius Otesenas. Otesenas visada sėdėdavo laboratorijoje arba 

būdavo išvažiavęs į Sakchrako karjerą. Jo taip pat niekada nematyda- 
vom. Prekybos direktorius irgi nuolat važinėdavo. Retkarčiais grįžęs na- 
mo pažerdavo šypsenų, dovanų ir menkaverčių anekdotų. Atsimenu, pir- 
mą kartą grįžęs iš Paryžiaus, po karo, parvežė šilkinių kojinių. 

Nusijuokia prisiminusi, kad buvo laikai, kai ji džiaugdavosi šilkinėmis 
kojinėmis. 

— Pastebėjau, kad ir jūs neabejinga drabužiams. Ilgainiui tai praeina. 
Pastaruosius trisdešimt metų aš rengiuosi tik baltai. Kai apriboji savo Že- 
miškus poreikius, mintis tampa laisva dvasiniams. 

Nieko nesakau, bet šitą pastabą įsidedu į galvą. Iki kito karto, kai eisiu 
siūdintis naujų kelnių pas siuvėją Tvilingą Heinesės gatvėje. Jis renka 
panašius deimančiukus. | 

— Turėjom tokį aparatą - 165 cm ilgio, metro aukščio ir 120 cm pločio - 
su dviem svirtim. Viena - įvairių rūšių žemyno monetoms, kita - anglų 
svarams sterlingų ir pensams. Reikalinga informacija būdavo užrašoma 
perforatoriumi ant į mašiną įdedamų kortelių. Taip ji buvo sunkiau priei- 
nama. Kai skaičiai užrašomi ant kortelės skylutėmis ir užkoduojami, juos 
sunkiau suprasti. Centralizacija. Kaip sakydavo direktorius, centralizaci- 
ja visada padaro išlaidų. 

Iš dalies buvo lengva susigaudyti moderniame pasaulyje. Kiekvienas 
dalykas tapo tarptautinis. Prasidėjus centralizacijai 1979 metais Gren- 
landijos prekybos kompanija nutraukė savo veiklą Maksvelo saloje. Ma- 
no brolis ten dešimt metų buvo medžiotoju. Salos karaliumi, nesulaiko- 
mu kaip babūnas. Uždarius parduotuvę jis buvo priverstas atsikelti į Uper- 
naviką. Kai mane paskyrė į meteorologijos stotį, jis dirbo šlavėju uosto 
prieplaukose. Po metų pasikorė. Tais metais savižudybių skaičius Gren- 
landijoje buvo didžiausias pasaulyje. Grenlandijos Ministrų Taryba para- 
šė Atuagagdliutite, kad, atrodo, bus sunku suderinti būtiną centralizaciją 
su medžioklės verslu. Nepasakė tiesiai, kad savižudybių ateityje gali dar 
padaugėti. Bet taip turėjo būti suprasta. 

— Paragauk sausainių, - sako. - „Spekulaas“, pati iškepiau. Visą gyve- 
nimą mokiausi išimti juos iš formelės taip, kad nesubyrėtų. 

Sausainiai plokšti, tamsiai rudos spalvos, į apačią prismaigstyta dabar 
sudegusių migdolų gabalėlių. Ilgai žiūrinėja. Žmogus, visą gyvenimą bū- 
damas vienas, gali leisti sau ugdyti ypatingus pomėgius. Pavyzdžiui, kaip 
išimti sausainį iš formelės. 

— Aš šiek tiek sukčiauju, - sako. — Pavyzdžiui, šitas, sutuoktinių poros 


PETER H9EG Iš PANELĖS SMILOS SNIEGO JAUSMAS 107 


formos. Tikrai labai sunku padaryti akis. Taip visada būna, kai trapi tešla. 
Išbedžioju akis virbalu jau ištraukusi ir sudėjusi sausainius ant stalo. Jie 
ne visai tokie, kaip turėtų būti, bet labai panašūs. Kažkas tokio vyksta ir 
įmonėje. Ten tai vadinama „gera buhalterinio darbo praktika“. Lanksti 
sąvoka, apimanti tai, ką pripažįsta kontrolieriai. Ar žinot, kaip paskirsto- 
ma atsakomybė įmonėse, esančiose biržos sąrašuose? 

Papurtau galvą. Sausainyje puikiai dera sviestas ir prieskoniai, gali su- 
valgyti šimtą jų ir suprasi, kad bloga, tik kai bus per vėlu. 

— Direkcija, aišku, atsiskaito už finansus valdybai ir galiausiai genera- 
liniam susirinkimui. Finansų direktorius buvo „dirbantis valdybos pirmi- 
ninkas“. Iš pirmo žvilgsnio tai gali atrodyti kaip labai apgalvotas valdžios 
pasidalijimas. Bet tam reikia didžiulio pasitikėjimo. Otesenas visada bū- 
davo karjere. Prekybos direktorius nuolat kur nors išvykęs. Nemanau, 
kad klysčiau sakydama, jog visus svarbius bendrovei sprendimus daugelį 
metų priimdavo finansų direktorius. Žinoma, nebuvo jokio pagrindo abe- 
joti jo kompetencija. Priimdavo visais atžvilgiais vertingus sprendimus. 
Kartu ir teisininkas, ir kontrolierius. Buvęs miesto tarybos narys, social- 
demokratas. Dirbo ir tebedirba keliuose valdžios postuose. Namų valdy- 
bose, taupomosiose kasose. 

Ištiesia man lėkštę. Stipriausi danų jausmai susiję su maistu. Tai su- 
pratau patį pirmą kartą nuėjusi į svečius su Moricu. Kai trečią kartą pač- 
miau sausainių, jis pažiūrėjo tiesiai į mane. | 

— Imk, kol pasidarys gėda, - pasakė. 

Danų kalbos tada gerai nemokėjau, bet supratau, ką jis turėjo minty- 
je. Paėmiau dar tris kartus. Nenuleisdama nuo jo akių. Viskas aplink din- 
go, šeimininkai išnyko, nejaučiau sausainių skonio. Liko tik Moricas. 

— Man vis dar ne gėda, - pasakiau. 

Paėmiau dar tris kartus. Tada jis pagriebė lėkštę ir pastatė taip, kad 
negalėčiau pasiekti. Aš laimėjau. Pirmąją iš daugybės mažų svarbių per- 
galių prieš jį ir danišką išsiauklėjimą. 

Elzos Liubing sausainiai kitokie. Jais turiu pelnyti pasitikėjimą ir kar- 
tu tapti sąmokslininke. 

— Akcininkų susirinkimas išrinkdavo kontrolierius. Bet juk bendrovės 
akcijos — išskyrus paties finansų direktoriaus ir valstybės - daugelio ran- 
kose. Jų turi visi paveldėtojai tų aštuonių dalininkų, kurie gavo pirmąsias 
koncesijas praeitame amžiuje. Niekada nebuvo įmanoma surinkti visų į 
akcininkų susirinkimą. Tai reiškė, kad direktoriaus įtaka buvo neribotai 

didelė. Argi ne keista, kad visus sprendimus dėl finansiškai svarbiausios 
Grenlandijos žemės gelmių dalies priimdavo vienut vienutėlis žmogus? 

— Tiesiog neįtikėtina. | 

— Be to, dar ir verslo dalykai. Bendrovė buvo labai reikšmingas klien- 
tas. Kontrolierius, užkliudydamas direktoriaus interesus, turėjo būti nu- 
siteikęs tą klientą prarasti. Na, ir dar tai, kad kai kurie žmonės sėdėjo 
keliose kėdėse. Septintojo dešimtmečio bendrovės kontrolierius, vėliau 
ėmęsis advokato veiklos, tapo direktoriaus kolega. 1967-ųjų sausio 7-ąją 
turėjau sudaryti pusmečio buhalterinį balansą. Pasirodė, kad viena su- 
ma nespecifikuota. 115 tūkstančių kronų. Tais laikais nemažai pinigų. 
Gal pašalinio ji ir nebūtų nustebinusi. Valdyba galėjo ir nepastebėti — 
apyvarta siekė 50 milijonų. Bet man, sėdinčiai prie kasdieninių sąskai- 
tų, klaida sukėlė abejonių. Paieškojau kartotekoje. Šitos kortelės ten 
nebuvo. Turėjo būti, jos visos sunumeruotos. Bet nebuvo. Tada užlipau 
pas direktorių. Dvidešimt metų išdirbau jam vadovaujant. Jis išklausė 
mane ir pavartęs savo popierius pasakė: „Panele Liubing, šita suma ma- 
no patvirtinta. Dėl kai kurių techninių apskaitos dalykų buvo pernelyg 
sudėtinga ją specifikuoti. Mūsų kontrolieriaus nuomone, šitaip sudary- 
ta apskaita atitinka gerą buhalterinio darbo praktiką. O visa kita - ne 
jūsų kompetencija“. 

— Ką jūs tada darėt? - klausiu. 

— Grįžau atgal ir įtraukiau tą sumą. Kaip buvo liepta. Šitaip pati save 
padariau sąmokslininke. Kažko, ko nei tada, nei vėliau nesupratau. Ne- 
panaudojau patikėtųjų talentų. Pasirodžiau neverta pasitikėjimo. 

Suprantu ją. Bloga ne tai, kad buvo suabejota jos kompetencija, nusle- 
piant informaciją. Net ne tai, kad jai begėdiškai atsakė. Blogiausia, kad 
buvo sugriauti jos garbingumo idealai. 

— Noriu pasakyti jums, kurioje apskaitos vietoje buvo šita suma. 

— Pabandysiu atspėti, - sakau. - Ji buvo bendrovės geologinės ekspedi- 
cijos į Bareno ledyną Gela Altoje ir vakarinę Grenlandijos pakrantę 1966 
metų vasarą apskaitoje. 

Žiūri į mane prisimerkusi. 

— 1991 metų ataskaitoje buvo nuorodų į ankstesnę ekspediciją, - pa- 
aiškinu. — Labai paprasta. 

— Tada dar atsitiko nelaimė, — sako. - Su sprogmenimis. Žuvo du iš 
aštuonių dalyvių. | 

Pradedu suprasti, kam mane pasikvietė. Aš jai tarsi koks kontrolie- 

rius. Žmogus, kuris galbūt galėtų jiems su Viešpačiu Dievu padėti patik- 
rinti nebaigtą 1967 m. sausio 7 d. ataskaitą. 

— Apie ką galvojat? - klausia. 

Ką atsakyti? Mintys chaotiškos. 

— Galvoju, - sakau, - kad Bareno ledynas pasirodo esąs pavojinga svei- 
katai apsistojimo vieta. 


Jau kurį laiką sėdėjom tylėdamos, išgėrėm arbatą, suvalgėm sausai- 
nius, žiūrėjom į po kojomis gulintį pasaulį, apklotą sniegu, kasdienišką. 
Ir su saulės spindulių juosta skersai Solsortės gatvės ir futbolo aikštelės 
prie Dujės gatvės mokyklos. Bet visą laiką jaučiau, kad ji dar nebaigė. 

— Tarėjas mirė 1964 metais, - sako. — Visi kalba, kad kartu su juo bai- 
gėsi danų finansinio gyvenimo epocha. Paskutinė jo valia testamente bu- 
vo nuskandinti „Rolsroisą“ Šiaurės Atlante švedų aktorei Giostai Ek- 
man ant laivo denio skaitant Hamleto monologą. 

Matau prieš akis visą vaizdą. Ir galvoju, kad šitos iškilmingos šermenys 
galėjo būti politiniu mirties ir prisikėlimo simboliu. Senosios, atviros ko- 
lonijinės politikos Grenlandijoje tuo metu buvo atsisakyta. Ji turėjo už- 
leisti vietą septintojo dešimtmečio užmačioms — parengti šiaurės danus 
lygiateisiam gyvenimui. 

—- Bendrovė buvo pertvarkyta. Pas mus į buhalteriją atėjo naujas kon- 
toros šefas ir dvi naujos moterys. Bet didžiausi pasikeitimai įvyko moksli- 
niame skyriuje. Todėl, kad kriolito telkiniai buvo bebaigią išsekti. Nuolat 
reikėjo ieškoti naujų rūšiavimo ir išgavimo metodų, nes rūdos kokybė 
blogėjo ir blogėjo. Bet mes visi žinojom, kur link tai veda. Kartkartėmis 
valgykloje valgant priešpiečius pasklisdavo gandai apie naują telkinį. Tar- 
si koks karščio priepuolis. Po poros dienų juos visada paneigdavo. Iš pra- 
džių laboratorijai buvo skirti tik penki etatai. Paskui ją išplėtė. Vienu 
metu dirbo dvidešimt. Anksčiau trumpesniam laikui kviesdavosi po kele- 
tą pagalbinių geologų. Paprastai iš Suomijos. Dabar sudarė nuolatinę 
mokslinę grupę. 1967 metais buvo sukurta Mokslinė patariamoji komisi- 
ja. Kasdienis darbas tapo paslaptingesnis. Išgirsdavom tik nuotrupas. Ko- 
misija buvo sukurta naujiems telkiniams ieškoti. Ją sudarė atstovai iš tų 
didžiųjų įmonių ir institucijų, su kuriomis bendrovė bendradarbiavo. Šve- 
dijos deimantų kompanijos, Danijos žemės gelmių akcinės bendrovės, 
Geologijos instituto, Grenlandijos geologinių tyrimų. Visa tai sukompli- 
kavo apskaitą. Apsunkino skaičiavimus daugybe naujų honorarų, ekspe- 

dicijų išlaidų. Ir visą laiką man iš galvos neišėjo tas neišaiškintas 115 tūks- 
tančių kronų klausimas. 

Svarstau, kaip ji, turėdama tokių sugebėjimų skaičiuoti, tikėdama gar- 
bingumu, galėjo kasdien dirbti kartu su žmogumi, įtariamu nuslėpus nu- 
sižengimą. 

Atsako man pati. 

— Juk nieko nėra slapta, kas neturėtų būti atidengta. Evangelija pagal 
Morkų, ketvirtasis skyrius, 22 eilutė. 

Tikėjimas dangiškuoju teisingumu suteikė jai kantrybės. 

— 1977-aisiais gavom kompiuterius. Taip ir neišmokau su jais dirbti. Dėl 
manęs buhalterija galėjo nebūti automatizuota. 1992-aisiais išėjau į pensi- 
ją. Likus trims savaitėms turėjom suskaičiuoti balansą: Finansų direkto- 
rius pasiūlė man palikti viską kontoros tarnautojui. Aš išsireikalavau atlik- 
ti darbą pati. Sausio 7 dieną - praėjus lygiai dvidešimt penkeriems metams 
nuo to atsitikimo - sėdėjau prie praeitos vasaros ekspedicijos į Gela Altą 
buhalterinių knygų. Tai buvo kaip ženklas. Susiradau senąją apskaitą. Pa- 
punkčiui palyginau jas abi. Žinoma, buvo nelengva. 1991-ųjų ekspediciją 
finansavo, kaip jau buvo tapę įprasta, Mokslinė komisija. Bet palyginti vis 
dėlto buvo įmanoma. Didžiausia 1991-ųjų suma buvo 450 tūkstančių kro- 
nų. Paskambinau komisijai ir paprašiau specifikacijos. 

Padaro pauzę, kad suvaldytų kylantį pasipiktinimą. 

— Po kiek laiko gavau laišką, kuriame, trumpai sakant, buvo pasakyta, 
kad man nederėtų rūpintis tuo, kas neįeina į mano tiesioginį darbą. Bet 
buvo jau per vėlu. Nes tą dieną telefonu jie man atsakė. Už 450 tūkstan- 
čių buvo išnuomotas laivas. 

Pamato, kad aš nieko nesuprantu. 

— Laivas, - sako, - kabotažinis laivas, turėjęs nuplukdyti aštuonis žmo- 
nes į vakarinę Grenlandijos pakrantę parvežti gal poros kilogramų bran- 
gakmenių pavyzdžių. Tai neprotinga. Keletą kartų, tiesa, buvom išsinuo- 
moję „Diską“ iš Grenlandijos prekybinės kompanijos. Kai reikėjo per- 
vežti kriolitą. Bet kad visą laivą mažai ekspedicijai - neįtikėtina. Ar jūs 
atsimenat savo sapnus, panele Smila? 

— Kaip kada. 

— Paskutiniu metu aš kelis kartus sapnavau, kad jūs Apvaizdos atsiųsta. 

— Jums vertėtų paklausyti, ką apie mane sako policija. 

Kaip ir daugelis senų žmonių, ji išsiugdžiusi selektyviąją klausą. Igno- 
ruodama mano žodžius kalba sau toliau. 

— Galbūt manot, kad man senatvė. Galvojat, suvaikėjau. Bet prisimin- 
kit Apaštalų darbus: „Jūsų seniai sapnus sapnuos“. 

Žiūri tiesiai pro mane, kiaurai sieną. Į pačią praeitį. 

— Mano manymu, tie 115 tūkstančių 1966-aisiais buvo skirti laivo nuo- 
mai. Man atrodo, kad kažkas, prisidengęs Kriolito bendrove, nusiuntė į 
vakarinę pakrantę dvi ekspedicijas. 

Sulaikau kvėpavimą. Tokia trapi ši viso gyvenimo ištikimybę sulaužan- 
ti atvirumo akimirka. 

— Galėjo būti tik vienas tikslas. Bent jau aš, išdirbusi bendrovėje ketu- 
riasdešimt penkerius metus, neįsivaizduoju nieko kito. Norėta pargabenti 
į Daniją kažką tokio sunkaus, kad prireikė laivo. 


Apsivelku apsiaustą. Juodąjį, su gobtuvu. Atrodau kaip vienuolė, ma- 
niau, kad jis gerai tiksiąs tokiai progai. 

— Karlsbergo fondas finansavo dalį 1991-ųjų ekspedicijos. Jų sąskaito- 
se yra vienas honoraras, skirtas Benediktei Klan, - sakau. 

Žiūri užsisvajojusi priešais, bet jos viduje, tobuloje, neklystančioje at- 
minties buhalterijoje verčiasi lapai. 

— Ir 1966-aisiais, — sako iš lėto. - 267 kronos vertėjos honoraro. Dėl 
šitos sumos aš taip pat negavau paaiškinimo. Bet vertėją atsimenu. Buvo 
direktoriaus pažįstama. Nuolat gyveno Vokietijoje. Aš buvau susidariusi 
įspūdį, kad jie pažinojo vienas kitą nuo 1946-ųjų Berlyno. Iškart po karo 
Berlyne sąjungininkai pradėjo vesti derybas dėl aliuminio tiekimo pasi- 
dalijimo. Tais metais ten dažnai dalyvaudavo ne vienas iš bendrovės. 

— Kas būtent? 

— Otesenas. Prekybos direktorius. IAEEjaS, 

— Kas dar? 

Jai darosi silpna šitiek kalbėjus, išliejus savo širdį ten, sr gali pasiro- 
dyti esąs nutekamasis griovys. Įtemptai galvoja. 

— Neatsimenu, kad būčiau girdėjusi apie kitus. Ar tai svarbu? 

Gūžteliu pečiais. Ji sugriebia mane. Beveik galėtų pakelti nuo žemės. 

— To berniuko mirtis. Ką jūs sumanėt? 

Danijos visuomenė yra hierarchiška. Buhalterė randa klaidą ir pasi- 
skundžia savo šefui. Jai atsako. Skundžiasi valdybai. Jai atsako. Bet virš 
visų valdžių sėdi Viešpats. Į jį ji kreipėsi savo maldose. O dabar norėtų, 
kad aš pasirodyčiau esanti viena jo siųstų bendradarbių. 

— Ar tas kabotažinis laivas pargabeno tai, ką turėjo? 

Papurto galvą. 

— Negaliu pasakyti. Po nelaimės visus, kas liko gyvas, ir įrangą par- 
skraidino į Gothobą, o iš ten namo. Tai Žinau tiksliai, nes buhalterija ap- 
mokėjo už krovinio gabenimą ir lėktuvo bilietus. 

Palydi iki pat lifto. Staiga pajuntu švelnumą jai. 

Motinišką jausmą, nors ji dukart už mane vyresnė ir tris kartus stip- 
resnė. | 

Atvažiuoja liftas. 

— Žiūrėkit, nepradėkit sąžinės spaudžiama sapnuoti negerų sapnų, — 
sakau. 

— Aš per sena gailėtis. 

Leidžiuosi žemyn. Tarpduryje ateina viena mintis. Paskambinu per pa- 
sidabruotą kriauklę, ir ji atsako, tarsi būtų stovėjusi ir laukusi. 

— Panele Liubing. 

Net mintis nekyla pavadinti ją vardu. 

— Tas prekybos direktorius. Kas jis toks? 

— Jis kitais metais išeis į pensiją. Dabar verčiasi privačia advokato prak- 
tika. Dovydas Vingas. Hamerio ir Vingo kontora. Įsikūrę kažkur Iosterio 
gatvėje. 

Padėkoju. 

— Dievas su jumis, - sako. 

Šito man niekas anksčiau nėra sakęs, tik bažnyčioje. 

Galbūt man anksčiau to taip ir nereikėjo kaip dabar. 

— Turėjau d-draugą, kuris dirbo valytoju Kopenhagos telefonų įmonės 
automatinėje stotyje Niorės gatvėje. 

Sėdim mechaniko svetainėje. 

— Jis pasakojo, kad jie tiesiog paskambina ir pasako, kad turi orderį. 
Tada prie perjungiklio pritvirtina gnybtus, ir Policijos valdyboj per telefo- 
no tinklus gali klausytis visų to numerio telefoninių pokalbių. 

— Niekados pernelyg nemėgau telefonų. 

Turi pasidėjęs ant stalo didelį ritinį plačios raudonos izoliacinės juos- 
tos ir žirklutes. Atkerpa ilgą gabalą ir tvirtai prilipina ragelį. 

— Namie padaryk tą patį. Dabar kiekvieną kartą, kai kam nors skambinsi 
ar tau paskambins, pirmiausia turėsi nuplėšti juostą. Taip atsiminsi, kad gal- 
būt vienoje miesto vietoje yra besiklausančios publikos. Kalbėdami telefo- 
nu žmonės pamiršta, kad pokalbis gali būti ne tik privatus. Juosta primins, 
kad reikia būti atsargiai. Jeigu, pavyzdžiui, norėtum prisipažinti mylinti. 

Jei man tektų prisipažinti kam nors mylint, tai jau tikrai nedaryčiau to 
telefonu. Bet nieko nepasakau. 

Nieko apie jį nežinau. Per pastarąsias dešimt dienų prisirinkau jo pra- 
eities nuotrupų. Viena su kita nesisiejančių. Kad ir šitas nusimanymas 
apie telefono pokalbių klausymąsi. 

Dar viena mane stebinanti nuotrupa yra arbata, kurią jis dabar mums 
taiso, bet apie ją nenoriu klausinėti. 

Verda pieną su šviežia imbiero šaknimi, ketvirčiu vanilės ankšties ir 
arbata, tokia smulkia ir tamsia, kad ji panaši į juodas dulkes. Nusunkia ir 
prideda abiem švendrų cukraus. Arbata turi kažkokio euforinio gaivumo 
ir kartu pasotina. Jos skonis toks, kokio, man atrodo, turėtų būti Rytai. 

Papasakoju apie savo apsilankymą pas Elzą Liubing. Dabar jis žino 
viską, ką aš Žinau. Išskyrus kelias detales apie, pavyzdžiui, Izaijo cigarų 
dėžutę, be kita ko, su kasete, kurioje įrašytas besijuokiantis vyras. 

— Kas, be Karlsbergo, finansavo 1991-ųjų ekspediciją? Ar jinai tai Ži- 
no? Kas surado laivą? 

Jau graužiuosi, kam nepaklausiau būtent apie tai. Siekiu telefono. Ra- 
gelis tvirtai prilipdytas. 

— T-tam ir reikia šitos juostos, - sako. - Su tais telefonais, praeina pen- 
kios minutės ir vėl viską pamiršti. | 

Einam abu iki telefono būdelės aikštėje. Jo žingsniai pusantro karto 
didesni už manuosius. Bet nesunku eiti šalia. Žengdamas visiškai tiksliai 
prisitaiko. 

Kai mama negrįžo, supratau, kad kiekviena akimirka gali būti paskuti- 
nė. Gyvenime neturi būti nieko, kas tebūtų perėjimas iš vienos vietos į 
kitą. Išeiti pasivaikščioti reikia taip, tarsi tai būtų viskas, kas tau yra likę. 

Tokius reikalavimus galima kelti kaip nepasiekamą idealą. Ką nors ne- 
sąžiningai padaręs gali sau paskui prikišinėti. Man tektų kokius du šim- 
tus penkiasdešimt kartų per dieną. 

Ji iškart pakelia ragelį. Topteli, kad jos balsas labai pasitikintis. 

— Klausau. 

Neprisistatau. 

— Tuos 450 tūkstančių kas apmokėjo? 

Nieko neklausinėja. Matyt, ir jai buvo apreikšta, kad telefonų tinkluo- 
se gali būti klausytojų. Minutėlę tyliai galvoja. | 

— Geoinformas, - po kiek laiko sako. — Taip vadinosi ta bendrovė. Du 
jų atstovai įėjo į Mokslinę komisiją. Jie turi akcijų paketą. Penkis procen- 

tus, jei neklystu. Tiek užtenka, kad ją būtų privaloma užregistruoti Ver- 
slo ir bendrovių valdyboje. Jos savininkė - viena moteris. 

Mechanikas įlindęs kartu į būdelę. Pagalvoju apie tris dalykus. Pirma, 
kad jis pripildo ją visą. Sakytum, jeigu išsitiestų, galėtų išstumti dugną ir 
nužygiuoti ramiai nusinešdamas mane su būdele. 

Antra, jo rankos, atremtos į stiklą priešais, švelnios ir švarios. Pratu- 
sios prie darbo, bet lygios ir švarios. Kartkarčiais jis gauna darbo dirbtu- 
vėse Toftegordo aikštėje. Kaip, klausiu pati savęs, įmanoma terliojantis 
visą dieną su tepalais ir veržliarakčiais taip išpuoselėti rankas? 

Trečias dalykas yra tas, kad turiu pripažinti, jog, teisybę pasakius, jau- 
čiu savotišką malonumą taip stovėti šalia jo. Turiu suimti save į rankas, 
kad dėl šitos priežasties neužtęsčiau pokalbio. 

— Aš galvojau apie tai, ko jūs klausėt. Dėl Berlyno po karo. Buvo dar 
vienas bendradarbis. Tada jis dar nedirbo pas mus. Pradėjo vėliau. Ne 
kasykloje, o čia, Kopenhagoje. Konsultantas medicinos klausimais. Dak- 
taras Lojenas. Johanas Lojenas. Dirbo kažką amerikiečiams. Man atro- 
do, jis buvo teismo medikas. 


— Kaip Žmonės tampa profesoriais, Smila? 

Ant lapelio turim susidarę pavardžių sąrašą. Jame valstybės prokuro- 
ras ir kontrolierius Dovydas Vingas. Žmogus, nusimanantis apie laivus. 
Pavyzdžiui, kaip padengti jų nuomos išlaidas. Arba nusiųsti laivelį ma- 
žiems grenlandų vaikams dovanų Kalėdoms. 

Benediktė Klan. Ją mechanikas rado telefonų knygoje. Jeigu, aišku, 
tai ta pati. Pasirodo, kad ji gyvena pora šimtų metrų nuo čia. Viename iš 
restauruotų Pajūrio gatvės sandėlių. Priklausančių brangiausiems Dani- 
joje privatiems butams. Trys milijonai už 84 kv. m. Su pusantro metro 
storio molio siena, kad apskaičiavęs kvadratinio metro kainą, turėtum į 
ką padaužyti galvą. Ir pušinė sija pasikarti, jei siena nepadėtų. Prie jos 
vardo jis prirašęs telefoną. 

Ir du profesoriai. Johanas Lojenas ir Andrėjas Finas Lichtas. Du vy- 
rai, apie kuriuos težinom tiek, kad jų pavardės minimos prie abiejų eks- 
pedicijų į Gela Altą. 

— Mano tėvas, - sakau, - kažkada buvo profesorius. Dabar, nebebūda- 
mas, sako, kad profesoriais dauguma k) tampa Žmonės, kurie yra pro- 
tingi, bet ne per daug. 

— O kaip tie, kurie per daug setu? 

Man atgrasu cituoti Moricą. Bet ką daryti, kad tokie, kurių žodžių ne- 
sinori kartoti, paprastai pataiko taikliausiai? 

— Jis sako, kad jie arba iškyla į žvaigždes, arba nusirita į patį dugną. 

— Ką iš šitų dviejų dalykų pasiekė tavo tėvas? 

Turiu pagalvoti prieš atsakydama. 

— Jis turbūt pasirinko vidurį, —- sakau. 

TMoje klausomės miesto garsų. Per tiltą dundančių automobilių. Pneu- 
matinio gręžtuvo skleidžiamo garso viename iš Holmeno sausųjų dokų 
vykstant nakties darbams. Išganytojo bažnyčios varpų skambėjimo. Sa- 
ko, kiekvienas užsimanęs gali užlipti į bokštą paskambinti. Toks įspūdis, 
kad taip ir yra. Vienu metu panašu į Horovicą. Paskui pradeda atrodyti, 
kad jie prisilupę Heuleno smuklėje. 

— Verslo ir bendrovių valdyba, - sakau. — Liubing sakė, kad norint su- 
žinoti, kas kontroliuoja bendrovę, kas jos vadovai, reikia kreiptis į Verslo 
ir bendrovių valdybą. Jie turėtų turėti visų biržos sąrašuose esančių Da- 
nijos įmonių apskaitas. 

— J-ji įsikūrusi Kampmano gatvėje. 

— Iš kur tu žinai? — klausiu. 

Žiūri pro langą. | 

— Nesidairiau į šalis mokykloje. 


3 


Yra rytų, kai atsibundi tarsi ištrauktas iš purvo vonios. Kojos įšalusios 
betoniniame didžiulio saulės skėčio stove. Kai žinai, kad per naktį numi- 
rei. Kad vienintelis tau likęs džiaugsmas - jog mirei bent jau sava mirtimi 
ir niekas nepersodins tavo sielos apleistų organų. 

Tokie būna šeši iš septynių rytai. 

Šiandien išaušo septintas. Pabudau vaiski kaip krištolas. Išlipu iš lovos 
tarsi būtų dėl ko. | 

Padarau savo keturis jogos pratimus, kuriuos suspėjau išmokti, kol ga- 
vau iš bibliotekos keturiasdešimt septynis įspėjimus ir jie atsiuntė kurje- 
rį; turėjau mokėti baudą, tokio didumo, kad būčiau puikiai galėjusi nusi- 
pirkti pačią knygą. 

Palendu po lediniu dušu. Apsitempiu getrus, apsivelku didelį megzti- 
nį, apsiaunu aulinukus ir užsidedu „Jane Eberlein“ parduotuvės kailinę 
skrybėlę, panašią į grenlandiškojo stiliaus. Dažnai sau sakau, kad visam 
laikui praradau kultūrinę savimonę. O kai esu pasakiusi tai pakankamai 
daug kartų, pabundu kaip šįryt tikrai ją jausdama. Smila Jaspersen - aukš- 
čiausios kokybės grenlandė. 

Septynios valandos ryto. Leidžiuosi uosto link, ant ledo. 

Kopenhagos uosto ledas - ne ta vieta, kurią galėtum pasiūlyti tėvams 
leisti savo mažylius pažaisti, net kai šąla kaip dabar. Aš pati turiu būti 
atsargi ten eidama. į 

Nuėjusi apie keturiasdešimt metrų nuo kranto sustoju. Paviršius čia 
vos vos tamsesnis. Dar žingsnis ir smegčiau kiaurai. Paspyruokliuoju. Uos- 
to ledas akytas ir elastingas, vanduo sunkiasi pro jį ir aplink mano batus 
atsiranda du veidrodžiai, atspindintys naktyje išsisklaidžiusias šviesas. 

Ant doko stovi vyras. Baltų sienų fone juoduoja siluetas. Virpančiais to- 
nais plūsteli baimė. Ant ledo gulinčiam ruoniui iškilus grėsmė gyvybei. Tokia 
juntama, aiški ir nejudanti. Tonai dingsta. Tai mechanikas, gunktelėjęs, ke- 
turkampis kaip didelė siena. Nemačiau jo dvi dienas. Gal vengiau susitikti. 

Taip įprantam prie miesto vaizdo iš tam tikros vietos, kad iš kitur jis 
atrodo svetima, niekad anksčiau nematyta sostinė. Kaip Venecija. Arba 
Atlantida. Sniego ir nakties šydu apgaubtas šis miestas galėtų būti mar- 
murinis. Grįžtu atgal doko link. 

Jis galėtų būti kitas. Aš galėčiau būti kita. Būtume buvę jauni mylimie- 
ji. Vietoj beraščio mikčiaus ir surūgusios pikčiurnos, pasakojančių vienas 
kitam pusę teisybės ir sekančių abejotinais pėdsakais. 

Prieinu prie pat, jis suima mane už pečių. 

— Tai pavojinga gyvybei! | 

Jei nepažinočiau, galėčiau prisiekti, kad balsas beveik maldaujantis. 


Nusipurtau jo rankas. 
— Mano geri santykiai su ledu. 


Paleidę Jaunųjų grenlandų tarybą, kad įkurtume IA ir apibrėžtume 
savo santykį su Siurnut socialdemokratais ir reakcinga Atassut aukštes- 
niąja klase, skaitėm Markso Kapitalą. Ilgainiui ši knyga man ėmė patikti. 
Dėl jos jaudinamos moteriškos empatijos ir didžiulio pasipiktinimo. Ne- 
žinau kitos knygos, kurioje tikėjimas, kad noras ką nors pakeisti gali nu- 
versti kalnus, būtų toks stiprus. | 

Deja, man pačiai trūksta tokios savikliovos. Gavau daug, norėjau dar 
daugiau. O baigiau iš tikrųjų nieko neturėdama, aiškiai ir nežinodama, 
ko noriu. Įgijau išsilavinimo pagrindus. Keliavau. Kartkartėm pagalvoju, 
kad dariau, ką norėjau. Bet vis dėlto buvau vedama. Kažkokia nemato- 
ma ranka laikė mane už sprando ir kiekvieną kartą, kai maniau žengianti 
lemtingą žingsnį į šviesą, pastumdavo dar giliau į kanalizacijos vamzdy- 
nus, išraizgytus po man nepažįstamu kraštovaizdžiu. Tarsi būtų nuspręs- 
ta, kiek kubinių metrų nutekamojo vandens privalau įsiurbti, kad lais- 
viau atsikvėpčiau. | 

Paprastai plaukiu prieš srovę. Bet kai kada iš ryto, kaip šiandien, man 
užtenka jėgų pasiduoti. Dabar, eidama šalia mechaniko, jaučiuosi keis- 
tai, nesuprantamai laiminga. 

Kyla mintis, kad galėtume kartu papusryčiauti. Nežinau, kiek jau laiko 
nevalgiau pusryčių kartu su kuo nors. Pati taip norėjau. Rytais būnu labai 

jautri. Man reikia laiko apsilieti šaltu vandeniu galvą, apibrėžti pieštuku 
akis, išgerti stiklinę sulčių; tik po to galiu pradėti bendrauti. Bet šįryt vis- 
kas vyksta savaime. Mes susitikom ir štai einam vienas šalia kito. Žiojuo- 
si pasiūlyti savo mintį. 

Ir staiga pasijuntu skriejanti. 

Kilstelėjęs nuo Žemės jis nutempė mane prie pastolių. Pagalvoju, kad 
tai pokštas, ir jau noriu ką nors atsakyti, bet staiga pamatau, ką jis pajuto, 
ir nutylu. Laiptinėj visuose aukštuose tamsu. Bet vienos durys veriasi, 
geltona šviesa perskrosdamos tamsą. Pamatau dvi figūras. Julijaną ir vy- 
rą. Jis jai kažką sako. TA sverdi. Kiekvienas žodis krinta kaip kirtis. Ji 
suklumpa ant kelių. Durys užsitrenkia. Vyras leidžiasi laiptais. 

Julijanos draugai neišeidinėja septintą valandą ryto. Tokiu metu jie 
dar nebūna grįžę namo. O jeigu ir taip, tai ne šitaip Žžvaliai kaip šis vyras. 
Jie šliaužte šliaužia link lifto. 

Stovim pastolių šešėlyje. Jis negali mūsų pamatyti. Apsivilkęs ilgu „Bur- 
berry“ stiliaus lietpalčiu, su skrybėle. 

Prie namo galo į Christianshauną mechanikas spusteli man ranką, to- 
liau nuseku viena. Skrybėlė dingsta automobilyje. Jam pajudėjus prie ma- 
nęs sustoja mažasis „Morisas“. Sėdynės šaltos ir žemos, turiu išsitempti, 
kad matyčiau pro priekinį stiklą. Be to, jis apšalęs ir vos gali įžiūrėti prie- 
šais raudonuojančias užpakalines lempas. 

Pervažiuojam per tiltą. Sukam į dešinę nuo Holmeno bažnyčios, pro 
Nacionalinį banką, per Naująją karaliaus aikštę. Gal yra ir daugiau auto- 
mobilių. O gal mes visai vieni. Per langus nieko nesimato. 

Pastato automobilį prie Krinseno parko. Pravažiuojam ir sustojam prie- 
šais Prancūzijos ambasadą. Jis nesidairo. | 

Praeina pro d'Angleterre viešbutį ir pasuka Striojės gatve. Mes sekam 
už dvidešimt penkių metrų nuo jo. Dabar aplink daugiau Žmonių. Priėjęs 
vartus atsirakina ir įeina. 

Jei būčiau buvusi viena, čia būčiau ir sustojusi. Man nereikia eiti prie 
vartų, kad sužinočiau, kas parašyta iškaboje. Žinau, kas šitas mūsų seka- 
mas vyras, esu tokia tikra, lyg jis būtų parodęs man savo pažymėjimą. 
Būčiau buvusi viena, būčiau apsisukusi ir nužingsniavusi namo pakeliui 
viską apmąstydama. 

Bet šiandien mes dviese. Pirmą kartą per tiek laiko dviese. 

Jis stovi šalia manęs, o kitą akimirksnį — jau prie vartų, suspėja įkišti 
ranką prieš užsidarant. 

Aš einu kartu. Kažkoks panašus, spontaniškas, bežodis ir abipusis su- 
pratimas kartais atsiranda spardant kamuolį ar ką kita žaidžiant. 

Įeinam į arkinę galeriją baltos paauksuotos bronzos skliautais, mar- 
muro plokštėmis, apšviestą švelniai gelsva šviesa, su stiklinėmis durimis, 
kurių rankena iš žalvario. Galerija veda į sodą kieme su Žiemą žaliuojan- 
čiais krūmais, mažais japonų šventyklų medžiais ir fontanu. Viskas ap- 
klota keturiolikos pastarųjų dienų sniegu, vieną kartą aptirpusiu, o dabar 
jo paviršius aptrauktas plona ledo pluta. Kažkur iš viršaus kaip dulkės iš 
lėto leidžiasi pirmoji dienos šviesa. 

Laiptinėje apjuosęs kampą guli elektros kabelis. Iš ten sklinda siurblio 
užesys. Prieš mus stovas su ratais. Ant jo — du kibirai, šluotos, grindų 
šepečiai ir pora besisukančių cilindrų, tarp kurių gręžiami skudurai. Me- 
chanikas prisitraukia stovą. 

Viršuje girdėti žingsniai. Lengvi, prislopinti mėlyno tako, per visą laip- 
tų plotį pritvirtinto žalvariniais smeigtais. Aplink sklando malonus kva- 
pas. Man jis pažįstamas, tik niekaip negaliu prisiminti kieno. 

Mes jau trečiame aukšte, kai trinkteli jo durys. Mechanikas nešasi po 
pažasčia stovą taip, tarsi tai būtų vieni niekai. 

Laiptinėje ir ant durų tie patys vartų paauksavimai, kreminės inkrus- 
tacijos. Graviruotos žalvario iškabos. Lentelė priešais mus pakabinta virš 
dvigubos išpjovos laiškams. Kad pralįstų ir patys didieji čekiai. Ant jos 
parašyta „Advokatų kontora“. Žinoma. Hamerio ir Vingo advokatų kon- 
tora. Durys neužrakintos, mes įeiname. Mes ir stovas. 

Patenkame į didelį vestibiulį. Vienos atviros durys veda į ilgą anfiladą 
kontorų, panašių į karališkuosius priėmimo kambarius iš Amalienborgo 
rūmų fotografijų. Čia irgi kabo karalienės ir princo nuotraukos, it veid- 
rodis spindi parketas, paveikslai auksiniais rėmais, prabangiausi iš mano 
matytų kontoros baldai. Čia tas pats kvapas kaip laiptinėje ir dabar aš jį 
atpažįstu. Taip kvepia pinigai. 

Nė vieno žmogaus. Užsivynioju grindų skudurą, mechanikas išsirenka 
didelę šluotą. | 

Anfilados gale —- uždarytos dvigubos durys. Pabeldžiu. Matyt, yra kon- 
trolinis skydas, nes kai durys atsidaro, jis sėdi kitame gale kambario, ku- 
rio langai išeina į kiemą. | 

Sėdi prie tamsaus raudonmedžio rašomojo stalo su keturiom liūto ko- 
jom, atrodančio taip, kad iš galvos neišeina mintis, kaip jį sugebėjo čia 
užnešti. Ant sienos už jo kabo trys niūrūs Marmurinio tilto paveikslai 
sunkiais rėmais. 

Sunku nustatyti jo amžių. Iš Elzos Liubing Žinau, kad galėtų būti per 
septyniasdešimt. Bet atrodo sveikas ir tvirtas. Tarsi kas rytą lakstytų ba- 
sas aplink namą savo akmenuotame sklype, paskui link jūros, kur atsigai- 
vintų išsikirtęs eketę, o grįžęs suvalgytų nedidelę lėkštelę gladiatorių ja- 
vainių su nugriebtu pienu. 

Tai išlaikė jo veido raudonį ir lygią odą. Bet neišgelbėjo plaukų. Ant 
galvos nelikę nė vieno. 

Jo akiniai auksiniais rėmeliais blyksi taip, kad akių baud nesimato. 

— Labas rytas, - sakau. - Tikrinam valytojų rytinio darbo kokybę. 

Nieko nesako, tik žiūri į mus. Aiškiai, tarsi ką tik būtų ką nors pasakęs, 
atsimenu jo balsą, sausą, tokį, kaip pridera, kaip tada, kai prieš daug lai- 
ko kalbėjomės telefonu. 

Mechanikas pasitraukia į kampą ir pradeda brūžuoti šluota. Aš išsi- 
renku palangę arčiausiai prie jo stalo. 

Įsikniaubia į savo popierius. Darbuojuosi su skuduru. Nuo jo lieka pur- 
vino vandens dryžiai. 

Neilgai trukus visa tai pradeda jį stebinti. 

— Bus nepriekaištinga tvarka, na, argi nemalonu? - sakau. 

Jo veide pasirodo vos pastebimas susierzinimas. 

Šalia palangės kabo paveikslas su burlaiviu. Nusikabinu jį ir pradedu 
valyti dulkes nuo užpakalinės pusės. 

— Neblogas vaizdelis, - sakau. — Aš, tiesą sakant, pati domiuosi laivais. 
Grįžusi namo po ilgos darbo dienos, po visų tų guminių pirštinių ir de- 
zinfekavimo priemonių, užsikeliu kojas ir pasivartinėju kokią gerą kny- 
gą apie laivus. 

Dabar jis pamano, kad man ne visi namie. 

— Visi turim savo mėgstamiausių. Mano tai tie, kurie plaukiojo į Gren- 
landiją. Gryno atsitiktinumo dėka pamatau jūsų pavardę ant šitos dailios 
durų lentelės ir pasakau sau: Viešpatie, Smila, sakau. Vingas! Šitas šau- 
nus vyras, kažkada padovanojęs savo draugui laivo modelį Kalėdoms. 
Puikųjį laivą „Johanas Tomsenas“. Mažam grenlandų berniukui. 

Pakabinu paveikslą į vietą. Vanduo jam nelabai į sveikatą. Švara reika- 
lauja aukų. Prisimenu Julijaną, klūpančią tarpduryje. 

— Ir dar man niekados nenusibosta skaityti apie Grenlandijos ekspedi- 
cijoms išnuomotus laivus. 

Dabar jis nė nekrusteli. Tik kartkartėm sublyksi akinių stiklai. 

— Pavyzdžiui, tuos du, išnuomotus 1966-aisiais ir 1991-aisiais. Dviems 
ekspedicijoms į Gela Altą. 

Nueinu prie stovo ir išgręžiu skudurą. 

— Na, dabar tikriausiai būsit patenkintas, - sakau. - Mums metas. Dar- 
bas nelaukia. 

Išėjus pro anfiladą vis dar matyti jo kabinetas. Sėdi prie rašomojo sta- 
lo. Nė nekrustelėjo. 

Laiptų apačioje stovi pusamžė moteris baltu chalatu. Plekšnodama siur- 
blį žiūri liūdnomis akimis. Tarsi būtų kalbėjusis, kaip jiedviem teks verstis 
plačiajame pasaulyje be stovo. 

Mechanikas pastato jį priešais. Jaučiasi nelabai smagiai ėmęs ne savo 
darbo įrankį. Norėtų tarti keletą žodžių. Vienas darbo žmogus kitam. Tik 
niekaip nesugalvoja ką. 

— Mes iš valdybos, - sakau. - Tikrinom jūsų darbą. Esam labai labai 
patenkinti. 

Susirandu kišenėje vieną iš čežančių naujų Morico šimtinių ir padedu 
ant kibiro kraštelio. 

— Malonėkit priimti šitą paskatinimą už gerą darbą. Toks gražus rytas. 
Bandelei prie kavos. 

Pažvelgia į mane melancholiškai. 

— Aš čia viršininkė, - sako. - Mūsų, be manęs, tik dar keturi. 

Pastovim sekundę visi trys žiūrėdami vienas į kitą. 

— Tai kas, - sakau. - Net ir-patys viršininkai juk valgo su kava bandeles. 


Įlipam į automobilį ir sėdim kurį laiką žiūrėdami į Naująją karaliaus 
aikštę. Jau per vėlu kartu valgyti pusryčius. Susitariam, kada kur susitik- 
sim. Dabar, kai įtampa atslūgo, kalbamės kaip svetimi. Man išlipus jis 
nuleidžia langą. 

— Smila, ar to reikėjo? Ar mes gerai padarėme? 

— Taip savaime išėjo, - sakau. — Ar esi kada nors medžiojęs'? 

— Kartą kitą. 

— Medžiodamas baikščius žvėris, pavyzdžiui, šiaurės elnius, kartais 
tyčia leidi jiems tave pamatyti. Atsistojęs pamojuoji šautuvo vamzdžiu. 
Visų gyvų būtybių baimė ir smalsumas beveik neatsiejami. Jis prisiarti- 
na. Žino, kad pavojinga. Bet traukia artyn pažiūrėti, kas ten taip keistai 
juda. 

— Na, ir ką tu darai, kai jis prieina? 

— Nieko, - prisipažįstu. —- Niekados neprisiverčiau šauti pati. Bet tur- 
būt laimės dalykas, kad šalimais būna kas nors, žinantis, ką reikia daryti. 

Žingsniuoju namo per Knipelio tiltą. Aštuonios valandos, diena ką tik 
prasidėjo. Jaučiuosi lyg būčiau nudirbusi tiek pat kiek laikraščių išnešio- 
tojas. 

Ant grindų manęs laukia laiškas. Pailgas vokas iš storo raštinės popie- 
riaus. Nuo tėvo. Dvigubas, pagamintas Popieriaus fabrikų sąjungos, su 
įspaustais inicialais. Iš rašysenos atrodo, tarsi jis būtų lankęs kursus, kad 
galėtų paskui girtis kaligrafiniu braižu. Tiesą pasakius, taip ir buvo. Dar 
tada, kai gyvenau pas jį. Po dviejų vakarinių užsiėmimų pamiršo ankstesnę 
rašyseną. Bet dar nebuvo išmokęs naujos. Tris mėnesius rašė kaip vaikas. 
"Turėjau padirbinėti jo parašą ant siunčiamų sąskaitų. Bijojo, kad pacientai 
negautų antro smūgio, pamatę drebančią medicinos liūto rašyseną. 

Nuo to laiko ji sutvirtėjo. Pasaulis ja žavisi. O man visa tai - grynas 
snobizmas. 3 

Bet laiškas gana draugiškas. Ant popieriaus su vandens ženklais, kurio 
lapas, žinau, kainuoja penkias kronas, parašyta viena eilutė. Ir pridėtas 
susegtų laikraščio iškarpų kopijų pluoštas. 

„Miela Smila, - rašo. - Čia viskas, ką apie Lojeną ir Grenlandiją turė- 
jo Berlingske Tidende archyvas.“ 

Ir dar vienas lapas. 

„Visas jo mokslinių straipsnių sąrašas“, — brūkštelta Morico ranka. 
Straipsnių pavadinimai išspausdinti mašinėle. 

Apačioje parašyta, kad duomenys sudaryti pagal kažkokį Index Me- 
dicus ir gauti iš Stokholmo duomenų bazės. Straipsniai keturiomis už- 
sienio kalbomis, ir rusų. Dauguma angliškų. Pusės jų nesuprantu net 
pavadinimų. Bet paraštėje Morico pridurtas trumpas paaiškinimas. "Tai 
straipsniai apie crash injuries. Toksikologiją. Viename jų, rašytame su 
kitu autoriumi, kalbama apie tai, kaip po šautinių žaizdų sutrinka vita- 
mino B,, absorbcija skrandyje. Visi iš penktojo ir šeštojo dešimtmečio. 
Nuo septintojo skirti arktinei medicinai. Trichineliozei, nušalimams. 
Knyga apie gripo epidemiją Barenco jūros rajone. Nemažai trumpų 
straipsnių parazitų tema. Keletas apie rentgeno naudojimą. Pasidar- 
buota visose srityse. 

Atrodo, kad jis kelis kartus ėmėsi istorinių tyrinėjimų. Viename 
straipsnyje aprašomas danų pelkėse rastų palaikų tyrimas. Tris pavadi- 
nimus pasižymiu paukščiuku. Šitų straipsnių tema - mumijų tyrimai rent- 
genu. Vienas atliktas aštuntajame dešimtmetyje Berlyno Pergamono 
muziejuje su Tutanchamono kapo mumijomis. Kitame straipsnyje kal- 

bama apie ikibudistinį balzamavimą Malaizijoje ir Tailande, jis išspaus- 
dintas vieno Singapūro muziejaus. Trečiame apžvelgiamos grenlandų 
Chrilakitsoko mumijos. | 

Sąrašo pabaigoje užrašau „Ačiū — Smila“ ir įdedu į voką su tėvo adre- 
su. Tada pereinu prie iškarpų. | 

Jų aštuoniolika, sudėtos chronologiškai. Pradedu nuo viršaus. Spalio 
mėnesio straipsnyje pranešama, kad vadovaujant medicinos mokslų dak- 
tarui profesoriui Johanui Lojenui parengiamieji darbai teismo medici- 
nos skyriui Grenlandijoje įkurti eina į pabaigą. Kitas straipsnis metais 
senesnis. Tai nuotrauka ir trumpas prierašas. „Etikos taryba Gothobo 
konferencijoje“. Apsiavę kamikais, su kailinėm kepurėm. Lojenas antras 
iš kairės. Ūgiu lygus su tais, kurie stovi už jo ant laiptelių. Dar metais 
senesnis straipsnis skirtas septyniasdešimtmečiui. Rašoma, kad atsižvel- 
gus įjo darbą Valstybiniame Grenlandijos autopsijos centre išimties tvarka 
pratęsiama darbo sutartis. Toliau randu kažką daugmaž panašaus. „Svei- 
kiname profesorių Lojeną sulaukus šešiasdešimties“, „Profesorius Loje- 
nas skaito paskaitas ką tik atvėrusiame duris Grenlandijos universitete“, 
„Sveikatos apsaugos skyriaus atstovai Grenlandijoje, kairėje - Kopenha- 
gos vyr. gydytojas J. Lojenas, neseniai įkurto Arkties medicinos skyriaus 
vadovas“. Ir taip toliau, einant atgal per aštuntąjį ir septintąjį dešimtme- 
tį. 1991-ųjų ir 1966-ųjų ekspedicijos nepaminėtos. 

Priešpaskutinė iškarpa 1949-ųjų. Rašytinės prostitucijos dozė. Susiža- 
vėjimo kupinas pasakojimas apie naująsias Danijos kriolito bendrovės 
vagonetes, palengvinusias rūdos iškėlimo iš kasyklos gilumos į paviršių 
darbą. Nuoširdus padėkos žodis direktoriui ir tarybos nariui Ebeliui ir 
poniai, nufotogratfuotai visų priešakyje. UŽ jų stovi vyresnysis inžinierius, 
dr. Vilhelmas Otesenas ir bendrovės medikas konsultantas, daktaras Jo- 
hanas Lojenas. Nuotrauka padaryta prie Sakchrako kasyklos, naujajai 
mašinai keliant į paviršių pirmąjį krovinį. 

Po šitos nuotraukos — dešimties metų tarpas. Paskutinė iškarpa 1939 
metų gegužės mėnesio. 

Nuotrauka su prierašu apačioje. Daryta uoste. Tolumoje matyti tam- 
sus laivas. Pirmajam plane stovi koks tuzinas žmonių. Ponai šviesiom ei- 
lutėm, damos ilgais sijonais ir lengvais lietpalčiais. Susidaro surežisuotos 
nuotraukos įspūdis. Prierašas gana trumpas. „Drąsioji nuotykių ieškoto- 
jų draugija iš kompanijos „Freia Film“ prieš išvykstant į Grenlandiją.“ 
"Toliau eina drąsiosios nuotykių ieškotojų draugijos sąrašas. Aktoriai ir 

režisierius. Dar filmavimo grupės gydytojas su asistentu. Gydytojas, var- 
du Rousingas. Asistento pavardės nėra. Konservatyviojoje ketvirtojo de- 
šimtmečio spaudoje asistentai būdavo bevardžiai. Bet likimas lėmė, kad 
ši nuotrauka ne tik liko archyve, bet kažkas prie jos tušinuku prirašė pa- 
vardę. Jis išsiskiria nuotraukoje. Aukštesnis už kitus. Jaunas, žemesnės 
padėties, stovėdamas už pataikaujančių ekscentrikų, jau tada visas švyti 
arogancija. Tai Lojenas. Sulenkiu iškarpą. 

Pavalgiusi pusryčius apsivelkų ilgą elnio odos švarką, užsidedu kailinę 
„Jane Eberlein“ kepurę. Švarke gilios vidinės kišenės. Į jas įsikišu pasku- 
tinę, sulenktąją iškarpą, pluoštą banknotų, Izaijo kasetę ir laišką tėvui. 
Išeinu. Diena prasideda. 


"Torvės gatvėj skubių įrašų studijoje man padaro kasetės kopiją. Ten 
pat paprašau telefonų knygos. Eskimologijos institutas įsikūręs Fiolio 
skersgatvyje. Skambinu jiems iš telefono būdelės aikštėje. Mane sujun- 
gia su dėstytoju, iš kurio balso atrodo, kad jis galėtų būti kilęs iš Grenlan- 
dijos. Paaiškinu turinti juostelę su rytų grenlandų tarme, kurios aš nesu- 
prantu. Klausia, kodėl neinu į Grenlandų namus. 

— Man reikia specialisto. Čia svarbu ne tik suprasti, kas sakoma. Norė- 
čiau pabandyti nustatyti, kas ten kalba. Aš ieškau žmogaus, kuris paklau- 
sęs balso, pasakytų, kad kalbančiojo plaukai nudažyti chna, kad būdamas 
penkerių ir sėdėdamas ant puoduko jis gavo pylos, o iš balsių tarimo at- 
rodo, jog tai atsitikę prie Akunaako 1947-aisiais. 

Kažką sau sugargia. 

— Ar turit pinigų, ponia? 

— Jums trūksta? Ir ne „ponia“, o „panele“. 

— Svajerio prieplauka. Pietinis uostas. 126 numeriu pažymėta švartavi- 
mosi vieta. Ieškokite direktoriaus. | 

Dar kartą sugargia ir padeda ragelį. 


Važiuoju traukiniu iki Enghavės stotelės. Toliau eisiu pėsčia. Torvės 
gatvės bibliotekoje žvilgtelėjau į firmos „Krak“ Kopenhagos žemėlapį. 
Mintyse dabar nešuosi vingiuotų gatvelių labirinto atspaudą. 

Stotyje šalta. Priešingoje perono pusėje stovi vyras, įbedęs ilgesingą 
žvilgsnį į tą pusę, iš kurios atvažiuos traukinys ir išveš jį iš čia, į miestą, 
pas kitus. Jis - paskutinis mano matytas Žmogus. 

Miesto centras dabar kaip skruzdėlynas. Žmonės plūsta į didžiąsias 

parduotuves. Rengiamos teatro premjeros. Rikiuojasi eilės prie Hvido 
vyninės. | 

Pietinis uostas - vaiduoklių miestas. Dangus čia žemas ir pilkas. Nuo 
oro burnoje lieka degančios anglies ir chemikalų skonis. 

Tie, kurie baiminasi, kad mašinos tuoj perims valdžią, tenesirenka sa- 
vo pasivaikščiojimams Pietinio uosto. Sniegas čia nenuvalytas. Šaligat- 
viai neišbrendami. Siaurom purvinom gatvėm retkarčiais pravažiuoja ne- 
normaliai dideli, su keliom priekabom sunkvežimiai, juodais, be gyvybės 
ženklų langais. Virš muilo fabriko driekiasi žalių dūmų skraistė. Kavinė 
siūlo troškinį. Už jos langų tuščioje virtuvėje ant vienišų fritiūrinių švie- 
čia raudonos ir geltonos lemputės. Virš apsnigto anglies sandėlio nera- 
miai ir be tikslo pirmyn atgal ant bėgių juda kranas. Pro uždarų garažo 
durų plyšius skverbiasi melsvai žaižaruojančios suvirinimo prietaisų ki- 
birkštys, girdėti nuo mokesčių inspekcijos nuslėptų pinigų Žvangėjimas, 
tik žmonių nė balso. 

Toliau atsiveria tikras atviruko vaizdas. Didelė akvatorija, supama že- 
mų geltonų senųjų pirklių sandėlių. Vanduo užšalęs. Man dar neatsikvo- 
šėjus nuo to, ką matau, išlenda saulė, žema, blyškiai gelsva, stulbinanti ir 
verčianti ledą švytėti kaip požemio elektros lemputė po matiniu stiklu. 
Prieplaukoje pririšti nedideli žvejų laiveliai, kurių korpusai tokio pat mė- 
lynumo kaip ta vieta, kur jūra susilieja su horizontu. Tolumoje, pačiame 
uoste, didelis tristiebis burlaivis. Tai Svajerio prieplauka. 

Burlaivis stovi 126-oje vietoje. Eidama link jo nesutinku nė vieno žmo- 
gaus. Už manęs liko mašinų triukšmas. Visiška tyla. 

Švartavimosi vietoje įkaltas polis su balta pašto dėže. Jo viršuje - dide- 
lė iškaba, aptraukta baltu plastiku. 

Ant užpakalinės dalies paauksuotomis raidėmis parašyta, kad laivas 
vadinasi „Šiaurės pašvaistė“. Priešakyje — vyro, laikančio fakelą, figūra; 
žvilgantis juodas korpusas mažiausiai trisdešimties metrų ilgio, stiebai 
skrodžia dangų ir palieka įspūdį, lyg stovėtum priešais bažnyčią; kvepia 
derva ir pjuvenom. Kažkas neseniai įdėjo nemažai pinigų jam atnaujinti. 

Lipu į laivą išilginiu tilteliu su storu kokoso plaušų kilimu ir poliruo- 
tais bronzos bumbulais išpuoštais turėklais. Denis visas apkrautas dide- 
lėmis uždarytomis medžio dėžėmis su užrašu „atsargiai — stiklas“, rietu- 
vėmis lentų ir dažų skardinėmis. Visas takelažas rūpestingai susuktas į 
ritinius, tamsiai rudai blizga lentos, nuteptos tuzinu brangaus laivų lako 
sluoksnių. Kaip stiklas švyti baltas emalis. Oras virpa nuo valymo prie- 


40r 


G MSIAU, 
UT 


126 


monių, dviejų komponentų epoksidinės masės ir skiedinio. Tačiau laivas 
atrodo kaip išmiręs. 

Siauras takelis tarp dėžių veda lakuotų dvigubų durų link; neužrakin- 
ta. Už jų gilyn į tamsą leidžiasi laiptai. 

Laiptų gale stovi vyras. Atsirėmęs į žeberklą nė nekrusteli. Net kai 
prieinu visai prie pat. 

Čia turėtų būti keletas stoglangių, tik jie dar neatidengti. Pro uždan- 
galų kraštelius krinta siauros baltos šviesos juostos. Man užtenka, matau, 
kad tai salė. Visos pertvarų sienos nugriautos ir palikta maždaug 25 met- 
rų ilgio, laivo platumo patalpa. 

Dabar jau gana šviesos įžiūrėti, kad prieš mane stovintis vyras yra eski- 
mas. Atsirėmęs į ilgą harpūną, kairėje rankoje turi nedidelę svaidomąją 
ietį. Pusnuogis, su auliniais kamikais, užsimetęs paukštenas. Neką aukštes- 
nis už mane. Paplekšnoju jam per skruostą. Išlietas iš tuščiavidurio organi- 
nio stiklo ir sumaniai nudažytas. Veidas budrus. 

— Kaip gyvas, ar ne? 

Balsas sklinda kažkur iš už širmos. Eidama link jo turiu apeiti dar ne- 
baigtą išpakuoti kajaką ir stiklinę spintelę, panašią į tuščią 3000 litrų tal- 
pos akvariumą. Širma padaryta iš odos, ištemptos tarp dviejų banginio 
ūsų. Už jos stovi rašomasis stalas. Prie stalo sėdi vyras. Atsistoja ir aš 
paspaudžiu ištiestą jo ranką. Kaip du vandens lašai panašus į manekeną. 
Tik trisdešimčia metų vyresnis. Plaukai vešlūs, apkirpti kaip pažo, bet 
pilki. Jo kilmė tokia pat kaip mano. Šioks ar toks - grenlandas. 

— Ar jūs direktorius? 

— Aš. 

Daniškai kalba be akcento. Mosteli ranka. 

— Ruošiam kolekcijas parodai. Tenka įdėti nemažą sumelę. 

Padedu prieš jį kasetę. Atsargiai paima. 

— Man reikia nustatyti, kieno čia balsas. Eskimologijos institutas nuro- 
dė jus. | 

Šypteli patenkintas. 

— Žodinė rekomendacija — geriausia reklama. Ir pati pigiausia. Gal 
žinot, kiek kainuoja įdėti skelbimą? 

— Tik į pažinčių skyrelį. 

— Brangu? | 

Jis nuoširdžiai susidomėjo. Su tokiu juokauk NejUokaves 

— Labai. 

Palinksi galva. 

— Baisu. Gali vėjais paleisti. Dienraščiai, mokesčių inspekcija, muitinė... 

Man topteli, kad esu mačiusi jį anksčiau. Atrodo, veidai ir vietos per- 
sekioja mane vis dažniau. Net nežinau, ar taip yra todėl, kad juo toliau, 
juo daugiau esu visko mačiusi, ir pasaulis pradeda kartotis, ar kaltas anks- 
tyvas mano proto aparato susidėvėjimas. 

Ant stalo priešais jį stovi plokščias, blausiai juodos spalvos keturkam- 
pis magnetofonas. Įdeda kasetę. Iš tolimų, salės kampuose pakabintų gar- 
siakalbių pasigirsta garsas. Dabar, akims jau pripratus prie tamsos, įžiū- 
riu išlinkusią kaip ir laivo šonas sieną. 

Parėmęs rankomis veidą pusę minutės paklauso. Tada sustabdo mag- 
netofoną. 

— Įpusėjęs penktą dešimtį. Užaugęs Angmagsaliko apylinkėse. Baigęs 
gal tik pradinę mokyklą. Į rytų grenlandų tarmę įpina šiaurės tarmybių. 
Bet ten jos pernelyg susipynusios, todėl tiksliai sunku pasakyti. Jis grei- 
čiausiai nebuvo išvažiavęs iš Grenlandijos ilgesnį laiką. 

Žiūri į mane šviesiai pilkomis, beveik pieninėmis akimis lyg kažko lauk- 
tų. Staiga suprantu, ko. Ovacijų po pirmo veiksmo. 

— Įspūdinga, - sakau. - O dar ką nors? 

— Jis pasakoja apie žygį. Ledu. Su rogėm. Greičiausiai medžiotojas, 
nes vartoja nemažai specialių terminų, pavyzdžiui, anut, pakinktai šu- 
nims. Matyt, kalba europiečiui. Sako angliškus vietovardžius. Ir mano, 
kad kai kuriuos dalykus reikia pakartoti. . 

Taip trumpai teklausė juostelę. Galvoju, ar tik jis nekvailina manęs. 


— Jūs netikit manim, - šaltai sako. 

— Tiesiog stebiuosi, kaip galima pasakyti tiek daug iš tiek mažai. 

— Kalba - tai holograma. 

Ištaria lėtai ir pabrėždamas. 

— Kiekvienas Žmogaus ištartas žodis yra jo kalbinės praeities suma. 
Kad ir jūs pati... įpusėjusi ketvirtą dešimtį. Užaugot Tūlėj ar į šiaurę nuo 
jos. Vienas arba abu tėvai inuitai. Atsikėlėte į Daniją jau turėdama gren- 
landų kalbos pagrindus, bet dar nepraradusi instinktyvaus vaiko gebėji- 
mo puikiai išmokti svetimą kalbą. Tarkim, buvot tarp septynerių ir vie- 
nuolikos metų. Vėliau tampa sunkiau. Girdėti keli sociolektai. Tikriau- 
siai gyvenot ar lankėt mokyklą šiauriniuose priemiesčiuose, Gentoftėje 
ar Šarlotelunde. Šiek tiek jaučiasi ir tikra Šiaurės Zelandijos tarmė. Ir, 
labai keista, vos vos vėliau išmokta vakarų grenlandų tarmė.. 


ss M, 
€ 


/0 I 


G MRSIAU, 
1051 ys 


a 


128 


Net nebandau slėpti nuostabos. 
— Teisybė, - sakau. - Iš esmės teisybė. 

Sučepsi iš pasitenkinimo. 

— Ar yra nors kiek šansų nustatyti, kur vyksta pokalbis? 
— Ką, jūs tikrai nežinot? 

Vėl pastebiu tai. Visišką pasitikėjimą savimi ir sugebėjimų triumtą. 

Atsuka kasetę. Mygtukus spaudo nežiūrėdamas į magnetofoną. Duo- 
da man paklausyti gal dešimt sekundžių. 

— Ką girdit? 

Girdžiu tik nesuprantamą balsą. 

— Balso fone. Kitas garsas. 

Vėl užleidžia. Tada išgirstu. Silpną, garsėjantį variklio ūžesį, tarsi būtų 
įjungiamas ir išjungiamas generatorius. 

— Sraigtasparnis, - sako jis. - Didelis sraigtasparnis. 

Atsuka. Vėl paleidžia. Atkarpa su vos girdimu porceliano skimbčio- 
jimu. | 

— Didelė patalpa. Žemom lubom. Dengia stalus. Kažkoks restoranas. 

Iš veido matyti, kad žino atsakymą. Bet mėgaujasi lėtai traukdamas jį 
iš cilindro. 

— Balsas fone. 

Keliskart atsuka tą pačią vietą. Dabar aiškiai jį girdžiu. 

— Moteris, - sakau. 

— Vyras, kalbantis moters balsu. Jis barasi. Daniškai ir amerikietiškai. 
Gimtoji kalba — danų. Greičiausiai duoda pastabas dengiančiam stalą. 
Aišku, restorano direktorius. 

Buvau pagalvojusi, kad gal jis tik spėlioja. Bet Žinau, neklysta. Jo klau- 
sa ir kalbos jausmas turėtų būti nepaprastai tikslūs ir išlavinti. 

Juostelė vėl sukasi. 

— Ir vėl sraigtasparnis, — bandau. 

Papurto galvą. 

— Reaktyvinis lėktuvas. Nedidelis reaktyvinis lėktuvas. Judrus oro 
uostas. 

Atsilenkia atgal. 

— Kur dar pasaulyje medžiotojas iš Rytų Grenlandijos galėtų sėdėti ir 
pasakoti restorane, kur dengiami stalai, kur danas barasi amerikietiškai, 
o fone girdisi besileidžiantys ir kylantys lėktuvai? 

Dabar jau ir aš žinau, bet leidžiu jam pasakyti. Mažiems vaikams rei- 
kia leisti. Net ir suaugusiems mažiems vaikams. 

— Tik vienoje vietoje. Tulės oro bazėje. 

Bazės pramogų centras vadinasi „Šiaurės žvaigždė“. Į dvi dalis padaly- 
tas restoranas ir koncertų salė. 

Vėl įjungia magnetofoną. 

— Keista. 

Aš tyliu. 

— Muzika... balso fone... seno įrašo likučiai. Čia, žinoma, popsas. „Eu- 
rythmics“ grupės There must be an angel. Bet trimitas... 

Pakelia akis. 

— Pianinas, šitą ir jūs pati, žinoma, girdit, „Yamaha Grand“. 

Aš išvis jokio pianino čia negirdžiu. 

— Garsus, sunkus, įkyrus garsas. Kažkoks netinkamas bosas. Kartais 
ne visai pataiko į toną. Niekada neprilygs „Bosendorfui“... Bet mane ste- 
bina trimitas. 

— Šiek tiek muzikos likę juostelės gale, - sakau. 

Pasuka į priekį. Spusteli mygtuką toj vietoj, kur muzika vos prasidėjusi. 

— „Mr PC!“ - sako. Veidas stingsta ir jis užmiršta viską pasaulyje. 

Išklauso iki pat pabaigos. Kai sustabdo kasetę, atrodo, kad jis labai toli 
nuo čia. Duodu laiko sugrįžti į save. Nusišluosto akis. 

— Džiazas, - tyliai sako. - Mano aistra. 

Trumpas atsivėrimas. Po to vėl atvirsta gaidžiu. Trys ketvirtadaliai au- 
tonominės valdžios politikų ir tarnautojų priklauso jo kartai. Jie buvo 
pirmieji grenlandai, gavę aukštąjį išsilavinimą. Kai kurie išgyveno ir ne- 
prarado savo šaknų. Kiti - kaip direktorius - su savo trapiu, bet perdėtai 
išpūstu vertės jutimu, tapo tikrais, intelektualiais šiaurės danais. 

— Iš tikrųjų labai sunku atpažinti muzikantą iš skambesio. Tik kelis 
galima atskirti. Steną Gecą, atliekantį Lotynų Amerikos muziką. Mailzo 
Deiviso nuogą, tikslų, nevirpantį garsą. Armstrongą, kruopščiai kristali- 
zuojantį Naujojo Orleano džiazą. Ir šitą muzikantą. 

Su viltim ir priekaištu Žiūri į mane. 

— Didysis džiazas ir Džono Koltreino kvartetas - sinonimai. Makojus 
Taineris — fortepijonas, Džimis Garisonas - bosas, Elvinas Džounsas — 
trimitas. O kai Džounsas sėdėdavo — Rojus Heinsas. Tik jie keturi. Iš- 
skyrus keturis kartus. Keturis Niujorko „Independent Club“ koncer- 
tus. Tada prie jų buvo prisidėjęs trimitininkas Rojus Luberis. Jis perė- 
mė europietišką harmonijos jausmą ir afrikiečių giedotojų energiją iš 
paties Koltreino. 

Sėdim ir galvojam apie tai. . 

— Alkoholis, — staiga prabyla, - niekada nieko gero muzikai neatnešė. 
Sako, geriausiai veikia cannabis" . Bet kur džiazas - jis kaip tiksinti bomba. 

„Sėdim ir klausomės tiksinčios bombos. 

— Nuo to laiko, 1964-ųjų, Luberis ieškojo sau galo gerdamas. Risdamasis 
žemyn kaip žmogus ir muzikantas užklydo į Skandinaviją. Čia ir pasiliko. 

Dabar atsimenu pavardę iš koncertų afišų. Keleto skandalingų laik- 
raščių antraščių. Viena jų skambėjo taip: „Įžymusis džiazo muzikantas 
girtas bando nuversti autobusą“. 

— Turbūt skambino tame restorane. Ta pati akustika. Valgantys žmo- 
nės. Kažkas pasinaudojo proga pasidaryti piratinį įrašą.. 

Juokiasi perpratęs kėslus. 

- Šitaip, galima sakyti, už dyką įsigyji gyvos uzikėsi įrašą. Mažytis au- 
sinukas sutaupo didelę sumą. Jei nepabijosi surizikuoti. 

— Kojis galėjo būti atvažiavęs į Tulę? 

— Pinigų, žinoma. Džiazo muzikantai gyvena iš vadinamųjų „restora- 
ninių uždarbių“. Pagalvokit, kiek kainuoja... 

— Kas? 

— Mirtinai nusigerti. Ar kada susimąstot, kiek sutaupot nebūdama al- 
koholikė? 

— Ne, - sakau. 

— 5 tūkstančius kronų, - sako. 

— Prašom? 

— 5 tūkstančius kronų jūs man skolinga už šitą sesiją. Ir apie 10 tūks- 
tančių, jei pageidautumėt antspauduotos turinio transkripcijos. 

Jo veide nė krislelio šypsenos. Dvelkia kapo rimtim. 

— Ar negalėčiau gauti sąskaitos? 

— Tada teks pridėti mokesčius. 

— Prašom, - sakau. — Labai prašom. 

Šiaip man tos sąskaitos visai nereikia. Bet norėčiau pasikabinti na- 
muose ant sienos. Kad primintų, į ką gali pavirsti garsusis grenlandų pa- 
slaugumas ir abejingumas pinigams. 

Rašo mašinėle ant standartinio popieriaus lapo. 

— Man reikia mažiausiai savaitės. Ar negalėtumėt paskambinti kokios 
penkios šešios dienos po Naujųjų metų? 


“ Cannabis indica - Indijos kanapė; hašišas (lot. ). 

Ištraukiu iš gniužulo penkias naujas nenučiupinėtas tūkstantines. Skai- 
čiuojant užmerkia akis ir klausosi. Jį valdo bent jau dar viena aistra, degi- 
nanti labiau nei modalusis džiazas. Tai geidžiamas banknotų, keičiančių 
šeimininką, šiugždesys, jam stovint imančio pusėje. 

Atsistoju, bet negaliu išeiti nepaklaususi vieno dalyko. 

— Kaip galima išmokti šitiek išgirsti? 

Nušvinta kaip saulė. 

— Aš buvęs OBE Šita veikla suteikia išskirtinę galimybę klausytis 
žmonių. 

Kunigo sutana beveik visiškai paslepia, štai kodėl taip ilgai negalėjau 
j0 atpažinti. Nors nėra dar nė dešimt dienų, kai mačiau jį laidojant Izaiją. 

— Beje, ir dabar dar tenka padėti. Pavaduoju kunigą Chemnicą, kai 
būna daug darbo. Bet jau keturiasdešimt metų daugiausia domiuosi kal- 
bomis. Universitete kadaise man dėstė Lujis Jelmslevas. Lyginamosios 
kalbotyros profesorius. Išmanė apie pusšimtį kalbų. O antra tiek buvo 
išmokęs ir vėl pamiršęs. Tada buvau jaunas ir stebėjausi kaip jūs. Kai jo 
paklausiau, kaip jis išmokęs tiek kalbų, man atsakė, - pamėgdžioja vyrą 
su pernelyg išsikišusiu viršutiniu žandikauliu, - kad pirmosioms trylikai 
keturiolikai reikia daug laiko. Po to einasi gerokai greičiau. 

Sprogsta iš juoko. Gerai nusiteikęs. Puikiai pasirodė ir užsidirbo už tai 
pinigų. Man topteli, kad jis turbūt pirmas mano sutiktas grenlandas, krei- 
pęsis į mane „jūs“ ir laukęs to paties. 

— Ir dar vienas dalykas, - sako. —- Nuo dvylikos metų aš visiškas neregys. 

Mėgaujasi, kad man atėmė žadą. | 

— Vedžioju akis pagal jūsų balsą. Bet matyt nieko nematau. Esant tam 
tikroms aplinkybėms aklumas paaštrina klausą. 

Paspaudžiu ištiestą ranką. Galėjau patylėti. Tikrai negražu jaudinti ne- 
matantį žmogų. O dar tėvynainį. Bet mane visada provokavo tikras, ne- 
slepiamas godumas ir niekada jo nesupratau. 

— Ponas direktoriau, - šnibždu. - Jums reikėtų būti atsargesniam. Jūsų 
amžiuje. Su šitiek pinigų. Turint tiek brangių daiktų. Laivą, viliojantį kaip 
atviras seifas. Pietinis uostas pilnas nusikaltėlių. Žinot juk, kad dabarti- 
nis pasaulis pilnas begėdiškai PS IBVS ABO į savo artimo turtą. 

Nugurgia seiles. 

— Viso geriausio, - sakau. — Jūsų vietoje aš užsistumčiau duris man 
išėjus. 

Paskutiniai geltoni saulės spinduliai nušviečia plokščius doko akme- 
nis. Po poros minučių jų čia nebebus. Liks žvarbus drėgnas šaltis. 
Aplink nė vieno žmogaus. Raktu perrėžiu baltą iškabos plastiką. Vos 
vos, tik kad galėčiau pamatyti užrašą. Pagaminta iškabų dirbtuvėje. Juo- 
dos raidės baltam fone. „Kopenhagos universiteto, Poliarinio centro ir 
Kultūros ministerijos kuriamas ARKTIES MUZIEJUS“. Toliau eina są- 
rašas fondų, mokančių už malonumą. Nebeskaitau. Leidžiuosi žemyn. 
Arkties muziejus. Ten buvo pirktas laivas Izaijui. Iš savo gilios kišenės 
išsitraukiu direktoriaus sąskaitą. Viskas nepriekaištingai surašyta. Ir dar 
vienas stebuklas, turint minty, jog jis aklas, - popierius pasirašytas. Para- 
šas neįskaitomas. Bet jis uždėjo antspaudą. Šitą galiu perskaityti. 
Atspausta: „Fil. dr. Andrėjas Finas Lichtas. Eskimų kalbų ir kultūrų 

profesorius“. 
Suakmenėjusi laukiu, kol praeis šokas. Tada noriu apsisukti ir grįžti. 
Tačiau nusprendžiu eiti toliau. Tai buvo kasetės kopija. Be to, medžio- 

jant kartais ne pro šalį leisti save pamatyti - atsistoti ir pamojuoti šautu- 


vo vamzdžiu. 

Ateinu, galima sakyti, laiku. Mažasis mėlynas „Morisas“ stovi Hanso Kris- 
tiano Anderseno bulvare, priešais Tivoli. 

Mechanikas panašus į laukusį ir belaukiant apniktą daugybės sunkių 
minčių. 

Atsisėdu šalia. Automobilyje šalta. Į mane nežvilgteli. Veidas kaip at- 
versta knyga, išrašytas skausmo. Žiūrim abu tylėdami priešais. Aš - ne 
policija. Neturiu jokios priežasties skubinti prisipažinimą. 

— Baronas, - pagaliau sako, - atsimindavo. Niekada nepamiršdavo. 

Aš ir pati galvojau apie tą patį. 

— K-kartais, būdavo, kokias tris savaites nepasirodo rūsy. Kai aš buvau 
mažas, po trijų savaičių stovykloj beveik nebeprisimindavau tėvų. Baro- 
nas susigalvodavo kokių smulkmenų. Jeigu aš, pavyzdžiui, grįžtu namo, 0 
jis žaidžia aikštelėj, tai nustoja. Pribėga prie manęs. Ir paeina kiek šali- 
mais. Sakytum rodo, kad mes pažįstami. Tik iki durų. Tada sustoja. Link- 
teli man. Rodo, kad nepamiršo. Kiti vaikai pamiršta. Myli visus ir pamirš- 
ta visus. 

Prikanda lūpą. Neturiu ką pridurti. Sielvartui žodžiai nedaug tepadeda. 
Dažniausiai žodžiai nedaug tepadeda. Bet kas mums daugiau belieka? 

— Dabar į kavinę, - sakau. 


Važiuojant per miestą nutyliu apie savo apsilankymą 126-oje doko aikš- 
telėje. Bet papasakoju apie skambutį po to, iš telefono būdelės, Benedik- 
tei Klan. 

La Brioche d'Or yra Striojės gatvėje, netoli Amagero aikštės, antrame 
aukšte, už poros namų nuo Karališkojo porceliano fabriko salono. 

Jau apačioje, ant vartų, kabo metro skersmens gausybės rago nuotrau- 
kos. Kad nugabentų jį karališkajai šeimynai, kavinei prireikė krano. Palei 
laiptus išstatyti ypatingi neužmirštami pyragaičiai su plakta grietinėle, at- 
rodantys taip, tarsi būtų apipurkšti plaukų laku ir dabar galintys stovėti 
visą amžinybę. Prie įėjimo budi natūralaus dydžio boksininko Ajubo Ka- 
lulės manekenas, išlietas iš kartaus juodojo šokolado, šiam tapus Euro- 
pos čempionu, o viduje stovi ilgas stalas, nukrautas tortais, kurie, atrodo, 
tinkami viskam, tik ne pakilti į orą. 

Lubos išpuoštos gipsine grietinėle, kabo sietynai, ant said — storas, 
purus kilimas, tokios pat spalvos, koks būna cherese mirkytas apatinis 
torto sluoksnis. Prie mažų staliukų, padengtų baltomis staltiesėmis, sėdi 
puošnios damos, užgėrinėdamos antrą gabalą „Sacher“ torto puslitriniu 
puoduku karšto šokolado. Palengvinti sąskaitos laukimą ir sušvelninti vo- 
nioje stovinčių svarstyklių baimę ant pakylos pasodintas pianistas su pe- 
ruku skambina bedvasį Mocarto popuri, kurį dar labiau sudarko bandy- 
damas kartu pamirksėti mechanikui. 

Viename kampe atsiskyrusi sėdi Benediktė Klan. 

Yra žmonių, kurių balsai jiems visai netinka. Dar ir dabar atsimenu 
savo nustebimą pirmą kartą akis į akį susidūrusi su Ulorianguaku Kris- 
tiansenu, kuris dvidešimt metų skaitė žinias Grenlandijos radijuje. Iš bal- 
so tikėjausi pamatyti patį Dievą. O jis pasirodė esąs tik žmogus, vos aukš- 
tėlesnis už mane. 

Kitų balsas ir išvaizda sutampa kaip veidrodžio atspindžiai, užtenka 
kartą išgirsti juos kalbant, kad pamatęs tuoj pat atpažintum. Vieną minu- 
tę tekalbėjau telefonu su Benedikte Klan, bet Žinau, kad tai ji. Apsivilku- 
si mėlyną kostiumėlį, sėdi su skrybėle, geria mineralinį vandenį; ji graži, 
dirgli ir nenuspėjama kaip grynaveislis Žirgas. 

Įpusėjusi septintą dešimtį, plaukai ilgi, nudažyti raudonai ruda spalva, 
dalis sukišta po skrybėle. Tiesi, išblyškusi, karingu smakru ir virpančio- 
mis šnervėmis. Komplikuotesnio žmogaus man turbūt neteko matyti. 

Tuo laiku, kol einam įstrižai per salę, turiu priimti porą lemiamų spren- 
dimų. Ų 
Prieš kelias valandas skambinau jai iš telefono būdelės Enghavės sto- 
telėje. Jos balsas gilus, kimus, sakytum tingus. Bet po išoriška ramybe 
jaučiu slypint žaizdro dumples. Ir dar galbūt girdžiu fatamorganą. Pralei- 
dusi valandą 126-oje doko aikštelėje nebepasitikiu savo klausa. 

Kai pasakau, kad mane domina jos darbas 1946-aisiais i j1 grieŽ- 
tai atsisako. 

— Apie tai negali būti jokios kalbos. Neturėkit vilties. Čia juk karinės 
paslaptys. Beje, viskas vyko Hamburge. 

Kaip kirviu nukirto. Bet drauge blykstelėjo vos sulaikomas smalsumas. 

— Aš iš Svanemiolės kareivinių, — sakau. — Mes rengiam publikaciją 
apie danų dalyvavimą Antrajame pasauliniame kare. 

Staiga visa persimaino. 

— Tikrai? Jūs iš kareivinių? Gal iš moterų korpuso? 

— Aš Istorijos E Rengiu šitą straipsnį Kariuomenės istorijos ar- 
chyvui. 

— Jūs? Tikrai? Moteris! Aš taip džiaugiuosi. Manau, man pirmiausia 
reikėtų pasikalbėti apie tai su tėvu. Jūs pažįstat mano tėvą? 

Neturėjau garbės. Bet jei norėčiau, reikėtų paskubėti. Mano paskai- 
čiavimais jam galėtų būti apie devyniasdešimt. Šito garsiai nepasakau. 

— Generolas Augustas Klanas, - sako. 

— Mes norėtume, kad straipsnis būtų siurprizas. 

To jai nereikia aiškinti. 

— Kada jūs turėtumėt laiko su manim susitikti? 

— Ne taip paprasta, - sako. - Turiu pažiūrėti užrašų knygelėj. 

Laukiu. Metalinėje būdelės sienoje atsispindi mano veidas. Matau di- 
delę kailinę skrybėlę. Tamsius plaukus. Ir plačią, piktdžiugišką šypseną. 

— Turbūt rasiu laiko kaip tik šį vakarą. 


Prisimenu visa tai eidama per kavinę. Žiūrėdama į ją. Generolo duk- 
tė. Karių bičiulė. Bet kartu švokščiantis balsas. Ir kaip ji nužvelgia me- 
chaniką. Staigus žmogus. Priimu sprendimą. 

— Smila Jaspersen, - sakau. — O čia kapitonas filosofijos mokslų dakta- 
ras Peteris Fiojlis. 

Mechanikas suakmenėja. 

Visa nušvitus Benediktė Klan jam nusišypso. 

— Kaip nuostabu. Jūs irgi istorikas? 

— Vienas geriausių karo istorikų Šiaurės Europoje, - sakau. 

“Jo dešinė akis pradeda trūkčioti. Užsakau kavos su aviečių tortu ir 
sau, ir jam. 

Benediktė Klan paprašo dar vieną mineralinio vandens. Jinai neno- 
rinti torto. Jai reikia viso fil. dr. Peterio Fiojlio dėmesio. 

— Daug visko būta. Aš juk net nežinau, kas jus domina. 

Surizikuoju. 

— Jūsų bendradarbiavimas su Johanu Lojenu. 

Linkteli. 

— Kalbėjotės su juo? 

— Kapitonas Fiojlis - geras jo draugas. 

Šelmiškai linksi. Savaime suprantama. Šeichai pažįsta vienas kitą. 

— Juk tiek laiko praėjo. 

Kavą atneša su kavinuku. Ji karšta ir aromatinga. Susitikusi su mecha- 
niku pradėjau klimpti į šito nuodingo, svaiginančio gėrimo liūną. 

Jis neliečia savo puodelio. Niekaip negali apsiprasti su savo akademi- 
niu orumu. Sėdi ir Žiūri į rankas. 

— Tai buvo 1946-ųjų kovą. Karališkosios karinės oro pajėgos po vokie- 
čių perėmė Daumaro namus Rotušės aikštėje. Išgirdau, kad renkamas 
jaunimas, mokantis vokiečių ir anglų. Mano mama buvo šveicarė. Į mo- 
kyklą ėjau Grindelvalde. Esu dvikalbė. Buvau per jauna pasipriešinimo 
sąjūdžiui. Bet tai man atrodė proga nors kuo pasitarnauti Tėvynei. 

Kalba man. Bet viskas taikoma mechanikui. Apskritai didžioji jos gy- 
venimo dalis buvo nukreipta į vyrų pusę. 

Kimiai nusijuokia. | 

— Teisybę pasakius, aš turėjau draugą, jaunesnįjį leitenantą, kuris prieš 
pusmetį buvo ten išvažiavęs. Norėjau būti ten, kur jis. Atvažiavusioms 
moterims turėjo sukakti dvidešimt vieneri ne vėliau kaip per pirmuosius 
tris mėnesius. Man buvo aštuoniolika. Norėjau išvažiuoti tuoj pat. Todėl 
pamelavau, kad esu trejais metais vyresnė. 

O gal, pagalvojau, tai buvo tau proga dar ir legaliai pasprukti nuo tėtu- 
šio generolo? 

— Atėjau į pokalbį su vienu pulkininku mėlynai pilka RAF" uniforma. 
Ten pat turėjo įvertinti mano anglų ir vokiečių kalbų mokėjimą. Ir ar 
galiu skaityti vokišką gotišku šriftu rašytą rankraštį. Pasakė, kad norėtų 
patikrinti mano elgesį per karą. Matyt, nepatikrino. Kitaip juk būtų išsi- 
aiškinę mano amžių. 

Aviečių torto pagrindas iš migdolinės tešlos. Vaisių, skrudintų migdo- 
lų ir riebios grietinėlės skonis. Kartu su visa aplinka jis man primena Va- 
karų civilizacijos viduriniąją klasę ir aukštuomenę. Rinktiniai, rafinuoti, 
vainikuojantys pasiekimai ir drauge nepaliaujamas besaikis vartojimas. 

— Specialiu traukiniu nuvažiavau į Hamburgą. Vokietiją juk buvo pasi- 

daliję sąjungininkai. Hamburgas buvo anglų. Mes dirbom ir gyvenom di- 
delėse Hitlerjugendo kareivinėse. Grafo Golco kareivinėse Ralštete. 

Neturėdami klausytojo talento dauguma danų kenkia patys sau, nepa- 
tirdami šio gamtos dėsnio žavesio. Dabar jis pradeda veikti Benediktę 
Klan, persimainiusią pasakotoją, įsiurbtą savos istorijos. 

— Mus apgyvendino dviviečiuose kambariuose tų pastatų, kur dirbom, 
viršutiniuose aukštuose. Didelė salė. Sėdim po dvylika prie stalo. Su uni- 
formom. Chaki spalvos karių drabužiais — sijonas, batai, kojinės ir ap- 
siaustas. Turėjom anglų kariuomenės seržanto laipsnį. Prie kiekvieno stalo 
sėdėjo Tischsortierer. Prie mūsų buvo anglė kapitonė. 

Pagalvoja. Pianistas dabar doroja Frenką Sinatrą. Ji jo negirdi. 

— „Lilla Bols“, — sako. - Pirmą kartą gyvenime buvau girta. Galėda- 
vom apsipirkti kareivinių parduotuvėj. Už cigarečių „Capstan“ bloką juo- 
dojoj rinkoj gaudavom tiek pat, už kiek vokiečių šeima išgyvendavo mė- 
nesį. Šefas buvo pulkininkas Otinis. Anglas, nors ir tokia pavarde. Maž- 
daug trisdešimt penkerių. Žavus. Maloniu buldogo veidu. Peržiūrėda- 
vom visą paštą, siunčiamą į šalį ir iš jos. Laiškai ir vokai atrodė kaip šian- 
dien. Tik iš prastesnio popieriaus. Perpjaudavom voką, perskaitydavom 
laišką, uždėdavom antspaudą Censorship, cenzūros patikrinta, ir sulipin- 
davom juostele. Visas nuotraukas ir piešinius turėdavom išimti ir sunai- 
kinti. Laiškams su paskalomis apie nacių karjerą atstatant Vokietiją rei- 
kėdavo parašyti ataskaitas. Jeigu, pavyzdžiui, buvo rašoma: „Denk mal, 
tik pagalvok, neseniai buvo SS šturmbanfiureris, o dabar direktoriauja“, 
ir pan. Tokių pasitaikydavo gana dažnai. Bet labiausiai jiems rūpėjo po- 
grindinė nacių organizacija „Edelweiss“. Suprantat, vokiečiai atsitrauk- 
dami sudegino daugumą savo archyvų. Sąjungininkams mirtinai reikėjo 
informacijos. Tikriausiai ne dėl ko kito ir mus įdarbino. Mūsų buvo 600 
danų vien tik Hamburge. Jeigu laiške būdavo paminėtas žodis „Edel- 
weiss“, siunčiama džiovinta gėlė ar pabraukta po raidėm, iš kurių būtų 
galima sudėti žodį „Edelweiss“, jį reikėdavo antspauduoti (kiekvienas 
turėjom po asmeninį guminį antspaudą) ir perduoti Der Tischsortierer. 

Tarsi telepatijos paveiktas pianistas skambina „Lili Marlen“. Maršo 
ritmu, kuriuo Marlena Ditrich dainuodavo vieną posmelį. Benediktė Klan 
užmerkia akis. Jos nuotaika nebe ta. 

— "Ta daina, - sako. 

Laukiam, kol pabaigs. Melodija pereina į „Ich hab' noch einen Koffer 
in Berlin“. 

— Blogiausia buvo badas, - sako. - Badas ir griuvėsiai. Dvidešimt mi- 
nučių užtrukdavo kelionė tam tikru metro iš Ralšteto į Hamburgo cen- 
trą. Mes juk būdavom laisvi šeštadieniais po pietų ir sekmadieniais. Su 
seržantų uniformomis mus įleisdavo ten, kur pietaudavo karininkai. Šam- 
panas, ikrai, „Chateaubriand“, ledai. O penkiolika minučių nuo centro, 
apie Vandsbeką, prasidėdavo sugriautos sienos. Jūs negalit įsivaizduoti. 
Kiek akis užmato - sugriautos sienos. Iki pat horizonto. Griuvėsių plynė. 
Ir vokiečiai. Jie badavo. Slenka pro šalį, išbalę, sulysę, alkani. Prabuvau 
ten pusmetį. Ir nė kartelio nemačiau skubančio vokiečio. 

Jos balsas dreba. Pamiršo, kur esanti. Sugriebia mane už rankos. 

— Kaip baisu karas! 

Žiūri į mus ir mato ginkluotųjų pajėgų atstovus; akimirksnį jos sąmo- 
nė išsiskaido į daugybę dalių. Tada grįžta į dabartį, linksmą ir juslinę. 
Nusišypso mechanikui. 

— Mano jaunesnysis leitenantas išvažiavo namo. Buvau pasiryžusi sek- 
ti iš paskos. Bet vieną dieną Otinis pasikviečia į kontorą. Turi pasiūlymą. 
Kitą dieną mane perkelia į Blankenesą. Prie Elbės. Anglai buvo užėmę 
visas didžiąsias vilas. Dirbom vienoj iš jų. Mūsų buvo keturiasdešimt. Dau- 
giausia anglų ir amerikiečių. Dvidešimt viršutiniame aukšte klausydavosi 
telefono pokalbių. Apačioje buvom kelios atskiros grupės. Mums, aišku, 
niekada nesakė, ką veikia kiti. Ralštete irgi reikėjo duoti tylėjimo įžadus. 
Bet ten vis tiek visi kalbėdavosi. Rodydavo vienas kitam juokingus laiš- 
kus. Blankenese viskas buvo kitaip. Ten susitikau Johaną Lojeną. Iš pra- 
džių buvau tik aš ir dar du. Anglų matematikas ir choreografijos žymėji- 
mo sistemų mokytojas iš Belgijos. Dirbom su užkoduotais laiškais ir tele- 
foniniais pokalbiais. Daugiausia su laiškais. 

Juokiasi. i 

— Man atrodo, pradžioj jie mus bandė. Duodavo, kas nesvarbu. Daž- 
nai petkąsdavom po porą laiškų per dieną. Tai paprastai būdavo meilės 
laiškai. Atvažiavau ten liepą. Nuo rugpjūčio kažkas atsitiko. Laiškai pasi- 
darė kitokie. Dauguma buvo rašyti tų pačių žmonių. Be to, mums atsiun- 
tė naują cenzorių. Vokietį, dirbusį pas fon Gehleną. Taip ir nesupratau. 
Kad amerikiečiai ir anglai perėmė dalį vokiečių žvalgybos aparato. Bet 
jis buvo švelnus ir draugiškas vyriškis. Juk sunku iškart perprasti žmogų. 
Sako, Himleris griežęs smuiku. Jo pavardė buvo Holceris. Kažkaip ypa- 
tingai išmanė mūsų bylą. Pamažu buvau pradėjusi suprasti. Kad čia byla. 
Kiti trys tai žinojo. Niekada nieko nesakė. Tik vis klausinėdavo manęs 
apie kai kurias frazes. Pamažu išryškėjo visas vaizdas. 

Jos vėl nebėra. Ji Hamburge, prie Elbės, 1946-ųjų rugpjūtį. 

— Vis klausdavo vieno žodžio. Niflheim. Vieną dieną pasižiūrėjau žo- 
dyne. Jis reiškia „miglos namai“. Atokiausia Helio, mirties karalystės, 
dalis. Rugpjūčio pabaigoj savo paieškas jie dar labiau susiaurino, nes nuo 
tada pradėjom gauti tik tų pačių keturių Žmonių rašytus laiškus. Vokų 
niekada nematydavom. Žinojom tik vardus, be adresų. Pradžioj buvo aš- 
tuoni laiškai. Kas savaitę ateidavo maždaug dar po du. Kodas buvo gana 
painus. Tarsi paskubom sugalvotas. Tačiau sunkus išnarplioti, nes jo pa- 
grindas buvo ne normali kalba, o keliolika sutartinių metaforų. Vaizdavo 
transporto ir prekių pardavimo sutartis. Tuo metu Johanas - daktaras 
Lojenas - prisijungė prie grupės. Buvo atvažiavęs į Vokietiją kaip teismo 
medikas dalyvauti uždarant koncentracijos stovyklas. 

Prisimerkia ir tampa panaši į moksleiviukę. 

— Labai gražus vyras. Ir labai tuo didžiuojasi. Jūs, ponas kapitone, taip 
jam ir pasakykit. Perduokit linkėjimus ir pasakykit. 

Mechanikas linkteli glamžydamas rankoje servetėlę. 

— Negalėjo susitaikyti, kad ne jis, o teismo odontologai buvo identifi- 
kavimo svarbieji, net ir Niurnbergo procese. Pas mus jis teoriškai turėjo 
dirbti medicinos srities konsultantu. Bet nebuvo jokio reikalo. Tuo metu 
išsiaiškinau, kad „Niflheim“ galėjo būti ekspedicija į Grenlandiją. Loje- 
nas kai ką žinojo apie tą šalį. Gal buvo ten buvęs. Niekada apie tai nepa- 
sakojo. Bet vokiečių kalbą jis gerai mokėjo. Pradėjo dirbti lygiai su visais. 
Rugsėjo pabaigoj reikalai pajudėjo. Tai aš išnarpliojau kodą. Viename 
laiške buvo minimos numatomos tos savaitės pupelių kainos. Skaičiai kas- 
dien vis didėjo, o penktadienį pasiekė kulminaciją. Pažiūrėjau mamos 
atsiųstam kelioniniam kalendoriuj. Penktadienį buvo pilnatis. Buvau ne 
kartą plaukus tėvo didžiuoju „Colin Archer“ Lamanšo sąsiauriu Admi- 
rolo taurės varžybose. Skaičiai man pasirodė panašūs į jūros vandens ly- 
gio svyravimus. Atsivertėm anglų laivyno almanachą. Tai buvo Elbės po- 
tvynis ir atoslūgis. Toliau ėjosi kaip iš pypkės. Per tris savaites iššifravom 
ankstesnius laiškus. Ten buvo kalbama apie tai, kaip gauti laivą. Ir nu- 
plukdyti jį į Grenlandiją. Operacija „Niflheim“. 

— Kokiu tikslų? — klausiu. 

Papurto galvą. 

— To niekada nesužinojau. Nemanau, kad ir kiti būtų žinoję. Laiškuose 
buvo deramasi dėl laivo; derybos buvo labai sunkios dėl nepaprastosios 
padėties krašte. Ėjo kalba apie galimybę plaukti į Kylį ir aukštyn Danijos 

teritoriniais vandenimis. Apie išminuotus maršrutus. Anglų saugomą El- 
bę ir Kylio kanalą. Bet visi tie, kurie juos rašė, žinojo, apie ką kalbama. 
Todėl niekada to neminėjo. 

Visi trys kartu atsilošiam. Grįžtam į „Auksinę Brioche“, kavos kvapą, 

dabartį, „Satin Doll“ melodiją. 

— Norėčiau torto gabalėlio, - sako Benediktė Klan. 

Ji to nusipelnė. Kai atneša, gali pagalvoti, kad dabar vasara. Grietinė- 
lė šviežia, minkštutė, gelsvai balta, tarytum virtuvėje jie laikytų karvę. 

Laukiu, kol paragaus. Žmonės sunkiai išlaiko dėmesį, kai kas paglosto 

jų jusles. 

— Ar jūs dar kam nors esat apie tai pasakojusi? 

Pasipiktinusi Žiojasi. Bet staiga sukilę jausmai, pasitikėjimas mumis, 0 
gal aviečių skonis pakeičia jos nusistatymą. 

— Nuo vaikystės pripratau prie diskretiškumo, - sako. 

Linktelim raminamai. 

— Gal su Johanu Lojenu ir šnektelėjom apie tai kokį kartelį kitą. Bet 
jau daugiau nei prieš dvidešimt metų. 

— Gal kokiais 1966-aisiais? 

Nustebusi įsistebeilija į mane. Akimirksnį apmiršta blusos. Paskui nu- 
sprendžia, kad mes išgirdę šitai, žinoma, iš paties Lojeno. 

— Johanas dirbo vienoje kompanijoje, rengusioje kelionę laivu į Gren- 
landiją. Jis norėjo, kad susėdę kartu pabandytume prisiminti nors kiek 
informacijos iš 1946-ųjų laiškų. Ten buvo daugiausia maršrutų aprašy- 
mai. Švartavimosi sąlygos. Nieko mums neišėjo. Nors prasėdėjom nema- 
žai laiko. Atrodo, ir honorarą už tai gavau. 

— O paskui, 1990 ar 1991-aisiais? 

Prikanda lūpą. 

— Jo žmona Helena labai pavydi, - sako. 

— Kas jį domino? 

Papurto galvą. 

— Jis gi niekada nieko nesakė. Ar patys bandėt paklausti? 

— Neturėjom progos, - sakau. - Bet pasistengsim. 

Kažkas mano paaiškinime ją suglumina. Reikėtų nukreipti jos mintis 
kitur, bet nesugalvoju, kaip. Staiga pati susiranda atsakymą. Permeta 
žvilgsnį nuo manęs prie mechaniko ir vėl atgal. 

— Ar jūs vedę? 

Nei iš šio, nei iš to jį pradeda pilti raudonis. Nuo kaklo šliaužia aukštyn 
kaip užklupus vėžiagyvių alergijai. Liepsnojantis, bejėgiškas raudonis. 

Vidinėje šlaunų pusėje pajuntu perbėgant šilumos bangą. Paskui lyg 
kas būtų įdėjęs ką karšta į sterblę. Bet ten nieko nėra. 

— Ne, - sakau. — Sunku būtų visiškai atsidėti kariuomenės archyvui ir 
kartu žiūrėti šeimos. 

Supratingai linksi. Puikiai žino, kad karas ir meilė nesuderinami. 


— Susitinka du žmonės, - sakau. - Galbūt Berlyne. Lojenas ir Vingas. 
Lojenas žino apie kažką, ką verta atsigabenti iš Grenlandijos. Prisidengda- 
mi Vingo organizacija, jie gali to imtis, nes Vingas — Kriolito bendrovės 
direktorius ir faktiškas jos vadovas, kurio rankose reali valdžia. Na, ir An- 
drėjas Lichtas. Apie jį žinom tik tiek, kad jis išmano padėtį Grenlandijoje. 

Neketinu pasakoti jam apie 126-ąją aikštelę. 

— 1966-aisiais bendrovės vardu surengia ekspediciją. Kažkas nepavyks- 
ta. Gal nelaimė su sprogmenimis. Žodžiu, ekspedicija nenusiseka. Tada 
jie laukia dvidešimt penkerius metus. Ir bando dar kartą. Bet šį kartą šiek 
tiek kitaip. Iš kažkur gautais pinigais apmoka transportą. Atrodo, kad 
jiems kažkas padeda. Su kažkuo sudarytas sandėris. Bet ir vėl nepavyks- 
ta. Keturi žmonės žūsta. Vienas iš jų — Izaijo tėvas. 

Sėdžiu ant mechaniko sofos. Po vilnoniu apklotu. Jis stovi ir ruošiasi 
šauti šampaną. Šitas brangus vynas čia, svetainėje, mane truputį trikdo. 
Neatkimšęs padeda butelį. 

— Kalbėjau šiandien su Julijana, - sako. 

Aš iškart pastebėjau, dar kavinėje, ir paskui grįžtant namo, kad kažkas 
ne taip. 

— Kartą per mėnesį jie apžiūrėdavo Baroną ligoninėje. Už tai ji g-gau- 
davo po 1500 kronų. Kiekvieno mėnesio pirmą antradienį. Jį pasiimda- 
vo. Pati niekada nevažiavo kartu. Baronas nieko nesakydavo. 

Atsisėda ir žiūri į šaltą butelį. Žinau, apie ką galvoja. Nori jį vėl išnešti. 
Padėjęs aukštas, trapias taures. Praskalavęs jas tik karštu vandeniu iš- 
šluostė švariu rankšluosčiu; stiklas tapo kiaurai permatomas. Jo didelėse 
rankose taurės atrodo celofano plonumo. 


Buto eilėje Nuuke reikia laukti vienuolika metų. Tada gauni sandėliu- 
ką, pašiūrę, lūšną. Visi pinigai Grenlandijoje išeina danų kalbai ir kultū- 
rai. Gerai mokantis danų kalbą gauna pelningą tarnybą. Kiti tegu vysta 
filė fabrikuose ar bedarbių eilėse. Kultūra, kurioje žmogžudysčių skai- 
čius prilygsta karo metui. | . 

Užaugusi Grenlandijoje, visam laikui susigadinau savo santykius su 
materialine gerove. Žinau, kad ji yra. Bet niekados negalėjau jos siekti. 
Ar rimtai žiūrėti. Ar laikyti savo tikslu. 

Dažnai jaučiuosi kaip šiukšlių dėžė. Būtis išpylė į mano gyvenimą tech- 
nokratinės kultūros perteklių: diferencialines lygtis, kailinę skrybėlę. O 
dabar - iki nulio atšaldytą vyno butelį. Metams bėgant man vis sunkiau 
mėgautis visu tuo atvira širdimi. Jeigu kas viską staiga atimtų, nepriešta- 
raučiau. 

Nebestumiu daugiau Europos ar Danijos šalin. Bet ir neprašau pasi- 
likti. Vienaip ar kitaip jos tapo mano likimo dalimi. Per mano gyvenimą 
eina ir grįžta. Aš nuleidau rankas. 

Naktis. Pastarosios dienos buvo tokios ilgos, kad visai kaip vaikystėje 
labiausiai už viską pasaulyje mane traukia lova ir miegas. Tuoj tuoj, suvil- 
gysiu lūpas vynu ir eisiu. 

Beveik be garso atkemša butelį. Pila lėtai ir atsargiai, vos daugiau nei 
po pusę taurės. Akimirksnį suputoja matinė migla. Nematomais šonų lin- 
kiais iš vidaus į paviršių kyla mažyčių perlinių burbuliukų eilės. | 

Atrėmęs alkūnes į kelius žiūri. Įsitraukęs, užvaldytas vaizdo jo veidas 
šią sekundę nekaltas kaip vaiko. Toks, koks - tiek kartų mačiau - buvo 
stebinčio pasaulį Izaijo. 

Nepalietusi taurės atsisėdu priešais jį ant žemojo staliuko. Dabar mū- 
sų veidai viename aukštyje. 

— Peteri, - sakau. — Ar esi girdėjęs tą pasiteisinimą: buvau girtas ir 
nežinojau, ką darau? . 

Linkteli. 

— Todėl Žinok, kad aš dar negėriau. 

Tada pabučiuoju jį. Nežinau, kiek laiko tai trunka, bet visas mano kū- 
nas tuo metu - burna. | 

Išeinu. Galėjau pasilikti, bet išeinu. Ne dėl jo ir ne dėl savęs. Bet iš 
pagarbos tam, kas prasidėjo many, ko metų metais s nebuvo, ką pamiršau 
ir dabar nebeatpažįstu. 


Ilgai neužmiegu. Bet tik todėl, kad negaliu prisiversti palikti šią naktį ir 
tylą, ir tą budrų, nepaprastai jautrų jutimą, kad jis miega kažkur apačioje. 

Kai pagaliau ateina miegas, sapnuoju, kad aš Siorapaluke. Gulim keli 
vaikai lovoj. Sekėm pasakas, o dabar visi miega. Liko tik mano balsas. 
Skamba aplink, bando išsilaikyti. Galiausiai susiūbuoja, susverdi, suklum- 
pa išskėtęs rankas ir leidžiasi pagaunamas sapnų tinklo. 


5 


Verslo ir bendrovių valdyba įsikūrusi Kampmano gatvėje nr. 1. Atrodo 
gerai prižiūrima, neseniai perdažyta, našiai dirbanti, patikima, paslaugi, 
prabangi, bet ne perdėm. 

Man padedantis vyriškis dar visai berniukas. Daugiausia dvidešimt tre- 
jų, apsivilkęs pagal užsakymą siūtu kostiumu dvieiliu švarku iš plono „Ha- 
rio“ tvido, su baltu šilkiniu kaklaraiščiu, baltais dantimis ir plačia šypsena. 

— Kur aš tave mačiau? - sako. 

Popieriai spirale susegti į aplanką, krūva didžiulė, nelyg iliustruota Bib- 
lija, pažymėta: Danijos kriolito akcinės bendrovės 1991-yjų finansinių me- 
tų apskaitos. 

— Iš kur galima sužinoti, kas kontroliuoja bendrovę? 

Verčiant puslapius jo rankos susiliečia su manosiomis. 

— Sunku pasakyti. Bet pagal akcinių bendrovių įstatus pirmajame pus- 
lapyje turi būti išvardyti visi akcijų paketai, didesni nei 5 proc. Gal kartais 
Verslo mokyklos vakarėlyje? 

Sąraše keturiolika punktų, pavardės ir įmonės pramaišiui. Yra ir Vin- 
gas. Ir Nacionalinis bankas. Ir Geoinformas. 

— Geoinformas. Gal galėtum parodyti jų apskaitas? | 

Atsisėda prie kompiuterio. Belaukdamas, kol įsijungs programa, man 
nusišypso. | | 

„— Vis tiek prisiminsiu, kur tai buvo, - sako. — Teisės tu nestudijavai, ką? 

Ant stalo atverstas prancūziškas laikraštis. Pastebi mano žvilgsnį. 

— Bandau rasti diplomato vietą. Bijau ką nors praleisti. Prie Geoinfor- 
mo nieko nėra. Matyt, čia ne akcinė bendrovė. 

— Ar įmanoma sužinoti, kas sėdi valdyboje? 

Atsineša katalogą, didumo kaip dvi telefonų knygos, pavadinimu Gry- 
no Danijos fondai. Suranda. Geoinformo valdybą sudaro trys nariai. Už- 
sirašau pavardes. 

— Ar nesutiktum kartu papietauti? 

— Aš važiuoju į Diūrehaveno parką pasivaikščioti, 

— Galėčiau kartu. 

Parodau pirštu į jo vasarinius batus. 

— Ten 75 centimetrai sniego. 

— Nusipirkčiau guminius pakeliui. 

— Tu dirbi, - sakau. - Skiniesi kelią į diplomatijos pasaulį. 

Liūdnai linkteli. 

— Gal kai sniegas nutirps, —- sako. —- Pavasarį. 

— Jei būsim gyvi, - sakau. 


Važiuoju į Diūrehaveno parką. Naktį snigta. Pasiėmiau kamikus. Likus 
geram gabalui iki vartų užsimaunu. Kamikų padai greit sudyla. Vaikystėje 
mums neleisdavo šokti su jais, jei grindys būdavo smėliuotos. Galėdavai 
prakiurdyti per naktį. Bet ant sniego ar ledo, kur trintis visai kitokia, kami- 
kai nesusidėvi labai ilgai. Šviežias sniegas purus ir šaltas. Brendu kiek tik 
galiu toliau nuo takelių. Visą dieną klampoju sunkiai, iš lėto tarp juodų, 
sniegu žėrinčių šakų. Seku vingiuotais elnių pėdsakais, kol atpažįstu jų rit- 
mą. Staigų žvėries šuolį į šalį kas šimtas metrų, įprotį kas kiek laiko išleisti 
šlapimo, vos į dešinę nuo savo pėdos. Kaip tiksliai pastoviai jie atsikasa 
širdies formos juoduojantį žemės plotelį ieškodami lapų. 

Po trijų valandų susitinku ją. Elnę. Baltą, atsargią, susidomėjusią. Su- 
sirandu nuošalų staliuką „Peterio Lypo“ kavinėje ir užsisakau karšto šo- 
kolado. Tada pasidedu priešais lapelį su trimis vardais. 


Katja Klausen 
Ralfas Zaidenfadenas 
"Tiorkas Hvidas 


Išsitraukiu Morico voką su laikraščių iškarpų kopijomis. Ieškau vienos. 

Priplūsta vaikų su suaugusiais. Lauke paliko slides ir rogutes. Šūkauja 
džiaugsmingais balsais. Kupinais paslaptingos sniego šilumos. 

Iškarpa iš angliško laikraščio. Gal todėl akis už jos užkliuvo. Nukirpta 
kreivai ir nesimato dalies antraštės. Paskui žaliu pieštuku ranka vėl už- 

rašyta. Laikraštis 1992-ųjų kovo 19 dienos. First Copenhagen seminar on 
Neocatastrophism. Professor;, MD, Johannes Loyen, member of The Royal 
Danish Academy of Science, is giving the opening lecture. 

Lojenas stovi ant scenos, atrodo, be tribūnos ir popieriaus. Patalpa 
didelė. Už jo prie apskrito kaip cirko arena stalo sėdi trys vyrai. 

Behind him Ruben Giddens, Ove Nathan and Ioerk Hviid, the... 

Lapas su eilutės tęsiniu nupjautas. Jų linotipe nebuvo jo vardo raidės 
g. Todėl jis man ir krito į akį. Todėl aš jį ir įsidėmėjau. 

Grįžtant namo liepsnodama leidžiasi saulė. Neramiai daužosi širdis. 

Nespėju įžengti pro duris, kai suskamba telefonas. | 

Visa amžinybė praeina, kol nulupu raudoną juostelę. Jaučiu, kad tai 
galėtų būti mechanikas. Kad jau turbūt kelintą kartą skambina. 

— Čia Andrėjas Lichtas. 

Balsas silpnas, lyg persišaldžiusio. 

— Siūlau jums tuoj pat ateiti. 

Apima piktumas. Mes ne iš tokių, kuriems galima įsakinėti. 

— Būtinai šiandien? 

Pasigirsta prislopintas garsas, tarsi bandytų užgniaužti juoką. 

— Jus tai domina, ar ne... 

Padeda ragelį. 

Stoviu kaip parėjau. Tamsoje, nespėjusi net šviesos užsidegti. Iš kur jis 
gavo mano telefono numerį? | 

Negaliu pakęsti būti pernelyg užsiėmusi. Šiandien turiu kitų planų. 

Nusitraukiu kamikus ir vėl išeinu į vakarinę Kopenhagą. 

Leisdamasi laiptais prie mechaniko durų stabteliu. Jaučiu kylant norą 
pasiimti jį drauge. Bet tokie norai reiškia silpnumą. 

Kišenėje turiu flomasterį, bet trūksta popieriaus. Ant penkiasdešimties 
kronų banknoto brūkšteliu: „Pietinis uostas, Svajerio prieplauka, 126-oji 
švartavimosi aikštelė. Grįšiu vėliau. Smila.“ 

Šitas raštelis - kompromisas tarp mano apsaugos poreikio ir įsitikini- 
mo, kad planus, laikomus paslaptyje, lengviau įvykdyti. 

Važiuoju taksi į Pietinio uosto jėgainę. Gal man persimetė mechaniko 
paranoja telefonams, bet nenoriu palikti aiškių pėdsakų. 

Nuo jėgainės dar penkiolika minučių. 

Šįkart miega net mašinos. Miestas atrodo likęs labai toli. Bet tuščiose 
gatvėse, kuriomis einu, vis dėlto švysteli jo atspindžiai. Tamsiai mėlyna- 
me danguje pažirusios raketos tarpais išgraužia šviesos juostą ir sprogsta. 
"Tolimas griausmas pasiekia mane kiek vėliau. Naujųjų metų naktis. 

Gatvės tamsios. Apšviestame danguje matyti tylūs kranų siluetai. Vis- 
kas uždaryta, išjungta, apleista. 

Tamsoje boluoja Svajerio prieplauka. Neseniai ant ledo iškritęs snie- 
gas renka visus aplinkinius šviesos trupinius ir blausiai švyti. Prieš mane 
čia važiuota tik vieno automobilio, einu jo vėžėm. 

Lentelė ant polio vis dar aptraukta plastiku. Su mano palikta mažu 
rėželiu. Nuo doko, tiltelio ir dalies denio nuvalytas sniegas. Pora dėžių 
nustumtos, kad atsirastų vietos vežimėliui su bakais. Išskyrus sniegą, ba- 
kus ir tamsą, viskas kaip vakar. 

Ant denio tamsu. 

Lipdama tilteliu prisimenu mašinos vėžes. Sniege padangos išspau- 
džia vos vos atgal slystančią vėžę. Tos, kuriomis sekiau, leidosi į uostą. 
Vėžių atgal nebuvo. Kito kelio į Svajerio prieplauką ar iš jos nėra, tik tas, 
kuriuo ėjau. Tačiau automobilio niekur nematyti. 

Lakuotosios durys uždarytos, bet neužrakintos. Viduje dega silpna švie- 
sa. Žinau, kad ten stovės eskimas iš organinio stiklo. Šviesa sklinda kaž- 
kur iš už širmos. | 

Ant rašomojo stalo stovi nedidelė stalinė lempa. Prie jo sėdi profeso- 
rius ir muziejaus direktorius Andrėjas Lichtas, palenkta galva, plačiai man 
šypsodamasis. | 

Einu aplink rašomąjį stalą, šypsena nuo jo veido nedingsta. Įsitvėręs 
abiem rankom kėdės sėdynės. Tarsi norėtų išsilaikyti tiesus. 

Priėjusi arčiau pamatau, kad grimasa iškreipusi jo lūpas. Ir jis visai 
neįsitvėręs sėdynės. Jo rankos pririštos plona varine viela. Paliečiu jį. Šil- 
tas. Pridedu pirštus prie kaklo. Pulso nesijaučia. Ir širdies plakimo taip 
pat. Bent aš neužčiuopiu. 

Į mane atsukta ausis užkimšta vata. Kaip mažiems vaikams, sergan- 
tiems ausų uždegimu. Apeinu aplink jį. Kitoje taip pat vata. 

Daugiau man nebesmalsu. Noriu namo. 

Tą patį akimirksnį kažkas uždaro liuko dangtį virš laiptų. Be jokio 
įspėjimo, žingsnių negirdėti. Tiesiog tyliai ir ramiai uždaro. Ir užrakina 
iš lauko. 

Tada dingsta šviesa. | 

Tik dabar suprantu, kodėl kambary buvo taip mažai šviesos. Akliems 
žmonėms iš jos jokios naudos. Absurdiška galvoti apie tai būtent dabar. 
Bet tamsoje ši mintis pirmoji ateina į galvą. 

Atsiklaupiu ir nuropoju po stalu. Gal tai ir kvaila. Gal tai ir stručio 
taktika. Bet neturiu noro styroti tamsoje. Užčiuopiu direktoriaus čiur- 
nas. Dar šiltos. Ir taip pat pririštos prie kėdės viela. 

Ant denio virš mano galvos kažkoks bruzdesys. Velka kažkokį daiktą. 
Grabinėdama tamsoje aptinku telefono laidą. Čiupinėju i ir staiga randu 
galą. Nutrauktas nuo ragelio. 

Tada užsikuria laivo variklis, iš lėto bunda didelis dyzelis. Dirba tuščią- 
ja eiga. 

Išbėgu į tamsą. Prieš dvidešimt keturias valandas orientavausi šitoje 
patalpoje. Žinau, kur durys. Pasiekiu pertvarą prie pat jų. Neužrakinta. 
Išėjus variklio ūžimas pagarsėja. 

Kambario palubėje maži iliuminatoriai į doko pusę. Pro j juos skverbia- 
si blausi šviesa. Dabar aišku, kaip direktorius išsprendė važinėjimo į dar- 
bą problemą. Jis gyveno laive. Čia įrengtas miegamasis: lova, naktinis 
stalelis, pritvirtinta spinta. 

Už toliausios sienos turi būti mašinų skyrius. Nors ir izoliuotas, bet 
aiškiai girdėti dundesys. Bandau pažiūrėti pro iliuminatorių ir tuo pat 
metu triukšmas virsta vientisu gaudimu. Laivas iš lėto siūbteli tolyn nuo 
doko. Įjungė pavarą. Nesimato nė vieno žmogaus. Tik tolstantys juodi 
molo kontūrai. 

Ant doko žybteli kibirkštis. Tik taškelis šviesos, tarsi nuo uždegtos ci- 
garetės. Švytulys didėja ir skrieja lanku artyn, paskui save vilkdamas žai- 
žaruojančią uodegą. Saliutai. 

Manvirš galvos kažkas dusliai trinktelėjęs sprogsta. Po akimirkos apan- 
ku. Skaudi balta šviesa švysteli į mane nuo molo ir vandens. Tą pačią 
sekundę liepsna sugeria iš oro visą deguonį ir aš krentu ant žemės. Atro- 
do, tarsi mano ausys pilnos smėlio, tarsi gaudau kvapą iš plastikinio mai- 
šelio, į kurį kažkas fenu pučia orą. Ten, žinoma, buvo benzino bakai. Jie 
apipylė laivą benzinu. 

Šliaužiu iki durų, pro kurias atėjau. Dabar čia tiek šviesos, kiek tik 
širdis geidžia. Lango uždangalai nudegę, patalpa tarsi milžiniškos kvarco 
lempos apšviesta. 

Nuo denio sklinda slopių trenksmų papliūpos, plevena melsvai gelto- 
na šviesa. Oras pamažu prisipildo degančių epoksidinių dažų kvapo. 

Ropoju atgal į miegamąjį. Jis dabar įkaitęs kaip sauna. Pro baltuojan- 
čius iliuminatorius ėmė skverbtis dūmai. Prie vieno langelio ugnis aki- 
mirką dingsta. Fabriko, gaminančio sausą pašarą gyvūnams, silosinė šviečia 

kaip leidžiantis saulei, tarsi išlydytas stiklas švyti palei Islandijos prieplauką 
langai. Tai aplink mane siautėjančio gaisro atspindžiai. 

Tačiau netrukus karštis išrašo stiklą voratinkliu ir vaizdas dingsta. 

Svarstau, ar dyzeliniai degalai degūs. Atsimenu, kad tai lyg ir priklau- 
so nuo temperatūros aukštumo. Tą pačią sekundę cisterna išlekia į orą. 

Sprogimų nesigirdi, greičiau švilpimas, išsiliejantis į vientisą staugesį, 
augantį ir virstantį čaižiausiu kada nors žemėje girdėtu garsu. Prispau- 
džiu veidą prie grindų. Kai pakeliu galvą, lovos nebėra. Sienos į mašinų 
skyrių nebėra, prieš mane atsivėrusi ugnies viešpatija. Jos viduryje - di- 
džiulis keturkampis variklis, apraizgytas vamzdžiais. Pradeda grimzti. Ati- 
trūksta nuo laivo. Ten, kur pasiekia jūrą, viskas staiga užverda. Ir išnyks- 
ta. Liepsnojančių dyzelinių degalų liežuviai audžia virš vandens ugnies 
kilimą. 

Iš užpakalinės laivo dalies dabar atsiveria Islandijos prieplauka. Man sto- 
vint ir žiūrint laivas iš lėto pradeda suktis šalin nuo liepsnojančių degalų. 

Korpusas svyra. Vanduo įsiskverbia į apatinį denį ir traukia laivą galu 
žemyn. Stoviu vandeny iki kelių. 

Už nugaros atsilapoja durys ir pasirodo profesorius. Parvirtusi kėdė 
pradėjo riedėti. Atsitrenkia į sieną šalimais. Tada perskrieja per tai, kas 
kažkada buvo jo miegamasis, ir teškiasi į vandenį. 

Nusirengiu drabužius. Zomšinį švarką, nertinį, batus, kelnes, a 
nį, kelnaites ir galiausiai kojines. Bandau užčiuopti skrybėlę. Ant galvos 
telikęs kailinis apvadas. Dyzelinio variklio ugnies srovė bus nudeginusi 
ją. Išsikruvinau rankas. Pakaušis nusvilintas plikai. 

Iki Svajerio prieplaukos doko apie 200 metrų. Pasirinkimo nėra. Kito- 
je pusėje ugnis. Šoku. 

Nuo šalčio šoko atsimerkiu dar būdama po vandeniu. Viskas gaisro 
nušviesta, švyti žaliai ir raudonai. Nežiūriu atgal. Šaltesniame nei +6* C 
vandenyje žmogus išgyvena vos kelias minutes. Minučių skaičius priklau- 
so nuo pasirengimo. Per Lamanšą plaukę buvo geros formos. Išsilaikė 
ilgai. Aš visiškai nepasirengusi. | 

Plaukiu beveik vertikaliai. Keblumų turiu dėl svorio tos kūno dalies, 
kuri būna virš vandens. Po kelių sekundžių užeina drebulys. Žmogus dre- 
ba temperatūrai krintant nuo 38 iki 36 laipsnių. Paskui drebulys dingsta. 
Kol temperatūra sumažėja iki 30 laipsnių. 30 laipsnių — kritinis taškas. 
"Tada pasidaro nebesvarbu. Tada sušąlama mirtinai. 

Po šimto metrų nebegaliu ištiesti rankų. Pagalvoju apie savo praeitį. 

Nepadeda. Galvoju apie Izaiją. Nepadeda. Staiga pasijuntu, kad aš dau- 
giau nebeplaukiu, bet stoviu ant šlaito ir bandau atsilaikyti prieš prieš- 
priešį vėją ir kad beveik geriau pasiduoti. 

Vanduo aplink mane - aukso gabalėlių mozaika. Prisimenu, kad kaž- 
kas bandė mane nužudyti. Kad jie stovi dabar kažkur ten ir sveikina vie- 
nas kitą. Pagavom ją. Smilą. Apsimetėlę grenlandę. 

Šita mintis neša mane paskutinius metrus. Nusprendžiau pasiirti dar 
dešimt grybšnių. Ties aštuntu trenkiuosi galva į vieną iš traktoriaus pa- 
dangų, buvusių „Šiaurės pašvaistės“ fenderių. 

Žinau, kad keletą sekundžių man vėl grįžo sąmonė. Šalia padangos 
tiesiai virš vandens kyšo platforma. Bandau rėkdama užlipti ant jos. Ne- 
išspaudžiu nė garso. Bet užlipu. 

Grenlandijoje, jei kas įkrinta į vandenį, išsikapstęs bėga, kad išvengtų 
nušalimų. Bet ten oras šaltas. Čia jis maloniai švelnus kaip vasarą. Iš pra- 
džių nesuprantu, kodėl. Paskui pamatau, kad dėl gaisro. Guliu ant plat- 
formos. „Šiaurės pašvaistė“ dabar viduryje uosto vartų, suanglėjęs medi- 
nis skeletas, apsuptas balto ugnies kamuolio. 

Klupsčia ropščiuosi laiptais. Dokas tuščias. Nematyti nė gyvos dvasios. 

Tuoj sustosiu, ilsėsiuos šildoma degančio laivo. Švyti nuoga mano pa- 
čios oda. Plaukeliai nusvilę ir susirangę. Pradedu eiti. Prasideda haliuci- 
nacijos, nuotrupos, neturinčios ryšio viena su kita. Iš vaikystės. Mano rasta 
gėlė, sukrovusi pumpurus. Isteriškas nerimas, ar „Eberlein“ turi daugiau 
tokios pačios rūšies brokato, iš kurio buvo padaryta mano skrybėlė. Jaus- 
mas, kad sergu ir prišlapinau lovą. 

Pasirodo automobilio šviesos, bet man nesvarbu. Jis sustoja, bet ar ne 
vis tiek. Kažkuo mane apgobia. Manęs niekas nedomina. Guluosi. Kaž- 
kur matyti šitie plyšeliai stoge. Tai mažasis „Morisas“. Mechaniko pakau- 
šis. Jis vairuoja. | 

— Smila, - sako, - Smila, po velnių... 

— Užsičiaupk, — sakau. 


Savo bute įvynioja mane į vilnonį apklotą ir masažuoja, kol iš skausmo 
nebegaliu kentėti. Tada verčia gerti pieniškos arbatos, vieną po kito puo- 
delį. Jaučiu, kad šaltis nenori išeiti. Tarsi būtų įsiskverbęs į mano kaulus. 
Paskui išgeriu dar ir taurelę degtinės. 

Lieju ašaras. Be kita ko, gaila savęs. Pasakoju jam apie Izaijo slėptuvę. 
Apie kasetę. Apie profesorių. Gaisrą. Jaučiu, kad kalba tik mano lūpos, o 
aš pati stoviu kažkur nuošalyje ir Žiūriu. 

Jis nieko nekomentuoja. 
Paskui pripila man vonią. Užmiegu joje. Jis mane pažadina. Gulim 

šalia vienas kito jo lovoj ir miegam. Neprabusdami kelias valandas. Tik 


prašvitus pradedu šilti. | 
Įdienojus mes mylimės. Aš nepažįstu pati savęs. 


III 


1 


Du kartus pakeitusi taksi išlipu prie Farumo gatvės. Nuo ten einu per 
Uterslevo pelkę, atsigręžiu du šimtus penkiasdešimt kartų. 

Skambinu iš Tuborgo gatvės. 

— Kas yra neokatastrofizmas? 

— Kodėl tu visada skambini iš šitų nepakenčiamų telefono dėžių, Smi- 
la? Dėl pinigų? Išjungė telefoną? Paskambint, kad įjungtų? 

Naujųjų metų šventė Moricui pranoksta visas kitas. Jis serga ciklišku, 
nuolatiniu savęs apgaudinėjimu, kad įmanoma viską pradėti iš pradžių, 
kad užsimojus galima sukurti naują gyvenimą. Pirmąją Naujųjų metų die- 
ną jo galva taip braška, kad galiu girdėti telefonu. Net skambindama iš 
telefono būdelės. 

— Apie tai Kopenhagoje 1992-ųjų kovą vyko seminaras. 

Sunkiai stena bandydamas priversti smegenis dirbti. Galų gale jas išju- 
dina tai, kad mano klausimas, pasirodo, apie jį patį. 

— Ir mane buvo pakvietę, - sako. 

— Kodėl nesutikai? 

— Būtų reikėję tiek skaityti. 

Jau daugybę metų jis tvirtina, kad nieko nebeskaito. Pirma, tai melas. 
Antra, šituo nepakenčiamu būdu jis teikiasi pranešti, kad yra toks apsi- 
skaitęs, jog niekas daugiau nieko jo nebegali išmokyti. 

— Neokatastrofizmas - kolektyvinis terminas. Šią sąvoką septintajame 
dešimtmetyje sukūrė Šindevolfas. Toks paleontologas. Į debatus įsitrau- 
kė ir įvairūs gamtos mokslų tyrinėtojai. Visų nuomonės sutapo dėl Že- 
mės — ypač dėl jos biologijos - kad evoliucionuota ne tolygiai, o šuoliais. 
Viską valdė didelės gamtos katastrofos, nuo kurių palankumo priklausė 

tam tikrų rūšių išlikimas. Meteoritų lietūs, kometos, vulkanų išsiverži- 
mai, stichinės cheminės katastrofos. Pagrindinis debatų klausimas visada 
sukosi apie tai, ar jos pasikartodavo reguliariai. O jeigu taip, tai kas lemia 
dažnumą? Buvo sukurta tarptautinė draugija. Pirmasis susitikimas vyko 
Kopenhagoje, Falkonerio konferencijų centre. Atidarė karalienė. Viskas 
turėjo būti aukštumoj. Gavo pinigų iš visų galų. Profsąjungos davė many- 
damos, kad jie tiria aplinkos katastrofas. Industrijos taryba — tikėdama, 
kad bent jau aplinka ten neužsiima. Tyrinėjimų valdybai užteko išdidžiai 
skambančio pavadinimo. | 

— Ar tau ką nors sako pavardė Hvidas? Tiorkas Hvidas? 

— Buvo kompozitorius panašia pavarde. 

— Nepanašu į jį. 

— Tu gi Žinai, kad neatsimenu pavardžių, Smila. 

Teisybė. Jis atsimena kūnus. Titulus. Gali atkurti kiekvieną smūgį iš 
kiekvieno svarbesnio žaisto turnyro. Bet dažnai pamiršta savo sekretorės 
vardą. Simptominis reiškinys. Tik sau visą dėmesį skiriančiam žmogui 
pasaulis nublanksta ir tampa bevardis. 

— Kodėl nedalyvavai seminare? 

— Per daug jau ten viskas buvo susipynę, Smila. Kirtosi interesai. Visa 
ta politika. Žinai gi, kad vengiu politikos. Jie nedrįso net pavartoti žodžio 
„katastrofa“. Pavadino „Plėtros tyrimų centru“. 

— Ar galėtum sužinoti, kas yra Hvidas? 

Giliai įkvepia, netikėtai pajutęs savo galią. 

— Tarkimės, kad pasirodysi pas mane rytoj, - sako. 

"Tuoj pasakysiu, kad atsiųstų viską paštu. Bet minkštėju ir pradedu pa- 
siduoti. Jis tą greit pajunta. 

— Rytoj rasi mane su Benja „Savarine“. 

Skamba įsakmiai, bet iš tikrųjų tėra greitas kompromisas. 


Duris atidaro vienas iš vaikų. 

Pripažįstu, kad šalto oro neįmanoma numatyti. Bet vis dėlto akimirks- 
nį nustembu - lauke penkios valandos vakaro. Žydrame, be debesėlio 
danguje žiebiasi pirmosios žvaigždės. O viduje, aplink mergaitę, snin- 
ga. Geras sluoksnis apklojęs raudonus jos plaukus, pečius, veidą, nuo- 
gas rankas. 

Seku paskui. Visa svetainė pilna miltų. Trys vaikai sėdi ir minko tešlą 
tiesiai ant parketo. Virtuvėje mama tepa sviestu skardą. Sėdėdama ant 

virtuvinio stalo maža mergaitė minko kažką panašaus į pyrago tešlą. Da- 
bar stengiasi įmaišyti kiaušinio trynį. Rankom ir kojom. 

— Svetainėje išplyšo miltų maišo apačia. 

— Aha, - sakau. - Ir grindys tapo nuostabiai švarios. 

— Jis žiemos sode. Neleidžiu rūkyti namie. 

Ji valdžia ir autoritetas, tokį savo vaikystėje vaizdavausi Viešpatį Die- 
vą. Ir kupina nepajudinamo švelnumo kaip Kalėdų senelis iš Disnėjaus 
filmuko. Jei nori sužinoti, kas yra tikrieji pasaulio istorijos veikėjai, pa- 
žvelk į mamas. Virtuvėse, prie kepimo skardų. Vyrams tuo metu sėdint 
tualetuose. Hamakuose. Žiemos sode. 

Jis šukuoja kaktusus. Oras sunkus nuo rūkomų cigarų. Turi nedidelį še- 
petėlį, dantų šepetuko didumo, bet ilgais šeriais, išlenktą ir gal 30 cm ilgio. 
— Taip reikia, kad neužsikimštų poros. Kitaip jie negalėtų kvėpuoti. 

— Kai ką paėmus domėn, - sakau, - būtų gal net ir geriau. 

Žiūri kaltu žvilgsniu. 

— Žmona neleidžia rūkyti prie vaikų. 

Parodo cigaro nuorūką. 

— „Romeo ir Džuljeta“. Havanos klasikinis. Velniškai geras skonis. Ypač 
paskutiniai centimetrai. Kai jau pradeda svilinti lūpas. Toje vietoje jis pri- 
sodrintas nikotino. 

Pakabinu savo geltoną pūkinę striukę ant vienos iš baltų geležinių kė- 
džių atkaltės. Tada nusivynioju šaliką. Po juo tvarstis. Nusiimu ir jį. Išva- 
lęs žaizdą mechanikas patepė chlorheksidinu. Pasilenkiu, kad jam geriau 
matytųsi. 

Pakėlus galvą jo žvilgsnis griežtas. 

— Nudegimas, - sako užsigalvojęs. — Buvot netoliese? 

— Buvau ant denio. 

Plaunasi rankas gilioje plieninėje praustuvėje. 

— Kaip sugebėjot išsigelbėti? 

— Išplaukiau. 

Nusišluostęs rankas grįžta. Paliečia žaizdą. Atrodo, tarsi kištų pirštus 
man į smegenis. 

— Čia tik paviršiuje, - sako. - Neturėtumėt nuplikti. 


Skambinu jam į Universitetinę ligoninę tą pačią dieną. Neprisistatau, 
bet ir nebūtina. 
— Tam laive, kur sudegė jūroj, - sakau, — buvo vyriškis. 

Radijui gaisras buvo svarbiausia naujiena. Laikraščiai rašė pirmuo- 
siuose puslapiuose. Nuotrauka daryta naktį, šviečiant ugniagesių prožek- 
toriams. Jos centre iš jūros kyšo trys apanglėję laivo stiebai. Nebėra lai- 
vavirvių ir rėjų. Bet niekas nieko nepranešė apie žuvusį. 

Klausia lėtai tardamas, pasikeitusiu balsu: 

— Tikrai? 

— Man reikia skrodimo pažymos. 

Ilgai tyli. 

— Velniai rautų, - sako. - Aš juk turiu šeimą. 

Į tai aš neturiu ką atsakyti. 

— Vakarop. Po keturių. 


Atsisėda priešais, nulupa celofaną ir popierėlį nuo cigaro. Turi dėžutę 
su labai ilgais degtukais. Vienu iš jų prakrapšto skylutę kūgio formos lenk- 
tame apvalaus susukto tabako lapo gale. Tada iš lėto ir rūpestingai užde- 
ga. Lygiai įsidegus nukreipia žvilgsnį į mane. 

— Beje, - sako, - jį užmušėt ne jūs, ar ne? 

— Ne aš, - sakau. 

Kalba toliau nė sekundę nenuleisdamas akių, tarsi bandytų ištirti ma- 
no sąžinę. 

— Skęsdamas Žmogus pirmiausia bando sulaikyti kvapą. Kai ilgiau ne- 
begali, iš nevilties porą kartų giliai įkvepia. Taip į plaučius prisisiurbia 
vandens, o nosyje ir gerklėje atsiranda balkšvų baltyminių medžiagų, pa- 
našiai kaip plakant kiaušinių baltymus. Tai vadinama putasiurble. Šitas 
žmogus — apie kurį man nederėtų čia kalbėti, o ypač tam, kas galbūt daly- 
vavo nusikaltime - šitas žmogus jokių panašių požymių neturėjo. Taigi jis 
bent jau nenuskendo. 

Atsargiai nukrato pelenus nuo cigaro. 

— Jis buvo jau nebegyvas, kai atėjau į laivą. 

Beveik neklauso manęs. Jo mintys sukasi apie tą patį rytą, apie skro- 
dimą. | 

— Iš pradžių jį surišo. Varine viela. Priešinosi kaip pasiutęs, bet vis tiek 
buvo surištas. Jų galėjo būti bent pora. Jis buvo stiprus vyras. Pagyvenęs, 
bet stiprus. Tada palenkė jo galvą į šoną. Žinot natrio hidroksidą? Stiprus 
šarmas. Vienas laikė jį už plaukų. Išrauti keli kuokštai. Į dešinę ausį įlaši- 
no natrio hidroksido. Taip, po velnių, tyliai ramiai. 

Susimąstęs apžiūrinėja cigarą. 

— Kai toks darbas kaip mano, nuolat susiduri su kankinimais. Kompli- 
kuotas reikalas. Velniai rautų. Apibūdinant juridiškai reikia, kad be kita 
ko, būtų dalyvavusi organizacija. Budeliui svarbiausia rasti silpnąją au- 
kos pusę. Šitas buvo aklas. Aš to nesupratau. Pamatėm tik gavę jo medi- 
cinos kortelę. Bet jie žinojo. Sutelkė visą dėmesį į jo ausis. Velniškai išra- 
dinga, negali nepripažinti. Psichopatiška, bet su kūrybingumo gyslele. Vie- 
no negaliu nustoti savęs klausinėjęs — ko jiems reikėjo? 

Pagalvoju apie direktoriaus balsą telefono ragelyje, apie tai, ką palai- 
kiau tramdomu juoku. Jau tada jis buvo priveiktas. 

— Jo ausys buvo užkimštos vata. 

— Štai kaip. Išžvejojus vatos nebebuvo. Bet aš taip ir maniau. Kai ra- 
dau nudegimų. Kažkuriuo metu jie jį vienaip ar kitaip įveikė. Ir sugalvojo 
kai ką gudriau. Sudrėkino porą vatos gumulėlių, gal hidroksidu, juk buvo 
po ranka. Paskui perskyrė laidą ir įkišo į ausis. O tada tyliai ramiai palei- 
do srovę. Mirė vietoje. Greita, pigu, švaru. 

Papurto galvą. Jis gydytojas, ne psichologas. Negali suprasti šiuolaiki- 
nio pasaulio. 

— Pora sušiktų profesionalų. Jei tikėčiau Naujųjų metų lemtimi, ma- 
noji būtų juos išaiškinti. 


Pabundu apie pirmą. Čia miegu, čia vėl atsimerkiu. 

Jis guli šalia manęs. Ant pilvo, rankos palei šonus. Miegančio veido 
pusė prisiplojusi prie paklodės. Vos vos kruta burna ir nosis, tarsi uostant 
gėlę. Arba ruošiantis bučiuoti kūdikį. 

Ramiai guliu žiūrėdama taip, kaip niekada anksčiau negalėjau žiūrėti. 
Jo plaukai rudi, kur ne kur sruoga pilkų. Tankūs kaip šepetys. Norisi įsi- 
kibti pirštais į juos kaip į arklio karčius. 

Lovoje mane aplanko laimė. Kaip kažkas, kas man nepriklauso. Kaip 
per kambarį ir per pasaulį riedantis ugnies ratas. 

Akimirksnį tikiu, kad pavyks jo išsilenkti, kad gulėsiu jausdama, ką 
turiu, ir netrokšdama nieko kito. 

Po sekundės noriu, kad viskas sustingtų. Noriu, kad taip būtų visada. 
Tegul jis guli šalia manęs rytoj. Tai mano viltis. Paskutinioji, mano vie- 
nintelė. 

Šoku iš lovos. Apėmė panika. 

Trisdešimt septynerius metus visaip stengiausi šito išvengti. Be atvan- 
gos mokiausi vienintelio dalyko, verto mokytis šiame pasaulyje. Atsiža- 

dėjimo. Atsikračiau visų vilčių. Kai nusižeminimas taps olimpine sporto 
šaka, aš pateksiu į šalies rinktinę. 

Niekada neatleisdavau kitiems meilės kančių. Negaliu pakęsti jų sil- 
pnumo. Matau, kaip randa išsvajotąjį vaivorykštės gale. Matau, kaip gimdo 
vaikus, perka „Silver Cross Royal Blue“ vežimėlį, išlindus pavasario sau- 
lei vaikštinėja po Pylimą ir juokiasi iš aukšto žiūrėdami į mane, galvoja, 
vargšė Smila, nežino, ką praranda, nežino, kaip gyvenam mes, turintys 
vaikų ir santuokos liudijimus. 

Po keturių mėnesių senos pažįstamos iš gimdymo kursų šnekučiuojasi 
prie kavos puodelio, jos Ferdinandas vėl truputį negaluoja, ant veidro- 
džio brūkšteli keletą žodžių, ji randa jį vonioje, jojantį ant vienos iš lai- 
mingų mamyčių ir per šimtąją sekundės dalį iš didelės, išdidžios, nepri- 
klausomos ir nepažeidžiamos moters virsta dvasios nykštuku. Vienas ju- 
desys ir ji lygi su manim, žemiau negu aš, ji - vabzdys, sliekas, šimtakojis. 

Tada išsitraukia mane ir nuvalo dulkes. Priverčia klausytis, kaip sunku 
vienišai išsiskyrusiai motinai, kaip jie mušėsi nepasidalydami stereojran- 
gos, kaip jos jaunystę siurbia vaikas, dabar virtęs išnaudojančia nedėkin- 
ga mašina. 

Niekada nenorėjau viso šito klausytis. Ką jūs čia sau, po velnių, vaiz- 
duojatės, sakiau. Kas aš jums? Moterų laiškų skyrelio tvarkytoja? Dieno- 
raštis? Telefono atsakiklis'? 

Vienas dalykas yra uždraustas keliaujant rogėmis. Negalima skystis. 
Dejonė tapati virusui, mirtinai, infekcinei, epideminei ligai. Nenoriu jų 
klausytis. Nenoriu užsikrauti šitų žemų jausmų orgijų. 

Dėl to man dabar baisu. Stovėdama ant jo grindų, šalia jo lovos, kažką 
išgirstu. Kažką, kylantį iš mano vidaus, - skundą. Baimę, kad tai, kas man 
duota, nėra amžina. Mano neišklausytų nelaimingos meilės istorijų at- 
garsį. Skambantį taip, tarsi jos visos tūnotų mano viduje. 

Bet aš dar galiu išsigelbėti. Galiu susirinkusi pasikišti rūbus po pažas- 
čia. Nebūtina gaišti laiko rengtis. Užteks išeiti ir užlėkti laiptais į viršų. 
Susipakuosiu būtiniausius daiktus, arba net ir jų nereikia, paskambinsiū 
firmai, tegu viską nugabena į savo sandėlius, vienoje kišenėje - dėžutė su 

„pinigais, kitoje - Izaijo kasetė, keliuosi į viešbutį, jis atsibus, o manęs nė- 
ra, daugiau nebesimaišys man po akim. 

Atsimerkia ir žiūri į mane. Guli nejudėdamas, nesuprasdamas, kur esąs. 
Tada nusišypso. | 

Topteli, kad aš nuoga. Atsuku nugarą ir šonu nuslenku prie drabužių. 

Sulankstė mano drabužius taip, kaip jie niekada nebuvo lankstomi po 
pirkimo. Apsivelku apatinius. Drovos jausmas - žmogaus prigimties pa- 
grindas. Mane vimdo europiečių įsivaizdavimas, kad galima išspręsti sa- 
vo seksualines neurozes padėjus ant stalo mėsos gabalą ir ištyrus jį mik- 
roskopu. 

Nueinu į svetainę. Neįsivaizduoju, ką daryti. 

Jis ateina po minutės su trumpikėm. Baltos, iki pat kelių, didžiulės, 
kad atrodo lyg pasiūtos iš antklodės užvalkalo. Jis panašus į pusnuogį 
kriketo žaidėją. 

Dabar pamatau tai, ką buvau pastebėjusi jau vakar. Jam ant riešų ir 
kulkšnių siauros juodos žymės. Randai. Nenoriu nieko klausinėti. 

Priėjęs pabučiuoja mane. Nė karto nebuvom girti, vis dėlto tai pirmas 
mūsų blaivas apsikabinimas. 

Tik dabar pradedu prisiminti vakardieną. Bet taip ryškiai, tarsi gaisro 
liepsna tebeniokotų šio buto sienas. 

Kartu dengiam stalą. Jis turi sulčiaspaudę. Į aukštas taures išspaudžia 
obuolius ir kriaušes. Obuolių sultys žalios, rausvo atspindžio, kriaušių — 
gelsvos. Iš pradžių. Paskui jų skonis ir spalva kinta. 

Beveik nieko nevalgom. Išgeriam šiek tiek sulčių ir žiūrim į porcelia- 
ną, sviestą, sūrį, į paskrudintą duoną, marmeladą, razinas ir cukrų. 

Iš uosto negirdėti triukšmo, per tiltą rieda vos vienas kitas automobi- 
lis. Šiandien nedarbo diena. 

Mus skiria keli metrai, bet jaučiu jį savy, tarsi tebebūtume vienas kito 
glėby. 

Pabučiuoju atsisveikindama ir lipu namo į viršų, su vienais apatiniais, 
pasikišusi drabužius po pažasčia; šįryt nepratarėm nė žodžio. 

Parėjusi nesiprausiu. Kiek daug priežasčių galima sugalvoti nesiprau- 
simui pateisinti. Chraanaake viena mama trejus metus neplovė savo vai- 
kui kairiojo skruosto, nes karalienė Ingrida buvo jį pabučiavusi. 

Apsivelku ir einu skambinti iš telefono automato aikštėje. Į Universi- 
tetinę ligoninę, Teismo medicinos institutą, Kopenhagos valstybinį auto- 
psijos centrą, ieškau dr. Lagermano. 


Jis išvėdino patalpą. Pasirodo, tam, kad būtų pakankamai deguonies 
naujam cigarui degti. Bet kol kas oras grynas ir gaivus. 

— Kaip kaktusai ir ištveria šitą gryną orą? 

Investavęs ironiją į Lagermaną didelės rentos nesitikėk. 

— Sacharoje, Nigerio lomose, naktimis šąla iki -7* C. Dieną saulėje 
temperatūra pasiekia +50“ C. Visame žemės paviršiuje čia didžiausi tem- 
peratūros svyravimai per parą. Būna, kad nelyja penkerius metus iš eilės. 

— Bet ar kas išpučia ant jų cigaro dūmelį? 

Atsidūsta. 

— Viduje neleidžia rūkyti šeima. Čia prikaišioja svečiai. 

Padeda cigarą atgal į dėžutę. Mažą medinę skrynelę, ant kurios nu- 
pieštas Džuljetą balkone bučiuojantis Romeo. 

— Dabar, - sako, - prašyčiau, velniai griebtų, pasiaiškinti. 

Reikia susikaupti. Bet mintys sklando ties bučiniu ant cigarų dėžutės. 

- Ar žinot Euklido Elementus? - klausiu. 

Tada papasakoju jam viską kuo smulkiausiai. Apie: Izaijo mirtį. Apie 
policiją. Danijos kriolito bendrovę. Arkties muziejų. Šiek tiek apie me-. 
chaniką. Apie Andrėją Lichtą. 

Tik pradėjus jis užsimiršta ir išsižvejoja cigarą iš dėžutės. 

Užtrunku du cigarus, kol pabaigiu. 

Kai užsičiaupiu, jis pradeda trauktis tolyn nuo manęs, tarsi tam, kad 
tarp mūsų atsirastų atstumas. Slenka iš lėto siaurais tarp augalų paliktais 
takeliais. Turi tokį įprotį — surūkyti cigarą iki paskutinių milimetrų, kol 
tarp pirštų lieka švytėjimas. Tada nukrato į lysvę pelenų likutį. 

Paskui prieina prie manęs. 

— Sulaužiau savo tylėjimo įžadą. Padaryčiau nusikaltimą, jei nepraneš- 
čiau policijai to, ką išgirdau iš jūsų. Prieš mane - įtakingiausi Danijos 
mokslo vyrai, valstybės advokatai, valstybės policijos šefas. Žmones atlei- 
džia iš darbo vien pagalvojus apie pusę to, ką aš esu padaręs. Man reikia 
rūpintis šeima. 

— Ir laistyti kaktusus, - sakau. 

— Bet koks džiaugsmas vaikams iš tokio tėvo, kuris pirmąkart iškilus 
grėsmei netekti šiltos kėdės duodasi spardomas į užpakalį? 

TIyliu. 

— Juk yra kitų garbingų būdų užsidirbti pinigų, ne vien būnant vyriau- 
siojo gydytojo asistentu. Mano senelė buvo žydė. Galėčiau prižiūrėti tua- 
letus Mozės kapinėse. 

Garsiai galvoja. Bet jau apsisprendė. 


Viduryje virtuvės stabteli. 
— O metai ir tų dviejų ekspedicijų datos? 

Paduodu jam. 

— Ne pro šalį būtų pamatyti tas teismo medicinos pažymas, - sako. 

Pirmi sausainiai ištraukti iš orkaitės. Vienas vaizduoja nuogą moterį. 
Krūtų spenelių ir jaodymės vietoje razinos. 

— Žiūrėk, - sako mažasis man, — čia tu. 

— Aha, - sako kitas, — nusirenk, mums reikia pažiūrėti, ar panašu. 

— Užsičiaupk, — sako Lagermanas. 

Padeda man apsivilkti. 

— Mano žmona mano, kad jokiais būdais negalima net kartelį užploti 
vaikui. 

— Grenlandijoje, - sakau, - irgi niekada nemuša vaikų. 

— Bet juk, rupūžėle, koks žmogiškas noras kartais kyla. 

Mechanikas stovi ant šaligatvio. Du vyrai spaudžia vienas kitam ran- 
ką. Jie bando pasiekti vienas kitą: teismo medikas stiebiasi aukštyn, o 
mechanikas kūprinasi. Tarsi begarsiam kine nerangiai susitinka pusiau- 
kelėje. Kaip daugybę kartų anksčiau ore sklando klausimas, kodėl vyrai 
taip nesilaiko vienas kito, kaip gali būti, kad jie prie autopsijos stalo, vir- 
tuvėje, šunų kinkinyje - ekvilibristai virtuozai, o kai reikia paduoti ranką 
nepažįstamam, paskęsta infantiliame bejėgiškume. 

— Lojenas, - sako Lagermanas. 

Nusigręžia nuo mechaniko, tarsi neleisdamas įsitraukti jam į pokalbį. 
Paskutinis, nenusisekęs bandymas išlaikyti profesinę paslaptį ir apsaugo- 
ti kolegą. | 

— Atėjo anksti iš ryto. Jis visada ateina ir išeina, kai užsinori. Bet budė- 
tojas jį pamatė. Aš žiūrėjau registracijos žurnale. Kitos priežasties ateiti 
jis neturėjo. Jis atliko biopsiją. Negalėjo susilaikyti, velniai rautų. Budin- 
tis sako, kad tuo metu ten buvo valytojų. Turbūt todėl jis taip skubinosi. 

— Iš kur jis žinojo, kad berniukas miręs? 

Gūžteli pečiais. 

— Vingas. 

Tai mechanikas įsiterpia. Lagermanas nužvelgia jį priešišku žvilgsniu. 

— V-Vingas pranešė. Julijana jam paskambino. O tas turbūt Lojenui. 


Mažasis „Morisas“ stovi prie namo. Sėdim šalia vienas kito ir tylim. 
Smarkiai užsikirsdamas jis pradeda pasakoti. 

— Aš nusekiau tave. Sustojau prie Tuborgo gatvės ir m-mačiau, kaip 
ėjai per pelkę. 

Nereikia klausti, kodėl. Mes abu vienodai įbauginti. 
Praskleidžiu mūsų drabužius ir apžergiu, kad įeitų į mane. Sėdim taip 
ilgai. 


Ant mano laukujų durų jis užklijuoja juostelę. Turi tokios baltos, mati- 
nės, kurią naudoja grafikai. Atkerpa žirklėm du mažus gabalėlius ir pri- 
lipdo prie viršutinio ir apatinio vyrių. Juostelių nesimato: Tik žinodamas, 
kur jos turi būti, vos vos gali įžiūrėti. | 

— Šitom keliom dienom. Prieš įeidama vidun, pačiupinėk, ar j0s tebė- 
ra. Jei atplyšo, palauk, kol aš ateisiu. Bet geriausia čia rodytis kuo rečiau. 

Suka žvilgsnį šalin. 

— Jei n-neturi nieko prieš, galėtum kol kas pagyventi pas mane. 

Niekada nežinai, ką reiškia šitas „kol kas“. 

Universitete prisiklausiau keistų etnologijos klišių. Viena jų - kiek daug 
Europos matematika skolinga senosioms kultūroms, tarkim, kad ir pira- 
midės, kurių geometrija kelia pagarbą ir susižavėjimą. 

Visa tai gryniausias idiotizmas, po kuriuo slepiasi plekšnojimas per 
pečius. Savo pačios apibrėžtoje tikrovėje technologinė kultūra yra vieš- 
pataujanti. Septynios ar aštuonios Egipto matininkų lengvai įsimena- 
mos taisyklės yra skaitytuvų matematika palyginti su integralo skaičia- 
vimu. | 

Žanas Malauris Paskutiniuose Tulės karaliuose rašo, kad svarus argu- 
mentas įdomiesiems poliariniams eskimams studijuoti yra tas, kad taip 
gali sužinoti apie neandertaliečio virsmą akmens amžiaus žmogumi. 

Rašoma su tam tikra meile, bet turint išankstinį nusistatymą. 

Bet kuri tautelė, kuri duodasi matuojama europietiškų gamtos moks- 
lų nustatytu masteliu, pasirodo esanti žmogbeždžionių kultūra. 

Beprasmiška taikyti vieną mastelį. Kiekvienas bandymas lyginti kultū- 
ras vieną su kita, kad nuspręstum, kuri labiau išsivysčiusi, niekada nero- 
dys nieko kito, kaip tik mėšliną vakarietiškos kultūros neapykantą savo 
pačios šešėliams. 

Yra vienas būdas suprasti kitą tautą. Gyventi joje. Atvykti, paprašyti, 
kad laikytų tave svečiu, išmokti kalbą. O tada anksčiau ar vėliau galbūt 
ateis supratimas. Visada bežodis. Tą pat akimirką, kai suvoki svetima, 
dingsta noras tai paaiškinti. Aiškindamas reiškinį tolsti nuo jo. Kai pra- 
dedu pasakoti apie Chraanaaką sau ar kitiems, tarsi vėl prarandu tai, kas 
niekada iš tikrųjų man nepriklausė. 

Kaip dabar, ant jo sofos, kai kilo noras papasakoti, kas mane sieja su 
eskimais. Nes jie nė kiek neabejodami žino, jog būtis turi prasmę. Nes jie 
gyvena nepuldami į neviltį, neieškodami supaprastinto sprendimo, su- 
vokdami įtampą tarp nesuvienijamų priešybių. Nes jiems toks trumpas 
kelias į ekstazę. Ir tai, kad sutikę kitą žmogų, priima jį tokį, koks yra, 
neteisdami ir nesvyruodami dėl išankstinių nusistatymų. 

Visa tai man dabar reikia jam papasakoti. Leidžiu savo norui augti. 
Jaučiu jį spaudžiant širdį, kaklą, pakaušį. Žinau, kodėl taip yra. Aš šią 
akimirką laiminga. Niekas taip nepaperka kaip laimė. Ji leidžia galvoti, 
kad jei dabar turim vienas kitą, tai galim turėti ir praeitį. Jei jis turi stip- 
rybės priimti mane, tai tegu palieka vietos ir mano vaikystei. 

Tada paleidžiu norą, virtusį įtampa. Kyla į orą ir išnyksta už lubų; jis 
niekada net nejįtars, kad jo būta. 

Kepa bananus. Palieka orkaitėje, kol luobelė pajuoduoja. Per tą laiką 
skrudina lazdyno riešutus. Duonos skrudintuvu. Patikinęs mane, kad taip 
jie aps-skrunda |-lygiau. 

Nekyla net mintis juoktis. Apgaubtas šventiškumo kaip kunigas. Vie- 
nu rėžtelėjimu įpjauna bananus. Geltonuoja tiršta košė. Pjūvio vieton 
įvarvina viržių medaus ir kelis lašelius likerio. 

Dėl manęs tegriūva visas pasaulis. Niekas nereiškia daugiau už tai, ką 
matau. 

Šluostosi servetėle lūpas. Jausmingas lūpas ir plačią burną. Storoką 
viršutinę lūpą. 

— 1966-aisiais jie važiuoja ten. Paskui dvidešimt penkeriems metams 
aprimsta. Vėl nuvažiuoja. Tada pusantrų metų tyli. Žūsta Baronas. Tada 
susidomi policija. Paskui sudega muziejus. 

Abu laukiam, kad kitas ištartų tai. 

— Jie nesustoja, Smila. 

— Taip, - sakau. 

- Jie ruošiasi vėl ten važiuoti. Žiema tinkamiausias laikas ruoštis. Kad 
g-galėtų išplaukti ankstyvą pavasarį. 

Tą patį ir aš galvojau. 

— Bet k-kaip? Jie nebegali surengti kelionės, rasti laivą, įrangą per Krio- 
lito bendrovę. Nes ji juk beveik uždaryta. 

Užsimanau pamatyti žvaigždes ir užgesinu šviesą. Švytėjimas lauke čia 
kiek kitoks nei mano bute. 

— Lojenas, Lichtas, Vingas, - sakau. — Jie kažką rado. Kad ir kas ten 

būtų. Sužinojo, kad tai ten yra. Gal Hamburge. Vadovavo pirmosioms 
kelionėms. Bet dabar jie per seni. Jie negalėtų vėl to paties suorganizuo- 
ti. Be to, kažkas nužudė Lichtą. Už šitų trijų slepiasi kažkas kitas, dides- 
nis ir negailestingesnis. 

Prieina ir apkabina mane. Priglaudžiu pakaušį prie jo pažasties. 

— Jiems reikės laivo, — sako užsigalvojęs. - Turiu vieną draugą, kuris 
išmano šiek tiek apie laivus. 

Norėčiau paklausti, sužinoti daugiau apie jį, ko dar nežinau. Bet ne- 
klausiu. 

— Buvau Verslo ir bendrovių valdyboje. Geoinformas turi tris vadovus. 

Pasakau tuos tris vardus. Jis papurto galvą. Už lango ryškiai matyti 
Sietynas. Parodau ranka. 

— Sietynas. Mano kalba jis vadinamas giluttuusat. 

Pakartoja žodį atidžiai, iš lėto. Kaip darydamas valgyti. Jo iškvėptas 
oras aromatingas ir aštrus. Ant duonos skrudintuvo paskrudinti riešutai. 


Stovėdami miegamajame nurengiame vienas kitą. 

Jis šiek tiek nerangiai Žiaurus, keliskart net pagalvoju, kad viskas, kad 
tuoj prarasiu sąmonę. Apimta atsivėrusio abipusio supratimo priverčiu pra- 
skėsti penio galvutės ertmelę, kad galėčiau įstumti klitorį ir atsilyginti jam. 

Pirmiausia įeinam į saloną. Iliuminatoriai žalvariniai, sienos ir lubos iš rau- 
donmedžio. Krėslai su šviesios odos pagalvėlėm, stipriai prikniedyti prie 
grindų bronzinėm kniedėm, prie jų įtaisyti kardaniniai bronzos laikikliai 
viskio taurėms; jie tokie gilūs, kad net kilus arktiniam taifūnui galėtum 
sėdėti ir gėrėtis ledo gabalėlių skimbčiojimu gerdamas trigubą „Laphroig“. 

Kita patalpa gali eiti pasivaikščioti — dvidešimt penki metrai, dar dau- 
giau raudonmedžio, tolyn palei poliruotus iliuminatorius, pro laivo laik- 
rodžius, pritvirtintus prestižinius rašomuosius stalus, prie kurių tuzinas 
žmonių dirba taip, tarsi viskas turėtų būti baigta po trisdešimties sekun- 
džių. Moterys renka tekstus kompiuteriais, vyrai kalba trim telefonais iš 
karto, lubos užtrauktos cigarečių dūmų ir užimtumo debesiu. 

Toliau priimamasis. Čia sėdi pusamžė ponia, pasidažiusi, nėriniuota 
palaidine, pagal užsakymą pasiūtu švarku ir tokiomis rankomis tarsi tar- 
nautų kalvėje. Būčiau jos išsigandusi, jei šalia nebūtų mechaniko. 

Jie pažįstami. Paduoda vienas kitam rankas, atrodo lyg eitų laužtynių. 
Einam toliau kapitono kajutės link. Praeinam stendą su tanklaivių mo- 
deliais (šitokio laivo įgula, norėdama pereiti iš vieno galo į kitą, turėtų 
tris kartus rengti stovyklą nakvynei). 

Čia iliuminatoriai didumo sulig šulinių dangčiais, įstatyti žemiau, kad 
galėtum matyti krūmus nedideliame Šv. Onos aikštės parkelyje ir prisi- 
mintum, kad visa šita jūrinė apgavystė įrengta trečiame aukšte rūmų, ku- 
rių galinė siena atsisukusi į Amalienborgą, ir kad ji yra baisiausias inter- 
jero kūrinys. 

Prie stalo su krašteliais, kad paauksuoti pieštukai nenusiristų nuo jo 
per įsivaizduojamą audrą, sėdi berniukas; galėtum duoti ne daugiau kaip 

keturiolika metų, ką tik konfirmuotas, prilaižytais geltonais plaukais ir 
strazdanota nosimi. 

Kalba laibu, šviesiu altu, jausdamas savo vertę. 

— Puikiai žinau, ką nori pasakyti, mažyte, tu nori paklausti: kur tavo 
tėvelis, berniuk, mums reikia su juo pasikalbėti. Bet apsirinki. Kitą mė- 
nesį man sukaks trisdešimt treji. Jei mane netyčia užmuštų koks vaikų 
suvedžiotojas, mano Žmonai su vaikais pardavus šitą įmonę liktų dvide- 
šimt penki milijonai. 

Mirkteli man. 

Jo vardas Birgas Landeris. Mechaniko draugas. Laivybos firmos savi- 
ninkas ir direktorius. Vaikystėje perėjęs visas Danijos pataisos kolonijas, 
našlaitis, nepripažįstantis jokių skfupulų, dar didesnis beraštis už mecha- 
niką, prasigėręs, linkęs į azartinius žaidimus ir tokios išvaizdos, kad galė- 
tų naudotis vaikišku nuolatiniu bilietu, jeigu jam jo reikėtų, jeigu pats 
neturėtų pagal užsakymą pagaminto „Jaguaro“. 

Kai ką čia suminėta aš ir kiti tautiečiai žinom iš laikraščių bei žurnalų. 
Visa kita bevažiuojant čionai man papasakojo mechanikas. 

Suima mechaniko ranką abiem savosiom. Nieko nesako, tik žiūri į jį 
tarsi suradęs savo kadaise be žinios dingusį vyresnįjį brolį. Tada atsisė- 
dam. Mechanikas atstumia savo kėdę ir pasitraukia iš pokalbio. Viską 
paaiškinti turiu aš. 

— Jeigu norėčiau išsinuomoti 4 4 tūkstančių tonų talpos laivą pergabenti 
kroviniui, apie kurį neturiu didelio noro pasakoti, į vieną vietą, kurios 
irgi nenorėčiau išduoti, ką turėčiau daryti? Arba jeigu aš jau dabar ieš- 
kau tinkamo laivo, ar gali kas nors svetimas susekti mane? 

Jis atsistoja. Apsiavęs aukštakulniais kaubojiškais auliniais. Ūgio jie 
beveik neprideda. Iš pakabinamos spintelės išsitraukia litrinį butelį vai- 
sių brendžio. Mes su mechaniku atsisakom. Įsipila sau 1į aukštą cilindrinę 
stiklinę. 

Visas kambarys e šviežiomis kriaušėmis. Siurbteli septynis kar- 

— Prisiperiu nuo Alesimiuos ryto, — sako. — Pinigų man užtenka. 

Jo akys susidrumstė, bet balsas vis dar aiškus. 

— Jei bandei ieškotis laivo, tave galės susekti. Bet tik tas, kas turi drau- 
gų tarp laivų maklerių. Kaip nuo šiol tu, mažyte. | 

Man jis jau beveik patinka. Niekam nereikalingas vaikas, kuriam visa- 
da buvo sunku prisitaikyti, nors aišku, ir noro neturėjo. 

Viename stalčiuje randa tūkstančio kronų banknotą ir padeda ant stalo. 

— Viskas turi dvi puses. Paprastai jos būna vienodo didumo. 

Švelniai apverčia banknotą. 

— Bet biznis su laivais toks suktas, kad nematomoji jo pusė būna gero- 
kai didesnė už matomąją. 

Mosteli ranka. 

— Matomoji pusė - tai adresas šitoje prašmatnioje aikštėje. Visas šitas 
cigarų dėžučių medis, kambariai, kuriuos perėjot eidami pas mane. 

Patapšnoja per savo retus plaukus. 

— Antroji pusė yra čia. Niekas laivo nesinuomoja, mažyte. Laivą frach- 
tuoja. Iš savininko. Sudaromas kontraktas. Jo fasadinę pusę - jeigu kas — 
galima pateikti Laivybos ir prekybos teismui. Joje parašyta, kur laivas 
plaukia ir ką gabena. 

Siurbteli brendžio. 

— Bet tu sakaisi nenorinti išduoti vietos ir krovinio. Tu prašai kontrak- 
to, kur plaukimo vietos stulpelyje parašyta „visas pasaulis“, o prie krovi- 
nio — „nespecifikuota“. Išgirdęs tokį pageidavimą kiekvienas savininkas 
nuliūsta. Jo laivai jam kaip vaikai. Jis nori Žinoti, kur jie žaidžia. Geriau 
ne su bloga kompanija. Bet nėra skausmo, kurio negalėtum numalšinti 
pinigais. Todėl siūlau pasirašyti vadinamąjį sideletter, šalutinį kontraktą. 
Danų laivybos versle pilna šalutinių kontraktų. Pastaruosius penkiolika 
metų praktiškai visos danų laivybinės įmonės plukdo anglį iš Pietų Afri- 
kos ir amuniciją į Viduriniuosius Rytus. Nors tai ir kertasi su įstatymu. 
Tam reikia metrinių šalutinių kontraktų. Kurie nerodomi Laivybos ir pre- 
kybos teismui. Jie jautrūs šviesai kaip neišryškinta fotojuostelė. Tu prašai 
būtent tokio. Jame parašyta, kad moki įmonei tam tikrą premiją už tai, 

„kad šie leistų tau ir toliau likti diskretiška ir paslaptinga jauna dama. Pa- 
žaiskim. Sakykim, kad aš - tas savininkas, kurio laivą tu norėtum frach- 
tuoti. 98 proc. visų šito verslo sutarčių sudaroma prie keturių akių. Da- 
bar tu prie keturių akių patiki seneliui Birgui paslaptį, kur iš tikrųjų plauks 
tavo laivelis. 

— Į vakarinę Grenlandijos pakrantę. 

— Dabar tam, kuris frachtuoja, tampa sunkiau, o tam, kuris seka, leng- 
viau. Nes laivas, plaukiantis į Grenlandiją, turi turėti ledo klasę. Danijos 
laivų inspekcija reikalauja, kad visiems laivams būtų suteikiama klasė kas 
ketverius metus pagal korpusą, kasmet - pagal apsauginę įrangą ir maši- 
nų skyrių. Neatitinkantiems reikalavimų laivams išvis neleidžiama plaukti. 

Į Grenlandiją plaukiantys laivai nuo praeitų metų turi būti su dvigubais 
dugnais ir sienomis. 

— O įgula? 

— Paprastai laivas frachtuojamas kartu su įgula. Arba galima kreiptis į 
vieną iš tų tarptautinių firmų, kurios nieko kito neveikia, kaip tik sudari- 
nėja įgulas. Bet tokiu ypatingu atveju greičiausiai būtų pasirinktas bare- 
boatcharter, t. y. išsinuomojamas tik laivas, ir daugiau nieko. Tada ieškaisi 
kapitono. Tokio žmogaus, kurį pasivedęs kiek į šalį prie pilnos taurelės 
galėtum papasakoti, kad jo.darbas bus ne toks kaip paprastai. Iš jo reikės 
didelio taktiškumo ir supratingumo. Kartu su kapitonu surenkama likusi 
įgula. 4 tūkstančių tonų talpos laivui reikės vienuolikos dvylikos žmonių. 

Dabar man reikia jo kai ko paprašyti. O prašyti visada sunku. 

— Jeigu buvo klientas, siuntęs žvalgą rasti tokį laivą ir tokį klientą, ar 
galėtum išsiaiškinti, dėde Landeri? 

Liūdnai nužvelgia mane. 

— Mūsų verslo bylos antraštė yra All negociations what so ever to be kept 
strictly private and confidential. Visus susitarimus laikome paslaptyje. Lai- 
vybos verslas pats diskretiškiausias pasaulyje. 

Iškilmingu mostu apglėbia stiklinę abiem rankom. Tada mirkteli man. 

— Bet dėl tavęs, mano pupuliuk, aš leisiuos į kraštutinumus. 

Pasižiūri į mechaniką, paskui į mane. 

— Ar galiu tave taip vadinti? 

— Gali, —- sakau, - vadinti mane, kaip tik šauna į tavo susitraukusią 
galvelę. 

Mirkteli. Atpratęs nuo pasipriešinimo, nebežino, kaip jaustis. 

Paslepia veidą delnuose, kad suvaldytų mintis. 

— Fasadinė šio verslo pusė ne visada graži. Bet nematomoji remiasi 
tuo, kas vadinama etika. Ir dviem pagrindinėm taisyklėm: „Niekad neap- 
gauk kliento“, „Niekad neapgauk kito maklerio“. 

Nugurkia seiles. Klausomės jo gyvenimo filosofijos. 

— Valstybę ir valdžią apšikinėja visi, kas netingi. Plačiai šypsodamiesi 
nusižengia Olės Esperseno valiutos įstatymui: išsiveža į Keiptauną laga- 
minėlį su milijonu grynais papirkti bušmenui, uosto valdytojui, kurio Ži- 
nioje prisidengęs karantinu netoli nuo uosto nuleidęs inkarą stovi 500 
tūkstančių tonų talpos tanklaivis. Perka po penkias Panamos bendroves 
per metus po tūkstantį dolerių už kiekvieną, kad nereikėtų plaukti su 
Danijos vėliava ir laikytis jos įstatymų. Nusiunčia prekes, kurioms nuo 

muitinės atsiranda egzemų, į Ispanijos uostą, o ten papirkti vietiniai mui- 
tininkai perrašo visų dėžių važtaraščius. 

Bet klientas neapgaudinėjamas. Nes jis turi ateiti dar kartą. O juo la- 
biau makleris. Mes, laivybos žmonės, laikomės vienas kito. Juk viskas 
vyksta taip: mano klientas turi laivą, tavo klientas turi krovinį, reikia juos 
suvesti. Kitą kartą atvirkščiai. Laivininkystės makleris gyvena iš kitų mak- 
lerių, o tie - iš dar kitų maklerių... | 

Susijaudina. 

— Tai didžiulė bičiulystė, mažyte. 

Išgeria ir palaukia, kol atgaus balsą. 

— Tai reiškia, kad mes turim tinklą. Mes pažįstam kitus maklerius nuo 
Gvadalupės iki Fujego, nuo Rangūno iki Išorinių Hebridų Salų. Kalbam 
vieni su kitais. Trumpi pokalbiai, bet kelerius metus prašnekėjęs, o jeigu 
dar žmogus su galva, galiausiai užsidirbi po 100 tūkstančių kiekvieną kar- 
tą tik pakėlęs ragelį ir pravėręs burną. Kiekviename dideliame uoste „Loi- 
dui“ ir kitoms nemažoms kompanijoms dirba stebėtojai, pranešantys apie 
visus atplaukiančius ir išplaukiančius laivus. 

Palengva pradedi juos pažinti. Jei kas nors yra bandęs išsinuomuoti 4 
tūkstančių tonų ledo klasę paslaptingam kroviniui į paslaptingą vietą nu- 
plukdyti, o tave domina, kas ir kaip, tai tu pataikei ten, kur reikia, mažy- 
te. Nes dėdė Birgas dėl tavęs viską išsiaiškins. 

Atsistojam. Per rašomąjį stalą paspaudžiam rankas. 

— Malonu buvo su tavim susipažinti, mažyte. 

Neapsimetinėja. 

Praeinam pro nėriniuotą palaidinę. Kitoje kontoroje apsisuku. 

— Kai ką pamiršau. 

Jis sėdi prie rašomojo stalo. Tebesišypso pats sau. Prieinu ir pabučiuo- 
ju į skruostą. 

— Ką pasakys ponia Fiojl'? - klausia. 

Mirkteliu. 

- All negociations what so ever to be kept stricily private and confidential. 


Kas antrą dieną Moricas pasiima Benją iš vakarinės repeticijos pava- 
karieniauti „Savarine“, Niuhaune. 

Moricas čia lankosi dėl virtuvės, kainos žadina jo vertės pajautimą, be 
to, jam patinka, kad per viso fasado aukščio veidrodinius langus galima 
žiūrėti į žmones gatvėje. Benja eina kartu, nes žino, kad žmonėms gatvė- 
je per tuos pačius langus gerai matyti ji pati. 

Jie turi savo staliuką prie lango, savo padavėją ir visada valgo tą patį. Mori- 
cas užsisako ėriuko inkstų, o Benja — dubenėlį su tokiu ėdalu, kokiu šeriami 
triušiai. Prie gretimo stalelio šiandien sėdi šeima, įsigudrinusi atsivesti mažą 
vaiką į šitą šiaip jau vaikams draudžiamą zoną. Moricas žiūri į vaiką. 

— Nepradžiuginai manęs vaikaičiu, - sako man. 

— Maži vaikai dvokia šlapimu, - sako Benja. 

Moricas atsisuka į ją nustebęs. 

— Ir ėriuko inkstai, - sako. 

Pagalvoju apie automobilyje manęs laukiantį mechaniką. 

— Neprisėsi, Smila? 

— Manęs laukia. 


*— — 


— Atrodo, kad jis tavo amžiaus, — sako ji. — Penktoj dešimy. Spren- 
džiant iš puikaus automobilio. 

Atsakydama įžeisčiau Moricą, todėl praleidžiu tai negirdom. Palinks- 
tu virš stalo remdamasi į kraštą. Visada taip. Benja su Moricu sėdi pato- 
giai atsilošę. Čia jų vieta. Aš nenusivilkusi drabužių ir jaučiuosi tarsi at- 
ėjusi iš gatvės siūlyti savo prekių. 

Moricas laiko du vokus. Vienas - pilkas, su dėmėm lyg ir nuo raudonojo 
vyno. Stojusioj tyloj jis bando panaudoti juos man pasodinti. Nepasiseka. 

— Man tai nemalonu, - sako. 

Nesuprantu, ką turi minty. 

— Hvidas - gana reta pavardė. Buvo toks kompozitorius, Džonatanas 
Hvidas. Skambinau Viktorui Halkenvadui. 

Benja pakelia galvą. Šitas vardas net jai girdėtas. 

— Nežinojau, kad jis dar gyvas. 

— Aš ir pats nesu tuo tikras. 

Paduoda man voką. Prisikišu prie nosies. Dėmės vyno. Įkišęs pirštą į 
golfo apykaklę Moricas brauko aplink sprandą. 

— Nebuvo labai malonu. Jis jau visai nieko nebesupranta. Vienu mo- 
mentu nutėškė ragelį. Vidury mano sakinio. Bet vis tiek parašė. 

Retai kada pamatysi Moricą tokį sukrėstą. Reikia naudotis proga da- 
bar. Tik automobilyje suprantu, kodėl. | 

Pasiveja mane tarpdury. 

— Pamiršai šitą. 

Antrasis vokas. 

— Vienintelė iškarpa apie Tiorką Hvidą. Iš „Danijos spaudos paslaugų 
biuro“. 

Moricas šitos iškarpų firmos abonentas. Jie renka visus spaudos pami- 
nėjimus apie jį patį. 
Norėtų paliesti mane. Nedrįsta. Norėtų kažką pasakyti. Neišeina. 


Automobilyje perskaitau laišką balsu. Dar kiek, ir šita rašysena būtų 
visai neįskaitoma. 

„Jorgenai, tu menkas, pigus barzdaskučio padėjėjau.“ 

Mechanikas žiūri nesusigaudydamas. 

— Mano tėvas vardu Jorgenas, - sakau. - O Viktoras visada greit užsi- 
dega. 

Jau turbūt penkiolika metų kaip jo nemačiau. Opera buvo suteikus 
jam garbės gyvenamąjį plotą Store Kanikės skersgatvyje. Sėdėdavo krės- 
le, pastatytam prie fortepijono. Vilkėdavo chalatą; kitokio jo ir nema- 
čiau. Basom ištinusiom kojom. Nežinau, ar dar galėjo vaikščioti. Svėrė 
turbūt daugiau kaip 150 kilogramų. Viskas ant jo karojo. Žiūrėjo į mane, 
ne į Moricą. Po akim kabojo ne maišai, o miegmaišiai. 

— Nemėgstu moterų, - pasakė. - Pasitrauk toliau. 

Pasislinkau. | 

— Buvai miela, kai buvai maža mergaitė, - pasakė. - Tas laikas nebe- 
grįš. 

Pasirašęs ant plokštelės įdėklo padavė ją Moricui. 

— Žinau, ką galvoji, - pasakė. - Galvoji, va, senas durnius, dar vieną 
plokštelę įrašė. 

Tai buvo Gurrelieder. Tebeturiu ją. Buvo ir liko neužmirštamas įrašas. 
Kartkartėm pagalvoju, kad kūnas, pati mūsų fizinė egzistencija, nubrėžia 
ribą tam skausmui, kokį gali pakelti protas. Ir kad Viktoras Halkenvadas 
toje plokštelėje pasiekia šią ribą. O tada mes galim klausytis ir jausti ją, 
nebūtinai eidami taip toli. 

Nors žmogus, toks kaip aš, nieko nenusimanai apie Europos kultūros 
istoriją, girdi, kad šitoje muzikoje, šitoje plokštelėje, pasaulis sugriūva. 
Klausimas, ar yra kam jį pakeisti. Viktoras netikėjo, kad būtų. 


„Pasižiūrėjau savo dienorašty. Jis - viskas, kas liko iš mano atminties. 
Paskutinį kartą aplankei mane prieš dešimt metų. Paklausyk, ką pasaky- 
siu. Man Olchaimerio liga". Net toks perkamas gydytojas kaip tu turėtų 


* Vokiečių neurologo Alzheimerio 1906 metais aprašyta presenilinė demencija. 

žinoti, ką tai reiškia. Su kiekviena diena iš mano smegenų ištrupa po tru- 
pinį. Greitai, padėk Dieve, nebegalėsiu atsiminti net visų jūsų, mane ir 
save išdavusių.“ 


Viskuo kaltas jo abejingumas. Jam dainuojant, drebančiam, vos įsten- 
giant nepratrūkti, nebeišlaikant besiveržiančių romantinių jausmų, kar- 
tu atsirasdavo nuotolis, kažkur jame pačiame, viską siunčiantis velniop. 

„Mes abu su Džonatanu mokėmės Konservatorijoje. Įstojom 1933-ai- 
siais. Tais metais Šionbergas perėjo į žydų tikėjimą. Tie patys metai, kai 
degė Reichstagas. Ir Džonatanas buvo toks. Pasirinkęs prakeiktą, siau- 
bingą laiką. Parašė muziką aštuonioms skersinėms fleitoms ir pavadino 
ją „Sidabriniai polipai“. Tada, kai suknistu, bukaprotišku danų tarpuka- 
riu pats Nilsenas atrodė provokacija. Parašė genialų koncertą fortepijo- 
nui ir orkestrui. Ant fortepijono stygų turėjo būti uždėta senamadiškų 
krosnies ringių, nes taip galima išgauti labai savotišką garsą. Jis nebuvo 
atliktas. Niekada, nė karto. Vedė moterį, apie kurią net man būtų sunku 
pasakyti ką nors bloga. Jai buvo vos daugiau kaip dvidešimt, kai jiems 
gimė berniukas. Jie gyveno Brionshiojuje, dabar to rajono nebėra. Daržo 
pašiūrės iš banguotos skardos. Buvau nuvažiavęs aplankyti. Džonatanas 
neuždirbdavo nė grašio. Vaikas vaikščiojo vėju sotus. Apiplyšęs, parau- 
donijusiom akim, niekada neturėjo dviračio, vietinėje proletarų mokyk- 
loj visų stumdomas, nes buvo nusilpęs nuo bado ir negalėjo apsiginti. 
Džonatanas juk turėjo tapti dideliu menininku. Jūs visi išdavėt savo vai- 
kus. O aš, senas krienas, turiu jums tai pasakyti.“ 


Mechanikas sustojo kiek atokiau, kad galėtų klausytis. 
— Brionshiojaus pašiūrės, - sako. - Atsimenu. Stovėjo už kino. | 


„Jis nutraukė visus ryšius. Girdėjau, kad vienu metu buvo išvažiavęs į 
Grenlandiją. Jinai gavo mokytojos vietą. Išlaikė šeimą, kol Džonatanas 
rašė muziką baltosioms meškoms. Prieš grįžtant aplankiau juos kartelį. 
Ir sūnus ten buvo. Gražus kaip dievaitis. Kažkokios šakos mokslininkas. 
Šaltas. Kalbėjomės apie muziką. Jis visą laiką klausinėjo apie pinigus. 
Nepagydomas. Kaip ir tu, Moricai. Dešimt metų neaplankei manęs. Kad 
tu užtrokštum nuo tų pinigų. Ir užsispyręs kažkoks tas vaikas buvo. Kaip 
Šionbergas. Dvylikatonė muzika. Grynas užsispyrimas. Bet Šionbergas 
nebuvo šaltas. Berniukas - ledinis. Aš pavargau. Pradėjau šlapintis lovo- 

je. Dar neatsibodo tau viso šito klausytis, Moricai? Kada nors ir tau taip 
pat bus.“ 

Nepasirašęs. 

Antrojo voko iškarpa tėra maža žinutė. 1991-ųjų spalio 7 d. Singapūro 
policija sulaikė daną Tiorką Hvidą. Užsienio reikalų ministerijos vardu 
konsulatas pareiškė protestą. Man tai nieko nesako. Tik prisimenu, kad 
Lojenas kartą irgi buvo Singapūre. Fotografuoti mumijų. 

Važiuojam į Šiaurės uostą. Prie Danijos kriolito bendrovės jis sumaži- 
na greitį; žiūrim vienas į kitą. | 

Prie Svanemiolės elektrinės palikę automobilį Sundkrogo gatve Žings- 
niuojam uosto link. 

Pučia sausas vėjas, nešioja vos matomus ledo kristalus, degina veidą. 

Tarpais susikimbam už rankų. Tarpais sustojam ir bučiuojamės šal- 
tom lūpom, karštom burnom, tarpais išsiskiriam. Apsiavę auliniais; ša- 
ligatviai pripustyti. O jaučiamės tarsi būtume du šokėjai - čia apsikabi- 
nę, čia gaudantys ir keliantys vienas kitą. Jis nepalieka manęs užpakaly. 
Nelenkia prie žemės ir nestumia pirmyn. Pabūna šalia, paskui kiek atsi- 
lieka. 

Kažkoks padorus tas pramoninis uostas. Jokių karališkųjų jachtklubų, 
jokių pasivaikščiojimų ar fasadinei pusei įdėto darbo. Žaliavų silosinės, 
sandėliai, kranai konteineriams. 

Tarpuvartėje stovi plieninis korpusas. Medinėm kopėčiom užlipam į 
viršų. Sėdim ant kapitono tiltelio žiūrėdami į baltuojantį denį. Padedu 
galvą jam ant peties. Plaukiam. Vasara. Plaukiam į Šiaurę. Gal palei Nor- 
vegijos pakrantę. Nelabai toli nuo kranto, nes aš bijau atviros jūros. Pro 
didžiųjų fiordų žiotis. Šviečia saulė. Jūra mėlyna, skaidri ir gili. Tarsi po 
mūsų kiliu būtų galybė skystų kristalų. Vidurnakčio saulė. Rausvas, šoki- 
nėjantis šviesos ratas. Vos girdima vėjo daina laiduose. 

Išeinam į prieplauką. Vyrai darbiniais drabužiais dviračiais važiuoda- 
mi pro šalį atsisuka, mes šypsomės jiems, mes žinom, kad švytim. 

Bastomės palei nurimusius dokus, kol sustyram nuo šalčio. Valgom 
nedidelėje smuklėje, pastatytoje kartu su rūkykla. Lauke debesys trum- 
pai pasiduoda prieš tirštai raudoną saulėlydį, nudažantį baltai melsvą žvejų 
laivo korpusą rausva ir violetine spalva. 

Jis pasakoja man apie savo tėvus. Apie tėvą, kuris niekada nešneka ir 
kuris yra stalius, paskutinis Danijoje mokantis padaryti įvijus laiptus, be- 
sisukančius į dangų tobula medine spirale. Apie mamą, moterų žurnalų 

maisto skyreliams kepančią pyragus, kurių pati negali paragauti, nes ser- 
ga cukralige. | 

Kai paklausiu, iš kur jis pažįstąs Birgą Landerį, papurto galvą ir užtyla. 
Glostau per stalą jo smakrą prie kramtomojo raumens ir galvoju, kaip 
gyvenimas netikėtai kartais leidžia patirti mums ekstazę ir laimę su visiš- 
kai svetimu žmogum. 

Už durų temsta. 

Net sutemus, net žiemą Helerupas priklauso kitam matavimui negu 
Kopenhaga. Sustojam ramioje, begarsėje gatvėje. Palei šalikelę ir aukš- 
tas vilų sienas boluoja sniegas. Soduose ant balto kilimo amžinai žaliuo- 
jantys medžiai ir krūmai pavirtę tankiu juodu pamiškės ar kalno siluetu. 

Gatvės neapšviestos. Bet namas vis tiek matyti. Balta aukšta vila, sto- 
vinti nuo mūsų kelio prasidedančioje alėjoje. 

Aplink namą - nei tvoros, nei gyvatvorės. Nuo šaligatvio lipi tiesiai ant 
vejos. Viršuje, trečiame aukšte, lange dega šviesa. Viskas atrodo gerai 
prižiūrėta, neseniai perdažyta, brangu ir nuošalu. 

Truputį giliau, ant vejos, stovi lempos apšviesta iškaba. Ant jos parašy- 
ta „Geoinformas“. 

Norėjom tik užmesti akį į pastatą. Dabar praleidom čia jau valandą. 

Namas neturi jokios reikšmės. Galėjom sustoti bet kur. Ir būti kiek 
norim. | 

Prie mūsų artėja policijos automobilis. Jau pirma du kartus pravažia- 
vo. Dabar jiems pasidarė smalsu. 

Policininkas pro mane kreipiasi į mechaniką. 

— Na, drauguži? 

Iškišu galvą pro langą tiesiai į jų patrulinį automobilį. 

— Turim tik vieną kambarį, ponas komisare. Nuomojamės Jagersborgo 
gatvės pusrūsy. Dar trys vaikai ir šuo. Kartais norisi nors truputį pabūti 
vieniems. Už dyką. Tai atvažiuojam čia. | 

— Okei, ponia, - sako. - Bet važiuokit kur kitur pasibūti. Čia ambasadų 
rajonas. 

Nuvažiavo. Mechanikas įjungia automobilį, pajudam. 

Staiga name priešais mus užgęsta šviesa. Jis pristabdo. Su užgesintais 
žibintais šliaužiam žemyn alėjos link. Trys žmonės išeina ant laiptų. Du iš 
jų — tik juodi taškai naktyje. Trečiasis instinktyviai ieško šviesos. Šviesa 
pagauna kailinius, baltą veidą. Tai moteris, kurią mačiau kalbantis su An- 
drėjumi Lichtu Izaijo laidotuvėse. Atmeta galvą ir juodi plaukai švysteli į 

naktį. Dabar matydama šį judesį antrą kartą suprantu, kad jis reiškia ne 
1išpuikimą, o pasitikėjimą savimi. Pakyla garažo durys. Iš šviesos srauto 
išvažiuoja automobilis. Žibintai nuslysta per mus ir dingsta. Už jo iš lėto 
nusileidžia durys. 

Mes sekam iš paskos. Nelabai arti, nes alėja visai tuščia, bet ir ne per- 
nelyg nutolę. 

Jei važiuoji sutemus per Kopenhagą išleisdamas iš akių viską aplinkui, 
iš susiliejusio vaizdo iškyla naujas, skvarbiam žvilgsniui nematomas raš- 
tas. Miestas kaip judantis šviesos laukas, kaip ant tinklainės užtrauktas 
baltai raudonas voratinklis. | 

Mechanikas vairuoja atsipalaidavęs, užsigalvojęs, atrodo, tuoj tuoj už- 
migs. Nedaro jokių netikėtų judesių, staigiai nestabdo, nedidina greičio, 
tik plaukia judriomis gatvėmis. Kažkur priešais mus visą laiką švytuoja 
platus ir žemas mus vedančio automobilio siluetas. 

Gatvės vis tuštėja, galų gale liekam visai vieni. Mes pakeliui į Kalvebo- 
do prieplauką. 

Labai lėtai be šviesų įvažiuojam į prieplauką. Keli šimtai metrų prieš 
mus, ant paties doko, užgęsta pora raudonų užpakalinių žibintų. Mecha- 
nikas sustoja prie tamsios lentų tvoros. 

Dėl santykiškai šiltesnės jūros atsiradusi migla siurbia į save šviesą. 
Matomumas turbūt nesiekia šimto metrų. Kita uosto pusė skendi tamso- 
je. Į molą ramiai plakasi bangos. 

Ir kažkas sujuda. Be garso, tik kristalizuojasi juodas nakties taškas. 
Juodymas, vienodai judantis tarp pastatytų automobilių. Dvidešimt pen- 
ki metrai nuo mūsų sustoja. Prie šviesaus refrižeratoriaus stovi Žmogus. 
Virš jo figūros boluoja dėmė, panaši į baltą kepurę arba aurą. Ilgai neju- 
da. Migla kiek sutirštėja. Jai išsisklaidžius jo nebėra. 

- Jis čiupinėjo radiatorius. Žiūrėjo, ar ne šilti. 

Šnabžda, tarsi balsas galėtų perskrosti naktį. 

— Atsargus v-vyras. 

Tyliai sėdim ir leidžiam laikui srūti. Nepaisant vietos, nepaisant mūsų 
laukiančios nežinios, aš tarsi laimės upėje maudausi. 

Jo laikrodis rodo praėjus gal pusvalandį. 

Automobilio negirdim. Išriedėjęs iš miglos išjungtais žibintais, jis pra- 
važiuoja pro šalį, vietoj variklio burzgimo tegirdėti šnypštimas. Langai 
tamsūs. 

pasirodo esą laivai. Pirmasis burlaivis. Stovi tamsus, nuimtu tilteliu. Bal- 
ta lentelė ant antstato vokiškai skelbia, kad tai lenkų mokomasis laivas. 
Toliau - juodas aukštas korpusas. Aliuminio laiptai veda į laivo vidurį, 
bet viskas atrodo nyku ir apleista. Sitas laivas vadinasi „Kronas“. Apie 


šimtą dvidešimt penkis metrus ilgumo. 


"Grįžtam į automobilį. 
— Gal reikėjo užlipti ant denio, - sako jis. 
Nuspręsti reikia man. Vienu momentu beveik pasiryžtu. O paskui ap- 


ima baimė. Prisimenu degantį „Šiaurės pašvaistės“ vaizdą Islandijos prie- 
plaukoje. Papurtau galvą. Dabar, būtent dabar gyvenimas tapo man toks 


brangus. 


Iš telefono būdelės skambinam Landeriui. Jis vis dar darbe. 
— Jeigu tas laivas, pavyzdžiui, vadinasi „Kronas“? — sakau. 


Nuėjęs grįžta. Praeina kiek laiko, kol varto lapus. 
— „Loido laivų registras“ duoda penkis: Frederikstado bazės chemika- 


lų tanklaivis, Odensės smėliasemė, Gdansko vilkikas ir du krovininiai lai- 
vai — vienas Pirėjuj, kitas Panamoj. 

— Du pastarieji. 

— Graikų — 1200 tonų, kitas - 4 tūkstančių. 

Duodu mechanikui pieštuką. Tas papurto galvą. 

— Aš ir s-skaičių nemoku rašyti, - šnibžda. 


— Gal yra kokių nuotraukų? 
— Ne „Loide“. Bet jie duoda šiek tiek skaičių. 127 metrų ilgumo, pasta- 


tytas Hamburge 1957 m. Atsparus ledui. 


— Savininkai? 
Vėl nueina nuo telefono. Ziūriu į mechaniką. Jo veidą slepia tamsa, 


automobilių šviesų apšviestas kartkarčiais išnyra, baltas, sunerimęs, jaus- 
mingas. O po jausmingumu - kažkas nepajudinama. 
— „Loido jūrų žinynas“ mini savininką „Plejada“, registruotą Panamoje. 
Bet vardas atrodo daniškas. Katja Klausen. Niekada apie ją nesu girdėjęs. 
— Aš girdėjau, - sakau. - „Kronas“ - mūsų laivas, Landeri. 

Sėdim jo lovoj atsirėmę nugarom į sieną. Šitoj šviesoj randai aplink jo 
riešus ir čiurnas baltam nuogume juodi kaip geležinai lankai. 

— Ar tu tiki, kad žmogus pats tvarko savo gyvenimą, Smila? 

— Smulkmenas, - sakau. - Didieji dalykai vyksta savo ruožtu. 

Suskamba telefonas. 

Nuplėšia juostelę ir išklauso trumpą pranešimą. Tada padeda ragelį. 

— Gali būti, kad tau teks išsitraukti aukštakulnius šįvakar. Birgas nori 
su mumis susitikti. 

— Kur? 

Paslaptingai nusijuokia. 

— Juodoj vietoj, Smila. Bet pasipuošk. 


Neša mane laiptais. Spardausi jo rankose, be garso juokiamės, kad ne- 
atkreiptume niekieno dėmesio. Chraanaake, kai buvau maža, jaunikis 
nunešdavo jaunąją į roges ir jie išvažiuodavo, vejami šūkaujančių svečių. 
Kartais ir dabar taip tebedaro. Valanda, kurią turėsiu rengtis viena, iš 
anksto atrodo labai ilga. Norėčiau paprašyti jo pasilikti, kad visą laiką 
galėčiau jį matyti. Man jis dar nepriklauso tikrovei. Laukinis jo grožis, 
stambi figūra, nerangus mandagumas dar panašūs į tikrovišką sapną. Bet 
tik į sapną. Išsitiesiu, pagriebiu už durų staktos ir nesiduodu pastatoma. 
Pirštai slysta palei viršutinį vyrį. Tos dvi juostelės įplėštos, atspurę kraštai 
duria pirštų galiukus. 

Paėmusi jo rankas braukiu per juostą. Veidas surimtėja. Prispaudžia 
burną man prie ausies. 

— Dingstam... 

Papurtau galvą. Mano namai neliečiami. Ką norit iš manęs atimkit. 
Bet be nuosavo kampo aš negaliu. 

Darau duris. Neužrakinta. Įeinu. Jis priverstas sekti iš paskos. Bet jam 
tai nepatinka. 

Bute šalta. Nes aš visada užsuku šilumą prieš išeidama. Taupau ener- 
giją. Apšiltinu langus. Uždarinėju duris. Dar iš Tulės laikų. Iš piSbngo 
patyrimo, kiek nedaug yra naftos ir kokia ji brangi. 

Todėl, žinoma, išeidama visur užgesinu šviesą. Ir apskritai stengiuosi 
kuo mažiau išdeginti. Dabar ji šviečia svetainėje, koridoriuje, ne mano 
uždegta. 

Sukamasis rašomojo stalo krėslas atitrauktas prie lango. Ant atlošo 
kabo paltas labai plačiais pečiais. Tiesiog ant pečių styro skrybėlė. Ant 
palangės užkelta pora juodų, blizgančių batų. 

Manau, mes įėjom labai tyliai. Bet batus nukelia, o kėdė iš lėto sukasi 
mūsų link. 

— Labas vakaras, panele Smila, - sako. - Ir ponas Fiojli. 

Raunas. | 

"Jo veidas papilkėjęs iš nuovargio, ant skruostų - barzdos šešėlis, ne- 
manyčiau, kad valstybės advokatas iš Ekonominių nusikaltimų tyrimų sky- 
riaus jaučiasi puikiai. Balsas pakimęs kaip ilgai nemiegojus. 

— Ar žinot, kokia pirmoji sąlyga karjerai Teisingumo ministerijoje pa- 
daryti? — klausia. 

Apsidairau. Atrodo, kad jis vienas. 

— Pirmoji sąlyga yra lojalumas. Reikėjo ir aukšto egzaminų vidurkio. Ir 
noro dirbti daugiau negu priklauso. Bet labiausia nulėmė, ar žmogus buvo 
lojalus. Sveikas protas čia nieko nereiškė. Jis, atvirkščiai, galėjo net kliudyti. 

Atsisėdu ant kėdės. Mechanikas atsiremia į rašomąjį stalą. 

— Atėjo laikas, kai reikėjo rinktis. Vieni tapo teismo tarnautojais, o 
ilgainiui ir teisėjais. Jie dažniausiai neabejodami tikėdavo teisingumu ir 
sistema. Tikėjo, kad žaizdoms užgijus viską galima pradėti iš naujo. Kiti 
tapome policijos tarnautojais, tardytojais, vėliau - valstybės advokatūros 
tarnautojais. Laikui bėgant gal net ir jos tardytojais. Mes buvom nepasi- 
tikintieji. Mūsų nuomone, pareiškimas, prisipažinimas, koks nors įvykis 
retai būna toks, kokį jį norima pateikti. Šitas nepasitikėjimas mums buvo 
puikiausias įrankis. Kol neatsigręždavo prieš mūsų darbą ar pačią minis- 
teriją. Prokuratūros darbuotojui jokiais būdais negalima abejoti savo tei- 
sumu. Kiekvienas pernelyg smalsus spaudos klausimas turi būti perduo- 

damas aukštesnei instancijai. Kiekvienas vos kiek kritiškesnis spausdin- 
tas straipsnis — o apskritai kiekvienas straipsnis — turi būti traktuojamas 
kaip nelojalumas ministerijos atžvilgiu. Galima sakyti, Teisingumo mi- 
nisterijoje nustoji būti asmenybe. Dauguma prisitaiko prie šito reikalavi- 
mo. Galiu jums pasakyti, kad dauguma paslapčia jaučia palengvėjimą, 
valstybei išsprendus problemą būti ar nebūti savarankišku žmogumi. Ma- 
žuma, negalinti prisitaikyti, gana greitai atskiriama. 

Susidūriau su šituo reiškiniu ilgose kelionėse. Nuo nepaprasto nuo- 
vargio žmogus staiga atranda giliai savy neartų linksmo cinizmo dirvonų. 

— Vis dėlto kartais sistemoje lieka neaiškių asmenybių. Žmonių, galin- 
čių nuslėpti savo tikrąjį charakterį, kol tampa per vėlu. Kol jie yra pasidarę 
taip santykiškai būtini, kad ministerija vargiai galėtų be jų išsiversti. Toks 
žmogus niekada neiškils. Bet iki tam tikros tarnybos jis gali pažengti. Gal 
net gauti tardytojo vietą valstybės advokatūroje. Tada jis bus per senas - o 
gal net pernelyg kompetentingas savo srityje - ir būtų sunku jo atsisakyti. 
Bet kartu jis toks sunkus žmogus, kad ir į viršų jo nestumtelėsi. Šitie žmo- 
nės tampa mažais akmenėliais ministerijos batuose. Neskaudžiais, bet er- 
zinančiais. Po kiek laiko galima pabandyti įkišti tokį tipą į nišą, kur paslė- 
pęs nuo viešumos naudosiesi jo užsispyrimu ir atmintim. Galbūt galiausiai 
jis užsiims specialiom užduotim. Pavyzdžiui, saugumo darbuotojo, kuriam 
privalu būti šešėlyje. Pas jį turbūt atsidurtų ir skundas dėl berniuko mirties 
tyrimo. Jeigu pasirodytų, kad ta byla jau užbaigta. 

Nežiūri nė į vieną iš mūsų. Kalba sienoms. 

— Būna, kad iš viršaus atsiunčia nurodymą numarinti skundėją. „Spus- 
telėti“, kaip sakoma kai kuriuose kabinetuose. Patirties čia netrūksta. 
Bet šįkart byla sunkesnė. Vaiko mirtis. Nuotraukos su jo pėdsakais ant 
stogo. Visa tai nesunkiai gali virsti sąžinės klausimu. Todėl aš iškeliu min- 
tį, kad šita berniuko mirtis kažkokia keista. Bet nesulaukiu jokios pagal- 
bos nei iš policijos, nei iš ministerijos. 

Sunkiai stojasi. | 

— Dabar šitas gaisras. Ir vėl, deja, kažkaip susijęs su Grenlandija. Tas 
žuvęs ponas buvo minimas ataskaitoje. Vakar ryte mane pašalino iš bylos 
tyrimo. „Ryšium su sudėtingu jos pobūdžiu“ ir t. t. 

Taisydamasis skrybėlę eina rašomojo stalo link. Pabarbena į raudoną 
juostelės kryžių ant telefono. 

— Gudriai sugalvota, — sako. — Nėra galo nelaimėms, kurias niekuo 
dėtiems piliečiams neša šitie aparatai. Bet būtų buvę geriau visai neatsa- 

kinėti į skambučius arba neduoti savo telefono numerio. Laivas, galima 
sakyti, sudegė visas. Bet telefonas, matyt, padarytas iš nedegios medžia- 
gos. Be to, jis buvo ant grindų. Jame įmontuota atmintis, kurioje išlieka 
paskutinio skambučio numeris. Tas numeris buvo jūsų. Spėju, kad neilgai 
trukus jus iškvies pasikalbėti. 

— Ar nerizikavot ateidamas čia? - klausiu. 

Jo rankose raktas. 

— Pradėję tyrimą pasiskolinom raktą iš santechniko. Leidau sau pasi- 
daryti kopiją. Dabar atėjau pro rūsius. Ketinu tuo pačiu ramiu keliu ir 
išeiti. i 

Vieną sekundę jame kažkas vyksta. Veidas nušvinta vidine šviesa, tarsi 
lavoje rusentų humoro ir žmogiškumo žarija. Atminty sustingusi fosilija 
iš tų laikų, kai viskas dar buvo sklandu ir šilta. Šita šviesa skatina mane 
klausti. | 

— Kas yra Tiorkas Hvidas? 

Šviesa dingsta, veidas tampa bejausmis lyg sielai palikus kūną. 

— Čia pavardė? 

Paimu paltą ir padedu jam apsirengti. Jis truputį mažesnis už mane. 
Nubraukiu nuo pečių dulkes. Žvilgteli. 

— Mano namų numeris yra telefonų knygoje. Jei sugalvosit kada pa- 
skambinti, panele Smila. Bet, būkit maloni, tik iš telefono būdelės. 

— Ačiū, - sakau. 

Bet jo jau nebėra. 
laikau už nugaros. Kambarys pilnas to, su kuo atėjo ir ką paliko Rau- 
nas, — atvirumo, pagiežos, užuominų, kažkokios žmogiškos šilumos. Ir 
kai ko kito. | 

— Jis melavo, — sakau. — Pačioje pabaigoje melavo. Jis žino, kas yra 
Tiorkas Hvidas. | 

Žiūrim tiesiai vienas kitam į akis. Kažkas ne taip. 

— Nekenčiu melo, - sakau. - Jei reikia meluoti, geriau jau aš pati. 

— Tada reikėjo jam taip ir pasakyti. O ne glostinėti. 

Netikiu savo ausimis, bet matau, kad išgirdau teisingai. Jo akyse žybsi 
tikro, neapsimesto, kvailo pavydo atspindžiai. | 

— Aš jo neglostinėjau, - sakau. - Padėjau apsivilkti paltą. Dėl trijų prie- 
žasčių. Pirmiausia todėl, kad reikia elgtis mandagiai su gležnu, senyvu vy- 
ru. Antra, ateidamas čia, jis tikriausiai rizikavo prarasti tarnybą ir vietą. 

— O trečia? 

— O trečia, — sakau, - tik taip aš galėjau ištraukti jo piniginę. 

Padedu ant stalo, po lempa, ten, kur kažkada stovėjo Izaijo cigarų dė- 
žutė, sulenkiamą storos rudos jaučio odos piniginę. 

Mechanikas žiūri į mane nustėręs. 

— Smulki vagystė, - sakau. - Baudžiamajam kodekse už ją daug ne- 
duoda. 

Iškratau viską ant stalo. Kreditinė kortelė, banknotai. Į plastikinį įdėk- 
liuką įkišta balta kortelė, ant kurios po juodu karūnos įspaudu parašyta, 
j0g Raunas turi teisę statyti automobilį ministerijos aikštelėje Slotsholme- 
ne. Sąskaita iš brolių Andersenų siuvyklos. 8 tūkstančių kronų suma. Prie 
popieriaus prisegtas nedidelis pilkos vilnonės medžiagos pavyzdėlis. „Vy- 
riškas paltas, Lewis tweed, atsiimta 1993 m. spalio 27 d.“ Iki šiol laikiau jo 
paltus klaida. Maniau, gavo padėvėtą partiją. Dabar matau, kad jis pats 
taip norėjo. Gaudamas kuklią tarnautojo algelę išleidžia krūvas pinigų var- 
ganai pusmetriu platesnių pečių iliuzijai. Kažkodėl jam nuo to ramiau. 

Iš vieno skyrelio iškratau monetas. Kartu iškrenta dantis. Mechanikas 
pasilenkia virš manęs. Lošteliu link jo ir užsimerkiu. 

— Pieninis, — sako. 

Šone įkištas pluoštas nuotraukų. Išdėlioju jas tartum žaisčiau pasjansą. 
Ant raudonmedžio indaujos stovi virdulys. Šalia indaujos lentyna su kny- 
gomis. Tarp tų daniškų žodžių, kurie man visada atrodė esą guminės 1az- 
dos, skirtos galvoms daužyti, yra žodis „kultūringas“. Bet juo turbūt būtų 
galima apibūdinti fone stovinčią moterį. Žilais plaukais, akiniais be rėme- 
lių, baltu vilnos kostiumėliu. Galėtų būti įpusėjusi septintą dešimtį. Kitose 
nuotraukose ją sėdinčią apsupę vaikai. Vaikaičiai. Dabar aišku, iš kur pie- 
ninis dantis. Ji supa vaiką lopšy, sode ant stalo pjausto pyragą, i1ma kūdikį iš 
rankų jaunos moters, turinčios jos smakrą, bet liesos kaip Raunas. 

Šitos nuotraukos spalvotos. Kita - ne. Atrodo, lyg būtų pereksponuota. 

— Čia Izaijo pėdsakai sniege, - sakau. 

— Kodėl jie tokie? | | 

— Todėl, kad policijoje nemoka fotografuoti sniego. Jei didesniu nei 45“ 
kampu naudoja blykstę arba lempas, viskas dingsta atšvaituose. Čia reikia 
„Polaroido“ filtrų ir kad lempos būtų Žemiau negu sniego paviršius. 

Kitoje nuotraukoje ant šaligatvio stovi moteris. Tai aš prie Elzos Liu- 
bing namo. Nuotrauka sujudinta, daryta pro automobilio langą, į objek- 
tyvą pateko dalis durelių. | 

Mechanikas labiau pavyko. Plaukai atrodo per trumpi, bet šiaip pana- 
šus. Yra portretinė ir iš profilio daryta nuotrauka. 

— Iš kariuomenės, — sako. - Rado senas nuotraukas, tų laikų, kai tar- 
navau. | 
Paskutinė nuotrauka vėl spalvota, daryta greičiausiai per atostogas, 
šviečiant saulei, tarp žalių palmių. 

— K-kam mūsų nuotraukos? 

Raunui nereikia užrašų, jo atminčiai nebūtų reikalingos ir nuotraukos. 

— Rodyti, — sakau. - Kitiems. 

Įdedu atgal popierių, dantį, monetas. Viską sudėlioju į vietas. Išskyrus 
paskutinę nuotrauką. Palmės po aiškiai nepakeliama saule. Oro drėgmė, 
be jokios abejonės, arti šimto. O vyras fone po laboratorijos chalatu vis 
tiek apsivilkęs kostiumą ir pasirišęs kaklaraištį. Atrodo šaltakraujiškas ir 
patenkintas. Tai Tiorkas Hvidas. 

Išsirinkau smokingą plačiais žalio šilko atlapais. Juodas kelnes, siekian- 
čias vos žemiau kelių, žalias kojines ir mažučius žalius batus (tokiais avė- 
jo ančiuko Donaldo draugužė) bei nedidelę aksominę feską išplikusiai 
pakaušio vietelei. 

Su smokingu moteriai visada iškyla problemų, ką apsivilkti ant viršaus. 
Užsimetu ant pečių ploną baltą „Burberry“ apsiaustą. Be to, mechanikui 
esu pasakiusi, kad nuvežtų iki pat durų. 

Važiuojam Iosterbro gatve, paskui tolyn Pajūrio gatve. Ir jis su smo- 
kingu. Būtų kita nuotaika, turbūt būčiau atkreipusi dėmesį, kad tai di- 
džiausias gatavų drabužių dydis, vadinasi, jam penkiais numeriais per ma- 
žas, be to, atrodo lyg gautas iš labdaros ir apskritai iš jo daugiau žalos 
negu naudos. Bet mes tapom pernelyg artimi. Net dabar - įsispraudęs į 
smokingą - jis man panašus į drugelį, besiritantį iš juodo kokono. 

Nežiūri į mano pusę. Stebi užpakalinį veidrodėlį. Važiuoja kaip visada 
lygiai, neįsitempęs. Bet akys įsidėmi kiekvieną prieš mus ir už mūsų ju- 
dantį automobilį. 

Pasukę leidžiamės žemyn Sundvengetu, viena tų mažų šoninių gatvių, 
išeinančių į Pajūrio gatvę sąsiaurio pusėje. Kažkada ji baigdavosi užtva- 
ra, vedančia į pajūrį. Dabar jos gale stovi aukšta geltonų plytų siena ir 
baltas buomas bei stiklinė būdelė, iš kurios uniformuotas vyras paima 
mūsų pasus ir kompiuteryje patikrinęs pakelia buomą važiuoti iki kito, 
prie kurio panašia uniforma apsivilkusi moteris paima dukart po 250 kronų 
ir įleidžia į automobilių stovėjimo aikštelę, čia užmokam 75 kronas sar- 
gui už jo begėdišką, žeminantį žvilgsnį į „Morisą“, kurį dabar turės pri- 
žiūrėti, kad mes galėtume eiti pro sukamąsias marmurinio fasado duris, 

lipti į rūbinę ir palikti kiekvienas po penkiasdešimtinę blondinei, taip už- 
rietusiai nosį, kad kiaurai matosi šnervės. 

Priešais veidrodžių sieną pasidažau vietom nusitrynusias lūpas džiaug- 
damasi, kad nuėjau į tualetą namie ir bent jau ne iš karto teks aiškintis, 
kiek kainuoja teisė nusišlapinti. 

Šalia manęs žiūrėdamas į savo atspindį, priklausantį jam nepažįsta- 
mam žmogui, stovi mechanikas. Esam Sąsiaurio kazino vestibiulyje, dvy- 
liktame, naujausiame, prestižiniame Danijos kazino. Vietoje, apie kurią 
girdėjau, bet niekada nebūčiau patikėjusi, kad teks įkelti čia koją. 

Šitoje vietoje Birgas Landeris paskyrė mums pasimatymą, štai jis atei- 
na. Baltais batais, baltom kelnėm su melsvais lampasais, tamsiai mėlynu 
trumpu sportiniu švarkeliu, pilku golfu, šilkine skarele, išsiuvinėta inka- 
riukais, ir maža balta kepuraite su snapeliu. Akys lyg stiklinės, truputį 
svirduliuojanti eisena, visas šviečia kaip saulė. Abiem rankom atsargiai 
pataiso mano baltą drugelį. 

— Atrodai labai viliojančiai šįvakar, mažyte. 

— Tu irgi ne blogiausiai. Čia tavo jūros skautų uniforma? 

Sekundę suakmenėja. Praėjo tik dvylika valandų nuo mūsų paskutinio 
pasimatymo. Bet jis jau užmiršo įspūdį. 

Tada nusišypso mechanikui. 

— Mano širdis išrašys jai bet kokį čekį. | . 

Paspaudžia vienas kitam rankas, ir aš vėl pastebiu tą veik nematomą 
verslininko pasikeitimą. Akimirką, laikant kito ranką, visas jo girtumas, 
paties pasirinktas ir rūpestingai puoselėjamas vulgarumas užleidžia vietą 
padėkai, kone garbinimui. Tada nusiveda mus į vidų. 

Niekados neišmoksiu laisvai jaustis prabangiose vietose. Kas Žingsnis 
neapleidžia nuojauta, kad bet kada gali prieiti bet kas ir pasakyti, jog 
neturiu teisės čia būti. Mechanikui irgi neką geriau. Slenka kelis metrus 
atsilikęs, bandydamas įtraukti galvą į pečius. Birgas Landeris žingsniuoja 
kaip šeimininkas. 

— Ar žinai, kad esu šito pyrago kąsnelio savininkas, mažyte? Neskaitai 
laikraščių? Kartu su „Unibanku“, finansavusiu Marienliustą, ir „Casino 
Austria“, kuriam priklauso kazino „Skandinavijos“ viešbutyje, Orhuse ir 
Odensėje. Tik todėl, kad nereikėtų žaisti pačiam. Savininkai neturi teisės 
žaisti jiems priklausančiuose kazino. Taip pat ir krupjė bei prekybos agen- 
tai. Austrijoje leidžiama knyga su jų visų nuotraukomis ir nė vienas nega- 
li žaisti jokiam iš draugijai priklausančių kazino. 


PETER H0EG Iš PANELĖS SMILOS SNIEGO JAUSMAS 185 


Veda mus per restoraną. Didžiulė apskrita patalpa su šokių aikštele vi- 
dury. Gale - ilgas, blyškiai apšviestas baras. Ant pakylos tyliai groja bevar- 
dis džiazo kvartetas. Staltiesės gelsvos, sienos nudažytos kremine spalva, 
baras iš nerūdijančio plieno. Sienos išpuoštos kniedėm, durų staktos - metro 
storumo, priveržtos varžtais. Viskas padaryta kaip seifo imitacija: tvirta, 
brangu, nejaukiai šalta ir svetima lyg sezono uždarymo pokylyje banko sau- 
gykloje. Dalis vienos sienos su langais į vandenį. Matosi Švedijos žiburiai ir 
kitas kazino galas, žaidimų kambariai lyg šaunantis į vandenį stiklinis lan- 
kas. Po langais ant sušalusio kranto turėtų būti pilkų ledo lyčių. 

Mechanikas vis atsilieka. Landeris paima mane už parankės. Pro šalį 
skrieja damos didelėm iškirptėm, smokinguoti ponai, ponai violetiniais 
marškiniais ir baltais švarkais, ponai zomšiniais marškinėliais, auksiniais 
„Rolex“ laikrodžiais ir saulės nubalintom jūreiviško stiliaus šukuosenom. 

Patalpa ovalo formos, vienoje jos pusėje stiklinė siena į vandenį: stovi 
kaip juodas mūras, apšviestas tik pritemdytų lempų virš žaidimų stalų. 
Yra keturi puslankiu riesti stalai su mušimo lazdom ir dvi didelės ruletės. 
Virve tarp stalų atitverti sėdi trys vyresnieji krupjė — vienas prie kortų 
stalų, kiti du savo aukštose kėdėse prie prancūziškos ir amerikietiškos 
rulečių. Prie kiekvienos poros stalų stovi po prižiūrėtoją, prie kiekvieno 
stalo po krupjė. 

Žmonių tiek daug, kad žaidimo lentų nesimato. Vieninteliai garsai — 
krupjė balsai 17 duslus statomų žetonų skambesys. 
ri, bet žaidime nedalyvauja. Patalpa virpa nuo didžiulio susitelkimo. Švie- 
soje Žaidėjų veidai atrodo išbalę, pagauti žaidimo. 

Tarpais nuo stalo atsiskiria po figūrą, kuri praėjusi pro mus dingsta. 
Vienos susigūžusios, kitos blizgančiom akim, bet dauguma be jokios iš- 
raiškos, susitelkusios. Kai kurios pasisveikina su Landeriu, manęs nema- 
to niekas. 

— Jie manęs nemato, - sakau. 

Spusteli man ranką. 

— Vaikščiojai į mokyklą, mažyte, ar neatsimeni, kaip vyrai atrodo iš 
vidaus? Širdis, smegenys, plaučiai, inkstai, skrandis, sėklidės. Atėjus čia 
viskas pasikeičia. Pradėjus pirkti žetonus, vidų pamažu užima mažas gy- 
vis, parazitėlis. Galiausiai nelieka nieko kito, tik bandymas atsiminti, ko- 
kios kortos išmestos, pastebėti, kur nukris kamuoliukas, kortų kombina- 
cijų galimybės ir prisiminimas to, kas prarasta. 

Žiūrim į veidus aplink tą stalą, prie kurio jis mane nuvedė. Kiaukutai. 
Šiuo momentu beveik negalėtum įsivaizduoti, kad jie be šitų sienų gy- 
ventų kur nors kitur. Turbūt ir negyvena. 

— To parazito vardas —- paukštis lošikas, mažyte. Nepasotinamiausias 
mėsėdis pasaulyje. Žinau, apie ką kalbu. Pats kelis kartus palikau viską. 
Ir vėl ateidavau. Todėl teko čia apsipirkti. Dabar, kai esu savininkas, kai 
matau antrąją viso to pusę, yra kitaip. 

Nugaros prasiskiria, ir pasimato žalias fetras. Krupjė - jauna, šviesiap- 
laukė mergina ilgais raudonais nagais, puikiai, vos pro nosį kalbanti an- 
gliškai. 

— Buing in? 45 000 goes down. One, two, three“... 

Kai kurie svečiai turi pasistatę mineralinio vandens. Niekas negeria 
alkoholio. 

— Tas paukštis, mažyte, būna įvairių dydžių. Kai kurių - kanarėlė. Ma- 
no - nupenėta antis. Jo - strutis... 

Kalbėjo pašnibždom, nerodydamas pirštu, bet aš Šasaibi Tai šalia 
mūsų sėdintis vyras. Stambaus slaviško veido, kaip aštuntajame dešimt- 
metyje politinio prieglobsčio pasiprašiusio baleto šokėjo. Išsišovusiais 
skruostikauliais, juodais šiurkščiais plaukais. Padėjęs rankas ant krūvų 
spalvotų žetonų. Nekruta nė vienas raumenėlis. Dėmesys nukreiptas į 
kortas prie krupjė, tarsi visa savo esybe bandytų paveikti žaidimo baigtį. 

— Thirteen, Black Jack, insurance, Sir? Sixteen. Do you want to split, Sir? 
Seventeen, too many, nineteen“... 

— Strutis suėdė jį iš vidaus ir dabar tapo didesnis už jį patį. Ateina čia 
kasnakt, kol viską pralošia. Tada dirba pusmetį. Vėl ateina ir vėl viską 
praranda. 

Pasilenkia prie mano ausies. 

 — Kapitonas Zigmundas Lukas. Praeitą savaitę pralošė paskutinius pi- 
nigus. Turėjo skolintis iš manęs cigaretėms ir taksi namo. 

Jo amžių sunku atspėti. Galėtų būti įpusėjęs ir ketvirtą, ir penktą de- 
šimtį. O gal jam penkiasdešimt. Man bežiūrint jis išlošia ir susišluoja prie 
savęs krūvą žetonų. . 

— Už kiekvieną žetoną 5 tūkstančiai kronų. Padarėm juos praeitą mėne- 


" Perkate? Vienas, du, trys. (Angl.) 
“ Trylika, draudžiatės, sere? Šešiolika. Ar norite skaidyti, sere? Septyniolika, per daug, 
devyniolika. (Angl.) | 

sį. Stalai turi skirtingas normas. Šičia brangioji lenta. Mažiausias užstatas — 
tūkstantis kronų, didžiausias - 20 tūkstančių. Turint minty, kad galima jį 
padvigubinti ir kad raundas sužaidžiamas vidutiniškai per pusantros minu- 
tės, per penkias minutes gali laimėti arba pralošti 100 tūkstančių. 

— Bet jeigu jis bankrutavęs, tai už kieno pinigus žaidžia šiandien? 

— Šiandien jis žaidžia už dėdės Landerio pinigus, mažyte. 

Vedasi mane tolyn. Atsistojam nugaromis į barą. Prie Landerio atsiran- 
da aukšta matinė taurė. Ištraukta iš šaldiklio, apsitraukusi plonu ledo sluoks- 
niu, kuris dabar tirpdamas varva. Joje skaidrus gintaro spalvos skystis. 

— Bullshot, mažyte. Aštuoni centilitrai degtinės, aštuoni centilitrai jau- 
tienos sultinio. 

Kažką svarsto. 

— Pavyzdžiui, mūsų klientai. Labai skirtingi žmonės. Nemažai advoka- 
tų. Dalis privačių įmonių savininkų. Šiek tiek berniukų, gaunančių ne- 
mažus arbatpinigius iš namų. Stambieji nusikaltėlių pasaulio šulai. Jiems 
juk nieko nereiškia išėjus pasikeisti tiek pinigų, kiek reikia žetonams. Mes 
nesutikom su Ekonominių nusikaltimų tyrimo skyriaus reikalavimu užsi- 
rašyti banknotų serijas. Todėl šitie namai - vienas svarbiausių už narkoti- 
kus gautų pinigų plovimo centras. Na, ir dar mažytės geltonos ponios, 
vadovaujančios organizuotam prostitucijos bizniui su mergaitėmis iš Tai- 
lando ir Birmos. Yra šiek tiek verslininkų, keli gydytojai. Yra tokių, kurie 
visą pasaulį apvažiuoja bežaisdami. Praeitą savaitę čia buvo vienas laivų 
savininkas norvegas. Šiandien jis turbūt Travemiunde. Kitą savaitę - Mon- 
te Karle. Kartą jis laimėjo puspenkto milijono. Laikraščiai apie tai rašė. 

Ištuštinęs taurę pastumia šalin. Ją pakeičia nauja. 

— Tokie skirtingi Žmonės. Bet viena yra jiems bendra. Jie pralošia, Smi- 
la. Anksčiau ar vėliau pralošia visi. Šituose namuose yra tik du laimėto- 
jai. Mes, savininkai, ir valstybė. Čia nuolat sukiojasi aštuoni Mokesčių 
inspekcijos tarnautojai. Pasikeisdami, kaip ir mūsų krupjė, day- ir eve- 
ningshifts, paskui countshift, kai reikia priduoti kasas, nuo trijų ryto. Be 
to, dar civiliai apsirengę policininkai bei kontrolieriai iš mokesčių valdy- 
bų, turintys - kaip ir mūsų pačių apsauga — užtikrinti, kad krupjė neap- 
gaudinėja, nepažymi kortų ir nežaidžia kartu su kuriuo iš svečių. Mūsų 
apyvarta apmokestinama didžiausiais pasaulyje azartinių žaidimų mo- 
kesčiais. Tačiau vien tik kazino žaidimų salėse mums dirba 290 žmonių: 
menedžerių, dilerių, vyresniųjų krupjė, apsaugos ir techninio personalo, 
inspektorių. Restorane ir naktiniame klube dar 250: virėjai, padavėjai, 

barmenai, šeimininkės, tvarkdariai, rūbininkai, šou menedžeriai, inspek- 
toriai ir nuolatinės mergaitės, kurias mes irgi kontroliuojam. Žinai, iš kur 
gaunam pinigų visiems atlyginimams? Mes, tarp mūsų šnekant, iš klientų 
uždirbam protu nesuvokiamas sumeles. Valstybei šita kloaka yra didžiau- 
sias kąsnis nuo Eresūno laivų muitinės laikų. Tas norvegas jau kitą dieną 
pralošė viską, ką buvo išlošęs. Bet apie tai laikraščiai nesužinos. Viena 
Tailando viešnamio motušė praeitą savaitę tris kartus prakišo po 500 tūks- 
tančių. Vis tiek ateina čia kas vakarą. Kaskart mane pamačiusi puola mal- 
dauti, kad uždaryčiau šituos namus. Kol jie veiks, ji neturėsianti ramy- 
bės. Ją traukia čia. Prieš atidarant šią, aišku, buvo nelegalių įstaigų. Bet 
jos nebuvo tokios. Daugiausia pokeris, kaip bežiūrėsi, lėtesnis, reikalau- 
jantis kombinacinių sugebėjimų. Legalizavus viskas pasikeitė. Tarsi koks 
ilgai draustas užkratas pagaliau ištrūko į laisvę. Čia lankosi vienas jaunas 
vyriškis, kuris turėjo įkūręs dailės įmonę. Niekada anksčiau nebuvo žai- 
dęs, kažkas jį čia atsivedė. Dabar baigia viską pralošti. Pastatyti ir įrengti 
šituos namus kainavo 100 milijonų. Mėšlas, nors auksu žiba. 

— Bet juk jame tavo pinigai, - sakau. 

— Aš ir pats turbūt supuvęs obuolys. 

Mane visada žavi, kaip gailiai begėdiškai danai priima savo žodžius ir 
darbus skiriančią neįveikiamą prarają. 

— Panašios įstaigos nulemia tokių kaip Lukas likimą. Nepaprastai ta- 
lentingas jūreivis. Daug metų plaukiojo savo mažuoju kabotažiniu laivu į 
Grenlandiją. Paskui buvo atsakingas už statomą žvejybinį laivą Mbenga- 
ne, Indijos vandenyne, prie Tanzanijos krantų, —- didžiausią skandinavų 
vykdytą darbą užsienyje. Į burną neima nė lašelio. Kaip niekas kitas pa- 
žįsta Šiaurės Atlantą. Sako, net myli jį. Bet lošia. Mažasis paukštelis iš- 
tuštino vidų. Jam nebėra daugiau nei šeimos, nei namų. O dabar taip 
nusmuko, kad imsis bet ko. Viskas priklauso tik nuo sumos dydžio. 

Atsistojam prie stalo. Prie kapitono Luko sėdintis vyras panašus į mėsi- 
ninką. Pažiūrim gal dešimt minučių. Per tą laiką jis pralošia 120 tūkstančių. 

Už merginos raudonais nagais atsistoja naujas krupjė ir švelniai pa- 
tapšnoja jos juodo uniforminio švarko petį. Neatsisukdama ji baigia Žai- 
dimą. Zigmundas Lukas laimi. Mano apskaičiavimais, apie 30 tūkstan- 
čių. Mėsininkas praranda paskutinius prieš jį gulėjusius Žetonus ir nepa- 
sikeitusia veido išraiška pakyla nuo stalo. 

Raudonieji nagai pristato savo pamainą. Jauną vyrą, tokį pat paviršu- 
tiniškai Žavų ir mandagų kaip ji pati. . 

— Ladies and Gentlemen. Have a new dealer. Thank you." 

— Nenorėtum pažaisti, mažyte? 

Nykščiu ir smilium laiko krūvelę žetonų. 

Pagalvoju apie mėsininko praloštus 120 tūkstančių. Vidutinio kaip mes 
dano metinis atlyginimas grynais. Penkiskart didesnis už vidutinio kaip 
mes Arkties eskimo. Niekada gyvenime nesu mačiusi tokios nepagarbos 
pinigams. 

— Gali išmesti juos į klozetą, - sakau. — Ten bent šniokštimą išgirsi 
prieš atsisveikindamas. | 

Gūžteli pečiais. Kapitonas Lukas pirmą kartą pakelia savo katės akis 
nuo fetro ir pasižiūri į mus. Susibraukęs žetonus pakyla ir išeina. 

Iš lėto sekam paskui. 

— Dėl manęs taip darai? - klausiu Landerio. 

Paima mane už rankos ir surimtėja. 

— Tu man patinki, mažyte. Bet aš myliu savo žmoną. Visa tai darau 
Fiojliui. 

Pamąsto. 

— Apie mane nepasakytum daug gero. Per daug geriu. Per daug rūkau. 
Per daug dirbu. Esu blogas šeimai. Vakar, kai gulėjau vonioj, atėjo di- 
džiausias, pastovėjo, pažiūrėjo ir paklausė: „Tėveli, kur tu gyveni?“ Ma- 
no gyvenimas nedaug ko vertas. Bet už tai, kas jame dar turi vertės, aš 
skolingas mažajam Fiojliui. 

Kapitonas Lukas laukia nedidelėje stiklinėje verandoje, išsikišusioje 
virš vandens. Susmunku ant suolo kitoje stalo pusėje. Iš oro atsiradęs 
mechanikas įslysta man prie šono. Landeris tebestovi atsirėmęs į stalą. 
Už jo padavėja sustumia duris. Mes vieni šitoje stiklinėje dėžutėje, atro- 
do, plūduriuojančioje sąsiauryje. Lukas pasisukęs šonu. Prieš jį pastaty- 
tas puodelis su juodu skysčiu, stipriai kvepiančiu kava. Be perstojo rūko. 
Nė kartelio į mus nežvilgteli. Karčiai ir nenorom spaudžia žodžius kaip 
sultis iš neprinokusios citrinos. Kalba su vos juntamu akcentu. Spėju, kad 
lenkų kalbos. 

— Ateina pas mane čia, vieną naktį, žiemą, gal lapkričio vidury. Vyras 
ir motėris. Klausia, kaip man jūra į šiaurę nuo Gothobo kovo mėnesį. 
Sakau, po velnių, kaip ir visos kitos. Tada išsiskiriam. Praeitą savaitę vėl 
ateina. Dabar mano padėtis pasikeitusi. Vėl klausia. Bandau paaiškinti 


“ Ponios ir ponai, naujas dileris. Ačiū. (Angl. ) 

jiems apie paką'. Apie „ledkalnių kapines“. Apie pakrantės laivybinius 
vandenis, pilnus dreifuojančio ledo, nuo ledkalnių atsiskyrusių lyčių ir 
ledo lavinų, slenkančių nuo ledynų tiesiai į jūrą, kad net amerikonų ato- 
minis ledlaužis „Šiaurys“ iš Tulės bazės teišdrįsta pasirodyti ten kas trečią 
ar ketvirtą žiemą. Jie neklauso. Ir patys visa tai gerai žiną. Ką aš galiu, 
klausia. O ką gali jūsų čekių knygelė, sakau. 

— Kokios jų pavardės, iš kokių kompanijų? 

— Tik laivas. Kabotažinis laivas. 4 tūkstančių tonų. „Kronas“. Stovi Pie- 
tiniame uoste. Jie pirko jį ir perdarė. Laivas ką tik iš statyklos. 

— Įgula? 

— Dešimt vyrų, reikės man pačiam susirasti. 

— Krovinys? 

Pasižiūri į Landerį. Laivų makleris nė nekrusteli. Padėtis neaiški. Iki 
šios akimirkos maniau, kad jis pasakoja man visa tai Landerio spaudžia- 
mas. Dabar, šiek tiek jį pažinusi, šitą mintį atmetu. Lukui niekas negali 
įsakyti. Gal tik tas paukštis viduj. 

— Koks krovinys, aš nežinau. 

Apimtas kartėlio, pasiekęs neapykantos sau pačiam ribą, jis pradeda 
linguoti pirmyn atgal. 

— Įranga? 

Tai mechanikas staiga prabyla. 

Ilgai tyli. 

— LMC, - sako. - Nupirkau vieną laivynui nebereikalingą. 

Užgesina nuorūką į kavą. 

— Statykloje pritvirtino storus skersinius. Kraną. Ypač sustiprino prie- 
kinį krovinių triumą. 

Atsistoja. Seku iš paskos. Noriu, kad mūsų niekas nei matytų, nei gir- 
dėtų, bet šitas stiklinis narvelis toks mažas, kad po sekundės atsiduriam 
prie sienos. Stovim visai arti stiklo, ant jo nuo mūsų kvėpavimo atsiranda 
balti, greit išgaruojantys ratilai. 

— Ar man galima į laivą? | 

Galvoja. Iš atsakymo matau, kad jis neteisingai suprato klausimą. 

— Man tebetrūksta palydovės. 

Prasiveria sustumiamosios durys. Tarpduryje stovi vyras plačiais pil- 
kais pečiais — su paltu, kurį ne toks autoritetingas svečias būtų turėjęs 
palikti rūbinėje. 


" Daugiametis plaukiojantis jūros ledas, susidedantis iš ledlaukių ir priešalo. 

Tai Raunas. 

— Panele Smila, ar negalėčiau persimesti su jumis pora žodelių? 

Visi sužiūra į jį, o jis pakelia žvilgsnius — kaip turbūt ir visa kita - su 
akmenine ramybe. 


Atsilieku keliais žingsniais. Niekas negalėtų įtarti, kad mes pažįstami. 
Vedasi mane plačiu koridoriumi, apstatytu odinėmis sofomis, su daugybe 
gėlių. Jo gale - žaidimo automatų salė. Visi užimti. 

Jaunas vyras užleidžia mums savo automatą. Pasitraukęs kiek tolėliau 
lieka stovėti. 

Raunas išsitraukia iš kišenės dvidešimties kronų banknotų ritinėlį. 

— Norėčiau atgauti savo piniginę. 

Atsukęs man nugarą žaidžia. 

— Aš čia budžiu vieną dieną kas dvi savaitės, - sako vos girdimu per 
automato ūžimą balsu. 

— Mus atsekė? 

Iš pradžių neatsako. 

— Jūsų ieško. Prieš penkiolika minučių pranešė. 

Dabar mano eilė nieko nesakyti. 

— Čia nuolat budi koks tuzinas policininkų civiliais drabužiais. Dar mūsų 
atstovai. Jei liksit čia, turit tik kelias minutes laisvės. O jei išeisit tuoj pat, 
galbūt galėčiau kiek užvilkinti reikalą. 

Paduodu jam piniginę ir du popiergalius — nuotrauką ir laikraščio iš- 
karpą. Paima nenuleisdamas nuo automato akių, piniginė dingsta kiše- 
nėje, nuotrauką permeta akimis. Man ištiestoje rankoje su iškarpa nuo- 
traukos nebėra. Papurto galvą. 

— Padariau viską, ką galėjau, - sako. - O ko negavot, pati pasiėmėt. 

Laikas baigti visa tai. 

— Man reikia sužinoti, - sakau. - Imsiuos bet ko. Įskaitant jūsų parda- 
vimą Nagui. | 

— Nagui? | 

— Tam plokščiam, kietam, nuolat išlendančiam asistentui. 

Nusišypso pirmą kartą. Po sekundės šypsenos nebėra, lyg niekada ne- 
buvo. Ant ryškių, pašėlusiai besisukančių automato cilindrų veidrodinis 
jo veido be gyvybės ženklų atspindys. Bet jam prabilus suprantu, kad kaž- 
ką užkliudžiau. 

"- Čiangrajus, Kampučijos, Laoso ir Birmos pariby. Feodalų valdoma 

sritis. Galingiausias — Khumas Na. Turi 6 tūkstančių vyrų kariauną. Kon- 
toras visuose Rytuose ir didžiausiuose Vakarų miestuose. Reguliuoja vi- 
so pasaulio prekybą heroinu. Tiorkas Hvidas dirbo Čiangrajuje. 

— Ką? | 

— Jis mikrobiologas, radiacijos mutacijų specialistas. Ten perdirba opi- 
jui naudojamas aguonas. Sako, jie turi pačias moderniausias tokio tipo 
laboratorijas pasaulyje. Džiunglių glūdumoje Hvidas darė bandymus švi- 
tindamas aguonų sėklas derliui pagerinti. Sklido gandai, kad jis sukūręs 
naują rūšį, majamą, kurios pradinė, sutirštėjusi, bet dar neišsikristaliza- 
vusi masė yra dvigubai stipresnė už heroiną. 

— Kodėl jums tai rūpi, Raunai? Ekonominių nusikaltimų tyrimo sky- 
rius domisi narkotikais? 

Neatsako. 

— Katja Klausen? 

— Pradėjo prekyba antikvariniais daiktais. 1990-aisiais ir 1991-aisiais 
buvo išsiaiškinta, kad nuo devintojo dešimtmečio didžioji dalis heroino į 
JAV ir Europą pateko paslėpta antikvariniuose daiktuose. 

— Zaidenfadenas? 

— Transportas. Inžinierius, diplomo tema apie įvairų transportavimą. 
Kelių firmų užsakymu organizavo antikvarinių daiktų gabenimą iš Rytų. 
Vienu metu vadovavo tikram oro tiltui iš Singapūro per Japoniją į Švei- 
cariją, Vokietiją ir Kopenhagą. Nerizikavo naudotis oro erdve virš Vidu- 
riniųjų Rytų. 

— Kodėl jie ne kalėjime? 

— Didieji ir gudrieji retai kada sėdasi. Jau reikia eiti, panele Smila. 

Nesijudinu. 

— Kas buvo „Freia Film“? 

Jo pirštai sustingsta ant chromuotos rankenos. Linkteli pavargęs. 

— Kino kompanija, po kurios priedanga prieš okupaciją ir po jos veikė 
vokiečių žvalgyba. Kuriamo filmo Hiorbingerio Tulės teorijai paremti 
dingstimi jie surengė dvi ekspedicijas į Grenlandiją. Tikrasis tikslas buvo 
ištirti užėmimo galimybes, ypač tų dviejų kriolito kasyklų, kurios galėjo 
garantuoti aliuminio gamybą, nepaprastai svarbią lėktuvų pramonei. Be 
to, jie dar atliko matavimus tikėdamiesi įrengti lėktuvų bazes, turėsian- 
čias tapti atraminiais taškais, jeigu JAV sumanytų pulti. 

— Ar Lojenas buvo nacis? 

— Lojenas buvo ir yra apsėstas šlovės. Ne politikos. 

— Ką jis rado Grenlandijoje, Raunai? 

Purto galvą. 

— Šito nežino niekas. Išmeskit tai iš galvos. 

Dabar pasižiūri į mane. 

— Važiuokit pas gerą draugę. Susigalvokit įtikinamą pasiaiškinimą, ko- 
dėl atsidūrėte tame laive. Pati kreipkitės į policiją. Pasisamdykit gerą ad- 
vokatą. Tada po dienos būsit laisva. O visa kita pamirškit. 

Ištiesia už nugaros ranką. Ant delno guli kasetė. 

— Paėmiau iš jūsų buto. Kad būtumėt apsaugota per Sa) 

Noriu paimti, bet kasetė dingsta. 

— Kam visa tai darot, Raunai? 

Žiūri į besisukančius automato ratus. 

— Sakykim, todėl, kad nemėgstu neaiškių mažų vaikų mirčių. 

Laukiu, bet daugiau nieko iš jo neišgirstu. Tada apsisuku ir išeinu. Tą 
pačią sekundę jis išlošia. Toldama girdžiu, kaip tarsi vemdamas metalu 
robotas pažeria srovę monetų ir ilgai skambėdamas spjaudosi. 


Pasiimu iš rūbinės apsiaustą. Smilkiniuose tvinksi. Dabar atrodo, kad 
visi spokso į mane. Dairausi mechaniko. Viliuosi, kad jis ką nors sugal- 
vos. Juk dauguma vyrų puikiai moka rasti išeitį, išsisukti, laiku dingti. Bet 
vestibiulis tuščias. Išskyrus mane ir rūbininkę, atrodančią gerokai rim- 
čiau negu turėtų už penkiasdešimt kronų kabindama ant pakabos žmo- 
nių paltus. 

Staiga pasigirsta juokas. Aukštas, virpantis, skardus. Pereina tiesiai į 
trimito garsą, pašėlusi, žvanganti, bliaunanti pradžia, tuoj pat virstanti 
žemesniu, labiau tinkančiu šitai vietai tonu. Bet aš spėjau atpažinti garsą. 

Turiu tiek nedaug laiko. Skinuosi kelią tarp stalų, kertu tuščią šokių 
aikštelę. Trys baltieji muzikantai stovi už jo apsivilkę gelsvais smokin- 
gais, miltinių kukulių veidais. Jis su fraku. Labai nutukęs, veidas — juo- 
das prakaito rutulys; didelės baltos akys pasruvusios krauju ir išsprogu- 
sios, tarsi bandytų pabėgti nuo mirtinos kaukolėje esančios alkoholio 
dozės. Panašus į tokį, koks yra. Kolosas ant postamento, dabar sugriu- 
vusio ir išnykusio. 

Bet muzika tokia pat stipri. Net ir dabar, grojant su dulsikliu, ji užgriū- 
va sodriais, auksiniais ir šiltais tonais ir net vieno Žvangančio numerio 
skambesys skvarbus, gilus ir neklusnus. Atsistoju tiesiai prieš žemos pa- 
kylos kraštą. 

Pabaigus užlipu ant scenos. Jis nusišypso man. Bet šitoj šypsenoj nė- 
ra šilumos, tik pragerta poza prieš pasaulį, kurios jis, matyt, nepakeičia 
net ir miegodamas. Jeigu iš viso miega. Uždengiu ranka mikrofoną ir 
pasuku jį nuo mūsų. Už nugaros Žmonės nustoja valgyti. Judesy sustings- 
ta padavėjai. 

— Rojau Luberi, - sakau. 

Šypsena pasidaro dar platesnė. Gurkšteli iš didelės prie šono pastaty- 
tos taurės. | | 

— Tulėj. Jūs kažkada grojote Tulėj. 

— Tulė... 

Taria atsargiai, bandydamas prisiminti, lyg girdėtų 22 pirmą kartą. 

— Grenlandijoje. 

— Tulė, - kartoja. 

— Amerikiečių bazėje. „Šiaurės žvaigždėje“. Kelintais metais? 

Šypsosi, mechaniškai kratydamas trimitą. Man liko taip mažai laiko. 
Čiumpu už atlapų ir trukteliu šitą didelį veidą į save. 

— „Mr PC.“ Jūs grojot „Mr PC.“ 

— Jie mirę, darling. 

Kalba taip storai, jog atrodo, kad tai greičiau amerikiečių negu danų 
kalba. | 

— Seniai seniai. Mirė ir paliko mus. „Mr PC.“ Polis Čembersas. 

— Kelintais metais? Kelintais metais? 

Girtas, nieko nesuvokiantis, lyg negyvų akių žvilgsnis. 

— Mirė ir paliko mus. Ir aš miriau, darling. Iš karto. Any time. 

Šypsosi. Paleidžiu atlapus. Išsitiesia ir iškrato iš trimito seiles. Staiga 
kažkas švelniai nukelia mane žemyn. Už NnEALOS stovi mechanikas. 

— Eik, Smila. 

Einu. Mechanikas vėl dingsta. Einu toliau tiesiai. Prieš mane — vesti- 
biulio durys. 

— Smila Jaspersen! 

Žmones atsimenam iš drabužių, iš vietų, kur juos matėm, todėl pra- 
džioj jo neatpažįstu. Tamsiai mėlynas kostiumas ir šilkinis kaklaraištis ne- 
tinka prie veido. Paskui pamatau, kad tai Nagas. Nekelia triukšmo, bal- 
sas žemas ir įsakmus. Lygiai taip pat ramiai ir neišvengiamai jie netrukus 
palydės mane iki automobilio. Pradedu eiti greičiau. Išjungiu smegenis. 
Iš visų pusių į mane dabar artėja po tokią pačią pasitikinčią ir griežtą 
vyro figūrą. 

Išeinu į vestibiulį. Už nugaros užsitrenkia durys. Didelės, taip pat pa- 
darytos lyg seifui, tokios aukštos ir sunkios, kad atrodo skirtos ne varstyti, 
o tik papuošti. Dabar trinkteli kaip cigarų dėžutės dangtelis. Atsipalaida- 
vęs į jas atsiremia mechanikas. Už durų lieka visi garsai. Girdėti tik sil- 
pnas bildesys, kažkas kitoj pusėj įremia pečius. 

— Bėk, Smila, - sako jis. - Bėk. Gatvėje laukia Landeris. 

Apsidairau. Vestibiulyje nė vieno svečio. Už žurnalais ir cigaretėm su 
nuolaida prekiaujančio kiosko iš nuobodulio žiovauja durininkas. Prie 
kompiuterio ant informacijos stalo tuoj tuoj užmigs mergina. Už manęs 
stovi dvimetrinis vyras, tingiai atsirėmęs į plienines duris, kurias kažkas 
kitoje pusėje bando praverti plačiau. Eresūno kazino tylu ir ramu. Vieta, 
turinti klasę. Stilių ir kultūringą įtampą bei pramogų prie žaliojo fetro. 
Vieta, kur randi naujų draugų ir susitinki senus. 

Tada išbėgu. Kvapo pritrūksta jau stovėjimo aikštelėje. 

— Jūsų automobilis, ponia. 

Tas pats sargas kaip atvažiavus. 

— Nusprendžiau palikti jį trūnyti. Po to, kai jūs į jį taip pažiūrėjot. 

Šaligatvio nėra. Tokios galimybės, kad kazino svečiai gali ateiti pėsti, 
jie nenumatė. Todėl taukšiu gatve, pralendu pro tuos du baltus buomus 
ir išeinu į Sundvengeto gatvę. Už šimto metrų stovi raudonas „Jaguaras“ 
uždegtais žibintais. 

Man įlipus Landeris nežvilgteli. Veidas baltas ir įsitempęs. 

Naktis, stipriai šąla. Neatsimenu, kad būčiau kada anksčiau mačiusi 
didmiestį šitaip apimtą šalčio. Kopenhaga nusilpusi ir bejėgė, tarsi artė- 
jant naujam ledynmečiui. | 

— Kas yra LMC? 

Vairuoja sustingęs, iš lėto, nepratęs prie šitos baltos kristalinės plėve- 
lės, kuria šaltis padengė asfaltą. 

— Landing Mobile Craft. Plokščiadugniai desantiniai laivai. Jais naudo- 
josi per invaziją į Normandiją. 

Priverčiu nuvežti mane iki Hauno gatvės. Sustoja tarp prišvartuotų 
motorinių valčių ir senosios Bornholmo laivų krantinės. Paprašau jo ba- 
tų ir kepurės. Duoda nieko neklausinėdamas. 

— Palauk valandą, - sakau. - Ilgiau nelauk. 

Šiąnakt ledas tamsiai žalias, su plona sniego plėvele, matyt, ką tik snigta. 

Nusileidžiu horizontaliom medinėm kopėčiom, pritvirtintom prie prie- 
plaukos. Ant paties ledinio veidrodžio labai šalta. Mano „Burberry“ ap- 

siaustas keistai sustingsta, Landerio batai atrodo ne storesni už kiaušinio 
lukštą. Bet jie balti. Kartu su apsiaustu ir kepure jie daro mane panašią į 
ledą. Jeigu kartais Baltojo bilieto stebėjimo poste kas nors sėdėtų. 

Prie krantinės susigrūdę nedideli ledo gabalai, mano manymu, gali būti 
daugiau kaip dešimties centimetrų storio. Uosto tarnyba jau galėtų ati- 
daryti čiuožyklą. Neramu tik dėl tamsaus, sutirštėjusio ižo pačiame įplau- 
kimo kanale. 

Šiaurės Grenlandijoje žmonės gyvena taip arti vienas kito. Miega kam- 
baryje po kelis. Visą laiką girdi ir mato vieni kitus. Tokia maža bendruo- 
menė. Kai paskutinį kartą buvau namie, šeši šimtai žmonių buvo pasi- 
skirstę dvylikoje gyvenviečių. | 

Visiška priešingybė — gamta. Kiekvieną medžiotoją, kiekvieną vaiką, 
išėjusį ar išvažiavusį iš gyvenvietės, užvaldo laukinis pamišimas. Iš pra- 
džių iki beprotybės ribos pakyla energija. Po to atsiranda ypatingas, skaid- 
rus kaip stiklas visumos pajautimas. 

Pati Žinau, kad tai juokinga. Bet čia, Kopenhagos uoste, antrą valandą 
nakties šitas jausmas vis tiek apima mane. Tarsi sukeltas ledo ir naktinio 
dangaus ir šitos iš dalies atviros erdvės. 

Galvoju apie tai, kas atsitiko man po Izaijo mirties. 

Prieš akis stojasi Danijos - ledo liežuvio - vaizdas. Judanti, bet sušalu- 
si ledo masė kitų atžvilgiu laiko mus toje pačioje vietoje. 

Izaijo mirtis kaip sprogimas suardė įprastą tvarką. Po jos atsiradęs ply- 
šys išlaisvino mane. Neilgai trukus (pati negalėčiau paaiškinti kaip) pra- 
dėjau judėti, tapau ant ledo čiuožiančiu svetimkūniu. 

Ir dabar čiuožiu Kopenhagos uostu, su klouno kepure ir skolintais batais. 

Šitaip žvelgiant pasirodo kita Danija. Danija, susidedanti iš tų, kurie 
patys beveik visiškai ištrūko iš ledo. 

Lojenas ir Andrėjas Lichtas, vedami skirtingos rūšies gobšumo. Elza 
Liubing, Lagermanas, Raunas — tarnautojai, kurių jėga ir nelaimė yra 
ištikimybė valstybės aparatui, firmai, gydytojo profesijai. Bet kurie iš užuo- 
jautos, dėl keistumo, dėl kitų nesuprantamų priežasčių nusižengė jai, kad 
galėtų man padėti. 

Landeris, verslininkas, turtuolis, ieškantis ona ir kupinas mįislin- 
go dėkingumo. 

Laikas padaryti išilginį Danijos socialinį pjūvį. Mechanikas — amati- 
ninkas, darbininkas. Julijana — atmata. O aš? Kas aš esu? Mokslininkė, 
tyrinėtoja? Man duota stebėti gyvenimą iš šalies? Iš to taško, kuriame po 
lygiai vienatvės ir visumos supratimo? 

O gal aš pernelyg jausminga? 

Kanale ledo košę padengusi plona, tamsi, suskeldėjusi ledo pluta, va- 
dinamoji „trešena“, išskydusi ir trupanti iš apačios. Einu šituo juodu kraštu 
žemyn link Baltojo bilieto, kol randu pakankamai storą lytį. Lipu ant jos, 
paskui ant kitos. Pasroviui, per uostą, gal pusės mazgo greičiu, iš lėto, 
sūpuodamasi, mirtino pavojaus akivaizdoje. Paskutinius metrus šoku nuo 
lyties ant lyties. Net kojų nesušlampu. 

Baltojo bilieto langai tamsūs. Atrodo, kad visas kvartalas snausdamas 
ilsisi, miegas apėmęs sienas, žaidimų aikštelę, laiptus, nuogus medžių 
kamienus. Einu nuo kanalo, pro būdeles dviračiams, iš lėto ir atsargiai. 
"Tada sustoju. 

Apžiūriu pastatytus automobilius. Tamsius tarpdurius. Niekas nė ne- 
krusteli. Tada patyrinėju sniegą. Ploną, lygų ką tik iškritusio sniego 
sluoksnį. 

Nėra mėnulio, todėl praeina kiek laiko, kol ją pamatau. Vieno žmo- 
gaus brydė. Atėjo tiltu, užėjo už namo. Šitoje aikštelės pusėje pėdsakai 
tampa matomi. Didelio žmogaus padai. Veda į pavėsinę priešais, atgal 
negrįžta. 

Dabar pajuntu jį. Nei garso, nei kvapo, nei šešėlio. Bet pėdsakai suke- 
lia manyje jo artimo buvimo, pakibusios grėsmės atgarsį. 

Laukiam dvidešimt minučių. Pradėjus purtyti šalčiui atsitraukiu nuo 
sienos, kad nesukelčiau triukšmo. Galbūt galėčiau pasiduoti ir grįžti tuo 
pačiu keliu kaip atėjau. Bet lieku. Nekenčiu baimės. Šlykštu bijoti. Yra 
tik vienas kelias jai įveikti. Tai tas, kuris veda tiesiai į pačią siaubo gelmę. 

Dvidešimt minučių begarsio laukimo. Trylikos laipsnių šaltyje. Mano 
mama galėdavo taip išbūti. Dauguma grenlandų medžiotojų tai lengvai 
pakelia. Aš pati — su dideliu vargu. Retas europietis tai įstengtų. Jam 
prireiktų mindžikuoti, atsikrenkšti, nusikosėti, šlaminti drabužiais. 

"Tas, kurio buvimą dabar jaučiu arčiau kaip per metrą nuo savęs, turė- 
tų būti įsitikinęs, kad yra vienas ir kad niekas jo nei girdi, nei mato, Vis 
dėlto jis toks tylus, tarsi niekados nebūtų egzistavęs. 

Vis tiek nė akimirksnį nesusigundau krustelti, pasiduoti šalčiui. Nuo- 
jauta klykte klykia, kad ten kažkas laukia. Ir kad laukia manęs. 

Negirdėjau net kaip jis pajudėjo. Sekundę buvau užmerkusi akis, nes 
nuo šalčio jos pradėjo ašaroti. Atsimerkusi pamatau nuo pavėsinės atsi- 
plėšusį benueinantį šešėlį. Aukšta figūra, greita, lygi eisena. O virš galvos 
lyg aura ar karūna kažkas balta, gal kepurė. 

Yra du būdai žymėti baltąsias meškas. Paprastai užmigdo jas iš sraig- 
tasparnio. Priskrenda tiesiai virš meškos, pasilenkia iš lakūno kabinos, o 
tą mirksnį, kai ją pasiekia rotoriaus oro spaudimas ir ji priglunda prie 
žemės, iššauna. | 

Yra dar ir kitas, vikingų būdas, jį naudojom Svalbarde. Iš sniego sku- 
terio, The viking way. Šaunama specialios konstrukcijos oriniu šautuvu, 
pagamintu Neindame, pietų Jutlandijoje. Reikia priartėti arčiau nei per 
50 metrų. Geriau iš dvidešimt penkių. Tą mirksnį, kai meška sustoja ir 
atsigręžia, iš tikrųjų pamatai ją. Ne gyvą dvėseną, linksminančią zoologi- 
jos sodo lankytojus, bet baltąją mešką iš grenlandų herbo, milžinišką, tris 
ketvirčius tonos raumenų, kaulų ir dantų. Galinčią pratrūkti laukiniu, 
mirtinai pavojingu įniršiu. Mėsėdį, gyvenantį žemėje. tik 20 tūkstančių 
metų ir per tą laiką temačiusį dvi žinduolių rūšis - savąją ir grobį, maistą. 

Niekada nesu prašovusi pro šalį. Naudodavom dujines kulkas su dide- 
le doze zolatilio injekcijos. Meška krisdavo beveik tą patį akimirksnį. Bet 
nė vieno vienintelio karto man nepavyko išvengti paniškos, plaukus šiau- 
šiančios baimės. 

Taip pat ir dabar. Nuo manęs tolsta šešėlis, nepažįstamasis, žmogus, 
nejaučiantis, kad esu šalia. Bet mano oda, apmirusi iš šalčio, pašiurpsta 
kaip ežio spygliai. | 

Rūsiais ateinu iki laiptų. Mechaniko butas užrakintas, juostelė vietoje. 

Julijanos durys atlapos. Man praėjus išlenda į laiptinę. 

— Išvažiuoji, Smila. 

Bejėgė, išsekusi. Vis tiek nekenčiu jos. 

— Kodėl nepapasakoji apie Vingą? - sakau. - Kad atvažiuodavo ŽANo, 

Pravirksta. 

— Dėl buto. Jis paskyrė mums butą. Kažkuo dirba butų valdyboj. Būtų 
atėmęs. Pats taip sakė. Tu negrįši? 

— Grįšiu, - sakau. 

Nemeluoju. Esu priversta grįžti. Ji vienintelė, likusi nuo Izaijo. Kaip 
aš Moricui - vienintelis kelias, kuriuo galima pasiekti mamą. 

Lipu į savo aukštą. Juostelė nepaliesta. Atsirakinu. Viskas savo vietoje 
kaip prieš išeinant. Susirenku reikalingiausius drabužius. Išeina du laga- 
minai, tokie sunkūs, kad tektų kviestis mašiną. Bandau krauti iš naujo. 
Nelengva, nes nedrįstu užsidegti elektros ir dirbu šviesoje, kurią atspindi 
iš lauko sniegas, apšviestas miesto žiburių. Galiausiai apsiriboju dideliu 
sportiniu krepšiu. Neapsieita be širdį draskančio išsiskyrimo. 

Stovėdama vidury kambario paskutinį kartą apsidairau. Tada ištrau- 
kiu iš stalčiaus Izaijo dėžutę nuo cigarų ir įkišu į krepšio dugną. Mintyse 
atsisveikinu su savo namais. 

Staiga suskamba telefonas. 

Ką gi, tegu skamba. Mechanikui juk pažadėjau čia neiti. Su policija 
nejaučiu noro kalbėtis. Visa kita palauks. Reikia nekreipti dėmesio. Ga- 
liu viską prarasti, o laimėti neturiu ko. 

Atplėšiu juostą ir pakeliu ragelį. 

— Smila... 

Taria lėtai, beveik bejausmiu balsu. Bet kartu auksiniu ir skambančiu 
tarsi iš reklamos. Niekada anksčiau jo negirdėjau. Ant pakaušio pasišiaušia 
plaukai. Žinau, šitas balsas - žmogaus, nuo kurio prieš minutę stovėjau 
mažiau kaip per metrą. Esu visiškai tikra. 

— Smila... Žinau, kad tu čia. 

Girdžiu jo kvėpavimą. Gilų ir ramų. 

— Smila... 

Dedu ragelį. Ne ant telefono, bet ant stalo. Turiu laikyti abiem ran- 
kom, kad neišmesčiau. Užsimetu krepšį ant pečių. Negaištu laiko per- 
siauti batams. Tiesiog išskrendu pro duris, žemyn tamsiais laiptais, iš laip- 
tinės, žemyn Pajūrio gatve, per tiltą ir į viršų Hauno gatve. Neįmanoma 
suvaldyti kiekvienos savo gyvenimo sekundės. Visiems kada nors ateina 
laikas, kai apima panika. 

Landeris laukia neišjungęs variklio. Drebiuosi ant keleivio sėdynės ir 
prisispaudžiu prie jo. 

— Gera pradžia, - sako. 

Iš lėto bandau atgauti kvapą. 

— Čia buvo tik išimtinis simpatijos pareiškimas, — sakau. — Gali neimti 
į galvą. 

Leidžiu nuvežti iki pat namų. Bent jau šiąnakt daugiau neturiu noro 
būti viena tamsoje. Be to, nežinau, pas ką daugiau galėčiau nueiti. Duris 
atidaro pats Moricas. Baltu frotiniu chalatu, balto šilko šortais, susitar- 
šiusiais plaukais ir užmiegotom akim. 

Nužvelgia mane. Krepšį nešantį Landerį. „Jaguarą“. Per jo pusiau mie- 
gančias smegenis keliauja kaudamiesi nuostaba, pavydas, senas įniršis, 
pyktis, smalsumas ir pataikaujamas pasipiktinimas. Pakaso barzdą. 

— Užeisi? — sako. — Ar paduoti pinigus pro laiškų plyšį? 

Šonkauliai - tai uždaros planetų elipsės, sternum, krūtinkaulyje, balta- 
jame nuotraukos centre, yra jų Židiniai. Plaučiai — tai Paukščių Tako 
šešėliai, pilkuojantys ant juodos švininės dangaus uždangos. Tamsieji 
širdies kontūrai — sudegusios saulės pelenų debesis. Ūkanotos žarnyno 
hiperbolės - atsiskyrę asteroidai, visatos klajokliai, išsisklaidžiusios kos- 
minės dulkės. 

Vyksta Morico konsultacija. Stovim prie ekrano, kuriame šviečia trys 
rentgeno nuotraukos. Iš techninės fotono nuotraukos redukcijos kaip nie- 
kad aišku, kad žmogus yra universumas, iš kitos Galaktikos matoma Sau- 
lės sistema. Ir vis dėlto šitas žmogus miręs. Amžiname Holsteinsborgo 
šaltyje kažkas su pneumatiniu gręžtuvu iškasė jam kapą, užritino akme- 
nį, ant viršaus užpylė betono - nuo poliarinių lapių. 

— Marijus Hoegas, miręs ant Bareno ledyno Gela Altoje 1966-ųjų lie- 
pos mėnesį. 

Prie ekrano stovi Moricas, teismo medikas Lagermanas ir aš. Pintame 
krėsle čiulpdama nykštį sėdi Benja. 

Grindys geltono marmuro, sienos apmuštos šviesiai rudu audiniu. Pinti 
baldai, siaura lova pacientams, nulakuota avokados žalumo spalva ir ap- 
traukta tikra jaučio oda. Ant sienos — Dali originalas. Net rentgeno apa- 
ratas, atrodo, puikiai išlaiko šitą bandymą suderinti pažangią technologi- 
ją su jaukumu. | 

Štai kur Moricas uždirba pinigus, pasaldinančius gyvenimą vėlyvais va- 
karais, bet šiuo momentu jis triūsia veltui. Apžiūrinėja rentgeno nuo- 
traukas, Lagermano išneštas iš Teismo medicinos instituto archyvo nusi- 
žengus šešiems įstatymo straipsniams. 

— Trūksta 1966-ųjų ekspedicijos ataskaitos. Paprasčiausiai paimta. Vel- 
niai rautų. 

Sakiau Moricui, kad manęs ieško ir kad neketinu kreiptis į į policiją. Jis 
nepratęs veikti prieš įstatymą, bet nusileido, nes, ar policijai Žinant, ar 
ne, vis dėlto geriau, kad būčiau šalia, negu kad manęs nebūtų. 

Pasakiau jam, kad pas mane ateis vienas pažįstamas ir mums reikės jo 
klinikos ekrano. Klinika jam — šventas dalykas kaip ir tyrinėjimai bei są- 
skaita Šveicarijoje, bet vis tiek nusileido. 

Pasakiau, kad nenorėčiau pasakoti, ką visa tai reiškia. Nusileido. Ban- 
do atiduoti skolą. Trisdešimties metų senumo, neišsemiamą. 

Dabar, atėjus Lagermanui, viską išpakavus ir prismeigus nuotraukas, 
durys vis tiek atsiveria ir susigūžęs įslenka Moricas. 

Sustoja priešais, vienas trijuose asmenyse. 

Jis - mano tėvas, vis dar mylintis mano mamą ir galbūt mane, graužia- 
mas neatlėgstančio rūpesčio. 

Jis - garsus gydytojas, med. dr., pasaulinė injekcijų žvaigždė, be kurio 
niekas niekada nėra išsivertęs ir kuris viską sužinodavęs pirmasis. 

Ir dar jis - mažas berniukas, išmestas už durų, už kurių kažkas vyksta, 
ir trokšte trokštantis dalyvauti. 

Šiam, trečiajam, leidžiu įeiti staiga užplūdus švelnumui ir pristatau jį 
Lagermanui. 

Jis, žinoma, pažįsta mano tėvą, spusteli jam ranką, šypsosi visa burna — 
jie yra matęsi porą trejetą kartų. Turėjau numatyti tai, kas dabar vyksta — 
Lagermanas tempiasi jį prie ekrano. 

— Pažiūrėkit, —- sako, - čia, velniai rautų, tokie dalykėliai, kad jus tikrai 
nustebins. 

Atsiveria durys ir įslenka Benja. Su savo vilnonėm kojinėm, išsuktom 
primadonos pėdom ir begaliniu dėmesio poreikiu. 

Abu vyrai prilipę prie permatomo žvaigždėlapio ekrane. Kalba ir aiš- 
kina man. Bet kreipiasi tik vienas į kitą. 

— Grenlandijoj nedaug pavojingų bakterijų. 

Lagermanas nežino, kad mudu su Moricu pamiršom apie Grenlandiją 
daugiau, negu jis kada nors galėtų išmokti. Bet nepertraukinėjam jo. 

— Ten per šalta. Ir per sausa. Todėl apsinuodijimo sugedusiu maistu 
atvejai nepaprastai reti. Išskyrus vieną. Botulizmą, anaerobines bakteri- 
jas, sukeliančias labai pavojingą apsinuodijimą mėsa. 

— Aš laktovegetarė, —- sako Benja. 

— Ataskaita palikta Grenlandijoje, bet Kopenhagoje yra kopija. Joje 
rašoma, kad tą pačią dieną, 1991-ųjų rugpjūčio 7-ąją, rasti penki žmonės. 
Sveiki, jauni žmonės. Botulizmas, Clostridium botulinum yra anaerobas, 
kaip tetanus, stabligės bakterija. Pati nepavojinga. Bet jos išskyros nepa- 
prastai nuodingos. Apima periferinę nervų sistemą, kur nervai išsiraizgę 
raumenų skaidulose. Paralyžiuoja plaučius. Prieš pat užklumpant mirčiai 
viskas matyti. Hipoventiliacija, acidosis, velniai rautų. Veidas pamėlynuoja. 
Bet paskui nelieka jokių pėdsakų. Žinoma, livores šiek tiek patamsėja, 
bet taip, po velnių, būna ir po širdies priepuolio. 

— Tai nėra jokių išorinių požymių? — klausiu. 

Papurto galvą. 

— Jokių. Botulizmą lemia išskyrimo procesas. Jis įtariamas tik tada, kai 
nerandama kitų mirties priežasčių. Paimama kraujo tyrimui. Įtariamo 
maisto. Viskas siunčiama Serumo institutui. Gothobo karalienės Ingri- 
dos ligoninėje, žinoma, yra medicinos laboratorija. Bet įrangos retesnėms 
nuodingosioms medžiagoms tirti jie neturi. Todėl kraujo mėginys buvo 
nusiųstas į Kopenhagą. Rasta Botulinum toksino. 

Išsitraukia vieną iš savo didelių cigarų degtukų. Moricui ant kaktos 
iššoka akys. Mirties bausme baudžiami tie, kurie rūko klinikoje. Jiems 
siūloma pasivaikščioti sodo rūkomajame. Bet geriau, kad ir ten nerūky- 
tų. Morico nuomone, rūkančio žmogaus vaizdas, kad ir tolimas, gali pa- 
kenkti jam mušant kamuoliuką. Viena iš jo retų, didelių, per stebuklą 
pasiektų pergalių prieš mano mamą buvo ta, kad jis privertė ją išeiti rū- 
kyti į lauką Chraanaake. Vienas iš daugybės jo pralaimėjimų buvo tai, 
kad ji rūkė vasaros palapinėj Siorapaluke. 

Kitu degtuko galu Lagermanas rodo mikroskopinių skaičių eilutes apa- 
tiniame nuotraukos kraštėlyje. 

— Rentgenas kainuoja velniai žino kiek. Naudojam jį tik, kai Žmogus 
praryja kokį brangų įrankį. 1991-aisiais nebuvo padaryta nė vienos nuo- 
traukos. Nuspręsta, kad nėra reikalo. 

Išsitraukia iš kišenės į celofaną suvyniotą cigarą. 

— Čia negalima rūkyti, - sako Benja. 

Šaltai nužvelgia ją. Tada baksteli cigaru į nuotrauką. 

— Bet 1966-aisiais jie buvo priversti padaryti nuotraukas. Kilo abejo- 
nių identifikuojant. Kūnai juk buvo labai sužaloti sprogimo. Neliko nie- 
ko kito, kaip padaryti rentgenogramą. Norėjo rasti senų lūžių ar ko pa- 
našaus. Paskui nuotraukos turėjo būti išsiuntinėtos visiems grenlandų gy- 
dytojams. Kartu su nufotografuotais dantų likučiais. 

Tik dabar pastebiu, kad nuotraukoje žemiau dubens nematyti šlauni- 
kaulių. 

Prie pirmosios Lagermanas atsargiai prideda dar dvi nuotraukas. Vie- 
noje sveikas likęs net visas nugarkaulis. Kitoje - kaulų ir tamsių šešėlių 
chaosas, susiskaidžiusi visata. 

— Kilo įvairių profesinių klausimų. Pavyzdžiui, dėl kūnų padėties per 
sprogimą. Atrodo, lyg jie būtų sėdėję tiesiog ant užtaiso. Kad jis nebuvo — 
kaip paprastai naudojant uoloms ar ledui plastikinius sprogmenis - įdė- 
tas į išgręžtą kanalą ar įkištas į apverstą skardinę, kad sprogtų viename 
taške. Lyg tas užtaisas būtų išlėkęs į orą tiesiai jiems iš po užpakalio. Ga- 
na retas dalykas dirbant profesionalams. 

— Aš einu, - sako Benja, bet nesijudina. 

— Visa tai, žinoma, galima laikyti tik tuščiais, įrodymų neturinčiais pa- 
svarstymais. Bet taip nėra. | 

Po pirmosiomis jis pakabina dvi didesnes nuotraukas. 

— Negatyve padidintos šitos vietos. 

Rodo su cigaru. 

— Čia matosi kepenų likučiai, oesofagus apačia ir pilvas. Čia būta apa- 
tinio šonkaulio, tiesiai virš vertebra lumbalis, štai čia. Čia širdis. Cia suža- 
lota, čia nepažeista. Matot ką nors? 

Man visa tai -— pilkų ir juodų atspalvių maišalynė. Moricas slinkteli 
artyn. Smalsumas nugali puikybę. Iš vidinės kišenės išsitraukia akinius, 
su kuriais jį esam mačiusios tik mes, jo gyvenimo moterys. Tada kiekvie- 
noj nuotraukoj įbrėžia nagu. 

— Čia. 

Lagermanas išsitiesia. 

— Taip, - sako. - Būtent čia. Bet kas tai, po velnių, galėtų būti? 

Iš aliumininio padėklo Moricas paima didinamąjį stiklą. Net kai pirštu 
baksteli, nesuprantu. Įžiūriu tik tada, kai parodo antrojoje nuotraukoje. 
Kaip glaciologijoje. Vienas kartas — tėra atsitiktinumas. Struktūrą suku- 
ria pasikartojimai. 

Adatos plonumo, baltuojanti žymė, nelygi ir susisukusi. Stiebiasi išsi- 
sklaidžiusių stuburo slankstelių link, dingsta tarp šonkaulių, pasirodo ties 
vieno plaučio viršūnėle, išnyksta ir vėl atsiranda prie širdies, šalia didžių- 
jų širdies skilvelių ir šiek tiek įlindusi į juos, tarsi baltas šviesos spindulys. 

Lagermanas baksteli į kitą nuotrauką. Pro kepenis, į kairįjį inkstą. 

Abu prilimpa prie didinamojo stiklo. 

Paskui Moricas nusisuka. Nuo rašomojo stalo ima blizgantį, storą Žur- 
nalą. 

— Nature, - sako. - Specialus 1979-ųjų numeris. Tu atkreipei į jį mano 
dėmesį, Smila. | 

Dešiniame atvertimo lape nuotrauka. Rentgenograma, padaryta su to- 
kiu aparatu, kad matyti net minkštieji organai ir kūnas nepastebimai su- 
silieja su skeletu. | 

— Šitas žmogus, - sako Moricas, - iš Ganos. 

Parkeriu rodo kairiojoje nuotraukos pusėje esančią šviesią besiraitan- 
čią žymę, nuo vieno klubo einančią išeinamosios angos link. 

— Dracunculus, - sako. - Gvinėjos kirmėlė. Persiduoda per vėžiagyvį 
Cyclops su geriamuoju vandeniu. Gali įsiskverbti ir pro odą. Tikrai ne- 
malonus parazitas. Būna metro ilgumo. Organizme juda iki vieno cen- 
timetro per dieną greičiu. Galiausiai iškiša galvą pro šlaunį. Tada afri- 
kiečiai ją pačiumpa ir išsuka ant pagaliuko. Išvynioja po porą centimet- 
rų kasdien. Reikia mėnesio jai ištraukti. Šitas laikas ir keli mėnesiai 
prieš tai — viena kančia. 

— Kaip šlykštu, - sako Benja. 

Stovim sukišę galvas į nuotraukas. 

— Aš ir maniau, - sako Lagermanas, — aš ir maniau, kad čia turėtų būti 
kokia kirmėlė. 

— Šitam straipsny Nature žurnale, - sako Moricas, - rašo apie tokių 
parazitų diagnozavimą rentgenu. Labai sudėtinga, jei jie dar nesukalkėję 
audinyje. Kai širdis nebeplaka, labai sunku išgauti organizmo skysčių kon- 
trastą. | 

— Mes juk kalbam apie Grenlandiją, - sakau. - Ne apie tropikus. 

Moricas linkteli. 

— Bet tu pabraukei jį savo laiške. Šitą straipsnį parašė Lojenas. Tai 
viena iš svarbesnių jo sričių. 

Lagermanas trenkia į nuotrauką. 

— Nežinau nieko apie tropines ligas. Aš teismo medikas. Bet į šituos du 
žmones kažkas įsisiurbė. Gal kažkas panašus į kirmėlę, o gal į ką kitą. Ir 
paliko 40 centimetrų ilgumo ir mažiausiai dviejų milimetrų skersmens 
kanalą. Pasibaigiantį uždegimo apimtoje vietoje. Einantį tiesiai per diaf- 
ragmą ir minkštuosius organus. Šitiems dviem vyrams TNT nieko nebe- 
reiškė. Jie jau buvo mirę. Mirę. Nes kažkas - velniai žino, kas ten buvo — 
įkišo galvą vienam į širdį, kitam į kepenis. 

Stovim ir žiūrim sutrikę į nuotraukas. 

— Šitą problemą galėtų išspręsti nebent Lojenas, - sako Moricas. 

Lagermanas pasižiūri į jį primerkęs akis. 

— Taip, - sako. - Būtų įdomu paklausyti, ką jis pasakytų šituo klausimu. 
Tik, norint gauti sąžiningą atsakymą, mums, matyt, reikėtų pririšti jį prie 
kėdės, sugirdyti natrio pantotenato ir prijungti melo detektorių. 

Norėčiau suprasti Benją. Šią akimirką labiau nei kada anksčiau. 

Ne visada taip būdavo. Kad šitaip knietėtų suprasti. Bent jau sau sa- 
kau, kad taip būdavo ne visada. Pirmą kartą atvykusi į Daniją, patyriau 
fenomenus. Visą jų baisumą, grožį ir pilką nuobodulį. Bet neturėjau jo- 
kio noro juos aiškintis. 

Izaijui grįžus namo dažnai nebūdavo ką valgyti. Prie stalo su savo drau- 
gais sėdėdavo Julijana: būdavo rūkoma, juokiamasi, verkiama ir geriama 
be saiko, bet nebūdavo pinigų nors bulvių traškučiams. Jis niekada nesi- 
skųsdavo. Niekada nėra išbaręs mamos. Nesupykdavo. "Iylomis, atsargiai, 
bet atkakliai praslysdavo pro ištiestas rankas ir išeidavo savo keliu. Ieškoti 
išeities. Kartais rasdavo namie mechaniką, kartais mane. Galėdavo prasė- 
dėti mano svetainėje valandą ar ilgiau neišsiduodamas esąs alkanas. Lai- 
kydamasis nepaprasto, beveik beprotiško grenlandiško mandagumo. 

Kai padarydavau jam valgyti — išvirdavau pusantro kilogramo skumb- 
rę ir paduodavau su laikraščiu ant grindų, nes taip jam labiausiai patik- 
davę, jis abiem rankom, nepratardamas nė žodžio, metodiškai kruopščiai 
surydavo ją visą: suvalgydavo akis, iščiulpdavo smegenis, aplaižydavo stu- 
burą ir sutriaukšdavo pelekus, - tada man kartais kildavo noras paaiškin- 
ti. Pajusti, koks skirtumas užaugti Danijoje ir Grenlandijoje. Suvokti tas 
žeminančias, nuvalkiotas, nuobodžias jausmų dramas, abipusei neapy- 
kantai ir priklausomybei susiejančias europiečius tėvus ir vaikus. Ir su- 
prasti Izaiją. 

Žinau, kad stengdamasis suvokti tampi aklas, kad trokšdamas suprasti 
sėji žiaurumą, nušluojantį tai, ko sieki. Tik išgyvenimas yra jautrus. Aš 
turbūt ir silpna, ir žiauri. Niekados negalėjau susilaikyti nepabandžiusi. 

Benja, atrodytų, gavo viską. Mačiau jos tėvus. Liekni, ramūs, skambi- 
na pianinu, moka užsienio kalbų; kiekvieną vasarą per Karališkojo teat- 
ro mokyklos atostogas važiuodami į pietus, į savo namą prie Kosta Sme- 
raldos, pasiimdavo kartu geriausią prancūzų baleto mokytoją kas rytą 
ant terasos tarp palmių vaikyti Benjos, nes ji pati to norėdavusi. 

Atrodo, niekada nekentėjęs, nejautęs nepritekliaus Žmogus turėtų 
jausti dvasios ramybę. Ilgai ir aš klydau taip manydama apie Benją. Jai 
einant per kambarius priešais mane ir Moricą su vienomis kelnaitėmis, 
kabinant raudonas šilkines skareles ant lempų, kurios šviečiančios jai į 
akis, šimtus kartų keičiant susitarimus su Moricu, mat ji šiandien užsi- 
geidusi pasimatyti su bendraamžiais, manydavau, kad jie žaidžia pačių 
sugalvotą žaidimą. Kad ji, pagauta pasitikėjimo bangos, bando jaunys- 
tės, grožio ir patrauklumo poveikį vos ne penkiasdešimčia metų vyres- 
niam Moricui. | 

Kartą man esant ji pareikalavo perstatyti baldus, kad būtų vietos šokti, 
o jis nesutiko. | 

Iš pradžių ji nepatikėjo. Gražus veidas, įkypos migdolo formos akys ir 
lygi kakta po kamščiatraukio garbanomis iš anksto švytėjo neabejotina 
pergale. Paskui suprato, kad jis nenusileis. Turbūt pirmą kartą. Pirmiau- 
sia pabalo iš pykčio, paskui veidas tarsi supleišėjo. Akys tapo liūdnos, 
tuščios ir negyvos, burną užgniaužė bepratrūkstantis, bet slopinamas vai- 
kiškas, iš nevilties kylantis verksmas. 

Tada pamačiau, kad ji myli. Kad giliai po gundomu koketavimu glūdi 
meilė — karinė operacija, galinti viską iškęsti, stoti, jei reikia, į tankų 
mūšį ir viską atsikovoti. Dar pagalvojau, kad ji turbūt visada manęs ne- 
apkęs. Ir kad jai iš anksto lemta pralaimėti kovą. Nes kažkur Morico 
gelmėse slypinčiame gamtovaizdyje jai nėra vietos. Ten viskas skirta ma- 
no mamai. | 

O gal aš klystu. Šią akimirką, dabar, man topteli, kad gal ji vis dėlto 
laimėjo. Jeigu taip, turiu nusileisti, vadinasi, ji sugeba pasispjaudyti kumš- 
čius. Ne vien kraipyti mažą užpakaliuką. Arba siųsti įsimylėjusius žvilgs- 
nius nuo scenos pirmoje eilėje sėdinčiam Moricui, tikintis palikti neišdil- 
domą įspūdį. Arba pasikliauti savo įtaka namie, šeimos glėby. Nežinojau 
šito anksčiau, užtai dabar žinosiu. Kad Benja kupina laukinės energijos. 

Stoviu ant sniego prisispaudusi prie namo sienos ir žiūriu žemyn į rū- 
sio virtuvę. Benja pila į stiklinę pieną. Lanksčioji kerėtoja Benja. Duoda 
ją vyriškiui, ir dabar aš jį pamatau. Tai Nagas. 

Atėjau Pajūrio gatve iš Klampenborgo stoties, keista, kad juos paste- 
bėjau, nes buvo tokia sunki diena. 

Tą rytą daugiau nebegalėjau tverti, atsikėliau, sukišau plaukus po odi- 
ne kepure - ant žaizdos tereikėjo pleistro, —- užsidėjau saulės akinius, 
apsivilkau savo austrišką vilnonį paltą, atvažiavau metro iki geležinkelio 
stoties, iš čia skambinu mechanikui, bet niekas nekelia ragelio. 

Einu krantine, nuo Toldo prieplaukos iki Langelinjės - noriu susikaupti. 
Prie Šiaurės uosto apsiperku, pirkinius man supakuoja į dėžę, kurią pri- 
statys į Morico vilą; skambinu iš telefono būdelės žinodama, kad šitas 
skambutis gali nulemti mano gyvenimą. | 

Net keista, kiek mažai jis man reiškia. Tam tikromis aplinkybėmis lem- 
tingi sprendimai, gal net klausimas gyventi ar mirti, priimami lengvabū- 
diškai abejingai. O smulkmenos, pavyzdžiui, mūsų prieraišumas tam, kas 
vis tiek jau praėjo, atrodo labai svarbios. Šįkart turiu dar kartą nužvelgti 
Knipelio tiltą, per kurį važiavau su juo, Baltąjį bilietą, kuriame su juo 
miegojau, Kriolito bendrovę, Skudehauno gatvę, kuria ėjom susikibę už 
parankių. Iš telefono būdelės Šiaurės uosto stotyje vėl skambinu jam. 
Atsiliepia vyras. Bet ne jis. Ramus nepažįstamas balsas. 

— Klausau? 

Palaikau ragelį prie ausies. Ir pakabinu. 

Sklaidau telefonų knygą. Negaliu rasti jo automobilių dirbtuvių nu- 
merio. Pasigaunu taksi į Toftegordo aikštę, einu žemyn Vigerslevo alėja. 
Ten nėra jokių dirbtuvių. Skambinu į jo profsąjungą. Draugiškai ir kan- 
triai atsakinėja vyriškis. Deja, Vigerslevo alėjoje automobilių dirbtuvės 
niekada nebuvo užregistruotos. 

Niekada anksčiau nesu pastebėjusi, kad skambindamas iš telefono bū- 
delės išstatai save kaip eksponatą, kurį tą patį akimirksnį būtinai kas nors 
pamato. 

Telefonų knygoj yra du Plėtros tyrimų centro adresai - vienas Augusto 
Krogho instituto, kitas Danijos technikos mokyklos Lundtoftesletene. Pas- 
taruoju adresu nurodyta biblioteka ir sekretoriatas. 


Imu taksi į Kampmano gatvę, Verslo ir bendrovių valdybą. Vaikinas 
toks pat besišypsantis, naivus, su tuo pačiu kaklaraiščiu. 

— Gerai, kad atėjai, - sako. 

Parodau laikraščio iškarpą. 

— Skaitai užsienietiškus laikraščius. Gal atsimeni šitą? 

— Savižudybė, - sako. — Visi ją atsimena. Konsulato sekretorė nušoko 
nuo stogo. Buvo sulaikytas žmogus, bandęs ją atkalbėti. Byla palietė da- 
nų teisinės padėties užsienyje klausimą. 

— Gal atsimeni sekretorės pavardę? 

Pilnos akys ašarų. 

— Tam pačiam kurse mokėmės tarptautinę teisę. Puiki mergina. Raun 
jos pavardė. Natali Raun. Norėjo dirbti Teisingumo ministerijoje. Sluoks- 
niuose buvo kalbama, kad ji galėjo būti pirmąja moterimi policijos ko- 
misare. 

— Seniai jokių sluoksnių nebėra, - sakau. - Kai kas nors atsitinka-Gren- 
landijoje, tai pasirodo esą susiję su kažkuo Singapūre. 

Žiūri gailiai, nieko nesuprasdamas. 

— Ne dėl manęs atėjai, - sako, - o dėl šito. 

— Su manim neverta susipažinti, - sakau žinodama, kad tai tiesa. 

— Ji buvo panaši į tave. Paslaptinga. Tokiai ne prie rašomojo stalo sėdė- 
ti. Nesupratau, kaip ji nei iš šio, nei iš to tapo sekretore Singapūre. Kon- 
sulatas priklauso kitai ministerijai. | 


Važiuoju metro iki Liungbiu stoties, iš ten autobusu. Jaučiuosi kaip 
būdama septyniolikos. Atrodo, sustotum iš nevilties, bet ne, ji kaupiasi 
kažkur viduj, tamsioj vietoj, ir verčia eiti, daryti, ką reikia, nebūtinai tai, 
kas svarbu, tik kad judėtum, nors taip nenustotum gyventi. 

Pusnys tarp pastatų metro gilumo, nukasti tik siauri takeliai. 

Plėtros tyrimų centras nebaigtas statyti. Priimamajame stovi uždeng- 
tas stalas, nes dažo lubas. Pasakau, ko ieškau. Moteris klausia, ar man 
paskirtas laikas prie kompiuterio, ne, sakau. Ji papurto galvą, biblioteka 
dar neveikia, centro leisti darbai yra UNI C, Danijos kompiuterių tyrimų 
ir švietimo centre, aukštųjų mokymo įstaigų duomenų sistemoje, kuria 
pašaliniams naudotis draudžiama. 

Kurį laiką suku ratus aplink pastatus. Kai mokiausi, buvau šitoje vie- 
toje kelis kartus. Čia mums dėstė topografiją. Laikas viską pakeitė. Vieta 
tapo dar atšiauresnė ir svetimesnė negu ta, kurią prisimenu. Arba čia 
kaltas šaltis. Arba aš pati. | 

Einu pro kompiuterių pastatą. Užrakinta. Bet grupei studentų išei- 
nant įlendu į vidų. Centrinėje salėje stovi gal penkiasdešimt terminalų. 
Šiek tiek palaukiu. Ateina pagyvenęs vyras, aš seku iš paskos. Jam atsisė- 
dus, stoviu už nugaros ir stengiuosi nieko nepraleisti. Nemato manęs. Po 

valandos išeina. Tada sėduosi prie palikto kompiuterio ir spaudžiu klavi- 
šą. Išmeta Log on user id? Rašau LTH3 - kaip tas pagyvenęs ponas. Kom- 
piuteris atsako Welcome į Techninės higienos laboratoriją. Your password? 
Spausdinu JPB. Kaip tas ponas. Kompiuteris atsako Welcome Mr Jens 
Peter Bramslev. 

Išspausdinus Plėtros tyrimų centras kompiuteris parodo meniu. Vienas iš 
j0 punktų - biblioteka. Rašau: Tiorkas Hvidas. Duoda tik vieną antraštę: 
Hipotezė dėl gyvybės Arkties vandenyne išnykimo po Alvarezo katastrofos. 

Šimtas puslapių. Truputį pavartau. Lentelės su metais. Iškasenų nuo- 
traukos. Nei jų, nei prierašų mirgančiam ekrane neįmanoma įskaityti. Įvai- 
rios kreivės. Keletas įvairiais periodais braižytų diagraminių geologinių da- 
bartinio Deivio sąsiaurio žemėlapių. Nieko nesuprantu. Laikas baigti. 

Po ilgo literatūros sąrašo randu straipsnio santrauką. 


„Straipsnyje svarstoma fiziko, Nobelio premijos laureato Luiso Alva- 
rezo aštuntajame dešimtmetyje iškelta mintis, kad iridžio kiekis molio 
sluoksnyje tarp kreidos ir terciano nuosėdų prie Gubijo Šiaurės Apeni- 
nuose ir Stevno klintyse Danijoje yra per didelis, kad jo atsiradimo prie- 
žastis galėtų būti kas kita, nei į žemę nukritęs didžiulis meteoras. 

Alvarezas spėja, kad susidūrimas galėjęs įvykti prieš 65 milijonus me- 
tų, o meteoras buvęs 6-14 kilometrų skersmens; sprogimo metu išsi- 
skyrė 100 000 000 megatonų TNT energija. Kilęs dulkių debesis buvo 
visiškai uždengęs saulę mažiausiai keletą parų. Per tą laiką buvo nutrū- 
kusios kelios gyvūnų mitybos grandys, todėl išnyko dalis jūros mikroor- 
ganizmų, o tai savo ruožtu turėjo padarinių didiesiems mėsėdžiams ir 
augalėdžiams. Remdamasis savo radiniu Barenco jūroje ir prie Deivio 
sąsiaurio, autorius aptaria prielaidą, kad sprogimo sukeltu radioakty- 
viu spinduliavimu būtų galima paaiškinti daugelį ankstyvojo paleoceno 
periode atsiradusių jūrinių parazitų mutacijų. Be to, keliamas klausi- 
mas, ar šitos mutacijos negalėjo būti masinio didžiųjų jūros gyvūnų iš- 
nykimo priežastis.“ 


Sugrįžtu atgal. Kalba aiški, išgrynintas, beveik skaidrus stilius. Bet 65 
milijonai metų vis tiek atrodo tolimas laikas. 


Išėjus jau tamsu. Vėjas pusto birų sniegą, pirhuk. Matau viską lyg per 
narkozę. 

Didmiestyje pradedi keistai žiūrėti į supančius daiktus. Koncentruoji 
žvilgsnį į vieną, paskui į kitą. I dykumą ar ledo juostą žiūrima kitaip. No- 
rėdamas aprėpti visumą, turi išleisti iš akių atskiras detales. Tada atsi- 
skleidžia kita tikrovė. Šitaip žiūrint į veidą, šis ištirpsta daugybės besikei- 
čiančių kaukių fone. 

Tokiam žvilgsniui Žmogaus iškvėpta migla - žemesnėje kaip -8*C tem- 
peratūroje sušalusių lašų skraiste virtęs iškvepiamas oras —- ne vien pus- 
metriu nuo burnos nutolęs fenomenas. Tai viską apimanti struktūrinė 
erdvės aplink šiltakrauję būtybę transformacija, minimalių, bet aiškių ter- 
minių pakitimų aura. Mačiau medžiotojus šaudant poliarinius kiškius bež- 
vaigždę žiemos naktį iš 250 metrų, taikantis vien į juos gaubiančią miglą. 

Aš ne medžiotoja. Be to, beveik miegu. Turbūt tuoj griūsiu. Staiga pa- 
stebiu jį per penkiasdešimt metrų, manęs jis nespėjo išgirsti. Stovi tarp 
dviejų marmurinių kolonų, įrėminančių vartus, kurie iš Pajūrio gatvės 
veda laiptų link. 

Niorebro rajone nieko nestebina stoviniuojantys gatvėje, prie namo 
kampo ar tarpuvartėse. Bet ne Pajūrio gatvėje. Be to, pasidariau itin jautri. 
Pamiršusi silpnumą paeinu kelis žingsnius atbula ir pasislepiu kaimyno 
sode. 

Randu gyvatvorėje skylę, tą pačią savo vaikystės skylę, tiek kartų mano 
matytą, prisiploju ir laukiu. Po poros minučių pamatau ir kitą. Prigludęs 
prie durininko namelio kampo, toj vietoj, kur keliukas suka namo link. 

Grįžtu atgal, eisiu pro virtuvę, už to kampo manęs nepastebės. Mato- 
mumas vis blogėja. Žemė prie rožių sušalusi į akmenį. Vietoj kriauklės 
paukščiams - didelė pusnis. 

Slinkdama palei sieną pagalvoju, kad jau ilgą laiką į Jaučiau, kaip mane 
seka, bet iki šiol, atrodo, neturėjau kuo skųstis. 

Pro langą matau Moricą vieną svetainėje. Sėdi žemame ąžuoliniame 
krėsle spūsčiodamas ranktūrius. Einu toliau, aplink namą, praeinu para- 
dines duris, slenku kiemo puse iki pat nišos galo. Rūsio virtuvėje šviesu. 
Čia ir pamatau Benją. Pilančią į stiklinę šaltą pieną. Suteikiančią žvalu- 
mo tokį kaip šį vakarą, kai reikia budėti ir laukti. Lipu gaisrinėm kopė- 
čiom. Į balkoną, kuris kadaise buvo mano kambario. Įėjusi slenku ap- 
graibom. Jų čia būta. Pastatę ant grindų mano dėžę. 

Kambario durys atviros. Apačioje, prieškambaryje, Benja išlydi Nagą. 
Matau jo tamsų šešėlį einant per žvyrą. Pro mažas duris lendant į ga- 
ražą. | 

Aišku, ten pasistatė automobilį. Moricas truputį patraukė savo kas- 
dienį, kad tilptų. Doras pilietis niekada nepraleis progos pasitarnauti po- 
licijai. 

Sėlinu laiptais. Žinau kiekvieną jų lentelę, todėl nesukeliu nė men- 
kiausio garso. Nusileidžiu į prieškambarį, praeinu rūbinę, įslenku į ma- 
žąją svetainę. Benja čia. Nemato manęs. Stovi ir žiūri į Eresūną, Tuborgo 
uosto šviesas, Švediją, Flakfortetą. Niūniuoja. Nepasakytum, kad labai 
džiaugsmingai ar atsipalaidavusi. Greičiau įsitempusi. Šiąnakt, galvoja 
sau, šiąnakt sučiups Smilą. Šitą apsimetėlę grenlandę. 

— Benja, - sakau. 

Atsisuka žaibo greitumu, kaip šokdama. Ir sustingsta. 

Nesakau nė žodžio, tik mosteliu ranka. Panarinusi-galvą eina pirma į 
svetainę. 

Lieku prie durų, kad ilgos užuolaidos paslėptų mane nuo stebėtojų iš 
lauko. 

Moricas pakelia galvą ir pamato mane. Veidas nepasikeičia. Tik pasi- 
daro dar plokštesnis ir labiau iškankintas. 

— Čia aš. 

Benja atsistoja šalia Morico. Jis jos. 

— Aš juos iškviečiau, - sako ji. 

Jis perbraukia barzdą. Šiandien nesiskutęs. Styro juodi, vietom papilkš- 
vėję šeriai. Sako žemu nuolankiu balsu: 

— Niekada nesakiau, kad esu tobulas, Smila. 

Ne vieną kartą sakė, tik neprisiverčiu jam priminti. Pirmą kartą pama- 
tau, kad jis senas. Kad kada nors, gal neilgai trukus, mirs. Akimirką prie- 
šinuosi, bet paskui pasiduodu gailesčiui. Tokiu varganu momentu. 

— Tavęs laukia už durų, - sako Benja. - Tave išveš. Tau nėra ko čia būti. 

Negaliu ja nesižavėti. Kažkoks panašus įtūžis apima baltąsias meškas, 
ginančias jauniklius. 

Atrodo, kad Moricas jos negirdėjo. Jo balsas vis dar žemas ir slopus. 
Tarsi kalbėtų tik sau. | 

— Juk taip norėjau ramybės. Savo šeimos. Nepasisekė. Nė karto nepa- 
sisekė. Nieko negaliu padaryti. Kai pamačiau tą dėžę, kur jie atnešė, su- 
pratau, kad vėl išvažiuoji. Pabėgi kaip visada. Aš per senas parsivežti tave 
namo. Ir tada turbūt nereikėjo. 


- -— 


— Nenoriu, kad tu išeitum, Smila. 

Kiekvieno gyvenime glūdi galimybė išsiaiškinti. Savo progą jis pralei- 
do. Dabar sėdi spaudžiamas tų pačių problemų kaip tada, kai buvo jau- 
nas, kai pažinau jį, kai buvo mano tėvas. Senatvė tik sumažino jėgas. 

Benja prikanda lūpą. 

— Ar pati išeisi, - sako, —- ar man juos pakviesti? 

Kiek atsimenu, tenorėjau vieno - dingti iš šito namo ir šitos šalies. 
Kiekvieną kartą likimas naudojosi Moricu kaip bejėgiu įrankiu man su- 
grąžinti. Dabar kaip niekada pasidaro aišku, kad pasirinkimo laisvė tėra 
iliuzija, o gyvenimas - tik daugybė skaudžių, juokingų per ašaras, besi- 
kartojančių kaktomušų su neišspręstomis problemomis. Kitomis aplin- 
kybėmis būčiau turbūt nusijuokusi. Bet dabar esu pernelyg pavargusi. 
Todėl nuleidžiu galvą ir nusiteikiu pralaimėti. 

Staiga Moricas atsistoja. 

— Benja, - sako. — Būsi čia. 

"Ta prasižioja iš nuostabos. 

— Smila, ką man daryti? 

Žiūrim vienas į kitą primerkę akis. Jo viduje kažkas nutrūksta. 

— Privažiuok, - sakau, — su automobiliu prie pat kiemo durų. Kuo ar- 
čiau, kad išneštum dėžę nepastebėtas. Ir kad aš galėčiau atsigulti po už- 
pakaline sėdyne. 

Jam išėjus Benja atsisėda į jo krėslą. Veidas bejausmis, negyvas. Gir- 
dim užvedamo variklio garsą, važiuoja, ratai girgždina žvyrą. Trinkteli 
durys. Atsargūs, įsitempę nešančio dėžę Morico žingsniai. 

Ateina su guminiais, neperšlampamu apsiaustu, užsidėjęs kepurę. Pa- 
stovi tarpduryje. Paskui apsisuka ir išeina. 

Man pakilus Benja iš lėto slenka paskui. Įeinu į mažąją svetainę, kur 
stovi telefonas, ir susuku numerį. Pakelia tą pačią sekundę. 

— Ateinu, — sakau ir padedu ragelį. 

Atsigręžusi pamatau Benją. 

— Kai išvažiuosit, nueisiu pas juos ir pasiųsiu iš paskos. 

Žengteliu prie jos. Per trikotažines kelnes nykščiu ir smiliumi suėmusi 
už Veneros kauburio suspaudžiu. Kai išsižioja, sučiumpu už gerklės ir 
užspaudžiu trachėją. Akys išsiplečia iš baimės. Suklumpa, klaupiuosi ir 
aš, raitomės ant žemės. Ji aukštesnė ir sunkesnė už mane, bet jos energi- 
ja ir piktumai kažkurioje kitoje vietoje. Karališkajame teatre neišmokė 
suteikti pykčiui fizinę išraišką. 

— Benja, - šnibždu. — Palik mane ramybėj. 

Spusteliu. Ant viršutinės jos lūpos atsiranda prakaito lašelių. 

Paleidžių. Neišstena nė garso. Veidą apėmęs siaubas. 

Prieškambario durys atlapos. Prie pat stovi automobilis. Įšliaužiu ant 
grindų. Mano dėžė stovi ant užpakalinės sėdynės. Ant manęs užmeta marš- 
ką. Moricas sėda į priekį. | 

Prie garažo automobilis sustoja. Nuleidžia langelį. 

— Labai ačiū už pagalbą, - sako Nagas. 

Išvažiuojam. 


Skaushovedo vandens slidžių klubas turi plačią medinę nuolają, nuo 
aukštos krantinės besileidžiančią tiesiai į vandenį. Prie jos laukia Lande- 
ris. Apsivilkęs neperšlampamą jūreivio kombinezoną su batais, juodą. 

Juodas ir brezentas ant automobilio stogo. Ne „Jaguaro“, o „Roverio“ 
labai paaukštinta važiuokle. 

Po brezentu pririšta guminė valtis irgi juoda. „Zodiakas“ iš sunkaus 
gumuoto audinio, mediniu dugnu. Moricas šoka padėti, bet nespėja. Leng- 
vu judesiu šitas mažas vyras trukteli valtį nuo automobilio, paimi galva 
ir sklandžiai užstumia ant nuolajos. 

Išima iš bagažinės kabinamąjį variklį, įdeda į valtį ir pritvirtina prie 
užpakalio. 

Visi trys pakėlę leidžiam ją į vandenį. Dėžėje susirandu guminius, ke- 
purę, dengiančią ir kaklą, pūkines pirštines, ant megztinio užsivelku kom- 
binezoną. 

Moricas neina ant nuolajos, stovi už užtvaros. 

— Kuo tau padėti, Smila? 

Atsako Landeris. 

— Pasiskubinkit dingti iš čia. 

Atsistūmęs užkuria variklį. Nematoma ranka sugriebia valtį iš apačios 
ir nuneša mus tolyn nuo kranto. 

Smarkiai sninga. Po kelių sekundžių Moricas apsigręžia, grįžta į auto- 
mobilį ir išnyksta iš akių. 

Ant kairiojo riešo Landeris prisisegęs kompasą. Pro trumpai pūgoje 
atsiradusį perregimą koridorių matyti Švedija. Torbeko šviesos. Ir dvi plū- 
duriuojančios šviesios dėmės tamsoje — du laivai, nuleidę inkarus tarp 
kranto ir centrinės prieplaukos. Šiaurės vakaruose nuo Flakforteto. 

— Tas dešinėje - „Kronas“. 

Man sunku įsivaizduoti Landerį ne kontoroje, be taurės, be aukšta- 

kulnių, šventinių drabužių. Su pasitikėjimu laviruodamas valtį tarp ban- 
gų, kurios tolstant nuo kranto vis didėja, jis stebina mane ir rodosi visai 
nepažįstamas. 

Bandau susiorientuoti. Viena jūrmylė nuo prieplaukos. Du gruntinio 
vandens plūdurai. Tuborgo uosto prieplaukos švyturiai. Skaushovedo uos- 
to švyturiai ant kalvų virš Pajūrio gatvės. Į pietus plaukiantis krovininis 
laivas. 

Pūgai užtemdžius kelią du kartus pataisau kursą. Žiūri į mane įtariai, 
bet klauso. Net nebandau ką nors aiškinti. O ir ką galėčiau pasakyti? 

Pakyla silpnas vėjas. Čaižo veidus šaltais aštriais sūraus vandens lašais. 
Lenkdamiesi priglundam vienas prie kito ant dugno. Sunkusis „Zodia- 
kas“ šoka bangų šokį. Landeris priglaudžia burną prie mano atraitytos 
kepurės. 

— Tarnavau su Fiojliu jūrų laivyne. Narų daliny. Turėjom vos daugiau 
nei po dvidešimt. Tik tokio amžiaus mąstantis žmogus gali išbūti tam mėš- 
le. Pusę metų keldavomės penktą ryto ir nuplaukdavom po kilometrą 
lediniam vandeny, po to - pusantros valandos bėgimo. Turėdavom šokti 
su parašiutu naktį virš vandens, penki kilometrai nuo Škotijos krantų, o 
aš tamsoje beveik nematau. Tampydavom šitą mėšliną guminę valtį ant 
galvos Danijos miškuose, karininkai ant mūsų dergė ir bandė pertvarkyti 
psichiką, kad iš mūsų išeitų kareiviai. 

"Ant jo rankos, laikančios droselį, uždedu savąją ir pataisau kryptį. Už 
500 metrų priešais mūsų kursą kerta krovininis laivas — matyti dešiniojo 
borto šviesa ir trys aukštai mirksintys laivo Žibintai. | 

— Paprastai geriau sekasi mažaūgiams. Tokiems kaip aš. Mes ištverda- 
vom daug. Didiesiems tik pakėlus valtį būdavo baigta. Turėdavom įsigul- 
dyti juos ir tempti. Bet Fiojlis buvo ne toks. Didelis. O greitas lyg būtų 
mažius. Jo negalėjo nugainioti. Nepriveikdavo per apklausą. Žiūri malo- 
niai, žinai gi. Ir nepasiduoda nė milimetro. Kartą nardėm po ledu. Žie- 
mą. Jūra užšalusi. Reikėjo išsprogdinti eketę. Tądien pasitaikė stiprios 
srovės. Leisdamasis pakliuvau į šalčio juostą. Visko būna. Nuo iškvėpto 
oro vanduo sušąla į ledą ir užblokuoja mažuosius kvėpavimo aparato vož- 
tuvus. Tuo momentu dar nebuvau prisirišęs apsauginės virvės. Kad galė- 
čiau grįžti atgal prie eketės. Nardant po ledu yra taip: dviejų metrų gylyje 
eketė atrodo kaip juodas kraštelis. Panirus penkis metrus jos nebesima- 
to. Apėmė panika. Paleidau virvę. Manau, neberasiu eketės. Po ledu vis- 
kas žalsva, mirga neoninėm spalvom. Atrodo, lyg mane siurbtų mirusiųjų 

karalystė. Jaučiu, kaip pagavusi srovė neša gilyn ir į šalį. Paskui man pa- 
sakojo, kad Fiojlis viską matė. Pagriebęs švino diržą šoko į vandenį be 
deguonies balionų. Tik su virve rankoj. Nes dar sekundė ir būtų buvę 
vėlu. Atnėrė iki manęs. Pagavo dvylikos metrų gylyje. Šoko su sausąja 
apranga. Nuo vandens spaudimo jos guma prisispaudžia prie odos. O 
atmosferos slėgis didėja kas dešimt metrų. Maždaug dešimties metrų gy- 
lyje gumos rumbas įsirėžė jam į riešus ir kulkšnis. Atsimenu tik, kad ky- 
lant į paviršių visas vanduo buvo kruvinas. 

Pagalvoju apie žymes aplink jo riešus ir kulkšnis, juodas kaip geleži- 
niai lankai. 

— Tai jis išspaudė vandenį man iš plaučių. Padarė dirbtinį kvėpavimą. 
Teko ilgai laukti. Jie teturėjo mažus sraigtasparnius su dujų turbinom, o 
oras buvo blogas. Visą kelią jis man masažavo širdį, davė deguonį. 

— Visą kelią kur? | 

— Į Skoresbiusundą. io vyko Grenlandijoje. Buvo šalta. O jam 
nieko. 

Sniegas uždaro mus už chaotiškų grotų — pašėlusios įstrižų brūkšnių 
sumaišties. 

— Jis kažkur dingo, - sakau. - Skambinau į namus. Ragelį pakėlė sveti- 
mas žmogus. Gal jis kalėjime? 

Minutę prieš pasirodant laivui jaučiu, kad jis jau čia pat. Korpusu slys- 
tančios inkarų grandinės, lėtas didžiulės svyruojančios masės kilnojimasis. 

— Pamiršk jį, mažyte. Mums visiems reikėjo pamiršti. 

Kairiojoje borto pusėje, stataus trapo gale, yra nuleistas trumpas plū- 
duriuojantis tiltelis, virš jo dega vieniša geltona šviesa. Neišjungęs varik- 
lio išlygina valtį stipriai laikydamas geležinį strypą. 

— Gali grįžti su manim, Smila. 

Net šiek tiek graudu - tarsi jis tik dabar suprato, kad mes jau labai 
seniai nustojom žaisti. 

— Matai kas, - sakau. - Aš nelabai turiu dėl ko grįžti. 

Ba užstumiu dėžę ant tiltelio. Išlipus atsisuku — stovi ir Ša į II mane, 

Kajutė dviejų su puse metrų pločio ir trijų ilgio. Ir vis tiek rado vietos 
kriauklei su veidrodžiu, spintai, gultui su sienine lempute, knygų lenty- 
nai; po iliuminatorium - nedidelis rašomasis stalas su kėde, ant stalo — 
didysis šuo. | 

Jis maždaug dviejų metrų aukščio ir nuo pertvaros siekia gultą. Liūd- 
nom akim, tamsiom letenom, su kiekvienu laivo svirtelėjimu bando pa- 
liesti mane. Jei pasisektų, aš tą patį akimirksnį supūčiau. Mėsa nukristų 
nuo kaulų, akys išgaruotų iš akiduobių, žarnos man išlįstų pro odą ir su- 
sprogtų, virsdamos pelkių dujų debesiu. 

Ne čia jo vieta. Ne mano pasaulyje. Jo vardas Aajumaakas, jis iš Rytų 
Grenlandijos, mamos parsivežtas namo iš Amasaliko. Užteko vieną kar- 
tą ten pamatyti šitą šunį, kad suprastų, jog jis visada turėjęs būti Chraa- 
naako apylinkėse; nuo to laiko ji matydavo jį kasdien. Šuo niekados ne- 
liečia kojomis žemės. Ir dabar — skrieja viršum stalo; jis čia todėl, kad aš 
plaukiu. 

Visada bijojau jūros. Nepriversdavo manęs įlipti į kajaką, nors to 
trokšte troško mama. Nė karto nesu įkėlusi kojos į Morico „Svano“ 
denį. Viena iš priežasčių, dėl kurių man patinka ledas, yra ta, kad jis 
uždengia vandenį, sutvirtina jį ir padaro patikimą, įveikiamą, aiškų. Ži- 
nau, kad už borto - jūra ir pakilęs vėjas, kad kažkur toli priešaky rėžia 
bangas paniręs „Krono“ laivapriekis, apipildamas vandens kaskadomis 
laivo šonus, — purslai ties mano iliuminatorium virsta švilpiančia migla, 
baltumu apšviečiančia naktį. Atviroje jūroje nėra jokių žemės ženklų, tik 
amorfinis, chaotiškas bekryptės vandens masės judėjimas: kyla, dūžta ir 
ritasi, interferencinės antrinės sistemos vėl sudaužo paviršių ir sukelia 

sūkurius, dingsta, atsiranda, kol galiausiai išnyksta be pėdsakų. Žingsnis 
po žingsnio šita sumaištis įsiskverbs į mano pusiausvyros indus, sutrikdys 
vietos pojūtį, prasibraus į mano ląsteles, pakeis jų druskos koncentraciją, 
o tada ir nervų sistemos laidumą, ir paliks mane kurčią, aklą, bejėgę. Ne- 
bijau jūros, grasinančios uždusinti mane. Bijau jūros, atimančios orien- 
taciją, slaptąjį mano gyvenimo giroskopą, žinojimą, kas yra viršuje, kas 
žemai, mano ryšį su absolute space. 

Nė vienas neužaugo Chraanaake neišplaukęs į jūrą. Niekas negalėtų — 
taip kaip aš — studijuoti, verstis bazių aprūpinimu, būti vedliu Šiaurės 
Grenlandijoje ir išsisukti nuo jūros. Galybėje laivų praleidau tiek laiko, 
kad nenorėčiau net „AeuBijė, Paprastai pasiseka užsimiršti, jei tik ne- 
stoviu ant denio. i 

Nuo tos akimirkos, kai prieš keletą valandų Užiinši į laivą, pradėjau 
irti. Jau verda ausyse, gleivinėje atsirado kažkokia keista skysčių apyta- 
ka. Netekau orientacijos, kur kokia pasaulio šalis. Aajumaakas laukia 
ant stalo, kol nusilpsiu. 

Laukia prie vartų, vedančių į miegą; pajutusi pagilėjusį savo kvėpavi- 
mą, žinau, kad jau miegu, bet negaliu panirti į tą ramybę teikiantį tikro- 
vės blukimą, kurio man reikia, o krentu kaskart į naują, pavojingą aišku- 
mą šalia dvasios, šuns su trinagėm letenom, mano mamos vaizduotės iš- 
didinto ir sustiprinto, nuo vaikystės jaugusio į mano siaubo sapnus. 

Jau, matyt, valanda kai plaukiam, prieš tiek laiko veikiau pajutau, nei 
išgirdau tolimą suktuvo girgždėjimą ir inkaro grandinės džeržgesį; aš per- 
nelyg pavargusi, kad ištverčiau be miego, bet per daug įsitempusi, kad 
galėčiau užmigti, reikia permainos, daugiau taip neištversiu. 

Permaina ateina veriantis durims. Nepasibeldė, negirdėjau įspėjančių 
žingsnių. Atsėlino iki durų, vienu stumtelėjimu atplėšia jas ir įkiša galvą. 

— Kapitonas kviečia tave ant tiltelio. 

Stovi tarpdury, kad man būtų sunkiau išlipti iš gulto ir rengtis, kad 
susigėsčiau. Apsigaubusi antklode nuslystu ant grindų ir spiriu į duris taip, 
kad jis tik per plauką spėja ištraukti galvą. 

Jakelsenas. Jo pavardė Jakelsenas. Greičiausiai turi ir vardą, bet „Kro- 
ne“ visi vadinami tik pavardėmis. 


Stoviu lietuje, kol iš akių visai išnyksta guminė valtis su Landerio siluetu. 
Nematyti nė vieno žmogaus, todėl bandau pati užsikelti dėžę ant trapo, bet 
nieko neišeina. Tada palieku ją ir lipu į tamsą virš vienišos lempos. 

Laiptai baigiasi ties atviru krovinių liuku. Priešais jį blausi naktinė lempa 
apšviečia žalią koridorių aukštumo sulig antruoju deniu. Pasislėpęs nuo 
lietaus, užkėlęs kojas ant kabelių dėžės rūko cigaretę vaikinas. 

Apsiavęs juodus batus plieninėmis nosimis, su mėlynomis darbinėmis 
kelnėmis ir mėlynu vilnoniu megztiniu, jis pernelyg jaunas ir gerokai per 
liesas, kad tiktų į jūreivius. 

— Laukiau tavęs. Jakelsenas. Čia mes vadinamės pavardėm. Kapitono 
įsakymas. 

Įdėmiai nužvelgia mane. 

— Laikykis manęs, nes galiu būti tau naudingas, ne? 

Nosis nusėta strazdanomis, raudoni, garbanoti plaukai, akys virš ciga- 
retės — primerktos, tingios, tiriančios, begėdiškos. Jam gal septyniolika 
metų. 

— Pradėk nuo mano bagažo. 

Nenoriai stojasi, paleidžia iš rankos cigaretę ir palieka ją smilkti. 

Vos vos užneša trapu dėžę. Pastato ant denio. 

— Man prastai su nugara, ne? 

Žingsniuoja pirmas, sunėręs rankas už nugaros. Aš seku iš paskos su 
dėže. Korpusą drebinantis žemas nenutrūkstamas didžiųjų variklių vib- 
ravimas tarsi primena, kad ruošiamasi išplaukti. 

Laiptais užlipam į pagrindinio denio aukštą. Čia sklaidosi dyzelinių 
degalų kvapas, oras kvepia lietum ir šalčiu. Vieno koridoriaus dešinėje 
pusėje — balta siena, kairėje - eilė durų. Vienos iš jų skirtos man. 

Jakelsenas atrakina, pasitraukęs į šoną praleidžia mane, paskui įeina 
iš paskos, uždaro duris ir atsirėmęs stovi. | 

Nustumiu į šoną dėžę ir atsisėdu ant gulto. 

— Jaspersen. Pagal laivo sąrašą. Tavo pavardė Jaspersen. 

Atidarau spintą. 

— O ką, jeigu mes ant smūgio... 

Pamanau, kad blogai išgirdau. 

— Moterys eina dėl manęs iš proto. 

Apimtas aistros, visas dega. Atsistoju. Negaliu leistis stebinama. 

— Nebloga mintis, - sakau. - Bet palaukim tavo gimtadienio. Penkias- 
dešimtmečio. 

Atrodo suglumęs. 

— Tada tau bus devyniasdešimt. Tada nieko nebereikės. 

Mirkteli man ir eina. 

— Aš pažįstu jūrą, ne. Laikykis manęs, Jaspersen. 

Užtrenkia duris. 

Išpakuoju daiktus. Vonia koridoriuje. Iš čiaupo bėga verdantis van- 
duo. Išbūnu ilgai. Tada išsitrinu migdolų aliejum ir apsivelku treningus. 
Užrakinusi duris palendu po antklode. Pasaulis pats pasiims mane, jeigu 
jam reikės. Užsimerkiu ir nyru. Gilyn, pro vartus. Ant stalo pamažu išryš- 
kėja Aajumaakas. Sapnuodama žinau, kad jis - sapnas. Tam tikrame am- 
žiuje ir gyvenimo tarpsnyje galima pasiekti būseną, kai net košmarai tampa 
raminantys ir savi. Maždaug tokia mane ir apėmė. 

Paskui pagarsėja variklių gausmas, pakelia inkarą. „Kronas“ išplau- 
kia. Tada Jakelsenas atidaro mano duris. 


Atsimenu, kad pati jas užrakinau. Įsikalu sau į galvą, kad jis greičiau- 
siai turi raktą. Verta įsidėmėti smulkmena. 

— Apsivilk uniformą, — sako stovėdamas už durų. - Mes dėvim uniformas. 

Spintoj randu mėlynas kelnes, per dideles, mėlynus marškinaičius, per 
didelius, mėlyną chalatą, per didelį, ir beformį kaip bulvių maišas mėlyną 
vilnonį megztinį. Apačioje stovi trumpaauliai guminiai smarkiam išaugi- 
mui. Mano kojai reikėtų paaugti penkiais ar šešiais dydžiais. 

Jakelsenas laukia už durų. Nužvelgia mane pro cigaretės dūmus, bet 
nieko nepasako. Barbena pirštais į pertvarą, vėl kažkoks neramus. Eina 
pirmas. | 

Koridoriaus gale pasuka į kairę, link laiptų, vedančių į viršutinius aukš- 
tus. O aš einu į dešinę, ant denio, ir jis priverstas atsekti iš paskos. 

Atsistoju prie borto. Oras pilnas ledinės drėgmės, pučia stipriais gū- 
siais. Bet šone tolumoje galima įžiūrėti šviesas. 

— Helsingioris - Helsingborgas. Judriausi pasaulyje laivybiniai vande- 
nys, ne? Švedų keltai, danų keltai, didieji laivai, krovinių pervežimas. Kas 
tris minutes praplaukia po laivą. Kitos tokios vietos niekur nėra. Mesinos 
sąsiauris, ne, buvau šimtą kartų, palyginti niekas. Šičia tai bent! O tokiu 
oru, radiolokatoriuose atsiradus trukdymų, čia plaukti - tas pats kaip su 
povandeniniu laivu per šaltibarščius. 

Nervingai barbena pirštais į turėklus, bet stebi naktį susižavėjimo ku- 
pinu žvilgsniu. | | 

— Plaukėm pro čia, kai mokiausi jūreivystės mokykloj. Su visom bu- 
rėm. Šviečia saulė, Kronborgo pilis už kairiojo borto, mergytėms mėgėjų 
laiveliuose mus pamačius suvirpėdavo širdys. 

Einu pirma. Užlipam tris aukštus ir išeinam ant kapitono tiltelio. De- 
šinėje laiptų pusėje už dviejų didelių stiklinių langų šturmano kabina. 
Tamsu, bet virš išskleistų jūrinių žemėlapių spindi blausios, raudonos lem- 
putės. Įeinam į vairinę. 

Patalpa tamsi. Po mumis, apšviestas vienišos lempos, septyniasdešimt 
penkis metrus išsikiša į naktį „Krono“ denis. Du šešiasdešimties pėdų 
stiebai su sunkių krovinių strėlėmis. Prie kiekvieno stiebo - keturios kro- 
vinių strėlės, prie pakilimo į trumpą, paaukštintą pagrindinį denį - kon- 
trolinė strėlių patalpa. Tarp stiebų, ant denio, stačiakampiai kontūrai, 
uždengti brezentu, - ten kelios mažos mėlynos figūrėlės darbuojasi verž- 
damos ilgus sukryžiuotus gumos stropus. Gal tai LMC, kariniam laivynui 
nebereikalingas desantinis laivas. Ant pagrindinio denio - didelis inkaro 
suktuvas ir į keturias dalis padalytas dengiamasis krovinių triumo liukas. 
Palei jūrinius turėklus — kas trisdešimt pėdų po baltą stovintį prožekto- 
rių. Daugiau nieko. Denis išvalytas, paruoštas plaukti, tvarkingas. 

O dabar dar ir ištuštėjęs. Kol žiūrėjau, mėlynosios figūros dingo. Švie- 
sa užgęsta ir denis išnyksta. Toli priekyje, kur laivapriekis kerta bangas, 
staiga susidaro balti susiskaidžiusio vandens protuberancai. Abiejose lai- 
vo pusėse stebėtinai arti rodosi kranto žiburiai. Tiesiog prieš pat mus ir 
už laivo kryžiuojasi mažieji keltai. Lietuj lyjant geltonoje prožektoriaus 
šviesoje Kronborgas pasidaro panašus į niūrų šiuolaikinį kalėjimą. 

Iš tamsos išnyra dviejų žalių, lėtai besisukančių radiolokatorių vaiz- 
das. Raudonas blyškios šviesos taškelis dideliame skysčių kompase. Vi- 
dury lango, laikydama ranką ant rankinio vairakočio, beveik nugara į mus 
stovi figūra. Tai kapitonas Zigmundas Lukas. Už jo — tiesi, nejudanti bū- 
tybė. Šalia manęs neramiai trypčioja Jakelsenas. 

— Galit eiti. | | 

Neatsigręždamas tyliai prabilo Lukas. Už jo stovėjusi būtybė išslysta 
pro duris, ją iškart nuseka Jakelsenas. Dabar jo judesiuose nebėra nė 
krislelio priešgyniavimo. 

"Pamažu akys pripranta prie tamsos ir iš nebūties pradeda kilti prietai- 
sai; kai kurie man matyti, kiti - ne, bet ir nuo vienų, ir nuo kitų aš laikausi 
kuo atokiau todėl, kad jie priklauso atviriesiems vandenims. Ir dar todėl, 
kad jie man simbolizuoja kultūrą, negyva technika užgniaužusią a i 
mus pačiam nustatyti savo geografinę padėtį. 

Plūduriuojantys palydovinės navigacijos kompiuterio kristalai, trum- 
pųjų bangų siųstuvas, LORAN C kontrolinis stalas (niekada nesupratau 

šitos radiolokacinės sistemos). Raudoni skaičiai ant akustinio telegrafo 
aparato. Kontrolinis stalas aparatui „Asdic“. Kursografas. Sekstantas su 
stovu. Prietaisų dėžės. Variklio telegrafas. Vaizdo plokštės. Radijo pelen- 
gatorius. Autopilotas. Dvi skirstomosios lentos su voltmetrais ir signali- 
zaciniais žibintais. O virš viso šito — budrus ir uždaras Luko veidas. 

Iš LAD'o sklinda nesiliaujantis traškesys. Neatitraukdamas žvilgsnio 
Lukas ištiesia ranką ir išjungia jį. Tampa tylu. 

— Jūs čia todėl, kad mums reikėjo palydovės. Stiuardės, kaip dabar 
sako. Ir tik dėl to. Tas tarp mūsų įvykęs pokalbis tebuvo pokalbis dėl įdar- 
binimo, ne dėl ko nors kito. 

Su savo klapsinčiais jūreiviškais batais ir gerokai per dideliu megztiniu 
jaučiuosi kaip mokinukė pas direktorių. Nė karto nežvilgteli į mane. 

— Iki šiol negalėjom gauti informacijos, kur plaukiam. Apie tai bus 
pranešta vėliau. O kol kas plaukiam nosies tiesumu į šiaurę. 

Kažkoks pasikeitęs. Tai dėl cigaretės. Trūksta cigaretės. Gal jis nerū- 
ko jūroje? O gal plaukdamas tikisi pabėgti nuo cigarečių ir nuo žaidimų 
stalų. 

— Šturmanas Sonė aprodys jums laivą ir supažindins su jūsų darbu. 
Nesunkūs valymo darbai, būsit atsakinga už laivo skalbyklą. Be to, kar- 
tais reikės patarnauti karininkams. 

Neaišku, kam jis apskritai mane ėmė. 

Žengiant pro duris pašaukia, griežtai ir tyliai. 

— Girdėjot, ką sakiau, ar ne? Supratot - plaukiam, nežinodami kur. 

Sonė laukia manęs už durų. Jaunas, mandagus, trumpai kirptas. Nusi- 
leidžiam aukštą žemyn, į valčių denį. Atsisuka į mane, žiūri rimtai ir pus- 
balsiu sako: 

— Šįkart su mumis plaukia keletas laivo savininkų. Gyvena valčių de- 
nio kajutėse. Ten įeiti griežtai draudžiama. Nebent pakviestų patarnauti. 
Tiktai tada. Jokių valymų, jokių smulkių užduočių. 

Leidžiamės dar žemiau. Aikštelėse įrengta skalbykla, džiovykla, skalbi- 
nių saugykla. Deniu aukščiau, ten, kur mano kajutė, - gyvenamosios patal- 
pos, mašinų skyriaus meistrų ir elektrikų dirbtuvės, kajutkompanija, laivo 
virtuvė. Ant antrojo denio - šaldytuvai ir šaldymo kamera maistui, sandė- 
liai, dvi dirbtuvės, anglies dvideginio patalpa. Visa tai yra antstate ir po juo. 
Priešais - mašinų skyrius, cisternos, tuneliai ir krovinių triumai. 

Seku paskui į viršuje esantį denį. Praeinam koridorių, mano kajutę. 
Dešiniojo borto gale yra kajutkompanija. Pastumia duris, mes įeinam. 

Neskubėdama suskaičiuoju šitoj mažoj patalpoj vienuolika žmonių. 
Penki danai, šeši azijiečiai. Iš pastarųjų — dvi moterys. Trys vyrai panašūs 
į berniukus. 

— Smila Jaspersen, naujoji palydovė. 

Taip visada būdavo. Stoviu viena tarpdury, visi sėdi priešais. Ar mo- 
kykloj, ar universitete, ar bet kokiam kitam Žmonių susibūrime. Jie ne- 
būtinai atvirai man priešiški, gali būti, kad jiems veikiausiai tas pats, bet 
beveik visada jaučiu, kad jų geriau nejudinti. 

— Verlenas, mūsų bocmanas. Hansenas ir Morisas. Jie trys atsakingi už 
denį. Marija ir Fernanda, padėjėjos. 

Čia tos dvi moterys. 

Laivo virtuvės tarpdury stovi didelis storas vyras balta virėjo apranga 
ir raudonai ruda barzda. 

— Ursas, mūsų kokas. 

Visi kažkokie pritilę, drausmingi. Išskyrus Jakelseną. Stovi atsirėmęs į 
sieną su cigarete dantyse po užrašu „Rūkyti draudžiama“. Vieną akį pri- 
merkęs nuo dūmų, kita nužiūrinėja mane kažką mąstydamas. 

— Čia Bernardas Jakelsenas, - sako šturmanas. Dvejoja sekundę. - Irgi 
dirba denyje. 

Jakelsenas nekreipia į jį dėmesio. 

— Jaspersen palaikys tvarką mūsų kajutėse, - sako jis. - Bus ką veikti, 
kai reikės mėžti iš po vienuolikos vyrų ir keturių karininkų. Aš pats, saky- 
čiau, turiu silpnybę mesti viską tiesiog ant grindų, ne. 

Guminiai man per dideli, todėl kojinės susibruko ties kulnais. Ilgai 
neišbūsi ori su apsmukusiom kojinėm. Jeigu dar esi pavargusi ir įsibaimi- 
nusi. Dabar jie juokiasi. Nenuoširdžiai. Šita menka būtybė skleidžia jėgą, 
verčiančią visus aplinkui klauptis. | 

Nebesivaldau. Čiumpu jam už apatinės lūpos ir trukteliu. Atvėpsta dan- 
tys. Jis griebia man už riešo, tada aš kairiąja ranka suimu mažąjį jo pirštą 
ir lenkiu viršutinį sąnarį. Krinta ant kelių žviegdamas kaip moteris. Spus- 
teliu dar labiau. 

— Žinai, kaip sutvarkysiu tavo kajutę? — sakau. — Atidarysiu iliumina- 
torių. Tada įsivaizduosiu, kad atidariau didelę spintą. Viską sudėsiu. Pas- 
kui sūriu vandeniu perplausiu kambarį. 

Paleidžiu ir pasitraukiu į šalį. Bet nešoka prie manęs. Palypėjęs siekia 
įrėmintos „Krono“ prie plokščiaviršūnio ledkalnio Arktyje nuotraukos. 
Liūdnai žiūri į savo atspindį ant stiklo. 

— Bus mėlynė, po velnių, mėlynė. 
Niekas iš aplinkinių nesijudina. 
Atsitiesusi nužvelgiu juos. Grenlandijoje paprastai nesako „atsipra- 
šau“. O danų kalba šito žodžio neišmokau. 


Kajutėje pristumiu stalą prie durų, po jų rankena įspraudžiu Bugio 
grenlandų kalbos žodyną. Tada einu miegoti. Viliuosi, kad šiąnakt šuo 


paliks mane ramybėje. 

Pusė septynių, o jie jau papusryčiavo; kajutkompanijoje likęs vienas Ver- 
lenas. Išgeriu stiklinę sulčių ir nuseku paskui jį į darbinių drabužių san- 
dėlį. Nužvelgęs mane tiriamu žvilgsniu paduoda krūvelę drabužių. 

Gal kalti drabužiai, gal visa aplinka, o gal jo odos spalva. Tiesiog šią 
akimirką užeina noras pasikalbėti. 

— Kokia tavo kalba? 

— Jūsų, — maloniai pataiso, - kokia jūsų kalba. 

Kalba daniškai kiekvieno žodžio gale vos pakeldamas balsą, kaip Fiūne. 

Žiūrim vienas kitam į akis. Viršutinėj kišenėj turi maišelį. Išsitraukia 
iš jo žiupsnį ryžių ir kramto, ilgai, iš lėto, nuryja, patrina delnus. 

— Bocmane, - priduria ir apsisukęs nueina. Nieko pasaulyje nėra gro- 
teskiškesnio už trečiosioms ir ketvirtosioms pasaulio šalims įdiegtą šaltą 
europietiškąjį mandagumą. 

Kajutėje apsirengiu darbiniais drabužiais. Jis parinko mano dydžio. 
Jeigu tik darbiniai drabužiai iš viso gali būti tinkamo dydžio. Bandau su- 
sijuosti chalatą. Dabar aš jau nebepanaši į bulvių maišą. Dabar panaši į 
metro šešiasdešimties smėlio laikrodį. Apsirišu galvą šilkine skarele. Rei- 
kės valyti kajutes, nenoriu, kad sudulkėtų mano puikieji pūkeliai, pradė- 
ję želti išplikusioj vietoj. Pasiimu siurblį. Palikusi jį koridoriuje tylutėliai 
įslenku į kajutkompaniją. Bet ne pusryčiauti toliau (negalėjau nuryti nė 
kąsnio). Už mano iliuminatoriaus siautėjanti jūra per naktį įsisunkė į 
skrandį, susiliejo su dyzelinių tepalų kvapu bei jausmu, kad esu atviroje 
jūroje, ir pripildė mane drungno vėmulio. Tai vis per tuos, kurie teigia, 
kad jūros ligos galima atsikratyti pastovėjus gryname ore ant denio. Gal 
ir padėtų, jeigu laivas stovėtų uoste arba jeigu plauktum Falsterbo kana- 

lu ir užlipęs į viršų pamatytum žemę, kurią tuoj pajusi po kojom. Kai iš 
ryto Sonė atnešęs raktus savo beldimu išvertė mane iš gulto ir apsivilkusi 
pūkinę striukę, užsimovusi slidininko kepurę užlipau ant denio, žiūrėjau 
į žieminę kapų tamsą ir supratau, kad niekur nebepabėgsiu, nes esu atvi- 
roje jūroje, nes kelio atgal nėra, mane pirmą kartą rimtai supykino. 

Abu kajutkompanijos stalai nurinkti ir nuvalyti. Atsistoju virtuvės tarp- 
dury. 

Ursas maišo puode verdantį pieną. Duočiau jam 115 kilogramų. Bet 
tai raumenys, ne lašiniai. Visi danai žiemą išblyškę. O jo veidas greičiau 
žalsvas. Šiltoj virtuvėj blizga nuo prakaito. 

— Pusryčiai - jėga. | 

Neragavau. Bet juk kažkaip reikia pradėti pokalbį. 

Pasiunčia man šypsnį ir vėl nusisuka prie pieno. Gūžteliu pečiais. 

— I am Schweizer.“ 

Su džiaugsmu priėmiau privilegiją mokytis svetimų kalbų. Užuot kal- 
bėjusi tik skurdžia gimtosios kalbos atmaina kaip dauguma kitų, beviltiš- 
kai bandau susišnekėti dar dviem trim svetimomis. 

— Friihstūck, - sakau, - imponierend. Wie ein erstklassiges Restaurant.“ 

— Ich hatte so ein Restaurant. In Genf. Beim See." 

Ant padėklo padėjęs kavos, karšto pieno, sulčių, sviesto, ragelių. 

— Ant tiltelio? 

— Nein. Pusryčių nereikia nešti. Juos užkelia liftas. Va, jeigu ateitumėt 
11.15, Frūulein, per karininkų pusryčius... 

— Ar sunku būti koku? | | 

Klausiu tik todėl, kad galėčiau čia dar pastovėti. Įdeda padėklą į liftą ir 
paspaudžia mygtuką su užrašu „Kapitono tiltelis“. Dabar ruošia kitą. Kaip 
tik šitas mane ir domina. Ant jo - arbata, skrudinta duona, sūris, medus, 
marmeladas, sultys, minkštai virti kiaušiniai. Trys puodeliai su lėkštutėm. 
Ką gi, valčių denyje, kur draudžiama įeiti palydovei, „Kronu“ plaukia 
trys keleiviai. Įdeda padėklą į liftą valgiams paduoti ir paspaudžia „Val- 
čių denis“. 

— Nicht schlecht. Be to, buvo eine Notwendigkeit. Also elf Uhr fūnfzehn. 


“ Aš šveicaras (angl. ). , 

“ Pusryčiai puikūs. Kaip pirmos klasės restorane (vok.). 

“" Aš turėjau restoraną Genfe. Prie ežero (vok. ). 

“"* Neblogai. Be to, buvo būtina. Taigi vienuolika penkiolika (vok. ). 

Pasaulio pabaiga turi griežtą scenarijų. Ji prasidės nuo trejus metus 
truksiančios gilios žiemos, kai užšals ežerai, upės ir jūros. Atvės saulė, 
daugiau nebebus vasaros, tik be atvangos siautės negailestinga pūga. Už- 
eis ilga, amžina žiema, kol galiausiai vilkas Skolis praris saulę. Nebešvies 
mėnulis, užges žvaigždės — įsiviešpataus bekraštė tamsa. Tai bus Žiema 
Fimbul“. 

Mokykloje mokė, kad šitaip skandinavai vaizdavęsi pasaulio pabaigą, 
prieš krikščionybei išmokius, kad visata prapulsianti ugny. Įsiminiau vi- 
sam gyvenimui. Ne todėl, kad tai mane šiek tiek jaudino skirtingai nuo 
daugumos kitų dėstomų dalykų, bet todėl, kad čia buvo kalbama apie 
sniegą. Išgirdusi pirmą kartą pagalvojau, kad šitą iškreiptą vaizdinį sukū- 
rė žmonės, niekada nesupratę žiemos esmės. 

Šiaurės Grenlandijoj būta įvairių nuomonių. Mano mama ir dauguma 
kitų pirmenybę teikė žiemai. Dėl medžioklės ant šviežio ledo, dėl giliojo 
miego, dėl darbų namuose, bet labiausiai dėl svečių apsilankymų. Žiema 
būdavo gyvenimas draugėje, o ne pasaulio pabaiga. 

Mokykloj dar sakė, kad danų kultūra padarė didelę pažangą nuo se- 
nųjų laikų ir žiemos Fimbul. Būna dienų, kai man sunku tuo patikėti. 
Kaip dabar, šveičiant „Krono“ gimnastikos salės soliariumą. 

Ultravioletinė soliariumo šviesa suskaido nedidelę dalį atmosferinio 
deguonies ir sudaro nestabilų ozono izotopą. Jo aitrų kaip pušies spyglių 
kvapą vasarą galima užuosti ir Chraanaake, iki skausmo ryškią saulės 
šviesą atspindint sniego ir jūros reflektoriui. 

Į mano darbą įeina nuvalyti šitą mintis žadinantį aparatą su spiritu. 

Visada mėgau tvarkytis. Nors mokykloj ir bandė išmokyti mus tingi- 
nystės. 

Pirmą pusmetį mokėmės kaime pas vieną medžiotojo žmoną. Vieną 
vasaros dieną atvažiavo iš internato. Ir mane norėjo išsivežti į miestą. 
Danų pastorius su vakarų Grenlandijos katechetu. Įsakinėjo į visas puses 
nežiūrėdami į veidus. Vadino mus avanersuarmiut, žmonėmis iš šiaurės. 

Moricas privertė mane išvažiuoti. Brolis jau buvo didelis ir nebeklau- 
sė. Internatas stovėjo Chraanaake, pačiame mieste. Išbuvau jame penkis 
mėnesius, kol mano kovinga dvasia subrendo tikram pasipriešinimui. 

Mokykloje duodavo valgyti. Galėdavom kasdien lįsti į šiltą vonią, kas 
antrą dieną gaudavom švarius drabužius. Namie maudėmės kartą per 


" Fimbulvetr - gilioji žiema prieš pasaulio pabaigą (sen. skand.). 

savaitę, o medžioklių ir kelionių metu gerokai rečiau. Kasdien iš ledyno 
ir iš už uolų parnešdavau namo maišą kangirluarhuą, didelių ledo luitų, 
sušalusio gėlo vandens, ir ištirpdydavau juos ant krosnies. Internate už- 
tekdavo atsisukti čiaupą. Atėjus vasarai visi mokiniai ir mokytojai išva- 
žiavom į Herberto salą, lankėmės pas medžiotojus ir pirmą kartą po tiek 
laiko virėmės ruonienos ir arbatos. Tada pajutau, kokie mes suglebę. Vi- 
si, ne vien aš. Nebegalėjom susiimti. Atsinešti vandens, rudojo muilo, 
neogeno ryšulėlį ir prausti odą buvo per sunku. Atrodė keista skalbtis 
drabužius, gaminti maistą. Kiekvieną atokvėpio minutę užplūsdavo į sapną 
panašus laukimas. Viltis, kad ateis kas nors kitas, pakeis mus, nuims šitą 
pareigą ir atliks tai, ką mes privalėjom padaryti. 

Kai supratau, kur link tai veda, pirmą kartą nepaklausiau Morico ir 
grįžau namo. Kartu man sugrįžo darbo teikiamas pasitenkinimas. 

Tokį patį pasitenkinimą pajuntu ir dabar, siurbdama „Krono“ viršuti- 
niojo denio kajutes įgulos aukšte. Ramybės jausmą kaip vaikystėj tvar- 
kant tinklus. 

Kiekvienoje kajutėje griežta tvarka. Internatuose išgyvendavo tik to- 
kie kaip aš, supratę, kad jei žmogui ir jo slapčiausiems jausmams skirta 
vos keli kubiniai metrai, tai šitoj erdvėj turi viešpatauti tobuliausia dar- 
na, kitaip negalėtum atlaikyti spaudimo pasiduoti, vedančio į visišką žlu- 
gimą ir destrukciją. 

Kažkaip savitai toks kruopščiai tvarkingas buvo ir Izaijas. Mechani- 
kas. „Krono“ įgula. Labai keista, bet ir Jakelsenas. 

Antjo kajutės sienų kabo gairelės, atvirukai, mažyčiai suvenyrai iš Pietų 
Amerikos, Tolimųjų Rytų, Kanados ir Indonezijos. 

Drabužiai spintoj tvarkingai sulankstyti ir sudėti į krūveles. 

Iščiupinėju visus spintos kampus už drabužių. Nukeliu čiužinį ir 1š- 
siurbiu patalynės dėžę. Ištraukiu iš rašomojo stalo stalčius, palindusi 
ištyrinėju pastalę, išmaigau čiužinį. Spinta pilna švarkų, patikrinu ir juos. 
Kai kurie šilkiniai. Turi tualetinio vandens ir odekolono rinkinį, iš kva- 
po brangus, švelniai atsiduoda spiritu, užlašinu ant servetėlės iš kiek- 
vieno buteliuko, paskui suglamžiusi įsikišu ją į chalato kišenę - vėliau 
išmesiu į tualetą. Ieškau vieno daikto, bet negaliu rasti. Nei jo, nei ko 
nors kito įdomaus. 

Pastačiusi siurblį į vietą slenku žemyn pro antrąjį denį, pro šaldymo 
kameras ir sandėlius, tada toliau, žemyn laiptais: čia vienoj pusėj kami- 
nas, o kitoj siena su užrašu Deep Tank, gilus rezervuaras. Laiptų gale — 

durys į mašinų skyrių. Rankoje laikau paruoštą pasiaiškinimą —- grindų 
šepetį ir kibirą, 0 jeigu jų neužtektų, visada galima griebtis išbandytos, 
bet tikroviškos istorijos apie tai, kad aš čia naujokė ir pasiklydau. 

Durys storos, apmuštos, atidarius triukšmas iš pradžių užgula ausis. 
Išeinu į plieninę platformą. Nuo jos lubų link kyla išilginis tiltelis, kuriuo 
galima apeiti visą patalpą. 

Ant denio, dešimt metrų po mano kojom, nedidelės pakylos vidury 
kilojasi mašina. Ji susideda iš dviejų dalių: pagrindinio variklio su devy- 
niais atidengtais cilindrų dangčiais ir pagalbinio šešių cilindrų variklio. 
Staigiai trūkteldami, ritmiškai tarsi dunksinti širdis dirba nublizginti vož- 
tuvai. Visas variklio blokas gal penkių metrų aukščio ir dvylikos ilgumo, 
skyrius palieka iš visų pusių užgriūvančio sutramdyto laukinumo įspūdį. 
Nematyti nė gyvos dvasios. 

Išilginis tiltelis iš perforuoto plieno, brezentiniais batais vaikščioju tie- 
siai virš prarajos. 

Visur pilna užrašų, penkiomis kalbomis draudžiančių rūkyti. Už kelių 
metrų niša. Iš jos driekiasi mėlyna tabako dūmų skraistė. Ant sulanksto- 
mos kėdės sėdi Jakelsenas, užkėlęs kojas ant darbastalio, rūko cigarą. 
Centimetru žemiau apatinės lūpos per visą burnos plotį matyti mėlynė. 
Pasilenkiu prie stalo. Kad galėčiau nepastebėta uždėti ranką ant trylikos 
colių ilgumo veržlėrakčio. 

Nukelia kojas, padeda į šalį cigarą ir nušvinta plačia šypsena. 

— Smila. Kaip tik galvojau apie tave. 

Paleidžiu raktą. Jo susijaudinimo kaip nebūta. 

— Mano nekokia nugara, ne. Kituose laivuose viskas daug ramiau. Čia 
turim keltis septintą ryto. Valom rūdis, jungiam švartavimosi lynus, da- 
žom, gramdom oksidines skales, šveičiam žalvarį. Jūs man pasakykit, kaip 
išlaikyti rankas gražias, kai kasdien reikia tąsyti lynus? 

Nieko nesakau. Išbandau tylos poveikį Bernardui Jakelsenui. Jam sun- 
ku ją pakelti. Net dabar, sugrįžus įprastiniam linksmumui, pajuntu po 
juo slypintį jaudulį. 

— Kur mes plaukiam, Smila? 

Laukiu. 

— Jau šešti metai plaukioju, bet taip dar nėra buvę. Gerti draudžiama. 
Uniformos. Niekam neleista įeiti į valčių denį. Net pats Lukas sako, kad 
nežino, kur plaukiam. 

Vėl pasiima cigarą. 

— Smila Chraavigaak Jaspersen. Pirmoji pavardė panaši į grenlandišką... 

Matyt, buvo pasiėmęs mano pasą. Iš laivo seifo. Reikia įsidėmėti. 

— Apžiūrėjau laivą. Aš apie laivus žinau viską. Šito griaučiai su dvigu- 
bu dugnu ir dugno stringeriais ledui per visą korpuso ilgį. Laivapriekis 
sustiprintas storom plokštėm, galėtų atlaikyti net karinio laivo granatą. 

Žiūri į mane suktu žvilgsniu. 

— Užpakaly, virš sraigto, yra ledo peilis. Variklis čia mažiausiai šešių tūks- 
tančių indikatorinių arklio jėgų, galim plaukti 16-18 mazgų greičiu. Mes 
traukiam ledo link. Nėr jokios abejonės. Bet gal ne į Grenlandiją, ką? 

Nebūtina atsakyti, kad jis kalbėtų toliau. 

— Ir dar įgula. Mėšlo krūva. Laikosi vienas kito. Visus pažįsta. Ir taip 
bijo, kad neišpeši nė žodžio, dėl ko. Paskui tie keleiviai, kurių niekas nėra 
matęs. Ko jie čia plaukia? 

Padeda cigarą. Nė karto gerai ir neužsitraukė. 

— Ir tu, Smila. Plaukiau milijonu 4 tūkstančių tonų laivų. Nė vienam 
nebūdavo palydovės, velniai Eautų: Ypač tokios, kuri elgiasi taip, lyg būtų 
Sabos karalienė. 

„Paimu cigaro nuorūką ir įmetu į kibirą. Tyliai šnypštelėjęs užgęsta. 

— Darau tvarką, - sakau. 

— Kam jis pasiėmė tave į laivą, Smila? 

Neatsakau. Nežinau, ką atsakyti. 


Tik už nugaros trinktelėjus mašinų skyriaus durims pastebiu, kaip iš- 
vargino mane šitas kurtinamas garsas. Tyla tarsi palaima. 

Verlenas, bocmanas, stovi ant vidurinės laiptų aikštelės atsirėmęs į sie- 
ną. Eidama pro jį nevalingai pasisuku šonu. 

— Pasiklydot? 

Iš viršutinės kišenės išsiima Žžiupsnį ryžių ir dedasi į burną. Nenukrinta 
nė vienas grūdelis, ant rankų taip pat nieko nelieka, judesys tikslus ir 
įgudęs. | 

Gal reikėjo imti teisintis, bet aš taip nekenčiu apklausų. 

— Tik išklydau iš kelio. 

Užlipusi kelis laiptelius kai ką sugalvoju. 

— Ponas Bocmane, - priduriu. - Išklydau iš kelio, ponas Bocmane. 

Delno kraštu užkliudau žadintuvą. Kaip šovinys perlėkęs per kajutę atsi- 
muša į durų kabliukus ir nukrinta ant žemės. | 

Mano nekoks santykis su fenomenais iki gyvos galvos. Kalėjimu, vedy- 
bų sutartimis, įsidarbinimais visam gyvenimui. Bandymais susaistytą būtį 
išgelbėti nuo laiko tėkmės. Dar blogiau tai, kas turi tarnauti amžinai. 
Kaip kad mano žadintuvas. Eternity clock, amžinasis. Taip jie jį vadino. 
Išsikrapščiau jį iš sudužusios prietaisų dėžės antrame NASA mėnuleigy- 
je, visiškai subyrėjusiame ant žemyninio ledo. Kaip ir amerikiečiai, jis 
neilgai teatlaikė -55*C ir vėją, kurio stiprumui matuoti Boforto skalė 
gerokai per silpna. 

Jie nepastebėjo, kad pasiėmiau laikrodį. Norėjau turėti suvenyrą ir 
įrodyti, kad, pakliuvusi man į rankas, net amerikiečių kosmoso programa 
neatlaikys ilgiau kaip tris savaites. 

O jis ištarnavo dešimt metų. Dešimt metų, kęsdamas vien patyčias ir 
žiaurų elgesį. Bet net ir tada iš jo buvo daug tikimasi. Sakė, kad galima 
kišti jį į litavimo lempos liepsną, virti sieros rūgštyje, paskandinti pačia- 
me Filipinų Lovio dugne, o jis vis tiek rodys laiką kaip rodęs, tarsi nieko 
nebūtų atsitikę. Man šitokie pareiškimai buvo bjauriausia provokacija. 
Chraanaake laikėm rankinius laikrodžius mielais daikčiukais. Kai kurie 
medžiotojai nešiojo juos dėl grožio. Bet niekas nė minties neturėjo taiky- 
tis prie jų. 

Taip ir pasakiau vairuojančiam Gilui (sėdėjau lakūno stebėjimo kabi- 
noj ir pranešinėjau, kur firnas pernelyg tamsus ar pernelyg baltas, tai 
reiškia, kad jis neišlaikys, atsivers ir žemė praris penkiolikatonę idiotišką 
amerikiečių svajonę pasiekti Mėnulį, trisdešimties metrų mėlynai ir ža- 

liai švytinti praraja, dugne susmailėjanti ir suspaudžianti viską, kas įkrin- 
ta, savo ankštame —30“C glėby). Chraanaake taikomės prie oro, pasa- 
kiau jam. Prie gyvūnų. Meilės. Mirties. Ne prie mechanizuoto skardos 
lakšto. | 

Man buvo kiek per dvidešimt. Tokio amžiaus gali meluoti — gali me- 
luoti net sau pačiam - neprarasdamas pasitikėjimo. Iš tikrųjų jau seniai, 
gerokai prieš mano mamai gimstant, Grenlandiją buvo pasiekęs euro- 
pietiškasis laikrodžių laikas. Jis atėjo kaip Grenlandijos verslo kompani- 
jos darbo laikas, mokėjimo terminai, pamaldų valandos bažnyčioje, va- 
landinis darbas. 

Bandžiau padaužyti laikrodį plaktuku. Plaktuke liko įkartų. Todėl da- 
bar aš pasiduodu. Tik nubraukiu jį ant grindų ir palieku pypsėti nejudi- 
namą, elektroniniu balsu; jis gelbsti mane nuo susitikimų ant tiltelio nenu- 
siprausus šaltu vandeniu veido ir nepasidažius akių. 

Pusė trijų nakties Šiaurės Atlante. Apie dešimtą vakaro be jokio įspė- 
jimo, tik mirktelėjus žaliai lemputei iš garsiakalbio virš gulto pasigirdo 
Luko balsas. Kaip užpuolimas mažame kambaryje. 

— Jaspersen, rytoj trečią ryto reikės paduoti kavą ant tiltelio. 

Tik nukritęs ant grindų laikrodis pradeda pypsėti. Pabudau pati. Ma- 
ne pažadino tai , kad pajutau keistą sujudimą. Dvidešimt keturių valan- 
dų užteko, kad „Krono“ ritmas taptų mano. Naktį laivas jūroje būna ra- 
mus. Žinoma, dunksi variklis, į laivo šonus plakasi lėtos, aukštos bangos, 
o kartkarčiais atsimušusi į laivapriekį smulkiais purslais sudūžta penkias- 
dešimties tonų vandens masė. Bet tai ritmiškas triukšmas, pasikartoję 
pakankamai daug kartų garsai tampa tyla. Ant tiltelio keičiasi budėtojai, 
kažkur muša laikrodis. O žmonės miega. 

Už pažįstamų kulisų dabar neramu. Koridoriuose bilda batai, tranko- 
mos durys, girdėti balsai, garsiakalbio komandos, tolimas hidraulinio ve- 
leno maurojimas. 

Kopdama laiptais tiltelio link iškišu galvą į denį. Tamsu. Girdėti žings- 
niai, balsai, bet niekur neuždegta šviesa. Apgraibom einu į tamsą. 

Išėjau vienmarškinė. Temperatūra apie nulį, iš nugaros pučia vėjas, 
debesų uždanga žema ir aklina. Bangos pasimato tik prie pat laivo, bet 
jaučiu, kad įlinkiai tarp jų futbolo aikštelių didumo. Denis lygus ir slidus 
nuo sūraus vandens. Palendu po jūriniais turėklais pasislėpti nuo vėjo ir 
kuo mažiau kristi į akis. Praeinu pro figūrą, stovinčią tamsoje prie bre- 
zento. Virš jos dega blyški šviesa, sklindanti iš priekinio krovinių triumo. 

Liukų dangčiai nustumti į šalį, aplink liuką pastatytos apsauginės tvore- 
lės. Krovinių strėlės ant priešakinio stiebo pakreiptos į laivo užpakalį, 
nuo jų gilyn į duobę eina dvi vielos. Virš tvorelių ištemptas storas mėly- 
nas nailoninis trosas. Aplink nė gyvos dvasios. 

Patalpa stulbinamai gili, apšviesta keturiom fluorescencinėm lempom, 
po vieną ant kiekvienos pertvaros. Dešimties metrų gylyje ant didžiulio 
metalinio konteinerio dangčio sėdi Verlenas. Prie kiekvieno dėžės kam- 
po pastatyta po baltą skaidulinio stiklo cilindrą, panašų į pripučiamų gel- 
bėjimosi valčių dėklą. 

Tiek tesuspėju pamatyti. Kažkas iš nugaros griebia mane už drabužių. 

Leidžiuosi traukiama, bet ne kad pasiduočiau, o kad sukaupčiau jė- 
gas. Tą patį akimirksnį laivas pasvyra ant bangos, mes netenkam pusiau- 
svyros ir aukštielninki krentam į kontrolinio velenų pulto pusę, į man 
pažįstamą tualetinio vandens kvapą. 

— Idiote, idiote! 

Jakelsenas gaudo orą. Jo veide ir balse kažkas tokio, ko nebuvo anks- 
čiau. Baimės užuomazga. | 

— Šitame laive tvarka kaip senais laikais. Būk toj vietoj, kur tau skirta. 

Žiūri į mane beveik maldaujamai. 

— Neik čia. Dink. 

Vis tiek grįžtu. Vėjas atneša jo šnibždesį, virstantį riksmu. 

— Ieškai galo šitam dideliam šlapiam laive, ką? 


Padėklas atsitrenkia pirmiau į vieną, paskui į kitą durų staktos pusę, 
toliau einu kuo puikiausiai, kol patalpos tamsoj sustoju kaukšėdama 
dantim. 

Niekas nieko nesako. Kiek palaukusi slenku atatupsta, ant stalo tarp 
liniuočių ir matuoklių randu vietos puodukams ir bandelėms. 

— Dvi minutės, aštuoni šimtai metrų. 

Tamsoje matau tik blyškų jo šešėlį, bet žinau, kad šito žmogaus anks- 
čiau nebuvau sutikusi. Stovi pasilenkęs prie žalių elektroninio greičio ma- 
tuoklio skaičių. 

Bandelės EpiS sviestu. Ursas rūpestingas kokas. Visas - išeina 

Virš jūrinio žemėlapio užsidega blausi raudona EMEDIES ir iš tamsos 
išnyra Zigmundo Luko veidas. 

— Penki šimtai metrų. 

Vyras apsivilkęs kombinezoną, apykaklė pakelta. Prie jo ant navigaci- 
nio stalo pastatyta plokščia stereostiprintuvo dydžio dėžė. Iš jos šonų ky- 
la dvi plonos teleskopinės antenos. Šalia stovi moteris tokiais pačiais kaip 
vyro drabužiais. Kažkoks negeras šitas derinys: darbiniai drabužiai, susi- 
kaupimas ir ilgi, tamsūs, sušukuoti plaukai, ant pakeltos apykaklės pa- 
sklidusios garbanos. Tai Katja Klausen. Nuojauta sako, kad tas vyras — 
Zaidenfadenas. 

— Viena minutė, du šimtai metrų. 

— Iškelk jį. 

Balsas sklinda iš pasikalbėjimo įrenginio sienoje. Paleidžiu stalą, už 
kurio laikiausi. Delnai suprakaituoja. Šitą balsą aš jau girdėjau. Telefo- 
nu, namie. Kai paskutinį kartą ten buvau. 

Išjungia raudonąją lempą. Iš nakties išdygsta pilki kontūrai, lenda iš 
priekinio krovinių triumo, siūbuoja, lėtai supasi palei laivo šoną. 

— Dešimt sekundžių. 

— Verlenai, panardink. 

Jis tikriausiai sėdi uždarame stebėjimo poste ant priešakinio stiebo 
viršūnės. Mes girdime jo įsakymus deniui. 

— Įtempkit stipriai. Dabar atleiskit. 

— Penkios sekundės. Keturi, trys, du, vienas, nulis. 

Užpakaly šviesos spindulys išskrodžia naktyje tunelį. Konteineris pa- 
niręs į vandenį, penki metrai nuo užpakalinės laivo dalies. Matyt, jį neša 
laivapriekio sukeltos bangos. Iš konteinerio kampo palei vieną laivo šoną 
eina mėlynas trosas. Prie borto stovi Marija ir Fernanda, Hansenas, de- 
nio komanda. Prilaiko konteinerį atokiau nuo laivo korpuso kažkuo pa- 
našiu į labai ilgą laivo kablį - kiek siekia šviesa, matau palei jo šonus dvi 
siauras baltas gumines juostas. 

— Verlenai, paleisk. 

Traukiuosi link tiltelio galo. Šviesa sklinda nuo vieno iš prožektorių, 
pritaisytų ant jūrinių turėklų. Jį sukioja Sonė. Nukreipia virš vandens kū- 
gį šviesos. Paleistas nuo troso konteineris liko už keturiasdešimt metrų ir 
leidžiasi į dugną. 

Duslus smūgis. Penki skaidulinio stiklo cilindrai krinta ant vandens 
paviršiaus ir skleidžiasi virš didžiosios metalinės dėžės kaip penkios di- 
džiulės lelijos, penki pilki, savaime išsipučiantys plūduriuojantys balio- 
nai. Tada užgęsta prožektorius. 

— Vienas metras, 2000 litrų. 

Čia moters balsas. 

— 3000. 4000. Du metrai. 5000 litrų. Du metrai. Du su puse. Du ir 
trečdalis. 5000 litrų, du ir trečdalis. 

Atsistoju prie padėklo. Į savo vietą. Ant prietaiso priešais moterį da- 
bar dega keli raudoni ekranai. 

— Leidžiu. 4700 ir du su puse. Trys, trys dvidešimt, keturi, keturi su 
puse, penki. 5700 litrų ir penki metrai. Pasvirimas nulinis. Temperatūra 
—0,5*C. 

Pasuka rankenėlę ir patalpoje pasklinda toks garsas, kad gali pamany- 
ti, jog jie atsinešę mano žadintuvą. 

— Kursografo signalas dešimt keturi. 

Neišklausiusi išjungia pasikalbėjimo įrenginį. Priešais stovintis vyras 
atsitiesia nuo greičio matuoklio. Įtampa slūgsta. Įeina Sonė, uždaro du- 
ris. Lukas stovi prie pat manęs. | 

— Galit eit miegot. 

Parodau į kavą. Papurto galvą. Nereikia net išpilstyti. Mane čia pašau- 
kė tik panešti padėklą šešis metrus nuo serviravimo lifto iki tiltelio. Ne- 
matau prasmės. Nebent jis norėjo, kad pamatyčiau, ką mačiau. 

Susidedu viską ant padėklo. Moteris priešais ištiesia ranką ir glosto 
vyrą. Nežiūri į jį. Jos ranka mirksnį sutingsta jam ant sprando. Tada 
apsuka nedidelį kuokštelį plaukų aplink pirštą ir išrauna. Manęs jie ne- 
pastebi. Laukiu, kad riktelės iš skausmo. Bet jis stovi tiesus ir visiškai 
ramus. 


Urso veidas blizga nuo prakaito. Bando gestikuliuodamas dar ir išlai- 
kyti didįjį dešimties litrų puodą. 

— Feodora, die einzige mit sechzig Prozent Cacao. Und die Schlagsahne 
muss ein bisschen genfroren sein“ Dešimčiai minučių ins šaldytuvą. 

Suėję visi vienuolika. Ore nekybo joks klausimas. Tarsi aš vienintelė 
nesupratau, kas įvyko. Arba jie neturi poreikio suprasti. 

Siurbiu deginantį šokoladą pro vos sušalusios plaktos grietinėlės sluoks- 
nį. Poveikis toks, tarsi akimirką apimtų svaigulys, prasidedantis karščio 
tvinksėjimu pilve ir kylantis iki pat pakaušio. Galvoju, ką tokiam burti- 
ninkui kaip Ursas veikti „Krone“. 


" „Feodora“ - vienintelis su šešiasdešimčia procentų kakavos. O grietinėlė turi būti 
truputį atšaldyta (vok.). 

Verlenas Žiūri į mane susimąstęs. Vengiu jo akių. 
Išeinu priešpaskutinė. Kampe prie juodos kavos puodelio tupi Jakel- 
senas. 


Marija stovi vonioj priešais veidrodį. Iš pradžių maniau, kad tai kažko- 
kie protezai, bet dabar matau, kad čia maži tuščiaviduriai aliuminio kū- 
geliai. Užmauti ant kiekvieno piršto galo, dabar ji juos atsargiai nutrau- 
kinėja. Pasimato raudoni, keturių centimetrų ilgumo, puikūs nagai. 

— Aprūpinu šeimą, — sako. — Pukete. Iš savo uždarbio. Atvažiavau į 
Daniją kaip kekšė. Tailande gali būti tik arba mergelė, arba kekšė. 

Kalba daniškai dar painiau ir neaiškiau už Verleną. 

— Galėdavau aptarnauti po trisdešimt klientų per dieną. Dabar nebe- 
užsiimu. 

Ištiesusi smilių duria nagu man į skruostą ir palaiko truputį. 

— Kartą išdrėskiau akis vienam policininkui. 

Nesitraukiu, lenkiuosi nagui smengant į skruostą. Nužvelgia mane įdė- 
miai. Tada nuleidžia ranką. 


Laukiu savo kajutėje pravėrusi duris. Po minutės pasirodo Jakelsenas. 
Jo kajutė tam pačiam koridoriuj, truputį toliau. Užsirakina. Basom ko- 
jom tipenu prie jo durų. Kažką daro. Tyliai brazda, aukštyn pakelia ran- 
keną. Įspraus po ja kėdę. 

Užsibarikaduoja. Matyt, bijo, kad kuri iš jo taip išsiilgusių moterų iš- 
lauš duris. 

Sėlinu atgal į kajutę. Nusirengiu, susirandu dėžėje savo rausvą frotinį 
chalatą, kanapinę pirštinę, demonstratyviai žygiuoju į dušą, švilpaudama 
trinuosi su pirštine, nusišluostau, gerai išsitepu kremu, šlepsiu atgal per 
koridorių vonios šliurėm. O paskui vėl atšliaužiu iki J akelseno durų. 
švelniąsias raakas Tik kažkodėl nesitiki. 

Pabeldžiu. Neatsako. Stipriai trinkteliu. Visiška tyla. Vonios chalato 
kišenėje turiu savą raktą. Atrakinu. Bet vis tiek neatsidaro. Klebenu ran- 
keną. Po minutės kėdė nukrinta ant grindų. Lukteliu, kol nuslūgs apė- 
musi panika. Tada pastumiu duris. Tik pirma įdėmiai apsižvalgiusi į visas 
puses. Galėčiau likti nesuprasta. 

Stoviu tamsoje nejudėdama. Nieko negirdėti. Nutariu, kad kajutė tuš- 
čia. Tada uždegu šviesą. 

Jakelsenas miega. Apsivilkęs tailandiško šilko pastelinių spalvų piža- 
mą. Oda vaškinė. Prie vieno burnos kampučio seilių burbuliukai, slan- 
kiojantys sulig kiekvienu silpnu, sunkiu oro kvėptelėjimu. Viena ranka 
karo nuo gulto krašto. Iš pižamos rankovės kyšantis riešas bauginamai 
plonas. Jakelsenas panašus — tam tikra prasme taip ir yra — į sergantį 
vaiką. 

Papurtau jį. Vos vos kilsteli akių vokai. Akies obuoliai užsivertę, balty- 
mų žvilgsnis aklas ir negyvas. Neišspaudžia nė garso. 

Peleninė prie lovos tuščia. Ant stalo nieko nėra. Švaru ir gražu. 

Atraitoju pižamos rankovę. Vidinėj dilbio pusėj maždaug keturiasde- 
šimt šešiasdešimt mažyčių geltonai mėlynų taškelių su juodais viduriu- 
kais, puikus raštas ant iššokusių venų. Ištraukiu patalynės dėžę. Sumetęs 
viską čia. Folija, degtukai, ssnamadis stiklinis švirkštas, momentiniai kli- 
jai, adata, atlenktas kišeninis peiliukas, plastikinis dėklas siuvimo maši- 
nos adatoms laikyti, gabalas juodo guminio pakavimo diržo. 

Nenusiteikęs greit budintis. Miega visa atpalaiduojamu, nerūipėstingu 
miltelių miegu. 


Prieš įvedant savivaldą Grenlandijoje nebuvo muitinių. Jų funkcijas 
atlikdavo policija ir uosto valdžia. Dirbdama is meteorologijos 
stotyje susitikau Jorgenseną. 

Jis buvo uosto viršaitis. Bet darbe pasirodydavo retai. Jį išsiveždavo į 
Tulę amerikiečiai arba kviesdavosi laivyno inspekcijos laivai. Sumušė 
Grenlandijos sraigtasparnių skrydžių rekordą. 

Jorgenseno šaukdavosi ką nors radę, bet nežinodami, kur tai paslėpta. 
Kai kildavo įtarimas ir negalėdavo rasti vietos. Tulės oro bazės narkotikų 
patrulis turėjo šunų, metalo detektorius, visą laborantų ir technikų ko- 
mandą. Holsteinsborgo laivyne dirbo keli paieškos ekspertai, Nuukas ga- 
lėjo naudotis nešiojamais suvirinimo centro rentgeno aparatais. 

Bet vis tiek visi kviesdavosi Jorgenseną. Buvo aukštos kvalifikacijos 
suvirintoju BėcW laivų kompanijoje, paskui mokėsi šturmanu, kol ga- 
liausiai tapo uosto viršaičiu, niekados nepasirodančiu uoste. 

Jorgensenas buvo mažas pilkas vyras, susikūprinęs, šiurkščiais kaip bar- 
suko kailis plaukais, kalbėdavo daniškai per nosį, iki vieno skiemens su- 
trumpindamas visus žodžius, vienodai ir su grenlandais, ir su rusais, ir su 
visais kariais, nežiūrėdamas rango. 

Atsiveždavo jį į sulaikytąjį laivą arba lėktuvą, pamarmaliavęs kiek su 

įgula ir kapitonu apsidairydavo trumparegio žvilgsniu, lyg išsiblaškęs pa- 
stuksendavo šen bei ten krumpliais, o tada tereikdavo tik pasikviesti lai- 
vyno šaltkalvį su metalo pjūklu, tas nuplėšdavo vieną plokštę ir po ja ras- 
davo 5000 butelių arba 400 000 cigarečių, o metams bėgant vis dažniau 
krūvas baltų miltelių blokų, aplietų parafinu. 

Jorgensenas pasakojo, kad paieškoj remdamasis sistemingumu ne- 
toli tenueisi. „Pamiršęs kur nors akinius, — sakė jis, — iš "DrAGŽŲ šiek tiek 
čiu. Bet jeigu jų ten nėra, tada liaujuosi narplioti, sėdu į Ero apsi- 
žvalgau aplink ir laukiu, ar nešaus į galvą idėja. Ir visada, visada šauna. 
Nereikia pradėti viską ardyti nei ieškant akinių, nei butelių, reikia pa- 
galvoti, o tada pajusi, tada atrasi nusikaltėlį savy ir nuspręsi, kur pats 
būtum tą daiktą įkišęs.“ 

Jį nušovė 1981-ųjų vasarį vienoje Disko įlankos prekybos stotyje ketu- 
ri jauni grenlandai, jo iniciatyva atlikę nepelnytai sunkią bausmę už alko- 
holio kontrabandą. Mane jis kažkodėl mėgo. O grenlandų kaip visumos 
niekada nebandė suprasti. 

Dabar prisimenu Jorgenseną ir bandau atrasti narkašėlį savyje. 

Aš būčiau negailėjusi laiko jiems paslėpti. Būčiau dirbusi švariai. Susi- 
gundžiusi paieškoti slėptuvės kur nors už kajutės. Bet negalėčiau tada 
ištverti nejausdama jų prie savo kūno. Kaip motina, sako, negali gyventi 
be kūdikio. 

Kajutėje yra kondicionierius. „Krone“ veikia aukšto spaudimo venti- 
liacija, ji ir dabar švelniai dūzgia. Anga pertvaroje, už perforuotų plokš- 
čių. Kiekvienoje plokštėje mažiausiai keturiasdešimt varžtelių. Neišlai- 
kyčiau, jeigu kiekvieną kartą einant pas kūdikį reikėtų juos visus atsukti. 

Antrą kartą šiandien perrausiu jo stalčius. Jokių rezultatų. Tik rašo- 
masis popierius, mėlyni smeigtukai - tokiais paprastai prismeigiami atvi- 
rukai, - keli stori blizgantys „Playboy“ numeriai, elektrinė skutimosi ma- 
šinėlė, kelios kortų malkos, dėžutė su šachmatų figūrom, keturios per- 
matomos plastikinės dėžutės, kurių kiekvienoje po įspūdingą šilkinę pe- 
teliškę, šiek tiek valiutos, drabužių šepetys ir pora atsarginių aukso gran- 
dinėlių, kokias jis nešioja ant kaklo. 

Knygų lentynoje ispanų-danų kalbų žodynas, Berlico turkų-danų pa- 
sikalbėjimų žodynėlis, „British Petroleum“ leistas šiuolaikinio bridžo va- 
dovėlis, pora knygų apie šachmatus. Nutrinta knyga Flosė - šešiolikmetė 
plonais viršeliais su nupiešta nuoga raudonskruoste blondine. 

Niekada rimčiau nesidomėjau kitokia nei savo specialybės literatūra. 
Ir neteigiu esanti išsilavinusi. Kita vertus, manau, kad pradėti šviestis nie- 
kada ne vėlu. Gal, pavyzdžiui, nuo Flosės - šešiolikmetės. 

Paimu iš stalčiaus kišeninį peiliuką. Ant ašmenų prilipusios kelios bute- 
lio žalumo dulkelės. Atsidariusi spintą dar kartą patikrinu drabužius. Nie- 
ko tokios spalvos ten nėra. Ant gulto slopiai sugargaliuoja Jakelsenas. 

Stalčiuje randu šachmatų dėžę. Išimu baltųjų karalių ir juodųjų kara- 
lienę, pastatau ant stalo. Kruopščiai išdrožti iš kažkokio sunkaus medžio. 
Ant stalo guli plona skarda apkalta lenta. Laive patogiau žaisti magneti- 
niais šachmatais. Figūrų apačioje - magnetas, švino spalvos juostelė. 

Ant tos juostelės prilipdyta skiautė žalio fetro. Peiliuko ašmenimis ban- 
dau atlupti metalą. Sunkiai, bet atkrapštau: ant abiejų galų buvo užvar- 
vinta po lašelį klijų. Dedu juostelę ant stalo. Ant peilio lieka fetro dulkių, 
keli smulkučiai žali plaušeliai, kuriuos galima įžiūrėti tik žinant, kad jie 
ten yra. 

Figūra tuščiavidurė. Kokių aštuonių centimetrų aukštumo, per visą 
aukštį įsuktas pusantro centimetro skersmens cilindras. Greičiausiai ne 
Jakelseno darbas, tokia galėjo būti pagaminta. Bet Jakelsenas tuo pasi- 
naudojo. Viršus užglaistytas. Po glaistu — trys permatomos plastikinės tū- 
telės. Iškratau. Po jom - dar keturios. 

Kišu į vietą, užlipinu glaistu ir priklijuoju magnetą. Galėčiau patikrinti 
ir kitas figūras. Išsiaiškinčiau, ar kiekvienam pėstininke po dvi, ar po tris 
tūteles. Suskaičiuočiau, ar turi atsargų trims, ar šešiems mėnesiams. Bet 
apėmė noras eiti iš čia. Vienišai moteriai nedera užsibūti svetimo vyro 
kajutėje. 

— Tai buvo pirmoji mano kelionė. Užėjau pas kolegą. „Kaip plaukti į 
Grenlandiją?“ - paklausiau. „Plauksi iki Skageno, - pasakė. - Ten pasuk- 
si į kairę. Pasiekęs Farvelio kyšulį suksi į dešinę.“ 

Suku kamščiatraukį į kamštį. Baltasis vynas, gelsvai žalsvos spalvos, jį 
paskutinę akimirką Ursas atsiuntė liftu, tarsi tai būtų temperatūrai jautri 
ikona. Sukiodama traukiu kamštį aukštyn, pusė jo lieka butelyje. Teks 
bandyti dar kartą. Dabar kamštis pradeda trupėti ir į vyną prikrinta jo 
gabaliukų. Ursas sakė, kad „Montrachet“ — puikus vynas. Vadinasi, šitas 
mažas kamštukas jam neturėtų pakenkti. 

— Tada išsitraukė jūrinį žemėlapį, uždėjo vieną liniuotės galą ant Ska- 
geno, pakreipė ją Farvelio kyšulio link ir nubrėžė liniją. „Seksi ja, - pasa- 
kė, - tai plauksi grand circle sailing, didžiuoju ratu. Likus dviems paroms 
iki kyšulio nemiegosi. Gersi juodą kavą ir žvalgysies ledkalnių.“ 

Kalba Lukas. Nusisukęs nuo tų, kuriems jo šneka skirta. Bet prikaus- 
tęs juos savo autoritetu. 

Karininkų kajutkompanijoje, be jo, dar trys žmonės. Katja Klausen, 
Zaidenfadenas ir mašinų meistras Kiutsovas. 

Pirmą kartą gyvenime patarnauju. 

— Tada plaukdavo balandį. Bandydavo pagauti vadinamąjį Velykų rytį. 
Jei pasisekdavo, palankus vėjas lydėdavo visą kelią. Niekam net į galvą 
nešaudavo savo noru pasirinkti laiką tarp lapkričio ir kovo pabaigos. 

Yra taisyklės, kokia eilės tvarka pilti. Deja, nesu jų skaičiusi. Bandau 
laimę pradėdama nuo moters. Teliūškuoja tą vieną centimetrą skysčio 
taurėje neatitraukdama nuo Luko akių, o ragaudama nejaučia skonio. 

Pilstau pakaitom tai iš dešinės, tai iš kairės. Kad visi būtų patenkinti. 

Jie pasipuošę. Vyrai baltais švarkais, moteris raudona suknele. 

— Pirmųjų ledų galima tikėtis praėjus parai po Farvelio kyšulio. "Ien 
1959-aisiais nuskendo Grenlandijos verslo kompanijos „Hansas Hedtof- 
tas“, žuvo 95 keleiviai ir įgulos nariai. Ar matėt kada ledkalnį, panele 
Klausen? 

Patiekiu kalafiorą su Urso kepta balta duona. Prie stalo einasi visai 
pakenčiamai. Bet prie lifto užmetu kalafioro likutį ant virtos lašišos. Ji 
guli lėkštėj su visa oda ir spokso į mane laukdama. Ursas paaiškino iš 
vieno japonų virėjo išmokęs nevirti akių, bet išimti jas ir įdėti į vietą, kai 
žuvis suminkštės, o paskui aptepti visą kiaušinio baltymu, kad žuvis įgau- 
tų lipnų blizgesį, tarsi tiesiai iš tinklo būtų pakliuvusi ant stalo. Nematau 
čia nieko gražaus. Ta žuvis man atrodo nugaišusi. 

Nukrapščiusi kalafiorą įnešu lašišą. Vis tiek jie nežiūri, ką valgo. Įsi- 
stebeiliję į Luką. | 

— Ledkalniai yra nuo žemyninio ledo į vandenyną nuslinkusių ledynų 
nuolaužos. Jei jie dideli, santykis tarp virš vandens esančios dalies ir po- 
vandeninės lygus vienam su penkiais. Tuščiavidurių ledkalnių dalys su- 
tinka kaip vienas su dviem. Pastarieji, žinoma, patys pavojingiausi. Ma- 
čiau ledkalnių 40 metrų aukštumo ir svėrusių 50 000 tonų, bet jiems nu- 
skęsti būtų užtekę sraigto sukeltos vibracijos. 

Nudegu pirštus į bulvių apkepą. Lukui pasisekė. Prie Antarkties esu 
tylutėliai plaukusi gumine valtimi pro beveik ištirpusius šelfinius ledkal- 
nius, 90 metrų aukščio ir milijono tonų svorio, kurie būtų galėję subyrėti 
pašvilpavus pirmą „Malonios linksmosios vasaros“ posmelį. 

— „Titanikas“ 1912-aisiais užkliudė ledkalnį į pietus nuo Niūfaundlen- 
do ir nuskendo per tris valandas. Žuvo 1500 žmonių. 

Kajutėje uždengiau kriauklę laikraščiu, pasilenkiau ir pasikirpau plau- 
kus dvidešimt centimetrų, dabar jie susilygino su ataugusiais nudegusių 
vietoj. Pirmą kartą per visą laiką laive nusirišau nuo galvos skarelę. Tik ji 
tegalėjo padėti pasislėpti nuo moters akių. 

Gal ir nevertėjo vargintis. Aš tik musė ant sienos, ji manęs nemato. Vy- 
ras žiūri į Luką, mašinų meistras — į savo stiklą, o Lukas nežiūri niekur. 
Vieną akimirksnį moters akys įsminga į mane. Ji mažiausiai 20 centimetrų 
aukštesnė ir penkeriais metais jaunesnė nei aš. Tamsi ir budri, sučiauptos į 
brūkšnį jos lūpos pasakoja istoriją, o gal Istoriją, apie tai, kiek kainuoja — 
visiškai priešingai viešajai nuomonei - moteriai būti gražiai. 

Turiu vilties. Per Izaijo laidotuves buvo tamsu. Be manęs, stovėjo dar 

dešimt moterų. Jai tada rūpėjo kas kita. Ji atėjo įspėti Andrėjo Fino. Ver- 
čiau būtų paklausęs. 

Tetrunka šimtąją dalį sekundės, kol įtraukia mane į savo katalogą. Kaž- 
kur viduj susiranda stalčių, ant kurio parašyta „aptarnavimas“ ir „metras 
šešiasdešimt“, įkiša mane ten ir pamiršta. Jos dėmesys nukreiptas į ką 
kita. Ranka po stalu ant vyriškio šlaunies. | 

Žuvies jis nė nepalietė. 

— Laive juk yra radaras, - sako. 

— „Hanse Hedtofte“ irgi buvo. 

Joks prityręs kapitonas ar ekspedicijos vedlys tyčia negąsdina bendra- 
keleivių. Pripratęs prie rizikos tarp ledų žino, kad prasidėjus kelionei ne- 
verta didinti išorinės rizikos kurstant vidinę baimę. Nesuprantu Luko. 

— Bet ledkalniai dar niekis. Tokį Arkties vandenyną vaizduojasi mėgė- 
jai. Didesnė problema mums - didysis ledas, pako juosta, plaukianti pa- 
lei rytinę pakrantę, lapkritį apsupanti Farvelio kyšulį ir nusidriekianti iki 
Gothobo. 

Iš antrojo butelio pavyksta ištraukti kamštį visą. Įpilu Kiutsovui. Ger- 
damas išsiblaškiusiu žvilgsniu Žiūrinėja etiketę. Jį domina alkoholio pro- 
centas. 

— Ten, kur pasibaigia pakas, prasideda vakarinis ledas. Susidaręs Bafi- 
no įlankoj, suspaustas Deivio sąsiaury, jis sušąla į viena su žiemos ledu. 
Taip susidaro ledlaukis, su juo susidursim prie rėvų į šiaurę nuo Hols- 
teinsborgo. S 

Kelionės sustiprina visus Žmogaus jausmus. Ištrūkus iš Chraanaako 
medžioti, į svečius ar į Chrekertatą, prasiverždavo iki tol slėpti įsimylėji- 
mai, draugystės, neapykanta. Tarp Luko ir dviejų jo keleivių bei darbda- 
vių tvyro atviras abipusis priešiškumas. 

Pasižiūriu į Luką. Nieko nei sakė, nei darė. Bet vis tiek be žodžių prašo 
atsigręžti. Vėl pajuntu tą patį neaiškų, nerimą keliantį jausmą, lyg daly- 
vaučiau spektaklyje, iš dalies dėl manęs surengtame, ir jo nesuprasčiau. 

— Kur Tiorkas? - klausia jis. 

— Dirba, - atsako moteris. 

Atskridęs iš Europos į Tulę ir išlipęs iš lėktuvo jautiesi tarsi būtum 
patekęs į šaldiklį su viršslėgiu - nematomas ledinis šaltis suspaudžia plau- 
čius. Skrisdamas į priešingą pusę ir nusileidęs Europoje pasijunti lyg suo- 
miškoj pirty. Bet į Grenlandiją plaukiantis laivas plaukia ne šiaurės, o 
vakarų kryptimi. Farvelio kyšulys yra toje pačioje platumoje kaip Oslas. 

Šaltis užeina tik apiplaukus jį ir pasukus tiesiai į šiaurę. Per dieną pakilęs 
vėjas žvarbus ir drėgnas, bet ne šaltesnis kaip Kategato sąsiauryje per 
audrą. Užtat Šiaurės Atlanto bangos - gilios ir aukštos. 

Denis skęsta vandeny. Priekinio krovinių triumo dangtis užstumtas. 
Pražingsniuoju pro jį. Penkių su puse metrų pločio ir šešių ilgio. Pirma jis 
nebuvo toks didelis. Abiejuose laivo galuose balti naujai dažyti trijų ket- 
virčių metro kraštai. Denyje - suvirinimo siūlės. Anga neseniai paplatin- 
ta maždaug po metrą į abi puses. 

Europai jūra simbolizuoja nežinomybę, plaukti ja - reiškia kupiną nuo- 
tykių kelionę. Tai visiškai neatitinka tikrovės. Plaukdamas jautiesi tarsi 
stovįs vienoje vietoje. Kad pasijustum judąs, turi matyti kranto ženklus, 
nejudančius taškus horizonte, ledo kauburėlius, dingstančius po vėžėm, 
kalnus už napariaą, rogių galo pastovo, išaugančias ledo konstrukcijas, 
kurios tolstant paskęsta horizonte. 

Viso šito jūroje trūksta. Atrodo, kad laivas stovi nejudėdamas, kad jis — 
pritvirtinta plieninė platforma, suspausta tvirto, apvalaus horizonto, virš 
kurio slenka pilkas šaltas žiemos oras, įmestas į judančią, bet visados vie- 
nodą vandens gelmę. Drebinamas monotoniškų variklio pastangų jis tuš- 
čiai plakasi vienoje vietoje. 

O gal aš pati pasenau keliauti. 

Migla stumia mane į depresiją. 

Kad galėtum keliauti, turi turėti namus, iš kurių išvyksti ir į kuriuos 
grįžti. Kitaip esi pabėgėlis, kalnų klajūnas, givittog. Kaip tik dabar Šiau- 
rės Grenlandijoje, Chraanaake, visi spiečiasi rąstų ir skardos trobelėse. 

Jau kelintą kartą klausiu savęs, kodėl atsidūriau čia. Negaliu užsiversti 
visos kaltės sau, tai būtų per sunki našta, tiesiog man labai nepasisekė, 
visata apleido mane. Kai aplink esantis pasaulis traukiasi šalin, aš susigū- 
Žiu visa kaip moliuskas, ant kurio užlašino citrinos. Negaliu atsukti kito 
skruosto, negaliu sutikti priešiškumo su dar didesniu pasitikėjimu. 

Kartą sudaviau Izaijui. Buvau pasakojusi, kad suskeldėjus ledui prie 
Siorapaluko, giliai įlankoje, vaikai šokinėdavom nuo lyties ant lyties, kas 
kad žinojom, jog jei truputį slystelsi - tuoj nugarmėsi po ledu, srovė pa- 
gaus ir nusineš gilyn pas Nerivikę, jūros motę, iš kurios niekad nebegrįši. 
Kitą dieną jis laukė manęs prie Brugseno parduotuvės, Grenlando skulp- 
tūros aikštėj; kai išėjau, Izaijo nebebuvo, užlipusi ant tilto pamačiau jį 
apačioje, ant ledo, plono šviežio ledo, srovės patižinto iš apačios. Nešau- 
kiau, negalėjau šaukti, nuėjau prie molo išvietės ir švelniai jį pakviečiau, 

atsargiai atšokavo ledu, kai žengė žingsnį ant žemės, trenkiau jam. Smū- 
gis buvo turbūt (kaip smurtas kartais gali būti) išgryninta mano jausmų 
Izaijui išraiška. Vos išsilaikė ant kojų. 

— Muši mane, - pasakė ir vos sulaikydamas ašaras esidais ginklo, 
kuriuo galėtų mane perskrosti. 

Bet tuoj pat nepaprastai susijaudinęs prisiminė neribotas savo charak- 
terio atsargas. 

— Naammassereerpog, ir prie šito juk galima priprasti, - pasakė. 

"Tokios gilumos aš neturiu. Matyt, todėl viskas buvo taip, kaip buvo. 

Negirdėti nė garselio, bet Žinau, jog už manęs stovi žmogus. Į turėklus 
atsiremia Verlenas ir seka mano žvilgsnį jūros linkui. Nusimovęs darbinę 
pirštinę iš viršutinės kišenės traukia Žiupsnį ryžių. 

— Maniau, kad grenlandai - trumpakojai ir krušasi kaip kiaulės ir dir- 
ba tik tada, kai prispaudžia alkis. Vieną kartą ten buvau, plukdėm žibalą 
į vieną miestą kažkur Šiaurėj. Pompavom tiesiai į pakrantėj stovinčias 
cisternas. Po kiek laiko valtimi priplaukė mažas vyriškis ir iššovęs kažką 
riktelėjo. Visi metę darbą nubėgo į trobeles ginklų, šaudė iš savo mažų 
valtelių, kiti tiesiai nuo kranto. Jeigu nebūčiau žiūrėjęs, spaudimas būtų 
nutraukęs žarnas. Viskas, pasirodė, kilo dėl to, kad atplaukė kažkokių 
žuvų būrys. 

— Koks buvo metų laikas? 

— Gal liepa ar rugpjūčio pradžia. 

— Baltieji delfinai, - sakau. - Nedideli banginiai. Jūs buvot prie kažku- 
rios gyvenvietės į pietus nuo Upernaviko. 

— Nusiuntėm telegramą verslo kompanijai, kad jie nutraukė darbą ir 
išplaukė žvejoti. Mums atsakė, kad taip būna keliskart per metus. Tokie 
tie primityvūs žmonės. Kai tik prisikemša pilvą, nemato reikalo dirbti. 

Linksiu pritariamai. 

— Grenlandijoje mano, - sakau, - kad filipiniečiai - mažų tingių alfon- 
siukų tauta, kuriuos galima imti į jūrą tik todėl, kad jiems užtenka vieno 
dolerio už valandą, tik reikia be perstojo šerti šviežiai virtais ryžiais, jeigu 
nenori gauti peilio į nugarą. 

— Teisybė, - sako. 

Pasilenkia prie manęs, kad nereikėtų rėkti. Pakeliu aiški į tiltelį. Šitoje 
vietoje mes aiškiai matomi. 

— Šitas laivas turi taisykles. Vienas nustatė kapitonas. Kitas Tiorkas. 
Bet ne visas. Kai kas priklauso nuo mūsų - Žiurkių. 

Nusišypso man. Jo dantys tamsios odos fone atrodo kaip poliruoti krei- 
dos gabaliukai. Pastebi mano žvilgsnį. 

— Porcelianinės karūnėlės. Sėdėjau Singapūre. Po pusantrų metų ma- 
no burnoj nebeliko nė vieno danties. Žandikaulis buvo sukabintas galva- 
nizuoto plieno vielele. Paskui organizavom pabėgimą. 

Prisilenkia dar arčiau. . 

— Ten ir supratau, kad nevirškinu policajų. 

Atsitiesia ir nueina. Aš lieku stovėti. Žiūriu į jūrą. Pradėjo snigti. Bet 
krinta ne snaigės. Denyje sklaidosi pūkai. Apsižiūriu save. Per visą ilgį, 
nuo apykaklės iki juosmens, pūkinė mano striukė perrėžta vienu brūkš- 
telėjimu, pamušalas nepaliestas, pro plyšį veržiasi pūkai ir sukasi aplink 
mane kaip kokia sniego pūga. Nusivelku striukę, sulankstau. Grįžtant 
atgal dingteli, kad turėtų būti šalta. Bet šalčio nejaučiu. 

Prekybos laivyno Rūpybos skyrius siunčia prenumeratoriams po devynis 
videofilmus iš karto. Ant padidinto ekrano gimnastikos salėje Sonė da- 
bar ruošiasi rodyti pirmąjį. Atsisėdu į patį galą. Pasirodžius saulėlydžio 
dykumoje vaizdui, išsėlinu. 

Antrajame denyje į dvi eiles priešpriešiais stovinčių spintų sudėti įran- 
kiai ir atsarginės dalys. Pasiimu kryžminį atsuktuvą. Naršau nesirinkda- 
ma. Vienoj medinėj dėžėj randu pilkų, šiek tiek tepaluotų rutulinių guo- 
lių iš tvirto plieno, kiek didesnių už golfo kamuoliuką, įvyniotų į vaškinį 
popierių. Vieną pasiimu. 

Užlipusi laiptais einu link užpakalinio denio. Nuo jo pro du aukštus 
langus atsklinda rodomo filmo šviesa. Priropojusi žvilgteliu vidun. Tik 
akimis suradusi juodai žvilgantį Verleno pakaušį bei Jakelseno garbanas 
pasuku į koridorių. Užsirakinu Jakelseno kajutėje. | 

Šįkart stalčiuje po gultu vien patalynė. Bet šachmatai dar vis savo vie- 
toje. Pasikišu jų dėžę po megztiniu. Tada truputį paklausau prie durų ir 
grįžtu savo kajutėn. Kažkur toli, nežinia iš kurios pusės, pro metalinį kor- 
pusą vos vos girdėti filmas. 

Dėžę padedu į stalčių. Su niekuo nepalyginamas jausmas turėti sa- 
vo rankose tai, už ką savininkas, priklausomai nuo to, kuriame uoste 
būtų aptiktas jo turtas, galėtų gauti nuo trejų metų lygtinai iki mir- 
ties bausmės. 

Apsivelku treningus. Pusiau perlenkiu ilgą baltą rankšluostį ir įvynio- 
ju į jį guolį. Paskui vėl pakabinu ant kablio. Tada atsisėdu ir laukiu. 

Kai reikia laukti ilgai, turi įsitverti savo laukimo, kad jis nepasidarytų 
destruktyvus. Jei paleisi, sutriks sąmonė, pabus neaiški baimė ir nerimas, 
užslinks depresija ir nusitemps žemyn. 

Kad nepasiduočiau, klausiu savęs, kas yra žmogus, kas aš esu? 

Ar aš - tai mano vardas? | 

Tais metais, kai gimiau, mama buvo nuvažiavusi į Vakarų Grenlandiją. 
Iš ten parsivežė moters vardą Millaarag. Moricui jis priminė danų mild, 
švelnus, o šito žodžio nebuvo jo ir mamos meilės žodyne; be to, jis troško 
visa, kas grenlandiška, padaryti europietiška ir sava; ir dar, sako, aš jam 
šypsojusis — nėra ribų kūdikio pasitikėjimui, nes jis nežino, kas laukia — 
todėl jie sutarė pavadinti mane vardu Smillaaraą, kurį viską nutrinantis 
laikas sutrumpino iki Smilos. 

Kuris tėra garsas. Už jo rasi kūną ir kraujo apytaką bei skysčių judėji- 
mą. Ledo atnešamą džiaugsmą, pyktį, ilgesį, erdvės jutimą, senėjimą, ne- 
ištikimybę ir atsidavimą. Už šitų jausmų kaupiasi ir nyksta neįvardytos 
jėgos, pabiri, nesusiję prisiminimai, bevardžiai garsai. Ir geometrija. Gi- 
liai mumyse glūdi geometrija. Universiteto dėstytojai nesiliaudavo klau- 
sinėję, kaip įrodyti geometrinių sąvokų realumą. Kur yra, klausė jie, to- 
bulas apskritimas, tikroji simetrija, absoliutusis lygiagretumas, jeigu jų 
neįmanoma rasti šitame netobulame išoriniame pasaulyje? 

Aš jiems neatsakinėjau — vis tiek nebūtų supratę, kad atsakymas savai- 
me aiškus, neįsivaizduotų jo padarinių masto. Geometrija yra įgimtas mū- 
sų sąmonės fenomenas. Išoriniame pasaulyje niekados nesusidarys tobu- 
los formos sniego kristalas. Bet mūsų sąmonėj glūdi Žaižaruojantis, be- 
garsis žinojimas, kad ledas tobulas. 

Jei dar liko jėgų, galima eiti toliau, už geometrijos, į šviesos ir tamsos 
tunelius, esančius kiekviename iš mūsų, besidriekiančius begalybės link. 

Turint jėgų labai daug ką galima padaryti. 

Jau dvi valandos kaip filmas baigėsi. Dvi valandos kaip Jakelsenas už- 
sirakino duris. Bet nėra jokio pagrindo nekantrauti. Užaugęs Grenlandi- 
joje negali nepažinti šitos ligos. Klaidinga banalybė, jog narkotikai pada- 
ro žmogų nenusakomą. Atvirkščiai, jis tampa kiaurai permatomas. Ži- 
nau, kad Jakelsenas ateis. Man užteks kantrybės laukti tiek, kiek reikės. 

Pasilenkiu užgesinti šviesos, sėdėsiu tamsoje. Turiu pasilenkti, nes jun- 
giklis tarp kriauklės ir spintos. 

Jakelsenas pasirenka šitą akimirką. Vadinasi, stovėjo už durų ir klau- 
sė. Neįvertinau jo. Atsėlino prie mano kajutės ir atrakinęs laukė krebž- 

desio, o aš būdama visai šalia nė nepajutau. Dabar atlapoja duris taip 
tiksliai, kad pataiko man į smilkinį ir parmuša ant grindų tarp gulto ir 
spintos. Jis jau viduj, uždaręs duris. Nepasikliauja savo jėga. Pasiėmęs 
didelį smeigtą su medine rankena ir poliruoto plieno galu. 

— Atiduok, - sako. | 

Bandau sėsti. 

— Gulėt! 

Atsisėdu. 

Verčia smeigtą taip, kad sunkusis galas nusileistų žemyn, ir tuo pačiu 
judesiu trenkia man per dešinę koją. Pataiko į kulkšnį. Akimirką kūnas 
netiki, kad skausmas bus toks didelis, bet po sekundės skeletą iki pat pa- 
kaušio persmelkia baltas ugnies liežuvis ir jis nukrinta ant grindų pats. 

— Atiduok. 

Negaliu ištarti nė žodžio. Tik įkišu ranką į kišenę ir ištraukusi paduo- 
du mažą plastikinį dėklą. 

— Visus. 

— Stalčiuj. 

Svarsto. Norėdamas prieiti prie stalo turėtų peržengti mane. 

Jo jaudulys labiau nei kada akivaizdus, bet jis pats labai susikaupęs. 
Girdėjau kažkada Moricą sakant, kad vartojant heroiną galima išgyventi 
ilgai ir sveikam. Tik ištek pinigų. Pats kvaišalas turi beveik konservuojan- 
ti poveikį. Į kapą narkašėlį nuvaro šaltieji trapai, kepenų infekcijos, ne- 
švarūs mišiniai, AIDS ir alinantis pinigų ieškojimas. Bet jeigu turi pinigų, 
gali badytis, kol nukarši. Sakė Moricas. 

Maniau, kad jis perdėjo. Ciniška, ironiška per atstumą stebinčio pro- 
fesionalo hiperbolizacija. Heroinas — tai savižudybė. Man nebūtų geriau, 
jei ištempčiau dvidešimt penkerius metus; kad ir kaip Žiūrėsi, gyvenimas 
vis tiek sutryptas savo paties kojom. 

— Duodi juos čia. | 

Atsitupiu. Kai bandau spirtis, dešinė koja neatlaiko ir aš suklumpu ant 
kelių. Nuduodu pargriuvusi smarkiau nei iš tikrųjų ir siekiu kriauklės atsi- 

remti. Nusikabinusi baltąjį rankšluostį valausi nuo veido kraują. Šlubteliu 
žingsnį link stalo ir stalčių. Iebelaikydama rankšluostį. Atsigręžiu į spintą. 

— Raktas čia. 

Sukdamasi užsimoju. Judesys lanko formos, nukreiptas į iliuminato- 
riaus pertvarą, didžiausią pagreitį įgyja ties jo tarpuakiu. 

Jakelsenas pastebi jį ir lošteli atgal. Tikisi tik audinio kirčio. Guolis 

pataiko jam tiesiai virš širdies. Suklumpa. Aš užsimoju vėl. Spėja iškelti 
ranką, smūgis pataiko Žemiau peties ir nubloškia į gultą. Prieš jo akis 
dabar žudikas. Trenkiu kaip galėdama stipriau, taikau į smilkinį. Jis pasi- 
elgia taip kaip reikia: pasitinka smūgį, ištiesia ranką, kad rankšluostis ap- 
sivytų aplink ir patraukia. Skrieju metrą link jo. Tada trenkia man savo 
smeigtu, žemas smūgis, tiesiai į papilvę. Atrodo, matau save iš šalies, ky- 
lančią ir plaukiančią oru per kajutę, paskui suprantu, kad atsitrenkiau 
nugara į stalą. Jis artinasi nuo gulto. Jaučiuosi lyg būčiau bekūnė ir Žžiūrė- 
čiau į viską iš viršaus. Iš pradžių pamanau, kad iš manęs teka baltas skys- 
tis. Paskui suprantu, kad tai rankšluostis, kurį krisdama ištraukiau. Atei- 
na nuo gulto krašto. Paimu iškritusį guolį, perlenkusi rankšluostį pusiau 
sugniaužiu rankas ir ištiesusi į viršų trenkiu. 

Pataikau po smakro galiuku. Jo galva lošteli, iš lėto su ja ir kūnas — 
šasteli prie durų. Vieną akimirką jo rankos dar graibo už nugaros, randa 
rankeną atsiremti, paskui pasiduoda ir jis susmunka ant grindų. 

Pastoviu minutę. Tada ropoju grindimis trejetą metrų, remiuosi į gul- 
tą, spintą, kriauklę nutirpusiu žemiau bambos kūnu. Surenku smeigto 
dalis. Iš jo kišenės ištraukiu mažąjį dėklą. 

Ilgai peikėjasi. Laukiu įsitvėrusi smeigtą. Čiupinėjasi burną, paspjau- 
na į delną. Pasirodo kraujas su šviesesniais kietais gumuliukais. 

— Tu subjaurojai man veidą. 

Nuskelta pusė viršutinio priekinio danties. Kalbant matyti. Pyktis ge- 
rokai nuslūgęs. Dabar jis panašus į vaiką. 

— Atiduok man šitą dėklą, Smila. 


-— 


— Norėčiau pasižvalgyti po priekinį krovinių triumą, - sakau. 


Tunelis prasideda mašinų skyriuje. Nuo denio tarp plieninių variklio 
platformos sijų leidžiasi nedideli laipteliai. 

Jų gale už nedegamų ir nepralaidžių vandeniui durų yra siauras kori- 
dorius, mažiau nei metro platumo, vos išsitenki stačias. 

Durys užrakintos, bet Jakelsenas jas atidaro. 

— "Ten, viršuj, kitoje variklio pusėje, po užpakalinio denio vidurinio- 
siom ir dugno patalpom iki šoninių triumų eina lygiai toks pat tunelis. 

Kajutėje jis išpylė Žiupsnį miltelių ant mano veidrodėlio ir įtraukė vi- 
sus tiesiai į šnervę. Iš karto pavirto savarankišku, savim pasitikinčiu ved- 
liu. Tik švepluoja pro atsiradusią švarplę. 

Aš beveik negaliu remtis dešiniąja koja. Ištinusi lyg būtų smarkiai iš- 
narinta. Einu paskui jį. Įbedžiau mažo atsuktuvo smaigalį į kamštį ir už- 
sikišau už kelnių juosmens. | 

Jis uždega šviesą. Kas penki metrai kabo po lemputę su vieliniu gaubtu. 

— Jo ilgis 25 metrai. Eina iki pat pirmojo denio. Viršuje yra 34 500 
kubinių pėdų krovinių triumas, o virš jo dar vienas, 23 000 kubinių pėdų. 

Griaučiai palei tunelio sienas lyg tankios grotos. Uždeda ant jų ranką. 

— Dvidešimt colių. Tarp griaučių. Pusės to užtektų keturiatūkstantoniam. 
Pusantro colio plokštės ant nosies. Nuo to jo galingumas tampa dvidešimt 
kartų didesnis, nei reikalauja draudimo laivyno inspekcija plaukiant į Le- 
dinuotąjį vandenyną, ne. Iš čia ir supratau, kad plaukiam ledo link. 

— Iš kur Žinai tiek apie laivus, Jakelsenai? 

Atsitiesia. Žavesys liejasi per kraštus. 

— Girdėjai apie tokį Pederį Mostą, ne? Aš esu Pederis Mostas. Gimiau 
Svendborge kaip ir jis. Taip pat rudaplaukis. Turėjau gyventi anais lai- 
kais. Tada, kai laivai buvo medžio, o jūreiviai geležies. Dabar viskas at- 
virkščiai. | 

Perbraukia šlapia ranka savo rudąsias garbanas, pašiaušia. 

— Aš irgi toks pat elegantiškai lieknas. Ne kartą man siūlė būti mode- 
liu. Honkonge du vaikinukai buvo pasirašę su manim kontraktą. Profe- 
sionalai. Iš tolo pastebėjo mano laikyseną. Kitą dieną turėjau ateiti į pir- 
mą fotoseansą. Tada dirbau koko padėjėju. Matau, kad nespėsiu visko 
išplauti, ne. Tai išmečiau įrankius, lėkštes pro iliuminatorių. Kai atėjau į 
viešbutį, jie, deja, jau buvo išvažiavę. Vairininkas išskaičiavo man iš algos 
5000 kronų narui, ištraukusiam porcelianą. 

— Pasaulis neteisingas. 

— Tai jau taip, žmogau. Todėl aš tik paprastas jūreivis. Septintus metus 
plaukioju. Šimtą kartų turėjau stoti į jūreivystės mokyklą. Vis kas nors 
pamaišydavo. Bet užtai viską Žinau apie laivus. 

— Bet kas tam konteinery, kur vakar išmetėm į vandenį, tu juk nesu- 
pratai. | 

Prisimerkia. 

— Vadinasi, teisybė, ką Verlenas sako. 

Laukiu. 

Mosteli ranka. 

— Galėčiau būti labai naudingas policijai. Priimtų mane į narkotikų 
patrulį. Susigaudau šitam bizny, ne. 


PETER H6EG Iš PANELĖS SMILOS SNIEGO JAUSMAS 253 


Virš mūsų galvų rangosi vandens vamzdžiai. Kas dešimt metrų įtaisyti 
priešgaisrinės sistemos davikliai. Prie kiekvieno - po matinę raudoną lem- 
putę. Iš kišenės išsitraukęs nosinę įgudusiu mostu apvynioja daviklį. Tada 
užsidega cigaretę. 

— Kiekvienam iš jų yra dūmų detektorius. Jeigu be niekur nieko įlįsi 
čia kur į kampą parūkyti, iškart suveiks signalizacija. 

Mėgaudamasis įtraukia į plaučius ir net prisimerkia nuo danties 
skausmo. 

— Danijoj velniškai sunku išplaukti su nelegaliu kroviniu. Visa šalis 
kontroliuojama skersai išilgai. Tik pasirodyk uoste, iškart pristos policija, 
uosto tarnybos, muitinė ir pradės aiškintis, iš kur atplaukei, kur plauksi, 
kas laivo savininkas. Ir nė su žiburiu Danijoj nerasi tokio, kuris paimtų 
kyšį; visi jie valstybės tarnautojai, neims net mineralinio stiklinės. Tada 
tau šauna į galvą, kad kas iš draugų galėtų plaukti mažesniu laivu šali- 
mais ir paėmęs konteinerį nuplukdyti kur nors į tamsią pakrantę. Bet 
pagalvojęs supranti, kad taip nieko neišeis. Visi žino, kad uosto tarnybos 
ir muitinė Danijoje dirba išvien. Didžiosiose Anholto ir Frederikshauno 
stotyse sėdi kareiviai, registruojantys kompiuteriu visus į danų laivybi- 
nius vandenis atplaukiančius ir išplaukiančius laivus ir sekantys juos. Pa- 
matytų tavo draugo laivelį tą pačią sekundę. Tada tu sugalvoji tiesiog iš- 
mesti konteinerį už borto. Su plūduru ar pora plūdžių. Ir mažyčiu bateri- 
niu siųstuvu, kurio signalus gali priimti tas, kam reiks ištraukti krovinį. 

Bandau rasti ryšį tarp to, ką dabar girdžiu, ir to, ką mačiau. 

Užgesina cigaretę. 

- Ir vis tiek čia kažkas ne taip. Laivas atplaukė iš Hamburgo statyklos. 
Sukiojosi danų vandenyse porą savaičių. Stovėjo Kopenhagos doke. Sa- 
kyčiau, vėloka išmesti krovinį už 500 jūrmylių Atlante, ne. 

Sutinku. Viskas atrodo nesuprantama. 

— Tas konteineris vakar. Nemanau, kad ten buvo kontrabanda. Šitą 
biznį aš gerai išmanau, tikrai žinau, kad ten nebuvo prekių. Žinai kodėl? 
Nes aš žvilgtelėjau vidun. Spėk, kas tam konteinery buvo? Cementas. 
Šimtai penkiasdešimties kilogramų maišų Portlendo cemento. Vakar naktį 
pažiūrėjau. Buvo užrakinta pakabinama spyna. Bet raktai nuo krovinių 
visada kabo ant tiltelio. Jeigu kartais pasikeistų tonažas. Žodžiu, pasi- 
skolinau raktą per savo budėjimą. Žinotum, kaip kinkos drebėjo. Pakė- 
liau dangtį. O ten paprasčiausias cementas. Savo akim netikiu. Galvoju, 
po juo kažkas turi būti. Tada grįžtu atgal iki pat virtuvės ir atsinešu grilio 

1ešmą. Vos nepridėjau į kelnes nuo minties, kad pastebės Verlenas. Ma- 
liausi prie konteinerio dvi valandas. Kilojau maišus, badžiau iešmu. Siau- 
bingai įskaudo nugara. Sutrūkinėjo rankų oda. Už cemento dulkes nieko 
nėra blogiau. Ir nieko nerandu. Nesąmonė, sakau sau. Visa šita kelionė 
nesąmonė. Viskas slapta. Pakeltas uždarbis už tai, kad nežinom, kur plau- 
kiam. Nežinom, ką vežam. Ir viskas, ką jie atsigabeno ant denio, - tai 
šiukšlių konteineris su cementu. Šito jau per daug. Naktim beveik neuž- 
miegu. Sakau sau, kad čia galėtų būti kvaišalai. 

— Tai tu nuleidai rankas? 

— Aš manau, - sako iš lėto, —- kad vakar tebuvo bandymas. Nėra taip 
lengva išmesti už borto sunkesnį krovinį. Stengiesi tiksliai atitaikyti koordi- 
nates, kad galėtum vėliau rasti savo prekes. Žiūri, kad konteineris nepa- 
tektų į sraigtą. Reikia, kad jis leistųsi kuo tolygiau, nes jeigu didelis vėjas ir 
bangos, tai gali kas nors sudužti. Ir puikiai žinai, kad net menkas manevra- 
vimas pakeis tavo santykinį greitį uosto tarnybų radaruose. Geriausia tau 
būtų sustoti ir kuo atsargiausiai nuleisti konteinerį į vandenį. Bet negali. 
Jie pasižymi visus greičio pakitimus. Per LAD'ą tuoj pat prisistatytų muiti- 
ninkai. Todėl jeigu tau iš tikrųjų reikia palikti ką nors didelį ir sunkų vande- 
ny ir nori atlikti darbą kuo tyliau ir nepastebėtas, reikia pasitreniruoti. Kad 
patikrintum savo plūdes ir matavimo prietaisus, kad duotum jūreiviams 
progą pasimokyti veiksmų denyje. Kad išbandytum strėles, suktuvą ir prie- 
šakinius trosus. Tas konteineris vakar tebuvo akių dūmimas. Jį išmetė tik 
norėdami įsitikinti, kad mūsų neseka radarai. Iš tikrųjų tai tebuvo įžanga. 

— Kam? 

— Tikrosioms prekėms, žmogau. Kurių pasiimti plaukiam. Galiu galvą 
guldyti. Aš žinau apie jūrą viską. Šitai kainuoja jiems milžiniškus pinigus. 
Vienintelis dalykas, į kurį verta tiek investuoti, yra narkotikai, ne. 


Tunelio pabaigoje apie plieninę siją, ne storesnę kaip vėliavos stiebas, 
į viršų sukasi siauri įviji laiptai. Jakelsenas uždeda ranką ant balto sijos 
emalio. 

— Ji prilaiko priešakinį stiebą. 

Pagalvoju apie krovinių strėlę ir suktuvą. Ant abiejų pažymėta: maks. 
45 tonų apkrovimas. | 

— Tokia plona. 

— Užtai, kad spaudimas vertikalus. Apkrautas stiebas slegia žemyn. 
Didesnio šoninio apkrovimo, galima sakyti, nėra. 

Suskaičiavusi penkiasdešimt šešis laiptelius nusprendžiu, kad užlipom 
į triaukščio namo aukštį. Dar žingsnis, ir mano kojos neišlaikys. 
Laiptų aikštelėje pertvara. Joje įtaisytas apvalus pusantro metro sker- 
smens liukas su dviem sukamaisiais skląsčiais, dėl kurių visas įėjimas pa- 
našus į animacinio filmo seifą. Liukas išsiskiria iš aplinkos. „Kronas“ at- 
rodo tarsi pastatytas septintojo dešimtmečio pradžioje kartu su Laurico 
laivybos kompanijos „Kista Dan“, didžiuliu dyzeliniu laivu, vaikystėje man 
padariusiu pritrenkiantį įspūdį. Liukas atrodo lyg padirbtas užvakar. 

Atsidaro. Jakelsenas pasuka abu skląsčius pusę apsisukimo ir trukteli. 
Turėtų būti sunkus, bet veriasi labai lengvai. Vidinėje jo pusėje, palei 
kraštą — storos, trigubos juodos gumos tarpinės. 

Už durų matyti platforma, kyšanti iš juodos tuštymės. Iš kažkur ištrau- 
kia didelį baterinį žibintuvėlį. Paėmusi uždegu. 

Jau iš garso, tolimo sienų barškesio, galima nujausti šitos patalpos dy- 
dį. Šviesos kūgis dabar siekia dugną, atrodo lyg jis būtų svaiginančiai že- 
mai po mūsų kojomis. Iš tikrųjų gylis galėtų būti dešimt dvylika metrų. 
Iki dangčio viršuje dar kokie penki. Apvedu visą jo kraštą žibintuvėliu. Ir 
čia tokia pati guma. Šviečiu į dugną. Jis iš nerūdijančio plieno grotų. 

— Dabar nuleistos, - sako. - Kai konteineris čia buvo, jos buvo aukščiau. 

Po grotom grindys eina nuožulniai link grotuotos nutekamosios angos. 

Suradusi sienos kampą šviesos kūgiu braukiu aukštyn. 

Sienos - poliruoto plieno. Kažkur viršuje kūgio kraštelis užgriebia išsi- 
kišimą, panašų į dušo galvutę. Nukreiptas įkypai žemyn. Truputį aukš- 
čiau - kitas. Šone - dar vienas. Tas pats kitoje sienos pusėje. Patalpoje jų 
iš viso aštuoniolika. 

Apžiūriu sienas. Kiekvienos vidury, apačioje ir viršuje įtaisytos 50x50 cm 
grotelės. 

Platforma, ant kurios stovim, įsikišusi į patalpą pusę metro. Kairiojoje 
pusėje — kažkas panašaus į instrumentų dėžę, į kurią sudėtos keturios 
lempos, jungiklis, matuoklis su užrašu „deguon. X“, kitas su „atmoster.“, 
termostatas, kurio skalė apima nuo +20“C iki -60*C, higrometras. 

Pakabinu žibintuvėlį į vietą. Išeinant uždarau liuką. Kairėje sienoje — 
baltos durys. Bandau, bet Jakelseno raktai neatrakina. Nesvarbu. Beveik 
žinau, kas už jų. Ten panaši kaip triume instrumentų dėžė. Su valdymo 
mygtukais. 

Grįžtam atgal. Jakelsenas eina pirmas. Energijos jame lieka vis ma- 
žiau ir mažiau. Tuoj perdegs. 

Liepiu palaukti kajutėj, kol atnešiu šachmatus. Nesutinku nė gyvos 


dvasios. Žadintuvas rodo 3.30. Jaučiuosi senstelėjusi. 
Einu maudytis. Kai išlendu iš dušo, jis stovi tarpdury. Kupinas energi- 


jos. Aišku, nuo ko taip švyti jo sulysęs jaunas veidas. 
— Smila, — šnibžda, - o ką, jeigu mes su tavim ant smūgio... 


— Jakelsenai, — sakau, — tu man pasakyk, ar tas Pederis Mostas irgi 


buvo narkomanas? 

Kišu galvą į džiovintuvą, panardinu rankas į tebetvoskiančią karščiu pa- 
šluostę. Jaučiu, kaip veido ir rankų oda iškart pradeda džiūti. 

Netekęs namų visada ieško sąsajų, panašumų, kvapų, spalvų ir prisi- 
lietimų dvelksmo, galinčių priminti vietą, kurioje jauteisi kaip namie, ku- 
rioje kažkada aplankė ramybė. Džiovintuvas kvepia dykuma. Kartą ra- 
dau namus dykumoj. 

Ėjom vieno slėnio žemuma, supami lygios negyvos stepės, virš galvų 
spiginant saulei. Tarsi koks negailestingo smalsumo vedamas dievas būtų 
nukreipęs savo mikroskopą ir laboratorijos lempas į mus, vieninteles gy- 
vas būtybes išmirusiame pasaulyje. Šliaužėm smėlio kopom, druskinga 
plokštuma, geltonai rudu, pelenų pilkumo ir vis dėlto jaudinamai gražiu 
karščio pragaru. Dienai baigiantis kilo dulkių audra, turėjom gulėti pri- 
siploję prie žemės, su rankšluosčiais ant galvų. Vandens nebebuvo, vie- 
nam iš dalyvių, jaunam vyriškiui, pakilo karštis; jis šaukė mirsiąs iš troš- 
kulio. Audrai pasibaigus, tarp mūsų ir saulės vieną mirksnį pakibo judan- 
tis dulkių debesis. Visas švytintis iš vidaus, tarsi būtų apgobęs saulę, tarsi 
ją į dangų neštų didžiulis, žėrintis bičių spiečius. Jaučiausi tyra ir laimin- 
ga, pati nežinodama kodėl. 

Tada buvo pusė dvyliktos nakties, deginančią šviesą skleidė vidurnak- 
čio saulė, mes ėjom Šukerto slėniu šiaurės rytų Grenlandijoje, Arkties 
dykuma, kurios kopas per nepaprastai trumpą vasarą poliarinė saulė įkai- 
tina iki 35*C ir palieka akmeningą, karščiu žaižaruojantį išdžiūvusių upių 
vagų peizažą, niokojamą uodų. Nuo to laiko — ėjom dvi dienas - ne kartą 
troškau grįžti. Mano brolis dalyvavo ekspedicijoje kaip medžiotojas. Tai 
buvo paskutinė ilgoji mudviejų kelionė. Jautėmės kaip vaikai, tarsi tos 

dienos, kai Moricas išvežė mane į Daniją, niekados nebūtų buvę, tarsi 
nebuvo ir dvylika metų trukusio išsiskyrimo. Šitą akimirką prie džiovin- 
tuvo mane užvaldo nesuvokiamas jaunystės prisiminimas, kurio saldumu 
daugiau su niekuo nebegalėsiu pasidalyti. Mirtis baisi ne todėl, kad pa- 
keičia ateitį. Ji palieka mus vienus su atsiminimais. 

Ištraukiu iš kamščio atsuktuvą ir perrėžiu didįjį juodą šiukšlių maišą. 

Užvakar naktį Jakelsenas parodė man krovinių triumą. Nuo vakar su 
atsuktuvu nesiskiriu. 

Vakar, apie pusiaudienį, grįžtu iš skalbyklos į savo kajutę persirengti. 

Gali būti, kad mano gyvenime daug sumaišties. Bet ten, kur rūbai, 
viešpatauja tvarka. Įsidėjau kelnių pakabų, pripučiamų pakabų palaidi- 
nėms; visada ypač atidžiai sulankstau megztinius. Drabužiai išliks nauji 
ir kartu savi, jeigu bus padoriai lyginami, lankstomi, kabinami, valomi 
šepečiais, dedami į krūveles ir į vietą. 

Spintoje, pačiame viršuje, marškinėliai padėti ne taip, kaip turėtų. Per- 
žiūriu visą krūvelę. Kažkieno čia raustasi. 

Kajutkompanijoje atsisėdu prie Jakelseno. Nemačiau jo nuo praeitos 
nakties. Sekundę nustoja valgęs ir palinksta ties lėkšte. 

— Čia tu, - sakau ramiai, - apieškojai mano kajutę? 

Jo akyse blyksteli karštligiška baimės kibirkštėlė. Papurto galvą. Rei- 
kėtų valgyti, bet neturiu apetito. Tą pačią popietę pavalgiusi prieš eida- 
ma į skalbyklą dirbti užklijuoju ant savo durų dvi nedideles juosteles. 

Grįžusi prieš vakarienę randu jas atplėštas. Nuo tada su atsuktuvu ne- 
siskiriu. Turbūt ne pats protingiausias sprendimas. Bet juk tiek keistų 
daiktų įkvepia žmogui drąsos. Kodėl atsuktuvas turėtų būti blogesnis? 

Ant žemės iš maišo išverčiu nemažą krūvą vyriškų drabužių. Tinkli- 
niai marškinėliai, marškiniai, kojinės, džinsai, trumpikės, pora storų elas- 
tinių jojiko kelnių - tai pirma porcija skalbinių, mano atsineštų iš valčių 
denio. | 

Dar vienas kitas moteriškas drabužis. Nertinis, kojinės, medvilninis 
sijonas, frotinis rankšluostis, ant kurio etiketės užrašyta „Jutlandijos da- 
maskiški audiniai“, centimetro storumo, su išsiuvinėtu Katjos Klausen 
vardu. Daugiau nieko neatidavė. Puikiai ją suprantu. Moterys nemėgsta 
atiduoti savo nešvarių drabužių čiupinėti kitiems. Jeigu skalbinius, be ma- 
nęs, rinktų dar kas nors, savuosius skalbčiausi pati kajutės 1 ir 
džiovinčiausi ant kėdės atlošo. 

Maiše dar vienas vyriškų drabužių gniutulas. Marškinėliai, marškiniai, 

sportiniai megztiniai, drobinės kelnės. Žiūrėdama į juos pastebiu tris da- 
lykus. Kad jie visi nauji, brangūs ir 46 dydžio. 

— Jaspersen. 

Šitie maži, juodi sintetinės medžiagos telefonai kiekviename „Krono“ 
kambary, sujungti su tilteliu ir leidžiantys budėtojui kada tik panorėjus 
įsikišti ir duoti įsakymą, man - bent jau šią sekundę - primena, kuo bai- 
gėsi įspūdinga, kiek teroristiška ir nepaprastai paviršutiniška pastarųjų 
keturiasdešimties metų technikos raida. 

— Prašom atnešti ant tiltelio kavos. 
bo laiko. Esu alergiška kompiuteriniams registrams. Man nemaloni pasų 
kontrolė ir gimimo liudijimai. Privalomas mokslas, pareiga pateikti in- 
formaciją, prievolė išlaikyti šeimos narius, atsakomybė už sugadintą daik- 
tą, konfidencialumas - visa šita sukriošusi valstybinių kontrolės žinybų ir 
reikalavimų pabaisa, užkrintanti ant galvos atvykus į Daniją. Kasdien šluo- 
ju ją iš savo sąmonės, tačiau ji bet kuriuo metu gali atsirasti man prieš 
akis, kad ir mažo juodo telefono pavidalu. 

Ir dar labiau nekenčiu viso šito todėl, kad tai kaip burtais prišauktas 
palaiminimas - juk vakarietiškos kontrolės, archyvų ir katalogų beproty- 
bės tikslas yra padėti. | 

Kai ketvirtajam dešimtmety paklausė Itusaarsuak, kuri, būdama vai- 
kas, kartu su savo gentimi ir gimine per Elesmero salą atklydo į Grenlan- 
diją (per šitą kraustymąsi Kanados eskimai pirmą kartą po septynių šim- 
tų metų susitiko su Šiaurės Grenlandijos inuitais), kai jos - maždaug aš- 
tuoniasdešimt penkerių metų moters, išgyvenusios visą modernųjį kolo- 
nializmą nuo akmens amžiaus iki radijo - paklausė, koks gyvenimas yra 
dabar palyginti su buvusiu, ji nedvejodama atsakė: „Geresnis. Dabar inui- 
tas daug rečiau miršta iš bado“. 

Reikia vengti jausmų sumaišties. Nuoširdžią neapykantą Grenlandijos 
kolonistams apsunkina tai, jog kolonizacija, kad ir kokia nekenčiama, ma- 
terialiai neginčijamai palengvino sunkiausias pasaulyje gyvenimo sąlygas. 

Atsakymo mygtuko nėra. Pasilenkiu prie sienos šalia mikrofono. 

— Stovėjau čia, - sakau, - ir meldžiau progos Jums pasitarnauti. 


Lipdama aukštyn stabteliu denyje. „Kronas“ supasi po audros rims- 
tančioj jūroj ant aukštų įstrižų bangų, pilkšvo, iš vandens kylančios ener- 
gijos kilimo. 

Tačiau iš priekio pučia šaltas vėjas. Įkvepiu pražiojusi burną ir laukiu 
vėjo gūsio rezonanso, gilaus garso, pasigirstančio pučiant į tuščią butelį. 

Nuo visureigio nuimtas brezentas. Nugara į mane darbuojasi Verle- 
nas. Elektriniu atsuktuvu tvirtina ilgus tikmedžio lakštus prie dugno. 

Ant tiltelio Lukas vienas. Uždėjęs ranką ant vairakočio. Autopilotas 
išjungtas. Nuojauta kužda man, kad jis labiau mėgsta vairuoti pats, nors 
kursas tada ir nebūna toks tikslus. 

Neatsisuka man įėjus. Jeigu neprabiltų, galėtum pagalvoti, kad ir ne- 
matė. 

— Šlubuojat. | 

Išsiugdęs gebėjimą matyti viską niekur nežiūrėdamas. 

— Venos išsiplėtė, - sakau. 

— Ar žinot, kur mes esam, Jaspersen'? 

Įpilu jam kavos. Ursas tiksliai žino, kokios jam reikia. Nedaug, juodos 
ir nuodingos - decilitro verdančios dervos. 

— Užuodžiu Grenlandiją. Pajutau šiandien užlipusi ant denio. 

Iš jo nugaros atsklinda nepasitikėjimas. Pabandau paaiškinti. 

— Vėjas kvepia žeme. Šaltas ir sausas. Jame yra ledo. Šitas vėjas pučia 
nuo žemyninio ledo į krantą, o paskui pasiekia ir mus. 

Pastatau puodelį jam priešais. 

— Aš nieko neužuodžiu, - sako. 

— Mokslas įrodė, kad rūkoriai išsidegina uoslę. Stipri kava irgi nieko 
gero. 

— Bet jūs teisi. Šiąnakt, apie dvi, praplauksime Farvelio kyšulį. 

Jam kažko iš manęs reikia. Nuo tos dienos, kai atėjau į laivą, nepasakė 
man nė žodžio. | 

— Pasiekus kyšulį įprasta pranešti Grenlandijos ledo centrui. 

Praleidau tris šimtus valandų skraidydama centro Havilando „Ivin Ote- 
riu“, tris mėnesius Narsarsuako barakuose pagal iš lėktuvo darytas nuo- 
traukas braižiau ledo žemėlapius, paskui siunčiau jas telefaksu į Meteo- 
rologijos institutą, iš kur per Skamlebeko radiją jos būdavo perduoda- 
mos plaukiantiems laivams. Bet Lukui nesakau. 

— Šita tvarka neprivaloma. Bet visi jos laikosi. Pasiskelbę pranešinėja 
apie save kartą per parą. | 

Išgeria kavą tarsi gertų tabletę nuo galvos skausmo. 

— Nebent tikslai kirstųsi su įstatymu. Ir norėtum nuslėpti, kur esi. Ne- 
praneši Ledo centrui, nesužinos apie tave ir danų inspekcijos laivai. Nei 
policija. 

Visi aiškina man apie policiją. Verlenas, Marija, Jakelsenas. Dabar dar 
ir Lukas. 

— Su laivo savininku susitarta, kad plaukdami nesinaudosime telefo- 
nu. Norėčiau vieną kartą padaryti išimtį. 

Iš pradžių pasiūlymo nesuprantu. Nemanau, kad galėjau pasirodyti iš 
tų, kurie neatsiplėšdami nuo ragelio verkšlena kalbėdamiesi su giminai- 
čiais per Liungbiu radiją. 

Staiga galvoje nušvinta. Vėlokai, žinoma, bet tampa akivaizdu. Lukas 
mano, kad aš iš policijos. Ir Verlenas. Ir Jakelsenas. Jiems atrodo, kad aš 
persirengusi civile. Tai vienintelis įmanomas paaiškinimas. Todėl Lukas 
ir ėmė mane kartu. 

Pasižiūriu į jį. Nematyti, bet ji turi čia būti. Baimė. Turėjo atsirasti jau 
per pirmą susitikimą, jo nusisukusio veido kazino lange atspindy. Ne kar- 
tą gyvenime turėtų būti plaukęs į abejotiną kelionę. Bet šitoji ne tokia 
kaip visos. Šitos jis bijo. Taip, kad net ėmė mane. Tikėdamasis, kad aš 
aptikau pėdsakus. Kad nenorom padaryta nuolaida galės suteikti jam tam 
tikrą alibi, jei „Kronui“ ir jo keleiviams tektų stoti prieš teismą. 

Visa tai matyti iš jo sustingusios nugaros, iš nujaučiamų pastangų nie- 
ko nepraleisti, visur dalyvauti. Iš palaikomos drausmės. 

— Gal jums čia, laive, ko nors... trūksta? 

Kalba ne savo žodžiais. Jis ne Rūpybos skyriaus tarnautojas ar perso- 
nalo vadovas. Jis duoda įsakymus. 

Prieinu arčiau jo nugaros. 

— Rakto. 

— Jūs turit raktą. 

Dar žingsnis ir kvėpuosiu jam į pakaušį. Neatsisuka. 

— Nuo valčių denio. 

— Šito neduoda. 

Iš nugaros spinduliuoja pyktis. Dėl mano prašymo. Bet labiausiai dėl 
to, kad jie atėmė iš jo neliečiamą aukščiausiojo sprendėjo galią. 

Klausiu. Kaip Jakelsenas manęs. 

— Kur mes plaukiam? 

Beda pirštu į jūrinį žemėlapį šalimais. Rodo Pietų Grenlandiją. Ant 
viršaus uždėta permatoma plastikinė plėvelė su pažymėtomis Julianeho- 
bo siųstuvo linijomis, apskritimais, aukščio kreivėmis, rašalo juodumo 
trikampiais, informuojančiais apie ledo koncentracijas, matomumą ir led- 
kalnius. Palei pakrantę nubrėžta kurso linija, apeinanti Torvaldseno ky- 

šulį ir kylanti į šiaurės vakatus. Viršuje, prie Vestlando, vidury jūros linija 
nutrūksta. 

— Tai viskas, ką aš Žinau. 

Nekenčia jų. Už tai, kad laiko jį suvystę lyg kūdikį 

— Į pietus žemyn nuo Holsteinsborgo tęsiasi vakarinis ledas. Su juo 
menki juokai. Kažkur į šiaurę nuo Siondrės Striomfiordo. Toliau j jie ne- 
privers DAR plaukti. 


Atsisėdau šalia Jakelseno. Kitoje staliuko pusėje Fernanda su Marija. 
Abi pasiryžusios vieną kartą visiems laikams atsisakyti supančio vyrų pa- 
saulio. Manęs nemato. Tarsi pratinasi, kaip bus, kai manęs greitai nebeliks. 

Jakelsenas įsispoksojęs į lėkštę. Netoliese ant stalo.guli jo raktų ryšu- 
lys. Padėjusi šakutę ir peilį atsilošiu, uždedu dešinę ranką ant raktų, iš 
lėto braukiu stalu ir paleidžiu į sterblę. Stalo krašto šešėlyje ieškau ap- 
čiuopom, kol randu tą, kuris pažymėtas trimis K ir septynetu. Standarti- 
nis „Krono“ raktas, tokį ir pati turiu. Bet Jakelsenas turi dar ir su H. 
Laivas taisytas Hamburge. H reiškia Hauptschlūssel, pagrindinis. Šitą 
pasiimu. Padėjusi ryšulį į vietą atsistoju. Jis nė nekrustelėjo. 

Kajutėje šiltai apsirengiu. Einu į užpakalinį denį. 


Žingsniuoju įsitvėrusi ranka turėklų. Turiu atrodyti lyg išėjusi pasi- 
vaikščioti. | 

Šiaurės Grenlandijoje atstumą matuoja sinik, „nakvyne“, skaičiumi 
kartų, kiek per kelionę sustota pernakvoti. Tai nerodo tikrojo atstumo, 
nes priklausomai nuo oro ar metų laiko sinikų skaičius gali kisti. Kita 
vertus, tai ir ne laiko sąvoka. Pajutusios kylančią audrą su mama vienu 
mirksniu nuvažiavom nuo Forcės įlankos iki Iitos - tokiam kely būtų rei- 
kėję nakvoti porą kartų. 

Sinikas - ne atstumas, ne dienų ar valandų skaičius. Tai kartu erdvės ir 
laiko fenomenas, sąvoka, nusakanti erdvės, judėjimo ir laiko vienovę, sa- 
vaime suprantamą eskimams, bet netelpančią nė vienoje kasdienėje eu- 
ropiečių kalboje. 

Europos atstumai, Paryžiaus metro etalonas yra kas kita. Perdirbinė- 
tojų sąvoka. Tų, kurie stebi pasaulį siekdami vieno - jį pakeisti. Inžinie- 
rių, karo strategų, pranašautojų. Ir žemėlapių braižytojų. Kaip aš pati. 

Tikrai išmokau matavimų sistemą tik Danijos technikos mokyklos to- 
pografijos kursuose 1983-iųjų rudenį. Matavom Diūrehaveną. Su teodo- 

litais ir matavimo juostom, įprastinį pasiskirstymą, vienoduosius nuoto- 
lius ir stochastinius dydžius, lyjant lietui, mažais pieštukais, kuriuos nuo- 
lat tekdavo drožti. Ir žingsniais. Mūsų mokytojas nuolat kartojo, kad že- 
mės matavimas prasideda ir baigiasi geodezininkui išsimatavus savojo 
žingsnio ilgį. 

Žinojau savo žingsnių ilgį sinikais. Žinojau, kad bėgant paskui kinkinį, 
kai dangus juodas nuo įkalintų sprogimų, erdvėlaikis sutrumpėja perpus 
sinikų, nei važiuojant lygiu šviežiu ledu. Migloje jų skaičius padvigubėja, 
o siaudžiant sniego pūgai padidėja dešimt kartų. 

Diūrehavene verčiau sinikus į metrus. Nuo tada, ar eičiau miegoda- 
ma, ar lynu, ar apsiavusi batais su katukais, ar su savo siauruoju sijonu, su 
kuriuo nepažengsi daugiau kaip penkių centimetrų, nuo tada tiksliai Ži- 
nau, kokį atstumą paeinu žengtelėjusi žingsnį. 

Užpakaliniu deniu einu ne savo malonumui. Matuoju „Kroną“. Žiū- 
riu į vandenį. Bet visą turimą energiją sukaupiu įsiminti. 

Žingsniuoju dvidešimt penkis su puse metro pro užpakalinį stiebą, sun- 
kiųjų krovinių strėles iki užpakalinio antstato. Dvylika metrų palei jį. Per- 
sisveriu per borto viršų. Mano apskaičiavimais, borto dalis virš vandens 
galėtų būti penkių metrų aukščio. 

Kažkas stovi už manęs. Atsisuku. Metalo dirbtuvės duris užrėmęs Han- 
senas. Stambus, dideliais auliniais su mediniais padais. Rankoje laiko kaž- 
ką panašaus į trumpą durklą. 

Žiūri į mane su tingiu, brutaliu pasitenkinimu - kaip kai kurie vyrai, 
pajutę fizinį pranašumą. 

Pakelia peilį. Kairiąja ranka 1š lėto sukamaisiais judesiais pradeda va- 
lyti geležtę skudurėliu. Ant jos lieka baltas, į putas panašus sluoksnis. 

— Vienos kalkės. Šveisti reikia su Vienos kalkėmis. Kitaip neblizgės. 

Nežiūri į peilį. Kalbėdamas nenuleidžia akių nuo manęs. 

— Pats juos darau. Iš senų pjūklų. Kiečiausias plienas pasauly. Ašmenis 
pirmiausia ištekinu deimantiniu tekėlu. Paskui nušveičiu su karborundu 
ir išgalandu. Tada išblizginu su Vienos kalkėmis. Labai labai aštrūs. 

— Kaip skutimosi peiliukai? 

— Aštresni, — sako patenkintas. 

— Smailesni už nagų dildę? 

— Daug smailesni. 

— Tai kaip, — sakau, — gali būti, kad tu toks nė velnio nesiskutęs, kad 
ateini į mano išplautą virtuvę šitokiais mėšlinais nagais? 

Pakelia akis į komandos tiltelį, vėl pasižiūri į mane. Laižo lūpas. Bet 
nesugalvoja, ką atsakyti. 

Argi nesikartoja istorija? Argi ne visada Europa išpildavo kanalizacijos 
vamzdžių turinį savo kolonijose? Gal „Kronas“ vėl veža kalinius į Austra- 
liją, prancūzų policijos legioną į Korėją, anglų komandorus į Indoneziją? 


Grįžusi į kajutę išsitraukiu iš švarko kišenės du sulankstytus popieriaus 
lapus. Nieko svarbaus kajutėje nebepalieku. Traukiu iš atminties žingsniais 
išmatuotus skaičius ir rašau juos ant piešiamo „Krono“ korpuso. Paraštėje 
rašau visus kitus, kai kuriuos beveik Žinau, kitus bandau atspėti. 


Visas ilgis - 105 metrai, 

Laivo vidaus ilgis - 97 metrai, 

plotis — 15 metrų, 

viršutinio denio gylis - 9, 5 metro, 

antrojo denio gylis - 6 metrai, 

krovininė talpa (antrojo denio) - 100 000 kubinių pėdų, 
krovininė talpa (korpuso) - 125 000 kubinių Pž 
iš viso - 225 000 kubinių pėdų, 

greitis - 18 mazgų, atitinka 4 500 AG, 

degalų sunaudojimas - 14 tonų per dieną, 
regėjimo laukas —- 10 000 jūrmylių. 


Ieškau paaiškinimo, kodėl apribota „Krono“ įgulos judėjimo laisvė. Kai 
eskimas Hansas plaukė su Periu“ link Šiaurės ašigalio, jūreiviams buvo drau- 
džiama pasirodyti karininkų denyje. Taip bandyta atvežti feodalinės hie- 
rarchijos saugumo jausmą į Arktį. Dabartinių laivų įgulos per mažos, kad 
būtų galima taikyti tokius apribojimus. Bet „Krone“ jie vis dėlto galioja. 


Įjungusi skalbimo mašinas išeinu. 

Būnant izoliuotoje žmonių grupėje — internate, ant žemyninio ledo, 
laive — individualieji bruožai pradeda nykti užleisdami vietą visumos jaus- 
mui. Bet kuriuo momentu net negalvodama galiu nustatyti kiekvieno vietą 


" Robertas Edvinas Peris (Peary, 1856-1920) - amerikietis Arkties tyrėjas, 1886-1902 m. 
dalyvavo ekspedicijose į Grenlandiją, atrado geografinį Siaurės ašigalį, įrodė, kad Gren- 
landija yra sala. (Vert. past.) 

laivo visatoj. Iš žingsnių koridoriuje, iš miegant už uždarų durų iškvepia- 
mo oro, švilpimo, darbo ritmo, budėjimo pamainos laiko. 

Ir jie žino, kur esu. Bet skalbykla turi privalumų. Sklinda garsas lyg 
joje kas būtų, nors ir nieko nėra. 


Ursas taisosi valgyti. Išsitraukęs sulenkiamą stalą prie viryklės, paden- 
gęs staltiese, užsidegęs žvakę. 

— Frūulein Smilla, attendez moi one minute“. 

„Krono“ kajutkompanija - tai anglų, prancūzų, filipinų, danų ir vokie- 
čių kalbų Babelio bokštas. Tarp jų, niekada neišmoktų, bejėgiškai plūdu- 
riuoja Ursas. Užjaučiu jį. Girdžiu jo gimtąją kalbą byrant į šipulius. 

Ištraukia man kėdę, padeda lėkštę. 

Valgant jam reikia draugijos. Tarsi norėtų suvienyti visų šalių žmones 
aplink garuojančius puodus ir įteigti optimizmo, kad nepaisant karo ir 
prievartos, kalbos barjerų, temperatūros skirtumų, karinio danų suvere- 
niteto Šiaurės Grenlandijoje net jai įgavus savivaldą, visiems mums rei- 
kia pasistiprinti. | 

Makaronų porcija jo lėkštėje tokio didumo, kad lengvai galėtum pa- 
siųsti ratu aplink stalą. 

Man atsisakius, liūdnai žvilgteli. 

— Jūs per liesa, Frūulein. 

Užsitarkuoja nemažą gabalą „Parmezano“ sūrio; auksinės, sausos dul- 
kės byra ant makaronų kaip purus sniegas. 

— Jūs esat ein Hungerkūnstler“. 

Išilgai padalijęs pasikepė prancūzišką batoną svieste su svogūnais. 
Susikiša į burną po dešimt centimetrų vienu kartu ir lėtai, pasimėgau- 
damas mala. 

— Ursai, — sakau, — kaip tu patekai į laivą? 

Sakyti jam „jūs“ aš negaliu. 

Nustoja kramtęs. 

— Verlenas sako, kad jūs Polizist. 

Pasveria mano tylėjimą. 

— Sėdėjau im Gefūngnis. Dvejus metus. In der Schweiz". 


“ Panele Smila, palaukit manęs minutę (vok., pranc., angl. ). 
“ Meistrė badauti (vok. ). 
“"* Kalėjime. Sveicarijoje (vok. ). 

Dabar aišku, kodėl jo veido spalva tokia. Išblyškęs kalėjime 

— Važinėjau automobiliu po Maroką. Galvojau pasiimsiu du kilus, po- 
rai metų užteks. Ties Italijos siena patikrino Stichprobekontrol. Ich be- 


kam drei Jahre". Paleido po poros. Praeitų metų spalį 


— Kaip kalėjimas? 
— Die beste Zeit meines Lebens“. 


Susijaudinęs prakalbo vokiškai. 
— Jokio streso. Tik Ruhe. Buvau savanoris virtuvėj. Todėl ir sutrumpino 


bausmę. 
— O „Kronas“? 
Dar kartą pasveria mano užmačias. 


— Atlikau karinę tarnybą šveicarų laivyne. 
Žiūriu, ar ne pokštauja, bet jis rankų mostu nuveja tokią mintį. 


— Flussmmarine. Buvau virėju. Vienas draugas turi ryšių su Hamburgu 
Pasiūlė „Kroną“. Ich hatte meine Lehrzeit teilweise in Dūnemark, in Tonder 
gemacht"". Buvo sunku. Sėdėjus neįmanoma gauti darbo. 

— Kas priėmė dirbti? 
Neatsako. 
— Kas yra Tiorkas? 


Gūžteli pečiais. 
— Mačiau jį einmal. Būna valčių denyje. Išeina tik Zaidenfadenas ir 


die Frau. 
— Ko mes plaukiam? 


Papurto galvą. 
— Ich bin Koch. Es war unmėglich Arbeit zu kriegen. Sie haben keine 


Ahnungę, Frūulein Smilla 
— Norėčiau apžiūrėti šaldytuvus ir sandėlius. 


Jo akyse baimė. 
— Aber Verlaine hat mir gesagt, die Jaspersen will 


Pasilenkiu per stalą. Noriu atplėšti jį nuo makaionis nuo pirmesnio 


*kkkh 


abipusio supratimo, nuo jo pasitikėjimo manim 
„Kronas“ veža kontrabandą. 


Atsitiktinai išrinkę. Gavau trejus metus (vok.) 


"Geriausias laikas mano gyvenime (vok.). 
"Upių laivynas. Šiek tiek laiko buvau mokęsis Danijoje, Tionderyje (vok. ). 


“ Aš virėjas. Buvo neįmanoma rasti darbo. Negalit net įsivaizduoti, panele Smila (vok.) 


Bet Verlenas sakė, kad Jaspersen... (vok.) 


KKMKkNA 

Dabar jį apima panika. 

— Ahh, ich bin kein Schmuggler. Ich konnte nicht ertragen, noch einmal 
ins Gefūngnis zu gehen". 

— Ar tai nebuvo us laikas tavo O ENEKUAS: 

— Aber es war genug". 

Paima mane už rankos. 

— Ich will nicht zurick. Bitte, bitte 
kad aš nekaltas, kad nieko nežinojau. 

— Pasistengsiu, - sakau. 


*kk 


„Jei mus pagaus, pasakykit jiems, 


Maisto sandėliai yra tiesiai po kajutkompanija. Tai šaldytuvai mėsai, 
kiaušiniams ir žuviai, perskirtas šaldymo kambarys - jame + 2*7C - ki- 
tiems greitai gendantiems produktams ir įvairios spintos. Visko pridėta, 
švaru, tvarkinga; sandėliai atitinka paskirtį, matyti, kad jais be perstojo 
naudojamasi, todėl įtaisyti slėptuvę čia niekam nešautų į galvą. 

Ursas aprodo valdas didžiuodamasis ir su baime. Peržvelgti jas užten- 
ka dešimties minučių. Turiu savo tvarkaraštį. Grįžtu į skalbyklą. Mašina 
išgręžiu skalbinius, sukišu į džiovintuvą ir paleidusi jį veikti vėl išsprun- 
ku. Einu žemyn. 


Nieko neišmanau apie variklius. Maža to - net nemanau jais domėtis. 

Būnant penkerių pasaulis atrodė neaprėpiamas. Trylikos pasidarė ma- 
žesnis, purvinesnis ir beviltiškai aiškus. Dabar jame ir vėl gana sumaiš- 
ties, viskas vėl — tik kitaip - tapo sudėtinga kaip vaikystėj. 

Sendama renkuosi tam tikrus apribojimus. Nebeturiu jėgų imtis ko 
nors naujo, kovoti su savim, tyrinėti dyzelinius variklius. 

Pakaks Jakelseno mesteltų pastabų. „Smila, - sako iš ryto mano už- 
kluptas skalbykloj atsirėmęs į karšto vandens vamzdžius, įsikandęs pyp- 
kę, rankos kišenėse, kad sūrus oras nesubjaurotų jų persikų odos, skirtos 
damų šlaunims glostyti, - Smila, - atsako, kai paklausiu apie variklį, - jis 
didžiulis. Devyni cilindrai, kiekvienas 450 skersmens, su 720 milimetrų 
„Burmeister ėt Wain“ stūmokliu, yra tiesioginė ir atbulinė eiga, perkro- 


* O, aš ne kontrabandininkas. Aš neišlaikyčiau kalėjimo dar kartą (vok.). 
“ Bet man užteko (vok. ). 
“ Aš nenoriu ten vėl. Pasigailėkit (vok. ). 

viklis. Plaukiam 18 ar 19 mazgų. Pagamintas septintajame dešimtmetyje, 
bet atnaujintas. Mes apsirūpinę kaip ledlaužis.“ 

Spoksau į variklį. Kilnojasi priešais. Man reikia praeiti. Pro jo čiaupus, 
vožtuvus, vamzdžius, spyruokles, poliruotą plieną ir varį, išmetamuosius 
vamzdžius, jo negyvus, bet vis dėlto energingus judesius. Kaip ir Luko 
mažieji juodi telefonai, jis — civilizacijos koncentratas. Kažkas savaime 
aiškaus ir nesuvokiamo. Net jeigu reikėtų, nežinočiau, kaip jį sustabdyti. 
Galbūt jis nesustabdomas. Gal tik laikinai, bet ne visam laikui. 

Gal taip atrodo todėl, kad jis - priešingai nei žmogus - nėra individu- 
alybė, o tik kažko už jo slypinčio kopija: mašinos sielos, visų variklių ak- 
siomų sistemos. 

O gal, sumišus vienatvei ir baimei, man pradėjo vaidentis. 

Vis tiek nesuprantu to, kas svarbu. Kam prieš du mėnesius Hamburge 
buvo įrengtas „Kronui“ gerokai per didelis variklis. 

Liukas pertvaroje už variklio izoliuotas. Jam užsitrenkus nebelieka ma- 
šinų triukšmo, o mano apkurtintose ausyse pradeda spengti. Tunelis lei- 
džiasi šešis laiptelius. Toliau prasideda dvidešimt penkių metrų strėlės 
tiesumo koridorius, apšviestas lempų su vielos gaubtais, kopija to, kuria- 
me su Jakelsenu buvom mažiau nei prieš dvidešimt keturias valandas, o 
atrodo, jau taip seniai. | 

Ant denio po juo stovi numeruotos dyzelinių degalų cisternos. Einu 
pro septintą ir aštuntą. Prie kiekvienos jų ant sienos yra po gesintuvą, 
gaisrinę maršką ir aliarmo mygtuką. Nėra labai malonu, kai tau primena, 
kad laive gali kilti gaisras. 

Tunelio gale į viršų sukasi įviji laiptai. Pirmasis liukas pasirodo kairėje. 
Pagal mano apytikrius paskaičiavimus jis turėtų vesti į patį nuošaliausią 
ir mažiausią krovinių triumą. Praeinu jį. Trim metrais aukščiau yra kitas. 

Patalpa nepanaši į mano matytas. Ne aukštesnė kaip šešių metrų. Sie- 
nos nesiekia viršutiniojo denio, bet baigiasi ties viduriniuoju, kur mano 
šviesos kūgis dingsta tamsoje. 

Tai nuolat naudojamas, apsilaupęs, nešvarus krovinių triumas. Prie vie- 
nos pertvaros sukrauti mediniai kiliai, kanapinės virvės, vežimėliai krovi- 
niams sudėti ir vežioti. 

Prie kitos - suveržta maždaug penkiasdešimties pabėgių krūva. 

Aukštu aukščiau durys atveria vidurinįjį denį. Šviesos kūgis tolumoje 
randa sienas, išsikišusį krovinių triumo kraštą, atramą toj vietoj, kur tu- 

rėtų būti užpakalinis stiebas. Baltai dažytus elektros laidų raizginius, prieš- 
gaisrinės sistemos daviklius. 

Denis viso laivo platumo. Tai patalpa kolonų prilaikomom žemom lu- 
bom, prie pertvarų, už kurių yra šaldytuvai ir sandėliai, kitas jos galas 
dingsta tamsoje. 

Dabar einu ten. Už dvidešimt penkių metrų yra turėklai. Pašvietusi 
žemyn randu dugną. Užpakalinis krovinių triumas. Prisimenu Jakelseno 
paskaičiavimus: 1000 kubinių pėdų, sakė, o man prieš akis 3500. 

Išsitraukiu savo brėžinį ir palyginu su po manim esančia patalpa. Ji 
atrodo kiek mažesnė nei nupieštoji. 

Grįžtu atgal prie įvijų laiptų ir leidžiuosi iki pirmųjų durų. 

Stovint apačioje paaiškėja, kodėl triumas atrodė mažesnis. Pusę jo už- 
ima pusantro metro aukštumo stačiakampis, uždengtas mėlynu brezen- 
tu. Atsuktuvu praduriu jame porą skylučių ir truputį įrėžiu. 

"Turint omeny pabėgius galima pamanyti, kad mes plaukiam į Gren- 
landiją nutiesti 75 metrus geležinkelio ir įkurti geležinkelio kompaniją. 
Po brezentu - krūva bėgių. 

Bet pabėgiams jie netiktų. Suvirinti į didelę stačiakampio formos kon- 
strukciją, sutvirtintą geležiniais apvadais. 

Pagalvoju, kad tai kai ką primena. Bet nuveju mintį šalin. Man trisde- 
šimt septyneri. Ilgainiui bet kas ką nors primena. 

Grįždama į vidurinįjį denį žvilgteliu į žadintuvą. Skalbykloje jau turi 
būti tylu. Manęs galėjo ieškoti. Galėjo kas nors eiti pro šalį. 

Einu dar giliau. 

Iš korpuso virpėjimo aišku, kad sraigtas dabar kažkur prieky po ma- 
no kojom. Apie penkiolika metrų pagal mano brėžinį. Čia denis per- 
skirtas pertvara su durim. Jakelseno raktas joms tinka. Viduje yra rau- 
dona signalinė lempa su jungikliu. Nedegu šviesos. Tai turėtų būti aukštu 
žemiau užpakalinio antstato. Čia buvo užrakinta nuo tada, kai atėjau į 
laivą. . 
Liukas veda į trumpą koridorių, kurio abiejose pusėse po trejas duris. 
Atsirakinu pirmąsias dešinėje. Pederiui Mostui ir jo draugams uždarų 
durų nėra. | 

Neseniai čia buvo trys mažos kairiojo borto kajutės. Išardžius sienas 
pasidarė vienas kambarys. Sandėlis. Palei-sienas stovi šešiasdešimties mi- 
limetrų mėlyno nailoninio troso ritiniai. Susukta polipropileninė virvė. 
Aštuoni rinkiniai aštuonių milimetrų dvigubos virvės „Kermantel“ ryš- 

kių alpinių spalvų saugumui užtikrinti — seniai pažįstama iš žemyninio 
ledo laikų. Vienas rinkinys kainuoja 5000 kronų; šita virvė gali išlaikyti 
penkias tonas ir vienintelė pasaulyje gali išsitempti ketvirčiu savo ilgio. 

Po stropais - aliumininės kopėčios, firno inkarai, palapinės, lengvi kas- 
tuvai, miegmaišiai. Ant metalinio į sieną įsukto kablio kabo kirvukai le- 
dui, kopimo kūjai, pitonai, kabliai su gnybtais, dinaminiai stabdikliai ir 
ledo sraigtai. Ir siaurieji, panašūs į kamščiatraukius, ir platieji, į kurių 
šerdį įsukus cilindrą ledas išlaikytų dramblį. 

Atidariusi kelias palei sieną stovinčių metalinių spintų dureles randu 
pleištų, ledynų akinių, dėžę su šešiais „Tommen“ aukštimačiais, berėmių 
kuprinių, ,„Meindl“ batų, apsauginių diržų - visi Uaujuis al tiesiai iš fab- 
riko, įpakuoti į permatomą plastiką. 

Patalpa dešiniojo borto pusėje taip pat atsirado nugriovus S sienas tarp 
trijų kajučių. Čia dar prikrauta kopėčių ir virvių, stovi nedegama spinta 
su užrašu „Explosives“'- jai Jakelseno raktas, deja, netinka. Trijose dide- 
lėse popierinėse dėžėse yra trys vienodi kokybiško danų darbo pavyz- 
džiai — trys dvidešimties colių „Sophus Berendsen“ manual winches, ran- 
kiniai trijų pavarų velenai. Neką teišmanau apie mechaninį pavaros per- 
davimą, tačiau velenai dideli kaip statinės ir atrodo taip, tarsi galėtų pa- 
kelti lokomotyvą. 

Žingsniais išmatuoju koridorių. Penki su puse metro. Jo gale laiptais 
galima pakilti iki denio. Viršuje įrengtas tualetas, dažymo patalpa, metalo 
dirbtuvė, nedidelė kajutkompanija, priebėga sužvarbus dirbant ant denio. 

Nusprendžiu ištirti visa tai kitą kartą. 

Tačiau persigalvoju. 

Eidama čia palikau duris kiek pravertas, užkabinau grandinėlę. Gal- 
būt todėl, kad kitaip šitame koridoriuje tarp mažų kambarių jaustumeisi 
lyg žiurkių spąstuose. 

O gal kad pastebėčiau, jeigu už manęs uždegtų šviesą. 

Išgirstu kažkokį garsą. Silpną. Nestiprų brūžesį, vos girdimą per sraig- 
to triukšmą ir jūros ošimą braškant korpusui. 

Toks garsas lyg metalas liestųsi su metalu. Atsargus, bet aidžioj patal- 
poj sustiprėjęs. 

Lipu laiptais. Noriu išeiti į denį. Raktas tinka, bet durys neatsirakina. 
Užsklęstos iš lauko. Apgraibom grįžtu atgal. 


“ Sprogmenys (angl. ). 

Viduriniojo denio tamsoje pasitraukiu į šalį, atsitupiu ir susigūžus laukiu. 

Jie pasirodo iš karto. Mažiausiai du, gal daugiau. Slenka lėtai, apžiūri- 
nėdami viską aplinkui. Atsargūs, bet nebijo kelti triukšmo. 

Padedu žibintuvėlį ant žemės. Laukiu, ko! „Kroną“ pačiups aukšta ban- 
ga. Tada įjungiu jį ir paleidžiu. Pradeda riedėti dešiniojo borto pusėn, 
šviesa mirga ant kolonų. 

Pasileidžiu bėgti į priekį palei sieną. 

Jie nesutrinka. Priešais atsiranda kažkas panašaus į uždangą. Bandau 
nublokšti ją šalin, bet ji apgobia mane. Ant pečių ir veido atsiranda dar 
viena, šaukiu, bet garsą sugeria šitas storas audinys, jis skamba tik man 
ausyse, burnoj lieka dulkių ir medžiagos skonis. Mane apvyniojo gaisrine 
marška. | 

Jokios prievartos, viskas atlikta atsargiai ir nesudramatinta. 

Paguldo ant žemės. Marška dar stipriau suveržia, užuodžiu naują kva- 
pą. Pelėsių ir džiuto. Ant galvos užmovė vieną iš tų maišų, kurių tiek 
daug mačiau krovinių triume. 

Pakelia taip pat atsargiai; guliu ant dviejų vyrų pečių, neša mane de- 
niu, piršte peršasi erzinanti ir paika mintis, kad atrodau juokingai. 

Atsidaro ir vėl užsidaro liukas. Leisdamiesi laiptais laiko mane tarpe. 
Nieko nematau, todėl sutelkiu visą dėmesį į savo kūną, bet jo nė karto 
netrinkteli į laiptus. Jeigu nebūčiau taip supakuota, arba kitomis aplin- 
kybėmis, atrodyčiau tarsi nešamas ligonis. 

Iš slopaus, bet netolimo triukšmo sprendžiant mes stovim prie mašinų 
skyriaus. Atsidaro durys, pereinam patalpą, garsai vėl nutolsta. Praėjo, 
atrodo, visa amžinybė, nebesuvokiu, koks atstumas nueitas. Bet jie pra- 
deda lipti aukštyn - iš tikrųjų tai galėjo būti tik tie 25 metrai iki priešaki- 
nių laiptų. 

Dabar remiuosi tik į vieną petį. Bandau išlaisvinti rankas. 

Atsargiai pasodina mane ant denio, kažkur virš galvos vos vos virpa 
metalas. 

Dabar žinau, kur einam. Už tų atdarų durų daugiau nieko nėra, tik ne- 
didelė platforma, dvylika metrų virš dugno, kur stovėjom su Jakelsenu. 

Nežinau už ką. Bet Žinau, kad jie nori nuo platformos įmesti mane į 
cisternos dugną. 

Kai mane pasodino, medžiagoje susimetė raukšlės. Dabar galiu kilste- 
lėti kairiąją ranką iki krūtinės. Joje laikau atsuktuvą. 

Kai vėl pakelia, mano krūtinė atsiduria sulig jo. Bandau apčiuopti vie- 

tą, kur baigiasi jo šonkauliai, bet labai drebu. Be to, nuo atsuktuvo nenu- 
mautas kamštis. 

Palenkia mane prie turėklų ir atsiklaupia lyg keldama vaiką mama. 

Neabejoju, kad mirsiu. Bet stumiu mintį šalin. Tokio pažeminimo ne- 
pakęsčiau. Purto šaltis vien pagalvojus, kaip jie puikiai apskaičiavo. Taip 
lengvai viskas susitvarkė — aš jų rankose, Smila, žlugusi grenlandė. 

Kai jis kiša po manimi petį, perimu atsuktuvą į dešinę ranką. Kol iš 
lėto atsitiesia, įsikišu į burną, įsikandu kamštį ir ištraukiu. Sukteli mane 
šiek tiek norėdamas permesti per kraštą. Kairiąja ranka randu petį, kak- 
lo nepasiekiu. Bet apčiuopiu raktikaulį, minkštą trikampę duobutę tarp 
jo ir trapecinio raumens, kur po plona oda ir audiniu atviri nervai. Čia 
bedu atsuktuvą. Perduria audinį. Tada stabteli, nustebintas tampraus gy- 
vų lastelių pasipriešinimo ir tvirtumo. Suglaudžiu abu delnus ir staigiu 
judesiu atpalaiduoju kūną, kad visas jo svoris persiduotų rankenėlei. At- 
suktuvas įsiskverbia gilyn. 

Jis neišspaudžia nė garso. Viskas aplink sustoja, mes akimirksnį susiki- 
bę svyruojam. Laukiu, kol paleis mane ir nukrisiu ant žemai tamsoje esan- 
čių grotų. Numeta ant platformos. 

Susitrenkiu galvą į turėklus. Užeina svaigulys, bet nespėjęs apimti dings- 
ta. Po maišu ir vilnonėm marškom nepraradau sąmonės. 

Staiga į pilvą smogia taranas. Mane spardo. 

Pirmiausia kyla noras vemti. Bet skausmas neslopsta ir aš tarp spyrių 
nespėju įtraukti oro. Tuoj uždusiu. Kaip gaila, kad neužkabinau jam 
gerklės. 

Paskui išgirstu riksmą. Pamanau, kad tai jis. Mane užsikelia ant pečių; 
ką gi, išnaudojau laimę ir jėgas, galiu ramiai mirti. 

Rėkta ne jo. Tai elektroniniu balsu spiegia šviesos signalų generato- 
riaus sinusinė kreivė. Mane tempia aukštyn. Strėnos trinksi į kiekvieną 
laiptelį. 

Pradeda skverbtis šaltis, girdžiu lyjant. Atsiveria liukas ir mane palei- 
džia. Netoliese kažkoks gyvulys tuoj iškosės plaučius. 

Bandau nusitraukti maišą. Ridinėjuosi į visas puses, kad išsinarplio- 
čiau iš marškų. 

Išlendu į šaltą liūtį, elektroninį spiegesį, akinamą elektros šviesą, į ša- 
limais kažkieno springstant gaudomą orą. 

Tai ne gyvulys. Tai Jakelsenas. Kiaurai permerktas ir baltas kaip krei- 
da. Iškart nesuprantu, kur esam. Virš galvų besisukantis purkštuvas taš- 

ko žemyn vandens kaskadas. Gaisro pavojaus signalas garsėja ir tyla, mo- 
notoniškas, erzinantis. 

— Ką daugiau galėjau daryti? Prisidėgiau cigarą ir prikišau sa prie 
detektoriaus. Iš karto visas mėšlas suveikė. 

Žiojuosi klausti, bet neišspaudžiu nė garso. Atspėja pats, kas man rūpi. 

— Morisas, - sako. - Subjaurojai gražuolį. Net manęs nepastebėjo. 

Kažkur virš galvų girdėti skubrūs žingsniai. Leidžiasi laiptais. 

Negaliu pajudėti. Jakelsenas parklumpa iš įtampos. Tai jis užvilko ma- 
ne laiptais. Čia turėtų būti tarpinis aukštas po priekiniu deniu. 

— Mano nekokia forma, - sako ir nužirglioja į tamsą. 

Atsilapoja durys. Įžengia Sonė. Atpažįstu jį tik po sekundės. Neša di- 
džiulį gesintuvą, apsivilkęs ugniagesio kostiumą, ant nugaros deguonies 
balionai. Už jo stovi Marija su Fernanda. 

Bežiūrint vieniems į kitus nutyla signalas, gesinimo įrangoje pamažu 
silpnėja vandens slėgis, galiausiai viskas nurimsta. Vidun pro varvančius 
nuo sienų ir lubų lašus, pro grindimis šniokščiančius upelius skverbiasi 
tolimas į „Krono“ priešakį dūžtančių bangų aidas. 

Įsimylėjimus žmonės gerokai pervertina. Iš tiesų juos sudaro 45 procentai 
baimės likti atstumtam, 45 procentai maniakiškos vilties, kad būtent šįkart 
bijoti nėra pagrindo, ir 10 varganų procentų trapios galimos meilės nuojautos. 

Aš nebeįsimyliu daugiau. Tam esu atspari kaip pavasario svaiguliui. 

Bet kiekvienas, žinoma, gali būti apimtas meilės. Pastarąsias dvi savai- 
tes kasnakt keletą minučių leidau sau galvoti apie jį. Duodu leidimą są- 
monei ir matau, kaip ilgisi kūnas, vis dar prisimenu, koks buvo prieš mums 
sueinant. Matau, kaip rūpinosi, mikčiojo, apkabindavo, jaučiu, kaip sky- 
rėsi nuo kitų. Kai vaizdas tampa per ryškus iš ilgesio, išsklaidau jį. EE 
jau bandau išsklaidyti. 

Tai ne įsimylėjimas. Pernelyg aiškiai viską matau. O įsimylėjęs tampi 
lyg beprotis. Šitas jausmas neatskiriamas nuo neapykantos, šalčio, pagie- 
žos, svaigulio, savižudybės. 

Būna - labai retai, bet vis dėlto būna - kad prisimenu, kaip įsimylėda- 
vau. Tas pats ir dabar. 

Priešais mane prie karininkų kajutkompanijos stalo sėdi vyras, vadi- 
namas Tiorku. Būčiau pamačiusi jį prieš dešimtį metų, turbūt būtų ap- 
svaigus galva. 

Yra žmonių, kurių žavesys leidžia jiems praslysti pro ginties pozas, iš- 
ankstinius nusistatymus ir suvaržymus ir įsiskverbti tiesiai į mūsų vidų. 
Dabar mano širdį veržia prieš penkias minutes apsivijęs raištis. Jausmas 
pinasi su augančiu karščiu (kūno reakcija po išgyventos įtampos) ir paža- 
dina galvos skausmą. 

Prieš dešimtį metų šitas skausmas būtų išaugęs į troškimą prispausti 
prie jo lūpų savąsias ir Žiūrėti, kaip jis pamiršta viską aplinkui. 

Negaliu nekreipti dėmesio į tai, kas dabar man darosi, bet žinau, kad 
šis fenomenas tėra trumpalaikė ir mirtinai pavojinga iliuzija. 

Nuotraukos neišblukino jo grožio, bet padarė jį negyvą kaip statulos. 
Dingęs šitas dvejopas spindesys, kuris drauge ir atstumia, ir traukia. 

Net sėdėdamas jis atrodo aukštas - plaukai beveik plieniniai, užpakaly 
surišti. 

Žvilgteli į mane ir man dar stipriau sudunksi kojose, nugaroj, pakaušy, 
probėgšmais, kaip ledo modifikacijų pavyzdžius, kuriuos turėdavom at- 
pažinti universitete per egzaminą, atsimenu vaikinus ir vyrus taip pat mane 
veikusius. 

Staiga susigriebiu ir grįžtu ant žemės. Ant pakaušio pasišiaušę plaukai 
primena, kad ir koks jis būtų, nuo šito žmogaus per metrą stovėjau ir 
laukiau ledinę naktį Baltojo bilieto kvartale. Jo galva tada švytėjo — tie 
neįtikimai balti plaukai. 

Atidžiai stebi mane. 

— Kodėl priekiniame denyje? 

Prie stalo galo sėdi Lukas. Kalbasi su Verlenu. Sėdinčiu įstrižai nuo 
manęs, kiek sudribusiu, bet paslaugiu. 

— Kad sušilčiau. Prieš grįždamas prie pavažų. 

Dabar prisimenu „Kista Dan“ ir „Magi Dan“, mano vaikystės Iaiigi 
ceno statyklos laivus plaukti į Arktį. Prieš ai bazę, prieš Pietų 
Grenlandijos lėktuvus. Juose būdavo tokios aliumininės gelbėjimosi val- 
tys su apačioje pritvirtintomis pavažomis, kad kai išskirtinės sąlygos, pa- 
vyzdžiui, labai stipriai šąla, jas būtų galima tempti sniegu kaip roges. To- 
kias pavažas turėjo atnešti Verlenas. 

— Jaspersen. 

Žiūri į popierių priešais save. 

— Išėjot iš skalbyklos pusvalandį prieš pasibaigiant jūsų budėjimui, Žo- 
džiu, 15.30. Sumanėt pasivaikščioti. Nusileidot į mašinų skyrių, pamatėt 
duris ir atsidariusi perėjot tuneliu iki laiptų. Ko, po velnių, ten reikėjo lįsti? 

— Norėjau pažiūrėti, virš ko kasdien vaikštau. 

— Ir ką? 

— Radau duris. Su dviem sukamosiom sklendėm. Pajudinau vieną ir 
pasigirdo pavojaus signalas. Iš pradžių pagalvojau, kad čia aš. 

Pasižiūri į Verleną, paskui į mane. Balsas dreba iš pykčio. 

— Vos pastovit ant kojų. 

Žiūriu Verlenui tiesiai į akis. 

— Pargriuvau. Įsijungus signalui žengtelėjau atgal ir nusiritau laiptais. 
Turbūt susimušiau į laiptelį galvą. 

Lukas linksi lėtai ir apmaudžiai. 

— Turit klausimų, Tiorkai? 

Nekrusteli. Tik palenkia galvą. Galėtų būti į įpusėjęs ketvirtą, o gal penk- 
tą dešimtį. 

— Jūs rūkot, Jaspersen? 

Taip aiškiai atsimenu šitą balsą. Papurtau galvą. 

— Skyriuose įsijungė purkštuvai. Užuodėt kur nors dūmų kvapą? 

— Ne. | 

— Verlenai, kur buvo jūsų žmonės? 

— Bandau išsiaiškinti. 

Tiorkas atsistoja. Paskui pasilenkia per stalą ir užsigalvojęs žiūri į mane. 

— Pagal tiltelio laikrodį signalas įsijungė 15.57. Nutilo po trijų minučių 
keturiasdešimt penkių sekundžių. Visą tą laiką buvot įvykio vietoje. Ko- 
dėl jūsų drabužiai neperšlapę kiaurai? 

Visi mano ankstesni jausmai dingo. Krečiama karščio spėju suvokti 
kankinamą tiesą, kad dar vienas žmogus turi man galios. Įbedu žvilgsnį 
jam į akis. 

— Nuo manęs beveik viskas, su kuo susiduriu, atšoka. 

Šiltas vanduo švelnus. Aš, užauginta su pieno baltumo, šaltom tirpdyto 
ledo voniom, tapau priklausoma nuo šilto vandens. Šito negaliu nepripa- 
žinti. Kaip ir to, kad kartkarčiais jaučiu poreikį išgerti kavos ar pažiūrėti 
į saulėje žėrintį ledą. 

Iš „Krono“ čiaupų teka verdantis vanduo. Vos vos atsukusi šaltą, tik 
kad nenusiplikyčiau, palendu po čiurkšle. Suliepsnoja pakaušis, nugara, 
mėlynės ant dubens, bet ypač koja, sužalota ir vis dar ištinusi. Karštis ir 
drebulys dar paumėja, bet nesitraukiu; paskui viskas praeina, lieka tik 
nuovargis. 

Virtuvėj randu termosą arbatos, nusinešu į kajutę. Tamsoje pastatau 
jį, užrakinu duris ir giliai įkvėpusi uždegu šviesą. 

Ant mano gulto sėdi Jakelsenas, baltais treningais, į smegenis sulindu- 
siom akių lėliukėm, kvarciniu apsimesto pasitikėjimo savimi žvilgsniu. 

— Tikiuosi, tu supranti, kad išgelbėjau tave, ne? 

Laukiu, kol išgąstis apleis mano galūnes ir galėsiu atsisėsti. 

— Gyventi jūroj, sakau sau, Smilai per sunku. Nueinu prie variklio, at- 
sisėdu ir laukiu. Jeigu nori tave susitikti, reikia nueiti į apačią, ir tiek. 
Anksčiau ar vėliau leisdamasi apačion tu vis tiek praeisi pro šalį. Iškart 
po tavęs ateina Verlenas, Hansenas ir Morisas. Aš sėdžiu. Užrakinau du- 
ris į denį, Žinau, kad turėsit grįžti tuo pačiu keliu. 

Maišau arbatą. Į sieneles skambčioja šaukštelis. 

— Kai grįžta su tavim maiše, tebesėdžiu. Žinau jų problemą. Nebe tie 
laikai, kad atsikratytum virtuvės atliekų ir tų, kurie tau nepatinka, tiesiog 
išmesdamas už borto kaip praeitam šimtmety. Ant tiltelio budi dviese, 
denis apšviestas. Švystelėjęs ką nors didesnį už degtuką gautum pylos ir 

būtum apklaustas. Turėtume plaukti į Gothobą ir visur lyg skruzdžių pri- 
lįstų mažyčių kreivakojų grenlandų su policininkų uniformom. 

Staiga jam topteli, kad juk kalbasi su viena iš tų mažyčių kreivakojų 
skruzdžių. 

— Atsiprašau, — sako. 

„Kažkur keturis dvigubus dūžius muša laikrodis, keturi varpai, jais jūroj 
matuojamas laikas, laikas, kuriam nėra skirtumo tarp dienos ir nakties, tik 
monotoniškas budėtojų keitimasis kas keturias valandas. Šitie garsai su- 
stiprina jausmą, kad mes sustingome laike ir erdvėje, kad niekur neplau- 
kiam ir niekada nepajudėsim, tik grimsim gilyn ir gilyn į beprotybės sūkurį. 

— Hansenas pasilieka prie mašinų skyriaus liuko. Aš nuvarau per denį 
iki kairiojo borto laiptų. Kai išlenda Verlenas, pradedu suprasti, kas vyksta. 
Verlenas budi ant denio. Hansenas prie liuko. O Morisas vienas su tavim 
apačioje. Ką tai galėtų reikšti? | 

— Gal kad ir Morisas norėjo ant smūgio... 

Linkteli užsigalvojęs. 

— Turbūt kad taip. Bet jam patinka jaunesnės. Subrendusios moterys 
pradeda dominti vyrus su patirtim. Žinau, kad jie nori įmesti tave į krovi- 
nių triumą. Neblogai sugalvota, ką? Kristum iš dvylikos metrų. Atrodytų, 
kad įkritai pati. Paskui liktų tik maišus patraukti. Todėl ir nešė tave taip 
atsargiai, kad neliktų jokių pėdsakų. 

Visas švyti. Patenkintas, kad perprato jų kėslus. 

— Einu viduriniuoju deniu prie laiptų. Pro plyšį tarp laiptelių matau, 
kaip Morisas atsargiai neša tave pro duris. Net nešnopuodamas. Aišku, 
po gimnastikos salės kasdien. Atsilenkimai su 200 kg ir 25 km dviračiu. 
Man reikia apsispręsti: man tu juk nieko gero nesi padariusi, SINĖ 
Net įskaudinusi buvai. Be to, tu visa tokia, tokia... velnias... 

— Senmergiška? 

— Aba, tiksliai. Bet, kita vertus, negaliu pakęsti Moriso. 

Padaro reikšmingą pauzę. 

— Aš moterų bičiulis. Todėl užsidegu cigarą. Jūsų nematau, jūs ant plat- 
formos. Apžioju detektorių, i SpUEIŲ: ir sistema suveikia. 

Atidžiai Žiūri į mane. 

— Ant laiptų pasirodo Morisas. Klanai kraujo. Ieka laiptais, purkštuvų 
plaunamas nuo platformos. Kaip upelis. Vos nesusivėmiau. Kam jiems 
toks vargas? Ką tu padarei, Smila? 

Man reikia jo pagalbos. 

— Iki šiol mane kentė. Tik kai priėjau iki užpakalinės laivo dalies, neištvėrė. 

Linkteli. 

— Ten visada buvo Verleno teritorija. 

— Dabar užlipsim ant tiltelio, - sakau, - ir papasakosim viską Lukui. 

— Negaliu, žmogau. 

Jo veidą išmušė raudonos dėmės. Laukiu. Bet vos gali pratarti žodį. 

— Ar Verlenas žino, kad tu pažaidi su adatom? 

Reaguoja su perdėtu savos vertės jutimu, kaip dažnai būna žmonėms, 
beveik praradusiems pasitikėjimą savimi. 

— Milteliai mano valioje, o ne aš jo! 

 — Bet Verlenas permatė tave. Jis pasakys jiems. Gal geriau eiti? 

Apžiūrinėja savo teniso batelius. | 

— Iš kur pas tave pagrindinis raktas, Jakelsenai? 

Purto galvą. 

— Aš jau buvau ant tiltelio, - sakau. - Su Verlenu. Mes sutarėm, kad 
signalas suveikė pats. O aš iš netikėtumo nukritau nuo laiptų. 

— Tokiu paaiškinimu Lukas niekada nepatikės. 

— Jis ir netiki. Bet nieko negali padaryti. Tavęs net neminėjo. 

Jam palengvėja. Staiga topteli į galvą. 

— Kodėl tu nepasakei, kas atsitiko? 

Turiu sau garantuoti jo pagalbą. Nors tai tas pats, kaip Sialyti ką nors 
ant smėlio. 

— Verlenas manęs nedomina. Man rūpi Tiorkas. 

Jo veide vėl šmėkšteli panika. 

— Čia jau blogiau, žmogau. Pažįstu asilą iš ausų, šitas žmogus atneša 
bėdą, jis - bad news. 

— Noriu žinoti, ką tokio mes plaukiam pasiimti. 

— Sakiau gi tau, žmogau, narkotikų. Narkotikų. 

— Ne, - sakau. — Ne narkotikų. Juos veža iš tropikų. Iš Kolumbijos. 
Birmos. Pakistano. Ir į Europą. Ameriką. Bet ne į Grenlandiją. Bent jau 
ne tokį kiekį, kad reikėtų 4000 tonų laivo. Tas krovinių triumas prieky 
kažkoks ypatingas. Nieko panašaus nesu mačiusi. Jį galima sterilizuoti 
garais. Reguliuoti oro sudėtį, temperatūrą ir drėgmę. Tu viską matei, gal- 
vojai apie tai. Na, ir ką supratai? 

Lyg nesavos Jakelseno rankos bejėgiškai plakasi virš mano pagalvių 
kaip iškritę iš lizdo paukščiukai. Žiopčioja burna. 

— Kažką gyva, žmogau. BLP nėra jokios prasmės. Jie nori i parsivežti 
kažką gyva. 

Sonė atrakina man laivo ligoninę. Devynios vakaro. Randu medicininio 
pleistro. Sonė toks sutrikęs, kad stovi ir bijo net krustelėti. Nes aš mote- 
ris. Nes jis manęs nesupranta. Nes turėtų kažką pasakyti. 

— Kai atbėgom su gesinimo įranga, jūs sėdėjot ant viduriniojo denio 
įsisupusi į gaisrines marškas. 

Vandenilio peroksido tirpalu patepu tas vietas, kur nubrozdinta oda. 
Paprastos dezinfekcijos man negana. Turiu jausti, kaip peršti, tik tada 
galiu patikėti, jog padės. 

— Paskui grįžau, bet jų nebebuvo. 

— Matyt, kažkas paėmė, - sakau. - Tvarka geras dalykas. 

— Bet va šito jie nepaėmė. | 

Už nugaros laiko drėgną susuktą džiuto maišą. Ant jo likę didelių vio- 
letinių Moriso kraujo dėmių. 

Uždedu ant žaizdos tvarstį. Marlė su pleistru, iškart sulimpa. | 

Pasiimu elastinį tvarstį. Palydi mane pro duris. Jaunas gražus danas. 
Galėtų dabar sau plaukti kokiu Rytų Azijos kompanijos tanklaiviu. Ga- 
lėtų stovėti ant vieno iš Laurico laivų tiltelio. Arba sėdėti namie Erios- 
kiobinge pas tėvelį ir mamytę po laikrodžiu su gegute, valgyti kotletus su 
ruduoju padažu, girti mamą už puikiai pagamintą maistą ir būti tėvo per- 
dėto didžiavimosi objektu. O dabar atsidūrė čia. Blogesnėje kompani- 
joje, negu galėjo įsivaizduoti. Man pasidaro jo gaila. Jis gerosios Danijos 
pusės dalelė. Doras, tiesus, sumanus, klusnus, ežiuku kirptais plaukais, 
gerai tvarkantis savo piniginius reikalus. 

— Sone, - sakau, - jūs iš Erioskiobingo? 

— Iš Svanekės, - sako nustebęs. 

— Ar jūsų mama kepa kotletus? 

Linkteli. 

— Skanius kotletus? Apskrudusia plutele? 

Jį pradeda pilti raudonis. Norėtų protestuoti. Parodyti savo autorite- 
tą. Norėtų, kad į jį žiūrėtų rimtai. Kaip Danija. Mėlynom akim, raudo- 
nais skruostais ir garbingais ketinimais. Bet aplink sukasi įtakingos jėgos: 
pinigai, pažanga, besaikis vartojimas, senasis pasaulis dūžta į naują. O jis 
nesupranta, kas vyksta. Kad bus pakęstas tik tol, kol plauks pasroviui. 
Kad tik tiek tesiekia jo fantazija. Plaukti pasroviui. 

Kad galėtum sustoti, turi būti kitoks. Šiurkštesnis, įžvalgesnis. Daug 
labiau suirzęs. 

Ištiesiu ranką ir paglostau jam skruostą. Negaliu susilaikyti. Lyg po 
oda besiskleidžianti rožė kaklu kyla raudonis. 

— Sone, - sakau. - Nežinau, kuo jūs užsiimat, bet nemeskit, ką. pradėjot. 


Užrakinu duris, po rankena pakišu kėdę ir atsisėdu ant gulto. 

Kiekvienas gana ilgai keliaudamas šaltyje anksčiau.ar vėliau atsidurs 
tokioje situacijoje, kai tik nemiegant galima išlikti gyvam. Miege slypi mir- 
tis. Trumpam užmigus sušąlama mirtinai. Užmigus nukraujuojama. Akli- 
nos drėgno sniego lavinos palaidotas užmiega dusinančiu, amžinu miegu. 

Man reikia išsimiegoti. Bet dar anksti, dar negalima. Kol kas reikės 
ilsėtis tarp miego ir nemigos tvyrančioj migloj. 

Per pirmąją Inuit Circumpolar konferenciją buvo pareikšta, kad visose 
tautelėse aplink Arkties vandenyną žinomas tas pats Pasakojimas apie 
varną, Arkties sukūrimo mitas. Varnui ten skirti tokie žodžiai: 


„Ir jis pradėjo žmogum ir klaidžiojo tamsoje, ėmėsi ko papuola, kol 
jam buvo apreikšta, kas jis ir ką turi daryti.“ 


Sužinoti, ką turi daryti. Galbūt tai man duota Izaijo. Kiekvienas vaikas 
šitai gali duoti. Prasmės jausmą. Trapaus, neišvengiamo judesio nuojau- 
tą, per mane ir tolyn, per jį, riedant didžiuliam ratui. 

Jie išniekino šitą jausmą. Ant sniego liko nejudantis Izaijo kūnas. Gy- 
venimui jis teikė prasmę ir tikslą. Tik po mirties supratau, kiek daug Izai- 
jas reiškė. | | 

Dabar mano tikslas išsiaiškinti, kodėl jis mirė. Įsiskverbti į pačią esmę 
ir suprasti šitą be galo mažą ir visa apimančią detalę - jo mirtį. 


ų 


MSI, 
Os yys 


282 


Aprišu koją elastiniu tvarsčiu ir pabandau išjudinti kraujo apytaką. 
Tada išlendu iš kajutės ir tyliai pabarbenu į Jakelseno duris. 

Jis vis dar trykšta chemine energija, bet svaigulys baigia atslūgti. 

— Man reikia į valčių denį, - sakau. — Šiąnakt. Turėsi padėti. 

Pašoka ant kojų ir bando išsprukti pro duris. Nebandau stabdyti. Tokie 
kaip jis neturi pasirinkimo. 

- Išprotėjai, žmogau. Tai draudžiama zona. Gali iškart šokti į jūrą. 

— Niekur tu nedingsi, - sakau. - Arba man teks nuėjus ant tiltelio 
paprašyti, kad tave atvestų ir prie liudininkų atraitotų rankoves. Būtum 
paguldytas į ligoninę, pririštas prie gulto, o už užrakintų durų stovėtų 
sargyba. 

— Šito tu niekada nepadarytum, žmogau. 

— Kraujuojančia širdim. Kad įduodu jūrų vilką. Būčiau priversta. 

Žiūri netikėdamas. 

— Be to, man gali išsprūsti pora žodžių Verlenui apie tai, ką tu matei. 

Paskutiniai žodžiai jį priveikia. Negali suvaldyti drebulio. 

— Jis sukapos mane į gabalus, - sako. - Kaip tu taip gali, juk aš tave 
išgelbėjau. 

Galbūt reikėtų pasakyti. Bet visko paaiškinti aš negaliu. 

— Man reikia, - sakau, - man reikia žinoti, ko parsivežti mes plaukiam. 
Kam įrengtas tas triumas. 

— Kodėl, Smila"? 

Viskas prasideda ir baigiasi tuo, kad berniukas nukrito nuo stogo. Ta- 
čiau juo toliau, juo daugiau įsipina dalykų, kurių turbūt niekada nebus 
galima suprasti. O Jakelsenui reikia raminamo paaiškinimo. Europie- 
čiams reikia nesudėtingų paaiškinimų. Vienaprasmis melas jiems visada 
tinka labiau nei prieštaringa teisybė. 

— Nes aš skolinga, - sakau. - Skolinga žmogui, kurį myliu. 

Čia ne klaida, aš tyčia sakau esamuoju laiku. Nes tik siaurojoj fizinėj 
būty Izaijas nustojo egzistavęs. 

Jakelsenas spokso į mane, nusivylęs, apimtas melancholijos. 

— Ne, tu nieko nemyli. Net sau pačiai nepatinki. Tu nepanaši į moterį. 
Kai tempiau tave laiptais, pamačiau tą iš maišo kyšantį slaiBAl, Atsuk- 
tuvą. Kaip pimpalą. Tu jam dūrei. 

Jo veidas nutviekstas nuostabos. 

— Negaliu tavęs perprasti. Tu kaip geroji fėja beždžionių narve. Bet ir 
velnioniškai šalta, žinai, tu panaši į tą laivo dvasią, kuri prišaukia audrą. 

Išeinam po viršutiniojo denio stogu, laikrodis muša du dvigubus dū- 
žius, dvi valandos nakties, pats vidurys naktinio, sunkiausio budėjimo. 

Vėjas nurimęs, temperatūra nukritusi, o pujuą, migla, išstačiusi aplink 
„Kroną“ keturias baltas sienas. 

Jakelsenas stovi šalia, jau dreba. Jis visai nepakelia šalčio. 

Kažkas atsitiko laivo kontūrams. Turėklams, stiebams, prožektoriams, 
trisdešimties metrų aukštyje nuo priešakinio denio iki užpakalinio stiebo 
besidriekiančiai radijo antenai. Pasitrinu akis. Bet vaizdas toks pat. 

Jakelsenas palaiko prispaudęs ant turėklų pirštą. Ištirpus plonam pie- 
niškam ledo sluoksniui toje vietoje lieka juoda dėmė. 

— Yra dviejų rūšių apledėjimai, ne. Bjaurusis, atsiradęs po bangų mūšos. 
Ledas traukiasi labai greitai, kol iš pradžių vantai, o paskui ir viskas, kas 
laive stačia, pradeda storėti. Ir kitas, tikrai pavojingas. Atsiradęs iš ūkanų. 
Jam nereikia bangų, jis tiesiog padengia viską. Tarsi jam būtų skirta čia būti. 

Mosteli ranka į boluojančią tuštumą. | 

— Šita pradžia nieko gero nežada. Dar keturios valandos ir pirmyn prie 
ledo kirtiklių. 

Jo judesiai vangūs, bet akys žiba. Turėtų nekęsti tokio darbo - daužyti 
ledą. Tačiau kažkur jo gelmėje net ir šita vandenyno pusė LIE91S laukinį 
džiaugsmą. 

Paeinu dešimt metrų laivapriekio link. Čia nuo tiltelio manęs nesima- 
to, O pati galiu aprėpti dalį valčių denio langų. Antstatas visas tamsus, tik 
blankiai žiba šviesa karininkų kajutkompanijoje. „Kronas“ miega. 

— Jie miega. 

Grįžo iš užpakalinio denio patikrinęs kitos pusės langus. 

— Mums visiems, po velnių, seniai laikas miegoti. 

Užlipam tris aukštus iki valčių denio. Jis palypėja iki kitos aikštelės. 
Kad galėtų matyti, ar nepasirodys kas ant tiltelio. Arba išlįs iš valčių de- 
nio. Pavyzdžiui, nešamas maiše. 

Aš apsivilkusi savo juodąją padavėjos uniformą. Užklupta čia su tokia 
apranga antrą valandą nakties nesugebėčiau pasiteisinti. Bet nieko ge- 
resnio neatėjo į galvą. Darau savo nieko nebegalvodama. Todėl, kad kito 
kelio nėra, tik eiti tolyn, sustoti nebeįmanoma. Kišu į spyną Jakelseno 
raktą. Puikiai tinka. Bet nesisuka. Pakeistas užraktas. 

— Čia ženklas. Laikas mums užraukti, žmogau. | 

Nusileidęs atsistojo man už nugaros. Sugriebiu jo apatinę lūpą. Mėly- 
nė dar neišnykusi. Protestuotų, jeigu nebūtų laikomas už burnos. 

— Jeigu čia ir ženklas, jis reiškia, kad už šitų durų yra kažkas, kam nu- 
slėpti nuo mūsų įdėta nemažai triūso. 

Šnibždėjau į ausį. Paleidžiu jį. Turi daug ką pasakyti, bet susituri. Seka 
mane palenkęs galvą. Pasitaikius progai jis atsirevanšuos, suras, kaip at- 
keršyti, išduos mane pirmam pasitaikusiam arba stumtelės lemtingą sykį 
iš nugaros. Bet kol kas nė nekrebžteli. 

Kiekviena patalpa, skirta vienokiems ar kitokiems susibūrimams, be 
žmonių atrodo lyg netikra. Teatro scena, bažnyčia, valgykla. Kajutkom- 
panija tamsi ir išmirusi, bet joje vis dar sklando gyvenimo ir valgymo atsi- 
minimas. | 

Laivo virtuvėje tvyro stiprus rūgšties, mielių ir alkoholio kvapas. Ursas 
sakė, kad jo duona kyla šešias valandas, nuo dešimtos vakaro iki keturių 
ryto. Mes turim gerokai mažiau laiko: pusantros, daugiausia dvi valandas. 

Kai atidarau lifto duris, Jakelsenas staiga viską supranta. | 

— Aš žinojau, kad tau ne visi namie, žmogau. Bet kad šitaip... 

Liftas išvalytas, padėtas padėklas su puodukais, lėkštutėm, priešpiečių 
lėkštėm, įrankiais ir servetėlėm. Simboliškas Urso pasiruošimas rytdienai. 

Išimu padėklą. 

— Aš įsitaisysiu klaustrofobiją. 

— Tau nereikės juo važiuoti. 

— Nuo tavęs prilips. 

Lifto kabina stačiakampė. Užsilipu ant stalo ir šonu spraudžiuosi vi- 
dun. Iš pradžių pabandau, ar apskritai įmanoma įkišti galvą taip žemai 
tarp kelių. Tada kiek galėdama įtraukiu nugarą. 

— Užkelsi mane į valčių denį. Kai išlįsiu, liftas tegu palaukia. Kad be 
reikalo nekeltų triukšmo. Tada išeisi prie laiptų ir saugosi. Jeigu kas nors 
lieps dingti, niekur neik. Jeigu neatstos, grįžk į savo kajutę. Palauk valan- 
dą. Jei per tą laiką negrįšiu, pažadinsi Luką. 

Grąžo rankas. 

— Aš negaliu, žmogau, negaliu aš. 

Turiu ištiesti kojas, bet svarbu neįkišti rankų į rūgstančią tešlą, paliktą 
ant stalo kilti. 

— Kodėl negali? 

— Jis mano brolis, suprask, žmogau. Todėl ir paėmė mane, ne. Todėl ir 
raktus turiu, ne. Jis galvoja, kad aš baigiau su tuo. 

Paskutinį kartą įtraukiu pilnus plaučius oro, iškvepiu ir įsirangau į ka- 
biną. 

— Jei po valandos negrįšiu, pažadinsi Luką. Tai tavo vienintelis šansas. 
Neateisit manęs pasiimti, viską papasakosiu Tiorkui. O jis jau pasistengs, 
kad Verlenas tavim pasirūpintų. Verlenas jo žmogus. 

Šviesos nedegėm, virtuvė tamsi, tik blyškiai spindi jūra ir miglos at- 
švaitai. Vis tiek pastebiu, kaip išsigando. Gerai, kad nematau jo veido. 

Suspaudžiu galvą keliais. Durys užsidaro. Tamsoje po manimi tyliai 
ūžia elektrinis variklis —- kylu aukštyn. 


Tai trunka gal tik penkiolika sekundžių. Galvoje sukasi vienintelė mintis 
apie bejėgiškumą. Baimė, kad kažkas ten, viršuje, manęs laukia. 

Išsitraukiu atsuktuvą. Kad turėčiau ką pasiūlyti, kai jie atplėš duris ir 
išsitrauks mane. 

Bet nieko neįvyksta. Liftas sustoja tamsioj šachtoj, aš lieku sėdėti, nie- 
ko nėra, tik skausmas sėdmenyse, laivo supimasis ant bangų, tik tolimas 
ir silpnas variklio gaudesys. 

Įkišu tarp durelių atsuktuvą ir atplėšiu jas į šonus. Atbulom išropoju 
ant stalo. | 

Į kambarį pro viršutinį liuką, šitame aukšte apšviestą užpakalinio stie- 
bo žibintų, krinta silpna šviesa. Patalpa skirta nedidelei virtuvei: su šaldy- 
tuvu, serviravimo staliuku ir dviejų kaitviečių elektrine virykle. 

Durys į siaurą koridorių. Įėjusi atsitupiu, susigūžiu ir laukiu. 

Žmonės nepakelia pereinamųjų būsenų. Grenlandijoje, Skoresbiusun- 
de, šovė vienas į kitą iš medžioklinio šautuvo, žiemai atėjus pakeisti vasa- 
ros. Nesunku gyventi pertekliuje, kai viskas nustatyta ir aišku. Sunku tai, 
kas nauja. Naujas ledas. Nauja šviesa, nauji jausmai. 

Atsisėdu. Tai mano vienintelis šansas. Tai vienintelis visų žmonių šan- 
sas. Palaukti tiek laiko, kiek reikia priprasti. 

Nuo giliai po kojomis esančio variklio virpa pertvara. Už jos turėtų 
būti kaminas. Visas aukštas pastatytas aplink didžiulį jo stačiakampį. 

Į kairę nuo savęs palei grindis matau šviečiant silpną šviesą. Naktinis 
laiptų žibintas. Pro ten man reikės išeiti. 

Dešinėje iš pradžių tylu. Staiga tyloje pasigirsta kvėpavimas. Ne toks 
stiprus kaip kiti laivo garsai. Bet pabuvus čia šešias paras kasdieniai gar- 
sai virto švelniu fonu, kuriame iškart išryškėja kiekvienas naujas. Net sil- 
pnas miegančios moters knarkimas. 

Tai reiškia, kad čia, kairiojo borto pusėje, yra viena, galbūt dvi kajutės; 
priešais irgi turėtų būti viena ar dvi. Vadinasi, salonas ir kajutkompanija 
išeina į priešakinį denį. 

Vis dar sėdžiu. Po kiek laiko kažkur atokiau nušvokščia vanduo. „Kro- 
no“ tualetuose veikia aukšto slėgio sistema. Viršuje ar apačioje tualete 
nuleido vandenį. Iš garso vamzdžiuose sprendžiant šito aukšto tualetai ir 
vonia yra priešais kaminą ir visai prie pat jo. 

Prijuostės kišenėlėje turiu žadintuvą. Ką kita galėjau sasiinii Žvilg- 
teliu į jį ir pajudu. 

Išėjimo durų spyna užsitrenkianti. Įtraukiu sklendę. Kad galėčiau grei- 
tai išeiti. Bet ypač tam, kad galėtų įeiti kiti. 

Perėjusi trumpąjį koridorių, kurio gale yra mano išėjimas, per panašią 
į saloną patalpą apgraibom ieškau durų. Priglaudusi ausį paklausau. Be 
tolimo laivo laikrodžio dūžių, daugiau nieko negirdėti. Durys atveria dar 
gilesnę tamsą nei ta, iš kurios atėjau. Ir čia palaukiu. Tada uždegu šviesą. 
Ji ne tokia kaip paprastai. Užsidega šimtai akvariumo lempų virš šimtų 
mažyčių uždarų akvariumų guminiais rėmais, sustatytų ant visas tris sie- 
nas dengiančių stovų. Akvariumuose žuvys. Šitokios galybės ir tiek daug 
rūšių nėra nė vienoje akvariumo žuvų parduotuvėje. 

Prie vienos sienos stovi juodai dažytas stalas su dviem didelėm negi- 
liom porcelianinėm kriauklėm ir alkūne valdomu maišikliu. Ant stalo 
du dujų purkštuvai, du Bunseno degikliai, visi vario vamzdžiais prijungti 
prie dujų čiaupo. Prie stalo šono priveržtas autoklavas. Metlerio svars- 
tyklės, pH matuoklis. Traukos spinta ant trikojo. Binokuliarinis mikro- 
skopas. 

Po stalu — metalinė lentyna su siaurais giliais stalčiais. Porą atidarau. 
Kartoninėse Struerio chemijos laboratorijos dėžutėse pridėta pipečių, gu- 
minių žarnelių, kamščių, stiklelių, lakmuso popierėlių. Nedidelės kolbos 
su chemikalais. Magnis, kalio permanganatas, metalo drožlės, sieros mil- 
teliai, vario sulfato kristalai. Palei sieną medinėse dėžėse, išklotose šiau- 
dais ir gofruotu kartonu, sudėti nedideli rūgščių buteliukai. Įvairios kon- 
centracijos fluoro vandenilio rūgštis, druskos rūgštis, acto rūgštis. 

Ant stalo kitapus pritaisyti plastikiniai loveliai, stovi ryškalai, didinimo 
aparatas. Nieko nesuprantu. Patalpa panaši į Danijos nacionalinio akva- 
riumo ir chemijos laboratorijos mišinį. | 

Salono durys dvigubos, apmuštos. Jos man primena šeštojo desine 
čio, „Krono“ statymo laikų, ištaigą, jau tada senamadėę, o dabar visai iš- 
nykusią. Šita patalpa yra tiesiai po navigacijos tilteliu; ji panašaus dydžio 
kaip būna danų žemalubė svetainė. Su šešiais dideliais langais į priešaki- 
nį denį. Visi užšalę, pro ledą skverbiasi blausi mėlynai pilka šviesa. 

Kairiojo borto pusėje sukrautos medinės ir kartoninės dėžės, apjuos- 
tos tarp dviejų radiatorių ištempta virve, be užrašų. 

Vidury kambario pritvirtintas stalas, stalviršio išpjovose stovi keli 
karščiui atsparūs buteliai. Palei dvi kitas sienas pristatyta ilgų darbastalių 
su „Lux“ lempomis. Prie pertvaros tvirtai pritvirtintas nedidelis kopijavi- 
mo aparatas. Šalia - telefaksas. Viršuje kabo spinta, pilna knygų. 

Eidama prie jos pamatau jūrinį žemėlapį. Padėtas po matinio organi- 
nio stiklo plokšte, todėl iškart nepastebėjau. Užsidegu žibintuvėlį. 

"Tekstas paraštėje nukirptas, todėl ne iškart atpažįstu vietą. Jūriniuose 
žemėlapiuose žemė tėra nedidelė detalė, viena linija, skęstanti gylį nuro- 
dančių skaičių spiečiuje. Paskui pamatau, kad tai iškyšulys prie Sisimiu- 
to. Po plokšte ant žemėlapio krašto užkišta keletas mažesnių specialiųjų 
žemėlapių fotokopijų. „Laiko periodo tarp mėnulio fazių (jaunaties ir 
pilnaties) pagal Grinvičą ir potvynio Vakarinėje Grenlandijoje pradžios 
vidurkis.“ „Paviršiaus srovių į V. nuo Grenlandijos aprašas.“ „Holsteins- 
borgo srities suskirstymo žemėlapis —- rodyklė.“ 

Ant viršaus, prie pat pertvaros, padėtos trys nuotraukos. Dvi nespal- 
votos, darytos iš lėktuvo. Trečioji panaši į frakcinę Mandelbroto konfigū- 
racijų detalę, išspausdintą spalvotu spausdintuvu. Visų jų centre - tie pa- 
tys kontūrai. Figūra, beveik apskritimo formos, susirangiusi aplink angą. 
Kaip besiriečiantis, panašus į žuvį, penkių savaičių Žmogaus gemalas. 

Bandau atidaryti kartotekos spinteles, bet užrakinta. Nusprendžiu pa- 
tyrinėti knygas, tik staiga kažkur šitam aukšte girgžteli durys. Užgesinusi 
lempą priaugu prie grindų. Dar vienos durys atsidaro, užsidaro, vėl tylu. 
Bet aukštas nebemiega. Kažkur atsibudo žmonės. Nėra ko žiūrėti į laik- 
rodį. Laiko dar sočiai, bet mano nervai daugiau neišlaikytų. 

Apčiuopusi išėjimą išgirstu kažką lipant laiptais. Atatupsta pasitrau- 
kiu į koridorių. Kiša raktą į spyną. Sekundę nustėrsta, kad neužrakinta. 
Stumteliu virtuvės duris ir įsmunku vidun. Koridoriumi aidi žingsniai. 
Atrodo atsargūs, tiriantys, stebisi, kodėl nebuvo užrakinta; gal dabar apieš- 
kos visą aukštą. O gal man vaidenasi. Užsilipu ant stalo, lendu į liftą. 
Traukiu dureles, bet iš vidaus gerai neužsidaro. 

Atsiveria koridoriaus durys, uždega šviesą. Vidury virtuvės, tiesiai prie- 
šais lifto durų plyšelį, kurio negalėjau uždaryti, stovi Zaidenfadenas. Su 
viršutiniais drabužiais, perpūstas vėjo po vaikščiojimo denyje. Eina prie 
šaldytuvo ir dingsta man iš akių. Sušnypščia anglies dioksidas, vėl pama- 
tau. Stovi ir tiesiai iš skardinės geria alų. 

Sekundę, pasimėgavimui nutvieskus veidą ir kartu kylant kosuliui, nu- 
kreipia į mane akis, bet nemato. Tą akimirksnį garsiai girgždėdamas su- 
burzgia liftas. 

Neturiu vietos drebėti iš baimės. Viena, ką galiu, tai ištraukti iš kamš- 
čio atsuktuvą ir pasiruošti, kad po poros sekundžių mane suras. 

"Staiga liftas pradeda leistis. 

Viršuje tamsoj atstumia dureles. Bet manęs nebėra, aš leidžiuosi že- 
myn. | 

Meldžiu, kad ne kas kitas, o Jakelsenas, nusižengęs mano prisakymams 
ir galbūt pastebėjęs kažką šmėkštelint lifto šachtoje, būtų paspaudęs myg- 
tuką. Tikiuosi, kad bus tamsu, kai atsidarys durys. Ir kad drebančios Ja- 
kelseno rankos padės išropoti iš čia. 

Sustoja. Kažkas atsargiai atitraukia dureles. Aplinkui tamsu. 

Prie šlaunų prispaudžia kažką šalta ir drėgna. Kažkas įkrinta į sterblę. 
Kažką įkiša tarp kelių. Tada durelės užsidaro, liftas suūžia, variklis pra- 
deda veikti, ir aš kylu aukštyn. 

Perimu atsuktuvą į kairę ranką, dešiniąja susirandu žibintuvėlį. Šviesa 
apakina, bet tuoj apsiprantu. 

Penki centimetrai nuo akių, atremtas į mane, aprasojęs ir šaltas stovi 
didžiulis butelis su užrašu „Moėt 4 Chandon 1986 brut Imperial Rosė“ 
Rausvasis šampanas. Sterblėje šampano taurės. Tarp kelių jaučiu dar vie- 
no butelio išgaubtą dugną. 

Susitaikau su tuo, kad atsivėrus durelėms, nutvieksta šviesos veidas į 
veidą susidursiu su Zaidenfadenu. 

Būgštavimai nepasitvirtina. Suskaičiuoju du trūktelėjimus, vadinasi, 
valčių denį pravažiavau. Kylu link tiltelio, į karininkų kajautkompaniją. 

Liftas stabteli, tylu ir ramu. Bandau atidaryti dureles, bet beveik nega- 
liu pakrutėti per butelius. 

Kažkur pokšteli atidaromos ir uždaromos durys. Tada kažkas uždega 
degtuką. Praskiriu dureles kokį centimetrą. Ant didelio stalo žvakidėj 
stovi žvakė — prieš porą dienų čia patarnavau. Dabar ją paima ir neša 
prie manęs. | 

Durelės atsiveria. Aš atsirėmusi ranka į sieną už nugaros, kad kuo dau- 
giau jėgos sutelkčiau smūgiui. Tikiuosi pamatyti Boro arba Verleną. Tai- 
kysiu į akis. 

Šviesa taip arti, kad apakina mane. Matau tik tamsų kontūrą. Iman- 
tį iš pradžių vieną, paskui kitą butelį. Imdama taures ranka užgriebia 
mano šlaunį. 

Išsprūsta prislopintas nuostabos šūksnis. 

Prie manęs pasilenkia Kiutsovo veidas. Žiūrim vienas kitam į akis. Jo — 
šįvakar išsprogusios, tarsi ūmiai užklupus Bazedovo ligai. Tačiau jis ne- 
serga iprastąja to žodžio prasme. Jis girtutėlis. 

— Jaspersen! - sako. 

Tada abu nukreipiam žvilgsnius į atsuktuvą. Nutaikytą jam į tarpuakį. 

— Jaspersen, - pakartoja. 

— Taisinėju šiek tiek, — sakau. 

Sunku kalbėti, nes šitaip susirietusi vos kvėpuoju. 

— Šitam laive taisymais rūpinuosi aš. 

Jo balsas svarus, bet velia žodžius. Iškišu galvą. 

— Žiūriu, tamstelė pasirūpini ir vyno atsargom. Ursui su kapitonu būtų 
įdomu girdėti. 

Jį pradeda pilti raudonis, paskui palengva aids nusidažo violetine 
spalva. 

— Galiu viską paaiškinti. 

Po dešimties sekundžių jo smegenys pradės veikti. Iškišu vieną ranką. 

— Neturiu laiko, - sakau. - Man reikia dirbti. 

Tą pačią akimirką liftas trukteli žemyn. Vos spėju įkišti galvą. Įtūžtu, 
kad lifte neįtaisyta apsaugos sistema ir jis pradeda važiuoti neužsidarius 
durims. 

Suspėju įsivaizduoti tragišką baigtį, kai susidursiu su jais akis į akį. Pa- 
siekus virtuvę mano fantazija išsenka. 

Liftas čia nestoja. Leidžiasi dar Žemyn. 

Paskui stabteli. Paskutinės sekundės išsekino likusias jėgas. Dabar įsteng- 
čiau tik nustebinti. Su trenksmu atplėšiu duris. Į mane atsiūbuoja maišas 
su užrašu ,„Vildmosės bulvės. 50 kg. Danijos laivų aprūpinimas“. Ištiesiu 
abi kojas ir spiriu į maišą. Liaujasi artėjęs, susverdi ir bloškęsis į tolimiausią 
kampą šlepteli tarp kartoninių dėžių „Viufo Lamės fiordo morkos“. 

Stovėdama ant grindų atgaunu pusiausvyrą. Nutirpo kojos. Bet prie- 
šais save laikau atsuktuvą. 

Iš už maišo išlenda Ursas. | 

Nesugalvoju, ką pasakyti. Šlitiniuojant pro duris jis dar tebeklūpo. 

— Bitte, Frūulein Smilla, bitte... 

Nesąmoningai tikėjausi pavojaus signalo. Apsiginklavusių manęs be- 
laukiančių žmonių. Bet „Kronas“ skendi tamsoje. Pereinu tris denius ir 
nieko nesutinku. 

Laiptai po tilteliu tušti. Jakelseno niekur nematyti. Paslankioju po na- 
vigacinį denį, įeinu pro duris su užrašu Officers' accomodation, karininkų 
kajutė, ir atidarau vyrų tualetą. 

Jis stovi prie kriauklės. Buvo pradėjęs šukuotis. Prispaudęs kaktą prie 
veidrodžio, tarsi norėtų įsitikinti, jog pasiekė tikrai pasigėrėtinų rezulta- 
tų. Kelios sruogos užšukuotos už ausų. Miega. Kūnas automatiškai ir 
lanksčiai seka laivo judesius ir nevirsta. O jis knarkia. Burna pražiota, 
liežuvis iškaręs. 

Įkišu ranką į viršutinę jo darbinių marškinių kišenę. Užčiuopiu gumi- 
nę žarnelę. Įlindęs į tualetą susileido dozelę dėl drąsos. Paskui norėjo 
truputį pasigražinti. Ir pavargo. 

Spiriu į kojas. Praradęs pagrindą stipriai trenkiasi į denį. Bandau jį 
pastatyti, bet labai skauda nugarą. Pakeliu tik galvą. 

— Tu pražiūrėjai Kiutsovą, - sakau. 

Jo burną nušviečia gašli šypsenėlė. 

- Smila. Žinojau, kad grįši. 

Priverčiu jį atsistoti. Tada pakišu galvą po čiaupu ir paleidžiu šaltą van- 
denį. Kai pradeda laikytis ant kojų, nusitempiu prie laiptų. 

Nusileidus penkis laiptelius, mums už nugaros pro duris išlenda Kiut- 
sovas. 

Nėra jokios abejonės, kad jis pats mano tipenąs kaip su katės letenė- 
lėm. Iš tikrųjų laikosi nepargriuvęs tik todėl, kad imasi už visko, ko tik 
galima nusigriebti. Pamatęs mus staigiai sustoja ir nusitvėręs barometro 
lentos įsistebeilija į mane. 

Laikau prirėmusi bestuburį Jakelseno kūną prie turėklų. Pati vos be- 
pasivelku. 

Šokas iš lėto skverbiasi per jo girtumą, dabar sustiprintą dar vieno ar 
poros aprasojusių didžiulių butelių. 

— Jaspersen, - kvarkteli, - Jaspersen... 

Aš pavargau nuo vyrų ir jų ydų. Visą laiką šitaip, nuo pat atvykimo į 
Daniją. Turi nuolat saugotis, kad nesusidurtum su kokiu savanoriškai ap- 
sinuodijusiu žmogeliu, kuris pats mano tvarkąsis puikiai. 

— Eik tu žinai kur, ponas variklių meistre, - sakau jam. 

Spokso tuščiom akim. 

Lipdami žemyn daugiau nieko nesutinkam. Įstumiu Jakelseną į jo ka- 
jutę. Sudrimba ant gulto lyg skudurinė lėlė. Apverčiu ant šono. Kūdikiai, 

alkoholikai ir narkomanai gali uždusti savo vėmaluose. Tada jo raktu už- 
rakinu duris iš lauko. 

Užsirakinu savąsias ir užsibarikaduoju. Po keturių penkiolika. Naktis. 
Pamiegosiu tris valandas, paskui pasakysiu, kad sergu, ir (IEBOSIU dar 
dvylika. Visa kita palauks. 

Pamiegu tris ketvirčius valandos. Pro miegus, prasidėjus pirmiesiems 
košmarams, prasiskverbia elektroninis signalas, o paskui įsakmus Luko 
balsas. | 


Dirbu mažiau nei dviejų metrų atstumu nuo Verleno. Jis turi kietą 
guminį vėzdą ilgumo sulig medkirčio kirviu. 

Džiūsta lūpos, vadinasi, temperatūra turėtų būti žemesnė nei -10*C. 
Darbuojasi pasiraitojęs rankoves. Viena ranka stipriai įsitveria turėklų 
ar radiolokatoriaus siųstuvų tvorelės. Kita pakelia vėzdą ir grakščiai, leng- 
vai atsivėdėjęs kala į stogą, garsas panašus į dūžtančios parduotuvės vitri- 
nos. Veidas šlapias nuo prakaito, bet judesiai lengvi ir nenuvargstantys. 
Kiekvienu smūgiu atskelia maždaug kvadratinį metrą ledo. 

Vėjo nėra, tik stiprios, trumpos bangos, ant kurių sunkiai supasi „Kro- 

as“. Ir miglos skraistės lyg didžiulės, drėgnos baltymės tamsoje. 

Kiekvieną kartą praplaukus pro miglos debesį, besitraukiantį taip Že- 
mai, jog atrodo, kad jis plūduriuoja ant vandens, ledo sluoksnis smarkiai 
pastorėja. Kirtiklio rankena krapštau ledą nuo žvalgytuvų. Baigusi galiu 
grįžti prie pirmojo. Mažiau nei per dvi minutes apsitraukusio milimetro 
storio kietu pilku ledu. 

Denis ir antstatas atgiję. Ne nuo šitų mažų tamsių figūrų, daužančių 
ledą, bet nuo paties ledo. Plieskia visi denio žibintai. Šviesa ir ledas sukū- 
rė mitinį peizažą. Vantai su štagais padengti trisdešimties centimetrų le- 
do girliandomis, karančiomis nuo stiebo iki denio lyg besižvalgantys vei- 
dai. Kaip degančios pasakiško žvėries smegenys pro ledą švyti įšalęs in- 
karo žibintas. Denis virtęs pilka, sustingusių ledėsių jūra; visa, kas verti- 
kalu, šauna aukštyn apkibę smalsiais veidais ir pilkom, šaltom šakom. 

Verlenas - dešiniojo borto pusėje. Man už nugaros - turėklai, dar to- 
liau — beveik dvidešimties metrų gilumo duobė. Priešais mane, už radio- 
lokatoriaus pagrindo ir žemojo stiebo su antenomis, sirena ir judančiu 
prožektoriumi uosto manevrams, semia ledą Sonė. Verčia pro turėklus 
Verleno atkapotus ledgalius, šie garma žemyn į valčių denį, prie gelbėji- 
mosi valties. Čia stovintis Hansenas su geltonu apsauginiu šalmu siunčia 
juos toliau, už borto. 

Kairiojo borto pusėje nuo radiolokatoriaus pagrindo kūjeliu daužo le- 

dą Jakelsenas. Pamažu artėja prie manęs. Vienu metu žvalgytuvai už- 
dengia mus nuo kitos stogo dalies. 

Įkiša kūjelį į švarko kišenę ir atsiremia į radiolokatorių. Išsitraukia 
cigaretę. | 

— Kaip tu ir sakei - pavojingasis apledėjimas, - sakau. 

Jo veidas baltas iš nuovargio. 

— Ne, - sako, - jis prasideda tik esant 5-6 balams pagal Bofortą, ties 
užšalimo tašku. Lukas per anksti sušaukė mus ant denio. 

Apsižvalgo. Šalia nieko nėra. 

— Kai pradėjau plaukioti, ne, laivams vadovaudavo kapitonai, o laiką 
tada matuodavo pagal kalendorių. Pajutę, kad laivas tuoj apledės, suma- 
žindavo greitį. Arba keisdavo maršrutą. Arba apsisukdavo ir nuplaukda- 
vo sau pavėjui. Per paskutinius porą metų viskas pasikeitė. Dabar spren- 
džia laivų kompanijos, dabar laivams vadovauja iš didmiesčių kontorų. O 
laiką matuoja štai šituo. 

"Baksteli į rankinį laikrodį. 

— Mums reikia kažkur suspėti. Todėl jie įsakė jam plaukti tolyn. Jis taip 
ir daro. Tuoj iš kapitono liks tuščia vieta. Nes kam reikėjo dabar visus 
sušaukti, jeigu vis tiek plaukiam. Nedidelis laivas pakelia 10 proc. tonažo 
apledėjimą. Mes galim plaukti su penkiais šimtais tonų ledo kaip niekur. 
Galėjo pasiųsti porą vaikinų apkapoti antenas. 

Krapštau ledą nuo kryptinės antenos. Kol dirbu, laikausi. Tik nustoju, 
iškart apima miegas. 

— Jis bijo, kad neišlaikysim kreiserinio greičio. Bijo, kad kažką susprog- 
dinsim. Arba kad staiga pasidarys dar blogiau. Čia nervai. Tuoj visai išsi- 
tampys. 

Paleidžia pusiau surūkytą cigaretę ant ledo. Mus apgaubia dar vienas 
miglos debesis. Atrodo, drėgmė tvirtai prilimpa prie jau susidariusio le- 
do. Sekundę Jakelseno beveik nesimato. 

Dirbdama einu ratu apie radarą. Noriu, kad mane visą laiką matytų ir 
Jakelsenas, ir Sonė. | 

Verlenas visai prie pat manęs. Jo smūgiai krinta taip arti, kad gūsis 
man prie veido prispaudžia sušalusio oro srovę. Vėzdas nusileidžia prie 
pat metalinio pagrindo, tiksliai, lyg būtų rėžta chirurgo skalpeliu, atske- 
lia stiklo skaidrumo ledo plokštę. Paspiria Sonei. 

Jo veidas prie pat manojo. 

— Kodėl? - sako. 

Laikau kirtiklį už nugaros. Kiek tolėliau kastuvo rankena Sonė valo 
stiebo apačią; jis mūsų negirdi. 

— Žinau kodėl, - sako. - Lukas vis tiek nebūtų patikėjęs. 

— Būčiau galėjusi parodyti Moriso žaizdą, - sakau. 

— Nelaimingas atsitikimas. Pavyzdžiui, galąstuvas įsijungė bekeičiant 
tekėlą. Griebtuvo raktas pataikė į petį. Jau pranešta ir paaiškinta. 

— Nelaimingas atsitikimas. Kaip ir berniukui ant stogo. 

Jo veidas šalia manojo. Matau, kad nieko nesupranta. Nenutuokia, 
apie ką kalbu. 

— Bet su Andrėjumi Lichtu, - sakau, - tuo senyvu vyriškiu iš laivo, taip 
gerai neprasisuko. 

Jo kūnas suakmenėja ir man n pasirodo, tarsi jis būtų sušalęs į ledą kaip 
šitas laivas. 

— Mačiau jus ant doko, - sumeluoju. - Įplaukdama. 

Kol gromuliuoja, ką pasakiau, tampa bejėgis. Sekundę iš jo vidaus į 
mane žiūri ligoto, iškankinto žvėries, virstančio sadistu, dantys. 

— Nuuke pradės tyrimą, - sakau. — Policija ir laivyno žmonės. Vien už 
bandymą nužudyti gausi dvejus metus. Dabar atkapstys dar ir Lichto mirtį. 

Nusišypso plačia balta šypsena. 

— Mes neplauksim į Gothobą. Sustosim plūduriuojančiame tanklaivių 
doke. Dvidešimt jūrmylių nuo žemės. Net kranto iš ten nematyti. 

Nužvelgia mane smalsiai. 

— Jūs drąsi, - sako. - Net gaila, kad visai viena. 


II 


— Galvoju, - sako Lukas, - apie šitą mažutį kapitoną ten viršuj, ant tilte- 
lio. Jis nebevadovauja laivui, nebeturi jokios valdžios. Jis tik pavarų dėžė, 
perduodanti impulsus sudėtingai mašinai. 

Lukas stovi persisvėręs per tiltelio kampo turėklus. Iš jūros priešais 
„Krono“ laivapriekį auga raudono poliemalio dangoraižis. Virš prieki- 
nio denio iškilę kalnai praslenka gerokai aukščiau stiebų viršūnių. Už- 
verstum galvą, pamatytum, kad net ir šitas fenomenas kažkur aukštai, 
po pilku dangumi, baigiasi. Tai ne namas. Tai užpakalinė galingo tan- 
klaivio dalis. 

Kai buvau vaikas, šeštojo-septintojo dešimtmečio sandūroje, Chraa- 
naake net europietiškasis laikrodžių laikas iš dalies ėjo lėčiau. Pakeitimai 
vyko tokiu tempu, kad būdavo galima suspėti protestuoti, o priešintasi 
paprastai prisimenant „senus geruosius laikus“. 

Praeities ilgesys tais laikais Tulėje buvo visai naujas jausmas. Senti- 
mentalumas visada bus pirmasis žmogaus maištas prieš pažangą. 

Ilgainiui šis jausmas paseno. Dabar reikia kitokio protesto nei verks- 
mingas tėviškės ilgesys. Nes viskas eina taip greitai, kad kiekviena mūsų 
gyvenimo minutė po akimirkos gali virsti „senais geraisiais laikais“. 

— Šitiems laivams, - sako Lukas, - niekas aplinkui neegzistuoja. Jei 
susitikęs tokį atviroj jūroj pabandysi prisišaukti LAD bangomis pasitiks- 
linti pranešimų apie orą ar laivo padėtį arba pasiklausti apie ledo sąlygas, 
jis neatsilieps. Jie net nejsijungia radijo. Kai išstumi 250 000 kubinių metrų 
vandens, pasieki atominės elektrinės galią ir turi elektroninį skaičiuotu- 
vą didumo sulig senovinio laivo skrynia nustatyti kursui bei greičiui ir 
išlaikyti juos arba kiek nukrypti, jei reikia, tai aplinkiniai tavęs nebedo- 

mina. Viskas, kas iš pasaulio lieka, tėra vieta, iš kurios išplaukei ir kur 
link plauki, bei tas, kas mokės, kai pasieksi tikslą. | 

Lukas sulysęs. Pradėjo rūkyti. 

Vis tiek jis turbūt teisus. Vienas iš pažangos Grenlandijoje bruožų 
yra tas, kad viskas atrodo įvykę ką tik. Visai neseniai atsirado nauji, 
gerai aprūpinti greitieji danų inspekcijos laivai. Lyg vakar buvo balsuo- 
ta dėl stojimo į Europos Sąjungą, nedidele dauguma nuspręsta išstoti 
1985-ųjų sausio pirmą, derėtasi dar kartą 1992-ųjų lapkritį ir vėl prisi- 
jungta 1993-iųjų sausio pirmą — tai didžiausias visų laikų užsienio poli- 
tikos persivertimas. Kariniais sumetimais Gynybos ministerija visai ne- 
seniai apribojo įvažiavimo teisę į Chraanaaką. Ir šita vieta, kur dabar 
stovim - didžiuliai plūduriuojantys naftos molai prie Nuuko, „Grenlandi- 
jos žvaigždė“, 25 000 sukabintų metalinių pontonų, pritvirtintų prie jūros 
dugno 700 metrų gylyje, pusė kvadratinio kilometro stebėtinai bjauraus, 
beviltiškai perpučiamo žaliai dažyto metalo 20 jūrmylių nuo kranto —- pa- 
statyta šiomis dienomis. „Dinamiška“, - apibūdintų politikas. 

Visa tai sukurta prievartos tikslais. 

Bet ne tam, kad priverstų nusilenkti grenlandus. Armija išvedama, at- 
viras civilizacijos smurtas Arktyje baigiasi. Plėtra to daugiau nereikalau- 
ja. Dabar pasitenkinama liberalų gobšumu su visom jo apraiškom. 

Technikos kultūra nesunaikino Šiaurės tautų. Tai ne jos jėgoms. Bet ji 
tapo kosminiu ateities galimybių vaizdiniu (jis glūdi kiekvienoje kultūro- 
je, kiekviename žmoguje) - sutelkti savo būtį apie ypatingą vakarietišką 
geismų ir sujauktos sąmonės mišinį. 

Jie nori parklupdyti kai ką kita - didesnį, supantį žmogų. Jūrą, žemę, 
ledą. Tokio bandymo pavyzdys - prieš mus besidriekianti konstrukcija. 

Luko veidą iškreipia pasišlykštėjimas. 

— Anksčiau, iki 1992-ųjų, užteko „Polaroilo“ prie Feringės uosto. Ne- 
didelė vieta. Vienoje fiordo pusėje televizijos stotis su Žuvų fabriku, kito- 
je - pats dokas. Priklausė Grenlandijos verslo kompanijai. Galėdavom 
prisišvartuoti su ne daugiau kaip 50 000 tonų. Išmetę plūduriuojančias 
žarnas išlipdavom į krantą. Ten tebuvo vienas gyvenamasis namas, virtu- 
vė ir siurblinė. Dvokė dyzeliu. Penki vyrai viską sutvarkydavo. Virtuvėj 
su direktorium visada išgerdavom džino su toniku. 

Sentimentalioji jo pusė man dar nematyta. 

— Atrodo, gražu buvo, - sakau. — Ir klumpakojį turbūt šokdavo su ar- 
monika? 

Prisimerkia. 

— Jūs klystat, - sako. - Aš kalbu apie valdžios įgaliojimus. Ir apie laisvę. 
"Tada kapitonas buvo vyriausias vadas. Išlipdavom į krantą, pasiimdavom 
įgulą, išskyrus budėtoją prie inkaro. Feringės uoste — nė gyvos dvasios. 
Dievų apleista dykynė tarp Gothobo ir Frederikshobo. Bet šituose tyruo- 
se turėdamas noro galėdavai pasivaikščioti. 

Mosteli į pontonų konstrukcijas priešais ir toliau stovinčius aliuminio 
barakus. | 

— O čia štai trys prekių be muito parduotuvės. Nuolatinis susisiekimas 
su žeme sraigtasparniais. Čia viešbutis ir nardymo stotis. Paštas. „Chev- 
ron“, „Gulf“, „Shell“ ir „Esso“ kompanijų administracijos kontoros. Jos 
per porą valandų sumontuotų nusileidimo taką nedideliam reaktyviniam 
lėktuvui. Va, šito laivo priešais bruto tonažas - 125 000 tonų. Štai kur plėt- 
ra ir pažanga. Bet iš čia niekas neišeis ant kranto, Jaspersen. Jie ateis į 
laivą, jei Jums ko prireiktų. Sudarys Jūsų pageidavimų sąrašą ir atnešę til- 
telį pristatys tiesiai į rankas. Jeigu kapitonas pareikalautų išleisti, ateitų 
pora apsaugos tarnautojų, pasiimtų jį prie tiltelio ir pavedžioję už rankos 
pristatytų atgal. Tai vadinas: „dėl gaisro pavojaus“. Dėl sabotažo rizikos. 
Sako, pripildžius molus, vienu metu čia laikoma milijardas litrų naftos. 

Ieško dar vienos cigaretės, bet pakelis tuščias. 

— Tokia yra centralizavimo esmė. Tokiom sąlygom kapitonas nustu- 
miamas į šalį. Jūreiviai išvis neegzistuoja. 

Laukiu. Jis kažko iš manęs nori. 

— Tikėjotės išlipti į krantą? 

Papurtau galvą. 

— Net jeigu tai būtų paskutinė proga? Jeigu toliau nebeplauktume ir 
liktų tik grįžti namo? 

Nori žinoti, kiek aš Žinau. 

— Mes neišsikrausim, - sakau. - Ir jokio krovinio neimsim. Tai tik su- 
stojimo vieta. Mes kažko laukiam. 

— Jūs spėjat. 

— Ne, - sakau. — Aš žinau, kur mes plaukiam. 

Stovi vis dar atsipalaidavęs. Bet suklūsta. 

— Pasakykit man. 

— Tada norėčiau žinoti, ko sustojom čia. 

Jo veido oda nesveiko atspalvio. Labai išbalusi, suskeldėjusi nuo ga- 
na.sauso oro. Laižo lūpas. Tikėjosi kaip ir apsidrausti manim. O dabar 

tenka sudaryti naują, rizikingą kontraktą, kuriam būtinas pasitikėjimas, 
0jo nėra. 

Netardamas nė žodžio eina pro mane. Seku paskui į tiltelį. Uždarau 
duris. Jis prieina prie kiek paaukštinto navigacijos pulto. 

— Parodykit, - sako. 

Ant pulto - Deivio sąsiaurio 1:1 000 000 mastelio žemėlapis. Vakaruo- 
se užgriebia Kamberlendo pusiasalio kraštelį, šiaurės vakarų pusėje - pa- 
krantę prie Didžiųjų uotų rėvos. 

Ant stalo, šalia jūrinio žemėlapio, padėtas Ledo tarnybos ledo forma- 
cijų žemėlapis. | 

— Ledų, - sakau, - šiais metais nuo lapkričio mėnesio buvo šimto jūrmy- 
lių atstumu ir maždaug ties Nuuku. Vakarų Grenlandijos srovės aukštyn 
stumiamas ledas buvo nuneštas į jūrą ir ištirpo, nes Deivio sąsiauryje pas- 
kutinės trys žiemos buvo palyginti švelnios, ir vanduo laikėsi šiltesnis nei 
paprastai. Srovė, dabar be ledo, teka tolyn palei pakrantę. Disko įlankos 
kvadratui tenka daugiausia pasaulyje ledkalnių. Paskutines dvi Žiemas le- 
dynas ties Jakobshaunu pasislinkdavo po keturiasdešimt metrų per dieną. 
Taip atsiranda daugiausia ledkalnių už Antarkties ribų. 

Bedu pirštu į ledo formacijų žemėlapį. 

— Šiais metais jie buvo išstumti iš įlankos jau spalį ir pradėjo plaukti 
palei pakrantę, nešami neramių Vakarų Grenlandijos ir Bafino srovių. 
Net fiorduose yra ledkalnių. Iš čia plaukiant Tiorkas duos įsakymą sukti 
į šiaurės vakarus, kol aplenksim šitą sąsiaurį. | 

Veidas be jokios išraiškos. Bet tokį pat susikaupusį jį mačiau prie rule- 
tės fetro. 

— Bafino srovė nuo gruodžio mėnesio nešė vakarinį ledą žemyn iki 67“ 
platumos. Jis prišalo prie naujojo ledo kažkur tarp 200 ir 400 jūrmylių 
Deivio sąsiauryje. Tiorkas lieps plaukti netoli šito pakraščio. Paskui turė- 
sim sukti tiesiai į šiaurę. 

— Jūs esat čia plaukusi, Jaspersen? 

— Man hidrofobija. Bet šiek tiek išmanau apie ledą. 

Palinksta prie žemėlapio. . 

— Šituo metų laiku dar niekas nėra nuplaukęs toliau Holsteinsborgo. 
Net palei krantą. Nuo srovės ledlaukis ir vakarinis ledas pasidaro kaip 
betoninės grindys. Galbūt porą dienų ir galėtume plaukti į šiaurę. Ko jis 
norės iš mūsų ties ledkraščiu? 

Išsitiesiu. 

— Nestatydamas ilgai nepaloši, ponas kapitone. 

Sekundę man rodosi, kad pokalbis baigtas. Staiga linkteli. 

— Kaip jūs ir sakėt, - ištaria iš lėto. - Mes laukiam. Tiek man tepaaiški- 
no. Laukiam ketvirto keleivio. 

Penkiom valandom anksčiau „Kronas“ pakeičia kursą. Laivo padėtis 
aiškiai matyti pagal blyškią saulę, žemai kabančią už kajutkompanijos. 
Tačiau aš šį pasikeitimą pastebėjau jau pirmiau. 

Internatų valgyklose vaikai tvirtai priaugdavo prie savo vietų. Kiekvie- 
noje nestabilioje situacijoje šitie keli išoriniai atramos taškai tampa labai 
reikšmingi. „Krono“ kajutkompanijoje sėdim prilipę prie kėdžių. Prie gre- 
timo stalo nesidairydamas į šalis valgo Jakelsenas, išblyškęs, virš lėkštės 
palenkęs galvą. Fernanda su Marija suka žvilgsnį šalin nuo manęs. 

Morisas atsukęs man nugarą. Valgo tik su dešine ranka. Kairioji pariš- 
ta raiščiu, nuo kaklo einančiu per storai sutvarstytą petį. Apsivilkęs dar- 
biniais marškiniais, viena rankovė nukirpta, kad būtų vietos tvarsčiui. 
šitame laive minutės. 

Einu pro duris, iš paskos seka Jakelsenas. 

— Mes pakeitėm kursą! Plaukiam į Gothobą. 

Nusprendžiu išplauti karininkų kajutkompaniją. Jeigu Verlenas ateitų 
manęs, jis būtų priverstas praeiti tiltelį. Jei plaukiam į Nuuką, jis turės 
pasirodyti. Jie negali man leisti išlipti į krantą dideliame uoste. Prabūnu 
kajutkompanijoje keturias valandas. Nuvalau langus, nublizginu žalvari- 
nius papuošimus, net ištepu dailylentes tiko aliejumi. 

Vienu metu pro šalį praslenka Kiutsovas. Pamatęs mane paskubina 
žingsnį. 

Ateina Sonė. Kiek pastoviniuoja sūpuodamasis ant pėdų. Aš su trum- 
pa mėlyna suknele. Matyt, galvoja, kad tai kvietimas užeiti. Klysta. Apsi- 
vilkau ją, kad galėčiau kuo greičiau bėgti. Nesulaukęs padrąsinimo dingsta. 
Jis dar per jaunas, kad drįstų atskleisti kortas, ir mažai tepatyręs, kad 
būtų įgijęs atkaklumo. 

Ketvirtą valandą išmetam inkarą už raudonojo dangoraižio. Po pusva- 
landžio mane pašaukia ant tiltelio. 


— Šituo metų laiku, —- sako Lukas, - tėra vienas kelias nuplaukti toliau 
į šiaurę. Neturint ledlaužio. O jei ir turėtum, šansų nedaug. Reikia plaukti 
gilyn į jūrą. Kitaip įstrigsi įlankoje ir nė nepamatysi, kaip ledas už tavęs 
užsitrauks, o tada galas. 

Galėjau jam sumeluoti. Bet Lukas vienas iš kelių man likusių įsitverti 
šiaudelių. Jis ritasi žemyn. Galbūt nebetoli ta diena, kai pasieks dugną, ir 
mūsų keliai susikryžiuos. 

— Ties penkiasdešimt keturiais laipsniais vakarų ilgumos, — sakau, — 
sumažėja jūros gylis. Ten nuo kranto atsišakoja vakarinė srovė. Ten pat ji 
susilieja su palyginti šaltesne šiaurine srove. Šitai sričiai, į vakarus nuo 
didžiųjų žuvų rėvų, būdingi permainingi orai. 

— „Miglos jūra“. Niekada nesu buvęs. 

— Vieta, kur nuo rytinės pakrantės atplukdytiems didiesiems ledo lui- 
tams nėra išėjimo. Ledkalnių kapinių lygiagretė į šiaurę nuo Upernaviko. 

Liniuotės kampu randu patamsėjusią ledo žemėlapio sritį. 

— Per maža, kad būtų galima aiškiau pažymėti. Dažnai - gal ir dabar — 
ji būna ilgos įlankos pavidalo, lyg fiordas pake. Rizikinga, bet įmanoma 
perplaukti. Jeigu labai reikia. Net mažieji danų inspekcijos kateriai kar- 
tais ten apsilankydavo medžiodami anglų ir islandų tralerius. 

— Bet ko už Bafino įlankos tarp mirtinai pavojingo atviro jūros ledo 
gali reikėti 4000 tonų kabotažiniam laivui su pora dešimčių žmonių? 

Užmerkiu akis ir bandau prisiminti tą išdidintą augalo gemalo vaizdą, 
mažą, apie savo pačios centrą besiriečiančią figūrėlę iš nuotraukos, už- 
dėtos ant jūrinio žemėlapio valčių denyje. 

— Salos. Ten yra sala, vienintelė iki Elsmyro taip toli nuo kranto. 

— Isla Gela Alta. Praeitame amžiuje atrado portugalai banginių me- 
džiotojai. 

— Girdėjau, - sako užsigalvojęs. - Paukščių rezervatas. Net tie vos pa- 
kelia jos blogą orą. Uždrausta išlipti į krantą. Neįmanoma prisišvartuoti. 
Pats velnias nesugalvotų dingsties ten plaukti. 

— Vis dėlto galėčiau kirsti, kad mes plaukiam būtent jos link. 

— Nemanau, - sako, — kad jums būtų verta lažintis. 


Dar leisdamasi nuo tiltelio pagalvoju, jog Zigmundo Luko viduje žūs- 
ta puikus žmogus. Šitą fenomeną ne kartą stebėjau negalėdama suprasti, 
kad žmoguje gali egzistuoti kita, visavertė, dosni ir pasitikėjimą kelianti 
asmenybė, tepasirodanti trumpą blykstelėjimą, nes ją supa papirkto nu- 
sikaltėlio kiautas. 

Ant denio tamsu. Kiek toliau žiba cigaretė. 

Atsišliejęs į borto viršų stovi Jakelsenas. 

— Čia tai jėga, ne?! 

Po kojomis — abiejose molo pusėse stovinčių žibintų nutvieksta kon- 
strukcija. Net dabar, šviečiant šitai geltonai šviesai, tolimuose pastatuose 
degant langams, su mažais elektriniais automobiliais ir baltom eismo juos- 
tom, žolės žalumo spalvos „Grenlandijos žvaigždė“ vis tiek panaši tik į 
tūkstantį kvadratinių metrų plieno, sukrauto Atlanto vandenyne. 

Man visa tai — akivaizdi klaida. Jakelsenui statinys reiškia nuostabų 
jūros ir aukštos technologijos derinį. 

— Taip, - sakau, - bet geriausia, kad viską galima išardyti ir supakuoti 
per dvylika valandų. 

— Šita statyba nugalėjo jūrą, žmogau. Šiais laikais nebesvarbu, koks 
gylis ir koks oras. Galima pastatyti uostą, kur nori. Kad ir vidury vande- 
nyno. 

Aš ne mokytoja ir ne skautų vadė. Neturiu jokio noro jam aiškinti. 

— O kam ją reikia ardyti, Smila? 

Turbūt man jau pairo nervai, nes vis dėlto atsakau. 

- Jie visa tai pastatė pradėję siurbti naftą iš jūros dugno prie Šiaurės 
Grenlandijos. Dešimt metų užgaišo, kol galėjo pradėti eksploatuoti ap- 
tiktą telkinį. Didžiausią problemą kėlė ledas. Pirmiausia pastatė modelį, 
vėliau turėjusį virsti didžiausia ir solidžiausia gręžimo platforma, „Joint 
Venture Warrior“, glasnost ir savivaldos rezultatą, Sovietų Sąjungos, JAV 
ir laivų kompanijos savininko A. P. Miolerio bendradarbiavimo vaisių. 
Esi plaukęs pro gręžimo platformas, matei, kokio didumo jos būna. Už 
penkiasdešimties jūrmylių matyti, bet artėjant vis auga ir auga, lyg ant 
stulpų siūbuojanti visata. Su smuklėm bei restoranais, kontorom, dirbtu- 
vėm, kinais, teatrais, gaisrinėm, — ir visa tai sumontuota dvylika metrų 
virš jūros, kad net per didžiausią audrą bangos negalėtų pasiekti. Įsivaiz- 
duok tokią. O dabar padidink keturis kartus ir gausi „Venture Warrior“. 
Modelis stovėjo aštuoniolikos metrų aukštyje, turėjo įdarbinti 1400 žmo- 
nių. Pastatė jį Bafino įlankoj. Baigus pasirodė ledkalnis. Jie buvo tai nu- 
matę. Bet šitas buvo kiek didesnis nei paprastai, atlūžęs kažkuriam Le- 
dinuotojo vandenyno pakrašty. Šimto metrų aukštumo, plokščia viršūne, 
kaip ir visi aukštieji. Po vandeniu siekė dar keturis šimtus metrų, svėrė 
maždaug dvidešimt milijonų tonų. Pamatę jį artėjant jie šiek tiek suneri- 
mo, bet turėjo porą didelių ledlaužių. Pritvirtino juos prie ledkalnio, kad 
pakeistų kursą. Srovė buvo labai silpna, vėjo visai nesijautė. Įjungus laivų 
variklius beveik niekas nepasikeitė. Ledkalnis slinko artyn kaip slinkęs 


/, 
4, 
9 


ARSIAU, 
04 NyS 


304 


lyg nejustų esąs tempiamas. Po kiek laiko užšliaužė ant modelio ir vande- 
ny iš išdidžiojo „Joint Venture Warrior“ modelio teliko kelios naftos dė- 
melės ir pora nuolaužų. Nuo to laiko visą Ledinuotojo vandenyno įrangą 
pagal Ledo tarnybos reikalavimus daro surenkamą per dvylika valandų. 
Gręžiniai įrengti ant plūduriuojančių platformų, kurios gali atsikabinu- 
sios išdrikti į visas puses. Šitas nepriklausomas uostas yra ne kas kita kaip 
skardos padėklas. Pro šalį plaukiantis ledas galėtų nusinešti jį kartu ne- 
palikdamas nė žymės. Tik švelnesnę Žiemą gali jį sumontuoti, tada kai 
ledlaukis iki čia nenusileidžia arba nepasiekia pakas. Jie nenugalėjo le- 
do, Jakelsenai. Kova dar net neprasidėjo. 

Užgesina cigaretę. Stovi nugara į mane. Nežinau, ar nusivylė, ar jam 
visa tai nesvarbu. 

— Iš kur tu Žinai, Smila? 

Jiems dar besvarstant, ar statyti „Venture Warrior“ ant ledo, aš pusmetį 
dirbau amerikiečių Šaltųjų vandenų laboratorijoje Pailoto saloje. Kūriau 
modelius jūros ledo tamprumui apskaičiuoti. Mes buvom penki entuzias- 
tai. Pažinojom vienas kitą iš pirmų dviejų IC konferencijų. Ką nors švęsda- 
mi, kiek įkaušę, būdavo, sakydavom, kad pirmą kartą istorijoje vienoje vie- 
toje surinkti penki eskimų kilmės glaciologai. Didžiuodavomės, kad tiek 
šios srities specialistų kartu dar nebuvo dirbę. 

Svarbiausius duomenis ėmėm iš vonelių indams plauti. Pripildavom 
jas jūros vandens, įkišdavom į laboratorijos šaldiklius ir sušaldydavom 
vandenį iki įprastinio ledo storio. Tada išėmę paguldydavom luitą virš 
plyšio tarp dviejų stalų, apkraudavom svarsčiais ir matuodavom, kiek le- 
das linksta prieš sutrūkdamas. Prijungę elektrinį variklį svarsčių vibraci- 
jai sukelti įrodėm, kad gręžinių drebėjimas ledo struktūrai ir tamprumui 
reikšmės neturi. Buvom kupini išdidumo ir mokslo pionierių džiaugsmo. 
Ir tik rašydami baigiamąją ataskaitą, kurią siūlėme A. P. Mioleriui, „Shell“ 
ir „Gospetrol“ kompanijoms pradėti naftos gavybą iš Grenlandijos telki- 
nių su ant ledo pastatytomis platformomis, supratom, ką darom. Bet bu- 
vo jau per vėlu. Sovietų kompanija suprojektavo „Venture Warrior“ ir 
gavo koncesiją. Mus visus penkis atleido. Po penkių mėnesių modelis pa- 
virto dulkėmis. Nuo to laiko tvirtesniu kaip plūduriuojanti platforma sta- 
tiniu niekas nebandė naudotis. 

Galėjau papasakoti visa tai Jakelsenui. Bet nutylėjau. 

— Šiąnakt aš viską sutvarkysiu, - sako. 

— Nuostabu. 

— Netiki manim, žmogau. Bet palauk ir pamatysi. Viskas man aišku. 
Ne pirštu penimas, kad apdurnintų. Laivą pažįstu, ne. 

Kai žengteli į nuo tiltelio sklindančią šviesą, pamatau, kad jis vien- 
marškinis. Stovėjo dešimties laipsnių šaltyje ir PEBSJO“ su manimi lyg 
būtume viduj. 

— Šiąnakt tu tik saldžius sapnus sapnuok, Smila. Rytoj viskas bus kitaip. 


— Kalėjimo virtuvėj turėjau einzigartige“ progą kepti raugintos tešlos 
duoną. 

Ursas stovi palinkęs ties stačiakampe skarda, apvyniota balta pašluoste. 

— Die vielen Faktoren" . Pats raugas, įmaišalas, o paskui jau duonos 
tešla. Kiek laiko keliasi, kokios temperatūros reikia. Welche Mehlsorten"““ 
Orkaitės karštis. 

Išvynioja duoną. Su tamsiai ruda, blizgančia lyg stiklas pluta, vietom 
suskeldėjusia nuo sveiko kviečio grūdo. Svaiginamas grūdų, miltų ir švie- 
žios rūgšties kvapas. Kitom aplinkybėm vien mėgaučiausi juo. Bet dabar 
mane domina kai kas kita. Laiko veiksnys. Kiekvienas įvykis laive pir- 
miausia sujudina virtuvę. 

— Dabar kepi, Ursai? Tai ungewėhnlich 

— Sūuerlichkeit'""" ir kėlimosi balanso Biabieiaas 

Nutrūkus tarp mūsų ryšiui po to, kai rado mane serviravimo lifte, pa- 
galvojau, kad jis pats kažkuo panašus į tešlą. Jaudinamas, nesugadintas, 
paprastas ir kartu įmantrus. Ir visas labai labai minkštas. 

— Valgys dar kartą? 

Bando nuduoti negirdėjęs. 

— Pakliūsi už grotų, - sakau. — Tiesiai ins Gefūngnis „ Čia, Grenlan- 
dijoj. Galėsi tik pasvajoti apie virtuvę. Keine Strafermūssigung '""""" „Gren- 
landijoj dėl maisto niekas pernelyg nesijaudina. Kai vėl susitiksim, po 
trejų ketverių metelių, pažiūrėsim, ar tamsta išlaikei savo gerą nuotaiką. 
Numetęs trisdešimt kilų. 

“ Puikią (vok.). 
“ Daug sudedamųjų veiksnių (vok.). 
"" Kokia miltų rūšis (vok.). 
“ Neįmanoma (vok.). 
iskas Rūgšties (vok. ). 
Į kalėjimą (vok.). 
Jokio bausmės sutrumpinimo (vok. ). 

Subliūkšta kaip pradurta suflė. Iš kur jis gali žinoti, kad Grenlandijoje 
nėra kalėjimų. 

— Um elf Uhr. Fūr eine Person“. 

— Ursai, - sakau, — už ką tave pasodino? 

Žiūri suakmenėjęs. 

'— Užteks vieno skambučio, - sakau. — = 
- Ni. 

— Paskambinau prieš mums išplaukiant, — sakau, — pamačiusi įgulos 
sąrašą. Už heroiną. 

Prakaito lašeliai išmuša siaurą lopinėlį tarp ūsų ir viršutinės lūpos. 

— Ne iš Maroko tu jį vežei. Iš kur? 

— Už ką kankinat mane? - sako. 

— Iš kur? 0 

— Ženevos oro uosto. Ežeras ten visai prie pat. Aš tada tarnavau. Pač- 
mėm atplukdytas dėžes kartu su maistu, tiesiai iš upės. 

Jam pradėjus pasakoti pradedu suprasti apklausos meną. Atsakinėja 
ne vien iš baimės. Ne mažiau nori bendrauti, nusimesti kankinamą sąži- 
nės naštą, atsikratyti slogaus vienišumo jūroj. 

— Dėžės su antikvariniais daiktais? 

"Linkteli. 

— Iš Rytų. Lėktuvu iš Kioto. 

— Kas jas perdavė? Kas tvarkė persiuntimą? 

— Jūs juk ir pati Žinot. 

Nieko nesakau. Bet Žinau atsakymą dar jam neprasižiojus. 

— Der Verlaine natūrlich"... 

Taip jie sudarė „Krono“ įgulą. Iš žmonių, kurie kito pasirinkimo ne- 
turėjo. Tik dabar, po šitiek laiko, pamatau tikrąjį laivo kajutkompanijos 
vaizdą. Mikrokosmą, Tiorko ir Klausen dar anksčiau suregztą tinklą. Kaip 
Lojenas su Vingu prisidengė Kriolito bendrove, šitie naudojosi jau esa- 
ma organizacija. Fernanda su Marija iš Tailando, europiečiai Morisas, 
Hansenas ir Ursas, — visi vieno organizmo dalelės. 

— Ich hatte keine Wahl. Ich war zahlungsunfūhig"" 

Jo baimė dabar nebeatrodo tokia perdėta. 


" Vienuoliktą valandą. Vienas žmogus (vok. ). 
“ Zinoma, Verlenas (vok.). 
" Nebuvo kito pasirinkimo. Neišgalėjau mokėti (vok. ). 

Tarpdury pasiveja mane. 

— Frūulen Smilla. Kartkartėm vis pagalvoju, kad gal jūs tik apsimetat... 
Gal jūs visai ne iš policijos. | 

Net per pusmetrį jaučiu duonos karštį. Matyt, ką tik iš orkaitės. 

— Tokiu atveju wūre es kein besonderes Risiko', jeigu jums kurią dieną 
patiekčiau, sakykim, porciją triflio, kur po grietinėle vietoj vaisių būtų 
stiklo šukių ir spygliuotos vielos gabalėlių. 

Laiko rankose duoną. Turėtų būti daugiau kaip 200 laipsnių karštu- 
mo. Gal jis ir ne toks minkštas. Gal patekęs į aukštą temperatūrą galėtų 
apsitraukti stiklo kietumo pluta. 


Krizė nebūtinai turi užklupti staiga, ji gali ramiai atslinkusi iš lėto nu- 
gramzdinti į rezignaciją. | 

Taip ir man dabar. Grįždama iš virtuvės nusprendžiu palikti „Kroną“. 

Kajutėje pirmiausia apsivelku naujus vilnonius apatinius. Ant viršaus 
rengiuosi mėlynuosius darbo drabužius, mėlynus guminius, mėlyną megz- 
tinį ir ploną tamsiai mėlyną pūkinę striukę. Tamsoje jie atrodys beveik 
juodi. Šią akimirką mažiau krintančio į akis rūbo nerandu. Nekraunu 
lagamino. Suvynioju pinigus, dantų šepetuką, kelnaites pamainai ir bute- 
liuką migdolų aliejaus į plastikinį maišelį. Nemanau, kad pavyktų išsineš- 
ti daugiau. 

Sakau sau, kad mane prislėgė vienatvė. Užaugusi tarp žmonių, jei ka- 
da ir geisdavau atsiskyrimo, tai tik trumpai, tik tam, kad vėl sugrįžčiau į 
bendruomenę. 

Kurios negalėjau rasti. Tarsi būčiau visiems laikams praradusi maždaug 
nuo to rudens, kai Moricas pirmą kartą išskraidino mane iš Grenlandijos. 
Aš tebeieškau jos, nenuleidau rankų. Tik jaučiu, kad nelemta rasti. 

Dabar dar šitas laivas, mano egzistencijos šiuolaikiniame pasaulyje pa- 
rodija. | 

Ašne didvyrė. Kažką jaučiau vaikui. Galėjau pasiūlyti savo valios jėgą, 
jeigu būtų atsiradęs nors vienas, susidomėjęs jo mirtimi. Bet tokio nėra. 
Aš viena. 

Lipu ant denio. Prie kiekvieno kampo tikiuosi pamatyti Verleną. 

Nieko nesutinku. Denis tuščias, apleistas. Atsistoju prie borto viršaus. 
„Grenlandijos žvaigždė“ atrodo kitaip nei tada, kai prieš kelias valandas 


“ Beveik nerizikuočiau (vok. ). 

čia stovėjau stingdoma pastarųjų dienų įvykių. Dabar ji - mano kelias iš 
čia, mano išsigelbėjimas. 

Bent jau šitie du molai - kilometro ilgumo. Keistai tylūs iš tamsos at- 
riedančioje bangų mūšoje. Ties pastatais matyti nedideli apšviesti elek- 
triniai automobiliai ir keltuvai. 

„Krono“ trapas nuleistas. Didelės lentelės su užrašais ant dokų įspėja, 
kad išlipti ant molų griežtai draudžiama: Access to pier strictly forbidden. 

Nusileidusi laiptais turėsiu pereiti šešis septynis šimtus metrų elek- 
tros šviesos nutviekstu pontoniniu tiltu. Ten greičiausiai niekas nebudi. 
Kontrolės bokštuose, iš kurių stebimas naftos siurbimas, šviesa nedega. 
Tačiau akivaizdu, kad uostas saugomas, kad mane iškart pamatys ir su- 
Čiups. | : 

To aš ir tikiuosi. Gali būti, kad jie įpareigoti pristatyti mane atgal. Bet 
pirmiausia turės nuvesti į vietą, kur sėdi pareigūnas, yra rašomasis stalas 
ir kėdė. Ten aš papasakosiu kai ką apie „Kroną“. Ne visą teisybę, nes 
nepatikėtų. Bet dalį. Truputį apie Jakelseno narkotikus, apie tai, kad man 
grasina kai kurie įgulos nariai, kad noriu palikti laivą. 

Turės išklausyti. Šiais laikais nebereikia bėgti slapčiom. Ir techniniu, ir 
juridiniu požiūriu šis fenomenas nebeegzistuoja. Jūreivis ar palydovė ga- 
li išlipti į žemę kada panorėję. 

Leidžiuosi į antrąjį denį. Iš čia matyti trapas. Ten, kur jis pritaisytas 
prie denio, yra niša — šitoje vietoje kadaise manęs laukė Jakelsenas. 

Dabar laukia kitas. Ant žemos plieninės dėžės užsikėlęs kojas sėdi Han- 
senas. 

Galėčiau perbėgti trapu jam nespėjus net iš kėdės pasikelti. Tikrai lai- 
mėčiau šimto penkiasdešimties metrų spurtą doku. Bet paskui griūčiau 
negyva. 

Slenku atgal į denį apsvarstyti savo galimybių ir nusprendžiu, kad man 
jų nelikę. Tik staiga dingsta šviesa. 

Tai aš užmerkiau akis. Bandau išgirsti atsakymą. 

Bangų mūša palei doką, duslus į fenderius besiplakančio vandens gar- 
sas. Didžiųjų žuvėdrų klyksmas tamsoje, kontrolės bokštuose ūkiantis vė- 
jas. Vienas į kitą sunkiai daužosi sukabinti pontonai. Tolimas, silpnas di- 
džiųjų turbinų generatorių gaudimas. Bet virš visų šitų garsų tvyro vie- 
nas, dar slogesnis, - jausmas, kad visą triukšmą sugers virš juodojo Atlan- 
to vandenyno atsivėrusi tuštuma. Kad visa šita konstrukcija, prišvartuoti 
laivai yra nesusipratimas, kurį po sekundės nušluos vanduo. 

Garsai neduoda patarimo. Tokioj vietoj iš laivo kitaip nei trapu neiš- 
trūksi. „Kronas“ manęs neišleidžia. 

Staiga iš tikrųjų užgęsta šviesos. Atsimerkusią mane iš pradžių apaki- 
na tamsa. Paskui maždaug kas šimtas metrų ant paties doko užsidega 
raudoni žiburiai. Avarinės lempos. 

Nei ant molo, prie kurio prišvartuotas „Kronas“, nei laive šviesa nede- 
ga. Naktis tokia tamsi, kad nematau nieko net prie pat savęs. Tik tolumo- 
je lyg naktinė sala gelsvai boluoja dalis platformos. 

Matau doką. Matau šmėkščiojant siluetą. Tolstantį nuo „Krono“. Bai- 
mės, vilties ir seno įpročio mišinys išgelbsti mano kaktą nuo susidūrimo 
su stiebu ar suktuvu. Ant priešpaskutinio laiptelio trumpai stabteliu. Nieko 
nematyti. Bet net jeigu čia kas būtų, vis tiek negalėčiau įžiūrėti. Pradedu 
bėgti. 

Iš laivo, žemyn, trapu. Nieko nematau, niekas nešaukia pavymui. Pa- 
sukusi lekiu molu. Po kojom, lyg būtų gyvi, dreba pontonai. Čia, apačio- 
je, avarinės lempos skaudžiai akina. Laikausi priešingos nuo jų pusės, 
patekusi į šviesos lauką paspartinu žingsnį, o tamsoje atgaunu kvapą. Tik 
šešios paros praėjo, kai mano akyse migloj dingo į Skoushovedą grįžtan- 
tis Landeris. Ir dabar tebesu atviroje jūroje, tačiau jaučiuosi turbūt pana- 
šiai kaip jūreivis, po ilgo plaukiojimo vėl pastatęs koją ant žemės. 

Siluetas priešais pradeda ryškėti. Plaikstosi, stabčioja, šlitinėja čia į vie- 
ną, čia į kitą pusę lyg girtas. | 

Lynoja. Ant doko prižymėta kelio ženklų, tarsi tai būtų koks aveniu. 
Aplink kaip dangoraižiai keturiasdešimt penkis metrus į dangų kyla be- 
langiai laivų šonai, tolumoje žėri barakų aliuminis. Viskas prislopinta di- 
džiulių nematomų variklių virpesio. „Grenlandijos žvaigždė“ — išmiręs 
miestas tuščio dangaus skliauto pakrašty. 

Vienintelė gyva būtybė — priešais strapaliojanti figūra. Tai Jakelse- 
nas. Lempai apšvietus nė kiek neabejoju, jog čia jis. Priešais jį, gerokai 
toliau - kitas kažkur skubantis siluetas. Štai kodėl Jakelsenas eina zig- 
zagais — kaip ir aš, jis bando išvengti šviesos. „Bando laikytis nematomas 
to, kurį seka. 

Atrodo, kad už manęs nieko nėra, tad atsilieku. Man nereikia jų pra- 
lenkti, svarbu tik judėti pirmyn. 

Pasuku ties paskutiniu bokštu. Priešais driekiasi didelė, atvira erdvė. 
Aikštė vidury jūros. Prieblanda, šviečia vienintelė aukštai kabanti fluo- 
rescencinė lempa. 

Aikštės centre, baltų koncentrinių ratų vidury, karo didelio negyvo žvė- 
ries siluetas. Sikorskio sraigtasparnis su keturiom kiek įlenktom nusviru- 
siom sraigto mentėm. Prie vieno barako paliktas siurblinis vagonėlis ge- 
sinamosioms putoms ir elektrinis autobusas. Jakelsenas kažkur dingo. 
Nykesnės vietos nesu mačiusi. 

"Būdama maža kartais sapnuodavau, kad išmirė visi žmonės ir apleis- 
tame suaugusiųjų pasaulyje liko pasirinkimo laišVės džiugesys. Laikiau 
šitą sapną slaptu troškimu. Dabar, stovėdama aikštėj, suprantu, kad tai 
buvo košmaras. 

Einu tolyn, praeinu sraigtasparnį, išlendu į blyškią šviesą, pontonų per- 
tvarų nudažytą tamsiai žaliai. Aplink taip tuščia, jog pamirštu net baimę, 
kad mane gali sugauti. . 

Ten, kur platforma susilieja su jūra, stovi trys barakai ir pašiūrė. Šešė- 
lyje visai netoli žibinto sėdi Jakelsenas. Akimirksnį sunerimstu: prieš ke- 
lias minutes dar bėgo greitai kaip beždžionė, o dabar sėdi sudribęs. Bet 
pačiupinėjusi jo kaktą pajuntu, kad nuo bėgimo jį išmušęs karštis ir pra- 
kaitas. Bandydama prikelti papurtau, barkšteli metalas. Panaršiusi viršu- 
tinėje kišenėje randu švirkštą. Prisimenu, kokia buvo jo veido išraiška, 
kai tikino mane galįs pats sau ponu būti. Bandau pastatyti ant kojų, bet 
jis suglėmba. Dabar jam labiausiai praverstų pora stiprių sanitarų ir ligo- 
ninės neštuvai. Nusivelku striukę, apkloju. Iki pat kaktos, kad nelytų ant 
veido. Kišu švirkštą atgal į kišenę. Reikia būti arba jaunesniam, arba tu- 
rėti daugiau idealizmo, kad imtumeisi gražinti žmones, tvirtai nuspren- 
dusius nusižudyti. 

Atsitiesusi pamatau nuo atviro angaro slystantį ir savo keliu plaukian- 
tį šešėlį. Juda ne į mane, bet įstrižai kerta aikštę. 

Tai Žmogus. Su lagaminėlių ir plevėsuojančiu paltu. Iš tikrųjų mažas 
Nereikia ei žiūrėti, kad a aus Tai Mechanikas: 

Galbūt visą laiką šitai žinojau. Jog ketvirtasis keleivis bus jis. 

Pažinusi suprantu, kad teks grįžti į „Kroną“. 

Ne todėl, kad staiga tapo nesvarbu — gyvensiu ar mirsiu. Greičiau to- 
dėl, kad nebesuprantu, ko ieškau. Tai ne vien Izaijas. Ir ne aš pati. Ir ne 
mechanikas. Ir net ne vien tai, kas yra tarp mūsų. Tai kažkas didesnis. 
Galbūt meilė. 

Kai grįžtu doku, šviesa vėl dega. Nebėra jokios prasmės slėptis. 

Bokšte prie „Krono“ sėdima žmonių. Figūra už stiklo panaši į vabzdį; 
iš arčiau matau, kad tai dėl apsauginio šalmo su dviem trumpom ante- 
nom. Į denį atvestos dvi žarnos — „Kronas“ pilasi degalus. 

"Trapo viršuje sėdi Hansenas. Pamatęs mane sumedėja. Buvo pasodin- 
tas čia dėl manęs. Nesitikėjo, kad pasirodysiu iš šitos pusės. Tokiai situa- 
cijai jo momuonėlis per minkštas. Jokios vaizduotės - kai susigaudo, nu- 
sprendžia užtverti man kelią. Mąsto, kas būtų, jeigu bandytų mane pulti. 
Įkišusi ranką į plastikinį maišelį graibau atsuktuvo. Ant laiptų jam už 
nugaros sušmėžuoja Lukas. Ištiesiu Hansenui sugniaužtą kumštį. 

— Nuo Verleno, - sakau. 

Ištarus bocmano vardą Hanseno rankoje klusniai dingsta tai, ką duo- 
du. Iš už nugaros išdygsta Lukas. Vienu žvilgsniu įvertina situaciją. Prisi- 
merkia. 

— Jūs visa permirkusi, Jaspersen. 

Užstoja man laiptus. 

— Bėgau, - sakau. - Hansenas siuntė. 

Hansenas bando protestuoti. Atgniaužia kumštį tikėdamasis rasti at- 
sakymą. Ant didelio jo delno guli gniužulas ir mums bežiūrint vyniojasi. 
Tai kelnaitės. Mažytės. Nėriniuotos, kreidos baltumo. 

— Jie neturėjo didesnių, - sakau. —- Bet jūs tikrai galėsit dėvėti, Hanse- 
nai. Atrodo labai elastingos. 

Praeinu pro Luką. Nebando manęs sustabdyti. Visą dėmesį sutelkęs į 
Hanseną. Veidas kupinas nuostabos. Jam tikrai nelengva - šitiek neatsa- 
kytų klausimų. 

Lipdama laiptais spėju išgirsti, kad jis atideda ir šitą mįslę. 

— Pirmiausia bagažą, - sako. — Paskui užpakalinį suktuvą. Išplaukiam 
po penkiolikos minučių. 

Jo balsas kimus, nustebęs ir irzlus iš nuovargio. 

Nusivilkusi šlapius darbo drabužius atsisėdu ant gulto. Galvoju apie 
Jakelseną. 

Jaučiu, kaip už korpuso stabdo naftos siurblius. Vynioja žarnas. Trau- 
kia trosus. Ruošia denį plaukti. 

Kažkur tamsoje, gal už kilometro nuo čia, sėdi Jakelsenas. Aš vienin- 
telė mačiau, kad jis išspruko iš laivo. Tik nežinau, ar privalau apie tai 
pranešti. 

Pakelia trapą. Prie švartfalų užimami postai. 

Sėdžiu kaip sėdėjusi. Nes Jakelsenas turbūt kažką užčiuopė. Jo balsas 
tada ant denio, jo įsitikinimas ir pasitikėjimas savimi neišeina man iš gal- 
vos. Jeigu tiesa, kad jis kažką aptiko, tai turėjo būti kažkokia priežastis 
likti krante. Tam, ko jis nusprendė imtis, matyt, reikėjo žemės. Tada gal- 
būt jis man ir vėl padės. Nors ir nematau, kaip ar už ką. Nei kokiom 
priemonėm. 

"Neūktelėjęs, tylom kaip atplaukęs, „Kronas“ palieka „Grenlandijos 
žvaigždę“. Nepastebėjau net, kaip pagreitėjo variklio apsisukimai. Tik iš 
pasikeitusių korpuso judesių aišku, kad plaukiam. 

Mūsų greitis 18 mazgų. Maždaug 400—450 jūrmylių per pagą. Vadina- 
Si, po kokių dvylikos valandų pasieksim tikslą. Jeigu aš buvau teisi. Jeigu 
mes plaukiam į Bareno ledyną Gela Altoje. 

„Koridorium velka kažką sunkaus. Užsidarius šisaieaiiiiio denio du- 
rims išseku paskui. Pro langą duryse matau Verleną su Hansenu perne- 
šant mechaniko bagažą į laivo galą. Juodos dėžės - tokiose muzikantai 
laiko savo instrumentus — sudėtos į vežimėlius maišams. Matyt, lėktuve 
teko mokėti už viršsvorį. Nepigi kelionė. Įdomu, už kieno pinigus. 

Jeigu tokioje šalyje kaip Danija sulaukei trisdešimt septynerių, tarpais 
išgyvendavai be vaistų, nenusižudei, nepardavei visų trapių vaikystės ide- 
alų, tai esi pramokęs pakelti būties nelaimes. 

Meteorologiniais balionais nuskraidinta įranga aštuntajame dešimt- 
metyje Tulėje matavome sušaldytus vandens lašus. Tokio būvio jų būna 
aukštai iškilusiuose debesyse tik trumpą laiką. Kai šalta, bet visiškai ra- 
mu. Sąstingio gardelėje temperatūra nukrinta iki 40*C. Turėtų sušalti į 
ledą, bet nenori, laikosi ramūs, pusiausviri, vandeningi. 

Šitaip ruošiuosi pasitikti blogiausia. 

„Kronas“ dar nenurimęs. Jaučiu laive verdant nematomą gyvenimą. 
Bet ilgiau laukti aš negaliu. | 

Būčiau galėjusi eiti per mašinų skyrių, paskui per vidurinįjį denį. Jeigu 
ne tie klaustrofobiniai atsiminimai. Norėčiau nors pažiūrėti, kaip jie ateis. 

Užpakalinis denis nutviekstas šviesos. Giliai įkvėpusi einu per aikšte- 
lę. Akies krašteliu matau pro šoną slystant lynus ir turėklus aplink stiebo 
pakylą. Pasiekusi užpakalinį antstatą atsirakinu duris. Už jų yra langas, 
pro kurį galiu-stebėti denį. 

Čia Verleno valdos. Net dabar, kai nematyti nė gyvos dvasios, jaučiu jį 
esant šalia. 

Užsirakinu. Mano ginklas visada buvo kokia nors niekam nežinoma 
detalė. Mano tapatumas, tikslas, Jakelseno visraktis. Iš kur jie gali Žinoti, 
kad jis pas mane. Greičiausiai mano, kad tąkart į užpakalinį denį įsibro- 
viau per klaidą, per jų neapsižiūrėjimą. Išsigando, kad būsiu ką nors apti- 
kusi. Bet apie pagrindinį raktą jie nieko negali žinoti. 

Pirmoje patalpoje žibintuvėlio šviesos kūgis šokinėja tarp tvirtai įpa- 

kuotų ir pritvirtintų švino dažų, grunto, laivo lako, glaisto, specialaus skie- 
diklio dėžučių, dėžių su filtrų kaukėmis, epoksidine derva, teptukais ir 
ritinėliais. Sukrauta į krūvas, švaru ir tvarkinga. Verleno pasirūpinta. 


Kitos durys — užpakalinis įėjimas į tualetą, priešais dvigubą dušą. Dar 
vienos veda į metalo dirbtuvę. Kur Hansenas blizgina savo peilius Vienos 
kalkėmis. 

Paskutinėje kajutėje įrengta elektriko dirbtuvė. Spintų, lentynų ir dė- 
žių labirinte galėtum paslėpti nedidelį dramblį, kuriam surasti man rei- 
kėtų mažiausiai valandos. Tiek laiko aš neturiu. Todėl uždariusi duris 
apgraibom I iriuosi žemyn. 

Šįkart durys į vidurinįjį denį užrakintos ir dar užsklęstos. Kažkas norė- 
jo būti tikras, kad pro tą pusę niekas nejeis. Žibintuvėlį trumpai uždegu 
ir vėl užgesinu. Toks atsargumas, aišku, kiek perdėtas, nes mane gaubia 
aklina tamsa, bet daugiau nervai neišlaikytų. 

Stabteliu ir klausausi. Turiu susiimti, kad nepasiduočiau panikai. Nieka- 
da nesižavėjau tamsa. Nesuprantu danų pomėgio klajoti vėlyvais vakarais. 
Išeiti pasivaikščioti į akliną tamsą. Būtinai žvalgytis po žvaigždėtą dangų. 
Jų išvykų į mišką klausytis lakštingalos. Orientavimosi bėgimo naktį. 

Tamsą reikia gerbti. Naktis - toks metas, kai pasaulis užverda nuo pik- 
tybės ir rizikos. Galite vadinti tai prietarais. Arba tamsos baime. Bet ap- 
simetinėti, kad naktis - tai tas pats, kas diena, tik be šviesos, mažų ma- 
žiausiai kvaila. Naktį reikia burtis po stogu. Jeigu tik atsitiktinai nesi atsi- 
dūręs vienas su reikalais. 

Tamsoje garsą lengviau apčiuopti nei daiktą. Kažkur po kojomis van- 
denį taško sraigtas. Slopiai šnypščia kilvateris. Variklio garsas. Ventiliaci- 
ja. Sraigto ašis suka guolius. Nedidelis elektrinis kompresorius, kurio vietos 
beveik neįmanoma nustatyti. Kaip ir atspėti, kurio iš daugiabučio namo 
kaimynų šaldytuvas burzgia. 

Ir čia yra šaldytuvas. Randu jį ne iš garso. Tamsa priverčia mane atkur- 
ti mintyse savo brėžinį. Žingsniais matuoju koridorių. Iš anksto žinau, 
kiek bus. Tik iš nervinės įtampos anksčiau to nepastebėjau. Koridorius 
dviem metrais per trumpas. Kažkur už galinės sienos, pasak Jakelseno, 
turi būti hidraulinė vairo sistema. Bet dviejų metrų trūksta ne dėl to. 

Pašviečiu į sieną. Faneruota taip pat kaip kitos. Todėl ir nepastebėjau 
anksčiau. Bet ją apklijavo palyginti neseniai. Kažkur kitoje pusėje girdėti 
silpnas ūžesys, lyg šaldytuvo. Užkalta. Ne pati geriausia slėptuvė. Pasku- 

bom, iš bėdos įrengta. Bet viena negalėčiau jos atidaryti. Kad ir turėda- 
ma tinkamus įrankius. 

Praveriu artimiausias duris. 

Palei sieną stovi juodos dėžės. Su užrašu „Grimlot Music Instruments 
Flight Cases“. Atidarau pirmąją. Stačiakampio formos, į ją galėtų tilpti 
vidutinio didumo aukštų tonų garsiakalbis. 

Ant gamintojo garantinio rašto po dviem mėlynais blizgančio ema- 
liuoto plieno balionais parašyta: „Self-contained Underwater Breathing 
Apparatus“. Kiekvienas aptrauktas guminiu tinkleliu, kad nenusidaužy- 
tų dažai. 

Atidarau kitą, mažesnę, dėžę. Joje sudėta kažkas panašaus į ant balio- 
nų užsukamus vožtuvus. Blizga, net švyti. Įkišti į guminį įdėklą. Kvėpavi- 
mo aparatas. Tokio niekada nesu mačiusi. Kad būtų montuojamas prie 
balionų, o ne dedamas tiesiai ant burnos. 

Dar kitoj dėžėj - manometrai ir ant riešo segami kompasai. Didelia- 
me lagamine su rankena sudėti akiniai, trys poros plaukmenų, nerūdi- 
jantys durklai guminėse makštyse ir dvi pripučiamos liemenės, ant kurių 
montuojami balionai. 

Krovininiame maiše pora juodų guminių drabužių su gobtuvais ir už- 
trauktukais ties riešais ir čiurnomis. Drėgnieji skafandrai iš neopreno, ne 
mažiau kaip penkiolikos milimetrų storumo. Po jais padėta pora sausųjų 
skafandrų „Poseidonas“. Dar giliau - pirštinės, kojinės, pora šiltų kostiu- 
mų, saugos lynai bei šeši įvairių rūšių žibintuvėliai su baterijomis, du pri- 
taisyti prie šalmo. 

Yra dar viena dėžė, panaši kaip elektrinės bosinės gitaros, tik kiek il- 
gesnė ir gilesnė. Stovi atremta į pertvarą. Joje randu Jakelseną. 

Dėžės būta per mažos, todėl jie palenkę Jakelseno galvą ant dešiniojo 
peties, o po šlaunimis prispaudę pėdas - jis klūpi. Akys atmerktos. Ant 
pečių tebekaba mano striukė. 

Paliečiu jo veidą. Dar šiltas ir drėgnas. Nušautų didžiųjų gyvūnų kūno 
temperatūra vasarą krinta po porą laipsnių per valandą, jeigu jie palieka- 
mi lauke. Spėju, kad ir žmonėms vyksta kažkas panašaus. Jakelseno tem- 
peratūra tuoj bus tokia pat kaip kambaryje. 

Kyšteliu ranką į jo viršutinę kišenę. Švirkšto nebėra. Bet aptinku kai 
ką kita. Turėjau susiprotėti anksčiau. Metalas nežvanga pats vienas. Me- 
talas žvanga susilietęs su kitu metalu. Labai atsargiai įkišusi pirštus į ki- 
šenę apčiuopiu nedidelį trikampį, išlindusį iš krūtinės ląstos. 

Pomirtinis stingulys pirmiausia apima kramtomąjį raumenį ir plinta 
žemyn. Panašiai kaip nervinė įtampa. Jakelsenas sustingęs iki bambos. 
Negaliu apversti, todėl spraudžiu ranką į dėžę ir kišu po striuke prie nu- 
garos. Tarp jo mentikaulių kyšo poros centimetrų ilgumo plokščio meta- 
lo smaigalėlis, neką storesnis už dildę. Arba pjūklo geležtę. 

Durta tarp dviejų šonkaulių ir smeigtelėta aukštyn. Spėju, kad pervėrė 
širdį. Paskui ištrauktas kotas, o geležtė palikta. Kad nenukraujuotų. 

Kitam žmogui smaigalys nebūtų išlindęs kiaurai. Bet Jakelsenas juk 
toks elegantiškai lieknas. 

Tai turėjo įvykti prieš pat man prie jo prieinant. Galbūt kertant aikštę. 


Grenlandijoje neturėjau nė vieno kiauro danties, o dabar dvylika už- 
plombuotų. Kasmet atsiranda po vieną skylutę. Man nereikia nuskaus- 
minimo. Išsiugdžiau strategiją skausmui išvengti. Giliai įkvepiu įtrauk- 
dama pilvą ir prieš pat grąžtui pro danties emalį įsiskverbiant prie kaulo 
pradedu galvoti, kad su tuo, ką dabar man daro, turiu susitaikyti. Taip 
tampu skausmo stebėtoja, jis manęs nepasiglemžia. 

Buvau Landstinge tada, kai Siumuto partija pateikė pasiūlymą, jog 
išvedant amerikiečių ir danų karines pajėgas iš Grenlandijos būtų įkurta 
Grenlandų armija. Jos, žinoma, taip neįvardijo. Decentralizuota pakran- 
tės gynyba, sakė, suformuota pirmiausia iš tų grenlandų, kurie pastaruo- 
sius trejus metus tarnavo konstebliais kariniame jūrų laivyne. O vado- 
vaujama Danijoje mokslą baigusių vyresniųjų karininkų. 

Pagalvojau, kad nieko nebus, jie nesutiks. 

Pasiūlymą atmetė. „Balsavimo rezultatai mus nustebino, — pasakė Ju- 
lijus Hoegas, Siumuto užsienio politikos klausimų pirmininkas, — turint 
minty, kad šito parlamento saugumo politikos taryba pasiūlė įkurti pa- 
krantės tarnybą, kurios parengiamoji grupė būtų sudaryta iš Danijos ka- 
rinio jūrų laivyno, grenlandų policijos, „Sirijaus“ patrulio, Ledo centro 
atstovų bei kitų specialistų.“ 

Kitų specialistų. Svarbiausi dalykai visada atsiranda lyg netyčia. Kaip 
mestelti bėgant pro šalį. Brūkštelti laiško priede. Paraštėje. 

„Grenlandijos žvaigždės“ apsaugos darbuotojai buvo grenlandai. Tik 
dabar, jau išplaukus, tai prisimenu. To, kas pasidarė savaime supranta- 
ma, daugiau nebepastebi. Ginkluoti uniformuoti grenlandai — įprastas 
reiškinys. Karas virto mūsų kasdienybe. 

Ir mano. Viena, kas man liko — gebėjimas laikytis nuošaly. 

Mane įtraukia, skausmas mano, bet visiškai užvaldyti manęs nepajė- 
gia. Viena dalis vis tiek lieka Žiūrove. 

Ropščiuosi į serviravimo liftą. Ne lengviau nei vakar. Žmogus juk nei- 
ni jaunyn. | 

Dabar džiaugiuosi, kad lifte nėra apsaugos mechanizmo. Ši gyvybei 
pavojinga sistema leidžia man pačiai iškišus ranką spustelti mygtuką 
aukštyn. | 

Kylant šachta vėl apima baimė. Viršuje ramu. Virtuvė tuščia. 

Pro viršutinį liuką šviečia mėnulis. Eidama link durų įsivaizduoju save 
iš šalies. Juodai apsirengusi, baltu klouno veidu. | 

Koridoriuj tie patys garsai. Variklis, tualetai, moters kvėpavimas. Tarsi 
būtų sustojęs laikas. 

"Į saloną plūsta mėnesiena, melsva ir šaldanti, lyg lietų vandeniu. Ban- 
gų svaidomam laive langų rėmų atspindžiai ištįsta ant sienų kaip gyvi še- 
šėliai. 

Pradedu nuo knygų. 

Grenlandijos locmanas, Geodezijos instituto Grenlandijos žemėlapių kny- 
ga, jūrinis admiraliteto Deivio sąsiaurio žemėlapis, 4:1 mastelio, sudėtas į 
vieną knygą. Koulbeko Dynamics of Snow and Ice Masses apie ledo judėji- 
mą. Buchvaldo tritomis Meteorites. Keli Natures Verden ir Varv numeriai. 
Javetso ir Melniko Rewiew of Medical Microbiology. Rinteko Madseno Pa- 
razitologijos vadovėlis. Diono R. Belo Lecture Notes on Tropical Medicine. 

Pastarąsias dvi dedu ant grindų ir imu vartyti dešiniąja ranka, kairiojoj 
laikydama Žibintuvėlį. Skiltyje Dracunculus ryškiai geltonai tiek daug kartų 
pabrėžta, jog popierius atrodo pakeitęs spalvą. Pastatau knygas į vietą. 

Koridoriuje prie kiekvienų durų ilgai klausausi. Vis tiek gryno atsitik- 
tinumo dėka pataikau pas Tiorką iš pirmo karto. Praveriu duris tris mili- 
metrus. Ant gulto pro iliuminatorių krinta mėnesiena. Viduje šalta, bet 
jis nubloškęs antklodę į šalį. Kūnas panašus į melsvą marmurą. Kietai 
miega. Įeinu ir uždarau duris. Pasirinkimo laisvė apsunkina gyvenimą. 
Paprasčiau tam, kuris neturi iš ko rinktis. 

Viskas aišku. Jo sėdėta prie rašomojo stalo ir dirbta. Rašikliai nuimti 
(riedančius daiktus laive reikia saugoti). Popieriai tebeguli. Krūva ne di- 
desnė, negu galėčiau pakelti. 

Sekundę pastoviu žiūrėdama. Nuo vaikystės negaliu paliauti stebėju- 
sis tyru miegančio žmogaus bejėgiškumu. Galėčiau pasilenkti prie jo. Ga- 
lėčiau pabučiuoti. Pažiūrėti, kaip plaka širdis. Perrėžti kaklą. 

Staiga suprantu, kad man gyvenime ne kartą buvo lemta budėti ki- 
tiems miegant. Mačiau daugybę vėlyvų naktų, ne vieną ankstų rytą. Pati 
to nesiekiau - taip susiklostė. 

Išsinešu popierius į saloną. Išeiti kitur nebėra laiko. 

Pasėdžiu minutėlę nedegdama šviesos. Patalpą užlieja šventinė nuo- 
taika. Tarsi mėnulio šviesai apgaubus viską melsvai pilko stiklo gaubtu. 

Rasti savo ir savo ateities raktą — kiekvieno svajonė. 

Sekmadieninėje mokykloje Chraanaake religiją mums dėstė moravų 
misijos katechetas, uždaras ir žiaurus belgų matematikas, nemokėjęs nė 
vieno Tulės tarmės žodžio. Kalbėjo neįmanomu anglų, vakarų grenlandų 
ir danų kalbų mišiniu. Bijojom jo, bet jis traukė mus. Buvom išauklėti 
gerbti beprotybėje slypinčią gelmę. Pamoka po pamokos kartodavo du 
dalykus. Neseniai atrastą Nagio Hamadžio Kanono įsakymą pažinti save 
ir mintį, kad mūsų dienos suskaičiuotos, kad visatą tvarko dieviškoji arit- 
metika. Mums buvo nuo penkerių iki devynerių. Nesupratom nė žodžio. 
Vis tiek atminty vėliau išliko nuotrupų. Labiausiai man knietėjo žvilgte- 
lėti į tuos kosminius mano gyvenimo apskaičiavimus. 

Retkarčiais vis rodosi, kad tuoj išmuš šita valanda. Taip ir dabar. Tarsi 
iš prieš mane gulinčios popierių krūvos turi paaiškėti mano lemtis. 

Mamos protėviai būtų nustebę paaiškėjus, kad vienam iš jų palikuo- 
nių skirtas visatos raktas esąs perteiktas raštu. 

Viršuje guli Danijos kriolito bendrovės ataskaitos apie 1991-ųjų eks- 
pediciją į Gela Altą kopija. Kiti šeši puslapiai - ne kopijos. Tai kiek suju- 
dintų ir nepakankamai profesionaliai padarytų Bareno ledyno nuotrau- 
kų iš oro originalai. Ledynas panašus į apie jį skleidžiamus gandus: sau- 
sas, šaltas, baltas, nutriušęs, vėjų perpučiamas ir apleistas net paukščių. 

Toliau eina pora tuzinų ranka rašytų lapų su man nesuprantamais skai- 
čiais ir pieštuku darytais brėžiniais. 

Dvylika rentgeno nuotraukų kopijų. Galbūt jos tų pačių žmonių, kai 
žiūrėjom ekrane Morico konsultacijų kabinete. Bet gali būti ir bet ko 
kito. 

Dar kelios nuotraukos. Ir šitos turbūt darytos rentgeno aparatu. Bet 
jose ne Žmogaus kūnas, jos dryžuotos, su taisyklingom, tiesiom, tarsi bū- 
tų brėžta liniuote, juodom ir pilkom juostom. 

Paskutiniai puslapiai, sunumeruoti nuo pirmo iki penkiasdešimto, su- 
daro vientisą tekstą. Tai ataskaita. 

Rašyta taupiai ir trumpai, dauguma tušu darytų brėžinių panašūs į eski- 

zus, apskaičiavimai vietom įrašyti ranka, mašinėlės klaviatūroje pritrū- 
kus ženklo. 

Kalbama apie sunkiasvorių daiktų si šedisiaiis ledu. Brūkštelta kai kurių 
darbo etapų brėžinių, trumpai ir aiškiai nusakomos mechanikos sąlygos. 

"Trumpai išdėstyta, kaip naudotis sunkiosiomis rogėmis ekspedicijose į 
Šiaurės ašigalį. Nemažai piešinių rodo, kaip užtempti laivus ant ledo, kad 
neįšaltų. 

Kelių skyrių antraštės - trumpi pavadinimai: Ahnighito, Dog, Savik 1, 
Agpalilik. Juose rašoma apie Jorko kyšulyje nukritusio meteorito didžių- 
jų skeveldrų gabenimą. Sudėtingą Perio ekspedicijos gelbėjimą ir plauki- 
mą škuna „Kitė“, Knudo Rasmuseno budėjimo žurnalą, legendinį Buch- 
valdo trisdešimties tonų Agnighito pervežimą 1965-aisiais. 

Šitame skyriuje pridėta paties Buchvaldo nuotraukų fotokopijų. Dau- 
gybę kartų esu jas mačiusi, pastaruosius dvidešimt metų be jų nepasiro- 
dydavo nė vienas straipsnis šita tema. O dabar vis tiek žiūriu kaip pirmą 
kartą. Iš pabėgių padarytas trapas. Velenai. Pavažos iš negrabiai suvirin- 
tų geležinkelio bėgių. Kopijuojant nuotraukos pasidarė pernelyg kontras- 
tingos ir nebeliko detalių. Vis tiek man tampa aišku kaip dieną. Kad už- 
pakaliniam „Krono“ krovinių triume vežamas Buchvaldo įrangos duble- 
tas. Jo pargabentas į Daniją meteoritas svėrė 30 tonų ir 880 kilogramų. 

Paskutinėje dalyje kalbama apie danų, amerikiečių ir sovietų planus 
dėl gręžimo platformos ant ledo. Į literatūros sąrašą patekus Pailoto ata- 
skaita apie leistiną ledo apkrovą. Tarp autorių minima mano pavardė. 

Priešpaskutinės nuo apačios - šešios spalvotos nuotraukos. Darytos su 
blykste, panašioj į stalaktitų olą vietoj. Kiekvienas geologas studentas yra 
tokių matęs: druskos kasyklos Austrijoje, mėlynosios Sardinijos grotos, 
lavos olos Kanarų salose. 

Šitos nuotraukos kitokios. Blykstės šviesa subiro į akinamus atspin- 
džius objektyve. Tarsi būtų bandyta įamžinti tūkstantį mažų sprogimų. 
Fotografuota ledo oloje. 

Visos mano matytos ledo olos buvo trumpaamžės; paskui ledynas lū- 
žio vietoje ar plyšy užsitraukia arba jas apsemia požeminės ištirpusio le- 
do upės. Tokios nesu mačiusi: nuo lubų karo ilgi žaižaruojantys stalakti- 
tai - milžiniška, per ilgą laiką susidariusi varveklių viešpatija. 

Olos viduryje greičiausiai ežeras. Jame kažkas yra, bet visiškai neaišku 
kas. Iš tokios nuotraukos neverta net spėlioti. 

Apie olos didumą vaizdą galima susidaryti tik todėl, kad pirmajame 
j0s plane sėdi vyras. Prisėdęs ant kupsto, ant olos grindų išauginto lašan- 

čio vandens ir šalčio. Džiugiai šypsosi fotografuojamas. Dabar apsimo- 
vęs pūkines kelnes. Bet su kamikais. Izaijo tėvas. 

Keliu popierius nuo stalo, apačioje vienas, plonesnis už nuotraukas, 
lieka. Tai rašomojo popieriaus lakštas - pradėto laiško juodraštis. Kelios 
pieštuku brūkšteltos linijos, daug pribraukyta. Paskui pakišta po apačia. 
Tarsi tai būtų dienoraštis. Arba testamentas. Kurio truputį gėda. Neno- 
rėtum, kad gulėtų atviroj vietoj visiems skelbdamas tavo slapčiausias min- 
tis. Bet ne pro šalį turėti po ranka. Galbūt todėl, kad planuoji dar kartą 
prie jo prisėsti. 

Perskaitau. Sulanksčiusi įsidedu į kišenę. 

Išdžiūvo gerklė. Dreba rankos. Dabar man reikia kuo tiesiausio išėjimo. 

Besiekiant Tiorko kajutės durų rankenos viduje spragteli ir koridorių 
perskrodžia šviesos juosta. Žengteliu atgal. Į mane veriasi durys. Spėju at- 
sidaryti duris dešinėje ir įlįsti į vidų. Durų uždaryti nedrįstu, tik priveriu. 

Tamsu. Iš plytelių po kojomis aišku, kad aš vonioje. Koridoriuje užde- 
ga šviesą. Atbula įlendu į dušo nišą už užuolaidų. Atsidaro durys. Nieko 
nesigirdi, bet pro siaurą neužtrauktos užuolaidos plyšelį man prieš akis 
šmėkšteli rankos. Tiorkas. 

Matau jo veidą veidrodyje. Užsimiegojęs, nemato net pats savęs. At- 
suka čiaupą ir sulaukęs, kol pradės bėgti šaltas vanduo, atsigeria. Paskui 
atsitiesia, apsisuka ir išeina. Judesiai automatiški kaip lunatiko. 

Dar besiveriant jo kajutės durims iššoku į koridorių. Po sekundės jis 
pastebės, kad trūksta popierių. Norėčiau palikti šį aukštą dar neprasidė- 
jus paieškai. 

Šviesa užgęsta. Girgžteli gultas. Jis miega toliau mėlynoj mėnesienoj. 

"Tokia proga, tokia spindinti laimė nusišypso tik kartą gyvenime. Galiu 
šokdama skrieti išėjimo link. 

Žemu ir įsakmiu balsu tamsiame koridoriuje priekyje manęs šūkteli 
moteris. Apsisukusi pradedu eiti atgal. Priešais sušnopuoja vyras. Praei- 
na pravirų salono durų apšviestą tarpą. Nuogas. Jam erekcija. Manęs jie 
nematė, aš atsidūriau viduryje. 

Atbula įslenku į vonią, į tą pačią nišą. Uždega šviesą. Abu įeina. Jis 
prieina prie kriauklės. Stovi ir laukia, kol nuslūgs erekcija. Tada pasistie- 
bęs ant galų pirštų nusišlapina į kriauklę. Tai Zaidenfadenas. Ką tik var- 
tytos ataskaitos apie sunkiasvorių daiktų gabenimą jūros ledu autorius. 
Ataskaitos, kurioje yra nuoroda į mano parašytą straipsnį. Dabar stovim 
taip arti vienas kito. Pasaulis pilnas sąsajų. 

Moteris stovi už nugaros. Susikaupusiu veidu. Vienu tarpu pagalvoju, 
kad pamatė mano atspindį. Paskui pakelia rankas virš galvos. Laiko diržą 
su sagtimi. Kerta taip tiksliai, kad pataiko tik sagtimi; ant vienos jo sėdynės 
pusės lieka ilga balta juosta ir tuoj užsiliepsnoja. Jis įsitveria kriauklės, nu- 
gara susvyruoja, išsiriečia, įtraukia pilvą. Muša dar kartą, sagtis pataiko į 
kitą pusę. Prisimenu Romeo ir Džuljetą. Europa turi seną puikių pasima- 
tymų tradiciją. Paskui užgęsta šviesa. Durys užsidaro. Jie išėjo. 

Išeinu į koridorių. Keliai dreba. Nežinau, ką daryti su popieriais. Paei- 
nu porą žingsnių link Tiorko kajutės. Persigalvoju. Žengteliu vieną atgal. 
Nusprendžiu atsikratyti jų salone. Kitos išeities nėra. Jaučiuosi kaip už- 
daryta manevrinėje stotyje. | 

Priešais tamsoje atsidaro durys. Šįkart be jokio įspėjimo, neuždegus švie- 
sos; tik todėl, kad jau Žinau kelią, spėju įsmukti į vonią ir įlįsti į dušo nišą. 

Šį kartą šviesos nedega. Bet atidaro duris, įeina ir užrakina. Išsitrau- 
kiu atsuktuvą. Jie atėjo manęs pasiimti. Laikau popierius už nugaros. 
Paleisiu prieš durdama. Apačioje, virš papilvės. O tada bėgsiu. 

Atitraukia užuolaidą. Pasiruošiu atsistumti nuo sienos. 

Atsuka vandenį. Šaltą. Paskui šiltą. Nusireguliuoja temperatūrą. Dušo 
galvutė buvo atsukta į sieną. Peršlampu kiaurai per pirmas tris sekundes. 

Nukreipia srovę nuo sienos. Atsistoja po vandeniu. Mus skiria dešimt 
centimetrų. Be trykštančio vandens daugiau nieko nesigirdi. Nėra švie- 
sos. Bet tokiu atstumu man jos ir nereikia, kad atpažinčiau mechaniką. 

Baltajame biliete lipdamas laiptais jis niekada nedegdavo šviesos. Iki 
paskutinės sekundės delsdavo spausti jungiklį rūsy. Mėgsta būti vienas, 
gaubiamas raminamos tamsos. 

"Ieškodamas muilo brūkšteli per mane ranka. Suradęs pasitraukia nuo 
čiurkšlės ir išsimuilina. Padeda muilą į vietą, pasitrina. Vėl siekia. Palie- 
čia mano ranką, atitraukia pirštus. Tada iš lėto grįžta, apčiuopia delną. 

Turėtų bent jau užgniaužti kvapą. Arba surikti. Jis neišduoda nė garso. 
Pirštai apčiupinėja atsuktuvą, atsargiai ištraukia iš rankos, kyla aukštyn 
iki alkūnės. 

Užsuka vandenį. Atitraukęs užuolaidą išeina. Po akimirksnio įsižiebia 
šviesa. 

Apie šlaunis apsisukęs didelį oranžinį rankšluostį. Veidas be jokios iš- 
raiškos. Elgiasi ramiai, atsargiai ir tyliai. 

Pamato mane, atpažįsta. 

Nesupranta, kur esąs. Nepajuda iš vietos, veido išraiška beveik nepa- 
sikeičia. Kaip Žaibo trenktas. 

Dabar suprantu, kad jis nežinojo mane esant laive. 

Žiūri į mano šlapius plaukus, prilipusią suknelę, permirkusius popie- 
rius, kuriuos dabar laikau atkišusi. Sudrėkusius guminius batus, jo ran- 
koj atsidūrusį atsuktuvą. Ničnieko nesuvokia. 

Tada ištiesia man savo rankšluostį. Nerangiai, suglumęs. Nepagalvo- 
damas, kad taip apsinuogina pats. Tiesiu ranką paimti ir paduodu jam 
popierius. Laiko juos prie papilvės, kol šluostausi plaukus. Nenuleidžia 
nuo manęs akių. 


Sėdim jo kajutėje ant gulto. Šalia vienas kito, skiriami bedugnės. Šnibž- 
damės, nors ir nebūtina. 

— Ar žinai, kas čia darosi? 

— D-didumą. | 

— Gali man pasakyti? 

Papurto galvą. 

Baigėm maždaug ten, kur pradėjom. Nutylėjimų liūne. Jaučiu kylant 
nesuvaldomą norą įsikibti jo ir maldauti, kad suleistų man narkotikų ir 
pažadintų tik tada, kai viskas praeis. 

Nepažinau jo. Dar prieš kelias valandas maniau, kad mus keliskart 
buvo susaistęs tylus susiklausymas. Bet kai pamačiau jį kertant „Gren- 
landijos žvaigždės“ nusileidimo platformą, supratau, kad visada buvome 
svetimi. Kol jaunas, žmogus galvoji, kad seksas — pasitikėjimo viršūnė. 
Vėliau pamatai, kad jis vargiai gali būti įkalnė. 

— Parodysiu tau kai ką. 

Palieku popierius ant jo stalo. Paduoda man marškinėlius, trumpikes, 
šiltas kelnes, vilnones kojines ir megztinį. Apsirengiam atsukę nugaras, 
kaip svetimi. Turiu užsiraitoti jo kelnes iki kelių, o megztinį iki alkūnių. 
Paprašau dar vilnonės kepurės, gaunu. Iš stalčiaus išsitraukęs plokščią 
tamsų butelį įsikiša į vidinę kišenę. Aš paimu nuo gulto vilnonį pledą, 
sulankstau. Tada išeinam. 


Jis atidaro dėžę. Į mus liūdnai žiūri Jakelsenas. Jo nosis pamėlynijo ir 
susmailėjo lyg nušalus. 

— Kas čia? 

— Bernardas Jakelsenas. Jaunesnysis Luko brolis. 

Prieinu prie jo, atsagstau marškinius ir atidengiu plieno trikampį. Me- 
chanikas nesijudina. 

Užgesinu žibintuvėlį. Pastovim tyliai tamsoje ir išeinam. Užrakinu du- 
ris. Priėjus denį jis sustoja. 

— Kas? 

— Verlenas, - sakau. - Bocmanas. 

Prie pertvaros iš išorės privirintos kopėčios. Aš ropščiuosi pirma. Jis iš 
lėto eina paskui. Užlipam į nedidelį tamsoje skendintį tarpdenį. Ant dviejų 
medinių tiltelių stovi motorinė valtis, už jos didelė guminė. Įsitaisom tarp 
jų. Iš čia matyti visas užpakalinis denis, o mūsų šviesa nepasiekia. 

— Tai įvyko bestovint „Grenlandijos 5 Kai tik tu atskridai. 

Netiki manim. 

— Verlenas būtų išmetęs jį vietoj. Bet bijojo, kad kitą dieną kūnas plū- 
duriuos prie platformos. Arba bus įsuktas kokio sraigto. 

Pagalvoju apie mamą. Iš Arkties vandenyno niekas NEEEyiS, Bet šito 
Verlenas nežino. 

Mechanikas ir toliau nesako nė žodžio. 

— Jakelsenas nusekė Verleną iki dokų. Jį pamatė. Tikriausias būdas 
buvo atituštinti vietą dėžėj ir jį ten įkišti. Nusinešti į laivą. Palaukti, kol 
nuplauksim nuo platformos. O tada nuleisti už borto. 

Stengiuosi neišduoti balsu nevilties. Turiu jį įtikinti. 

— Mes jau gana toli nuo kranto. Laikydami jį laive kiekvieną minutę jie 
rizikuoja. Tuoj pat pasirodys. Jie turės užlipti ant denio su juo. Kito kelio 
atsikratyti per bortą nėra. Todėl mes čia ir sėdim. Maniau, kad tau reikia 
pačiam juos pamatyti. 

Tamsoje dusliai pokšteli. Ištraukia kamštį iš butelio. Paduoda man, 
gurkšteliu. Tai tamsus, saldus, stiprus romas. 

Užmetu ant mudviejų pledą. Maždaug dešimt laipsnių šalčio. O aš vi- 
duje degte degu. Nuo alkoholio išsiplėtė kapiliarai, truputį peršti odą. 
Šito skausmo reikia vengti bet kokia kaina, jeigu nenori sušalti mirtinai. 
Nusiimu kepurę, kad kakta pajustų šaltį. 

— Ti-Tiorkas to niekada nebūtų leidęs. 

Paduodu jam laišką. Žvilgteli pakėlęs galvą į tamsius tiltelio langus, 
paskui pasilenkęs už motorinės valties korpuso ir pasišviesdamas mano 
žibintuvėliu perskaito. 

— Radau tarp Tiorko popierių. 

Vėl išgeriam. Mėnesiena tokia ryški, kad galima atskirti spalvas. Žalią 
denį, mėlynas šiltas kelnes, auksinę ir raudoną butelio etiketės spalvą. 
Lyg šviestų ir skleistų šilumą saulė. Pabučiuoju jį. Temperatūra jau nebe- 

svarbi. Kažkuriuo metu atsiklaupusi jį apžergiu. Kūnų nebėra, tik du karšti 
taškai naktyje. | 

Sėdim atsirėmę vienas į kitą. Jis apkloja mudu pledu. Nors man nešal- 
ta. Geriam iš butelio. Sunkus ir deginantis skonis. 

Tu iš policijos, Smila? Ne, atsakau. Iš kitos firmos? Ne. Visą laiką žino- 
jai? Ne, sakau. Dabar žinai? Nutuokiu. 

Vėl išgeriam, jis atsigula ant manęs. Denis po pledu turėtų būti šaltas, 
bet mes nejuntam. ž 

Niekas nepasirodo. „Kronas“ tylus, be gyvybės. Tarsi būtų ištrūkęs iš 
kelio ir neštų mus šalin, vienudu. 

Kažkuriuo metu ištuštinam butelį. Atsistoju supratusi, kad kažkas ne 
taip. Gal korpuse yra kitų išėjimų, klausiu, kitų kelių juo atsikratyti? Ko- 
dėl kalbi apie mirtį, klausia, o ką aš galiu atsakyti? Kaip nuleistas inka- 
ras? — klausia. 

Leidžiamės į vidurinįjį denį. Dėžėje dabar gelbėjimosi liemenės. Ja- 
kelseno nebėra. Nusileidžiam laiptais, praeinam tunelį, mašinų skyrių, 
kitą tunelį, užlipam įvijais laiptais, jis ištraukia dvi sklendes ir atidaro 
kvadratinio metro dydžio duris. Patalpos viduryje - įtempta inkaro gran- 
dinė. Ties lubom ji lenda į vamzdį, pro kurį matyti mėnesiena ir inkaro 
suktuvo siluetas. Toliau grandinė dingsta kliuze didumo sulig kanalizaci- 
jos vamzdžio dangčiu. Inkaras užkeltas iki pat kliuzo. Tarpo beveik nėra. 
Mechanikas pasižiūri į angą. 

— Suaugęs vyras pro čia nepralįstų. 

Paliečiu metalą. Abu žinom, kad Jakelsenas šiąnakt buvo išmestas 
pro čia. 

— Jis buvo toks elegantiškai lieknas, — sakau. 

Kapitonas Lukas nesiskutęs, nesišukavęs, atrodo, tarsi būtų miegojęs su 
visais drabužiais. 

— Ką jūs žinot apie elektros srovę, Jaspersen? 

Mes vienudu ant tiltelio. Pusė septynių ryto. Dar pusantros valandos 
iki jo budėjimo pradžios. Veidas pageltonijęs, išprakaitavęs. 

— Galiu pakeisti lemputę, - sakau. — Tik paprastai nusideginu pirštus. 

— Vakar, kai stovėjom prisišvartavę, „Krone“ buvo išjungta srovė. Ir 
dalyje uosto. 

Jis laiko popierių. Ranka dreba. 

— Laive visi laidai eina per srovės skirstymo dėžes su automatiniais 
saugikliais. Visi galai saugumo sumetimais prijungti prie lydaus saugik- 
lio. Ar žinot, ką tai reiškia? Tai reiškia, kad laive velniškai sunku sutrik- 
dyti srovės tiekimą. Nebent būtum gudresnis už patį šėtoną ir prilįstum 
tiesiai prie pagrindinio laido. Vakar taip ir buvo. Trumpus akimirksnius, 
kai būna blaivus, Kiutsovas budi. Jis susekė nelaimės priežastį. Tai adik- 
lis. Vakar kažkas įkišo adiklį į srovės tiekimo kabelį. Greičiausiai su izo- 
liuotom replėm. O paskui nulaužė jo akį. Visai neblogai sugalvota, ar ne? 
Tai reiškia, kad izoliacija užsitraukia aplink adiklį. Gedimo beveik ne- 
įmanoma rasti. Jeigu nemoki poros triukų su magnetu ir multimetru ar 
nesuuodi, ko ieškoti. 

Prisimenu, kaip gerai Jakelsenas buvo nusiteikęs. Koks žvalus buvo 
balsas. Aš viską sutvarkysiu, Smila. Rytoj viskas bus kitaip. Vėl imu Žavė- 
tis jo energija. | | 

— Atrodo, kad prisidengęs šita tamsa vienas iš jūreivių —- Bernardas 

Jakelsenas - sulaužė draudimą išeiti į krantą ir paliko „Kroną“. Šįryt ga- 
vom nuo jo šitą telegramą. Jis meta darbą. 

Paduoda man lapelį. „Grenlandijos žvaigždės“ telefonų stoties telek- 
sas. Labai trumpas, net ir kaip pareiškimas. 

„Kapitonui ZŽigmundui Lukui. 

Šiuo nuo šios minutės nutraukiu savo darbo „Krone“ sutartį dėl asme- 
ninių priežasčių. Eikit visi po velnių. 

B. Jakelserias.“ 


Pakeliu akis į Luką. 

— Mane kamuoja, - sako jis, - manęs nepaleidžia — kad ir jūs 
buvot ant kranto dingus srovei. 

Jo laikysena pasikeitusi. Dingo karininko autoritetas, nebėra sarkaz- 
mo. Likęs tik į neviltį stumiantis rūpestis. 

— Sakykit, ar žinot ką nors apie jį? 

Dabar matau viską, apie ką Jakelsenas man nepasakė. Begalinį rūpi- 
nimąsi, troškimą apsaugoti, išgelbėti, pasiimti kartu į jūrą, kuo toliau nuo 
kalėjimo, nuo blogos miesto kompanijos. Bet kokia kaina. Net į tokį laivą 
kaip šitas. 

Vieną akimirką susigundau pasakyti jam viską. Jo kančioje matau sa- 
vo atspindį - neprotingas, aklas ir tuščias mūsų pastangas apsaugoti kitą 
nuo kažko, ko nesuprantam, kas ateina vis tiek, kad ir ką darytum. 

"Paskui užgniaužiu kilusį silpnumą ir nustumiu jį šalin. Lukui aš dabar 
niekuo negaliu padėti. Jakelsenui niekas jau nebepadės. 

— Buvau ant doko, ir tiek. 

Vėl prisidega cigaretę. Peleninė pilna. 

— Skambinau į telefonų stotį. Beviltiška. Šitaip išleisti žmogų į krantą 
griežtai draudžiama. O jų tvarka viską dar labiau sukomplikuoja. Parašęs 
telegramą atiduoda prie langelio. Ją pasiima pašto skyrius. Iš ten trečias 
žmogus išsineša siųsti teletaipu. Aš kalbuosi su ketvirtu. Jie net nežino, 
ar buvo atnešta asmeniškai, ar skambinta. Neįmanoma ką nors sužinoti. 

Paima mane už rankos. 

— Gal jūs nors kiek nujaučiat, ko jam reikėjo ant kranto? 

Papurtau galvą. 

Mosteli telegrama. 

— Čia jo stilius. 

Akyse ašaros. 

Būtent taip būtų parašęs Jakelsenas. Trumpai, išdidžiai, paslaptingai 
ir vis tiek nevengdamas kanceliarinės kalbos štampų. Bet rašyta ne jo. Tai 
laiškas, kurį šiąnakt pasiėmiau iš Tiorko kajutės. 

Nereginčiom akim žiūri į jūrą, paskendęs skausmingose mintyse, ku- 
rių nuo šiol vis daugės. Pamiršo, kad aš čia. 

Staiga įsijungia gaisro sirena. 


Sušaukti visi susirinkom virtuvėje. Mūsų šešiolika. Sonė su Marija bu- 
di ant tiltelio. 

Dabar turėtų būti diena, bet lauke tamsu. Sustiprėjo vėjas ir pakilo 
temperatūra — nuo šito derinio lietus čaižo langus kaip šakos. Lyg kalvio 
kūju į laivo šoną neritmiškai daužosi bangos. 

Mechanikas atsirėmęs į pertvarą šalia Urso. Verlenas sėdi kiek atsi- 
skyręs, Hansenas su Morisu tarp kitų. Kompanijoje jie niekada nekrinta 
į akis. Verlenas pasirūpina diskretiškumu. | 

Lukas sėdi prie stalo galo. Praėjo valanda nuo mūsų susitikimo ant 
tiltelio. Neatpažįstamai pasikeitęs. Išlygintais marškiniais, išblizgintais ba- 
tais. Ką tik nusiskutęs, plaukai sudrėkinti ir glotniai sušukuoti. Budrus ir 
lakoniškas. | 

Pačiame tarpduryje stovi Tiorkas. Prieš jį sėdi Zaidenfadenas ir Katja 
Klausen. Praeina nemažai laiko, kol prisiverčiu į juos pažiūrėti. Manęs 
nepastebi. | 

Lukas pristato mechaniką. Praneša, kad vis dar sutrikusi signalizacija. 
Iš ryto ji suveikusi be reikalo. Pamini, kad Jakelsenas paliko laivą. Kalba 
tik angliškai. Pavartoja žodį deserted, dezertyravo. 

Žvilgteliu į Verleną. Sėdi atsirėmęs į sieną. Jo akys skverbiasi į mane, 
pastabios, tiriančios. Negaliu nusukti žvilgsnio į šalį. Mano akimis žiūri 
kažkas kitas, ne aš — velnias. Žada atsilyginti. 

Lukas praneša, kad artėjam prie kelionės tikslo. Daugiau nė žodžio. 
We are approaching our terminal destination. Atplauksim po vienos ar dviejų 
dienų. Į krantą išlipti nebus leista. 

Absurdiškai netikslus pranešimas. Palydovinės navigacijos amžiuje iki 
žemės likusį laiką galima nustatyti su kelių minučių paklaida. 

Jokios reakcijos. Visi žino, kad šitame laive dedasi negeri dalykai. Be 
to, jie pripratę plaukti didžiausiais tanklaiviais. Daugumai yra tekę po 
septynis mėnesius neišlipti į uostą. 

Lukas pasižiūri į Tiorką. Dėl jo mus čia sušaukė. Jam pageidaujant. 

Gal kad pamatytų mus krūvoj. Kad įžvelgtų mumyse ką nors. Lukui kal- 
bant jo akys slinko nuo vieno veido prie kito, kiekvieną įdėmiai tyrinėda- 
mos. Dabar jis apsisuka ir išeina. Zaidenfadenas su Klausen išseka paskui. 

Lukas nutraukia susirinkimą. Verlenas išeina. Mechanikas dar minu- 
tę lieka kalbėtis su Ursu, darkyta anglų kalba aiškinančiu apie mūsų val- 
gytus ragelius. Nugirstu, kad labai svarbu garai. Tiek tešlai kylant, tiek 
kepant. 

Vengdama mano akių išslenka Fernanda. | 

Išeina mechanikas. Nė kartelio nepažvelgė į mane. Pasimatysim vaka- 
re. O iki to laiko neturim teisės būti pažįstami. 

Galvoju apie tai, ką tuojau pat turiu nuveikti. Neplanuosiu šlovingos 
ateities. Imsiuos elementariausių, primityvių priemonių išgyventi. 


Einu koridoriumi. Reikia pasikalbėti su Luku. 

Jau keldama koją ant laiptų pamatau besileidžiantį Hanseną. Pasitrau- 
kiu į šoną, į atvirą denį po viršutiniuoju aukštu. 

Tik dabar pamatau, koks blogas oras. Smarkus ir gausus lietus tuoj 
pereis į krušą. Vėjas bloškia jį trumpais, čaižančiais gūsiais; nukapojęs 
bangų viršūnes tempiasi putas, palikdamas jūroje baltus dryžius. 

Užpakaly manęs atsidaro durys. Neatsigręžusi einu link išėjimo į už- 
pakalinį denį. Įeina Verlenas. 

Dabar šita trumpa denio dalis po stogu atrodo visiškai kitaip. Apsiga- 
vau pasikliaudama niekad negesinamais žibintais, dvejom durim. Į šitą 
pusę išeinančiais gyvenamųjų kajučių langais. Dabar jau matau, kad atsi- 
dūriau nuošaliausioje laivo vietoje. Jos nematyti iš viršaus, į čia yra tik du 
įėjimai. O už manęs esantys langai - Jakelseno ir mano pačios kajučių. 
Priešais tik turėklai. Už jų - dvylika metrų iki jūros. 

Hansenas pradeda artintis, Verlenas stovi. Sveriu penkiasdešimt ki- 
logramų. Užteks tik kilstelėti ir aš vandeny. Kaip ten Lagermanas sakė? 
Kad skęstantis laiko orą tol, kol, atrodo, plyš plaučiai. Čia didžiausia kan- 
čia. Paskui tik iškvepi labai stipriai ir giliai ir įkvepi. Tada ateina ramybė. 

Tai vienintelė vieta, kurioje jie gali padaryti savo darbą nematomi nuo 
tiltelio. Matyt, laukė nesulaukė tokios progos. 

Prieinu prie turėklų ir persisveriu. Hansenas prisiartina. Abu judam 
ramiai, neskubėdami. Dešinėje pusėje vaizdas į jūrą užgriozdintas pratę- 
sus iškilusią virš vandens borto dalį iki turėklų. Ant išorinio laivo šono 
privirinta eilė stačiakampių geležinių kablių, dingstančių tamsoje. 

Apžergiu turėklus. Hansenas su Verlenu sustoja. Žmogus visada su- 
stingsta, susidūręs su nusprendusiu šokti. Bet aš nešoku. Įsikabinusi kab- 
lių verčiuosi per bortą. 

Hansenas iškart nesusigaudo, kas vyksta. Bet Verlenas prišoka prie 
turėklų ir čiumpa man už čiurnų. 

Į „Kroną“ trenkia stipri banga. Korpusas sudrebėjęs pasvyra dešiniojo 
borto pusėn. | 

Tvirtai laiko mano pėdą. Bet laivas supdamasis spaudžia jį prie turėk- 
lų ir grasina išsviesti į jūrą. Priverstas paleisti. Kojos slidinėja ant laipte- 
lių, nuo druskos ir lietaus slidžių kaip muilas. Laivui siūbtelėjus atgal ka- 
bu ant rankų. Kažkur toli apačioje baltai šviečia vandens juosta. Užsi- 
merkiu ir ropščiuosi aukštyn. | 

Praėjus, rodos, visai amžinybei atsimerkiu. Apačioje pakėlęs į mane 
galvą žiūri Hansenas. Palipau vos kelis metrus. 

Atsidūriau priešais pasivaikščiojimo denio langus. Kairėje pusėje už 
mėlynų užuolaidų dega šviesa. Daužau langą delnu. Nustojus vilties ir 
pradėjus lipti toliau atsargiai atsitraukia užuolaidos. Į mane žiūri Kiutso- 
vas. Mano belstasi į mašinisto kontoros langus. Uždengęs delnais šviesą 
nuo veido prisispaudžia prie stiklo. Jo nosis išsilieja ir tampa blyškiai Ža- 
lia dėme. Mūsų veidus skiria keli centimetrai. 

— Gelbėkit, - rėkiu, - gelbėkit, po velnių! 

Žiūri į mane. Užtraukia užuolaidas. 

Lipu dar aukščiau. Laipteliai baigiasi, krentu į valčių denį šalia kairio- 
jo borto gelbėjimosi valties keltuvų. Durys yra tiesiai man po dešine ran- 
ka. Užrakinta. Išorinės kopėčios, panašios į tas, kuriomis dabar lipau, 
kaminu kyla link platformos priešais tiltelį. 

Kitokiomis aplinkybėmis nusistebėtum Verleno rūpestingumu: kopė- 
čių gale, keli metrai virš manęs, stovi Morisas vis dar parišta ranka. Nori 
įsitikinti, kad viršutiniuose deniuose tikrai nėra liudininkų. 

Taikausi lipti laiptais žemyn. Į mane iš apatinio aukšto artėja Verlenas. 

Apsisuku. Galvoju, gal galėčiau nuleisti į vandenį gelbėjimosi valtį. Gal 
ją galima staigiai atkabinti ir išmesti. Tada šokčiau pavymui. 

Kai pamatau nuleidimo velenus, man nusvyra rankos. Nesuvokiamas 
kablių su gnybtais ir vielų mechanizmas. Nuplėšiu nuo valties brezentą. 
Tikiuosi rasti kokį įrankį gintis. Kablį ar signalinę raketą. 

Brezentas sunkaus žalio nailono, elastingas diržas juosia valties borto 
viršų. Man kilstelėjus vėjas nutraukia jį ir audinys, pakibęs ant valties 
priekio ąsos, ima plaktis į laivo šoną. 

Ant denio pasirodo Verlenas. Už jo - Hansenas. Apglėbusi žaliąjį nailo- 
ną lipu pro laivo šoną. „Kronas“ svirteli, aš pakylu ir apžergusi brezentą 
imu čiuožti. Kai jis baigiasi, pakimbu tuštumoje. Staiga imu kristi: jie nu- 
pjovė medžiagą. Ištiesiu rankas. Pažastim trinkteliu į turėklus, keliais atsi- 
mušu į laivo šoną. Pakimbu. Iš pradžių pasijuntu lyg paralyžiuota, nes susi- 
mušiau plaučius. Paskui galva žemyn nuslystu į viršutinį denį. 

Blyksteli absurdiškas pirmųjų mano vaikystės piratų Žaidimų atsimini- 
mas. Tik atvažiavusi į Daniją turėjau priprasti žaisti iš žaidimo greitai 
iškrintant silpniesiems, o paskui natūralios atrankos būdu ir kitiems. Ban- 
dyti išlikti gyva, visiems aplinkui medžiojant. 

Trapo durys atsidaro, pasirodo Hansenas. Bandau patekti į užpakalinį 
denį. Išeinu prie laiptų. Mano galvos aukštyje žemyn leidžiasi pora mėly- 
nų batų. Pakišusi rankas po turėklais pastumiu kojas. Nereikia daug jė- 
gų, nes jos pačios žengė ta kryptimi. Paskriejęs lanką oru, Verlenas atsi- 
muša galva į laiptus prie mano pečių, nurieda paskutinius metrus ir plo- 
jasi ant denio. 

Užbėgu laiptais. Valčių denyje pasuku į kairiojo borto pusę, iš ten ropš- 
čiuosi laiptais. Morisas jau turbūt išgirdo mane. Atsistoju, jis prieina prie 
kopėčių. Už jo nugaros - durys į tiltelį, pro jas išeina Kiutsovas. Apsivil- 
kęs chalatą, basas. Žiūri vienas į kitą. Praeinu juos ir įlendu į tiltelį. 

Užčiuopiu kišenėje žibintuvėlį. Šviesos kūgis užgriebia Sonės veidą. 
Prie vairo stovi Marija. 

— Įleisk mane į ligoninę, - sakau. —- Susižalojau. 

Eina pirmas. Išėjus iš šturmano kabinos sustoja ir atsisuka. Pasižiū- 
riu, kaip atrodau. Kelnių kelių vietoje - dvi kruvinos skylės. Abu delnai 
perrėžti. 

— Pargriuvau, - sakau. 

Atrakina ligoninę. Suka žvilgsnį tolyn nuo manęs. 

Atsisėdus oda prie kelių įsitempia ir vos neapalpstu. Užlieja fragmen- 
tiški, skausmingi atsiminimai. Matau pirmuosius internato laiptus, grub- 
lėtą ledą, ant kurio buvau paslydusi: šviesos blykstelėjimas, stingulys, karš- 
tis, aštrus skausmas, šaltis, galiausiai sunkūs tvinksniai. 

— Gal gali išvalyti šitą? 

Suka žvilgsnį. 

— Aš negaliu žiūrėti į kraują. 

Išsivalau pati. Rankos dreba, per žaizdą teka vaistai. Užsidedu steri- 
lius kompresus. Apvynioju tvarsčiu. 

— Duok ketogano. 

— Pagal taisykles draudžiama... 

Pakeliu galvą į jį. Ištraukia buteliuką. 

— Ir amfetamino. 

Kiekvieno laivo vaistinėlėje, kiekvienoje ekspedicijoje būna pasirūpinta 
vaistais, stimuliuojančiais centrinę nervų sistemą ir mažinančiais nuo- 
vargį. 

Paduoda vaistus. Išberiu penkias tabletes į popierinį indelį su vande- 
niu. Labai kartu. 

Nežinau, ką daryti su rankom. Susirandu porą baltų priglundančių med- 
vilninių pirštinių, tokiomis naudojasi alergiški žmonės. 

Man einant pro duris bando drąsinamai šyptelti. 

— Dabar geriau? 

Tikras danas — kupinas baimės ir geležinės valios užgniaužti tai, kas 
vyksta aplink. Kupinas trykštančio optimizmo. 


Lietus tebepila. Bloškia įstrižus šuorus į tiltelio langus. Iš lėto švinta 
pilkšva, blyški diena. 

— Kur Lukas? 

— Kajutėj. 

Iš dvi paras nemiegojusio Žmogaus nėra ko norėti. 

— Ateis budėti po valandos, —- sako Sonė. - Į marsinę stiebo aikštelę. 
Nori pats pamatyti ledą. 

Vienas iš radaro ekranų nustatytas penkiasdešimties jūrmylių spindu- 
liu. Palei kraštą jame matyti žalsvas užbrūkšniuotas žemynas. Ledlaukio 
pradžia. | 

— Pasakyk jam, kad aš užeisiu, — sakau. 


„Krono“ denis tuščias. Nebepanašu į laivą. Iš silpnos dienos šviesos 
dygsta gilūs šešėliai. Nepaprasti šešėliai. Kiekviename tamsiame kampe 
perisi pragaras. Kai buvau vaikas, kam nors mirus užplūsdavo panašus 
jausmas. Kažkur erdvėje suklykdavo moterys ir tapdavo aišku, kad atėjo 
mirtis. Nuo šito žinojimo viskas aplink pasikeisdavo. Jeigu tuo metu Sio- 
rapaluke būdavo gegužės mėnuo su savo žaliai melsva, atplūstančia ir 
persmelkiančia viską kiaurai šviesa, kuri pakeičia Žmogų pavasarį, jeigu 
jau būdavo šita šviesa, tai ji pavirsdavo šaltu ant žemės išnirusios mirties 
karalystės švytėjimu. 

Stiebo priešakyje kopėčios. Stebėjimo punktas, marsinė aikštelė, pa- 
daryta iš plokščios aliumininės dėžės su priekyje ir šonuose įstatytais lan- 
gais. Privaloma turėti kiekvienam į ledą plaukiančiam laivui. 

Dvidešimties metrų aukštis. Pagal mano brėžinį neatrodo daug. Bet 
užsliuogti tiek yra siaubinga. Laivą mėto bangos, bloškia ant šono, visi 
judesiai ties korpuso atramos tašku laipsniškai stiprėja, man kylant aukš- 
tyn, ilgėja supimosi lankas. 

Kopėčios baigiasi ant platformos, virš kurios pritvirtintas krovinių strė- 
lių kėlimo mechanizmas. Nuo platformos galima lipti ant mažesnės plat- 
formos, iš čia, pro mažas duris, į metalinę būdelę. 

Būdelė žmogaus aukščio. Tamsoje vos įžiūriu senovišką mašinų sky- 
riaus telegrafą, pasvirimo ir greičio matuoklius, didelį kompasą, vairako- 
tį ir ryšio su tilteliu aparatą. Iš čia priplaukus ledlaukį Lukas valdys „Kro- 
ną“, tik iš čia bus pakankamas matomumas. 

Prie galinės sienos stovi suolas. Man įėjus pasitraukia į šalį ir padaro 
vietos, ten, kur jis - sutirštėjusi tamsa. Papasakosiu apie Jakelseną. Kiek- 
vieno laivo kapitonas turi vienokį ar kitokį ginklą. Jis galės pasinaudoti 
savo autoritetu. Uždarytume kur nors Verleną, pasuktume laivą. Per sep- 
tynias valandas būtų galima pasiekti Sisimiutą. 

Klesteliu į suolą, jis susikrauna kojas ant telegrafo. Tai ne Lukas. Tai 
Tiorkas. 

— Ledas, - sako. — Artėjam prie ledo. 

Vos vos boluoja pilkšvas horizontas. Dangus žemas ir tamsus lyg an- 
glies dūmai, kur ne kur sušmėžuoja šviesesni taškeliai. . 

Būdelė protarpiais virsteli nuo vieno šono ant kito, aš atriedu iki jo, 
paskui atgal prie sienos. Jis nejuda. Užsikėlęs batus ant telegrafo, atsirė- 
męs ranka į sėdynę, atrodo lyg būtų įsitaisęs amžiams. 

— Buvai ant kranto „Grenlandijos žvaigždėj“. Stovėjai priekinėje laivo 
dalyje, kai suskambo pirmasis gaisro pavojaus signalas. Kiutsovas matė 
tave keliskart naktį. Kodėl? | 

— Aš pripratusi vaikščioti laivuose kur tinkama. 

— Kokiuose laivuose? Kapitonui davei tik pasą. Nusiunčiau telefak- 
sogramą Laivų transporto valdybai —- tavo vardu laivyne niekada nebuvo 
išrašyta darbo knygelė. 

Akimirksnį apima pagunda pasiduoti. 

— Aš plaukiojau mažesniais laivais. Neprekybiniame laivyne niekada 
neprašo popierių. 

— Vadinasi, tu išgirdai kalbant apie šitą vietą ir kreipeisi į Luką. 

Tai ne klausimas, todėl neatsakau. Apžiūrinėja mane. Bet turbūt mato 
ne daugiau kaip aš. 

— Apie šitą kelionę niekas nieko nekalbėjo. Ji buvo laikoma paslapty- 
je. Ir tu nesikreipei į Luką. Privertei Landerį, kazino savininką, surengti 
susitikimą. 

Kalba tyliai, susidomėjęs. 

— Lankeisi pas Andrėją Finą ir Vingą. Tu kažko ieškai. 

Atrodo, kad ledas iš lėto slenka per jūrą mūsų link. 

— Kam tu dirbi? 

Negaliu pakelti minties, kad jis nuo pat pradžių žinojo, kas aš. Nuo 
gimimo turbūt nesu šitaip jautusis esanti kito valioj. 

Nesakiau mechanikui, kad ketinu plaukti. Tiorkas norėjo surengti mūsų 
akistatą. Norėjo išsiaiškinti, kas mus sieja. Susitikus kajutkompanijoje to 
pirmiausia ir žiūrėjo. Tik neįmanoma atspėti, ką nusprendė. 

— Verlenas mano, kad policijai. Buvo ir man tokia mintis kilusi. Užsukau 
į tavo butą Kopenhagoje ir į kajutę čia, laive. Atrodai tokia vieniša. Nepri- 
klausanti jokiai organizacijai. O gal kokiai firmai? Ar privačiam klientui? 

Vienu metu beveik grimzdau į miegą, prarasdama nuovoką, tetrokš- 
dama, kad viskas baigtųsi. Iš transo mane pabudina pakartotas klausi- 
mas. Jam reikia atsakymo. Ir dabar tebekvočia. Nežino tiksliai, kas aš. Su 
kuo susitinku, kiek žinau. Kol kas gyvensiu. 

— Vaikas iš mano laiptinės nukrito nuo stogo. Pas jo motiną radau Vin- 
go adresą. Iš Kriolito bendrovės už vyrą jai buvo paskirta pensija. Tai 
nuvedė mane į bendrovės archyvą pasiieškoti ia apie ekspedi- 
cijas į Gela Altą. Visa kita radosi savaime. 

— Su kieno pagalba? 

Jo balsas visą laiką buvo skvarbus, bet lyg ir abejingas. Tarsi šneku- 
čiuotume apie bendrus pažįstamus, ieškotume sąsajų, kurios mūsų iš es- 
mės neliečia. 

Niekados netikėjau, kad žmonės būna šalti. Sustabarėję - taip, bet ne 
šalti. Gyvenimas iš prigimties yra šiluma. Net neapykanta sušildo labiau 
nei abejingumas. Dabar matau, kad klydau. Iš šalia manęs sėdinčio vyro 
plūsta apčiuopiama, šalta, užliejanti energija. 

Bandau įsivaizduoti jį vaiką, įsikabinti ko nors žmogiško, suprantamo: 
alkanas, betėvis berniukas Brionshiojaus pašiūrėje. Iškankintas, liesas kaip 
paukštis, vienišas. 

Turiu pasiduoti, nepavykęs vaizduotės paveikslas dūžta ir sklaidosi. Prie 
manęs sėdi tvirtas ir kartu liaunas, lankstus vyras, pamynęs praeitį, nepa- 
likęs jos nė pėdsako. 

— Su kieno pagalba? 

Pastarasis klausimas yra lemiamas. S vagbižisia ne tai, ką aš pati Ži- 
nau. Svarbiausia, su kuo esu tomis žiniomis pasidalijusi. Kad suprastų, 
kas jo laukia. Galbūt tai ir yra žmogiškoji jo pusė — beribio vaikystėje 
patirto nesaugumo jausmo pėdsakas, potraukis suplanuoti, numatyti gy- 
venimą į priekį. | 

Nutaisau balsą be jokios intonacijos. 

— Aš įpratusi susitvarkyti pati. 

Iš pradžių patyli. Paskui klausia: 

— Kam tau šito reikia? 

— Noriu suprasti, kodėl jis mirė. 

Keistas pasitikėjimas savimi gali išaugti stovint liepto gale užrištomis 
akimis. Žinau, kad pasakiau tai, ką turėjau pasakyti. 

Sugeria atsakymą. 

— Ar žinai, ko man reikia Gela Altoj? 

Šitas „man“ - nepaprasto atvirumo blyksnis. Nei laivas, nei įgula, nei 
aš, nei jo kolegos nieko nebereiškia. Visas sudėtingasis mechanizmas 
sukasi tik dėl jo vieno. Bet klausimas neišduoda pasipūtimo. Taip viskas 
susidėjo. Mes visi vienaip ar kitaip atsidūrėme čia jo noro ir jo pastangų 
dėka. 

Balansuoju ant peilio ašmenų. Žino, kad sumelavau. Kad ne vien savo 
jėgomis tiek pasiekiau. Aišku vien iš to, kad patekau į laivą. Bet jis neži- 
no, ar pašonėje sėdi vienas Žmogus, ar visa organizacija. Jo abejonė — 
vienintelė mano viltis. Prisimenu namo grįžtančių medžiotojų veidus — 
kuo labiau nusivylę dėdavosi, tuo daugiau laimikio būdavo rogėse. Prisi- 
menu apsimestą mamos kuklumą po žūklės, jos vaidybą, per vieną iš pyk- 
čio protrūkių Morico apibūdintą iaip: „Geriausia nuslėpti dvidešimt pro- 
centų, o keturiasdešimt — dar geriau“. 

— Plaukiam kažko parsigabenti. Kažko tokio sunkaus, kad reikia „Kro- 

“ didumo laivo. 

Niekas neatspės, kas jame vyksta. Iš tamsos sklinda tik slogus dėme- 
singumas, įsidėminti ir vertinanti jėga. Ir vėl prieš akis iškyla baltoji meš- 
ka, alkio vedamas plėšrūnas ir augantis jos grobio savigynos instinktas. 

— Kam skambinot, - girdžiu save klausiant, - į mano butą? 

— Daug ką supratau po to. Nei viena normali moteris, nei vienas nor- 
malus žmogus nebūtų kėlęs ragelio. 


Kartu nulipam ant platformos, jau spėjusios apsitraukti ledu. Bangai 
sudužus į korpusą galima justi, kaip padidėjus sraigto apkrovai užkaukia 
variklis. 

Praleidžiu jį pirmą. Išėjus į lauką Žmogaus stiprybė atslūgsta. Bet ne 
jo. Iš Tiorko sklindantis spinduliavimas sugeria visą erdvę, visą pilką ir 
skystą mus supančią šviesą. Niekados nieko šitaip nesu bijojusi. 

Čia, ant platformos, staiga suprantu, kad jis buvo ant stogo su Izaiju. 
Kad matė, kaip Izaijas šoko. Įsivaizduoju, dar gana blankiai, bet visiškai 
įsitikinusi. Šią minutę, peržengdama laiko ir erdvės ribas, bijau kartu su 
Izaiju, šią minutę aš stoviu su juo ant stogo. 

Stovi atsirėmęs rankomis į turėklus ir žiūri man tiesiai į akis. 

— Gal galėtum pasitraukti per porą žingsnių? 

Permatom vienas kitą kiaurai, beveik be žodžių. Suprato, kas gali atsi- 
tikti. Kad jam palipus porą kopėčių laiptelių, aš prišoksiu, nuplėšiu jo 
rankas, spirsiu į veidą ir jis, paskriejęs dvidešimt metrų, tėkšis ant nuga- 
ros į denį, kuris iš čia žiūrint atrodo be galo žemai, nesi net tikras, ar jį 
pasiektum. 

Žengiu atgal, kol nugara atsiremiu į tvorą. Jaučiuosi beveik dėkinga 
jam už apdairumą. Vargu ar būčiau išlaikiusi pagundą. 


Du kartus, kai buvau išvažiavusi į Grenlandiją, pusę metų nemačiau 
savo atspindžio veidrodyje. Grįždama namo rūpestingai vengiau veidro- 
džių oro uostuose ir lėktuvuose. Atsistojusi prieš veidrodį savo bute išvy- 
dau aiškų ir apčiuopiamą laiko tėkmės ženklą. Pirmuosius žilus plaukus, 
raukšlių voratinklį, vis ryškėjančius po oda įdubusių kaulų šešėlius. 

Jokia mintis tada man nekėlė tokios ramybės, kaip Žinojimas, kad teks 
mirti. Tokiais aiškumo akimirksniais - o žmogus suvokia esmę tik žiūrėda- 
mas į save kaip į svetimą - dingsta visos abejonės, linksmybės, depresijos ir 
ateina ramybė. Nebijojau mirties, nelaikiau jos būsena ar įvykiu, užklup- 
siančiu ir sužeisiančiu mane. Būdama šalia, ji greičiau sutelkdavo mintis į 
esamą momentą, tapdavo mano darbo pagalbininke, sąjungininke. 

Būdavo, vasaros naktį Izaijas užmiega ant mano sofos. Neatsimenu, 
ką tada darau - greičiausiai sėdžiu šalimais žiūrėdama į jį. Paskui palie- 
čiu jam kaklą — labai karštas. Atsargiai atsagstau marškinius, atlapoju 

krūtinę, atsistojusi atidarau langą į uostą, ir mes akimirksniu atsiduriam 
kitoje vietoje. Prie Iitos, vasaros palapinėje; pro brezentą sunkiasi šviesa 
lyg būtų pilnatis. Bet iš tiesų tai audeklas nudažo mėnesieną mėlynai, 
atskleidus jį Izaiją užlieja raudonos matinės vidurnakčio saulės spindu- 
liai. Neprabunda (nemiegojęs visą parą — negalėjom miegoti šitoj neiš- 
nykstančioj šviesoj), pasidavė miegui. Jaučiuosi lyg jis būtų mano vaikas, 
žiūriu į mažą krūtinę, kaklą, ruda lygutėlė oda kilojasi kvėpuojant, pa- 
dažnėja pulsas. 

"Tada nueinu prie veidrodžio, nusivelku megztinį, žiūriu į savo krūtinę 
ir kaklą, matau, kad kada nors jų nebebus, net mano jausmo jam nebe- 
bus. Bet jis pats dar bus, o po jo - jo vaikai arba kiti vaikai, ratas vaikų, 
grandinė, spiralė, besisukanti amžinybėje. 

Tokią akimirką, pajutusi visko baigtumą ir išsiikiima, būdavau nepa- 
prastai laiminga. 

Panašiai ir dabar. Nusivilkusi drabužius stoviu priešais veidrodį. 

Jei kas susidomėtų mirtimi, siūlyčiau apžiūrėti mane. Nuvyniojau tvars- 
čius. Ant kelių girnelių nelikę odos. Tarp šlaunų eina plati, geltonai mels- 
va susitraukusio po oda kraujo juosta, kur su savo smeigtu man pataikė 
Jakelsenas. Abu perrėžti delnai pūliuoja ir nesiruošia gyti. Ant pakau- 
šio — šarkos kiaušinio didumo gumbas, aplink nudrėksta ir užsitraukusi 
oda. Tai dar ne viskas, nes aš iš kuklumo nenusimoviau kojinių, todėl 
nematyti ištinusios kulkšnies, be to, net neminiu, kad visas kūnas — vie- 
nos mėlynės, o skalpas po gaisro kartkartėm tebetvinkčioja. 

Sublogau. Buvau liesa, o likau šakalys. Įkrito akys, nes maža miego. 
Bet vis tiek šypsausi svetimajai veidrodyje. Likimas lemia laimę ar vargą 
nepaisydamas elementariosios aritmetikos, nežiūrėdamas vienodo pasi- 
skirstymo. „Kronu“ plaukia vienas iš tų nedaugelio žmonių žemėje, dėl 
kurių verta gyventi. 

Pašaukia lygiai 17 valandą. Pirmą kartą pajuntu palankumą pokalbių 
aparatui. 

— Sm-Smila, laukiu ligoninėj po penkiolikos minučių. 

Jis taip pat vengia telefonų kaip ir aš. Atidėlioja pokalbį iki paskutinės 
minutės. 

— Fiojli, - sakau. Niekada nesu tarusi jo pavardės. Burnoje lieka saldu. — 
Ačiū už vakar. 

Neatsako. Aparatas trakšteli, lemputė užgęsta. 

Apsivelku mėlynuosius darbo drabužius. Neatsitiktinai. Rengdamasi 
nieko nedarau atsitiktinai. Žinoma, galėčiau išsipuošti. Net čia galiu išsi- 
puošti. Bet mėlynieji drabužiai yra „Krono“ uniforma, reiškianti pasikei- 
tusias mūsų susitikimo sąlygas, dabar aršiau nei kada nors prieš mus sto- 
jusį pasaulį. 

Prieš išeidama į koridorių pasiklausau prie durų. 

Neįsivaizduoju, kad galėtų egzistuoti kas nors panašaus į krikščionių 
pragarą, bet senąja grenlandų Mirties karalyste esu domėjusis. Jeigu pa- 
galvotum, kiek žmogus nemalonumų patiri per gyvenimą, būtų keista, 
kad jie turėtų baigtis vien tik todėl, kad numirei. 

Jeigu Mirties karalystėje būna slaptų mylimųjų pasimatymų, jų pra- 
džia tikrai turėtų būti kaip šita. Glūdinu nuo tarpdurio iki tarpdurio. „Kro- 
nas“ man atrodo ne vien laivas, bet greičiau minų laukas. Bandau atspė- 
ti, kur šitas pavojus sustiprės iki grėsmės gyvybei. 

Kažkas išeina iš gimnastikos salės, už nugaros dar netrinktelėjus du- 
rims spėju pasislėpti tualete. Pro plyšį matau einant Mariją. Skubriu žings- 
niu, susigūžusią. Ne aš viena žinau, kad „Krone“ tyko pražūtis. 

Lipdama laiptais nieko nesutinku. Durys į tiltelį uždarytos, šturmano 
kabina tuščia. 

Prie ligoninės stabteliu. Pasitaisau drabužius; nepasidažiusi jaučiuosi 
lyg veidas būtų neapsaugotas. 

Tamsu, užuolaidos užtrauktos. Uždariusi duris atsiremiu į jas nugara. 
Jaučiu savo lūpas. Noriu, kad jis išnirtų iš tamsos ir pabučiuotų mane. 

Pajuntu gerą, šaltą, panašų į gėlės kvapą. Laukiu. 

Užsidega šviesa, ne palubėje, o lempa virš gulto, kaip operacinėje. Nuo 
jos ant juodos odos atsiranda geltoni ruožai, kita patalpos dalis lieka prie- 
temoje. 

Ant kėdės, užsikėlęs batus ant gulto, sėdi Tiorkas. Toliau, prie sienos, 
šešėlyje stovi Verlenas. Nukorusi kojas ant gulto galo sėdi Katja Klausen. 
Daugiau Žmonių čia nėra. 
skausminga. Man nesvarbu šitie trys priešais, nesijaudinu dėl savęs. Bet 
juk prieš kelias minutes kalbėjausi su mechaniku. Juk jis mane čia pa- 
šaukė. 

Yra riba, kiekvienam iš mūsų yra riba. Kiek gali siekti, kiek atsiverti, 
kiek kartų ištverti atstumtas. 

— Ištuštink kišenes. 

Verlenas. Pirmą kartą turiu progą stebėti darbo pasidalijimą tarp šitų 
dviejų. Spėju, kad Verlenas užsiima fiziniu prievartavimu. 

Išeinu į šviesą ir padedu žibintuvėlį su raktais ant gulto. Nusistebiu min- 
tyse, ko čia reikia moteriai. Paaiškėja tą pačią sekundę. Verlenui linktelė- 
jus prieina prie manęs. Vyrai nusisuka, ji mane apieško. Gerokai aukštes- 
nė, bet lanksti. Pradeda žemiau kelių, apčiupinėja kulkšnis ir kyla aukštyn. 
Suranda atsuktuvą ir Jakelseno adatų dėklą. Galiausiai nujuosia diržą. 

Tiorkas nežiūri, ką ji rado. Verlenas pasveria viską rankoje. 

Kaip viskas baigsis? Ar spėsiu pamatyti? 

Tiorkas atsistoja. 


— Formaliai tu areštuota. 
Nežiūri į mane. Abu puikiai žinom, kad kiekvienas formalumas čia — 


tai tokia pati iliuzija kaip mūsų abipusis mandagumas. Teliko paskutinės 


nuobiros. 
Žiūri žemyn. Paskui iš lėto papurto galvą, veidu šmėkšteli kažkas pa- 


našaus į nuostabą. | 
— Puikiai vaidini, - sako. - Daug mieliau būtų sėdėti stiebo aikštelėje 


klausantis tavo melo, nei knaisiotis šitam šiukšlyne. 

Pastovi visi trys tylėdami. Ir išeina. 

Verlenas rakina duris. Stabteli tarpdury. Atrodo pavargęs. Jo tylėji- 
mas kažkoks doras. Išduoda man, kad čia ne kamera, kad aš - ne areš- 


tuota. Tai netrukus ateisiančio galo pradžia. 


LEDAS 


1 


Sekmadieninėje mokykloje mus mokė, kad saulė yra Viešpats Jėzus, o 
internate išgirdom, kad ji turėtų būti be paliovos sproginėjanti vandeni- 
lio bomba. | 

Man saulė visada liks Dangiškuoju juokdariu. Prisimenu, pirmą kartą 
jau sąmoningai žiūriu primerkusi akis, žinau, kad negalima, ir galvoju: ji 
kartu baugina ir juokiasi kaip juokdarys, išsitepęs veidą krauju ir pele- 
nais, įsikišęs į burną pagaliuką, nepažįstamas, gąsdinantis linksmuolis at- 
rieda pas vaikus. 

Dabar, prieš pat pasiekdamas horizontą, mirksnį išlindęs pro juodą 
debesų skraistę, ugnimi nutvieskęs ledą ir laivą, saulės rutulys tampa pa- 
našus į juokdarį. Bėga nuo tamsos lenkdamasis žemyn. Slapta pažemin- 
tojo jėga. 

„Kronas“ plaukia per ledą. Matau jį baltuojantį iš tolo pro dešimties 
milimetrų nedūžtančio stiklo šydą, anoje pusėje apkrėstą išsikristaliza- 
vusios druskos ūkais. Bet man tai nekliudo, aš jaučiu ledą po kojom. 


Susigrūdę ledujai, pradžioje viskas atrodo pilka. Siauras „Krono“ pra- 
laužtas kanalas tarsi pelenų griovys; ledo lytys, kurių dauguma laivo di- 
dumo, panašios į išbrinkusias ir nuo šalčio suskeldėjusias uolos nuolau- 
Žas. Šitame pasaulyje nėra nė krislelio gyvybės. 

Staiga pro debesų uždangą kaip suliepsnojus benzinui sušvinta saulė. 

Ledo danga susiformavo pernai Atlanto vandenyne. Iš ten ji buvo iš- 
stumta tarp Špicbergeno ir rytinės Grenlandijos pakrantės, apiplukdyta 
aplink Farvelio kyšulį ir nunešta aukštyn palei vakarinę pakrantę. 

Buvo gražu, kai ją kūrė. Vieną spalio dieną temperatūra per keturias 

valandas nukrito iki 30*C, jūra tapo rami lyg veidrodis ir ėmė laukti, kada 
galės atspindėti kūrimo stebuklą. Debesys susilieja su ja į sunkaus pilko 
šilko skraistę. Vanduo sutirštėja, įgauna miško uogų likerio rausvumo. Nuo 
paviršiaus kyla mėlyna šaltų dūmų migla. Tada jūra sušąla. Iš tamsaus van- 
dens šaltis ištraukia rožyną, baltą ledinių gėlių kilimą, atsiradusį iš sūrių 
sustingusių vandens lašų. Išgyvens gal keturias valandas, gal dvi dienas. 

Šituo momentu ledo kristalų pagrindas - šešetas. Aplink heksagoną, 
kaip korio akyje sušalus vandeniui, šešios rankos tiesiasi į šešias akis, o 
jos vėl - lyg su daugiasluoksniu filtru darytoje fotografijoje — išsisklaido 
naujais šešiakampiais. 

Tada susidaro ledėsiai, ižas, pakas, kurio lytys sai į ledujus. Ledas 
išskiria druską, jūros vanduo šąla iš apačios. Skyla. Ledams vartantis, nuo 
kritulių ir šalčio paviršius tampa kalvotas. Paskui ledas pradeda dreifuoti. 

Toliausiai yra Aiku, nejudantis ledas, užšalusios jūros žemynas, palei 
kurį plaukiam. 

Aplink „Kroną“ fiorde, atsiradusiame dėl vietos srovių sąlygų, tik iš da- 
lies išaiškintų ir aprašytų, kiek tik akis užmato - ledo lytys, hikuag ir pukta- 
ag. Pavojingiausi - mėlynieji ir juodieji ledujai, grynas ištirpusio vandens 
ledas, sunkūs, giliai panirę į vandenį, dėl savo skaidrumo sugėrę jo spalvą. 

Ryškesnis baltasis ledynų ledas ir pilkasis jūrinis, oro dalelių nuspal- 
vintas. 

Lyčių paviršius — srovės išnešto pako, sąvartų, ivunią, ledo kauburių, 
mmaniilag, vėjo į kietą užtvarą suspausto sniego, apuhinią, nuniokota žemė. 

Tas pats vėjas ant ledo atpūtė agiuppinią, pusnis, kuriomis seka rogės 
užėjus miglai. 

Kol kas vėjas, jūra ir ledas praleidžia „Kroną“. Dabar Lukas sėdi mar- 
sinėje aikštelėje, sukioja savo laivą kanalais, ieško killag, ekečių, laivap- 
riekiu užplaukdamas ant naujo ledo ten, kur jis plonesnis kaip trisdešimt 
centimetrų, paskui laivas užgulęs visu svoriu jį pralaužia. Iriasi į priekį. 
Todėl kad srovė čia tokia, kokia ir turi būti. Todėl, kad „Kronas“ tam 
pritaikytas. Nes Lukas patyręs kapitonas. Ir vis tiek vos vos tesistumiam. 

Sutvirtintą, pritaikytą ledui Šekltono laivą „Endurance“ Vedelio jūro- 
je sutraiškė pakas. „Titanikas“ nuskendo. Ir „Hansas Hedtoftas“. „Pro- 
tėjas“, plaukęs gelbėti leitenanto Grylio ekspedicijos antraisiais tarptau- 
tiniais Arkties metais. Niekas nežino visų netekčių Arkties vandenyne 
skaičiaus. 

Ledas pernelyg stipriai priešinasi, kad būtų prasmės stoti su juo į kovą. 

Dabar stebiu, kaip nuo slėgimo lūžta lyčių kraštai, sukasi ir kyla dvide- 
šimties metrų aukštumo užtvarom, po kuriom lytys panyra trisdešimt met- 
rų į vandenį. Viskas įšąla. Šią akimirką suprantu, kad jūra nori aplink 
mus užsitraukti, kad tik beveik atsitiktinis, laikinas vandens, vėjo ir sro- 
vės derinys leidžia plaukti toliau. Kaip siena, pro kurią niekas negalėtų 
prasiveržti, už šimto jūrmylių į šiaurę driekiasi pakas. Rytuose stovi neju- 
dantys ledkalniai, atlūžę nuo Jahobshauno ledyno; vien per šiuos metus 
nuo jo nuskilo tūkstantis ledkalnių, iš viso daugiau kaip 140 milijonų to- 
nų ledo, dabar plytinčio tarp mūsų ir žemės lyg sustingusi kalnų grandinė 
75 jūrmylės nuo kranto. Bet kuriuo metu plaukiojantis ledas dengia ket- 
virtadalį Žemės jūrinio arealo: dreifuojanti ledo juosta Antarktyje yra 20 
milijonų kvadratinių kilometrų, aplink Grenlandiją ir Kanadą - tarp aš- 
tuonių ir dešimties milijonų kvadratinių kilometrų. 

Ir vis tiek jie stoja į kovą su ledu. Nori perplaukti jį, pristatyti ant jo 
naftos gręžimo platformų, vilkti plokščiaviršūnius ledkalnius iš Pietų aši- 
galio į Sacharą dykumoms drėkinti. 

Tokių užmojų paskaičiavimai manęs nedomina. Švaistomas laikas tam, 
kas neįmanoma. Galima pabandyti susigyventi su ledu. Bet negalima eiti 
prieš jį, keisti jį ar būti vietoj jo. 

Kartais ledas toks aiškus. Visa praeitis kaip ant delno. Sąvartos, kau- 
buriai, grienė, atsiradusi pašalus po atodrėkio. Ledo mozaika, įvairiausio 
amžiaus mišinys: juodieji senojo ledo luitai, sikussag, susidarę uždaruose 
fiorduose, laikui bėgant atsiskyrę ir atnešti į jūrą. Dabar, paskutinių spin- 
dulių nušviestas, iš debesų, po kuriais paniro saulė, leidžiasi purus šydas. 
Oanik, krintantis sniegas. 

Iš baltosios plynės į mano širdį tiesiasi vamzdelis, tarsi iš ledo kiltų 
sūrus vandens medis. 


Atsibudusi suprantu, kad miegojau. Jau turbūt naktis. 

„Kronas“ vis dar plaukia. Iš judesių sprendžiant, Lukas vis dar laužiasi 
pro naująjį ledą. 

Bandau ištraukti medicinos spintos stalčius. Užrakinta. Apsivyniojusi 
megztiniu alkūnę trinkteliu į durelių stiklą. Ant lentynų žirklės, spaustu- 
kai, pincetai. Otoskopas, butelis etanolio, jodas, steriliai įpakuotos chi- 
rurginės adatos. Randu du vienkartinius plastikinius skalpelius ir pleist- 
ro ritinėlį. Sudėjusi abu siaurus ir trapius plastikinius kotus apvynioju 
pleistru. Dabar taip greit neperlūš. 

Nesigirdėjo žingsnių, durys atsiveria lyg niekur nieko. Nešinas padėk- 
lu įeina mechanikas. Dar labiau išvargęs ir sugunkęs nei tada, kai mačiau 
jį paskutinį kartą. Įsistebeilija į sudaužytą stiklą. 

Prispaudžiu skalpelį prie šlaunies. Suprakaituoja rankos. Zvilgteli, ką 
laikau, ir aš padedu peilį ant gulto. Pastato padėklą. 

— U-ursas pasistengė. 

Jaučiu, apsivemčiau tik pažiūrėjusi į maistą. Nuėjęs uždaro duris. Pa- 
sitraukiu į šalį. Vos tvardausi. 

Blogiausias dalykas — ne pyktis. Blogiausia po juo glūdintis geismas. 
Su aiškiais jausmais įmanoma susitaikyti. Bet šitas tykantis noras prisi- 
glausti prie jo mane gąsdina. 

— Pati b-buvai ne vienoj ekspedicijoj, Smila. Ž-žinai, kaip būna, kai 
nieko negali p-padaryti, kai nebesustabdysi. 

Pradedu galvoti, kad jo nepažįstu, kad niekada nebuvau atsidavusi. 
Kita vertus, užplūsta šalto išdidumo jausmas, kad jis neišduos to, kas tarp 
mūsų buvo. Pirmai progai pasitaikius išspirsiu jį iš savo gyvenimo. Bet 
dabar šitas žmogus — mano vienintelė, trapi, neįmanoma viltis. 

— Noriu tau kai ką parodyti, - sakau. Ir sušnibždu, ką. 

Nusijuokia įsitempęs. 

— Tai neįmanoma, Smila. 

Atidarau duris, kad išeitų. Kalbėjomės pusbalsiu, dabar užteks. 

— Izaijas, - sakau. - Dabar jau ir tu su jais. Dabar ir tu štovėjai užjo ant 
stogo. 

Sugriebia man virš alkūnių ir kilstelėjęs paneša link gulto. 

— Kaip gali b-būti tokia tikra, Smila? 

Dar labiau mikčioja. Veidu šmėkšteli išgąstis. Dabar bijau turbūt nebe 
vieno žmogaus „Krone“. 

— Nepaspruksi? P-po to grįši atgal s-su manim? 

Vos nesusijuokiu. 

— Kur man bėgti, Fiojli?? 

Nesišypso. 

— Landeris sakė matęs tave einant vandeniu. 

Nusimaunu kojines. Prie pirštų prilipdyta juostelė pleistro. Po ja lai- 
kosi Jakelseno visraktis. 


Nieko nesutinkam. Virš užpakalinio denio užgesinta šviesa. Man atra- 
kinus duris pajuntam, kad stovim keli metrai nuo tos denio platformos, 

kur mažiau nei prieš dvidešimt keturias valandas laukėm tikėdamiesi pa- 
matyti paskutinę Jakelseno kelionę. Šitas jutimas nieko ypatinga nereiš- 
kia. Meilė atsiranda iš pertekliaus ir dingsta, kai prabunda instinktai: al- 
kis, miego poreikis, savisauga. 

Apatiniame aukšte uždegu šviesą. Marios šviesos palyginti su bateri- 
nio žibintuvėlio kūgiu. Gal ir neatsargu. Bet nėra laiko imtis ko kito. Vė- 
liausiai po poros valandų būsim pasiekę tikslą. Tada užsižiebs denio švie- 
sos ir į visas šitas tuščias patalpas prigužės Žmonių. 

Sustojam prie galinės sienos. 

Visiškai pasikliauju savo nuojauta. Stebiuosi, kodėl siena pagal mano 
apskaičiavimus pastumta nuo hidraulinės valdymo sistemos daugiau kaip 
penkias pėdas. Kodėl vienoj vietoj už jos girdėti kažkoks generatorius. 

Žvilgteliu į mechaniką. Staiga imu nebesuprasti, ko jis ėjo kartu. Tur- 
būt ir pats nežino. Gal kad neįtikimi dalykai traukia? Parodau metalo 
dirbtuvės duris. 

— Ten yra kūjis. 

Atrodo, negirdi, ką sakau. Stipriai suėmęs sienos apvadą nuplėšia. Ap- 
žiūri vinių skylutes. Medis naujas. 

Įkišęs pirštus į plyšį tarp plokštės ir pertvaros patraukia. Siena nepasi- 
duoda. Kiekvienoje pusėje gal po penkiolika vinių. Tada dar kartą stip- 
riai trukteli ir ji lieka jo rankose. Šešių kvadratinių metrų, dešimties mili- 
metrų storio faneros plokštė. Jo rankose panaši į spintos dureles. 

Už durų stovi šaldytuvas. Dviejų metrų aukštumo, metro pločio, paga- 
mintas iš nerūdijančio plieno, primena man septintojo dešimtmečio pie- 
nines Kopenhagoje, kur pirmą kartą pamačiau žmones eikvojant energi- 
ją laikyti produktams šaltyje. Kad nesvyruotų, pritvirtintas metaline plokš- 
te, turbūt įmontuota į buvusią galinę sieną ir tvirtai priveržta prie šaldy- 
tuvo dugno. Užrakintas cilindrine spyna. 

Mechanikas išsitraukia atsuktuvą. Atsuka plokštę. Tada tvirtai apglė- 
bia, atrodo, nepakeliamą šaldytuvą. Visiškai atsipalaiduoja. Ir staigiai truk- 
teli jį pusmetrį į priekį. Judesiai tvirti, žino, kad įtempti visas jėgas įma- 
noma tik vieną šimtąją sekundės dalį. Dar triskart trukteli ir atsuka šal- 
dytuvą užpakaliu į mus. Jo kišeninis peiliukas turi žvaigždinį atsuktuvą. 
Užpakalinė sienelė priveržta gal penkiasdešimčia varžtų. Prispaudžia at- 
suktuvą prie varžto vagutės ir, prilaikydamas kairiosios rankos smiliumi, 
suka į kairę nėkart nesustodamas. Varžtai krinta patys vienas po kito. 
Neužtrunka nė dešimties minučių. Rūpestingai susirenka juos į kišenę. 

Pakelia visą užpakalinę sienelę su laidais, šaldymo grotelėm, kompreso- 
riumi ir skysčių talpykla. 

Net tokiomis aplinkybėmis peršasi mintis, kad prieš mus atsivėrė ne- 
įprastas ir kartu banalus vaizdas. Žiūrim į šaldytuvą iš vidaus. 

Jis visas pilnas ryžių. Rūpestingai sukrautos iki pat viršaus stovi ketur- 
kampės dėžutės. 

Paima vieną, atidaro ir išima ryžių maišelį, skirtą virti. Spėju žasiisii 
kad juk vis tiek neturiu, ką prarasti. Staiga pastebiu, kad jo veidas įsitem- 
pia. Žvilgteliu į maišelį. Matinis, bet truputį persišviečia. Jame ne ryžiai — 
vakuume įpakuota medžiaga kieta ir gelsva, panaši į baltąjį šokoladą. 

Atlenkęs peilio geležtę prakrapšto maišelį. Gavęs oro visas subliūkšta. 
Į delną byra tamsios granulės lyg į smėlio laikrodį pripylus lydyto sviesto. 

Nesirinkdamas paima dar porą dėžučių, atidaro ir žvilgtelėjęs vidun 
atsargiai pastato į vietą. 

Prisuka sienelę ir nustumia šaldytuvą į vietą. Nepadedu jam. Negaliu 
prie jo liestis. Atsinešęs fanerą prispaudžia sieną, pasiima plaktuką ir rū- 
pestingai prikala, kaip buvo. Dirba vangiai, lyg nesavom rankom. 

— Majam, - sakau. — Tarpinis produktas tarp žalio opiumo ir heroino. 
Aliejingas, todėl reikia laikyti šaldytuve. Jį išrado Tiorkas. Man Raunas 
pasakojo. Toks buvo jo ir Verleno susitarimas. Čia Verleno kąsnelis. Grįž- 
dami atgal turėsim užsukti į uostą. Gal Holsteinsborgą, gal į Nuuką. Tur- 
būt jis turi ryšių „Grenlandijos žvaigždėje“. Tik prieš dešimtį metų nele- 
galiai įveždavo alkoholį ir cigaretes. Dabar tai jau praeityje. Tapo senais 
geraisiais laikais. Nuuke pilna kokaino. Grenlandų viršūnėlės gyvena kaip 
Europoj. Puikiausia rinka. 

Užsisvajojęs, Žvilgsnis nutolęs. Turiu jį paveikti. 

— Jakelsenas turbūt aptiko tai. Turbūt išsiaiškino. Ir išsidavė. Perverti- 
no save, pernelyg pasitikėjo savo jėgom. Pagąsdino juos. Tai prispyrė im- 
tis priemonių. Tiorkas parūpino telegramą. Buvo priverstas. Bet jie su 
Verlenu nekenčia vienas kito. Atėję iš dviejų skirtingų pasaulių. Veikia 
išvien tik todėl, kad gali pasinaudoti vienas kitu. 

Jis pasilenkia prie manęs ir suima už rankų. 

— Smila, - šnibžda, - kai buvau mažas, turėjau tokį tanką, prisukamą, 
su vikšrais. Padėk ką nors priešais, užropos stačias, nes jo pavara buvo 
labai žema. Jeigu kliūtis visai stati, tada pasisuka ir ropoja palei ją, kol 
randa kitą kelią. Jo nebuvo galima sustabdyti. Tu, Smila, tokia pat maši- 

na. Tavęs neturėjo prileisti prie viso šito, bet tu nenurimai. Norėjo palikti 
Kopenhagoj, o tu išdygai laive. Tada tave uždaro, aš pakišau tą mintį, taip 
tau saugiausia. Užrakina, baigta Smilai, o tu staiga vėl laisvėj. Vis pasiro- 
dai. Tu tokia mašina, Smila, tokia vaikiška lėlė vartiklė. 

Jame grumiasi nesuderinami jausmai. 

— Kai aš buvau maža, - sakau, - tėtis padovanojo man pliušinį meškiu- 
ką. Iki tol turėjom tik pačių pasidarytas lėles. Meškiukas išlaikė savaitę. 
Iš pradžių išsipurvino, paskui nusišėrė, tada praplyšo, išdribo visas kam- 
šalas ir vidus liko tuščias. Tu toks meškiukas, Fiojli. 


Sėdim jo kajutėje ant gulto vienas šalia kito. Ant stalo vienas iš jo plokš- 
čiųjų butelių, bet geria tik mechanikas. 

Susigūžęs, rankos subruktos tarp šlaunų. 

— Tai meteoras, - sako jis, - toks akmuo. Tiorkas sako, kad senas. Įstri- 
gęs į vadinamąjį balną oloje po ledu. Turim jį parsigabenti. 

Prisimenu nuotraukas tarp Tiorko popierių. Kaip aš iškart nesusigau- 
džiau. Kai priminė rentgeno nuotraukas. Vidmanšteteno struktūrą gali- 
ma rasti kiekvienam mokykliniam vadovėly. Regimoji santykio tarp ni- 
kelio ir geležies meteorituose išraiška. 

— Kam jam jo reikia? 

— Radus ką nors įdomaus Grenlandijoje, reikia pranešti Nuuko nacio- 
naliniam muziejui. Tada tie s-skambins į Kopenhagą, Mineralogijos mu- 
ziejų ir Metalurgijos institutą. Radinį įregistruos kaip nacionalinę verty- 
bę ir konfiskuos. 

Pasilenkia. 

— Tiorkas sako, kad jis sveria 50 tonų. Didžiausias kada nors rastas me- 
teoras. 1991-aisiais buvo atvežę deguonies ir acetileno. Atskėlė kelis luitus. 
Tiorkas sako, kad jame yra deimantų. Žemėje nežinomų medžiagų. 

Jei ne šita nenormali situacija, gal net susijaudinčiau dėl jo berniokiš- 
kumo. Susižavėjęs paslaptinga medžiaga, deimantais, vaivorykštės gale 
užkastu lobiu vaikas. 

— O Izaijas? 

— Izaijas irgi plaukė 1991-aisiais. Kartu su s-savo tėvu. 

Žinoma, kaipgi kitaip. 

— Pabėgo iš laivo Nuuke. Jie atejo jį palikti. Paskui Lojenas rado ir 
išsiuntė namo. 

— O tau, Fiojli, - sakau. - Ko tau iš jo reikėjo? 

Supratęs, ką turiu minty, užsidaro, veidas tampa bejausmis. Šią minu- 
tę, kai jau vis tiek per vėlu, skverbiuosi į jo sielos užkaborius. 

— Ašjo, aišku, neliečiau. Ten, ant stogo. Mylėjau jį taip, k-kaip niekada... 

Balsas užlūžta nebaigus sakinio. Laukia, kol nuslūgs jaudulys. 

— Tiorkas žinojo, kad jis kai ką pasiėmė. Magnetofono k-kasetę. Ledy- 
nas buvo pasislinkęs. Jie ieškojo dvi savaites ir negalėjo rasti. T-ada Tior- 
kas išsinuomojo sraigtasparnį ir nuskrido į Tulę. Ieškoti eskimų, buvusių 
ten 1966-aisiais. Rado. B-bet jie nesutiko važiuoti dar kartą. Tada jis pa- 
prašė nupasakoti maršrutą. Šitą įrašą pasiėmė Baronas. Tu jį radai. 

— O kaip tu atsikraustei į Baltąjį 2 

Atsakymą žinau pati. 

— Vingas, - sakau. - Vingas pasirūpino. Jis įtaisė tavę stebėti Julijanos 
su Izaiju. 

 Papurto galvą. 

— Na, žinoma, atvirkščiai, — sakau, - tu ten jau gyvenai. Vingas atkėlė 
Izaiją su Julijana, kad būtų tau po akių. Gal kad išsiaiškintum, ką jie žino 
ir kiek atsimena. Todėl ir Julijanos prašymas perkelti juos arčiau žemės 
nebuvo patenkintas. Jie turėjo būti tau pašonėj. 

— Mane pasamdė Zaidenfadenas. Apie kitus du nieko nebuvau girdė- 
jęs. Kol tu neprisikapstei. Buvau nardęs Zaidenfadenui. Jo specialybė — 
transporto inžinierius. Tuo metu vertėsi antikvariniais daiktais. Iškelda- 
vau jam šventųjų statulėles iš Liai ežero E prieš paskelbiant nepa- 
prastąją padėtį. 

Prisimenu arbatą, kuria jis mane vaišino, jos tropikų skonį. 

— Vėliau susitikau jį Kopenhagoj. Neturėjau darbo, k-kur 2 Pa- 
siūlė man stebėti Baroną. 

- Nėra Žmogaus, kuriam nepalengvėtų priverstam papasakoti teisybę. 
Mechanikas nemoka meluoti. 

— O Tiorkas? 

Žvilgsnis užgęsta. 

— Jis iš tų, kurie įvykdo, ką užsibrėžė. 

— Ką jis Žino apie mus? Ar žino, kad dabar čia sėdim? 

Papurto galvą. 

— O tu, Fiojli. Kas tu esi? 

Jo akys pasidaro tuščios. Šito klausimo niekada gyvenime nėra kėlęs. 

— Aš iš tų, kurie norėtų šiek tiek užsidirbti. 

— Tikiuosi, nepašykštės, — sakau. — Turėtų atlyginti už dviejų vaikų mirtį. 

Sučiaupia lūpas. 

— Duok man gurkšnelį, - sakau. 

Butelis tuščias. Iš stalčiaus traukiant kitą šmėkšteli apvali mėlyna plas- 
tikinė dėžutė ir geltonas skudurėlis, į kurį įvyniota kažkas stačiakampio 
formos. 

Butelis akyse senka. 

— Lojenas, Vingas, Andrėjas Finas? 

— Juos išbraukė iš žaidimo pačioj pradžioj. P-per seni. Šita ekspedicija 
turėjo būti mūsų. 

Kalba ne savo žodžiais - mėgdžioja Tiorką. Naivumas gali būti pa- 
trauklus. Bet matant, kaip naivuolis leidžiasi apgaunamas, apima neviltis. 

— O kai aš tampu rakštimi, jūs nusprendžiai, kad tau reikės tyliai ra- 
miai pasekti mane? 

Papurto galvą. 

— Aš nieko tada apie tai nebuvau girdėjęs, tiksliau, apie Tiorką ir Kat- 
ją. Tik paskui. Ką mes su tavim sužinojom, man buvo naujiena. 

Dabar suprantu, koks jis. Nesijaučiu nusivylusi. Tiesiog dabar viskas 
atsistoja į savo vietas. Apsisukus galvai viskas būna labai paprasta. Kaip 
matematikoj. Tik kai permatau jį kiaurai, ateinu į protą, palikusi didvyrio 
iliuziją grįžtu prie žemės. 

Arba jau pasigėriau nuo pirmųjų gurkšnių. Štai kaip baigiasi retai iš- 
geriantiems. Apgirsti jau pirmosioms molekulėms įsisiurbus į ryklės glei- 
vinę. Atsistojęs nueina prie iliuminatoriaus. Pasilenkiu. Viena ranka imu 
butelį, kita ištraukusi stalčių apčiupinėju skudurėlį. Po juo - apvalus, ban- 
guotas metalinis daiktas. 
ir lengvatikis. Jam reikia alionišio jis Savaliasas Ir dar matau o rūpes- 
tingumą, šilumą, ištvermę, 170 aistrą. J is vis dar vienintelė mano viltis. 
kitam, nebėra neatsakytų klausimų, SSL ir liguistų įtarimų. Praeitis 
liko prabanga, kurios daugiau negalim sau leisti. 

— Fiojli, - sakau, — ar tau reikės nerti prie to akmens? 

Linktelėjo. Negirdėjau, ar ką atsakė. Bet linktelėjo. Šis patvirtinimas 
akimirksnį sustabdo visa kita. 

— Kodėl? - girdžiu save klausiant. 

— Jis yra tirpsmo vandenų ežere. Beveik įšalęs. Akmuo turėtų būti ne- 
toli ledo paviršiaus. Zaidenfadenas mano, kad nebus sunku iki jo nusi- 

leisti. Arba tirpsmo vandenų tuneliu, arba iškart už balno esančio lūžio 
plyšiais. Sunkiausia bus jį iškelti. Zaidenfadenas sako, kad reikės papla- 
tinti tunelį, sausinantį ežerą, ir juo išnešti akmenį. Platins sprogdindami. 
Visą laiką bus dirbama po vandeniu. 

Atsisėdu šalia jo. 

— Vanduo, - sakau, - užšąla esant maždaug nuliui laipsnių. Kaip tau 
Tiorkas paaiškino, iš kur aplink akmenį vanduo? 

— Ar tai kažkaip nesusiję su ledo slėgiu? 

— Kažkaip susiję. Juo žemiau, juo ledynas darosi šiltesnis. Dėl viršu- 
tiniosios ledo masės slėgio. Penkių šimtų metrų gylyje žemyninis ledas 
būna -23*C. Penkiais šimtais metrų žemiau temperatūra pakyla iki -10*C. 
Kadangi tirpimo taškas priklauso nuo slėgio, tai net žemėsnėje kaip užšali- 
mo temperatūroje atsiranda vandens. Gal net esant -1,6*C ar-1,7*C. Yra 
vidutinio šiltumo ledynų, Alpėse arba Uolėtuosiuose kalnuose, kur jau nuo 
trisdešimties metrų gylio galima rasti tirpsmo vandenų. 

Linkteli. 

— Taip ir Tiorkas aiškino. 

— Bet Gela Alta ne Alpėse. Jis vadinamas šaltuoju ledynu. Be to, jis 
labai mažas. Šituo metu paviršiaus temperatūra yra apie -10*C. Apa- 
čioje irgi panaši. Šitam ledyne negali susidaryti nė lašelis tekančio van- 
dens. | 

Gerdamas žiūri į mane. Mano žodžiai jo nesutrikdė. Gal taip ir nesu- 
prato. Gal Tiorkas pažadina Žmonėms pasitikėjimą, atitveriantį nuo ap- 
linkinių. O gal kaip visada: ledo nepažįsta tie, kurie ant jo negimė. Ban- 
dau kitaip jį paveikti. 

— Ar jie tau sakėsi, kaip jį rado? 

— Rado grenlandai. Priešistoriniais laikais. Apie tai pasakoja legendos. 
Tam ir ėmė Andrėją Finą Lichtą. Tada akmuo gal dar buvo ant ledo. 

— Kai meteoras įskrieja į atmosferą, - sakau, - maždaug 150 kilometrų 
aukštyje, pirmiausia per jį pereina sprogimo banga, tarsi būtų įsirėžęs į 
betono sieną. Viršutinis sluoksnis apsilydo. Esu mačiusi juodų dulkių juos- 
tų ant žemyninio ledo. Taip sumažėja meteoro greitis ir išskiriama šilu- 
ma. Jeigu pasiekia žemę nesuiręs, jo temperatūra paprastai būna lygi vi- 
dutinei Žemės temperatūrai, apie penkis laipsnius. Taigi jis neištirpina 
ledo. Bet ir nelieka gulėti paviršiuje. Sunkio jėga ramiai ir iš lėto spau- 

džia jį žemyn. Nebuvo rasta nė vieno, net mažiausio, meteorito ant ledo. 
Ir nebus. Nuo sunkio jėgos jie grimzta. Įtraukti žemės laikui bėgant pa- 

tenka į jūrą. O jeigu patenka į požeminį plyšį, juos sutraiško. Ledynas ne 
lipšnuolis. Jis milžiniško obliaus ir akmenskaldės derinys. Nesaugo geo- 
logų dėmesio vertų daikčiukų stebuklingose olose. Nudildo juos, sumala 
į miltus ir išmeta į Atlantą. 

— Tada aplink jį turbūt yra šiltų šaltinių. 

— Gela Altoj nėra aktyvių vulkanų. 

— Aš m-mačiau nuotraukas. Meteoritas yra ežere. 

— Ir aš, - sakau, — mačiau nuotraukas. Jeigu jos ne akių dūmimas, tai 
jis tikrai ežere. Bet turiu slaptą viltį, kad tai vis dėlto apgaulė. 

— Nes? 

Abejoju, kad supras. Bet pasirinkimo nėra, tik laikytis tiesos. Mano 
manymu, tiesos. 

— Aš tiksliai nežinau. Bet atrodo, kad šiluma sklinda iš paties akmens. 
Kad jis spinduliuoja energiją. Gal tai susiję su radioaktyvumu. Bet gali- 
ma paaiškinti ir kitaip. 

— Kaip? 

Matau, kad ir pats yra panašiai svarstęs. Irgi jautė, kad kažkas blogai. 
Bet stūmė nerimą šalin. Jis danas. Visada daug lengviau nutylėti, negu 
apsisunkinti teisybe. 

- Priešakinis „Krono“ triumas perdarytas. Jį galima sterilizuoti. Įreng- 
tas taip, kad būtų galima tiekti deguonį ir atmosferos orą. Atrodo, lyg jie 
ketintų gabenti didelį žvėrį. Man šovė mintis, kad galbūt Tiorkas mano, 
jog tas akmuo, kurį turėsite iškelti, yra gyvas. 


Butelis tuščias. Ė 

— Neblogai sugalvota - įjungti signalizaciją, - sakau. 

Vangiai šypteli. 

— Tik taip galima buvo padėti popierius atgal ir p-paaiškinti, kodėl jie 
šlapi. 

Sėdim priešiniuose gulto galuose. „Kronas“ plaukia vis lėčiau. Manyje 
šėlsta tamsus ir geismingas mūšis tarp dviejų skirtingų nuodų: akivaiz- 
džiai neveikiančio amfetamino ir maloniai užliejusio alkoholio. 

— Tada, kai Julijana tau papasakojo, kad Lojenas reguliariai tyrė Izai- 
ją, pagalvojau, kad tai turėtų būti susiję su kokia nors liga. Bet tvirtai 
įsitikinau tik pamačiusi rentgeno nuotraukas iš 1966-ųjų ekspedicijos. La- 
germanas jas gavo Karalienės Ingridos ligoninėje Nuuke. Jie žuvo ne nuo 
sprogimo. Juos apipuolė kažkoks parazitas. Gal kažkokia kirmėlė. Di- 

džiausia iš visų žinomų. Ir greičiausia. Jie mirė per kelias dienas. O gal 
per kelias valandas. Lojeną domino, ar Izaijas užsikrėtė. 

Papurto galvą. Nenori tikėti. Juk atvyko ieškoti lobio. Deimantų. 

— Tik todėl Lojenas nuo pat pradžių -buvo su jais. Jis mokslininkas. 
Pinigai jam antroj vietoj. Mintys sukosi apie Nobelio premiją. Jau penk- 
tajam dešimtmety padaręs atradimą pradėjo tikėtis sensacijos, sukrėsian- 
čios visą mokslo pasaulį. 

— Tai kodėl tada jie man šito nepasakė? 

Visi mes gyvenam aklai pasitikėdami tais, kurių rankose teisė spręsti. 
Pasitikime mokslu. Pasaulis painus, nieko tikro negali Žinoti. Sutinkam, 
kad žemė apvali, kad atomo branduoliai jungiasi vienas su kitu kaip lašai, 
visata yra uždara ir kad būtina valdyti genetinę medžiagą. Ne todėl, kad 
žinotume, jog tai tiesa, bet todėl, kad tikime mums tai papasakojusiais. 
Mes visi mokslo prozelitai. Tik, priešingai nei kitose religijose, atstumo 
tarp mūsų ir bažnyčios tarnų nebegalime įveikti. Sunkiausia susidūrus su 
atviru melu. Nulemiančiu gyvenimą. Mechanikas išsigando lyg vaikas, pir- 
mąkart pagavęs tėvus sakant netiesą, nors visą laiką nujautė meluojant. 

— Izaijo tėvas buvo panėręs po vandeniu, - sakau. - Turbūt ir kiti. Dau- 
guma parazitų pereina tarpinę stadiją vandeny. Tau reikės nerti. Ir liepti 
nerti kitiems. Tau paskutiniam bus paaiškinta. 

Iš susijaudinimo atsistoja. 

— Padėsi man paskambinti, - sakau. 

Prieš išeinant mano ranka įslysta į stalčių ir sugriebia į skudurėlį įvy- 
niotą metalinį daiktą su apvalia plokščia dėžute. 

Radijo kajutė yra už tiltelio, priešais karininkų kajutkompaniją. At- 
ėjom nepastebėti. Prie durų stabteliu. Jis papurto galvą. 

— Ten tuščia. Pagal IMO taisykles turi būti budima du kartus per valan- 
dą, bet mūsų laive nėra radisto. Todėl jie nustatę ties 2182 kilohercais, 
dažniu, atitinkančiu tarptautinį pavojaus signalą, ir prijungę prie signali- 
nio įtaiso, turinčio suveikti, jei kas pasiųstų nelaimės šauksmą. 

Jakelseno raktu durys neatsirakina. ŽMG] rėksiu. 

— Man reikia įeiti, - sakau. 

Patraukia pečiais. 

— Tu skolingas mums abiem, - sakau. 

Vis dar dvejoja. Paskui atsargiai suima abiem rankom duk rankeną ir 
stumteli. Negirdėti lūžtančio medžio traškėjimo, tik skląstis braukia per 
metalinį rėmą. 

Kajutė labai maža, visko prigrūsta. Nedidelis LAD'as, dvigubas šaldy- 
tuvo didumo ilgųjų bangų siųstuvas, niekada mano nematyta dėžė su pri- 
tvirtintu Morzės raktu. Stalas, kėdės, telekso aparatas, faksas, kavos apa- 
ratas, cukrus ir plastikinis puodelis. Ant sienos laikrodis, jo stiklas aplip- 
dytas įvairiaspalviais popieriniais trikampiais, mobilusis telefonas, kalen- 
dorius, aparatūros garantijos pažymėjimai siaurais metaliniais rėmais, li- 
cencija Sonei dirbti radistu. Ant stalo pritvirtintas magnetofonas, naudo- 
jimosi instrukcijos, atverstas radijo ryšių žurnalas. 

Ant popieriaus skiautės užrašau 4 

— Rauno, - sakau. 

Suakmenėja. Paimu už rankos, pagalvoju, kad paskutinį kartą gyveni- 
me prie jo liečiuosi. 

Sėdasi į krėslą ir virsta kitu žmogumi. Kaip virtuvėj, jo iudiėsiai tampa 
greiti, tikslūs ir tvirti. Pabarbena į ciferblatą. 

— Trikampiais pažymėtas tarptautinis sutartasis laikas, kai kanalai turi 
būti neužimti ir gali priimti pavojaus signalą. Jeigu mes šito nepaisysim, 
įsijungs signalizacija. Aukštam dažniui šitas laikas yra nuo pusės iki trys 
minutės po pusės ir po kiekvienos valandos trys minutės. Turim dešimt 
minučių. 

Ištiesia man telefono ragelį, pats paima pagrindinį aparatą. Atsisėdu 
šalimais. 

— Tokiu oru ir per tokį atstumą nuo kranto - beviltiška, — sako. 

Pradžioje suprantu, ką jis daro, nors pati viena nebūčiau susigaudžiusi. 

Pasirenka maksimalų 200 W galingumą. Taip darydamas siuntėjas ri- 
zikuoja nustelbti savo paties signalą, bet blogu oru ir per tokį atstumą 
kitaip neįmanoma. 

Iš pradžių tuščiame eteryje girdėti tik traškesys, paskui prasiskverbia 
balsas. 

— This is Sisimiut. What can we do for you?" 

Nusprendžia siųsti nešančiuoju signalu. Siųstuvas su mechanine daž- 
nių skale ir programuojamaisiais dažniais. Dabar jis visą laiką ieškos ne- 
šančiojo signalo, kol pokalbis bus siunčiamas viena šonine juosta. Pats 
geriausias, o gal tokią naktį ir vienintelis būdas. 

Prieš pat sureguliuojant imtuvas pagauna Kanados stotį, trumposio- 
mis bangomis transliuojančią klasikinę muziką. Akimirksnį nieko nebe- 


“ Sisimiutas klauso. Kuo galėtume padėti? (Angl.) 

matau, kambarį užplūsta vaikystės prisiminimai. Viktoras Halkenvadas 
dainuoja „Gurrelieder“. Paskui vėl pasigirsta Sisimiutas. 

Mechanikas neprašo Liungbiu radijo, bet kviečia Reikjaviką. Stočiai 
atsiliepus paprašo Torshauno. 

— Kas čia vyksta? — klausiu. 

"Uždengia mikrofoną. 

— Kiekvienoje didesnėje stotyje yra automatinė pelengatoriaus ante- 
na, įsijungianti priėmus signalą. Tuo laivo vardu, kurį tu pasakai, užrašo 
sąskaitą už pokalbį. Jie įsitikinę, kad sumelavus vardą, galės nustatyti lai- 
vo padėtį. Šitaip visada sužino kalbėjusiųjų koordinates. Aš m-mėtau pė- 
das. Sulig kiekviena nauja stotim vis sunkiau susekti, iš kur skambinama. 
Po ketvirtos nebeįmanoma. 

Susisiekęs su Liungbiu radiju pasisako skambinęs iš gė „Kendi 2“ ir 
duoda Rauno telefoną, žiūri man į akis. Abu žinom, kad jeigu aš pareika- 
laučiau skambinti kitaip, sujungti tiesiai sa Raunu, kad tas galėtų susekti 
„Krono“ padėtį, jis nutrauktų ryšį. Nieko nesakau. Jau ir taip nemažai iš 
jo išspaudžiau. Ir dar ne galas. 

Paprašo avarinės bangos, kad niekas nesiklausytų. Toli, toli, kitame 
pasaulio krašte, skamba telefonas. Signalas silpnas, plaikstosi. 

— Kaip lauke, Smila? 

Bandau prisiminti, kokia naktis ir koks oras. 

— Ledo kristalų debesys. 

— Tai blogiausia. Trumposios bangos sklinda atsispindėdamos nuo jo- 
nosferos. Sniegas arba debesys jas slopina. 

Telefonas skamba negyvu, monotonišku garsu. Nuleidžiu rankas. Iš 
nevilties mano skrandis susileido. 

Staiga pakelia ragelį. 

"— Klausau. 

Balsas aiškus. Lyg kalbėtų visai šalia, bet užsimiegojęs. Danijoje turė- 
tų būti apie penkias ryto. * 

Įsivaizduoju ją. Kaip iš nuotraukų Rauno piniginėj. Baltaplaukė, vil- 
noniu kostiumėliu. 

— Norėčiau kalbėti su Raunu. 

Bededant ragelį šalimais pravirksta vaikas. Matyt, miegojo kartu mie- 
gamajame. Gal lovoje tarp jų. 

— Raunas klauso. 

— "Tai aš, - sakau. 

— Paskambinkit kitą kartą. 

Balsas skamba taip ryškiai, kad griežtas atsakymas tampa dar aiškes- 
nis. Nežinau, kas atsitiko. Nuėjau per toli, kad apie tai galvočiau. 

— Per vėlu, — sakau. — Norėčiau pasikalbėti apie tai, kas dedasi ant 
stogų. Singapūre ir Christianshaune. 

TIVli, bet nededa ragelio. 

Negaliu įsisvaizduoti jo ne darbe. Kaip apsirengęs miega? Koks atro- 
do dabar, lovoje, šalia savo vaikaičio? . 

— Įsivaizduokim vėlyvą pavakarį, - sakau. - Berniukas pats pareina iš 
darželio. Jį vieną paima ne kasdien. Eina kaip visada vaikai — netiesiai, 
šokčiodamas, nuleidęs akis į žemę. Mato tik kas po nosim. Kaip ir jūsų 
vaikaičiai, Raunai. 

Girdžiu, kaip įkvepia oro, taip aiškiai lyg stovėtų šalia mūsų. 

Mechanikas nusiėmęs vieną ausinę, kad kartu galėtų sekti pokalbį ir 
klausytis garsų koridoriuje. 

— Todėl nepastebi vyro priešais, kol neįsibeda į jį. Laukė automobilyje. 
Į mašinų aikštelę neišeina nė vienas langas. Beveik sutemę. Gruodžio 
vidurys. Vyras sugriebia jį. Ne už rankos, bet už drabužių. Neperšlampa- 
mų kelnių kišenės atlapo; jos neplyšta ir nelieka žymės. Tačiau klysta. 
Berniukas atpažįsta jį tą pačią sekundę. Kartu praleido ne vieną savaitę. 
Bet prisimena ne vien dėl to. Vaiko atminty - paskutinės dienos. Ir vieną 
matė mirštant savo tėvą. Galbūt matė, kaip tas vyras vertė narus nerti, 
jau Žuvus vienam žmogui. Tada, kai jie dar nebuvo supratę priežasties. O 
gal išgyvenęs mirtį vaikas visam laikui susiejo ją su šituo vyru. Kaip ten 
būtų, jis mato priešais ne žmogų, o grėsmę. Visa vaiko siela ją pajunta. 
Pribloškiančią grėsmę. Iš pradžių sustingsta. Visi vaikai sustingsta. 

— Spėliojat, - sako Raunas. | 

Ryšys prastėja. Vos nepametu minties. 

— Vaikas, esantis šalia jūsų, — sakau, - irgi sustingtų. Būtent čia vyras ir 
suklydo. Berniukas priešais atrodo toks mažytis. Kaip lėlė. Lenkiasi prie 
j0, nori užkelti ant sėdynės. Sekundę išleidžia iš rankų. Ir padaro klaidą. 
Neįvertino jo stiprybės. Berniukas puola bėgti. Po kojom - ištryptas snie- 
gas. Todėl vyras jo nepaveja. Nepratęs bėgti sniegu. 

Abu suklūsta, sėdintis šalimais ir kitas, be galo toli. Klauso ne tiek ma- 
nęs, kiek mus apipynusios baimės, vaiko išgąsčio, kurį nešiojamės savy. 

— Berniukas bėga palei namą. Vyras išlėkęs į gatvę pastoja kelią. Vai- 
kas leidžiasi sandėlių link. Vyras seka iš paskos, slidinėdamas, skeryčio- 

damasis. Bet dabar ramiau, nes kito kelio čia nėra. Berniukas atsisuka į 
jį. Vyras gali atsipalaiduoti. Berniukas apsidairo. Jau nebegalvoja. Bet 
viduje vis dar veikia variklis ir nesustos, kol nebus išnaudotos visos jėgos. 
Šitą variklį vyras nežinojo esant. Staiga pamato, kad vaikas ropščiasi pa- 
stoliais. Seka paskui. Vaikas žino, kas už jo. Tai tikras siaubas. Žino, kad 
turės mirti. Šitas jausmas stipresnis nei aukščio baimė. Lipa aukštyn. Bė- 
ga stogu. Vyras sustoja. Galbūt jis iš pat pradžių šito siekė, o gal tik dabar 
šauna į galvą mintis, gal tik dabar suvokia savo ketinimus. Progą panai- 
kinti grėsmę. Garantuoti, kad berniukas niekada niekam nepapasakos, 
ką matęs vieno ledyno oloj kažkur Deivio sąsiaury. 

— Jūs spėliojat! 

Balsas virtęs šnibždesiu. | 

— Vyras eina paskui. Mato, kaip vaikas bėga palei kraštą ieškodamas 
kelio žemyn. Vaikai neaprėpia visumos vaizdo, berniukas tikriausiai nė 
nesusivokia, kur esąs. Žiūri tik kelis metrus priešais. Ties apsnigtu stogo 
šlaitu vyras sustoja. Nenori palikti pėdsakų. Tikisi, kad to neprireiks. 

Ryšys nutrūksta. Mechanikas pasuka rankenėles. Signalas grįžta. 

— Vyras laukia. Atrodo perdėm pasitikintis savimi. Tarsi žinotų, kad 
jam užtenka tik būti. Užtenka jo silueto dangaus fone. Kaip Singapūre. 
Ar ten irgi tik to užteko, Raunai? Ar jis ją nustūmė, nes ji buvo vyresnė ir 
protingesnė už berniuką, nes jis galėjo prieiti visai prie pat, nes nebuvo 
sniego, ant kurio lieka pėdsakų? 

Pasigirsta garsas, toks aiškus, kad man pasirodo, jog tai mechanikas. 
Bet jis tyli. 

Vėl išgirstu. Iškankinto Rauno aimana. 

Pritildau balsą. 

— Pažiūrėkit į vaiką, Raunai, vaiką, esantį šalia jūsų, tai tas pats vaikas 
ant stogo, už jo stovi Tiorkas, jo siluetas, galėjo sustabdyti, bet ne, verčia 
trauktis tolyn, kaip tada moterį. Kas ji buvo, ką jis jai padarė? 

Balsas dingsta, vėl grįžta, tolimas tolimas. 

— Man reikia žinoti! Jos pavardė buvo Raun! 

Mechanikas užčiaupia man burną ranka. Delnas šaltas kaip ledas. Ma- 
tyt, riktelėjau. 

— „buvo... 

Balsas prapuola. 

Sugriebiu aparatą ir kratau. Mechanikas atplėšia mane. Tą pačią aki- 
mirką Rauno balsas, aiškus, skaidrus, bejausmis, grįžta. 

— Mano duktė. Jis ją nustūmė. Dabar patenkinta, panele Smila? 

— Ar ji, - sakau, - paėmė iš Tiorko tą nuotrauką? Dirbo policijai? 

Kažką atsako. Bet tuo pat metu jo balsą įtraukia triukšmo banga ir jis 
išnyksta. Ryšys nutrūko. 

Mechanikas užgesina viršutinę šviesą. Apšviestas prietaisų dėžės jo vei- 
das atrodo blyškus ir įsitempęs. Iš lėto nusiima ausines ir pakabina į vie- 
tą. Aš visa šlapia, lyg būčiau bėgusi. 

— Vaiko paliudijimas teisme vargu ar būtų buvęs laikomas rimtu. 

— Prisiekusiesiems būtų pridaręs rūpesčių, - sakau. 

Netęsia pradėtos minties, o ir nereikia. Galvojam apie tą patį. Tai, ma- 
tyt, slypėjo Izaijo akyse - žinojimas, senesnis už jį patį, senesnis už visus; 
jis kiaurai permatė suaugusiųjų pasaulį. Tiorkas susidūrė su šituo žvilgs- 
niu. Be teismo salėje pateikiamų, būna ir kitokių kaltinimų. 

— Kas bus su durim? 

Ranka atsargiai atlenkia plieninius rėmus. 


Palydėjo mane atgal išoriniais laiptais. Atėjus į ligoninę pastovi sekun- 
dę tarpdury. 

Nusisuku. Kūno skausmas mažas kaip aguonos grūdelis ir visiškai be- 
reikšmis palyginti su sielos. 

Išskėtęs pirštus Žiūri į savo rankas. 

— Kai baigsim, — sako, — aš jį užmušiu. 

Niekas nesugundytų manęs praleisti naktį - net tokią trumpą ir gūdžią 
kaip ši — ant ligonio gulto. Nuvelku patalynę, nukrapštau nuo kėdžių 
minkštąsias sėdynes ir atsigulu tiesiai prie durų. Norintis įeiti pirmiausia 
turės nustumti mane. | 

Norinčių nėra. Kelias valandas miegu kaip užmušta, paskui į kažką 
drebėdamas įsirėžia „Kronas“ ir denis prisipildo žingsnių. Lyg ir girdėjau 
sužvangant inkarą, gal laivas sustojo prie ledo krašto. Aš pernelyg pavar- 
gusi keltis. Kažkur visai prie pat tamsoje boluoja Gela Alta. 

Kai kurios miego formos yra blogiau už nemigą. Po paskutinių dviejų 
valandų atsikeliu dar labiau įsitempusi ir nuvargusi, nei būčiau visai ne- 
gulusi. Lauke tamsu. | 

Galvoje sudarau sąrašą. Ką, klausiu savęs, galėčiau prisikalbinti eiti 
kartu? Aš pati nieko nesiviliu. Tai veikiau sąmonė nebegali sustoti. Kol 
žmogus gyvas, ji nenurimdama ieško, kaip išgyventi. Tarsi viduje tūnotų 
kita būtybė, naivesnė, bet ir ištvermingesnė nei mes patys. 

Išmetu sąrašą iš galvos. „Krono“ įgulą galima padalyti į tuos, kurie jau 
prieš mane, ir į tuos, kurie dar stos prieš mane tik pajudinti. Iš mechani- 
ko nieko nesitikiu. Bandau apie jį negalvoti. | 

Kai atneša pusryčius, guliu ant gulto. Graibosi jungiklio, paprašau ne- 
degti šviesos. Padėjęs padėklą prie pat durų išeina. Morisas. Tamsoje ne- 
galėjo pastebėti sudaužyto lango. 

Prisiverčiu truputį užkąsti. Kažkas atsisėda už durų. Kartkartėm girgž- 
teli kėdė. Paskui įjungia pagalbinį variklį ir didžiuosius generatorius. Po 
dešimties minučių užpakaliniame denyje kažką iškrauna. Nematau ką. 
Ligoninės langai išeina į kairįjį bortą. 

Švinta. Atrodo, kad aušra ne šviečia, bet virtusi apčiuopiamais dūmų 
kamuoliais plaukia palei langus. | 

Salos iš šito kampo nematyti. Bet galima pajusti ledą. „Kronas“ prisiš- 
vartavo iš užpakalio. Ledkraštis gal už 75 metrų. Matau, kur vienas iš 
lynų pasiekia ledo sąvartų inkarą, pririštą prie žemės pakraščio ženklo — 
aukštų, sušalusių ledujų. 

Nuleidžia ir ištuština motorinę valtį. Per maža šviesos, kad atpažin- 

čiau Žmones ar įžiūrėčiau bagažą. Paskui pasirodo, kad visi išlipo iš jos 
palikę pririštą prie ledkraščio. 

Jaučiuosi, lyg būčiau priėjusi kelio galą. Iš žmogaus negalima reika- 
lauti toliau eiti. 

Vienoj iš kėdžių sėdynių, kurias buvau pasikišusi po galva vietoj pagal- 
vės, guli Jakelseno raktas. Ten pat yra ir mėlyna plastikinė dėžutė. Ir į 
skudurėlį įvyniotas metalinis daiktas. Maniau, kad jis aptiks tai iškart, 
bet iki šiol nepasirodė. | 

Tai revolveris. „Ballester Molina Inūnangitsog“. Pagamintas Nuuke 
su Argentinos licencija. Jo paskirtis ir išvaizda nesiderina. Stebina, kad 
blogis gali turėti tokį paprastą pavidalą. 

Šautuvus galima pateisinti, jie naudojami medžioklei. Kai kada snin- 
gant, ilgavamzdžiai, stambaus kalibro revolveriai būtini savigynai. Nes 
avijautis ar baltoji meška gali apeiti medžiotoją ir užpulti iš nugaros. Taip 
staigiai, kad šautuvo nespėtum nė apsukti. 

Bet šitam trumpanosiui ginklui jokio pateisinimo nėra. 

Šoviniai bukom švininėm kulkom. Dėžutė pilna. Prikišu būgnelį. Tel- 
pa šeši. Įspaudžiu būgnelį į vietą. 

Įkišu į gerklę pirštą. Užsikosiu gargsėdama. Spiriu į durelėse likusias 
stiklo duženas. Žvangėdamos byra ant žemės. Atsilapoja durys ir įžengia 
Morisas. Atsirėmusi į gultą laikau revolverį abiem rankom. 

— Klaupkis, - sakau. 

Eina artyn. Nukreipusi vamzdį žemyn į jo kojas nuspaudžiu gaiduką. 
Nieko nenutinka. Pamiršau nuleisti saugiklį. Trenkia sveikąja kaire ran- 
ka aukštyn. Smūgis pataiko man į krūtinę ir nubloškia prie spintos. Į nu- 
garą sminga sudaužyto lango šukės labai aštriom briaunom, persmelkia 
šaltas, gerai pažįstamas skausmas. Suklumpu. Spiria į veidą - lūžta nosis, 
akimirksnį prarandu sąmonę. Atsigavusi prie galvos pamatau jo koją, ma- 
tyt, stovi tiesiai virš manęs. Iš didžiosios darbinių kelnių kišenės išsitrau- 
kiu pleistru apvyniotus skalpelius. Pasislinkusi į priekį rėžiu žemiau kulkš- 
nies. Trakšteli trūkdama Achilo sausgyslė. Traukiant peilį iš perrėžtos vie- 
tos gilumos gelsvai blyksteli kaulas. Rituosi kuo toliau nuo jo. Bando žengti 
į mano pusę, bet griūva veidu į žemę. Tik atsistojusi pamatau, kad vis dar 
laikau rankoje revolverį. Jis klaupiasi ant vieno kelio ir iš lėto siekia striu- 
kės. Žengtelėjusi artyn trenkiu trumpuoju vamzdžiu jam per burną. Virsta 
nugara į spintą. Labiau prisiartinti nedrįstu. Išeinu. Jo raktas tebekyšo iš 
spynos. Užrakinu duris. 

Koridorius tuščias. Bet už kajutkompanijos durų kažkas juda. Prave- 
riu jas vieną centimetrą. Ursas dengia stalą. Įlendu ir sustoju. Pastato 
duonos krepšelį. Iškart nepastebi, tik po kiek laiko jo žvilgsnis užkliūva 
už manęs. | 

Atsuku termoso dangtelį. Įsipilu, įsidedu cukraus, pamaišau, geriu. 
Kava beveik verdanti, jos saldumas ir deginantis pupelių skonis kelia 
šleikštulį. 

— Kiek mes čia būsim, Ursai'? 

Įsistebeilija man į veidą. Nosies nejaučiu, tik maudžia ir karšta jos 
vietoj. 

— Jūs areštuota, Frūulein Smilla. 

— Turiu leidimą pasivaikščioti. 

Netiki. Viliasi, kad išeisiu. Aišku, pralaimėjusių isios nemėgsta. 

— Drei Tage. Rytoj reikės nunešti į krantą maisto. Visi dirbsim im 
Schnee“. 

Turės užtempti akmenį pabėgių platforma. Vadinasi, jis turėtų būti vi- 
sai netoli. 

— Kas ant kranto? 

— Tiorkas. Verlenas, der nėue Passagier: Mit Flaschen“. 

Iš pradžių jo nesuprantu. Pirštu ore nupaišo deguonies balionus. 

Žengiu pro duris, jis pasiveja mane. Istorija kartojasi dar kartą, taip 
jau yra buvę. 

— Frūulein Smilla... 

Jis, niekada nedrįsęs prisiartinti, dabar sugriebia maldaujamai už 
rankos. 

— Sie miūssen schlafen. Sie brauchen medizinische“" priežiūra... 

Ištraukiu ranką. Nepavyko jo pagąsdinti. Tik sužadinau gailestį. 


Jūroje durys rakinamos tik tuo atveju, kai patalpoje nelieka žmonių. 
Kad kilus gaisrui būtų lengviau susitvarkyti. Lukas miega prie atvirų du- 
rų. Kietai įmigęs. [ėjusi uždarau duris ir prisėdu kojūgalyje. Atplėšia akis. 
Iš miegų apsiblaususios, bet tuoj pat nuo šoko tampa stiklinės. 

— Leidau sau laikinai išeiti. 


“ Tris dienas. ...ant sniego (vok. ). 
“ Naujasis keleivis. Su buteliu (vok.). 
“" Jums reikia išsimiegoti. Jums būtina medicininė priežiūra (vok.). 

Bando sugriebti mane. Miklesnis, nei galėtum tikėtis turėdamas min- 
ty, kad jis guli ant nugaros, kad ką tik miegojo. Parodau revolverį. Vis 
tiek nesiliauja. Nukreipiu vamzdį į veidą ir nuleidžiu saugiklį. 

— Neturiu ką prarasti, - sakau. 

Atsipalaiduoja. 

— Grįžkit atgal. Areštuotai jums saugiausia. 

— Aha, - sakau, - tikrai labai ramu su Morisu anapus durų. Apsivilkit 
paltą. Eisim į lauką. 

Dvejoja. Paskui apsidairo drabužių. 

— Teisybę sakė Tiorkas. Jūs sergat. 

Gal ir teisybę. Bent jau tarp manęs ir pasaulio atsirado nejautrus sluoks- 
nis. Pluta iš mirusių nervų. Prie kriauklės apsiplaunu nosį. Labai neran- 
giai, nes rankoj turiu laikyti ginklą ir nė akimirką nenuleisti akių nuo 
Luko. Kraujo ne tiek daug, kaip maniau. Veido sužalojimai visada atro- 
do didesni, negu yra iš tikrųjų. 

Eina pirmas. Prie laiptų į viršutinį denį pasirodo belipantis žemyn Š6 
nė. Žengteliu arčiau Luko nugaros. Sonė sustoja. Lukas mostu paliepia 
jam nešdintis. Iš pradžių dvejoja, bet jūreivystės mokykla, Kariniame jū- 
rų laivyne ištarnauti metai ir įgimtas drausmingumas paima viršų. Pasi- 
traukia į šalį. Einam tolyn nuo denio. Turėklų link. 

Atsistoju per porą metrų nuo jo. Teks rėkti, kad girdėtume vienas kitą. 
Bet užtat jam bus sunkiau mane pasiekti. 

Praleidus tiek dienų atviroje jūroje ši tamsi sala man rodosi skaudžiai 
graži. | 

Ji tokia siaura ir aukšta, kad kyla iš įšalusios jūros lyg bokštas. Tik kur 
ne kur matyti uola, visa dengiama ledo. Iš taurės formos viršūnės kaip iš 
šaltojo Arkties gausybės rago per kraštus šlaitais liejasi ledas. „Krono“ 
pusėje į jūrą slenka liežuvis - Bareno ledynas. Jei iš čia matytųsi kitos 
pusės, išvystume stačias uolų sienas, nuniokotas lavinų ir sniego griūčių. 

Nuo salos pučia vėjas, šiaurys, avangnag. Atneša žodį, iš pradžių tik 
garsą, kažkieno kito ištartą many. Pirhirhuą, pūga. Papurtau galvą. Mes 
ne Tulėje, oras čia kitoks, mano išsekusi sąmonė kuria nesamus vaizdus. 

— Kur jūs dar norėsit eiti? 

Mosteli į denį, atvirą vandenį. Motorinę valtį prie ledkraščio. 

— Feel free, panele Smila, nesivaržykit. 

Dabar, jam nustojus būti mandagiam, suprantu, kad mandagumas te- 
buvo kaukė. Primesta Tiorko. Kaip ir valia laive. Lukas visada buvo tik 
įrankis. 

Eina tolyn nuo manęs. Ir jis pralaimėjęs. Ir jis nebeturi ką prarasti. 
Paleidžiu sunkųjį metalo gabalą į kišenę. Tada, ligoninėje, būčiau galėjus 
nušauti Morisą. Galbūt. O galbūt aš tyčia nenuleidau saugiklio. 

— Jakelseną, —- sakau jam pavymui, - Verlenas nužudė. O Tiorkas pa- 
siuntė telegramą. | 

Grįžta. Atsistoja į mane šonu ir žiūri į salą. Taip ir stovi nekeisdamas 
išraiškos, kol aš kalbu.' Vienu metu keli dideli paukščiai atsiplėšia nuo 
aukštų ledo kriaušių, albatrosai, jis jų nepastebi. Pasakoju viską nuo pat 
pradžių. Nežinau, kiek laiko tai trunka. Man baigus, vėjas jau nurimęs. 
Lyg ir šviesa pasikeitė. Bet tiksliai nenusakytum kaip. Kartkartėm vis žŽvilg- 
teliu durų pusėn. Niekas nepasirodo. 

Lukas ima vieną cigaretę po kitos. Tarsi būtų be galo svarbu visą laiką 
vienodai pridegti, įtraukti ir išpūsti dūmą. 

Išsitiesia, nusišypso man. 

— Geriau būtų manęs paklausę, - sako. — Siūliau įleisti jums 15 mg 
apozepamo. Sakiau, kad ištrūksit. Tiorkas nesutiko. 

Vėl nusišypso. Šįkart pamišėlio šypsena. | 

— Sakytum norėjo, kad ateitumėt. Paliko guminę valtį. Gal jis nori, kad 
išliptumėt į krantą. 

Pamoja atsisveikindamas. 

— Darbas nelaukia, - sako. 

Pasilenkiu prie turėklų. Kažkur tarp žemų miglotų krantų, ten, kur 
ledas susilieja su jūra, yra Tiorkas. | 

Giliai apačioje guli baltas vainikas. Luko nuorūkos. Neplūduriuoja, 
neplaukia viena ant kitos. Guli nejudėdamos. Vanduo, kuriame atsispin- 
di, vis dar juodas. Bet nebeblizga. Padengtas matinės plėvelės. Jūra ap- 
link „Kroną“ šąla. Virš galvos dangaus skliautas siurbia į save debesis. 
Vėjas nurimęs. Per pusvalandį temperatūra nukrito mažiausiai dešimt 
laipsnių. 


Iš pirmo žvilgsnio mano kajutėje niekas nepaliesta. Susirandu trum- 
paaulius guminius. Į plastikinį maišelį įsidedu kamikus. 

Žvilgteliu į veidrodį. Nosis nelabai ištinusi, bet gerokai iškrypusi. 

Po akimirkos jis ners. Prisimenu garus nuotraukoj. Vanduo dešimties 
ar dvylikos laipsnių. Jis tik paprastas žmogus. Tai taip nedaug. Iš savo 
patirties žinau. O vis tiek bandai kabintis į gyvenimą. 

Apsimaunu šiltas kelnes. Du plonus vilnonius megztinius, pūkinę striu- 
kę. Dėžėje susirandu ant riešo ssgamą kompasą ir plokščią gertuvę. Vil- 
nonį apklotą. Jau seniai mano ruoštasi šiai akimirkai. 

Visi trys sėdi, todėl pastebėjau juos tik visai užlipusi ant denio. Iš gu- 
minės valties išleistas oras — prie užpakalinio antstato guli pilkas subliuš- 
kęs gumos kilimas su geltonais piešiniais. 

Moteris tupi. Parodo man peilį. 

— Išleidau orą, va, su šituo, - sako. 

Atiduoda jį Hansenui, atsirėmusiam į valčių keltuvus. 

Atsistojusi eina artyn. Man už nugaros trapas. Dvejodamas paskui ją 
slenka Zaidenfadenas. | 

— Katia, - sako. 

Visi trys vienmarškiniai. 

— Jis norėjo, kad išliptum ant kranto, - sako ji. 

Zaidenfadenas uždeda ranką jai ant peties. Atsisukusi trenkia. Vienas 
jo lūpos kamputis atvimpa. Veidas pasidaro panašus į kaukę. 

— Myliu jį, - sako. 

Neaišku, kam skirti šie žodžiai. Prieina dar arčiau. 

— Hansenas rado Morisą, - sako tarsi turėtų paaiškinti. Ir po staigaus 
minties šuolio priduria: — Tu jo geidi? 

Esu mačiusi tai anksčiau: ten, kur susieina pavydas ir beprotybė, nebė- 
ra vietos tikrovei. 

— Ne, - sakau. 

Pasitraukiu atbula ir atsitrenkiu į kažką didelį. Už nugaros stovi Ur- 
sas. Vis dar su prijuoste. Ant viršaus užsimetęs kailinius. Rankoje laiko 
duoną. Matyt, ką tik ištrauktą iš orkaitės, nes nuo karščio ją gaubia su- 
tirštėjusių garų aureolė. Moteris nekreipia į Ursą dėmesio. Siekia ma- 
nęs, tą akimirką jis priglaudžia duoną jai prie kaklo. Bloškiasi į valtį ir 
sudribusi guli. Nudegintoje vietoje kaip ryškinama juostelė auga žaizda, 
palikdama duonos rievių atspaudus. 

— Ką man daryti? - klausia Ursas. 

Paduodu jam mechaniko revolverį. 

— Duosi man truputį laiko? - klausiu. 

Nužvelgia Hanseną užsigalvojęs. 

— Leicht", - sako. 


" Lengvai (vok. ). 

Pontoninis tiltas dar lauke. Tik pamačiusi ledą suprantu atėjusi per anksti. 
Dar per daug permatomas, kad išlaikytų. Randu kėdę. Atsisėdu ir laukiu. 
Užsikeliu kojas ant kabelių dėžės. Čia kadaise sėdėjo Jakelsenas. Ir Han- 
senas. Laive be perstojo kerti savo paties brydę - kaip gyvenime. 

Sninga. Didelės snaigės, ganik, toks pat buvo Izaijo kapą apklojęs snie- 
gas. Ledas dar šiltas, palietusios jį snaigės ištirpsta. Ilgai žiūrint pradeda 
rodytis, kad jos ne krinta, o auga iš jūros ir kyla į dangų padengti uolos 
bokšto stogo. Iš pradžių šešiakampės, ką tik susidariusios snaigės. Po ke- 
turiasdešimt aštuonių valandų jos suyra ir virsta senais beformiais dribs- 
niais. Dešimtą dieną jų vietoje lieka grūdėti kristalai, o po dviejų mėne- 
sių — tiršta masė. Praėjus dvejiems metams sniegas pradeda virsti į firną. 
Praslinkus trejiems iš jo pasidaro nėvė. Po ketverių atsiranda luito didu- 
mo ledyninis kristalas. | | 

Ilgiau kaip trejus metus Gela Altoje jis neišsilaikytų. Būtų ledyno iš- 
stumtas į jūrą. Ten plūduriuodamas ištirptų, suirtų ir susilietų su vande- 
niu. O iš jo kurią dieną iškiltų nauju sniegu. 

Dabar ledas pilkšvas. Žengiu žingsnį. Dar ne visai geras. Viskas juo 
tolyn, juo blogyn. 

Stengiuosi kiek galėdama ilgiau išbūti „Krono“ šono priedangoj. Pas- 
kui ledas taip suplonėja, kad tenka trauktis. Turbūt jie manęs ir taip ne- 
matytų. Temsta. Šviesa nyksta, atrodo, tarsi jos čia nebūtų buvę. Paskuti- 
niuosius dešimt metrų turiu šliaužti ant pilvo. Padėjusi apklotą ant ledo 
stumiuosi pirmyn. 

Motorinė valtis pririšta ledo saisašiyiie Ji tuščia. Iki pakrantės juostos 
300 metrų. Povandeninei ledyno daliai keliskart aptirpus ir vėl sušalus 
čia atsirado kažkas panašaus į laiptus. 

: Apsvaigina žemės kvapas. Tiek laiko praleidus jūroje sala kvepia lyg Žy- 
dintis sodas. Nukrapštau sniego sluoksnį. Apie keturiasdešimties centimetrų 
storumo. Po juo randu samanų, sudžiūvusių Arkties gluosnio šakelių. 

Jiems atėjus čia buvo iškritęs plonas sluoksnis naujo sniego, likę labai 
ryškūs pėdsakai. Turėjo dvejas roges. Mechanikas tempė vienas, Tiorkas 
su Verlenu kitas. 

Lipo šlaitu, kad apeitų stačius šlaitus, kur ledo nuslinkta į jūrą. Čia 
sniegas pusės metro gilumo. Pasikeisdami ėjo vienas kito pėdomis. 

Užsimaunu kamikus. Žiūriu į sniegą ir susitelkiu vien ties savo žings- 
niais. Jaučiuosi lyg vėl būčiau vaikas. Kažkur einam, neatsimenu kur, ke- 
lionė buvo ilga, gal ne vienas sinikas, klupinėju, kojos lyg nesavos, eina 

pačios, žingsniai sunkūs, žengti — tolygu išspręsti uždavinį. Iš vidaus kyla 
nenumaldomas noras pasiduoti, griūti ir miegoti. 

Iš paskos seka mama. Viską supranta, jau prieš kiek laiko tai pajuto. 
Kalba man (ji, paprastai tokia nešneki), sušeria per ausį, piktai ir švel- 
niai, koks čia vėjas, Smila? Kanangnag. Visai ne, Smila, tu miegi. Aš ne- 
miegu, aš tikrai Žinau, jis silpnas ir drėgnas, ledas turėjo ką tik suskeldėti. 
Kalbėk gražiai su mama, Smila. Prisimokei blogybių iš gallunaag. 

Visą kelią šitaip, kol pabundu, kol suprantu, kad reikia stumtis į prie- 
kį, kad jau seniai tapau per sunki našta jos pečiams. 

Sulaukiau trisdešimt septynerių. Prieš penkiasdešimt metų Tulėje toks 
amžius buvo vidutinė gyvenimo trukmė. Bet nesuaugau. Taip ir neišmo- 
kau eiti viena. Vis viliuosi, kad kas nors prislinks iš už nugaros ir sušers. 
Mama. Moricas. Ar kokia išorinė jėga. 

Tuoj suklupsiu. Stoviu prie ledyno. Jų čia buvo stabtelėta. Užsidėjo 
ant batų katukus. 

Iš arti pasidaro aišku, kodėl ledyną taip pavadino“. Vėjas nugludino 
paviršių į kietą, lygutėlį užvalkalą, tarsi baltą degtą glazūrą. Prieš pat ma- 
ne jis susilieja su maždaug penkiasdešimties metrų praraja. Nuo ledo griū- 
ties paviršius čia liko grublėtas. Pilkų, baltų ir pilkšvų laiptų sistema. Iš 
tolo matyti, kad ji taisyklinga, bet priėjus arčiau pavirsta labirintu. 

Nežinia, kaip rado kelią. Jų net nematyti. Pajudu. Vis sunkiau darosi 
sekti pėdsakais. Bet įmanoma. Ant horizontalių laiptelių likę sniego su 
įspaustom žymėm. Vienu metu praradusi orientaciją pradedu eiti pusra- 
čiais; tada iš tolo pamatau geltoną šlapimo dėmę. 

Užeina haliucinacijos, girdžiu pokalbių nuotrupas. Kažką sakau Izai- 
jui. Atsako. Mechanikas irgi šalia. 

— Smila. . | 

Praėjau metrą pro šalį ir nepastebėjau jo. Tiorko. Laukė manęs. Da- 
bar šaukia, švelniai švelniai. Kaip tada, kai skambino paskutinę naktį man 
į butą. 

Jis vienas. Be rogių, be bagažo. Čia sėdėdamas atrodo toks spalvingas. 
Geltoni batai. Raudona striukė, nuo jos rausvai švyti sniegas aplink. Tur- 
kio spalvos juostelė šviesiuose plaukuose. 

— Žinojau, kad ateisi. Tik nežinojau kaip. Mačiau tave einančią vande- 
niu. 


" Bare (angl.) - nepadengtas, nuogas, plikas, tuščias (vert. past. ). 

Tarsi visą laiką buvom draugai, tik jam teko slėpti tai nuo kitų. 

— Ten buvo užsitraukęs ledas. 

— O prieš tai išėjai pro užrakintas duris. 

— Turėjau raktą. 

Papurto galvą. 

— Stipriems Žmonėms viskas klostosi palankiai. Atrodo, grynas atsitik- 
tinumas, bet jis atsiranda iš būtinybės. Katja su Ralfu norėjo sustabdyti 
tave jau Kopenhagoje. Bet aš pamaniau, kad galėtume turėti iš tavęs nau- 
dos. Tu gali priminti, ką mes pražiūrėjom. Ką pražiūrėjo Vingas su Loje- 
nu. Į ką niekada neatkreipi dėmesio. 

Ištiesia man kopimo diržus. Susijuosusi užsisegu iš priekio. 

— O gaisras „Šiaurės pašvaistėj“? — sakau. 

-— Gavęs kasetę Lichtas paskambino Katjai. Bandė išluistii Iš jos pinigų. 
Buvom priversti ko nors imtis. Kad įpainiojom ir tave —- mano klaida. 
Patikėjau viską Morisui su Verlenu. Verlenas persmelktas primityvios ne- 
apykantos moterims. 

Paduoda man virvės galą. Sumazgau aštuonetuką. Ištiesia trumpą led- 
kirtį. Eina pirmas. Turi ilgą ploną lazdą. Suskeldėjusiose vietose išbando 
ledo tvirtumą. Būdamas penkiolikos metrų atstumu pradeda kalbėti. Nuo 
aplink mus spindinčių sienų akustika kaip vonios kambaryje. Skardi ir 
artima tarsi kartu sėdėtume vonioje. 

— Aš, Žinoma, perskaičiau, ką esi parašiusi. Tavo aistra ledui kelia 
minčių. 

Įsmeigia ledkirtį į sniegą ir apsukęs virve iš lėto ją traukia, kol prieinu. 
Tada vėl prašneka. 

— O ką profesionalai pasakytų apie šitą ledyną? 

Apsidairau vis tirštėjančioj tamsoj. Sunku atsakyti. 

— Jie nežino. Jei arealas būtų dešimtkart didesnis, priskirtų jį prie labai 
mažų ledyninių kepurių. Būtų žemiau, vadintų jį ledynu „botu“. Jeigu srauto 
ir vėjo sąlygos būtų kiek kitokios, slinkdamas ir nuo defliacijos per mėnesį 
jis būtų taip sumažėjęs, kad jo niekas nebelaikytų ledynu ir sakytų, kad 
saloje yra tik šiek tiek sniego. Jo neįmanoma priskirti kokiai nors rūšiai. 

Vėl prieinu, paduoda man virvę, išsikertu vietą užsikabinti, jis lipa to- 
liau. Eina kaip visada lengvai ir lygiai, bet nuo ledo judesiai pasidarę ne- 
grabūs kaip visų europiečių. Tampa panašus į aklį, pripratusį prie nega- 
lios, suaugusį su lazda, bet vis dėlto aklą. 

— Mane visada domino ribotas mokslo gebėjimas paaiškinti. Kad ir 

mano sritis, biologija, - remiasi žlugusiom zoologijos ir biologijos klasifi- 
kacijos sistemom. Kaip mokslas ji nebeturi jokio pagrindo. Ką manai apie 
pokyčius? 

Staiga peršoko prie naujos temos. Seku paskui; jis dusyk apsivyniojęs 
virve. Einam susirišę kaip motina su kūdikiu bambagysle. 

— Sako, jie atneša džiaugsmo. 

Paduoda man termosą. Geriu. Karštą arbatą su citrina. Pasilenkia. Ant 
sniego guli keli tamsūs trupiniai - akmens skalda. 

— 4,6 padauginta iš dešimt devintuoju laipsniu. 4,6 milijardai metų. 
Prieš tiek laiko Saulės sistema įgavo dabartinį pavidalą. Geologinėje Že- 
mės istorijoje sunkumą kelia tai, Kad jos neįmanoma išstudijuoti. Nelikę 
jokių pėdsakų. Nes nuo tada, nuo pasaulio sukūrimo, tokios kaip šitos 
uolos keitėsi begalinę daugybę kartų. Taip pat ir ledas, oras, vanduo. Jų 
kilmės nebeįmanoma užčiuopti. Žemėje nebėra medžiagų, išlaikiusių pir- 
minę formą. Tuo meteorai ir įdomūs - jie atskrieja iš kitur, nepaliesti 
kitimo procesų, aprašytų Laveloko teorijoje apie Gają. Jų forma siekia 
Saulės sistemos atsiradimo pradžią. Ir susideda jie paprastai iš pirmųjų 
visatos metalų. Geležies, nikelio, silikatų. Skaitai grožinę literatūrą? 

Papurtau galvą. 

— O vertėtų. Nes rašytojai pirmiau už mokslininkus pamato, kur mes 
esam. Gamtos atradimai neturi būti ieškojimas to, kas žemėje egzistuoja. 
Svarbiausia yra tai, ar pajėgiame juos suprasti. Kaip Žiulio Verno Auksi- 
niame rutulyje apie meteorą, kuris pasirodė esąs didžiausia kada nors pa- 
saulyje buvusi brangenybė. Velso vizijos apie kitas gyvybės formas. Pai- 
perio Ulerio sukilimas. Šitoje knygoje aprašoma ypatinga gyvybės forma. 
Neorganinės medžiagos, iš silikatų susidarę kūnai. 

Užlipam ant plokščios, vėjų nugairintos plynaukštės. Priešais atsiveria 
daugybė taisyklingų plyšių. Vadinasi, priėjom abliacijos sritį, vietą, kur 
ledyno gelmės kyla į paviršių. Čia iškilusi uola dalija ledo srautą pusiau. 
Ji balkšvo akmens, todėl iš apačios nepastebėjau. Tirštėjančioj tamsoj 
akmuo pradėjo švytėti. 

Prie besileidžiančios į plyšį uolos papėdės sutryptas sniegas. Čia jų su- 
stota. Iš čia jis grįžo manęs pasiimti. Klausiu pati savęs, iš kur žinojo, kad 
aš ateisiu. Sėdam. Lede susidariusi taurės formos įduba kaip atvira kriauk- 
lė. Atsuka termosą. Kalba toliau, tarsi pokalbis nebūtų nutrūkęs, o gal 
taip ir yra, gal jis tęsėsi jo viduje, gal ten jis niekada nesibaigia. 

— Graži ta Gajos teorija. Labai svarbu teorijai būti gražiai. Deja, Lave- 

lokas aiškiai klysta. Jis sako, kad Žemės ekologinė sistema yra vientisas 
mechanizmas. Bet neparodo, kad ji daugiau negu mašina. Gaja iš esmės 
nesiskiria nuo roboto. Lavelokas daro tą pačią klaidą kaip visas biologi- 
jos mokslas. Jis nepaaiškina pradžios. Pirmosios gyvybės formos, jos atsi- 
radimo dar prieš ciano bakterijas. Neorganinėmis medžiagomis parem: 
tas gyvenimas galėtų būti pirmasis Žingsnis. 

Mano judesiai atsargūs, noriu palaikyti kūno šilumą ir patikrinti jo dė- 
mesingumą. | 

— Lojenas čia buvo ketvirtajame dešimtmetyje. Su vokiečių ekspedici- 
ja. Jie norėjo įrengti lėktuvų takus siauram plokščiam pakrantės ruože 
šiaurės pusėje. Buvo atsivežę Tulės eskimų. Vakarų grenlandų nepavyko 
prikalbinti dėl blogų gandų apie salą. Lojenas pradėjo paiešką taip pat 
kaip Knudas Rasmusenas, ieškojęs savo meteoritų. Nepraleido pro ausis 
eskimų pasakojimų. Ir rado. 1966-aisiais atplaukė dar kartą. Jis, Vingas 
ir Andrėjas Finas. Bet jiems trūko žinių techniniams dalykams išspręsti. 
Sumontavo tvirtą konstrukciją nusileisti prie akmens. Paskui ekspedicija 
nutrūko. 1991-aisiais vėl grįžo. Tada dalyvavom ir mes. Bet teko išplaukti 
namo. 

"Jo veido tamsoje beveik nesimato, bet balsas toks pat ryškus. Bandau 
suprasti, kam visa tai sako. Kodėl vėl meluoja, dabar, kai viskas jo rankose. 

— O atkirsti gabalai? 

Jo dvejonė išsprendžia mano klausimą. Kai suprantu, palengvėja. Jis 
vis dar tiria, kiek aš Žinau ir ar aš viena. Ar jo kas nors laukia: saloje, 
jūroje, grįžus namo. Kol kas, dar vieną akimirksnį, prieš išsitardama apie 
tai, kas jam rūpi, esu jam reikalinga. 

Kai suprantu tai, į galvą ateina kita, lemtinga ir nesuprantama mintis. 
Juk jis laukia, juk jis priverstas laukti todėl, kad mechanikas jam visko 
neišdavė, nepasakė, kad aš viena. 

— Mes juos ištyrėm. Nieko neįprasto neradom. Sudaryti iš geležies, ni- 
kelio, olivino, magnio ir silikatų. 

Žinau, kad tai tiesa. 

— Tai jis ne gyvas? 

Net tamsoje jaučiu, kaip šypsosi. 

— Jis šiltas. Aiškiai skleidžia šilumą. Kitaip būtų buvęs išstumtas kartu 
su ledu. Tirpdo ledo sienas aplink save tokiu pat greičiu, kokiu slenka 
ledynas. 

— Radioaktyvus? 


PETER H60EG Iš PANELĖS SMILOS SNIEGO JAUSMAS 369 


— Matavom, bet nieko neradom. 

— O žuvusieji? — sakau. - Jų rentgeno nuotraukos? Tos šviesios juostos 
vidaus organuose? | 

Patyli kurį laiką. 

— Tu, aišku, negalėtum papasakoti, iš kur visa tai žinai? — sako. 

Neatsakau. 

— Aš žinojau, — sako. —- Mes abu, tu ir aš, gerai sutartume. Tą naktį, kai 
skambinau tau, nežinau kodėl, gal pasitikėdamas intuicija, aš Žinojau, 
kad pakelsi ragelį, pajutau tave, galėjau pasakyti: „Pereik pas mus“. Bū- 
tum atėjus? 

— Ne, - sakau. 


Tunelis prasideda uolos papėdėje. Konstrukcija labai paprasta. Išsprog- 
dinę ledo slinkties vietą, jie pritvirtino kelis didelius betoninius nuteka- 
muosius vamzdžius. Jie leidžiasi žemyn įstrižai, viduje — iš medžio pada- 
ryti laipteliai. Iš pradžių nusistebiu, bet greit prisimenu, kaip sunku pri- 
tvirtinti ką nors ant amžinojo įšalo. 

Dešimties metrų gylyje dega laužas. ) 

Dūmai rūksta iš patalpos prie pat laiptų — iš betoninės dėžės, sustip- 
rintos sijomis. Ant grindų numesti keli maišai, ant jų PeR statinėje de- 
ga sukapotos medinės dėžės. 

Prie galinės sienos ant plataus stalo sudėti įrankiai ir įranga. Chroma- 
tografai, mikroskopai, dideli stikliniai kristalizavimo indai, inkubatorius, 
niekada man nematytas aparatas — panašus į didelę plastikinę dėžę su 
stikline siena priekyje. Po stalu stovi generatorius ir kelios medinės dė- 
žės, tokios pačios, kaip dega statinėj. Viskas turi madą, net laboratorijos 
įranga. Šitie instrumentai man primena aštuntąjį dešimtmetį: Viską pa- 
dengęs sluoksnis pilko ledo. Matyt, daiktai palikti 1966-aisiais ar 1991- 
aisiais. Ką paliksime mes? 

Tiorkas uždeda ranką ant plastikinės dėžės. 

— Elektroforezė. Baltymams skaidyti ir tirti. Lojenas atsivežė ją 1966- 
aisiais. Tada jie dar manė turį reikalų su organinės kilmės gyvybės ap- 
raiška. 

Vos pastebimai linkteli. Viskas, ką jis daro, persmelkta įsitikinimo, kad 
užtenka menko ženklo, ir pasaulis puls jam tarnauti. Prie aukšto darbas- 
talio ties mikroskopu stovi Verlenas. Sureguliuoja jį man: okuliarą ties 
10 padala, objektyvą ties 20. Pristumia arčiau dujinę lempą. 

— Bandom atšildyti generatorių. 

— Cyclops marinus, - sako Tiorkas. - Sūriųjų vandenų vėžiagyvis. Šito- 
kių ir panašių pilna visose žemės jūrose. Pusiausvyros organai - antenos. 
Įpylėm truputį druskos rūgšties, todėl jis toks ramus. Atkreipk dėmesį į 
užpakalį. Ką matai? 

Nematau nieko. Paima mikroskopą, pakiša po juo petrografinį indą ir 
vėl nustato ryškumą. 

— Virškinimo sistema, — sakau, - Žžarnynas. 

— Tai ne žarnos. Tai kirmėlė. 

Dabar jau matau. Apačioje, žarnos ir skrandžio vietoje, yra patamsėji- 
mas. Per visą nugarą eina ilgas šviesus kanalas. 

— Klasė - Phylum nematoda, apvalioji kirmėlė, o šita priklauso Dra- 
cunculoidea poklasiui. Ji vadinama Dracunculus borealis, arktine kirmė- 
le. Žinoma ir aprašyta bent jau nuo viduramžių. Didelis parazitas. Aptik- 
tas banginių, ruonių ir delfinų kūnuose, iš žarnų prasiskverbiantis į rau- 
menis. Čia poruojasi, po to patinėlis žūsta, o patelė šliaužia į poodį. Toje 
vietoje atsiranda gumbas didumo sulig vaiko kumščiu. Pajutusi, kad ne- 
toliese vandenyje yra Cyclops, ji praduria odą ir išleidžia į jūrą milijonus 
gyvų mažų lervų, kurias tuoj pat suryja vėžiagyviai, vadinamieji šeiminin- 
kai; juose kirmėlės kelias savaites auga. O kai vėžiagyvis kartu su jūros 
vandeniu patenka į gerklę ar žarnas dideliam jūros žinduoliui, jis suyra, 
lerva lieka ir įsiskverbia į savo naująjį, didįjį šeimininką, bręsta, poruoja- 
si, šliaužia į poodį ir užbaigia ciklą. Atrodo, kad nei vėžiagyviams, nei 
žinduoliams jis nekenkia. Vienas iš labiausiai prisitaikiusių parazitų pa- 
saulyje. Ar domėjaisi kada, kas kliudo parazitams plisti? 

Verlenas įmeta dar medžio, pritraukia generatorių prie ugnies. Sklin- 
danti šiluma degina man vieną šoną, kitas šąla. Čia nėra normalios venti- 
liacijos, galima užtrokšti nuo dūmų, matyt, juos spaudžia laikas. 

— Visada atsiranda tam tikrų kliūčių. Paimkim kad ir Gvinėjos kirmė- 
lę, artimiausią arktinės kirmėlės giminaitę. Jai reikia šilumos ir stovinčio 
vandens. Jos paplitusios ten, kur žmonės naudoja paviršinį vandenį. 

— Kaip Birmos, Laoso ir Kampučijos pariby, - sakau, - pavyzdžiui, prie 
Čiangrajaus. 

Abu suakmenėja. Tiorko reakcija vos pastebima. 

— Teisybė, — sako, - pavyzdžiui ten, per palyginti retai pasitaikančią 
sausrą. O kai tik palyja ir paplūsta vanduo, atšąla, joms pablogėja sąly- 

gos tarpti. Taip ir turi būti. Parazitai neatskiriami nuo savo šeimininkų. 
Gvinėjos kirmėlė, matyt, evoliucionavo pagrečiui su žmogumi, gal dau- 
giau kaip milijoną metų. Jie puikiai tinka vienas kitam. 140 milijonų 
žmonių kasmet patiria riziką apsikrėsti Gvinėjos kirmėle. 10 milijonų 
per metus apsikrečia. Dauguma jų kelis mėnesius gyvena kęsdami kan- 
čias, bet galiausiai organizmas išstumia kirmėlę. Net Čiangrajuje dau- 
giausia tik pusei procento suaugusiųjų lieka žaizdų. Tokia viena pagrin- 
dinių tobulos gamtos pusiausvyros taisyklių: geras parazitas savo šeimi- 
ninko nenužudys. 

skopą. 

— Įsivaizduok Lojeno, Vingo ir Lichto padėtį 1966-aisiais. Viskas su- 
planuota. Aišku, yra ir problemų, bet techninių, įveikiamų. Surado ak- 
mens vietą, įrengė nusileidimą ir šitas patalpas. Oras pasitaikė neblogas, 
laiko užteko. Pamatė, kad viso parsivežti namo nepavyks, bet nors gaba- 
lą. Turiu jų pjūklų nuotraukų, genialus išradimas - velenėliais slankio- 
janti grūdinto plieno juosta. Lojenas nenorėjo, kad būtų pjaunama su 
litavimo lempom. Ir jau pradėję dirbti su pjūklais eskimai žūsta. Praėjus 
dviem parom po to, kai pirmą kartą nėrė. Beveik visi tuo pat metu, per 
valandą. Viskas pasikeičia. Ekspedicija žlugusi, laikas dega. Turi suvai- 
dinti nelaimingą atsitikimą. Aišku, šito imasi Lojenas. Jam užtenka pro- 
to nesužaloti palaikų. Jau tada pajunta, kad čia kažkas blogai. Dar Nuu- 
ke padaro skrodimą. Ir spėk, ką randa? 

— Laikas, - sako Verlenas. 

Tiorkas nekreipia į jį dėmesio. 

— Randa arktinę kirmėlę. Paplitęs parazitas. Didelė, 30-40 centimet- 
rų, bet labai paprasta. Apvalioji kirmėlė, kurios ciklas žinomas ir aiškus. 
Tik vienas dalykas kelia įtarimą - jų nebūna žmogaus kūne. Banginių, 
ruonių, delfinų, labai retai - jūrų vėplių. Bet ne žmogaus. Beveik kasdien 
eskimams pasitaiko suvalgyti užkrėstos mėsos. Tačiau tą pačią akimirką, 
kai lerva patenka į žmogaus kūną, mūsų imuninė sistema atpažįsta sve- 
timkūnį ir limfocitai jį sunaikina. Prie šito imuniteto parazitui niekada 
nepavyko prisitaikyti. Visiems laikams turėjo apsiriboti tam tikrais di- 
džiaisiais jūros žinduoliais, su kuriais yra evoliucionavęs. Tokia yra pu- 
siausvyra gamtoje. Įsivaizduok, kaip nustebo Lojenas, vis dėlto radęs ją 
palaikuose. Be to, visai atsitiktinai. Nes paskutinę sekundę buvo privers- 
tas padaryti rentgeno nuotraukas eskimams identifikuoti. 

Nenoriu jo klausyti, nenoriu kalbėtis su juo, bet nieko negaliu padary- 
ti. Be to, tai užvilkins laiką. 

— Kaip taip galėjo būti? 

— Į šį klausimą Lojenas nesugebėjo atsakyti. Tada jis sutelkė dėmesį į 
ką kita. Į tai, kaip jos prasiskverbė į kūnus. Buvo parsigabenęs vandens, 
kuriame akmuo guli, mėginių. Be tirpsmo vandenų, ežerą maitina aukš- 
čiau, paviršiuje, esantis kitas ežeras. Aplink jį yra paukščių. Nemažai upė- 
takių. Įvairių rūšių vėžiagyvių. Vanduo aplink akmenį pilnas jų. Visi Lo- 
jeno parsivežti mėginiai buvo užkrėsti. Tada jis nusprendė padaryti štai 
ką: jis implantavo lervas į gyvą Žmogaus audinį. 

— Neblogai sugalvota, - sakau. - Tik kaip jis tai sutvarkė? 

Klausiu žinodama atsakymą. Jis viską padarė Grenlandijoje. Danijoje 
toks eksperimentas būtų buvęs pernelyg rizikingas. 

Tiorkas pamato, kad aš supratau. 

— Tai truko dvidešimt penkerius metus. Bet jis išsiaiškino, kad lerva 
prisitaikė prie žmogaus imuninės sistemos. Jau burnoj ji prasiskverbia 
pro gleivinę ir apsitraukia tam tikra plėvele iš paties žmogaus baltymų. 
Po tokia priedanga apsauginė žmogaus organizmo sistema nebeatskiria 
jos nuo viso kūno ir palieka ramybėje. Tada lerva pradeda augti. Ne iš 
lėto, mėnesių mėnesiais kaip ruonių ir banginių kūne, bet greitai, valan- 
dom, o gal minutėm. Net poruojasi ir skverbiasi kūnu ne pusmetį, kaip 
būdama jūros žinduolyje, o tik kelias dienas. Bet ne tai svarbiausia. 

Verlenas sučiumpa jį už rankos. Tiorkas pasižiūri ir ištraukia ranką. 

— Man reikia jos kai ko paklausti, - sako. 

Galbūt tikrai taip galvoja, bet kalba ne todėl. Trokšta dėmesio ir pri- 
pažinimo. Po pasitikėjimo savimi ir paviršutinio profesionalumo kauke 
slepiasi nesuvaldomas išdidumas, atradimo triumfas. Mes su Verlenu ap- 
sipylę prakaitu, jau kosčiojam. O jam nekaršta, jis jaučiasi puikiai, šokan- 
čioje ugnies šviesoje jo veidas visiškai ramus. Galbūt todėl, kad stovim 
vidury ledo, o gal todėl, kad taip aiškiai jaučiu artėjančią atomazgą, stai- 
ga permatau jį kiaurai. Visada, kai suaugęs tampa permatomas, aikštėn 
išeina vaikas. Prisimenu Viktoro Halkenvado laišką ir staiga nesulaikomi 
iš mano burnos išsprūsta žodžiai: 

— Kaip ir tas dviratis, kurio taip trūko vaikystėje. 

Pastaba tokia absurdiška, kad jis iš pradžių nieko nesupranta. Paskui 
žodžių prasmė pasiekia jį, vieną sekundę svirteli lyg suduotas, tuoj paleis 
viską iš rankų, bet po akimirkos susitvardo. 

— Galėtum pamanyti, kad atradom naują rūšį. Bet taip nėra. Tai arkti- 
nė kirmėlė. Bet yra vienas esminis skirtumas. Ji prisitaikė prie žmogaus 
imuninės sistemos. Tik suardė pusiausvyrą. Apvaisinta patelė po poravi- 
mosi nesiskverbia į poodį. Ji šliaužia į vidaus organus. Širdį arba kepenis. 
Ir ten išleidžia savo lervas. Šios, išėjusios iš jos vidaus, žmogaus kūno 
nepažįsta ir nėra padengtos baltymų plėvelės. Žmogaus organizmą ištin- 
ka tarsi šokas - kyla infekcija ir uždegimas. Per vieną kartą išleidžia de- 
šimt milijonų lervų. Į gyvybinius organus. Žūstama tuoj pat, išgelbėti ne- 
beįmanoma. Kad ir kas ten būtų atsitikę su arktine kirmėle, tai suardė 
pusiausvyrą. Ji nužudo savo šeimininką. Žmogui tai - blogas parazitas. 
Bet tarp žudikų jai nėra lygių. | 

Verlenas kažką pasako man nesuprantama kalba, bet Tiorkas ir toliau 
nekreipia dėmesio. 

— Verlenas implantavo lervą visoms, kokias tik sugebėjom rasti, žuvims: 
jūrinėms, gėlųjų vandenų, didelėms, mažoms, esant įvairiai temperatūrai. 
Jos prigyja kiekvienoje. Gali gyventi bet kur. Ar Žinai, ką tai reiškia? 

— Kad ji neišranki. 

— Tai reiškia, kad trūksta vieno iš svarbiausių veiksnių, stabdančių jos 
plitimą — pernešančių šeimininkų skaičius nėra ribotas. Ji gali gyventi 
bet kur. 

— Tai kodėl ji dar neišplito visame pasaulyje? 

Susirenka virvės ritinius, pakelia krepšį, užsimauna ant kaktos pro- 
žektorių. Jo laiko pojūtis grįžo. 

— Yra du atsakymai į tavo klausimą. Viena, jūros žinduolių kūne į 11 
vystosi palyginti lėtai. O kad ir patenka iš šito ežero ir galbūt kitų salos 
vietų į jūrą, tai tenka nemažai palaukti, kol koks ruonis plaukdamas pro 
šalį perneš ją toliau. Didžioji dalis nesulaukia. Be to, čia buvojo dar per 
mažai žmonių. Žmonės smarkiai pagreitintų platinimąsi. 

Eina pirmas. Žinau, kad turiu sekti paskui. Staiga pajuntu, kad nebe- 
galiu pajudėti. Jam išėjus apleidžia jėgos. Verlenas žvilgteli į mane. 

— Kai dirbom Khumui Na, - sako jis, — atlindo dvylika policininkų. 
Ištrūko tik vienas — moteris. Moterys - tai kenkėjai. 

— Tai buvo Raun, - sakau, - Natali Raun? 

Linkteli. 

— Atvažiavo kaip anglų seselė. Anglų ir tajų kalba kalbėjo be akcento. 
Tada kariavom su Laosu, Kampučija, o paskui, parėmus Amerikai, ir su 
Birma. Buvo nemažai sužeistų. 

Laiko petrografinį indą tarp nykščio ir smiliaus ir atkiša jį man. Kūnas 
nevalingai nori šokti nuo kirmėlės. Bet užsispyrimas neleidžia nė krustelėti. 

— Prasiskverbusi pro odą išverčia gimdą ir išleidžia baltą skystį su mili- 
jonais lervų. Savo akimis mačiau. | 

Pasišlykštėjimas iškreipia jo veidą. 

— Patelės daug didesnės už patinėlius. Jos pereina per kūną. Stebėjom 
per ultragarsinį skleistuvą. Lojenas implantavo jas dviems grenlandams, 
sirgusiems AIDS. Atskraidino juos į Daniją ir paguldė į vieną iš tų privačių 
ligoninių, kurių nedomina niekas kitas, kaip tik banko sąskaitos numeris. 
Viską matėm - kaip pasiekė širdį, kaip išvertė gimdą ir visa kita. Visa šita 
lytis tokia, ir moterys, ypač moterys. 

Atsargiai pastato petrografinį indą atgal. 

— Matau, - sakau jam, - kad puikiai išmanot moteris, Verlenai. Ką dar 
veikėt Čiangrajuje? 

Komplimentas nenuėjo perniek - jis atsako. 

— Aš laborantas. Gaminom heroiną. Tuo pačiu metu, kai atvažiavo ta 
moteris, visos trys šalys pasiuntė prieš mus savo kariuomenes. Tada Khu- 
mas Na paskelbė per televiziją: „Pernai išleidom į rinką 900 tonų, šiemet 
bus 1300, kitais metais 2000 tonų, kol neatšauksit kareivių“. Po jo kalbos 
tą pačią dieną karas baigėsi. 

Jau man žengiant pro duris prabyla dar kartą: 

— Žmogus yra parazitas. O kirmėlė - dievų įrankis. Kaip ir aguona. 

Tiorkas laukia manęs. Nusileidę apie dvidešimt metrų pasiekiam dugną. Da- 
bar tunelis tampa horizontalus, sutvirtintas nedailia kampuota betono arma- 
tūra. Veda į juodą tuštumą. Tiorkas eina pirmas. Prie bedugnės sustojam. 

Prie mūsų kojų iki olos dugno dar dvidešimt penki metrai. Ten, apačio- 
je, iš žemės kyla statūs ledo stalagmitai, žėrintys vaivorykštės spalvomis. 

Nulaužęs gabalėlį ledo sviedžia žemyn. Bedugnė suraibuliuoja ratilais 
ir pavirtusi migla išnyksta. Mūsų matytas vaizdas buvo olos lubų atspin- 
dys ežere, prie pat kojų; tokio stovinčio vandens niekur žemės paviršiuje 
negalėtų būti. Net dabar, sukilus vilnims, akys netiki, jog tai vanduo. Iš 
lėto vėl rimsta požemių karalystė. 

Stalaktitų augimo modeliai ir jų kristalų aprašymai pateikti Hatakeja- 
mos ir Nemoto žurnale Geophysical Magazine, nr. 28, 1958 m. 1980-ai- 
siais šiuo klausimu rašė Naitas: Journal of Crystal Growth, nr. 49, o 1984- 
aisiais — Maenas ir Takahašis: „Studies on Icicles“, leidinyje Low Teėmpe- 
rature Science, t. A, nr. 43. Bet šiuo metu plačiausiai pripažintą modelį 
esu pasiūliusi aš pati ir Lasė Makonen iš Suomijos, iš Struktūrinės inži- 
nerijos laboratorijos Espo mieste. Mes teigiam, kad stalaktitas auga tarsi 
tuščiaviduris ledo vamzdis, gobiantis vandenį, kai jo būvis skystas. Kad jo 
masę paprasčiausiai galima išreikšti tokia formule: 

D“ 
— Žž p,I 

Čia D - diametras, I - ilgis, p, - ledo tankis; x trupmenos skaitiklyje, 
žinoma, yra todėl, kad mūsų apskaičiavimai remiasi hemisferiniu lašo, 
kurio skersmuo 4,9 mm, forma. 


JA 
2 


/, 
1, 
N) 


<ARSlAGy, 
1095 NyS 


376 


Mūsų formulė buvo sukurta iš baimės ledui. Tada, kai Japonijoje vie- 
na po kitos įvyko kelios nelaimės dėl stalaktitų, geležinkelio tuneliuose 
kritusių nuo viršaus ir pradūrusių traukinio vagonus kiaurai. Tiek daug ir 
tokių didelių stalaktitų, kokie dabar kabo mums virš galvų, niekada gyve- 
nime nesu mačiusi. Instinktyviai noriu trauktis atgal, bet pajuntu šali- 
mais Tiorką ir pasiduodu. 

Stovim katedroje. Virš galvų mažiausiai penkiolikos metrų aukštumo 
skliautas, matyt, beveik siekia ledyno paviršių. Aplink kupolą matyti įtrū- 
kimų ir ištrupėjusių vietų, ledas buvo visai padengęs olą, bet vėl ištirpo. 

Tomis dienomis, kai Moricas būdavo išvažiavęs ir neturėdavom pinigų 
žibalui arba tekdavo laukti šiek tiek užtrukusio laivo, mama pastatydavo 
ant veidrodžio žvakę. Nors šviesos nedaug, bet nuo atspindžių viskas ap- 
linkui nutviksdavo. Tas pats dabar dedasi su Tiorko šachtos prožekto- 
riaus kūgiu. Laiko jį tvirtai, kad suspėčiau sužiūrėti; staiga Šviesą pagau- 
na ledas, paryškina ją ir bloškia aukštyn spindulių lietumi. 

Atrodo, kad ilgieji ledo varvekliai plaukia. Žaižaruodami lyg per priz- 
mę laša nuo lubų ir tiesiasi į žemę. Jų gal dešimt tūkstančių, gal daugiau. 
Kai kurie sulipę kaip kabančių gotikinių katedrų virtinės, kiti maži, vie- 
nas prie kito - dygliuotos kalnų kristalų pagalvės. 

Po jais - ežeras. Gal trisdešimties metrų skersmens. Jo viduryje — ak- 
muo. Juodas, nejudrus. Aplinkui vanduo pieniškas nuo tirpstančių iš le- 
do burbuliukų. Jokio kito kvapo nejaučiu, tik dilginantį ledą nosiaryklėj. 
Vienintelis garsas - ilgais tarpais krintantys lašai. Čia tvyro pusiausvyra: 
akmuo yra tam tikru atstumu nuo lubų, šąla ir tirpsta labai palengva. 
Vandens apytaka minimali. Nė ženklo gyvybės. 

Jeigu ne ta šiluma. Ji lygiai tokia pati kaip mano vaikystės sniego urve. 
Sienos spinduliuoja šaltį, todėl šiluma atrodo labai viliojanti. Nors tem- 
peratūra tarp nulio ir penkių laipsnių. 

Šalia mūsų stovi sudėta dalis bagažo. Oro balionai, apranga, peiliukai, 
harpūnai, dėžė su plastikiniais sprogmenimis. Virvės, žibintai, įrankiai. 
Be mūsų, daugiau žmonių nėra. Kartelį girgžteli ledas, tarsi gretimame 
kambaryje kažkas stumdytų baldus. Bet jokio gretimo kambario čia ne- 
matyti. Vienas ledas. 

— Kaip jūs jį iškelsit? 

— Išsprogdinsim tunelį, - sako jis. 

Įmanoma. Tunelis turėtų būti kokio šimto metrų ilgumo. Jo nereikės 
ramstyti. O akmuo išriedėtų pats, jeigu tik pasvirimo kampas būtų tinka- 

mas. Zaidenfadenas galės pasirūpinti. Katja Klausen privers jį. O Tior- 
kas ją ir mechaniką. Tokiame pasaulyje gyvenu nuo to laiko, kai išvykau 
iš Grenlandijos. Prievartos grandinėje. 

— Ar jis gyvas? - tyliai klausia. 

Papurtau galvą. Todėl, kad nenoriu tuo tikėti. Apglėbia rankomis pro- 
žektorių. Šviesos kūgis dabar nukrypsta į sniegą po mumis. Trykšta į vir- 
šų, ir pavieniai stalaktitai pavirsta žyrančių lyg besvoriai brangakmeniai 
atspindžių debesiu. 

— O jeigu kirmėlė išlįs į lauką? 

— Mes laikysim akmenį įpakuotą. 

— Jos nesulaikysi. Ji mikroskopinė. 

Tyli. 

— Jūs nežinot, - sakau. - Niekas nieko nežino. Visa jūsų patirtis apsiri- 
boja keliais laboratorijos bandymais. Tikimybė, kad tikrasis žudikas bū- 
tent ji, labai maža. 

Mi. 

— O koks antrasis atsakymas, kad ji dar nėra paplitusi? 

— Kai buvau vaikas, metus gyvenom vakarinėj Grenlandijos pakrantėj. 
Rinkau iškasenas. Nuo to laiko manęs nepaleidžia mintis, kad gyvybės 
išnykimo priešistoriniais laikais priežastis galėtų būti parazitas. Kas Žino, 
gal arktinė kirmėlė. Ji turi visas būtinas savybes. Galbūt ji bus išnaikinusi 
dinozaurus. 

Jo balsas šelmiškas. Perprantu tą pačią sekundę. 

— Bet juk tai nesvarbu, tiesa? 

— Nesvarbu. 

Pasižiūri į mane. 

— Nesvarbu, kaip iš tikrųjų yra. Svarbu, kuo žmonės tiki. Jie patikės 
šituo akmeniu. Girdėjai apie Ilją Prigožiną? Belgų chemiką, 1977-aisiais 
gavusį Nobelio premiją už disipacinių struktūrų aprašą. Jis ir jo moki- 
niai nepertraukiamai nagrinėjo gyvybės atsiradimo iš neorganinių me- 
džiagų hipotezę. Jų mintys praskynė kelią. Žmonės laukia šito akmens. 
Jų tikėjimas ir viltys padarys jį tikrą. Įkvėps jam gyvybę, kad ir koks jis iš 
tikrųjų būtų. 

— O parazitas? 

— Jau dabar girdžiu pirmuosius žurnalistų svarstymus. Rašys, kad ark- 
tinė kirmėlė yra svarbi tarpinė grandis susidūrus akmeniui, neorganinei 
medžiagai ir aukštesniesiems organizmams. Prieis įvairių įvairiausias iš- 

vadas, kurios atskirai paimtos neturi reikšmės. Svarbiausia paskleisti bai- 
mę ir viltį. 

— Kam, Tiorkai? Ko tu sieki? 

— Pinigų, - sako. - Šlovės. Dar pinigų. Iš tikrųjų visai nesvarbu, ar jis 
gyvas. Užteks jo dydžio. Šilumos. Kirmėlės. Tai bus didžiausia šio šimt- 
mečio mokslo sensacija. Ne ant popieriaus surašyti skaičiai. Ne abstrak- 
cijos, po trisdešimties metų paskelbiamos masėms prieinama forma. O 
akmuo. Kurį galima pamatyti savo akimis ir pačiupinėti. Atsipjovus ga- 
balėlį parduoti. Fotografuoti, filmuoti. 

Vėl prisimenu Viktoro Halkenvado laišką. „Berniukas buvo ledinis“, — 
rašė jis. Ir vis dėlto tai netiesa. Jo šaltis paviršutinis. Viduje liepsnoja 
aistra. 

Staiga ir man pasidaro nebesvarbu, ar jis gyvas. Staiga akmuo virsta 
simboliu. Akyse aplink jį kristalizuojasi vakarietiškų gamtos mokslų po- 
žiūris į pasaulį. Skaičiavimai, neapykanta, viltis, baimė, instrumentalis- 
tinis požiūris. O virš viso šito, stipresnis už bet kokį jausmą bet kam 
gyvam, - pinigų troškimas. 

— Negalima paėmus atvežti kirmėlę ten, kur tiršta žmonių, - sakau. — 
Tol, ko! neišsiaiškinot, kaip iš tikrųjų yra. Sukeltumėt katastrofą. Jeigu ji 
jau buvo išplitusi visame pasaulyje, tai sustojo tik išnaikinusi savo šeimi- 
ninkus. 

Pastato prožektorių ant sniego. Nuo šviesos virš vandens veidrodžio ir 
akmens atsiranda nenykstantis kūgio formos tunelis. Visa kita aplink iš- 
nyksta. 

— Mirtis visada nuostolinga. Bet kartais tik ji viena gali pažadinti žmo- 
gų. Boras dalyvavo kuriant atominę bombą ir manė, kad ji padės išsaugo- 
ti taiką. 

Prisimenu, kaip Julijana, būdama blaivi, kartą sakė, kad trečiojo pa- 
saulinio karo nereikia bijoti. Naujas karas atvestų žmones į protą. 

Dabar jaučiu tą patį kaip tąkart: po šituo argumentu slypi beprotybė. 

— Nepriversi žmogaus mylėti, net visiškai jį pažeminęs, - sakau. 

Perkeliu svorį ant kitos kojos ir įsitveriu virvės ritinio. 

— Tau trūksta fantazijos, Smila. Tai nedovanotina mokslo žmogui. 

Jeigu galėsiu išjudinti ritinį, turbūt stuašių Tiorką į vandenį. Ir pa- 
bėgsiu. 

— O berniuką, - sakau, - Izaiją, kam Lojenas tyrė? 

Žengteliu atgal, kad galėčiau stumtelti plačiau užsimojusi. 

— Jis šoko į vandenį. Buvom priversti pasiimti jį čia, nes bijojo aukščio. 
Jo tėvui sustojo širdis dar beveik paviršiuje. Vaikas veržte veržėsi pas jį. 
Niekados nebijojo šalto vandens, plaukiodavo jūroje. Tai Lojenui kilo 
mintis neišleisti jo iš akių. Kirmėlė buvo įsiskverbusi jam į poodį, ne žar- 
nyną. Jis jos nejautė. 

Dabar aišku, kam darė raumens biopsiją. Lojenas troško paskutinio, 
lemiamo mėginio. Informacijos apie parazito likimą jo nešiotojui mirus. 

Vanduo žalsvas, raminamos spalvos. Siaubą kelia tik mirties vaizdinys, 
Oji pati visada natūrali kaip saulėlydis. Forsės įlankoje kartą mačiau, kaip 
majoras Guldbrandsenas iš „Sirijaus“ patrulio su automatu stūmė tris 
amerikiečius šalin nuo meškos kepenų, užkrėstų trichinelioze. Buvo die- 
na, labai šviesu, jie žinojo, kad mėsa nuodinga, kad tereikia palaukti tris 
ketvirčius valandos, kol ji išvirs. Ir vis tiek, kai atėjom, jie jau buvo atsi- 
pjovę po siaurą riekutę ir valgė. Toks kasdieniškas vaizdas: mėlynas mė- 
sos atspalvis, jų apetitas, majoro šautuvas, jų nuostaba. 

Ištiesęs man už nugaros ranką atima ritinį kaip aštrų daiktą iš vaiko. 

— Eik į viršų ir lauk. 

Pašviečia į sieną priešais. Nuo jos eina tunelis. Einu jo link. Ir atpažįs- 
tu kelią. Jis veda ne į viršų, o į atomazgą. Pabaigos pradžia visada buvo 
tunelis. Kaip gyvenimo. Jis mane čia atvedė. Visą kelią nuo laivo vedė 
mane. 

Tik dabar pamatau, kaip puikiai viską suplanavo. Laive šito negalėjo 
padaryti. Jam reikės grįžti, „Kronas“ turės kada nors įplaukti į uostą. Nieko 
negalėtum nuslėpti. O dabar bus dar vienas pabėgimas. Dingsiu kaip Ja- 
kelsenas. Niekas nematė, kad mudu buvom susitikę, niekas nepamatys, 
kad manęs nebėra. 

Net ir mechanikas negrįš. Viską supras, susies mane su Tiorku taip 
aiškiai, lyg būtų matęs mus kartu. Tiorkas leis jam nerti, turbūt jiems jo 
reikia, bent jau pirmajam sprogdikliui įdėti. Leis jam nerti, o po to jis 
nustos egzistavęs. Tiorkas grįš, ir bus įvykus nelaimė, gal suges kvėpavi- 
mo aparatas. Jis viską apgalvojo. 

Dabar suprantu, iš kur atsirado ta įranga prie ežero. Mechanikas išpa- 
kavo ją, kol Tiorkas pasakojo. Tam ir vedėsi mane į laboratoriją. 

Prožektoriaus šviesa pagauna akmenį, jo šešėlis krinta ant sienos prie- 
šais mane. Įėjus į tunelį pasidaro tamsiau. : 

Tai keturkampė, horizontali šachta, aukštis ir plotis po du metrus. Keli 
metrai giliau — paplatėjimas. Čia stovi stalas. Ant jo - matavimo prietai- 

sai, pieno buteliai, džiovinta mėsa, avižiniai dribsniai, - dvidešimt aštuo- 
nerių metų senumo, aptraukti ledo. 

Palaukiu, kol akys apsipras su blausia ledo šviesa, ir einu tolyn, kol 
viskas tampa juoda; vis tiek nesustoju, einu braukdama per sieną ištiesta 
ranka. Grindys vos vos kyla aukštyn, bet nėra jokio ženklo, kad priekyje 
būtų išėjimas. Aklina tamsa. 

Galiausiai įsiremiu į sieną, ledo mūrą. Sustoju ir laukiu. 

Žingsnių negirdėti, bet matau šviesą, iš tolo artėjančią į mane. Prisitai- 
sęs prožektorių ant kaktos. Spindulys pagauna mane prie sienos ir susto- 
ja. Nusiima prožektorių. Tai Verlenas. 

— Parodžiau Lukui šaldytuvą, - sakau. — Pridėjus prie Jakelseno gausi 
iki gyvos galvos be teisės prašyti malonės. | 

Sustoja vidury tarp manęs ir prožektoriaus. 

— "Tau ir rankas kojas nutraukus, — sako, — rastum kaip atsikirsti. 

Palenkęs galvą kažką murma, panašu į maldą. Tada žengteli artyn. 

Iš pradžių pamanau, kad ant sienos jo šešėlis, bet paskui vis tiek at- 
sigręžiu. Ant ledo skleidžiasi rožė, gal trijų metrų skersmens, iš mažų 
raudonų taškelių, užtiškusių ant sienos lašų. Kojos pakyla pusmetrį nuo 
žemės, išsiskečia rankos, ir jis teškiasi į sieną. Prilimpa gėlės vidury lyg 
didžiulis vabzdys. Tik dabar išgirstu garsą. Trumpą švilpesį. Ant žemės 
paguldyto prožektoriaus šviesoje plaukia pilkas debesis. Iš jo išeina Lu- 
kas. Nežiūri į manė. Nenuleidžia akių nuo Verleno. Rankoje laiko pneu- 
matinį harpūną. 

Verlenas kruta. Viena ranka graibosi nugaros. Po mente plonas juo- 
das brūkšnys. Metalas turėtų būti ypatingo lydinio, nes išlaiko jį pakibusį 
virš žemės. Antgalis smigo mažiau kaip iš pusmetrio. Pataikyta maždaug 
į tą pačią vietą, kur buvo durta Jakelsenui. 

Pasitraukiu nuo šviesos, praeinu pro Luką. 

Einu į kylančią baltą saulę. Išlindusi iš tunelio pamatau ant stovo pri- 
tvirtintą plieskiantį prožektorių. Turbūt įjungė generatorių. Prie prožek- 
toriaus stovi Tiorkas. Mechanikas iki kelių vandenyje. Pirmą sekundę jo 
neatpažįstu. Apsivilkęs didžiulę vientisą geltoną aprangą su batais ir šal- 
mu. Pusiaukelėje Tiorkas pamato mane. Pasilenkia. Ištraukia suskleisto 
skėčio ilgumo vamzdį. Mechanikas stovi į mus nugara. Su šalmu negirdės 
manęs. Sviedžiu į vandenį savo kompasą. Pakėlęs galvą pamato mane. 
Pakelia šalmo stiklą. Tiorkas krapšto skėtį. Ištraukia rankeną. 

— S-Smila. 

Nestodama einu artyn. Už nugaros tunelyje aidi žingsniai. 

— Nersiu t-tik šitą vieną kartelį. Labai svarbu rytdienos darbui. 

— Mums su tavim nebus jokios rytdienos, - sakau. - Paklausk jo, kur 
Verlenas. 

Mechanikas atsigręžia į Tiorką. Pažvelgia ir viską supranta. 

— Už ką berniuką? — sakau. 

Klausiu dėl mechaniko, noriu užvilkinti laiką, man pačiai atsakymo 
nereikia. Žinau, kaip viskas buvo, esu tikra lyg pati būčiau stovėjusi su 
jais ant stogo. 

Jaučiu Tiorką, tarsi jis būtų mano dalis. Jaučiu, kad situacija jam daro- 
si katastrofiška. Tiek daug užsimota. Galvoja, ar pajėgs išsiversti be me- 
chaniko. Turi apsispręsti. Ir vis tiek balsas ramus, beveik liūdnas: 

— Jis nušoko. 

Jam kalbant einu artyn. Įdeda ilgą A 

— Supanikavo. 

— Kaip? - sakau. 

— Norėjau paprašyti, kad atiduotų kasetę. Bet jis šoko bėgti, nepažino 
manęs. Galvojo, kad svetimas. Buvo tamsu. 

Nuima saugiklio rankenėlę. Mechanikas nemato ginklo, žiūri jam į 
veidą. 

— Užlipam ant stogo. Nemato manęs. 

— Aš mačiau, - sumeluoju, — mačiau pėdsakus, jis buvo atsigręžęs. 

— Šūktelėjau, atsigręžė, bet manęs nepamatė. 

Žiūri man tiesiai į akis. 

— Jis neprigirdėjo, — sakau, — ir negalėjo atsigręžti. Jis negirdėjo. 

Po kojom ledas, einu ledu, į jį, kaip Izaijas, kai bėgo šalin. Aš - Izaijas. 
Dabar grįžtantis atgal. Norintis pradėti iš pradžių. Pažiūrėti, ar nėra ki- 
tos išeities. 

Tiorkas pamato Luką tarp jų likus penkiems metrams. Apėjo akmenį 
iš kitos pusės, kol Tiorkas stebėjo tik mane ir mechaniką. Visko neįma- 
noma aprėpti. Net jis negali visko aprėpti. 

— Bernardo nebėra, - sako Lukas. 

Laiko prieš save harpūną. Atrodo, užtaisė jį dar kartą. Harpūnas ro- 
dosi ilgas kaip ietis ir Lukas, tokios pernelyg tiesios ir išsekusios figūros, 
akimirką tampa panašus į animacinio filmo herojų. Kelnės sušalusios į 
ledo šarvus. Matyt, įlūžo eidamas. 

— Tu atsakysi už tai, - sako. 


AA 


k 


GMRSIAUS 
ys 


382 


Tiorko skėtis iššauna. Didžiulė, nematoma ranka apsuka Luką aplink. 
Tada dusliai pokšteli ir Lukas padaro ant ledo piruetą. Vėl atsigręžia į 
mus; kairės jo rankos nebėra. Sėda ant žemės ir apsipila krauju. 

Dabar pajuda mechanikas. Lipdamas iš vandens trumpą akimirksnį 
būna panašus į didelę žuvį, šokančią ant kranto. Skėtis tarkšteli į ledą. 
Net ir be ginklo tiesi Tiorko figūra spinduliuoja pasitikėjimą savimi. 

Mechanikas jau priėjo. Viena geltona pirštinė atsiduria ant jo peties, 
kita suima žandikaulį. Suspaudžia. Šviesiaplaukė galva lošteli atgal, šal- 
mas pasilenkia prie jos, žiūri vienas kitam į akis. Noriu išgirsti, kaip atsi- 
skirs stuburo slanksteliai. Garsas bus panašus ne į trakštelėjimą kam nors 
lūžtant, bet grįžtant į vietą. 

Tiorkas spiria. Išlavintas, stiprus judesys, koja puslankiu skrieja me- 
chaniko veido link. Pataiko į šalmo šoną su tokiu garsu, kaip į kelmą ker- 
tant kirvį. Geltona figūra iš lėto svyra į šoną ir klumpa ant kelių. 

Skėtis guli ant ledo priešais mane. Ginklas taip išgąsdino, kad net ne- 
nuspiriu jo. 

Mechanikas atsistoja. Bando išsinerti iš savo balionų. Judesiai besvo- 
riai ir lėti kaip astronauto. 

Staiga Tiorkas šoka bėgti. Aš iš paskos. 

Jis privers juos išplaukti. Nors jie ir nenorėtų paklusti. Ypač Sonė ne- 
norėtų. Bet jis sugebės priversti. 

Bėga žemyn palei plyšį. Prožektoriaus šviesa plaikstosi tamsoje. Naktį 
Chraanaake eidavau ant ledo parsinešti luitų vandeniui tirpdyti. Naktį 
ledas tampa savotiškai svetingas. Dabar neturiu kuo pasišviesti, bet bėgu 
tarsi lygiu keliu. Nelengvai, bet be baimės. Kamikai smenga į sniegą visai 
kitaip nei jo auliniai. 

Taip nedaug jam tetrūksta. Krislelio neatidumo ir kris kaip krito Izaijas. 

Ten, kur guli sniegas, tamsoje išauga šešiakampiai. Mes bėgam per 
visatą. 

Perėjusi ledyną pirmiau už jį leidžiuosi žemyn. Noriu atkirsti kelią į 
motorinę valtį. Nematė, negirdėjo manęs. Bet vis dėlto žino, kad aš čia. 

Ledas naujas, hikuliaą, atsiradęs ten, iš kur buvo išstumtas senasis. Per 
storas plaukti motorine valtimi, per plonas eiti. Virš jo siūbuoja balta, 
speiguota migla. 

Pastebi mane arba gal tik stovinčią figūrą ir pradeda isinis ledo link. 
Seku jį laikydamasi lygiagrečiai. Pamato, kas aš. Pajunta, kad nebepajėgs 
pasiekti. 

„Kronas“ skendi migloje. Nubėga per toli į dešinę. Kai instinktyviai 
pasitaiso kryptį, laivas jau 200 metrų mums už nugaros. Prarado orienta- 
ciją. Nuklysta prie atviro vandens. Ten, kur nuo srovės ledas įdubo ir tapo 
plonas kaip plėvelė, kaip gemalas, po ja jūra tamsi ir sūri lyg kraujas, iš 
gelmės prie stiklo spaudžiasi veidas, Izaijo, dar negimusio Izaijo veidas. 
Kviečia Tiorką. Nežinau, ar Izaijas traukia jį į save, ar aš, priėjusi už nu- 
garos, stumiu jį plonojo ledo link. 

Jo jėgos baigiasi. Šita vieta išsekiną tą, kuris jai svetimas. 

Turbūt po sekundės ledas jo neišlaikys. Turbūt jam palengvės, siurbia- 
mam gilyn, nuo šalto vandens tapus besvoriam. Iš apačios ledas, net to- 
kią naktį kaip ši, bus blyškaus neoninės šviesos melsvumo. 

Arba jis vėl pasuks dešinėn, per ledą. Šiąnakt temperatūra dar labiau 
nukris, kils pūga. Jis neišgyvens nė dviejų valandų. Turės sustoti, nuo šalčio 
pavirs kitu, kaip stalaktito kiaute įšals vos berusenanti gyvybė, kol nurims 
pulsas ir jis susilies su kraštovaizdžiu. Ledo dar niekas nenugalėjo. 

Už mūsų lieka akmuo ir paslaptis, neatsakyti klausimai. Ir mechanikas. 

Iš lėto tamsėja priešais mane bėganti figūra. 

Papasakok mums, atėję prašys. Mes suprasim ir viską užbaigsim. Jie 
klysta. Užbaigti galima tik tai, ko nesupranti. Šiai bylai nėra pabaigos. 


Hoeg, Peter 
Ho-54 Panelės Smilos sniego jausmas : romanas / Peter Heeg ; iš danų k. 
vertė Loreta Laužikaitė. - 3-iasis patais. leid. - Vilnius : Iyto alba, 
1999. — 383, [5] p. (Garsiausios XX a. pab. knygos) 
ISBN 9986-16-147-9 


Kopenhagoje žūsta berniukas. Policijos nuomone, tai nelaimingas atsitiki- 
mas. Tačiau Smilai, berniuko kaimynei, jo pėdsakai ant apsnigto stogo sako ką 
kita. Pradėjusi aiškintis aplinkybes, Smila patenka į Šiaurėn plaukiantį laivą. 
Tai, ko vykstama parsigabenti, turėtų būti berniuko mirties priežastis. 

Grenlandijo 

5 vyksta kelionė neslūgstančio 
mirtino pavojaus akivaizdoje. Romano įtampą | 
"švelnina meilės istorija, savito patrauklumo jam. 
ikia Grenlandijos mitologijos intarpai, Arkties 

